
Introducere 


Între lumea occidentală şi cea orientală, Orientul Apropiat me- 
dieval reprezintă un ansamblu geografic complex, înzestrat cu axe 
de circulaţie care unesc lumi periferice. Cu ajutorul itinerarelor na- 
turale, imperii sedentare, precum cel bizantin sau cel sasanid, au 
privit oarecum pasive sosirea unor popoare până atunci necunos- 
cute sau ignorate, precum turco-mongolii, slavii, arabii, a căror in- 
stalare durabilă a modificat organizarea acestui spaţiu. 

La începutul secolului al VII-lea, Bizanțul domina lumea sub 
toate aspectele ei. De aceea este foarte importantă cunoaşterea ra- 
porturilor lui cu restul lumii, Bizanțul influențând cultural, politic 
şi social timp de aproape un mileniu un spațiul geopolitic ce nu 
poate fi neglijat. Bizanțul a reprezentat o lume nouă, „ultima formă 
a sintezei orientale, menţinută de puternica armată a romanilor şi 
de sensul nemuritor al civilizaţiei greceşti”! Adversarii bizantini- 
lor au fost numeroşi. Atraşi de bogăţiile însemnate, de strălucirea 
cetăţii lui Constantin cel Mare, de poziţia geografică a acesteia şi 
de avantajele economice ce decurgeau de aici, „barbarii” au atacat 
de multe ori Constantinopolul. Aceştia nu se lăsau asimilați prin 
cultură, romanizați prin idei politice sau orientalizați prin port şi 
obiceiuri. Ei au format în vremea lui Iustinian un singur grup poli- 
tic, căruia i-a fost opusă „Respublica” romană. Dintre toţi adversa- 
rii, musulmanii au fost printre cei mai de temut, lucru sesizat des- 
tul de târziu de bizantini. 

Din bibliografia parcursă până acum am constatat nevoia extin- 
derii cercetării într-un domeniu care în zilele noastre este tot mai de- 
licat de abordat. Dificultatea intervine îndeosebi din cauza poziţiilor 


l Nicolae Iorga, Istoria vieţii bizantine, Ed. Enciclopedică română, 
1974, pp. 56-57. 


extremiste ale islamului, precum şi din contrastele interne ale celor 
două lumi: contrastul dintre Imperiul bizantin şi Imperiul persan sau 
lumea musulmană. Diferențe însemnate au existat între malurile Du- 
nării şi între frontierele orientale ale Asiei Mici pentru Bizanţ, între 
Spania şi Asia Centrală pentru lumea musulmană, precum şi între 
Mesopotamia bizantină şi Mesopotamia arabă. Pe plan politic, Im- 
periul bizantin a cunoscut o indiscutabilă unitate, în timp ce lumea 
musulmană s-a confruntat cu o serie de particularisme regionale, 
care au accentuat divizările de ordin religios. Diversităţilor interne 
ale Orientului Apropiat li se adaugă cele din ţările învecinate: ele au 
influenţat în mod direct acest spațiu geopolitic al Evului Mediu, prin 
schimburile religioase şi comerciale. Principala eroare care trebuie 
evitată este însă generalizarea, care poate fi exclusă prin efortul de a 
sesiza această surprinzătoare diversitate. 

Spre deosebire de creştinii din Occident, cei de la Bizanț cunoş- 
teau multe lucruri despre islam. Acest demers a reprezentat în Evul 
Mediu o şansă, evitând persecuțiile majore, precum şi expulzările 
de o parte şi de alta unei frontiere deschisă osmozelor, dar în care 
cele două părți nu şi-au dorit cu adevărat unitatea. În plus, după 
cruciada a IV-a, între Bizanţ şi lumea islamică a existat un amestec 
de complicitate şi adversitate, care poate descifra o parte a situației 
existente în Palestina, Bosnia sau Kosovo. Istoria este în măsură să 
explice naşterea atâtor anatagonisme, redevenite actuale în diferite 
regiuni ale lumii. Cartea de față încearcă să trateze, pe de o parte, 
câteva aspecte ale relațiilor Imperiului bizantine cu creştinii din 
Occident, iar pe de altă parte, să facă referire la noul context geo- 
politic din Orient. Am ales această zonă de cercetare în contextul 
în care istoria medievală a Orientului Apropiat este uneori derutan- 
tă şi complexă. Pentru un membru al Bisericii Ortodoxe Române, 
subiectul este nou, mai ales că este vorba de popoare puțin cunos- 
cute, a căror istorie trecută şi recentă riscă să fie practic ignorată. 
De aceea, putem spune că am întâmpinat unele dificultăți: o anu- 
mită dezrădăcinare, diversitatea problemelor, cauzată de contrastul 
dintre Imperiul bizantin creştin şi Imperiul persan, apoi lumea mu- 
sulmană, lipsa unui număr însemnat de lucrări ştiinţifice. De aici, 
emiterea unor ipoteze, a unor probleme sugerate şi nu întotdeauna 
rezolvate. Cu toate acestea, am dorit să subliniem, dincolo de răz- 
boaiele sângeroase, care i-au avut în prim-plan atât pe creştini, cât 

şi pe musulmani, că au existat şi factori de coeziune, precum cre- 
dinţa creştină, care i-a animat atât pe bizantini, cât şi pe occidentali 
la frecvente schimburi de tip cultural sau comercial. 

Cartea de față conţine şi o parte din prelegerile pe care le-am 
susținut în cadrul studiilor de masterat, precum şi anumite contri- 
buțţii ale participanţilor la acest curs, pe care le apreciez în mod pu- 
blic. De asemenea, am căutat ca textul să fie clar şi bine structurat, 
din care să nu lipsească câteva hărți!, adnotări marginale compor- 
tând elemente de vocabular istoric, repere cronologice pentru peri- 
oada tratată şi o bibliografie, care merită a fi aprofundată. Demer- 
sul a fost posibil prin încurajările şi sprijinul permanent al soției 
mele Carmen Băbuş, cât şi prin îngăduința copiilor mei Andrei şi 
Mikael, cărora le mulțumesc şi le sunt recunoscător. 

Această carte se doreşte a fi şi un popas aniversar, cinstind 120 
de ani de la dobândirea autocefaliei Bisericii Ortodoxe Române, 80 
de ani de la ridicarea ei la rangul de Patriarhie şi, mai ales, 90 de 
ani de viaţă ai Prea Fericitului Părinte Patriarh Teoctist. 


' Hărțile cu privire la islam au fost preluate şi ulterior prelucrate din 
cartea lui Alain Ducellier şi Françoise Micheau, Les pays d'Islam (VII-XV 
siecle), ed. Hachette, Paris, 2000. 

1.1 Bizanţ şi islam în secolele VII-XV 


La moartea profetului Mahomed, Orientul Apropiat meditera- 
nean era dominat de două Imperii rivale: Imperiul bizantin, moşte- 
nitor al Imperiului Roman de Răsărit şi Marele Regat Persan al sa- 
sanizilor. După o dispută teribilă care a culminat în secolul al 
VII-lea prin cucerirea Egiptului, a Siriei şi a Palestinei de către 
perşi, Bizanțul, sub conducerea lui Heraclius (610-641), părea să 
câştige definitiv confruntarea: Sasanizii erau respinşi în spațiul lor 
tradițional, Mesopotamia şi Iran, fără acces la Mare, în timp ce bi- 
zantinii deţineau tot litoralul mediteranean, din Spania şi până în 
Egipt, din Palestina şi până în Italia. Din acest moment puterea Bi- 
zanțului părea imposibil de contestat, cu atât mai mult cu cât Persia 
va intra într-o perioadă de lupte intestine, care o vor împiedica să 
privească dincolo de frontiere. În mod simbolic, anul 629, când 
Heraclius readuce Sfânta Cruce la Ierusalim, după ce 15 ani mai 
înainte perşii o luaseră în capitala lor Ctesifon, marca un dublu 
program: acela al Romei tradiționale şi cel al Imperiului roma- 
no-creştin, născut în secolul al IV-lea, care tindea către dominația 
întregi lumi de către deţinătorii adevărului. Spre deosebire de ve- 
chea Romă, Bizanțul învinsese defintiv singurul rival, iar, în plus, 
recuperase Sfânta Cruce, cea care determinase victoria lui Con- 
stantin, primul împărat creştin. 

Cu toate acestea, victoria din 629 a rămas mai degrabă apa- 
rentă decât reală. Chiar dacă Imperiul Roman de Răsărit reprezenta 
o forță militară, era unit prin cultura romano-elenistică, avea reguli 
juridice moştenite din dreptul roman, iar unitatea religioasă era asi- 
gurată de creştinism; acestă forță cunoştea şi unele slăbiciuni. Din 
punct de vedere militar, nenumăratele războaie cu perşii epuizaseră 
armata bizantină, iar unele provincii, precum Siria şi Egiptul, erau 
menținute de garnizoane mult prea dispersate şi fără sprijin finan- 
ciar corespunzător. În privinţa administraţiei, încă din secolul al 
V-lea se înregistrează o transformare prea lentă, fără o eliminare 
rapidă a ramificaţiilor complexe ale unui funcționariat foarte ierar- 

hizat. Unitatea pe plan cultural era asigurată de o așa-numită elită 
constantinopolitană ce vorbea şi scria în greacă, o sinteză între va- 
lorile elenistice şi cele romane, păgâne şi creştine, care impunea o 
imagine omniprezentă a Romei. În realitate, majoritatea locuitori- 
lor Imperiului nu vorbeau limba greacă, fiind departe de a se simți 
purtători ai acestei noi expresii: latina domina Occidentul hispanic 
Şi italian, împărțind cu Africa limbile berberă, coptă în Egipt, siria- 
că în Siria şi Palestina, adevărate limbi naţionale. Această diviziu- 
ne lingvistică nu era atât de gravă, dacă nu ar fi fost susținută de 
contradicții mult mai grave de ordin economic, social sau religios. 

Din punct de vedere social, Imperiul bizantin era un spaţiu do- 
minat de o aristocrație avidă şi lucrat de țărani cu drepturi diminu- 
ate, în timp ce în oraşe se confruntau bogăţia şi mizeria cruntă, fără 
ca să putem vorbi în mod real de existența unei clase mijlocii. Fără 
a mulțumi clasele populare ale societăţii, Bizanțul a rămas anca- 
dramentul natural al popoarelor, mai ales al celor din provinciile 
marginale, care nu erau greceşti, cum ar fi cazul cu Armenia, Siria, 
Palestina, Egiptul. De aceea, o astfel de situaţie poate explica foar- 
te uşor mulțimea greşelilor comise în momentul declanşării cuceri- 
rilor arabe, puse de prea multe ori pe seama „maselor populare” 

În afara diviziunilor sociale avem divergenţele religioase: din 
secolul al V-lea, cele mai grave erezii s-au dezvoltat în partea ori- 
entală a Imperiului. Cele mai importante, nestorianismul şi mono- 
fizismul, vor prolifera: prima în Mesopotamia, iar a doua în Siria, 
Palestina şi Egipt, unde va deveni rapid majoritară, nobil şi popor 
văzând în această învățătură un mijloc de a-şi exprima revendicări- 
le socio-economice şi personalitatea naţională. În faţa unor proble- 
me religioase şi naționale deosebit de complexe ca cele enumerate 
aici pe scurt, Imperiul nu a avut întotdeauna o politică coerentă: 
împăraţilor ortodocşi le vor succeda suverani cu simpatii monofi- 
zite. De aceea, toate tentativele de compromis, aşa cum a fost cazul 
cu Ecthesisul lui Heraclius din 638, se vor dovedi inutile. 

În aceste condiţii, sub conducerea primilor suverani arabi, cali- 
fii supranumiţi şi ortodocşi (raşhidun), Abu Bakar, Umar, Utman 
şi Ali, provinciile Siria, Palestina şi Egiptul, minate de diviziunile 
pe care le-am pomenit, vor trece fără rezistență în mâinile noilor 
cuceritori, în timp ce vechiul Imperiu persan se va prăbușşi. În 661, 


9 


generalul Muawija preia puterea şi întemeiază o adevărată dinastie, 
aceea a Umayazilor, care va reuşi să supună Nordul Africii şi Spa- 
nia, lansându-se pe Mare, cucerind Ciprul şi ajungând până la ase- 
dierea în două rânduri a Constantinopolului. Până în 718, Imperiul 
bizantin a beneficiat de o superioritate evidentă pe Mare, dar din 
acest moment se va mulțumi cu o politică maritimă defensivă, in- 
vaziile slave şi bulgare din Balcani necesitând o atenţie sporită pe 
plan terestru. Lucrurile se vor schimba odată cu dinastia Isauriană 
care, adoptând ceea ce o falsă tradiție a văzut în iconoclasm o for- 
mă de monifizism, îşi va sigura sprijinul unei părți din populația 
capitalei şi din Asia Mică, fără de care apărarea Imperiului ar fi 
fost imposibilă. Pe viitor, războaiele arabe nu vor periclita prea 
mult soarta Bizanțului. Mai degrabă Imperiul musulman îşi va 
pierde unitatea: în 750, dinastia umayazilor este înlocuită de cea a 
abasizilor, un amestec intim de arabi şi populaţii islamizate 
(mawalî)!, cu un anume tip de particularisme naționale. Spania se 
va îndepărta de califatul oriental, iar mai târziu şi Iranul şi Egiptul. 
Lumea musulmană, care atinge în această perioadă apogeul va fi 
capabilă de ofensivă, cucerind în sec. al IX-lea Creta şi Sicilia, deşi 
esențialul acțiunii sale împotriva creştinilor se va rezuma la răz- 
boaie de uzură şi la piraterii. Profitând de această stare, Bizanțul va 
trece la reorganizarea sa pe plan administrativ şi la rezolvarea pro- 
blemelor sociale şi religioase. În 864, când puterea va fi preluată 
de dinastia macedoneană prin Vasile I, vechiul Imperiu Oriental 
depăşise faza cuceririlor, numită epopeea bizantină: între 867 şi 
1025, de la Vasile I la Vasile II, Bizanțul va recuceri Insulele Ci- 
pru, Creta, Sicilia, o parte a Mesopotamiei, Nordul Siriei, Sudul 
Italiei şi Armenia. Tot acum, Imperiul musulman cunoaşte un nou 
califat, rival cu cel de la Bagdad, acela al fatimizilor, care se întin- 
dea din Tunisia până în Siria. 

În a doua jumătate a secolului al XI-lea, situaţia din Orientul 
Apropiat era diferită de cea din secolul al VII-lea: un Imperiu creş- 
tin foarte puternic reuşea să elimine puterea musulmană, slăbită de 
numeroasele diviziuni. Este momentul în care intervin două fapte 
legate una de cealaltă: ofensiva turcă şi cruciadele. Invadarea Ori- 


1 M.A. Shaban, The Abbasid Revolution, Cambridge, 1970, p. 157. 

entului Apropiat musulman, precum şi a unei părți din Anatolia de 
către turcii seldjugizi!, un popor non arab, dar bine integrat în co- 
munitatea musulmană sunită, va depăşi foarte curând frontierele 
orientale ale Bizanțului. În 1071, Bizanțul va pierde două treimi 
din teritoriile sale din Asia Mică, care vor fi cucerite de selgiucizi, 
formând sultanatul de Rum (al romanilor). În 1095, papa Urban II 
predica prima cruciadă, dornic să recucerească în numele creştină- 
tății locurile luate de musulmani. Totul se va schimba acum, cru- 
ciadele intervenind într-un moment în care Imperiul de la Constan- 
tinopol înţelesese că a distruge adversarul musulman era un obiec- 
tiv greu de realizat, inițiativa latină punând în contradicţie raportu- 
rile coexistenţiale dintre Bizanţ şi lumea musulmană? Apare însă 
pericolul turcesc, iar Alexios I Comnenul (1081-1118) crede în po- 
sibilitatea recuperării terenului pierdut în Anatolia. Reamintim aici 
faptul că pentru moştenitorul unei tradiții teocratice care făcea din 
suveranul bizantin locţiitorul lui Dumnezeu pe pământ, singurul 
deținător al adevărului dintre toţi creştinii, era greu de admis în 
sec. XI-XII că teritorii puteau trece în mâinile unei mase informe 
venite din Vest. Mai mult, chiar bizantinii îi considerau ca pe nişte 
barbari, pentru care creştinismul nu a reuşit să le schimbe moravu- 
rile brutale şi nici incultura iremediabilă. La acestea se adăugau şi 
reproşurile de ordin religios, care au culminat cu regretabilul eve- 
niment din 1054. La rândul lor, normanzii, în acelaşi an în care tur- 
cii invadaseră Anatolia, smulseseră de la bizantini ultimele pose- 
siuni italiene. Toate acestea nu făceau decât să creeze Constanti- 
nopolului o imagine ostilă despre cruciadă când, după 1098, în loc 
să lupte împotriva turcilor, latinii erau preocupați mai degrabă în 
crearea propriilor principate la Constantinopol, Alexios nemaia- 
vând încredere în sinceritatea lor. Cu toate acestea împăratul bi- 
zantin va avea încredere în aşa-zişi „buni latini”. Veneţia îl ajutase 
în lupta împotriva normanzilor, gest răsplătit prin scutirea de taxe 
vamale la ieşirea şi intrarea în Imperiu. 


! Cuceresc Irakul abasizilor, Bagdadul fiind luat în 1055. 

? Despre Bizanţ şi cruciade pot fi consultați: Paul Lemerle, „Byzance 
et la croisade”, Relazioni del X Congresso internazionale di scienze stori- 
che, Florența-Roma, 1955, t. III, pp. 594-620; Michel Balard, Les croi- 
sades, Paris, 1988, pp.72-76. 

Pe termen mediu constatarea va fi însă amară: în secolul urmă- 
tor comerțul latin nu va fi mai puţin periculos decât cruciații. Ve- 
neției i se va alătura, Pisa şi Genova, antrenând ruina burgheziei 
bizantine, perturbând diversele circuite de distribuţie prin exporturi 
abuzive, amenințând populaţia care se putea aproviziona fără pro- 
bleme cu produse locale. În acest timp, cruciadele se vor succede 
una după cealaltă, vor fi nenumărate reproşuri bine ancorate în 
mentaliatatea oamenilor, latinii fiind însă prezentați drept aliați ai 
Imperiului, ajungând până în sferele înalte ale puterii. Astfel, Ma- 
nuel I Comnenul (1143-1180), care confiscase în 1171 bunurile 
venețiene, lasă regența fiului celei de a doua soții, Maria de Antio- 
hia, o normandă înconjurată la curte de numeroşi latini. Ea va fi şi 
cauza masacrului împotriva latinilor de la Constantinopol din anul 
1182, urmat de răspunsul similar al normanzilor sicilieni din 1185 
împotriva Tesalonicului. Nu trebuie uitat nici anul 1190, când în 
timpul desfăşurării cruciadei a III-a, Frederic Barbarosa va fi pe 
punctul de a ataca Constantinopolul. Intenţia sa se va materializa 
în 1204, când cruciada a IV-a deviază de la scopul ei, acela de a 
recuceri Egiptul, spre interese politice şi economice. Prin cucerirea 
Constantinopolului se pun bazele unui Imperiu latin pe teritoriul 
Bizanțului, recucerirea făcându-se ulterior din două puncte de re- 
zistență greceşti: Epirul şi Imperiul de la Niceea, acesta din urmă 
recuperând Constantinopolul în 1261. Toate acestea au adus Bi- 
zanțul în situaţia de a avea acum de luptat împotriva a doi adver- 
sari: turcii şi latinii. 

Prezentarea pe scurt a relaţiilor latino-bizantine din secolele 
XI-XIII ni s-a părut necesară pentru a înțelege mai bine în ce sens 
vor evolua, tot acum, raporturile Imperiului de la Constantinopol 
cu adversarii tradiționali, musulmanii. Aici trebuie precizat că lu- 
crurile se condiţionează unele pe altele: fără a mărturisi cel puțin 
până în sec. al XV-lea, Bizanțul, acest al treilea partener în istoria 
cruciadelor, va înțelege în chip progresiv că pericolul cel mai pre- 
sant venea din Vest. Acest pericol era triplu: politic, pentru că se 
manifestase prin mai multe agresiuni militare, care culminaseră cu 
cele petrecute în 1204; economic, deoarece prezența latină făcuse 
din cel mai puternic Imperiu mediteranean un fel Chină, din care 
„diavolii străini” rețineau toate resursele; şi, în sfârşit, religios şi 
cultural, pentru că în ciuda barbariei manifestate în cursul asaltului 

din 1204 asupra unuia dintre cele mai importante oraşe creştine de 
către alți „frați” creştini, subzista un sentiment încă puternic, atât 
în Orient, cât şi în Occident, de apartenenţă la o „comunitate de 
creştini” (comunitas christianorum) care avea un adversar comun: 
lumea musulmană. Din secolul al XI-lea şi până în secolul al 
XV-lea, Bizanțul şi Roma vor căuta fără întrerupere să reconstituie 
această comunitate, chiar dacă jocul va fi din ce în ce mai puțin 
egalitar, Occidentul fiind tot mai puternic față de un Imperiu slăbit. 
În acest joc, musulmanii vor avea un rol involuntar, dar esențial. 

După stabilirea frontierelor islamo-bizantine de către Alexios I 
în secolele XI şi XII şi după slăbirea prin tot felul de lupte interne 
a sultanatului de Rum, latinii utilizează din ce în ce mai mult argu- 
mentul ajutorului pe care l-ar putea acorda Bizanțului în combate- 
rea musulmanilor. Motivaţiile invocate nu vor avea succesul scon- 
tat, deoarece Bizanțul obținuse în vremea lui loan al II-lea (1118- 
1143) mai multe succese, transformându-l acum într-un posibil 
arbitru între diverşii protagonişti ai luptei pentru putere din cadrul 
sultanatului de Rum. Din acest moment, latinii îi bănuiesc pe 
bizantini a fi complici cu musulmanii, argument întrebuințat deja 
de normandul Bohemond la începutul secolului al XII-lea. De ase- 
menea, Frederic Barbarosa constatase în cursul cruciadei a III-a că 
bizantinii se aliaseră cu ayubizii.! 

Pentru a înțelege o asemenea atitudine, latinii au sesizat faptul 
că, din cauza lor, bizantinii au abandonat progresiv imaginea unei 
lumi în care singurele frontiere erau cele în care se confruntau 
creştinii cu musulmanii. Obsesia „latinului rău intenţionat” atinge 
paroxismul în sec. al XII-lea, când se confirmă ideea că bizantinii 
se puteau înțelege mai bine cu musulmanii, care aveau calități 
umane uneori superioare creştinilor. În plus, timpul învățase elita 
civilă şi religiosă de la Bizanț că Imperiul lor şi cel islamic aveau o 
serie de interese comune de natură istorică, politică şi chiar cultu- 
rală, această interpretare simplistă şi veche de mai bine de un secol 
fiind confirmată de războaiele sfinte occidentale: simple expediţii 
militare care vizau atât creştinii ortodocşi, cât şi pe vecinii lor mu- 
sulmani. În plus, tratamentul atribuit ortodocşilor de către occiden- 


! Fondată de Saladin, dinastia ayubizilor va domina Siria și Egiptul în- 
tre 1174 şi 1260. 

tali fusese mult mai brutal decât al musulmanilor. Cu toate acestea, 
ataşamentul la vechea comunitas christianorum, făcea pe mulți la 
sfârşitul secolului al XIV-lea să se abţină de la afirmaţia că ar pre- 
fera dominația musulmană celei latine. Se discuta tot mai mult de- 
spre o eventuală unire a Bisericilor, musulmanii fiind în acest con- 
text un pericol de moarte. La rândul lor, occidentalii nu înțelegeau, 
la sfârşitul secolului al XIII-lea, de ce suveranii bizantini nu ve- 
deau în musulmani un pericol prioritar. Mihail al VIII-lea realizase 
o triplă alianță plină de ambiţii: mai întâi, cu sultanatul de Rum, 
frânat de Laskarizi şi neutralizat ulterior de invazia mongolă, apoi 
cu mamelucii din Egipt şi cu mongolii islamizați ai hanatului 
Hoardei de Aur, deveniți stăpâni pe coastele Mării Negre. Alianţa 
urmărea să opună un front comun ofensivei occidentale, vârful ei 
de lance fiind regele francez al Neapolului Carol de Anjou, dornic 
să recupreze cât mai rapid Imperiul Oriental din care latinii fuse- 
seră eliminaţi. Pentru dezamorsarea acestor planuri şi nu din teamă 
față de musulmani, Mihail al VIII-lea consimte în 1274, la Lyon, 
la recunoaşterea autorității papale şi a dogmei romane, fapt care va 
declanşa la Bizanţ, în mod firesc, revolta antiunionistă majoritară. 
Cu toate acestea, ajutorul latin redevine actual în secolul al 
XIII-lea, când turcii din Anatolia, scăpaţi de vechiul cadru al sulta- 
natului de Rum şi mai ales de tutela mongolă, pornesc din nou la 
cucerirea Imperiului creştin. Ei vor avea în frunte o multitudine de 
emirate, cel mai modest fiind, în aparenţă, cel al lui Osman, im- 
plantat însă în Bitinia, deci la limita teritoriului bizantin. Împotriva 
acestei noi tornade, împăratul Andronic II nu găseşte în Occident 
decât mercenari (almugavarii), folosiți până atunci de regii de Ara- 
gon în Sicilia, dar care, rămaşi fără serviciu, se pun acum în slujba 
bazileului. Ei îi vor respinge temporar pe turci, dar pentru că nu au 
fost plătiți la timp se vor revolta şi vor devasta Tracia, Macedonia, 
Tesalia, ajungând să cucerească chiar Atena şi să creeze un ducat 
catalan care va dura până în 1388. Bizanțul se găsea astfel încă o 
dată singur în fața sultanilor Osman (t1324) şi Orkhan, care, îna- 
inte de 1350, eliminaseră prezenţa bizantină din provinciile Asiei: 
Bursa în 1326, Niceea în 1331, iar Nicomidia în 1377, în ciuda 
unei ultime tentative de contraofensivă a lui Andronic III, în 1329. 
Acest dezastru nu va schimba atitudinea Bizanțului față de mu- 
sulmani, ei vor continua, în ciuda luptelor din Asia Mică, să recru- 

teze mercenari din rândul turcilor, care vor cunoaşte astfel provin- 
ciile europene încă de la începutul secolului al XIV-lea. Intervenţia 
occidentală se va justifica printr-o serie de evenimente care vor 
avea loc în prima jumătate a sec. al XIV-lea: cuceririle sârbilor 
conduşi de Ştefan Duşan (1331-1355), care au împins Imperiul 
slav până la Corint şi Marea Adriatică, şi războaiele civile care au 
traversat Bizanțul între anii 1322 şi 1328, 1341 şi 1354. Situaţia 
era agravată şi de dezestrul suferit de ortodocşi la râul Marița, în 
1371, şi Kosovo, în 1389. Era clar că pentru a înfrânge ofensiva 
otomană era nevoie de o mobilizare generală a tuturor creştinilor. 
Din păcate, ajutorul occidental era condiționat de acceptarea de 
către ortodocşi a primatului Romei şi a integralității dogmei roma- 
ne. Acest şantaj venea oarecum în contratimp deoarece în secolele 
XIII şi XIV, din punct de vedere cultural, asistăm la o întoarcere la 
izvoarele elenistice şi creştine cărora ortodoxia le datora identita- 
tea: şantajului roman, Bizanțul îi putea opune extraordinarul patri- 
moniu intelectual, dar mai ales mistica deşertului, isihasmul. loan 
al VI-lea Cantacuzino, care oficializează isihasmul în 1351, credea 
chiar că oraşul Constantinopol mai putea fi salvat cu ajutorul turci- 
lor, prin intermediul prietenului său, emirul de Aydin, Umur!. Toa- 
te evenimentele iau o turnură violentă, mai ales în vremea lui Baia- 
zid I (1389-1402) care asediază Constantinopolul timp de 2 ani 
(1397-1399), sub Murad II (1421-1451), lui Mahomed al II-lea 
Fathi (Cuceritorul) rămânându-i numai să-l cucerească în 1453. În 
fața acestei situații, antiunioniştii nu puteau decât să accepte inter- 
venția mareşalului Boucicaut, care ridică asediul asupra Constanti- 
nopolului, şi a latinilor participanți la apărarea oraşului, între 1451 
şi 1453. Înainte de victoria turcilor, o parte a elitei intelectuale pă- 
răsise capitala şi se refugiase în Occident, pentru cei rămaşi turco- 
crația (dominaţia turcă) nefiind primită cu entuziasm, dar ea garan- 
ta cel puţin păstrarea unei culturi, dar mai ales a unei religii, care 
de un mileniu formau un corp comun cu societatea bizantină. 
Aceste contacte dintre musulmani şi creştinii bizantini vom în- 
cerca să le descifrăm, ținând seama bineînțeles şi de textele care 
ne-au rămas din această perioadă. Obiectiv ambițios, care îşi pro- 


! Paul Lemerle, L’ Emirat d'Aydin, Byzance et l'Occident. Recherches 
sur la « Geste » d'Humur Pacha, Paris, 1957. 

pune să arate că apartenenţa la o comunitate sau alta nu atrage au- 
tomat o ură naturală, inexplicabilă. De felul în care interpretăm şi 
trăim propria noastră credință depinde înțelegerea celorlalți, mai 
ales atunci când este vorba de o coexistență impusă de anumite 
condiţii geopolitice. Interesant va fi să vedem cum s-a ajuns la o 
judecată negativă despre celălalt frate creştin, latinul, antrenând la 
Bizanţ o compaţie cu musulmanii, consideraţi în sec al XV-lea ul- 
tima soluţie în păstrarea unei culturi şi a unei credințe. 


1.2 Spaţiul arab 


Arabia se află situată între Golful Persic, Oceanul Indian şi Ma- 
rea Roşie, care prelungeşte la Nord-Est valea Iordanului. Peninsula 
Arabiei, traversată prin mijloc de tropicul Cancerului, este un 
imens deşert de aproape 3.000.000 lan?, ataşat din punct de vedere 
geologic Africii. Platforma arabică accidentată la Est, de-a lungul 
Golfului Oman, printr-un lanţ muntos, are în partea de sud-vest, 
deasupra Mării Roşii, un masiv de granit şi lavă care ajunge la cca. 
3.000 de m în extremitatea sudică. Prin altitudinea ei această regi- 
une purta în antichitate numele de „Arabia binecuvântată” Restul 
Peninsulei este deşert de nisip şi roci, seceta aproape totală se ada- 
ugă frigului deosebit de puternic timp de două luni de iarnă şi căl- 
durii toride în restul anului. Această regiune oarecum inospitalieră 
a fost locuită de o populaţie de limbă arabă din secolul al IX-lea 
î.Hr. Aceasta era în marea ei majoritate nomadă, organizată în tri- 
buri, adesea ostile, dar care au ajuns să se organizeze într-o entitate 
durabilă. Cu toate acestea, religia islamică, născută în secolul al 
VI-lea în mijlocul Arabiei, a constituit un ferment important în de- 
terminarea destinului popoarelor arabe. 

În ceea ce priveşte apariția etniei arabe, adică a populaţiei care 
vorbea limba arabă, este greu de precizat când a apărut. Începând 
cu secolul al IX-lea î.Hr., textele acadiene şi ebraice plasează în re- 
giunea deşertului siro-mesopotamian şi în nord-vestul Arabiei o 
populaţie ce purta numele în acadiană de aribi, arabu, arubu, iar în 
ebraică de arab. Menţiunile indiscutabile despre arabi parvin din 

jurul anului 853 î.Hr.: la această dată în Siria, regele Salmanasar al 
III-lea învinsese după spusele sale, trupele coalizate ale regilor Da- 
mascului, Israelului, Amonului şi Ciliciei. La rândul lor, analele 
asiriene amintesc de luptele monarhilor asirieni cu arabii, iar texte- 
le ebraice descriu pe arabii din nord ca fiind cei care se ocupau cu 
creşterea animalelor. Supremaţiei culturale şi hegemoniei parţiale 
exercitate de statele asiro-babiloniene asupra arabilor i-au succedat 
Imperiul persan. Pe la 481, armata lui Xerxes avea în componența 
ei şi arabi. 

Zona sud arabică, fertilă şi cultivabilă, a fost populată la o dată 
necunoscută de o populaţie care vorbea dialecte semitice din grupul 
numit sud-arabic. Ei i-au asimilat pe indigeni şi au întreprins lucrări 
ample de irigații pentru dezvoltarea agriculturii. Un text ebraic din 
secolul al IX-lea î.Hr. ne vorbeşte de regina Saba, care i-a făcut o 
vizită lui Solomon. Populaţia Sabei, ca şi populația din nordul 
Arabiei, a trimis la un moment dat regilor Asiriei, cămile şi tot felul 
de plante aromate (715-685). Cartea profetului lezechiel ne amin- 
teşte de negustorii din Saba care vindeau la Tyr aromate, pietre pre- 
țioase şi aur. Exista deci un Stat la Saba încă din secolul al VIII-lea 
î.Hr., iar în secolul al V-lea î.Hr. colonii sabene s-au stabilit în 
Etiopia. Colonii sud-arabici ai Etiopiei au format State, care înce- 
pând cu secolul al III-lea d.Hr. au creat un fel de cap de pod pe 
coasta arabă a Mării Roşii, intervenind uneori chiar în luptele dinas- 
tiilor sud-arabe. În acea vreme o regiune a luat numele de Abisinia. 

Locuitorii Arabiei de Sud trăiau din agricultură; un sistem de 
terase era folosit pe pantele muntoase, iar tehnica barajelor le-a 
permis irigarea terenurilor din apropierea deşertului. Comerţului cu 
aromate i s-a adăugat tranzitul cu produse prețioase din India şi 
Africa Orientală, vândute în zona mediteraneană şi invers. Sud- 
arabicii obțineau mari profituri de pe urma acestui trafic. Structura 
acestei societăți sedentare era de tip tribal. Statele care se constitu- 
iau erau dominate de un trib, iar în fiecare din triburi exista o ierar- 
hie. Suveranii şi înalții funcționari proveneau din rândul proprieta- 
rilor funciari. Descoperiririle arheologice din sudul Arabiei eviden- 
țiază bogăţia şi luxul popoarelor care trăiau în această zonă. În pri- 
vința zeităților cinstite de ei, acestea erau: Athtar, care personifica 
planeta Venus, şi marile zeități lunare. 

În restul Peninsulei, condițiile de viaţă erau total diferite. Bedui- 
nii se ocupau în bună parte cu creşterea dromaderilor, caprelor, oilor 
sau chiar a cailor. Viaţa lor era săracă, hrana adesea insuficientă, iar 
bunurile materiale limitate. De aceea, uneori ei atacau caravanele 
care treceau prin zona lor. Societatea beduinilor era fragmentată de 
multiple societăți economice numite clanuri sau sub-triburi. Adesea 
un trib se putea impune în faţa altuia, dar pentru o scurtă durată de 
timp. Din punct de vedere religios, erau politeişti: peste tot existau 
spirite nevăzute care luau forme animale. Cei morți supraviețuiau 
unei existențe fantomatice, iar unii copaci sau pietre cu forme cu- 
rioase erau sediul spiritelor şi divinităţilor. Existau şi divinități ale 
cerului, identificate cu astrele. Peste tot era invocat Allah (dumne- 
zeu, divinitate), personificarea cea mai înaltă a lumii divine, creato- 
rul universului şi păzitorul credinței. Existau multe sanctuare în de- 
şert, iar valoarea supremă a acestui spaţiu era morouwa (virilitatea), 
bazată pe solidaritatea necesară unui grup, comportând generozitate, 
ospitalitate, fidelitate, centrate pe conceptul de onoare. Era vorba de 
un fel de „umanism tribal”, în care omul integrat unui grup nu era 
limitat decât de vicisitudinile destinului (dahr). 

Cei care trăiau în zonele cultivabile (oaze) ale deşertului erau 
sub dominaţia culturală şi adesea politică a beduinilor. În regiunile 
de sud şi de est ale Mării Moarte, triburile arabe au cucerit şi asi- 
milat vechea populație a Edomului (sec. VI î.Hr.). Ei au format la 
un moment dat chiar un regat a cărui capitală era numită de greci, 
Petra. Această populație era aliata Romei, iar împăratul Traian, în 
anul 106 d.Hr., a anexat-o, formând în zonă Provincia Arabia. În 
momentele în care statele sedentare erau slăbite, ele formau mici 
state arabe, adesea efemere: Palmira, oraş arab format din comerci- 
anți bogaţi, fondat în secolul al III-lea, dar cu o existență de scurtă 
durată. Arabii din Siria au ajuns uneori chiar şi în funcții importan- 
te ale Imperiului Roman. 

În momentul în care scena politică a fost dominată de lupta din- 
tre romani şi persanii sasanizi, Arabia a avut de suportat o transfor- 
mare deosebit de importantă. Această schimbare s-a simțit pe plan 
religios, prin părtunderea creştinismului monofizit moderat legat 
de Bizanţ, a creştinismului nestorian şi a iudaismului protejat de 
preşi. Evreii au reuşit chiar să impună în secolul al IV-lea d.Hr. în 

zona de sud a Peninsulei un rege arab, convertit la iudaism. În ju- 
rul anului 510, un rege adept al iudaismului militant ajunge la pu- 
tere şi îi persecută pe creştini. La rândul său, Bizanțul contraatacă 
prin intermediul Imperiului creştin al Etiopiei. În urma unei re- 
volte, la putere ajunge un sclav pe nume Abraha, apărător al creş- 
tinismului, dar care oscila între cele două puteri. Apropierea sa de 
Bizanţ şi Etiopia a declanşat o contraofensivă persană, astfel încât 
pe la anul 600 d.Hr. armata persană a devenit stăpână în zona Ye- 
menului. În această perioadă au prosperat mult unele centre comer- 
ciale, precum Mecca, a cărei economie monetară exercita o influen- 
tă dizolvantă asupra structurilor tribale şi a valorilor tradiționale. 
Mecca (în arabă, Makka) era un centru comercial important sta- 
bilit în jurul unui sanctuar binecunoscut. Cetatea era locuită de tri- 
bul Qorayş, care se ocupa cu traficul caravanelor. Un membru al 
acestui trib, pe nume Mahomed ibn” Abdallah, pe scurt Mahomed 
(născut pe la 570), orfan, sărac, devenit agent comercial al unei 
femei (Kadija) deosebit de bogate cu care s-a şi căsătorit, era în că- 
utarea unei noi vieți religioase. În jurul anului 610, el a avut pri- 
mele revelații şi predica că Allah era atotputernic, că era singurul 
Dumnezeu şi că supuşii săi trebuie să fie pregătiți pentru marea ju- 
decată. Noua grupare care număra la vremea aceea câţiva locuitori 
ai Meccăi, a fost încă de la început persecutată. În 622, profetul 
împreună cu adepţii săi au găsit refugiu în oaza de la Medina sau 
Yatrib. Mahomed a fost primit aici de cele două triburi păgâne şi 
de alte trei grupări iudaice, divizate de luptele interne, ca un fel de 
arbitru inspirat al Cerului. La Medina, comunitatea lui Mahomed a 
sporit ca număr, iar credincioşii săi se numeau moslim, musulmani, 
adică supuşi lui Allah. Grupul a căpătat în mod progresiv caracte- 
rul unui Stat teocratic, iar o rețea de pacte a favorizat consolidarea 
legăturilor cu triburile arabe. Pentru trecerea la noua religie era ne- 
voie de o convertire superficială, iar triburile aliate plăteau taxă le- 
gală numită zakat (pentru cei care rămâneau creştini sau iudei, 
exista o altă taxă). Triburile aliate se angajau, de asemenea, să nu 
atace alte grupări musulmane şi să participe la războaiele împo- 
triva non-musulmanilor. După ce Mecca a capitulat în 630, pacea 
islamică s-a instaurat peste întreaga Peninsulă. În jurul anului 629, 
Mahomed a organizat o serie de expediţii care vizau frontierele 
Imperiului Bizantin, numai că profetul a murit în anul 632. 

Moartea lui Mahomed priva tânăra comunitate musulmană nu 
numai de şeful său religios, dar şi de un conducător politic ale cărui 
prestigiu şi autoritate permiseseră creearea unei unități ce risca în 
noile condiții să dispară. În realitate, profetul nu prevăzuse nimic 
pentru succesiunea sa, iar fiecare clan încerca să-şi impună un can- 
didat, în timp ce unele triburi făceau secesiune, recăpătându-şi com- 
pleta independență. Dualitatea rolului lui Mahomed, profet şi şef po- 
litic, făcea deosebit de delicată succesiunea sa. Asistăm la opoziția 
dintre locuitorii Medinei, care revendicau onoarea de a aparţine ora- 
şului ales drept reşedinţă de către profet, şi cei ai Meccăi concetă- 
țenii lui Mahomed. În sfârşit, unii beduini, care se aliaseră lui Maho- 
med pentru că acesta reprezenta forța şi autoritatea, dar care supor- 
tau cu greu unele restricţii, abandonau islamul pentru a-i urma pe 
falşii profeţi sau pentru a-şi relua vechile obiceiuri. 

Până la urmă, a fost încheiat un acord între primii săi adepți, iar 
Abu Bakr a devenit primul calif.! El trebuia să ghideze comunitatea, 
să se îngrijească de aplicarea diferitelor prescripții ale legii sacre — 
şaria, transmisă de Mahomed, dar care nu trebuia completată. Reve- 
laţia era închisă, Medina rămânea un loc privilegiat, în care se aflau 
cei care auziseră Coranul şi care îl păstrau în memorie. 

Anii care au urmat morţii lui Mahomed au reprezentat şi perioada 
expansiunii arabe în Orientul Apropiat, fără a putea considera acest 
fenomen drept un plan al Profetului. În teritoriile cucerite, arabii au 
organizat hegemonia lor politică, iar prin intermediul credinței primii 
califi au reuşit să menţină unitatea unor provincii deosebit de diverse. 
Expansiunea în afara Peninsulei Arabice a fost mai întâi opera a patru 
califi: Abu-Bakr, Omar I, Otman şi Ali, considerați de majoritatea 
musulmanilor ca fiind nişte „ghizi” (Raşidun). Damascul a fost cuce- 
rit în 635, Ierusalimul a capitulat în 636, Omar I fiind acela care a 
semnat actul de predare a oraşului şi care a garantat libertatea de cult 
pentru creştini. Din acest moment, Ierusalimul a devenit alături de 
Mecca şi Medina al treilea oraş sfânt al Islamului.’ După cucerirea 


! Calif, de la „khalifa Rasûl Allah”, „succesor al trimisului lui Allah”, 
asigura conducerea comunităţii. 

Conform tradiției, Mahomed, în cursul unei călătorii nocturne, ar fi 
venit la Ierusalim, unde i-a întâlnit pe toți profeții biblici, iar apoi s-a ur- 
cat la cer în prezența lui Dumnezeu. 

Alexandriei în 642, au urmat Magrebul în 697, Turkestanul chinezesc 
în 712 şi Indiile în 710-713. De asemenea, islamul s-a răspândit în 
Spania, începând cu 711, şi a ajuns până la Pirinei, extinzându-şi 
influenţa de-a lungul Văii Ronului. Eşecul de la Poitiers din 732 în ci- 
uda unor succese sporadice între secolele III-IX, în Sicilia şi în Italia 
Meridională, a marcat totuşi sfârşitul expansiunii islamului în Apus. 

Cucerirea de noi teritorii nu a însemnat în mod obligatoriu o 
arabizare şi o islamizare sistematică a populaţiei, ci o organizare a 
veniturilor şi a cheltuielilor. Fiecare provincie îşi păstra propriile 
caracteristici şi tradiţii. 


1.3 Posibile surse privind raporturile 
dintre bizantini şi musulmani 
în secolele VII-XV 


Pentru studierea temei propuse, documentația este foarte boga- 
tă, dar adesea lipsită de coerenţă. Ne confruntăm cu absența aproa- 
pe totală a documentelor de arhivă, singurele utilizabile fiind papi- 
rusurile egiptene din secolele VII-VIII. Pentru secolele X-XI avem 
documentele publice şi particulare din mănăstirile bizantine, îndeo- 
sebi de la Muntele Athos. 


Izvoare orientale 


Cronicile armene prezintă un interes deosebit prin vechimea lor: 

Cronica episcopului Sebeos, alcătuită pe la anul 670, contem- 
porană cu începutul cuceririlor arabe. 

Cronica lui Șevond, alcătuită în secolul al VIII-lea, bogată în 
informații privind relaţiile armeano-musulmane. 

Cronica Katolicosului loan din secolul al X-lea. 

Istoria lui Matei de Edessa, cu unele stângăcii, rămâne totuşi o 
sursă foarte importantă pentru studierea creştinilor din Orient situați 
între un islam tolerant şi posibilitatea recuceririi creştine ortodoxe. 

Surse siriace 


Monofizite şi nestoriene, aceste surse pot fi împărţite în două 
categorii: 

1. Cronici anonime nestoriene şi Cronicum maroniticum, destul 
de seci, dar care dau adesea informaţii pe care nu le putem găsi în 
alte locuri. 

2. Cronica patriarhului monofizit Dionisie, alcătuită la mijlocul 
secolului al IX-lea, de neînlocuit pentru studierea persecuțiilor fis- 
cale musulmane. 

Acestor texte le mai putem adăuga şi texte creştine arabe, cum 
ar fi: Cronica lui Agapie şi cea a lui Yahia al Antiohiei, cea din 
urmă fiind foarte importantă pentru istoria recuceririi bizantine din 
secolul al X-lea. 


Surse egiptene 


Cronica lui loan de Nikius, alcătuită în coptă la sfârşitul seco- 
lului al VII-lea, un text esențial pentru istoria implantării arabe în 
Egipt. Trebuie însă citită cu precauţie deoarece textul ne-a parvenit 
destul de târziu în secolul al XVII-lea într-o versiune în etiopiană. 

Istoria patriarhilor copți din Alexandria, o serie de biografii ale 
unor ierarhi în care trebuie ales între cele care ne-au parvenit sub o 
formă originală şi cele care au fost retuşate de Sawirus Ibn-Muga- 
ffa, un compilator din secolul al XI-lea, care le-a tradus în arabă. 

Cronica patriarhilor ortodocşi, redactată în secolul al X-lea de 
unul dintre ei, pe nume Eutihie. 


Surse bizantine 


În această categorie, unele surse sunt de ordin istoric, posterioa- 
re cuceririi arabe. Cele mai datează sunt din secolul al IX-lea şi 
aparțin lui Teofan Mărtunsitorul şi lui Gheorghe Monahul. După 
cum le indică şi numele autorilor, acestea sunt cronici monastice, 
bogate în evenimente, dar mai ales importante pentru studiul viziu- 
nii pe care o aveau creştinii asupra islamului. Acestor texte din se- 
colul al IX-lea adăugăm seria de cronci din secolul al XII-lea. 

Aproape toate provin din textul a cărui versiune originală s-a pier- 
dut, Cronica lui Simeon Magistru; avem aici Istoriile lui Gheorghe 
Monahul, continuate de Leon Gramaticianul, amândoi continuatori 
ai lui Teofan. 

Pentru epoca lui Vasile I notăm biografia marelui împărat alcă- 
tuită de nepotul său, Constantin al VII-lea Porfirogenetul, care, în 
ciuda caracterului laudativ, are o valoare deosebită prin utilizarea a 
numeroase documente oficiale. 

În secolul al IX-lea apar primele tratate bizantine de polemică 
şi apologetică împotriva islamului: Nichita din Bizanţ, pe la 850, 
care precede sub o formă stereotipă lucrarea Thesaurus a lui Ni- 
chita Coniates de la sfârşitul secolului al XII-lea. Aceste texte sunt 
de primă mână în ceea ce priveşte studiul mentalității creştine orto- 
doxe cu privire la islam. Acestor lucrări li se adaugă tratatele teore- 
tice care sunt militare: Tactica lui Leon al VI-lea şi Tratatul despre 
războiul de ambuscadă, pentru secolul al X-lea, Srrategikon al lui 
Kekavmenos, pentru secolul al XI-lea; geografice şi diplomatice, 
De administrando Imperio a lui Constantin Porfirogenetul; admi- 
nistrative şi rituale: Cartea Ceremoniilor a aceluiaşi Constantin 
Porfirogenetul. Pentru secolul al X-lea importantă este relatarea 
preotului loan Kameniates din Tesalonic, martor ocular al cuceririi 
acestui oraş de către arabi în 904. 

Recucerirea bizantină este prezentată de Nikifor Focas şi de 
Leon Diaconul. Pentru secolul al X-lea şi secolul al XI-lea avem 
Cronica lui Skylitzes, multă vreme utilizată sub forma ei scurtă al- 
cătuită de un compilator pe nume Kedrenos. Chiar şi sub această 
formă rămâne un text esenţial pentru o perioadă în care cronicari 
sau istorici, precum Mihail Psellos şi Mihail Attaleiates, nu spun 
decât puţine lucruri cu privire la lumea musulmană. 

Din fericire, perioada clasică bizantină (secolele IX-XI) ne-a 
lăsat o abundentă corespondenţă, ca cea a Scrisorilor patriarhului 
Nicolae Misticul. Adăugăm aici viețile de sfinți, dintre care unele, 
precum cea a lui Nil de Rossano (secolele X-XI), ne dau o serie de 
amănunte cu privire la relațiile islamo-bizantine. Nu trebuie uitate 
acum nici Actele de la Muntele Athos, cu informații despre con- 
tactele puterii şi mănăstirilor cu musulmanii. 

Începând cu perioada cruciadelor, Bizanțul ne-a lăsat un impo- 
zant ansamblu de texte istorice, care evidențiază poziția din ce în ce 

mai echivocă a Bizanțului între Occident şi lumea musulmană tradi- 
țională: este cazul A/exiadei Anei Comnena, de la începutul secolu- 
lui al XII-lea, şi al operelor lui loan Kinnamos şi Nichita Choniates, 
care ilustrează mai ales domnia lui Manuel Comnenul. Mai sunt o 
serie de texte bisericeşti, canonice sau aghiografice, care restituie 
imaginea unui Bizanţ constrâns între latini şi musulmani. 

Secolele XIV-XV, considerate drept sfârşitul Bizanțului, cores- 
pund unei renaşteri remarcabile a literelor, perioada rămânând ata- 
şată dinastiei Paleologilor. Cu privire la cărțile de istorie, perioada 
este destul de inegală. Până în anii 1355-1360, avem numeroase 
tratate de istorie, cum ar fi cele ale lui Nichifor Gregoras, autor, în- 
tre altele, şi ale unei abundente Corespondenţe, apoi pe Ioan al 
VI-lea Cantacuzino, de la care ne-au rămas Discursuri şi Apologii 
despre islam; putem aminti tot acum şi pe Manuel al II-lea cu ale 
sale Dialoguri cu un pers. De acum nu mai avem descrieri până la 
începutul secolului următor, fapt iritant deoarece relaţiile turco-bi- 
zantine vor căpăta din acest moment sensuri noi, devenind adesea 
un argument sau un contra-argument pentru partizanii şi adversarii 
uniunii cu Roma.! De aceea, unele informaţii le putem găsi în ope- 
re scurte, adesea anonime, mereu animate de pasiuni religioase sau 
„naționale? Pot fi menţionate aici Scrisorile marelui unionist Di- 
mitrios Kydones, mai bogate în conținut decât corespondența îm- 
păratului Manuel al II-lea. 

Din fericire secolul al X V-lea bizantin şi cel post-bizantin sunt 
ilustrate foarte bine de patru istorici: Dukas, Georgios Sphrantzes, 
Laonikos Chalkokondylis şi Kritobulos Imbros. Citindu-le operele, 
putem detecta mai uşor originea şi progresul unei veritabile „con- 
vertiri politice” a Bizanțului, pentru care turcii devin ultima soluție 
de salvare a ortodoxiei, o eventuală înțelegere cu Roma însemnând 
o amenințare cu moartea pentru religie şi cultură. Această atitudine 
devine şi mai clară după 1453 la polemiştii antilatini ai turcocrați- 
ei, care vedeau în papă pe Antihrist. La căderea Bizanțului, tradiți- 
onaliştii sunt, în mod contrar, partizanii Unirii, precum istoricul 
Dukas, deoarece rămân atașați vechii instituții imperiale care nu 


' Th. Ganchou, „Autour de Jean VII, luttes dynastiques, interventions 


étrangèrs et resistences orthodoxe à Byzances (1373-1409), în M. Balard, 
A. Ducellier, Coloniser au Moyen Age, Colin, Paris, 1995, pp. 367-385. 

putea fi salvată decât printr-o intervenție occidentală, acceptând în 
schimb supunerea faţă de Roma. Pentru ortodoxia greco-slavă, mu- 
sulmanul, după ce a fost duşmanul clasic, adversarul respectabil şi 
aliatul indispensabil, devine salvatorul în aşteptarea Providenței 
care să decidă eliberarea credincioşilor de o dominație dură, dar 
protectoare a identității lor. 


1.4 Schimbări de dominație în secolele VI-VII 


Până în secolul al VI-lea, prezența celor două Imperii, cel bi- 
zantin şi cel sasanid, rivale, dar solidare, a dominat scena politică a 
Orientului Apropiat. În secolul al VI-lea, existența celor două pu- 
teri a fost pusă sub semnul întrebării prin dezvoltarea popoarelor 
germanice în Occident, a expansiunii slavilor şi a creşterii puterii 
arabe. Imperiul bizantin a rezistat cu prețul unor importante ampu- 
tări teritoriale, iar în locul Imperiului sasanid a fost instaurată he- 
gemonia arabă în Orientul Apropiat. 

Imperiul bizantin era amenințat în secolul al VI-lea din trei di- 
recții: Spania, Italia, recent recucerită de lombarzi, şi Balcanii, 
unde slavii, avarii şi bulgarii amenințau chiar existența Imperiului. 

În momentul în care războiul dintre bizantini şi perşi a reînce- 
put, viața lui Mahomed a luat o nouă dimensiune. În jurul anului 
610, el a avut prima serie de revelații, acelea cu privire la Dumne- 
zeul transcendent, creatorul omului şi al naturii, care la judecata de 
apoi va răsplăti sau va pedepsi indiferent de apartenența la o anu- 
mită familie, trib sau clan. Unicul Dumnezeu l-ar fi ales pe Maho- 
med pentru a anunța poporul său să se pocăiască şi să-l adore. Mo- 
noteismul lui Mahomed s-a impus în fața refuzului evreilor de a-l 
recunoaşte ca profet. Evreii şi creştinii erau considerați ca fiind 
nişte trădători ai religiei primare, a monoteismului lui Avraam, pă- 
rintele arabilor prin fiul său Ismail. Ultimul profet, Mahomed urma 
să restaureze această religie. În aceste condiții, Mecca primeşte o 
nouă semnificație: Ierusalimul este exclus, Mecca indicând de 
acum gibla' şi datoria de jihad.! Revelația capătă acum un caracter 


! Qibla arăta scopul rugăciunii. 

concret şi face din Mahomed un adevărat legislator care putea re- 
glementa o serie de acte publice şi private. Se stabilesc tot acum 
câteva reguli de viață, în care putem regăsi un amestec de tradiţii şi 
revelații profetice, cu propriul comportament a lui Mahomed. Me- 
sajul lui Allah, transmis pe cale orală deoarece constituia o recitare 
(qur'ân) începea să fie adunat, iar datoriile musulmanilor se preci- 
zau: postul din luna de ramadan, rugăciuni zilnice, rugăciunea co- 
mună de vineri și milostenia legală (zakât). Astfel începea elabo- 
rarea şi organizarea islamului. 


1.5 Musulmanii în viziunea bizantină 


În scrierile bizantine ştiri despre arabo-musulmani avem tocmai 
în primii ani ai secolului al IX-lea, moment în care călugărul Teo- 
fan compune Cronica sa. O explicaţie poate fi găsită în faptul că 
secolul al VIII-lea bizantin este lipsit de informaţii, istoria internă 
a Imperiului fiind puţin cunoscută. O altă explicație mult mai pro- 
fundă ar fi: fără a ignora consecințele reale pe care cuceririle arabe 
le-au avut asupra Imperiului bizantin şi asupra civilizației sale, prin 
exagerarea terorii pe care arabii ar fi lăsat-o în urma lor, bizantinii 
păreau mai puțin marcați de pierderea provinciilor orientale, unde 
erau populații eretice şi trădători, decât de acest nou pericol. 

Un episod din 778 ne indică clar cum erau consideraţi aceşti 
„amărâți de orientali”, care-şi meritau pedeapsa. Un unchi de-ai 
califului abasid Mahdi (775-785), pe nume Isbaali guvernator al 
oraşului Germaniceea (oraş aflat la frontiera de nord-est a Siriei — 
astăzi Ma'rasch, devenit frontiera naturală dintre împărații bizan- 
tini şi abasizi), reuşise să încercuiască trupele imperiale conduse de 
redutabilul Lachanodrakon, brațul drept al fostului împărat Con- 


! Jihadul este efortul depus în încercarea de a găsi calea Domnului, 
efort care se concretizează în obligația colectivă de a converti şi supune 
pe non-musulmani. 

? Zakât desemna milostenia legală care se referea la toate bunurile 
musulmanilor; ea avea în vedere în mod concret 10% din veniturile lor. 
Această milostenie era privită, de asemenea, ca un fel de purificare. 

stantin al V-lea. În Cronica sa, Teofan aminteşte despre acest eve- 
niment: „EI ar fi ocupat Germaniceea, dacă Isbaali nu l-ar fi oprit 
pe Lachanodrakon, care s-a retras după ce a capturat pe ereticii ia- 
cobiţi întâlniți în calea sa”! Pentru demnitarul bizantin era mult 
mai important să-i prindă pe eretici decât să lupte împotriva duş- 
manului. Atitudinea sa poate fi explicată şi prin faptul că, fiind 
iconoclast, în vremea lui Constantin al V-lea fusese unul dintre cei 
mai aprigi prigonitori ai călugărilor. Episodul sugerează o caracte- 
ristică mentală a unora dintre locuitorii Constantinopolului: pentru 
ortodox, ereticul era mult mai periculos decât inamicul religios, 
primul trebuia adus la adevăr, iacobiţii fiind strânşi pentru o even- 
tuală convertire. De respectarea conştiinţei acestor pretinşi creştini 
nici nu putea fi vorba, ei dând dovadă prin comportamentul lor de 
multă perfidie la adresa romanilor’, singurii deținători ai adevăratei 
credințe. De o asemenea atitudine perfidă s-au făcut vinovaţi ar- 
menii sau monofiziţii sirieni. Prințul armean Smpat este menționat 
de Teofan printre „trădătorii armeni”, care „cu multă îndrăzneală 
au atacat Romania”. Mai mult chiar, în secolul al X-lea, asemenea 
„trădători armeni nu vor primi nici o recompensă de la împărat, 
pentru că au dat arabilor cetatea Kamaşon”” 

Ceea ce tulbura şi mai mult pe bizantini era faptul că şi creşti- 
nii ortodocşi puteau trăda Imperiul, din interes sau invidie. În 
aceste condiţii, ereticii orientali au meritat să fie supuşi musulma- 
nilor, aceasta fiind, de fapt, o manifestare a mâniei divine. Con- 
temporanii bizantini ai cuceririlor arabe vor vedea astfel supunerea 
falşilor creştini duşmanului musulman, un simplu instrument al 
unei justiţii divine meritate. În momentul celui de-al doilea val al 
cuceririlor musulmane, a turcilor seldgiucizi, când vor fi cucerite şi 
teritorii tradițional ortodoxe, se va aminti şi despre căderea vechi- 


! Teofan, Cronica, P.G. CVIII, col. 909. 

? Reamintim că prin calitatea lor de supuși ai Pars Orientis a Imperiu- 
lui Roman, cei pe care îi numim bizantini, s-au considerat a fi mereu lo- 
cuitori ai Romaniei, țara romanilor, Romania 

* Teofan, col. 744, 752 şi 941. Kamaşon sau Kamaşa, era o cetate 
aparținând noii provincii bizantine a Mesopotamiei, de la hotarul temei 
Chaldia, situând episodul înainte de 912, anul ataşării oraşului la Imperiu; 
cf. Constantin Porfirogenetul, De administrando Imperio, L, 116, ed. Mo- 
ravesik-Jenkins, p. 238 şi Commentary, pp. 189-190. 

lor provincii eretice, fapt văzut drept o pedeapsă: „Cu siguranță că 
mânia divină a provocat mai înainte o asemenea ofensivă, atingând 
pe ereticii care locuiau în Iberia, Mesopotamia, până în Lykandos 
şi Melitene sau Armenia, oameni care sunt adepţi ai ereziei iudaice 
a nestorienilor şi acefalilor, de fapt, aceste regiuni sunt în între- 
gime infestate cu această falsă învățătură.”! 

Istoricii bizantini sunt destul de discreţi cu privire la cucerirea 
Orientului Apropiat de către arabi. Cel mai prolix, Teofan, consa- 
cră evenimentului numai patru pagini, Skylitzes, împreună cu 
„adaptatorul său” Kedrenos, fiind şi mai discret în secolul al 
XI-lea. Dacă ținem cont de numeroasele conflicte care au avut loc 
în secolele IX-X, între arabi şi bizantini, faptul este destul de fra- 
pant. În momentul în care turcii au forțat pentru prima dată fronti- 
era Asiei Mici în secolul al XI-lea, bizantinii au avut sentimentul 
că numai în acel moment s-a produs o adevărată catastrofă: după 
erezii, ortodoxia era acum din nou amenințată, păcatele oamenilor 
fiind singura explicaţie a invaziilor barbare. Pentru aceasta, cu pu- 
țin înainte de înfrângerea bizantină de la Mantzikert din 1071, con- 
tinuatorul lui Skylitzes consemna: „Un zvon se răspândise în acel 
moment: turcii au luat cu ajutorul săbiilor cetatea Konai, precum şi 
biserica arhistrategului (Sfântul Mihail), binecunoscută pentru mi- 
nunile ei, şi au trecut prin sabie şi au torturat sub diferite forme, 
transformând locaşul în grajd. Lucru şi mai grav încă... Apele au 
crescut şi s-au revărsat, cuprinzând pe toți fugarii, înghițindu-i sub 
pământ. După toate acestea, am fost tare descurajați, deoarece 
ne-am dat seama că toate acestea erau semne prin care Dumnezeu 
îşi manifesta mânia. Acum, când pedeapsa i-a atins pe ortodocşi, 
toți aceia care împărtăşeau credința romanilor nu ştiau ce să mai 
facă, încotro să se îndrepte; ei credeau că soarta le fusese pecetlui- 
tă... şi susțineau că numai credința dreaptă nu este de ajuns, ci tre- 
buiau să ducă şi o viaţa corectă, conformă cu credința declarată, 
astfel încât atât cel care se înşeală în credință, cât şi cel care ezită 
în viață, sunt supuşi aceleiași pedepse"? 

Cu siguranță că în acest citat găsim mai multe nuanțe, dar pe- 
deapsa fie că este pentru grave erori dogmatice, fie că este pentru 


! Skylitzes, P.G.CXXII, col. 416. 
2 Continuatorul lui Skylitzes, P.G. CXXII, col. 416-417. 

absenţa eticii creştine, rolul musulmanilor rămânea acelaşi: un in- 
strument în mâna lui Dumnezeu destinat să-i pedepsească pe creş- 
tini. Cu toate acestea, trebuia găsită o explicaţie pentru ce deţinătorii 
adevărului au fost înfrânți. Subiectul acesta al cuceririi arabe ca pe- 
deapsă divină era clasic la Bizanţ, fusese deja invocat pe vremea 
împăraților iconoclaşti, chiar dacă unii dintre ei obținuseră unele 
victorii, ca în cazul lui Constantin al V-lea. Un astfel de exemplu 
poate fi Mihail al II-lea (820-829), în timpul căruia „sunt cucerite 
Creta, Sicilia şi insulele Cyclade de către africani şi arabi, care au în- 
ceput din cauza păcatelor poporului şi necredinței suveranilor, să 
diminueze teritoriul Imperiului creştin”! Contemporanii au văzut 
în aceste evenimente urmarea greşelii comise de împărat, care şi-a 
concentrat atenția la lupta împotriva rebelului Toma Slavul, neglijând 
lucrurile importante. Un cronicar al epocii sublinia: „Mihail (...) 
moare (...) după ce implacabilul război cu Toma şi probleme din 
Creta, precum şi atacurile africanilor, trimişi de Dumnezeu pentru 
răutatea suveranului au produs multă pagubă”? Ne putem reaminti 
aici un detaliu: cauza atacurilor musulmane trebuia căutată nu numai 
în răutatea dușmanului, ci şi în greşelile creştinilor şi ale suveranilor 
lor, care au obligat pe Dumnezeu să lanseze la atac islamul. 

În secolul al XI-lea argumentul nu mai era atât de valabil, deoa- 
rece erezia dispăruse practic din Imperiu. Acum bizantinii se vor re- 
trage în spatele unor argumente şi mai vagi: Kekavmenos afirmă că 
necredincioşii au triumfat pe moment datorită planurilor nebănuite 
ale lui Dumnezeu. „Dacă, spunea el, oamenii răi şi neglijenţi în 
practicarea religiei lor reuşesc în viaţă, nu trebuie să ne mire. Evreii, 
ereticii, toți cei care nu au aceeaşi învățătură şi nu îşi pun nădejdea 
în Domnul nostru lisus Hristos, adevăratul Dumnezeu, trăiesc bine, 
conduc popoare şi se bucură de binefacerile lui Dumnezeu, fără ca 
noi să invidiem prosperitatea lor. De fapt, bunătatea Sa guvernează 
Universul în virtutea unor legi cunoscute numai de EI”. 

Astfel bizantinii vor găsi o explicaţie a pierderilor suferite de 
creştini în faţa islamului: în aceiaşi termeni ei vor explica şi înfrân- 
gerile care vor urma cu turcii seldgiucizi şi otomani, până la cuceri- 


! Leon Gramaticianul, P.G. CVIII, col. 1044. 

2 Continuatorul lui Teofan, P.G. CIX, col. 97. 

* Kekavmenos, Conseils et Récits, Strategikon, ed. Wassilievsky-Jern- 
stedt, Amsterdam, 1965, pp. 38-39. 

rea Constatinopolului. În afara ororilor comise în timpul războaielor 
arabo-bizantine, trebuie să facem mereu referire la această viziune 
supranaturală asupra „misiunii” musulmane pentru a înțelege adevă- 
rata natură a terorii resimţite de greci la apropierea arabilor, apoi a 
turcilor: un amestec de teamă şi un sentiment de culpabilitate. 


1.6 Amenințarea arabă 


Anunţul unui atac arab aducea întotdeauna teamă, aşa cum s-a 
întâmplat şi în timpul teribilului asediu al Tesalonicului din 904, 
de către renegatul Leon din Tripoli. De la acest eveniment ne-a ră- 
mas şi prima descriere care restituie punct cu punct scenariul unui 
atac musulman asupra unei comunități creştine. Ea aparține preo- 
tului loan Kameniates, martor ocular al evenimentului: „Zvonuri 
tot mai dese şi mai înfricoşătoare ne ajungeau la urechi. Se spunea 
că barbarii erau foarte aproape şi nimeni nu-i putea opri, deoarece 
ocupaseră majoritatea insulelor.” După aceasta, urma fuga popu- 
laţiei, începând cu cei care locuiau în oraşele maritime, cei mai ex- 
puşi flotei musulmane, „deoarece nu puteau să facă față atacului şi 
numeroasei ofensive a armatei lor”. Se instalau apoi momentele de 
panică: „corăbiile arabe, consemnează cronicarul, erau în număr de 
54, având la bordul lor o masă de furioși, ismaieliţi locuitori ai Si- 
riei, etiopieni care trăiau la granițele Egiptului, toți avizi de sânge 
şi feroce precum fiarele sălbatice, bine pregătiți în arta masacrului 
şi ale căror săbii erau deja antrenate în acțiuni de piraterie”. De 
acum panica îşi va spune cuvântul: existau multe zvonuri, a căror 
autenticitate nu mai era verificată, fiecare căuta să părăsească cu 
orice preţ oraşul, crezând că este mai bine să locuieşti undeva în 
munți cu fiarele sălbatice, decât să fi torturat de barbari. 

Înfricoşaţi de situaţie erau şi călugării, care ajungeau uneori să 
se retragă în cetăți sau oraşe fortificate. Musulmanii nu ezitau să 
atace şi mănăstirile. Astfel, călugărul Nil de Rossano ne spune că 
atunci când mănăstirea sa a fost atacată, iar norul de praf al duşma- 


! Ioan Kameniates, Despre cucerirea Tesalonicului, P.G. CIX, col. 549. 
? Ibidem. 

nului urcase până la ea, „a decis să se retragă pentru a scăpa răută- 
ţii şi pentru a nu ispiti puterea lui Dumnezeu”.! Cu excepția extre- 
mei prudențe a călugărilor, nu trebuie uitată atmosfera de insecu- 
ritate care domina provincia Calabria, unde oricând exista riscul 
unui atac musulman, venit din Sicilia sau Africa, determinând po- 
pulaţia să se ascundă. Teroarea călugărilor din Calabria, resimțită 
de aceştia în secolul al X-lea în fața arabilor, este consemnată 100 
de ani mai târziu de un călugăr, Hristodulos (va ajunge chiar egu- 
menul mănăstirii Patmos), de data aceasta în fața turcilor. Este 
imaginea unei lumi apocaliptice care-i înfățişa pe musulmani drept 
„pedeapsa lui Dumnezeu”. Ei sunt numiţi de Hristodulos „sabia lui 
Dumnezeu care loveşte neîncetat, care nu se odihneşte şi nu intră 
în teacă (...) iată destinul neamului acestei țări, plină de sânge, de 
răni şi de prizonieri” (...) Acestea sunt cuvintele profetice pe care 
Domnul le-a rostit împotriva păcatelor lui Israel prin gura lui Iere- 
mia, David şi Moise. Dar ce aşteptăm noi prin sabie, spadă, arc, 
săgeți otrăvite sau foc distrugător? Mâna perșilor, ferocitatea tur- 
cilor au distrus Orientul. Acest popor fără lege distruge oraşe şi 
sate, acest popor care loveşte în locuitorii tuturor țărilor, unii după 
alții, în timp ce mulțimea păcatelor noastre încurajează reuşita bar- 
barilor, ne interzic să ne găsim liniştea chiar şi în munți: căci nu 
există loc care să nu fi fost descoperit de cei fără Dumnezeu.” 

Fie că era vorba de arabi sau de turci, pedeapsa lui Dumnezeu 
nu putea fi înlăturată cu ajutorul armelor umane. Era nevoie şi de 
multe rugăciuni. Astfel, în vremea atacurilor dure ale conducătorilor 
musulmani din Alep sau ale Hamdanizilor, în secolul al X-lea, Si- 
meon Magistrul, scria călugărilor din Olimpul Bitiniei, sau celor din 
Athos: „în faţa pericolului care bate la uşă cerem ajutorul lui Dum- 
nezeu pentru armatele noastre care se pregătesc de luptă, dar vă invi- 
tăm să îndreptați evlavia către Dumnezeu, mâinile voastre sfinte cu 
mai multă forță spre rugăciune pentru a nu abandona poporul Său, să 
nu permită ateilor, din cauza păcatelor noastre, să necinstească nu- 
mele Său cel Sfânt, şi să-şi amintească de milostivirea Sa veşnică”. 


! Viaţa lui Nil Rossano, P.G. CXX, col. 64. 

? Sfântul Hristodulos, Typikonul mănăstirii Sf loan din Patmos, Mi- 
klosich-Muller, t. VI, pp. 61-62. Textul a fost reluat în testamentul egu- 
menului Teoktistos, în septembrie 1157. 

3 Simeon Magistrul, „Scrisoarea 83”, în J. Darrouzes, Epistolaires by- 
zantines du Xe siecle, pp. 146-147. 

Un alt exemplu, indirect, al acestei terori care domina lumea 
bizantină, era sentimentul de uşurare pe care îl aveau creştinii 
atunci când pericolul era înlăturat. Astfel, când arabii au ridicat 
asediul Constantinopolului în 717, fapt datorat unei adevărate mi- 
nuni a Domnului Hristos, evenimentul este sărbătorit prin „aplauze 
la vederea duşmanului Ismail încovoiat la pământ”, avansând toto- 
dată într-o adevărată diatribă împotriva musulmanilor învinşi. „Ce 
zici tu acum, blestemat Ismail? Hristos are puterea de a salva, El 
are totul în mână ca Dumnezeu şi Stăpân; El este Cel care dă forță 
şi putere în luptă.”! 

Această teamă se explică dacă este să ne gândim la faptul că 
musulmanii nu erau nişte adversari obişnuiţi: ei nu reprezentau în 
acea vreme o armată organizată în slujba unui Stat, aşa cum erau bi- 
zantinii sau cum erau adversarii lor tradiționali, perşii. Barbarii din 
secolele IV-VII nu răspândiseră o teroare comparabilă cu cea a ara- 
bilor. Aceştia din urmă formau o adevărată elită, elita unui întreg 
popor, crescut în spiritul războiului, care lasă cultivarea pământului 
celor săraci, „împinşi de dorința de câştig şi de pârjolire”.? La aceas- 
tă atitudine extremă, musulmanii erau împinşi de unele superstiții 
ieşite din credinţa lor.* Bizantinii repetau la nesfârşit că islamul 
considera uciderea de creştini drept o garanţie a fericirii veşnice, o 
idee greşită a doctrinei musulmane, dar care prin forța repetiției 
devenise o mentalitate comună: „între alte baliverne, spunea Con- 
stantin Porfirogenetul cu privire la Mahomed, o întâlnim şi pe ace- 
ea conform căreia cel care ucide un duşman sau este omorât, va 
intra în paradis” * De aici vedem cum creştinii bizantini erau bine 
informați cu privire la adversarii lor musulmani: pentru ei regula 
era să nu creadă în aparențe, în asigurări, deoarece acestea puteau 
ascunde anumite planuri premeditate. Ideea că s-ar putea trage un 
avantaj material de pe urma ororilor comise împotriva creştinilor 


! Teodosios Gramaticianul, în Sp. Lambros, „Le deuxieme siege de 
Constantinople par les arabes et Theodosios Grammatikos”, Historika 
Meletemata, Atena, 1884, pp. 129-132. 

? Leon al VI-lea, Taktika, P.G. CVII, col. 952 şi 980. 

? Ibidem, col. 952. 

4 Constantin Porfirogenetul, De administrando Imperio, capitolul 14, 
ed. Moravesik-Jenkins, p. 78. 

ortodocşi, este contrazisă de Nichita de la Bizanţ în secolul al 
IX-lea. Punctul său de plecare este, în mod evident, Profetul: „în- 
curajați şi înarmaţi, barbarii, prin toate mijloacele, se acoperă de 
sângele creştinilor”, dar pentru prima oară la Bizanț, el citează un 
text din Coran: „lată ce scrii tu: sunt omoruri legitime, iar altele 
ilegitime. Este ilegitim şi, prin aceasta, interzis de Dumnezeu, a 
omorî un credincios al propriei sale mişcări. Dar este legal să 
omori pe cel care crede că Dumnezeu are un asociat şi inventează 
că îi este egal în putere (...) Spunând asemenea lucruri, tu te vei 
arăta incult şi ignorant: nu înţelegi că orice ucidere, indiferent de 
cauze este ceva abominabil, este ceva rău? Căci răul este ceva ile- 
gitim. Uciderea se găseşte la originea distrugerii unui om. Or, 
omul este ceea ce poate fi mai frumos pe pământ, deoarece el este 
capodopera lucrării pământeşti a lui Dumnezeu. Consecința: ucide- 
rea este distrugerea unui bun sau cauza distrugerii sale. Este ceva 
rău prin definiție. De aceea, cel care se străduieşte să elimine uci- 
derea dintre oameni, ar trebui lăudat, pentru că el se străduieşte să 
facă cel mai bun lucru. Se adevereşte că noi suntem cei mai buni, 
deoarece căutăm să facem să dispară uciderea”! Acelaşi autor sus- 
ținea că musulmanii omorau pe creştini nu numai de dragul de a 
câştiga paradisul, ci scopul lor, acela de a converti pe necredin- 
cioşi, ar justifica mijloacele folosite, care în sine pot fi rele. 

Din aceste câteva considerații poate fi înțeleasă foarte bine 
spaima bizantinilor: musulmanii sunt ucigaşi şi jefuitori, pentru că 
moartea şi hoția sunt părți integrante ale religiei lor. De aici riscul 
stabilirii unui contact adevărat cu vecinul musulman, numai dacă 
nu se ajunge la un progres în planul cunoaşterii lumii sale materi- 
ale şi spirituale; dar bizantinii nu au fost mari exploratori sau geo- 
grafi’, după cum ştim din textele despre ei, iar judecata lor despre 
adversar nu era însuflețită de o imaginaţie sumară. Această lipsă de 
curiozitate geografică şi antropologică, îi făcea pe bizantinul me- 
diu să aibă despre musulman o părere amestecată de teroare şi fas- 
cinaţie. Cauza acestei atitudini poate fi găsită în concepția globală 


! Nichita de Bizanţ, Răspuns şi respingere a Agarenilor, P.G. CV, 
col. 744 şi 836. 

? Alain Ducellier, „La notion d'Europe à Byzance des origines au 
XIII siècle, Byzantinoslavica, LV, 1, 1994, pp. 1-7. 

despre lume care prevala la Bizanţ: nu numai pământul locuit 
(oikumene) se împarte între civilizaţii, care reprezintă Imperiul, pe 
de-o parte, şi barbaria, pe de alta, care regrupa toate celelalte po- 
poare. Mai exista şi o altă separație, între Orient şi Occident, în 
care dominaţia, în concepția bizantină, era de partea primului. Oc- 
cidentul era considerat inferior prin rudimentarism şi sărăcie natu- 
rală. Această concepție este interesantă pentru că începând cu se- 
colul al XII-lea bizantinii considerau atât pe occidentali, cât şi pe 
musulmani situați în întunericul barbariei. Nu este de mirare că 
turcii sau Orientul arabilor reprezentau pentru bizantini un fel de 
țară fabuloasă, în care se amestecau amintirile antice şi legendele 
moderne, mai mult sau mai puţin reale despre opulenţa califatului 
abasizilor. O mărturie în acest sens avem de la Leon Diaconul 
care, vorbind despre expediţia lui loan Tzimiskes în Irak, spune: 
„după ce a cucerit împrejurimile Nisibei, şi le-a supus romanilor, 
s-a hotărât să se îndrepte spre Ecbatan, capitala regilor agarenilor 
(mezii), care este unul dintre oraşele cele mai opulente şi mai bo- 
gate în aur de sub soare. Aceasta pentru că aici s-au adunat bogăţi- 
ilor mai multor ţări, iar de la întemeierea lui nu a suferit de nici un 
atac advers.”! 

O asemenea descriere contrazicea unele idei preconcepute, re- 
petate în mod constant, cum că islamul ar conţine un ansamblu de 
moravuri primitive, fiind în contrast cu aprecierile exagerat pesi- 
miste ale textelor, ce-i drept, destul de rare. De aceea, uneori ris- 
căm să comitem erori asupra istoriei sau geografiei lumii musul- 
mane: de exemplu, unii autori confundă pe musulmani cu pavlicie- 
nii?, atunci când ar trebui să vorbim de complicitate: relatând expe- 
dițiile lui Vasile I împotriva maniheenilor dinspre Eufrat, continua- 
torul Cronicii lui Gheorghe Monahul îi identifică cu agarenii, cei 
mai aprigi adversari ai Bizanțului în secolul al IX-lea.” Asemenea 
confuzii se datorau adesea ataşamentului obstinat al Bizanțului la 


! Leon Diaconul, Istorie, P.G. CXVII, col. 889. 

2 Despre această sectă dualistă, situată la frontierele lumii musulmane, în 
general aliată împotriva Bizanțului ne vorbeşte Paul Lemerle, „L”Histoire des 
Paulicienes d'Asie Mineure d’après les sources grecques”, Travaux et mé- 
moires, IV, 1970 (pentru izvoare), V (comentariu), Paris, 1970 şi 1973. 

3 Continuatorul lui Gheorghe Monahul, Cronica scurtă, P.G. CIX, 
col. 901; Cronica lungă, P.G. CX, col. 1076. 

un fel de schemă a forțelor considerate invariabile din antichitate, 
Şi care va domina amintirile legate de războaiele cu mezii, simbo- 
lismul confruntării dintre greci şi „barbarii orientali” Astfel Sky- 
litzes care cunoştea destul de bine relaţia dintre emiratul buwaihid 
Şi Iran, şi care distingea în mod corect pe sarazini de perși, nu va 
ezita să dea emirului buwaihid Samsam-al-Dawlah!, numele de 
regele Chosroe? 

Amestecul de fals şi adevărat este destul de prezent şi la Con- 
stantin Porfirogenetul. Astfel, într-o relatare cu privire la revolta 
abasizilor din 750, el leagă această mişcare a lor de cucerirea Spa- 
niei, petrecută în urmă cu 40 de ani: el spune că „familia lui Mua- 
wia (mauias) guverna de 85 de ani. După aceasta au venit perșii, 
cei care dețin puterea şi astăzi, care s-au luptat cu cei din familia 
lui Mauias şi i-au înfrânt, făcându-i să dispară. Ei l-au omorât chiar 
şi pe Marouan, conducătorul lor. Câţiva partizani de-ai lui Mauias 
au scăpat şi au fost urmăriți de către perşi (stindarzii negri, aspi- 
ranții negri) până în Africa în compania unui descendent al lui 
Mauias. Acest descendent, însoţit de câțiva oameni, s-a îndreptat 
spre Spania în vremea lui Iustinian Rinohmetul;, şi nu a lui Pogo- 
natul.”* Din acest pasaj se poate observa orgoliul împăratului, care 
este bucuros şi subliniază eroarea istorică şi care confirmă caracte- 
rul marginal pe care-l ocupa în preocupările bizantinilor Occiden- 
tul. Acest gen de confuzii poate fi întâlnit adesea la autorii bizan- 
tini şi mai ales la Constantin Porfirogenetul, a cărui metodă era să 
pună cap la cap informații diverse şi uneori discordante. Cu toate 
acestea, informaţiile pot fi excelente prin detaliile oferite, într-o 
perioadă în care conflictul arabo-bizantin era o luptă cu adevărat 
vitală, ce impunea o bună cunoaştere a adversarului. Astfel Teofan, 
reluat mai târziu de Constantin Porfirogenetul, prezintă cu exacti- 
tate luptele interne care tulburau lumea musulmană atunci când 
califatul Raşidun ceda locul celui al Umaiazilor. Amintind de eve- 
nimentele din 661, autorii consemnează: „Imperiul arabilor se îm- 


! G. Schlumberger, L'épopée byzantine à la fin du X siècle, I, p. 606 
şi nota 2. 

? Skylitzes-Kedrenos, P.G. CXXII, col.172-173. 

* Iustinian al II-lea (685-695; şi 705-711; la sfâşitul cele de a doua 
domnii a avut de fapt loc trecerea musulmanilor în Spania (711). 

* Constantin al IV-lea Pogonatul (668-685). 

părțea în două, chiar dacă în regiunea Aithribos din Siria stăpânea 
Ali, în timp ce în Egipt, Palestina şi la Damasc guverna Mauias. 
Alia l-a atacat pe Mauias, o bătălie având aproape de Eufrat: Ali a 
fost înfrânt, iar Mauias a luat întreaga Sirie” După aceasta sunt 
date numele primilor califi umayazi: Mw'awia (Mauias), Yazid 
(Izid) — la moartea căruia va începe revolta lui Abdallah ibn Zu- 
bayr, în cursul căreia puterea va trece celei de a doua ramuri a fa- 
miliei, cu Marwân (Maouam) — apoi Abd al-Malik (Abimelek), 
care reuşeşte să-l învingă şi să-l omoare pe rebel. Exactitatea aces- 
tor date este relativă: sunt atribuiți lui Mu'awia 24 de ani de dom- 
nie în loc de 19, lui Yazîd 6 ani în loc de 3, în timp ce Marwân I 
domneşte 22 de ani şi jumătate în loc de 10! Este clar că descrie- 
rea lui Teofan şi Constantin Porfirogenetul nu prezintă faptele cu 
exactitate decât atunci când acestea au influențat relaţiile dintre 
Imperiu şi Islam, îndeosebi războaiele civile care au avut darul să-l 
slăbească pe adversar. Dimpotrivă, atunci când sunt date o serie de 
detalii cum ar fi anii de domnie ai fiecărui calif, care nu aveau nici 
un fel de incidență asupra acestor relații, bizantinii dau dovadă de o 
profundă ignoranță a istoriei interioare a califatului. În anii 960-970, 
când au loc victoriile în lanț ale bizantinilor asupra islamului în 
Cipru, Creta, Siria de Nord, împăratul Nichifor Fokas, în Tratatul 
său despre război, judecă acestă perioadă ca pe o adevărată lecție 
strategică a luptelor neîntrerupte dintre Islam şi Bizanţ: „Hristos, 
adevăratul Dumnezeu, a anihilat forța şi puterea descendenților lui 
Ismael, îndreptați împotriva noastră, atacurile lor fiind reprimate”? 
Cei care au prezentat evenimentele din 661-705 au depins însă 
cu siguranță de unele izvoare musulmane, din care au făcut o se- 
lecție conform propriilor criterii. Adesea ei erau atât de fideli sur- 
selor, încât putem deduce natura şi orientarea lor, ceea ce demon- 
strează că, cel puţin în secolele IX-X, informaţiile venite pe dife- 
rite canale ajungeau în Imperiu prin intermediul provinciilor impe- 
riale, dar mai ales prin poşta imperială (basilikos dromos) care re- 
prezenta un veritabil serviciu de spionaj. Bizantinii aveau informa- 
ţii excelente asupra lumii musulmane, dar erau accesibile în număr 


! Constantin Porfirogenetul, De Administrando Imperio, pp. 86-88. 
2 Niche&phore Phokas, Sur la guerilla, Préambule, 1, ed. şi trad. de 
Gilbert Dagron, Paris, 1986, pp. 32-33. 

destul de mic. Detaliile pe care le găsim la Constantin Porfirogene- 
tul se datorează unor greci inițiați în arabă. De asemenea, în seco- 
lul al IX-lea şi chiar mai înainte, traducerile în greacă ale Coranu- 
lui circulau cel puţin pe cale orală. Menţionarea unui interpret ofi- 
cial la Bizanț arăta că acesta era însărcinat, înainte de toate, cu tra- 
ducerea textelor care priveau securitatea Imperiului. De pildă, un 
oarecare Manuel, interpretul agarenilor la Bizanţ, este cel care des- 
coperă tentativa de lovitură de stat a nobilului Constantin Dukas 
din 913, domestic al scoliilor (comandant al armatei), în cursul re- 
genței asupra lui Constantin de după moartea lui Alexandru, un- 
chiul acestuia (prin descoperirea unei pânze aruncate în apă, care 
conţinea corespondența dintre logotetul Toma — un ministru echi- 
valent al vizirului la musulmani — şi un rebel care trăia în Siria). 


1.7 Sensul cuvintelor „arab” şi „musulman” 


Până în secolul al X-lea, asupra acestor cuvinte domnea confu- 
zia. Teofan şi, după el, Constantin Porfirogenetul, care transcrie 
pasaje întregi din Cronica celui dintâi, folosesc în mod amestecat 
cuvintele: „arab”, „agareni” sau „sarazini” Astfel, în fragmenul 
De administrando Imperio se menţionează: „Masalamas era ne- 
potul lui Mauias (...) Dar el nu era prințul arabilor: era Suleiman, 
prințul sarazinilor, în timp ce Masalamas ocupa funcţia de general 
(...) Abimelec domnea încă atunci când arabii i-au atacat pe afri- 
cani şi au devenit stăpâni ai Africii.”! Şi totuși autorii noştri cunoş- 
teau diferenţele etnice care divizau lumea musulmană, chiar dacă îi 
califică, de exemplu, pe abasizi şi perşi drept un popor al deşertu- 
lui, ceea ce reprezintă o greşeală; ei ştiau că aliații Profetului au 
fost la origine susținuți de locuitorii Iranului oriental Kuraşan? 
Chiar dacă ştiau că lumea musulmană aduna populaţii diverse, 
aceasta nu-i împiedica pe bizantini să considere cele două cuvinte, 
„arab” şi „musulman”, drept sinonime. Atunci când vorbeşte de re- 
volta lui Toma Slavul, un cronicar aproape contemporan cu Con- 


! Constantin Porfirogenetul, op. cit., pp. 92-94. 
? Cf. Teofan, P.G. CVIII, col. 860. 

stantin Porfirogenetul afirmă că acesta din urmă „aduna o impor- 
tantă armată din rândul agarenilor vecinii noştri, dar şi dintre locu- 
itorii mai îndepărtați egipteni, indieni, perşi, asirieni, armeni, cal- 
dei şi toţi aceia care erau atașați învățăturilor lui Manes”!. Teofan, 
asemenea Porfirogenetului, dădea Bagdadului, Africii sau chiar 
Spaniei numele de Siria sau „Imperiul arabilor”. 

De acum cuvântul „arab” pare din ce în ce mai rar folosit, el 
având pe viitor un sens etnic, ca în cazul termenilor „perşi” sau 
„turci”, acesta din urmă desemnând mai întâi pe unguri şi mai târziu 
pe turci.? Cuvintele cele mai des folosite acum vor fi: sarazini, fiii 
lui Agar, agarenii, ismaieliții şi sarazinii, înțeleşi ca echivalentul 
musulmanilor. Dacă este să facem o diferență între sarazini şi 
arabi, criteriile le putem observa la Skylitzes: „În al 25-lea an (al 
lui Heraclius), sarazinii au plecat în expediţie cu mulți arabi, având 
loc o întâlnire în care romanii au fost înfrânți (...) Foarte afectați 
de luarea Antiohiei (969) şi a altor oraşe enumerate mai sus, agare- 
nii care trăiau în toate colțurile pământului, şi popoarele care au 
aceeaşi religie ca ei: egipteni, perşi, arabi, elamiţi, locuitori a ceea 
ce numim Arabia fericită şi Saba, se răspândeau formând o ligă” 

Cu toate aceste fluctuații, bizantinii aveau o idee precisă asupra 
structurilor şi evoluţiei lumii musulmane: era foarte important 
acest lucru pentru gestionarea şi apărarea propriului lor Imperiu. 
Constantin Porfirogenetul cunoştea foarte bine faptul că sarazinii, 
după o primă fază de unitate, s-au divizat în trei: „Trebuie ştiut, 
spunea el, că există trei califate în Syria, adică în Imperiul arabilor, 
din care primul îşi are sediul la Bagdad, adică Muşumet; al doilea 
este stabilit în Africa şi este al familiei Alim şi Fatima, fiica lui 
Mahomed, adică Muşumet, şi de aici şi numele de fatimizi; iar al 
treilea este stabilt în Spania şi aparține familiei Mauias’”*. Împăra- 
tul nu se mulţumeşte cu o repartizare globală a forţelor musulma- 


! Continuatorul lui Teofan, P.G. CIX, col. 68-69. În virtutea unor 
scheme mai vechi, considerate mereu valabile, autorul includea aceste 
popoare în rândul dualiştilor maniheeni, una din marile obsesii ale Bizan- 
țului clasic. 

? H.Ahrweiller, „L’ Asie Mineure et les invasions arabes (VIII“-IX* 
siècle)” Revue historique, t. CCXXVII, 1, 1962, p. 1, nota 2. 

3 Skylitzes-Kedrenos, P.G. CXXI, col. 816 şi CXXII, col. 116. 

4 Constantin Porfirogenetul, De administrando Imperio, pp. 106-108. 


38 


ne: este adevărat că la un moment dat se înşeală atunci când pre- 
tinde că „la început, când sarazinii au devenit stăpâni în Siria, cali- 
fatul şi-a avut sediul la Bagdad”, dar vorbeşte de titlul de calif şi 
pare a avea o viziune destul de exactă a marilor diviziuni adminis- 
trative, pe care el le numeşte corect, marile emirate, adică unități 
administrative militare întâlnite în perioada apogeului lumii abaside: 
Persia, Africa, Egiptul, Palestina, pe care o numeşte, de asemenea, 
ca emiratul de Ramlah, apoi Damascul, Alep, Antiohia, Amida, 
Nisibe. În aceeași lucrare De administrando Imperio, a lui Con- 
stantin Porfirogenetul întâlnim fragmente remarcabile, care ne de- 
monstrează o bună cunoaştere a structurilor administrative ale Is- 
lamului Oriental, arătând totodată şi viziunea sa, mai mult sau mai 
puţin corectă, de la est la vest, de la Constantinopol şi până în ex- 
tremul occidental musulman. Porfirogenetul distinge provinciile 
Alep şi Antiohia, esențiale pentru că, incluse în Imperiul bizantin, 
mai ales într-o perioadă în care reformele administrative ale lui 
Harun al Rashid în zona frontalieră erau importante, intrau într-un 
plan mai amplu de fortificaţii.! 

La aceste câteva exemple putem veni cu constatarea că ținând 
seama de mijloacele de informare din acea vreme, dar şi de relați- 
ile de neprietenie constantă, care separau cele două Imperii, cu- 
noştințele pe care le avea Bizanțul despre lumea musulmană nu 
erau atât de rele pe cât păreau la un moment dat. Am putut des- 
pride numai câteva repere, care ne-au permis să ne formăm o idee 
despre imaginea pe care o aveau clasele sociale cultivate. Poporul 
avea însă o idee vagă şi poate chiar exagerată, pe care şi cronicarii 
o mai strecoară, ca în cazul bogățiilor de la Bagdad. Ceea ce este 
important este faptul că țările islamice sunt adesea mai bine cunos- 
cute decât Occidentul creştin, iar musulmanii mai familiari grecilor 
decât occidentalii. Aceasta ne face să avansăm părerea că bizan- 
tinii aveau şi cunoştinţe precise despre doctrina musulmană, că 
erau într-o relație apropiată cu sarazinii, care la un moment dat se 
transformă ocazional în simpatie şi chiar în complicitate. 


! Abdelaziz Ainouz, Les frontières de l’Empire musulman de 740 au 
X siècle, these dact., Toulouse, 1984. 

1.8 Fascinaţia Imperiului 


Timp de o mie de ani, Occidentul a avut ochii fixaţi pe capitala 
Imperiului bizantin, Constantinopol. Era modelul inimitabil, sursa 
oricărei civilizaţii, dar şi obiectul atâtor dorințe, cauza unor neîn- 
ţelegeri, ce vor atrage după sine ura reciprocă. Încă de la început, 
ca o revanșă tardivă şi retrospectivă, disprețul i-a cuprins pe unii 
scriitori, gânditori „luminaţi” ai secolului al XVIII-lea. Astfel, 
Montesquieu vedea istoria Bizanțului drept „o țesătură de revolte, 
trădări şi perfidii” La sfârşitul secolului al XIX-lea, englezul Gib- 
bon realiza o versiune a acestei istorii, ca o reflectare a unei inter- 
minabile decadențe, aşa cum ne indică şi titlul lucrării sale: /szoria 
declinului şi căderii Imperiului Roman, ce are pretenţia să cuprin- 
dă 13 secole în 6 volume publicate între 1776 şi 1778. În Enciclo- 
paedia Universalis găsim următoarea remarcă: „severitatea istori- 
cilor din secolul al XIX-lea față de Imperiul bizantin ţine în mare 
măsură de disputele religioase care s-au succedat aproape fără în- 
trerupere până la mijlocul secolului al IX-lea. Violenţa acestor dis- 
pute provine din faptul că ele puneau în discuţie unitatea Imperiu- 
lui; în Occidentul deja împărțit, dar unit spiritual în jurul papei, 
aceste dispute nu aveau consecinţe însemnate” ' În ciuda eforturi- 
lor meritorii ale istoricilor din secolul al XX-lea, care au încercat 
să aşeze lucrurile la locul lor, urmele clişeelor deja perimate nu au 
dispărut. O mărturie în acest sens este chiar sensul cuvântului bi- 
zantin. De obicei, locuitorii Constantinopolului sau subiecții Impe- 
riului nu l-au folosit, ei considerându-se mai degrabă romani, chiar 
Şi atunci când nu mai foloseau limba latină. Imperiul lor era cel 
roman în continuitatea sa neîntreruptă, chiar dacă capitala, oraşul 
lui Constantin, nu era decât Noua Romă. Acest lucru este subliniat 
şi de Louis Brehier în sinteza sa Le monde byzantin: „Imperiul bi- 
zantin nu este de fapt decât Imperiul roman, distrus în Occident de 
invaziile barbare şi continuat în Orient în jurul Noii Rome (...) dar 
cu trăsături noi ce constituie originalitatea istoriei sale. Civilizaţia 
sa este de fapt sinteza tuturor elementelor politice, religioase, inte- 


! Jacques Brosse, Histoire de la chrétienté d'Orient et d'Occident, 
Albin Michel, Paris, 1995, p. 533. 

lectuale ale lumii antice (...) În momentul în care Occidentul a cu- 
noscut o regresie politică, socială, intelectuală, artistică, Bizanțul a 
salvat în măsura posibilului aportul civilizației antice, pe care l-a 
transmis timpurilor moderne: literatura greacă, generatoarea uma- 
nismului, dreptul roman, fundament al dreptului public european. 
El a servit şi ca obstacol în calea noilor invadatori din Asia, iar 
prin propaganda religioasă, mai ales în rândul slavilor, şi-a întins 
influența în Europa civilizată”! Unii au crezut într-o ruptură, acolo 
unde de fapt a avut loc o metamorfoză. Alţii şi-au pus întrebarea 
dacă Noua Romă poate fi considerată ca aparținând Europei. Fără 
îndoială că aşezarea sa geografică poate aduce îndoială, Constanti- 
nopolul fiind plasat la extremitatea continentului, de cealaltă parte 
a strâmtorii începând Asia. Imperiul bizantin se întindea şi de-o 
parte şi de alta, dar el domina sud-estul, spații locuite încă de greci, 
dar şi de barbari, slavi şi bulgari. În secolul al X-lea, Bizanțul a 
pierdut întreaga Sicilie, o mare parte a Italiei, iar Iliricul era dis- 
putat. Pe de altă parte, în Asia, în ciuda prezenţei arabe, Imperiul 
se întindea pe un spațiu mult mai întins şi a fost pentru o oarecare 
vreme mai liniştit. De aceea, pentru occidentali, Bizanțul este per- 
ceput mai degrabă ca un Imperiu oriental, care nu face parte din 
moştenirea europeană, ce are la bază fuziunea dintre aportul barbar 
şi substartul roman al pars occidentalis a Imperiului. Orientaliza- 
rea Bizanțului este consolidată şi de faptul că a avut drept succesor 
un Imperiu care încă de la început a fost un duşman al Europei şi 
care risca să dispară într-o construcţie politică centrată pe Asia 
Mică sau pe un anasamblu religios centrat asupra Arabiei. Chiar 
dacă europenii occidentali ştiu ceea ce separă pe bizantini de oto- 
manii care i-au învins, ei încearcă, din rațiuni de unitate locală, să-i 
plaseze într-o zonă orientală. 

Oricum, occidentalii au fost fascinaţi de splendoarea Noii Rome. 
Mulţimile care animau străzile noii capitale, piețele spaţioase, fă- 
ceau din Constantinopol cel mai exotic şi mai mare oraş al creşti- 
nătății. În secolul al IX-lea, populaţia sa ajunsese la apropximativ 
un milion, de origini diverse, de la asiatici cu barba ascuțită, până 
la bulgari cu capetele rase, ruşi cu părul şi mustățile blonde, sau 
comercianți sirieni şi italieni. Mulţi erau atraşi de Bizanț datorită 


! Louis Brehier, Vie et mort de Byzance, Albin Michel, Paris, 1992, p. 9. 

oportunității în afaceri, sau unii străbăteau mii de kilometri în cău- 
tarea de sfinte moaşte. Aici se păstra adevărata Cruce adusă din Ie- 
rusalimul amenințat de arabi, precum şi coroana cu spini, lancea cu 
care a fost împuns Mântuitorul Hristos, părți din pânza folosită la 
spălarea picioarelor. De asemenea, în biserica Sfânta Maria din 
Vlaherne se aflau giulgiul şi tunica Maicii Domnului, iar la bise- 
rica Sfânta Maria din Chalkropratia, centura. Acestea erau purtate 
adesea în procesiune, pe zidurile de apărare, ori de câte ori orașul 
era asediat, iar prezența lor sporea curajul apărătorilor. Nu mai pu- 
țin venerate erau şi icoanele acheiropoietes (nefăcute de mână 
omenească), precum cea cu chipul Maicii Domnului, atribuită 
Sfântului Evanghelist Luca. Ea a fost descoperită la Ierusalim de 
către împărăteasa Evdochia, soția lui Teodosie al II-lea, şi trimisă 
la cumnata sa Pulcheria, care pentru păstrare a contruit mânăstirea 
Panaghia Hodighitria (Maica Domnului Călăuzitoare). Tot aici se 
păstrau şi alte obiecte şi moaşte din vremea Mântuitorului precum 
cele ale sfinților Inochentie şi Ştefan. Capul Sfântului loan Boteză- 
torul, deja cunoscut în secolele V-VI este redescoperit la Emesa, 
unde fusese ascuns în perioada iconoclastă de către Mihail al 
III-lea, şi care a făcut faimoasă mânăstirea Studion. Tot la Bizanţ 
mai puteau fi întâlnite şi unele vestigii ale Vechiului Testament 
precum mantia lui Ilie, relicvele lui Isaia sau nuiaua lui Moise. Ni- 
meni nu punea la îndoială toate aceste bogății, Constantinopolul 
devenind un loc de pelerinaj foarte căutat, iar în anul 1204 ținta ja- 
fului de obiecte sfinte şi moaşte, care au îmbogățit numeroase bise- 
rici din Occident. 

Pe lângă occidentali, Bizanțul a atras şi mulți conducători bar- 
bari. Admiraţia lor se îndrepta către împărat, alesul lui Dumnezeu, 
reprezentantul Său pe pământ, al treisprezecelea Apostol. Întreaga sa 
viață era ritmată de ceremonii, sărbători civile şi religioase, fiecare 
deplasare transformându-se în procesiune. Constantin al VII-lea 
scria: „prin frumusețea ceremonialului, puterea imperială apărea mai 
splendidă, înconjurată de glorie şi prin aceasta atrage admiraţia stră- 
inilor şi supuşilor imperiali”. De aici, putem înțelege disprețul pe 
care îl resimțeau conducătorii barbari, frustrați de supranumele divin 
al basileului romanilor, şi dorința acestora de uzurpare. În acest 
sens, mărturie ne stau cuvintele arhiepiscopului Liutprand de Cre- 
mona: „a îndrăzni, a considera pe împăratul universal al Romanilor, 

augustul, marele Nichifor, drept simplu împărat al grecilor, şi a-l 
acorda unui barbar, un om de nimic, titlul de împărat al romanilor, 
este un lucru grav” 

Dacă influenţa culturală şi spirituală a Bizanțului asupra Euro- 
pei a fost evidentă, în plan politic, statutul său a fost diluat, exis- 
tența sa în Evul Mediu părând superfluă în ochii occidentalilor. 
Odată cu încoronarea lui Carol ce Mare de către papă în anul 800, 
intelectualii carolingieni au adoptat ideea „transferului imperiului” 
(translatio imperii) din Orient în Occident. Cu alte cuvinte, Impe- 
riul bizantin care-şi continua existenţa în Orient, începea să deran- 
jeze. Cucerirea oraşului în 1204 a reprezentat practic pentru latini 
sfârşitul acestei jene şi recuperarea unei legitimități, integrată în 
viitor lumii politice occidentale. 


2.1 Autoritatea imperială bizantină 
şi puterea califală 


Împăratul bizantin, asemenea lui Dumnezeu din Cer, era în- 
conjurat pe pământ de un anumit decor, care simboliza puterea sa 
divină şi impunea această idee celor care se apropiau de el. În mij- 
locul palatului, al curții, al ofițerilor, puterea imperială se mani- 
festa „cu măsură”, reproducând de fapt mişcarea armonioasă pe 
care Dumnezeu o exercita asupra universului. Împăratul era în 
acest sens comparat cu cel mai nobil dintre astre, cu soarele, sim- 
bolul perfecțiunii ca şi Dumnezeu. Tema aceasta a „împăratului 
soare” pe care o regăsim şi la Psellos, era încă folosită la curtea lui 
Alexios al III-lea (1195-1203), „împăratul soare” care din Orient 
răspândea „primăvara asupra supuşilor săi”; de asemenea, despre 
Alexios I (1081-1118) se spunea că „este apusul soarelui” În fi- 
nal, foarte mulți nu puteau face diferență între acest „dumnezeu te- 
restru” şi adevăratul Dumnezeu. Atunci când Isaac I (1056-1059) a 
intrat în Constantinopol, poporul s-a precipitat asupra lui ca şi cum 
ar fi avut în fața ochilor pe Dumnezeu, considerând intrarea sa în 
oraş o adevărată epifanie. La rândul său, Roman al IV-lea Diogene 
(1068-1071), în momentul în care traversa Asia Mică în mijlocul 
gărzii sale imperiale era recunoscut ca „egal al lui Dumnezeu” De 
altfel, împărații îndeplineau în ochii supuşilor, cu titlu de simbol 
sau comemorare, gesturi „asemănătoare” cu cele ale lui Dumne- 
zeu. Astfel, în cursul ceremoniei care avea loc de Crăciun „împă- 
rații noştri promovați şi ocrotiți de Dumnezeu”, aducând aminte de 
venirea lui lisus printre oameni iau în comun aceeaşi hrană corpo- 
rală sau la Paşte, când apariția imperială era simbolul Învierii aşa 
cum exprima foarte bine una din cântări: „creația sărbătoreşte as- 
tăzi Paştele eliberator văzând sceptrul vostru, Stăpâne, care se ri- 
dică în același timp cu Învierea lui Hristos”? Asemenea lui Dum- 


! A. Ducellier, Le drame de Byzance, ideal et échec d'une société 
chretienne, Hachette, Paris, 1976, p.122. 
? Ibidem, p.123. 

nezeu, împăratul se arăta rar în public, apariţiile sale fiind adevăra- 
te epifanii, deosebit de preţioase. În contradicţie cu o perioadă ceva 
mai veche, în care ideea de împărat-soldat era încă prezentă, acum 
la Bizanţ se acredita o concepţie nouă: împăratul nu trebuie să pă- 
răsească palatul său. Ca şi Dumnezeu, trebuia să se ştie că împăra- 
tul este mereu prezent, dar rămâne ascuns în palat. 

În palatul său, supranumit sugestiv „palatul sacru”, împăratul 
era înconjurat de tot felul de simboluri dintre care cel mai impor- 
tant era purpura! Faptul că împăratul era îmbrăcat în purpură lăsa 
să se înțeleagă că Dumnezeu a făcut alegerea Sa, astfel încât atunci 
când Mihail al II-lea Bâlbâitul (820-829) a îmbrăcat din greşeală 
hlamida de purpură, pe care Leon al V-lea Armeanul (813-820) o 
lăsase pentru a se putea ruga, fiecare vedea un semn că acesta îi va 
succeda la domnie. Tot ca simbol al puterii imperiale era şi încălță- 
mintea din purpură, kampagia. Atâta timp cât cineva avea încălță- 
minte de purpură în picioare, însemna că face parte dintr-o lume 
diferită, chiar dacă descălțându-se, persoana nu mai îndeplinea 
aceeaşi misiune divină. „Este imposibil, spunea Bardas Skleros, ca 
cineva care s-a încălțat o singură dată în prezenţa tuturor, să se 
descalţe fără dificultate”? Sensul mistic acordat purpurei ne permi- 
te să înțelegem mai bine indignarea acelora care au văzut cum 
Isaac al II-lea Anghel (1185-1195) acorda unchiului său, Teodor 
Kastamonites, permisunea de a folosi ornamente din purpură pen- 
tru părul său, dreptul de a purta o mantie tot din purpură şi chiar 
posibilitatea de a semna corespondenţa în purpură. Aceasta îl face 
pe Nichita Choniates să spună că ceea ce se întâmplă acum „este o 
alunecare a lucrurilor către ceva neobişnuit, este contra naturii” 
În calitatea sa de trimis al lui Dumnezeu, numai împăratul avea 
dreptul să folosească însemnele imperiale: veşmintele şi diademe- 
le, care marcau puterea suveranului, au fost date de Dumnezeu 
pentru prima dată lui Constantin cel Mare în schimbul jurământu- 
lui că le va folosi numai în situaţii solemne şi că nu le va împru- 


! Pentru simbolurile autorităţii domneşti în Țările Române, vezi A. 
Pippidi, Tradiţia politică bizantină în ţările române în secolele 
XVI-XVIII, Editura Academiei Române, Bucureşti, 1983, pp. 40-51. 

? A. Ducellier, op. cit., p. 123. 

? Ibidem. 


45 


muta altor persoane. Împăratul Leon al VI-lea Înțeleptul (886-912) 
ar fi murit pentru că cedase coroana sa fără vreun motiv anume. 

Alte însemne, mai puțin impresionante, aveau, de asemenea, 
valoare de simbol: cazul monezilor. Pentru că aveau un caracter 
imperial, monezile din argint sau din aur precum numisma erau re- 
fuzate numai în cazul în care ar fi fost false. A respinge moneda 
unui împărat însemna a-i respinge puterea cu care era investit de la 
Dumenezeu. 

Acestei teocraţii radicale, omul de rând nu-i putea răspunde de- 
cât prin teamă şi ascultare pasivă. Este admis chiar faptul că teroa- 
rea ar avea un „rol purificator” Mihail al IV-lea Paflagonianul 
(1034-1041), un suveran destul de blând şi înțelegător, afişa de ce- 
le mai multe ori supuşilor săi un chip sever. În legătură cu această 
atitudine, Mihail Psellos consemna că „nu depăşea aspectul feței, 
deoarece cei care-l vedeau, de teamă nu îndrăzneau să comită vreo 
acțiune care să-l supere; nimeni nu dorea să-l înşele pentru că se 
temea şi se gândea la vigilența lui”. Kekaumenos prezintă cu mult 
realism acest sentiment de teamă: „trebuie ca notarii şi agenții pu- 
terii să fie pătrunşi de frică, căci astfiel vor fi cinstiți”. Cu toate 
acestea, Bizanțul nu era o lume a terorii, dar o teamă ca principiu 
părea să domine raporturile dintre împărat şi subiecții săi. În aceas- 
tă direcţie se înscriu şi cuvintele aceluiaşi Psellos cu privire la anii 
de domnie ai lui Mihail al IV-lea: „fiecare trăia pentru el, întâlni- 
rile unora cu alții fiind suspendate”! 

Această teamă ambiantă avea ca rezultat o anumită reticență: 
nimeni nu putea conta pe sprijinul celuilalt în cazul în care era de- 
favorizat de vreo decizie imperială. De aici o altă consecinţă: un 
sentiment generalizat de suspiciune, care învenina uneori relațiile 
din Bizanţ, fie ele publice sau cele de simplă prietenie. Cel care de- 
ținea anumite funcții oficiale era pătruns şi de un evident sentiment 
de angoasă, iar în cazul vreunei mişcări împotriva puterii era nevo- 
ie de multă prudență, teama în administrație căpătând în situaţii 
extreme forme generalizate. Acelaşi Kekaumenos sfătuia în cazul 
în care cineva se afla în subordinea vreunui funcționar incult şi in- 
capabil, să fie tratat cu menajament şi teamă. 


Ibidem, p.125. 

Împăratul nu putea fi înlăturat deoarece se considera că era do- 
rit de Dumnezeu. Harul divin făcea din suveranul aflat la putere un 
fel de tabu pe care orice efort uman nu putea să-l atingă; în faţa re- 
voltei gărzii sale germane, Nichifor Botaniates declara liniştit ur- 
mătoarele: „chiar dacă mii de oameni ar încerca să mă răstoarne, ei 
nu vor reuşi, deoarece puterea o am de la Dumnezeu”!. De fapt, re- 
volta împotriva împăratului era considerată a fi o revoltă împotriva 
lui Dumnezeu. „Acela care se manifestă cu violență împotriva îm- 
păratului, împotriva cui se ridică?” întreba primul basileus Hera- 
clius (610-641). Auditoriul răspundea: „Împotriva lui Dumnezeu 
care l-a aşezat împărat”. Deci, revolta era un „duşman al lui Dum- 
nezeu” (/heomahos), ceea ce se observă şi din discursul lui Nichi- 
for al III-lea Botaniates (1078-1081) împotriva rebelului Nichifor 
Bryennios: „În nebunia ta, îi spunea el, tu te-ai ridicat împotriva 
hotărârilor lui Dumnezeu şi împotriva mea, care am fost aşezat pe 
tron de Dumnezeu. Astfel tu te-ai transformat în duşman al lui 
Dumnezeu”? Chiar dacă atacul împotriva împăratului de la Bizanţ 
depăşea stadiul de les majestate, interesant este termenul folosit în 
astfel de cazuri: sacrilegiu (catosiosis). „Ce stupiditate, ce sacrile- 
giu!” spunea Mihail Attaleiates atunci când se referea la revolta lui 
Constantin al X-lea Dukas (1059-1067) împotriva lui Botaniates, 
tot aşa cum Leon al VI-lea, crezând într-un complot organizat de 
patriarhul Nicolae Misticul (901-907; 912-925) împotriva sa, spu- 
nea: „Îl voi goni de pe scaunul patriarhal pentru sacrilegiul comis”. 
Chiar şi pentru atacuri mai puțin grave rigorile erau extreme: pen- 
tru o femeie care împreună cu fiica sa aruncase cu pietre împotriva 
lui, Nichifor II Focas (963-969), hotărăşte să fie arse pe străzile 
Constantinopolului. 

Un astfel de sacrilegiu considerat ca revoltă împotriva lui Dum- 
nezeu reprezenta şi o adevărată „apostazie” Cei vinovaţi, cei care 
„se vor opune legilor şi hotărârilor divine”, nu erau pedepsiți de 
împărat, ci „legile le vor lua cetățenia şi toate celelalte drepturi 
ajungând ca nişte adevăraţi sclavi”, căci atitudinea lor nu are nici o 
justificare. În vremea lui Constantin al VII-lea Porfirogenetul 
(913-959) s-a decis anatemizarea rebelilor, hotărâre reînnoită de 


! Ibidem, p.126. 
2 Ibidem. 

Manuel I Comnenul (1143-1180) şi de Mihail al VIII-lea Paleolo- 
gul (1259-1282). În practică, astfel de excomunicări existau deja: 
iertarea personală a lui Isaac Anghelos acordată membrilor unui 
complot nu era suficientă, ei mergând şi la Patriarh pentru a-i cere 
să fie „dezlegați de anatema” pronunțată împotriva lor. 

Incontestabil, nelimitat, de origine divină, regimul politic bi- 
zantin era întruchiparea Împărăției lui Dumnezeu pe pământ. Pen- 
tru a fi aşa, era necesar însă ca suveranul să răspundă idealului fi- 
xat, altfel Împărăția lui Dumnezeu risca să se transforme într-un 
simplu despotism. 


2.2 Legitimitatea şi contestarea 
puterii imperiale 


Distribuitor majestuos şi impasibil al voinței lui Dumnezeu, su- 
veranul bizantin era adesea o ființă instabilă şi intolerantă. Referin- 
du-se la împărații din vremea sa, Mihail Psellos este deosebit de 
sever în aprecierile sale: „Nici unul dintre ei nu şi-a exersat puterea 
cu serenitate, unii au fost răi, alții iubitori de intrigi, iar alții aveau 
unele slăbiciuni de ordin moral" 

În spatele imaginii unui împărat neînfricat, întâlnim adesea un 
suveran influențabil în aşa măsură încât adesea devine o simplă ju- 
cărie uşor de manipulat de anturaj. Leon al VI-lea era el însuşi con- 
ştient de faptul că era un tip uşor influențabil: în fața politicii brutale 
a unuia dintre miniştrii săi „el izbucnea în lacrimi şi începea să se 
scuze jurând că tot ce se întâmplă este fără voia sa, fără avizul său 
sau fără ca el să fi dat ordin”. Ca şi în situaţiile în care avem de-a 
face cu regimuri autoritare, întâlnim uneori la Bizanţ suverani prost 
sfătuiți şi care transferau responsabilitatea asupra miniştrilor lor. 
Pentru Mihail Attaleiates, ministrul Nikeforitzes „era singur respon- 
sabil cu problemele guvernului; el îi da indicații împăratului de ceea 
ce trebuia să facă şi tot el împărțea onorurile şi concesiile celor pe 


Ibidem, p.128. 
? Ibidem. 

care singur îi alegea” . Asistăm în Bizanţ şi la tot felul de favoritis- 
me: dacă Constantin al IX-lea Monomahul (1042-1055) numea pe 
eunucul Nichifor într-un post esenţial, precum cel de domestic al 
Orientului (general şef), gestul nu justifica vreo calitate, ci se impu- 
nea pentru că făcuse dovada ataşamentului său față de împărat”. De 
aici şi actele de corupție de care împăratul nu era străin: judecători 
locali adesea mituiți sau guvernatori ai unor provincii ce acceptau cu 
prea multă uşurinţă sugestiile celor care aveau grijă să-şi sprijine ar- 
gumentele cu bani. Situaţia invita la un joc adesea pur şi simplu de 
influențe şi bani, care împingea pe cetățeni către arbitrariul unor ti- 
rani incompetenți şi avizi, acestei atitudini puterea imperială răspun- 
zându-i fie prin măsuri punitive, fie prin toleranță” 

În ceea ce-l privea pe împărat, numai Dumnezeu îl putea sancți- 
ona, iar acesta, la rândul său, deținea controlul asupra administra- 
tiei, de unde şi excesul de putere ce risca să devină uneori regulă“ 
Istoria Bizanțului permite enumerarea unor dictatori: Focas I (602- 
610), Justinian al II-lea (685-695 şi 705-711), Constantin al 
VIII-lea (1025-1028), Andronic I (1180-1185)? Acestora li se mai 


! Ibidem, p.129. 

$ Idem, Ibidem. 

3 În vremea lui Constantin al IX-lea au avut loc mai multe revolte, 
care contestau legitimitatea puterii sale. Dintre acestea amintim pe cea 
condusă de Georgios Maniakes, catepan al Italiei. El a declanşat lupta 
împotriva lui Constantin al IX-lea în septembrie 1043 asasinându-l pe du- 
cele occidental Pardos (patriciu al Italiei). In cele din urmă este înfrânt de 
trupele imperiale. Vezi Louis Brehier, Hommes de guerre byzantins, 
Georgios Maniakes, 1902, pp. 3-19. Alte manifestări contestatare din 
această perioadă au mai fost: cele ale lui Leon Lampros, patriciu şi strateg 
de Melitene, şi Leon Tornikios, patriciu şi fost strateg, văr cu împăratul 
Constantin al IX-lea. În vara anului 1054 chiar şi patriarhul Mihail Ceru- 
larie a găsit un sprijin important în rândul populației nemulțumite de 
Constantin al IX-lea. Vezi Louis Brehier, Le schisme oriental du XI-e siè- 
cle, Paris, 1899, p.122-123; A. Michel, Humbert und Kerularios. Quellen 
und Studien zum Schisme des XI. Jahrhundert II, Paderborn, 1930. 

4 Vezi H. Ahrweiler, L 'ideologie politique de l’Empire byzantin, Pa- 
ris, 1975. 

5 Atitudinea dictatorială a lui Andronic I a condus la contestarea sa de 
către popor sau de către unii demnitari de stat. Printre aceştia din urmă 
amintim: Andronic Anghel, vărul împăratului, militarul Teodor Cantacu- 

poate imputa şi o evidentă lejeritate în tratarea unor situaţii de li- 
bertate sau constrângere: în 1028, Constantin al VIII-lea vrând 
să-şi căsătorească fiica, Zoe, cu Roman Arghiros, deja căsătorit, îi 
acorda acestuia din urmă două variante: orbirea sau repudierea so- 
ției sale. Riscul de a se expune exceselor de tot felul, îl punea pe 
împărat într-o postură delicată față de sistemul mental al bizanti- 
nilor!. Împăratul era un model pentru subiecții săi. Ca orice despot, 
împăratul nu avea încredere în nimeni, ceea ce îl făcea de multe ori 
arbitrar. Acelaşi Constantin al VIII-lea, exemplu tipic de tiran în- 
nebunit de frică, asculta la tot felul de intrigi şi la cea mai mică bă- 
nuială lua decizii radicale. Vorbind despre el, Mihail Psellos spu- 
nea că „nu se gândea să împartă pedepsele în mod echitabil cu gre- 
şelile comise de subiecții săi, ci mai degrabă cum putea scăpa de 
suspiciunile sale” Cu toate acestea, bizantinii erau dominați de 
două idei fundamentale, care, în ciuda fricii, au dezvoltat critica, ce 
va deveni acţiune atunci când situațiile deveneau nedrepte. Mai în- 
tâi, împăratul nu era decât un om, iar pe de altă parte, era clar că 
Dumnezeu nu putea accepta cruzimea, greşelile morale şi religioa- 
se, de care se făceau vinovați unii suverani. De fapt, asemenea ex- 
cese nu erau posibile decât în situațiile în care Dumnezeu, cu li- 
bertatea Sa absolută de a alege, putea respinge pe unul dintre aleşii 
Săi tereştri, tot aşa cum ceva mai devreme îl promovase: în mod 
neaşteptat, fără vreun motiv aparent. Pentru o vreme, persoana 


zino, sebastosul Andronic Lapardas, comandantul militar Alexis Branas, 
aristocrații Petru şi Asan, care se considerau descendenți ai țarului bulgar, 
sebastocratorul Alexis Anghel. Vezi C.M. Brand „The Byzantines and 
Saladin 1185-1192”, în Saeculum, 37, 1962, p. 167-169; L. Sternon, 
„Note de titulature et de prosopographie byzantines: Theodore Comnene 
et Andronic Lapardas sebastes” în Revue des Etudes Byzantines 24, 1966, 
p. 89-96; P. Malingoudis, „Die Nachrichten des Niketas Choniates iiber 
die Entstehung des Zweiten Bulgarischen Staates” în Byzantina 10, 1980, 
pp. 51-147; C. M. Brand, Byzantium confronts the West (1180-1204), 
Cambridge, Massachusets, 1968. 

! Efectul imediat al unor astfel de excese erau revoltele. Printre con- 
testatarii lui Constantin al VIII-lea îi amintim pe: Constantin Burtzes, pa- 
triciu şi fost consilier al lui Vasile al II-lea, Nichifor Comnenul, guver- 
nator al Vaspurakanului, Bardas Focas, patriciu, strănepotul împăratului 
Nichifor al II-lea Focas, Constantin Dalasenos, fostul catepan al Antio- 
hiei, şi Roman Arghiros, fost eparh. 

abandonată putea conserva aparențele unui împărat, dar era practic 
izolată, dată în mâna diavolului. Exemplul tipic este cel al lui Con- 
Stantin al V-lea (743-775): „duşmanul care seamănă zâzania dan- 
sează văzând cum învinge propria răutate în acest împărat tira- 
nic”! Fără a merge prea departe, o acțiune negativă a împăratului 
tindea să demonstreze că acesta nu mai este reprezentantul lui 
Dumnezeu: ceea ce lasă să se înțeleagă Attaleiates prin expresia 
„nelegiuire”, atunci când se referea la ordinul dat de Mihail al 
VII-lea Dukas (1071-1078) de a-l orbi pe Roman Diogene?. În ast- 
fel de situaţii împăratul îşi pierdea legitimitatea, pentru că în loc 
să-i invite pe oameni la împlinirea voinței lui Dumnezeu, dădea 
exemplul unei ființe dominate de cel rău. Este destul de dificil să 
ştim în care moment împăratul înceta să mai fie un suveran de 
drept divin şi devenea ceea ce putem numi în mod general „tiran”. 
Conform tradiției romane, împăratul era alesul armatei, Senatu- 
lui şi al poporului, fapt care atrăgea după sine şi o serie de atribuții. 
Neîndeplinirea lor, amenința soliditatea puterii sale. Odată cu Con- 
stantin cel Mare, împăratul Îl reprezenta pe Dumnezeu pe pământ, 
dar el nu putea beneficia de acest atribut decât atâta timp cât res- 
pecta învățătura creştină. În caz contrar, el devenea, asemenea ad- 
versarilor săi, un simplu tyrannos. Cele două noțiuni, de basileu şi 
tiran sunt şi opuse, dar şi apropiate. Într-un discurs adresat împă- 
ratului Constantin al IX-lea Monomahul, Mihail Psellos exprima 
foarte bine acest lucru: „orice basileus doreşte ca supușii săi să fie 
conduşi prin legi, pentru a nu cădea în tiranie, care este asemănă- 
toare cu basileia”? Cu alte cuvinte, ideea de tiranie o implica şi pe 


! A. Ducellier, op. cit., p. 129. 

? Ordinul de orbire a lui Roman Diogene intervenise în urma încercării 
sale de preluare a puterii în iunie 1072. Împăratul Mihail al VII-lea a fost 
nevoit să mai facă față şi altor revolte: în tema Opsikion (poate o urmă a 
războiului civil care a opus pe Roman Diogene şi familia Dukas), cea a 
francului Roussel de Bailleul, cea a ducelui Anatolicilor Nichifor Botania- 
tes. Vezi J. Laurent, „Le duc d'Antioche Katchatour (1068-1072)”, în By- 
zantinische Zeitschrift 30, 1930, pp. 405-411; D.I. Polemis, „Notes on 
Eleventh Century chronology (1059-1081)” în Byzantinnische Zeitscrift 58, 
1965, p. 60-76; Ana Comnena, A/exiada, Bucureşti, 1977, vol. I, p. 12. 

* M. Psellos, „Scripta Minora” I, p. 22, în E. Kurtz, F. Drexel, Mi- 
chaelis Pselli scripta minora magnam partem adhuc inedita I-II, Milano, 
1936-1941. 

cea de putere, prin care se apropia de noţiunea de basileia, dar şi 
de violență, constrângere, deci nelegitimitate, noțiune care le dife- 
rențiază. Termenul de putere asociat celui de basileia a permis în- 
țelegerea, ce-i drept rară, a tiraniei într-un sens favorabil: Roman al 
III-lea Argyros (1028-1034) avea o ţinută tiranică, Alexios I Com- 
nenul, fiul lui loan al II-lea şi moştenitor natural al basileia avea şi 
el această aparenţă; la fel Alexios Paleologul, ginerele lui Alexios 
al III-lea! Tirania se derulează în timp. Ea poate fi instaurată odată 
cu urcarea pe tron, prin preluarea însemnelor imperiale, şi se termi- 
nă odată cu moartea ce poate surveni în mod natural sau este pro- 
vocată de uzurpatori. De asemenea spiritul tiranic se poate trans- 
mite şi în mod ereditar. 

A fi un împărat tiran desemna mai întâi pe cel care împiedica 
respectarea prescripțiilor religioase, un exemplu în acest sens fiind 
ereticii. Pe de altă parte, infracțiunile de ordin disciplinar, mai pu- 
țin grave, puteau conduce, de asemenea, la tiranie. Pe parcursul 
crizei tetragamice, după ce interzicea lui Leon al VI-lea accesul în 
catedrala Sfânta Sofia, Nicolae Misticul adăuga şi o serie de sanc- 
țiuni suplimentare, în eventualitatea în care împăratul ar fi avut un 
„comportament tiranic”; în acelaşi sens, suveranii de mai târziu 
care au dus o politică unionistă, au fost, de asemenea, consideraţi 
tirani. Până la urmă actul tiranic rămânea prin excelență acela al 
obținerii puterii prin violență. Ridicându-se împotriva lui Leon al 
V-lea, Mihail al II-lea obținea tronul prin „tiranie şi împotriva vo- 
inței lui Dumnezeu”; simplele tentative de lovitură de stat ratate, 
ca cele ale lui Bardas Skleros sau Bardas Focas din vremea lui Va- 
sile al II-lea (976-1025), sunt considerate în egală măsură drept 
acte tiranice? Mai putem adăuga și faptul că simpla încredințare a 


! J.C. Cheynet, Pouvoir et contestations à Byzance, Paris, 1996, p. 177. 

2 Bardas Skleros, magistru şi duce al tagmatei Mesopotamiei, făcea 
parte dintr-o familie de militari iluştri din secolul al VIII-lea. El avea pre- 
tenții asupra tronului, însuşindu-şi însemnele imperiale şi încheind acor- 
duri diplomatice cu emiri arabi. Revolta lui Bardas Skleors împotriva lui 
Vasile al II-lea a început în 976. Bardas a obținut o primă victorie în pri- 
măvara lui 976, iar a doua în toamna lui 977. Bardas Skleros l-a învins şi 
pe Bardas Focas la Pankaleia, în iunie 978. În cele din urmă, Bardas 
Skleros a fost înfrânt în 979. Despre aceste evenimente vezi M. Canard, 
„Deux documents arabes sur Bardas Skleros”, în Atti del V Congresso in- 

puterii unor iresponsabili, ce o vor deturna de la cursul adevărat, 
căpăta un aspect cupabil. 

Maniera cea mai simplă de a deveni tiran rămânea însă aceea a 
abuzului de putere față de subiecţii pe care-i conduci: ascunderea 
proviziilor alimentare de care s-a făcut vinovat Nichifor II Focas 
(963-969) reprezenta „un act tiranic îndreptat împotriva cetățeni- 
lor”! De fapt, actul tiranic pentru bizantini era sinonim cu noțiu- 
nea de exces, de lipsă de măsură; noțiunea poate fi neclară, dar 
fundamentală şi evidentă în mentalitatea greacă, impunând omului 
anumite limite naturale, de care acesta ar fi trebuit să țină sea- 
ma. „Din momentul în care ieşim din mediul cel drept, spunea Ana 
Comnena, şi ne îndreptăm către extreme, ne îndepărtăm de virtu- 
te” Chiar şi Isaac al II-lea prin veşmintele sale, parfumurile sale, 
dar mai ales prin abundența meselor (ocean de vin) cădea în exce- 
sul ce-l putea conduce la tiranie. 

Totuşi lipsa de măsură îl lansează pe om în întreprinderea unor 
acțiuni de forță, iar acest aspect este adesea întâlnit la Bizanț pen- 
tru că este sinteza a două reacții mentale, diferite la origine, dar 
care erau de multă vreme apropiate; este vorba despre noțiunea de 
exces de care am pomenit şi care corespundea termenului grecesc 
de ibris din antichitatea elenică (greşeala antică a omului care 
merge prea departe cu bogăția sau cu puterea şi care sfârşeşte prin 
declanşarea geloziei sau a răzbunării zeilor) şi greşeala gravă a 
creştinilor care pot cădea în păcatul orgoliului. În acest sens, Ale- 


ternazionale di Studi bizantini, |, Roma, 1939, p. 55; W Seibt, „Die 
Skleroi. Eine prosopographisch-sigillographische Studie”, în Byzantina 
Vindobonensia 9, Viena, 1976. În privința lui Bardas Focas, magistru şi 
domestikos al scoliilor din Orient, putem spune că-şi propunea eliminarea 
suveranilor porfirogeneți. El a pus la cale rebeliunea din primăvara anului 
987, iar în urma bătăliei de la Abydos din 989 a fost înfrânt şi omorât. 
Vezi detalii despre cariera lui Bardas Focas în Histoire de Yahya-ibn- 
Sa "id d'Antioche, Continuateur de Sa 'id-ibn-Bitriq, trad. de I. Kratchkov- 
sky-A. Vasiliev, I-Patrologia Orientalis, 18, 1924, p. 700-833; II-Patro- 
logia Orientalis 23, 1932, pp. 347-520. 

' Înainte de a ajunge împărat, Nichifor Focas a fost magister şi strateg 
avtokrator al trupelor Orientului. După moartea lui Roman al II-lea, a 
apărut ideea unei revolte a grupului condus de Nichifor Focas, inițiativă 
încheiată cu proclamarea sa ca bazileu. 

xios Comnenul reproşa rebelului învins Nichifor Bryenios faptul 
că „şi-a uitat propria măsură”" 

Această noțiune de exces, din care provine la un moment dat ti- 
rania este adesea pusă în raport cu Dumnezeu: lipsa de măsură a 
unui tiran constă în lipsa de credință față de providenţa divină. Pro- 
blemele umane sunt rânduite de Dumnezeu, Care Se impune oame- 
nilor prin porunci şi autoritate. Nedreptatea şi asuprirea sunt alte 
două aspecte ale tiraniei pe care Nichita Choniates le reproşa „ma- 
jorității împăraţilor bizantini”, care nu suportă bogăţia celorlalți, sa- 
crificând tot ce este nobil pentru a lăsa frâu liber „dorințelor fără 
margini”. În realitate, tirania era considerată o plagă a umanității şi 
o jignire adusă lui Dumnezeu, care detestă nedreptatea. „Cine nu 
Ştie, spunea Nicolae Misticul, că Dumnezeu urăşte tirania, iar oa- 
menii dintotdeauna au respins pe tirani ca pe o nenorocire a uma- 
nității”. În mod logic, o asemenea atitudine îndeamna la revoltă îm- 
potriva tiranilor. În cazul unei erezii, „o tiranie împotriva lui Dum- 
nezeu”, toate izvoarele sub influența partidelor monahale, conside- 
rau, de exemplu, asasinatul lui Leon al V-lea Armeanul (813-820) o 
pedeapsă dreaptă „pentru violarea legii”, de care acesta se făcuse 
vinovat. Din acest exemplu, reiese şi pericolul unei astfel de con- 
cepții: începând din ce moment tirania devine evidentă, de când 
avem dreptul legitim de a o combate? Dacă fiecare se lasă condus 
de o apreciere de ordin personal, atunci nu mai avem de-a face cu o 
autoritate, căci în orice moment, oricine poate decreta, în numele 
lui Dumnezeu, că puterea imperială a deviat de la scopul propus. 

Din fericire, Dumnezeu Se manifestă atunci când abandonează 
pe un suveran: cine înţelege sau are posibilitatea să vadă semnele 
care vin din cer, le poate înţelege şi-şi poate explica mai bine de ce 
un împărat sau vreun dregător al statului, a avut un sfârşit fericit 
sau nu. Adesea, Dumnezeu arată că şi-a îndepărtat privirea de la 
împărat prin diferite cataclisme naturale, care se abat asupra Impe- 
riului. Astfel, domnia lui Mihail al II-lea a cunoscut multe semne 
cereşti îngrozitoare: cutremure, incendii, asasinate. În același timp, 


' Complotul a avut loc în ultimele săptămâni ale domniei lui Alexios I 
Comnenul. Fiica sa, Ana Comnena, dorea să pună pe tronul Imperiului pe 
soțul său Nichifor Bryenios. Încercarea a fost dejucată de către succesorul 
lui Alexios, Ioan al II-lea. 

împotriva lui Mihail al IV-lea, ajuns la tron prin asasinarea lui Ro- 
man Arghiros, Dumnezeu s-a dezlănţuit prin invazii de lăcuste sau 
a trimis vise unor apropiaţi ai împăratului, cum a fost cazul unui 
servitor al episcopului Pergamului. Explicaţia unor astfel de situa- 
ţii era dată chiar de cei care le-au avut: „toate acestea vă vin din 
cauza încălcării poruncilor lui Dumnezeu”. 

Cu toate acestea, semnul cel mai evident al părăsirii celui care 
păcătuia, rămânea înfrângerea pe câmpul de luptă, proba zdrobi- 
toare că împăratul a fost părăsit de Dumnezeu. Pentru patriarhul 
Nichifor, atacul avarilor din 616 era strâns legat de căsătoria scan- 
daloasă a lui Heraclius cu una din nepoatele sale. Pentru Mihail 
Attaleiates înfrângerile bizantinilor erau urmarea guvernării tira- 
nice a lui Mihail al VII-lea: ,„... răul era prezent în toate domeniile, 
iar mânia lui Dumnezeu s-a abătut asupra regiunilor orientale”!. În 
general, orice necaz care venea asupra creştinilor era imputat gre- 
şelilor împăratului, deoarece basileul era responsabil de toţi creşti- 
nii: jaful săvârşit de musulmani asupra Mânăstirii Sfântul Sava din 
Palestina nu putea fi decât consecința susținerii ereziei iconoclaste 
de către Leon al V-lea (812-820). 

În momentul în care semnele erau evidente, era nevoie de ci- 
neva care să preia „iniţiativa revoltei” Atâta timp cât puterea re- 
zista, chiar şi atunci când în mod deschis ea era desconsiderată de 
Cer, populaţia se mulțumea cu rugăciunea şi cu cererea la Dumne- 
zeu, să le trimită pe cineva care „să fie capabil să elimine pe tiran” 
Dacă un om se simţea investit cu o asemenea misiune, el nu putea 
fi sigur de reuşita sa. Singurul mijloc infailibil în cunoaşterea voinţei 
lui Dumnezeu rămînea până la urmă riscul aventurii, felul în care 
aceasta lua sfârşit; dacă revolta eşua, însemna că Cerul continua să-l 
sprijine pe împărat, dacă reuşea, autorul ei era considerat noul ales al 
lui Dumnezeu. La Bizanţ reuşita rămânea cea mai solidă legitimi- 
tate, deoarece reprezenta o aprobare din partea lui Dumnezeu, iar re- 
volta care a condus la izbândă constituia „o inițiativă sfântă” anima- 
tă de „un ţel drept”, căreia uneori i se asocia şi patriarhul. 

În virtutea misiunii sale divine, împăratul era decis să-și apere 
tronul împotriva celor care ar fi dorit să-l ia. De aceea, în caz de re- 
voltă, împăratul făcea totul pentru a rezista atacului, iar atunci când 


! Jean-Claude Cheynet, op. cit., p. 177. 

ieşea învingător, sancţiona prompt atitudinea trădătorilor. Aşa s-a 
întâmplat cu Nichifor al III-lea Botaniates (1078-1081), care, după 
ce l-a învins pe Bryennios, îşi reafirmă în fața învinsului său legiti- 
mitatea. Au fost şi situaţii în care împăratul ajungea să-şi dea sea- 
ma că a pierdut ajutorul lui Dumnezeu, şi renunța la putere fără să 
mai opună rezistență. Astfel, în momentul declanşării revoltei lui 
Leon al V-lea Armeanul, Mihail al II-lea îşi reaminteşte de origini- 
le obscure ale puterii sale şi se crede blestemat de Dumnezeu, ab- 
dicând fără rezistență. De asemenea, el a trimis însemnele imperia- 
le rebelului şi s-a retras la o mănăstire, convins că nu făcea decât 
să accepte „evenimente dorite de Dumnezeu” 

În privinţa lui Nichifor al III-lea Botaniates (1078-1081), el re- 
prezintă tipul suveranului care vrea să arate până la căpăt că este 
ajutat de Dumnezeu, chiar şi atunci când era practic pierdut. Aşa 
cum rezistase revoltei lui Bryennios tot aşa a rezistat şi celei a lui 
Alexios Comnenul, dar a încetat orice rezistenţă şi a abdicat în mo- 
mentul în care şi-a dat seama că Dumnezeu nu mai este de partea 
sal. Sentimentul de a fi în orice clipă abandonat de Dumnezeu, i-a 
determinat pe unii suverani să se îndoiască de capacităţile lor reale, 
considerându-se respinşi chiar şi atunci când nu era cazul. Mihail 
al VII-lea Dukas (1071-1078) avea presentimentul unei revolte şi, 
în prezența întregii Curți, se compara adesea cu profetul Iona, ce- 
rând ca şi acesta „să fie aruncat în mare” 

O asemenea resemnare poate fi explicată prin părerea că atunci 
când Dumnezeu şi-a manifestat dezacordul, încercarea de a rezista 
nu numai că ar fi inutilă, dar ar constitui şi un sacrilegiu, prin re- 
zistenţa la voia lui Dumnezeu. Acela care se agaţă cu toată puterea 
de tron, atunci când este abandonat de Dumnezeu, înseamnă că 
luptă împotriva Cerului. Printre avizii de putere îl putem menţiona 
pe Mihail al VI-lea (1057), a cărui rezistență din 1057 părea con- 
temporanilor săi scandaloasă: după ce Isaac Comnenul a fost pro- 
clamat împărat, generalul Katakalon Kekaumenos afirma că dacă 


! Înainte de a ajunge împărat, Nichifor Botaniates a fost duce al Ana- 
tolicilor. El provenea dintr-o familie de militari. In scurta sa domnie a 
fost nevoit să facă față mai multor revolte: a ducelui de Dyrahion Nichi- 
for Basilakios, a principelui porfirogenet, Constantinos Dukas, fiind în- 
frânt în cele din urmă de viitorul împărat, Alexios I Comnenul. Vezi Ana 
Comnena, op. cit., I, pp. 35-50. 

s-ar tolera întoarcerea pe tron a lui Mihail al VI-lea — suveranul 
contestat — atunci din Cer va cobori mânia dumnezeiască, din ca- 
uza violării jurământului depus de succesorul Isaac I Comnenul 
(1056-1059). La rândul său, Skilitzes, făcând câteva reflecții asu- 
pra aceluiaşi episod, afirma că prin rezistența sa repetată, chiar şi 
atunci când armata, poporul şi Biserica l-au abandonat, suveranul a 
pierdut şi singura compasiune care îi mai rămânea după pierderea 
tronului: Împărăția lui Dumnezeu. Prin neascultare de voința lui 
Dumnezeu, Mihail al VI-lea risca să-şi piardă şi sufletul. 

Aşa cum Dumnezeu dă puterea, tot El o poate lua, creştinul 
având datoria să urmeze voia Sa. În faţa acestei porunci atât de im- 
portante nu mai exista ataşament politic sau social. A fi fidel sau a fi 
credincios însemna la Bizanţ să fii alături de Dumnezeu. În lumina 
unei astfel de mentalități înțelegem mai bine formula folosită de 
Alexios Comnenul atunci când îl abandonează pe Mihail al VII-lea 
şi se alătură lui Botaniates: „aşa cum i-am păstrat lui o credință fără 
reținere, tot aşa îți voi păstra şi ție ataşamentul meu deplin”. 

Acesta este paradoxul puterii politice bizantine: fără ajutorul di- 
vin pe pământ, puterea imperială, sub aparența absolutismului, 
masca o lipsă totală de autonomie, iar omnipotența împăratului nu 
avea drept echivalent decât fragilitatea sa. Eforturile depuse pentru 
ieşirea din această dilemă putea lăsa impresia unui sistem politic 
uneori incoerent, ce va putea fi însă contrazis de încercările de 
conciliere între legile dumnezeieşti şi cele omeneşti. 


2.3 Organizarea statului califal 


Denumirea entității statale islamice întemeiate de profetul Ma- 
homed şi-a luat numele după conducătorii săi, califii, adică succe- 
sori ai profetului la conducerea comunității musulmane Statul ca- 
lifal a cunoscut o perioadă glorioasă între secolele VII-XI, ajun- 


! Decizia loviturii de stat a fost luată în primăvara anului 1057, dar 
Isaac Comnenul a fost proclamat împărat pe 8 iunie 1057. 

? Dominique Sourdel, Janine Sourdel-Thomine, Civilizaţia islamului 
clasic, trad. de Eugen Filotti, vol. III, Ed. Meridiane, Bucureşti, 1975, p. 83. 

gând să stăpânească Orientul până în stepele Asiei, nordul Africii 
până la Atlantic, şi să pătrundă decisiv în Europa. Numai victoriile 
obținute de împărații bizantini, Constantin al IV-lea Pogonatul în 
673 şi Leon al III-lea Isaurul în 718, precum şi cele obținute de re- 
gele francilor Carol Martel în 732 la Poitiers, au putut opri invazia 
arabă în întreaga Europă. Aceste reuşite militare ale noului stat ori- 
ental, care nu numai că înlocuia Imperiul sasanid, ci întrecea rolul 
figurativ deţinut de acesta în echilibrul politico-militar al regiunii, 
afectând grav principala putere europeană, Imperiul bizantin, se 
datorau în bună parte unei organizări statale eficiente. Înainte de 
venirea profetului, Arabia era un teritoriu locuit de triburi nomade 
— beduinii, care prin infiltrarea în țările din jur şi prin modul de 
viață semisedentar au reuşit să cunoască valenţele statalității. Cu 
toate acestea, mentalitatea nomadului excludea ideea de stat, sin- 
gurul organism politic pe care îl cunoştea fiind tribul. Chiar Maho- 
med a cunoscut viaţa tribală cu legile ei încă de la naştere. Sub tu- 
tela bunicului său şi apoi sub cea a unchiului, el a putut intra în 
contact cu diversitatea tradițiilor fiecărui organism tribal în parte. 
De aceea el a înţeles că numai o unificare politică putea asigura in- 
dependența arabilor în fața influențelor imperiilor vecine. Prima 
comunitate islamică, embrionul imperiului califal de mai târziu şi 
al statelor islamice de astăzi, a fost organizată la Medina de către 
Mahomed. 

Statul întemeiat de Mahomed, un stat de tip teocratic, era gu- 
vernat după legile date de Allah prin trimisul său, prestigiul bunei 
sale organizări ajungând până la Bizanţ, în Persia, Etiopia sau 
Egipt, unde existau, înainte de moartea profetului, ambasade arabe 
cu scopul convertirii la islam. Statul musulman, întemeiat în jurul 
centrelor Mecca şi Medina, şi-a dobândit eficiența şi prin renunța- 
rea la unele obiceiuri destructive existente în cadrul societății arabe 
preislamice precum cămătăria, jocurile de noroc, consumul de al- 
cool. Diferenţierea societății musulmane s-a produs odată cu im- 
plementarea în viața statului a învățăturii coranice şi renunțarea la 
influenţe străine. 

Califul (de la kalîfa Rasul Allah, „succesor al trimisului lui 
Allah”), era cel care asigura conducerea comunității după moartea 


! Ibidem, p. 46. 

lui Mahomed. În calitatea sa de profet şi şef politic, Mahomed nu 
prevăzuse nimic pentru succesiunea sa şi de aceea a fost destul de 
delicat să se găsească o soluţie pentru înlocuirea sa, iar unitatea 
realizată să fie în continuare păstrată. În cele din urmă, un acord a 
fost încheiat între primii săi adepți. Abu Bakr era cel care trebuia 
să ghideze comunitatea şi să se îngrijească de aplicarea diferitelor 
prescripții ale legii sacre transmise de Mahomed. 

Califul era un reprezentant al comunității. Alegerea lui nu era 
validată decât după ce se angaja în fața principalilor demnitari ai 
statului că se supune Legii. Califii abasizi au reuşit prin diferite 
manevre să obțină recunoaşterea principului dinastic în locul celui 
electiv. Reprezentanţii claselor conducătoare îşi reafirmau acordul 
la vremea cuvenită şi depuneau jurământul de supunere, urmaţi 
apoi de populaţia capitalei, ceea ce angaja din acel moment întrea- 
ga comunitate care îi datora pe mai departe califului o ascultare ne- 
condiționată. La rândul său, califul se considera investit cu putere 
de către Dumnezeu însuşi, având datoria de a guverna conform 
preceptelor coranice. Codiţiile care i se cereau erau: vârsta maturi- 
tății şi aptitudini fizice şi mentale (Şiiţii, partizanii ultimului calif 
umayad Ali, cereau şi respectarea descendenței din familia Profe- 
tului). Califul putea abdica, ceea ce şi făcea uneori pentru a nu fi 
ucis, dar nu putea fi destituit decât când manifesta o atitudine de 
flagrantă injustiţie sau dacă era atins de o grea infirmitate. El deţi- 
nea prerogativele cele mai importante, devenind aproape un suve- 
ran absolut. El conducea rugăciunea credincioşilor la evenimentele 
cele mai importante, rostea predica la rugăciunea de vineri, era 
conducătorul pelerinajului la Mecca, iar vinerea în moschee cre- 
dincioşii invocau binecuvântarea lui Allah în favoarea lui. 

Califul era comandantul suprem al armatei el fiind cel care sta- 
bilea criteriile de repartizare a prăzii de război. El numea pe guver- 
natorii provinciilor şi pe judecători, controlând totodată modul în 
care erau folosite veniturile statului precum şi buna funcționare a 
justiţiei. Autoritatea califului era limitată doar de obligația de a apli- 
ca legea cu dreptate, fiind constrâns în problemele mai importante 
de interes general să-i consulte pe juriştii eminenți din anturajul său, 
fără avizul cărora nu putea aplica pedeapsa cu moartea. Declinul au- 
torității califilor abasizi a fost cauzat în principal de următorii fac- 

tori: lipsa de legitimitate şi descentralizarea administrativă impusă şi 
de dificultăţile de comunicare între regiunile îndepărtate. 

Lipsa de legitimitate pusese încă de la început o serie de proble- 
me califilor. La numai 30 de ani după moartea lui Mahomed comu- 
nitatea era divizată deja în trei partide: majoritatea credincioşilor 
suniţi, adică partizanii tradiţiei, sub conducerea califului aflat la 
putere; alții, fideli dinastiei primului calif Ali; „secesioniştii, care 
socoteau că doar comunitatea avea dreptul de a-şi alege şeful, pre- 
cum şi datoria de a-l da jos dacă săvârşea abateri grave.” Perma- 
nenta posibilitate ca două grupuri să conteste legitimitatea califului 
aparținând celui de-al treilea grup au impus existența gărzii perso- 
nale a califului, aproape singurul corp de armată. La începutul se- 
colului al IX-lea această gardă era alcătuită din mercenari sclavi de 
neam turc, care, pe lângă faptul că au ajuns să-şi impună punctul 
de vedere în privința alegerii califilor, au primit pentru serviciile 
aduse şi o serie de concesii, sub formă de terenuri agricole, oraşe 
sau districte întregi, pe care le stăpâneau cu o autoritate absolută. 

Descentralizarea admnistrativă a făcut ca adeseaori guvernatorii 
să-şi manifeste tendința de a-şi asuma autoritatea absolută în toate 
problemele locale. Astfel, în anul 936 unul dintre acești guverna- 
tori a primit titlul de „mare emir” cu permisiunea să comande an- 
samblul trupelor şi să numească majoritatea ofițerilor. Funcţia avea 
să fie obținută de un emir iranian din familia buyzilor (populație de 
origine turcă) şi să rămână timp de un secol în posesia descenden- 
ților sau a rudelor acestuia. Puterea dinastiei arabe a abasizilor era, 
prin urmare, în această perioadă aproape nulă în timp ce emirii 
buyzi controlau nu numai Iranul, ci şi Irakul, unde califul nu-şi 
păstrase decât unele prerogative neînsemnate. 

În lumea bizantină şi cea arabo-musulmană au existat deosebiri 
formale şi de esență. Dacă împărații bizantini au fost protectori ai 
Bisericii, califii arabi nu aveau legături cu islamul decât atunci când 
obligaţiile le cereau acest lucru. Cu toate acestea, ambii suverani îşi 
îndeplineau cu scupulozitate ritualurile pe care funcția le impunea. 


! Ovidiu Drimba, Istoria culturii...vol IV, Ed. Saeculum, Bucureşti, 
1998, p. 212. 

2 Mircea Eliade, Istoria credințelor şi ideilor religioase, vol. III, Ed. 
Ştiinţifică şi Enciclopedică, Bucureşti, 1988, p. 90. 

Cele două lumi se asemănau şi prin luxul de la curte şi prin impo- 
zanța palatelor imperiale. Bogăția curții avea darul de a intimida 
uneori pe cei care doreau să se angajeze în luptă. Astfel, atunci când 
o delegaţie bizantină mergea în vizită la calif, acesta făcea tot posi- 
bilul pentru a impresiona, scoțând din depozite lucrurile cele mai de 
preț pe care le avea. Chiar şi soldaţii erau îmbrăcaţi cu veşminte de 
ceremonie şi cu arme, de cele mai multe ori aurite. De un ceremo- 
nial asemănător aveau parte la curtea bizantină, delegaţiile străine 
sosite la Constantinopol. Atât în Imperiul bizantin, cât şi în cel arab, 
strânsa legătură dintre religie şi putere a avut darul de a legitima au- 
toritatea concentrată în mâna suveranilor, căci numai puterea dum- 
nezeiască, fără limite, putea sta la baza unei puteri umane nelimitate, 
făcând în acelaşi timp posibilă şi apropierea supuşilor de suveranul 
lor, căruia uneori i se puteau adresa aproape familiar. 


2.4 Întemeierea califatului şi destrămarea 
comunităţii islamice 


Mesajul lui Mahomed şi noțiunea de umma, „comunitate religi- 
oasă frăţească”, erau menite să depăşească diferenţele etnice, religi- 
oase, sociale şi culturale, conferind monoteismului islamic un carac- 
ter universal. Însă, dacă studiem atent istoria islamului, observăm că 
încă de la începuturi s-a confruntat cu fricțiuni interne, antagonisme, 
nemulțumiri, dezamăgiri, revolte anarhice, crime şi războaie. 

Era de presupus că moartea neașteptată a profetului (632), care 
nu desemnase un succesor, va produce un vid în mecanismul pute- 
rii ce ar fi putut compromite definitiv supraviețuirea noii comuni- 
tăți de tip teocratic, abia înființate. Spiritul de clan era încă puter- 
nic printre arabi, încât vechile rivalități oricând ar fi condus la con- 
flicte în rândul însoțitorilor profetului, generate de ierarhiile ce ur- 
mau a fi stabilite, orgoliul fiecărui conducător de grup determinân- 
du-l să-şi revendice în egală măsură onoarea şi dreptul de a prelua 
puterea. Însă suna, consiliul celor șase demnitari religioşi, a ales 
într-un climat de dispute şi manevre subterane pe bătrânul negustor 
Abă Bakr, tatăl Aişei, soția preferată a lui Mahomed, drept „succe- 

sor al trimisului lui Allah” (Ka/ifa Rasul Allah), adică conducăto- 
rul rugăciunii, dar şi al poporului arab. Pentru a salva unitatea co- 
munității, ginerele profetului, Ali, soțul fiicei acestuia, Fatima, şi 
tatăl nepoților Hasan şi Huseyn, cel care se pare că însuşi Maho- 
med şi l-ar fi dorit urmaş la conducere, acceptă situația sperând ca 
Şi partizanii lui că vârsta înaintată a califului îi va aduce curând 
calitatea de conducător.! 

Pentru istoria poporului arab, alegerea lui Abă Bakr, socotit om 
integru, modest, sever, inflexibil, care înainte să adere la islam po- 
sedase o avere de 40.000 de drahme, şi care avea să sfârşească să- 
rac, fără o cămilă măcar, a însemnat întemeierea statului califal ce 
nu peste mult timp va ocupa un loc important în peisajul poli- 
tico-militar al Orientului, graţie cuceririlor nenumărate de teritorii. 
Sarcina califului era să ghideze comunitatea şi să se îngrijească de 
aplicarea legilor sacre enunțate de Coran. Expediţiile întreprinse 
imediat de Abi Bakr vor reuşi să supună triburile beduinilor ce ame- 
nințau să desemneze ca succesor pe Omar Ibn al Khattâb (634-644), 
tatăl Hafsei, de asemenea una dintre soțiile lui Mahomed. Destoinic 
strateg, el s-a dovedit a fi artizanul activ al expansiunii islamice, 
adăugând la funcția religioasă de imam pe aceea de „emir al drept- 
credincioşilor” (amir al-mu 'minin) în războiul sfânt, jihadul.? 

Sub steagul lui Omar s-au înrolat şi populaţii creştine vorbitoa- 
ie de aramaică şi greacă. Yemenul, provincie sasanidă, capitulase, 
la Ierusalim patriarhul Sofronie i-a predat cheile oraşului, iar Siria 
şi Damascul au căzut fără luptă. La Kadicia, pe malul Tigrului, i 
s-a opus rezistență din partea unei armate pe care Rustam a reuşit 
s-o încropească. Era formată mai ales din infanteriști şi câțiva ele- 
fanţi de luptă. Călăreţii musulmani i-au învins pe infanteriștii per- 
sani şi conducătorii de elefanți. Califul i-a răsplătit cu bani pe os- 
taşii săi, însă a refuzat să împartă pământurile cucerite. Acest lucru 
îl vor face mai târziu alți califi. 

Omar a fost asasinat de un sclav nemulțumit, la zece ani după ce 
cucerise Palestina, Siria, Mesopotamia, Persia, Egiptul şi Cirenaica. 


1 Mircea Eliade, Istoria credințelor şi ideilor religioase, vol. III, Ed. 
Ştiinţifică şi Enciclopedică, Bucureşti, 1988, p. 83. 

SD. Goitein, Studies in Islamic History and Institutions, Leiden, 
1968, p. 52. 

Colegiul celor şase membri ai consiliului („sunei”) avea de ales între 
Ali şi Uthman, alt ginere al profetului. Ignorarea lui Ali (ši 'i’Ali, 
literal „partidul lui Ali” sau si; 'a, şiismul), văr cu profetul şi membru 
al clanului haşemit, precum şi a supuşilor săi de către demnitarii su- 
nei şi preferarea lui Uthman, membru al familiei aristocratice Bană 
Umayya, în încercarea de a dovedi că alegerea califului nu este şi nu 
va fi o afacere de clan, va scoate la iveală opoziția existentă până 
atunci în stare latentă în sânul comunității musulmane. 

Ajuns la putere, Uthman (644-656) a servit intereselor bogatei 
sale familii din Mecca, încredințând rudelor sale numeroase funcții 
în stat. Un văr primeşte guvernarea Siriei, altul pleacă să conducă 
Egiptul, fără să fie încă musulman. Pe vremea lui Uthman s-a înce- 
put împărțirea pământurilor. Verii, deveniți feudali cu mii de 
sclavi, au stârnit mânia celor care mai credeau în frăția şi egalitatea 
musulmană. Creşterea constantă a nemulțumirii a fost urmată de 
tulburări şi revolte care au condus în final la uciderea califului în 
propriul palat de către beduinii gamizoanelor din Egipt şi Irak, în 
anul 656. Profitând de situația creată, Ali a fost proclamat calif de 
susținătorii săi din Medina.! 

Pentru şiiţi, care nu recunoscuseră nici un „succesor” din afara 
familiei profetului, Ali era, în sfârşit, primul calif adevărat. Însă, în 
ciuda virtuţilor sale, Ali a avut o mulțime de oponenți. Aişa şi mul- 
te căpetenii din Mecca l-au învinuit de complicitate la asasinarea 
lui Uthman. Cele două partide rivale s-au înfruntat în bătălia zisă 
„a Cămilei”, pentru că s-a desfăşurat în jurul cămilei Aişei. Prima 
confruntare ce-i punea față în față pe musulmani (Basra, 656) spre 
dezaprobarea opiniei publice, s-a încheiat cu victoria lui Ali, însă 
ea a marcat doar începutul luptelor pentru putere între rudele lui 
Mahomed din ramura haşemită a familiei şi cei din ramura Umay- 
ya, între care guvernatorul Siriei, Mu'awiyya Ibn Sofian. 

Ali („profetul bine ghidat”) îşi strânge adepţii în tabăra de la 
Kufa din Irak. În bătălia de la Siffin rezultatul se arată indecis. Ali 
acceptă un patronaj divin, care manipulat, se încheie în avantajul 
lui Mw'awiyya, căci Ali renunță la dreptul de succesiune. Ca ur- 
mare a acestui gest de slăbiciune, el va fi părăsit de o parte din par- 


! Nadia Anghelescu, Introducere în Islam, Ed. Enciclopedică, Bucu- 
reşti, 1993, p. 4. 

tizanii săi, cunoscuţi de atunci sub numele de haridjiți „secesio- 
nişti”!. Ali a fost omorât în 661 şi credincioşii lui, puţin numeroşi 
de altfel, l-au proclamat calif pe fiul mai mare, Hasan. Ales şi el 
mai dinainte (660) de sirieni la Ierusalim, Mu'awiyya îl convinge 
pe Hasan să abdice în favoarea sa. Mu'awiyya era un şef militar 
capabil şi un politician îndrăzneţ; el a reorganizat imperiul şi a în- 
temeiat prima dinastie de califi, a Umayazilor (661-750). Dar ul- 
tima şansă de a reunifica „umma” e pierdută când Huseyn, al doi- 
lea fiu al lui Ali a fost masacrat în 680 la Karbala, în Irak, împre- 
ună cu aproape toți membrii familiei sale. Această martirizare nu a 
fost niciodată iertată de şiiţi şi ea a trezit timp de secole revolte 
sângeros reprimate de califii aflați la putere. 

Odată cu Mu'awiyya avea să se schimbe şi caracterul califatului. 
Dacă cei dintâi califi aleşi de popor erau căpetenii de clan, respectaţi 
ca şefi spirituali, ceea ce le conferea o mare autoritate, acum califii 
erau la fel ca ceilalți despoți orientali care stăpâneau cu forța peste 
oameni siliți să-i asculte în loc să fie respectați |n calitate de condu- 
cători ai unei colectivități de oameni liberi. Dacă viața primilor califi 
era simplă, ei locuiau în Medina, scena triumfului profetului, cei de 
după ei au locuit în Damasc, în Bagdad şi în oraşe cucerite de la „ne- 
credincioşi”; Mu'awiyya s-a înconjurat de o splendidă curte şi un în- 
treg ceremonial urmând exemplul împăraților bizantini şi al regilor 
perşi, tradiție respectată și de urmaşii săi.” 


2.5 Dinastia umayadă şi consolidarea partidei 
arabe 


Preluarea puterii de către fostul guvernator al Siriei, Mu'awiyya, 
încheia în favoarea vechiului clan conducător de la Mecca prima 


! De la verbul kharaja = a ieşi, a se revolta. Termenul desemnează 
membrii celui mai vechi curent politic şi religios islamic. Orientată împo- 
triva familiei profetului şi aristocrației arabe, gruparea avea influențe con- 
siderabile între musulmanii de origine nearabă. Haridjiţi există şi în zilele 
noastre (sub numele de ibadiți în Africa de Nord, Oman şi în Zanzibar). 

5 Dominique Sourdel, Istoria arabilor, Ed. Corint, Bucureşti, 2002, p. 61. 

serie de lupte tribale arabe, marcate de opțiuni religioase diferite şi 
în urma cărora căpătase formă un stat arabo-sirian capabil să stăpâ- 
nească totalitatea teritoriilor pe care le cucerise şi care avea să di- 
rijeze destinul comunității islamice timp de aproape un secol. 

Însă la doar 30 de ani de la moartea lui Mahomed, umma era di- 
vizată — şi a rămas așa până în ziua de astăzi — în trei partide!: 

a) majoritatea credincioşilor sunniți, adică partizani ai tradiţiei 
(sunna), sub conducerea califului aflat la putere; 

b) şiiţii, fideli califului „adevărat”, Ali; 

c) haridjiţii care considerau că doar Comunitatea avea dreptul 
de a-şi alege şeful, precum şi datoria de a-l da jos dacă săvârşea 
erori grave. 

Sunniţii au fost, sunt şi poate vor rămâne majoritari. Şiismul 
este caracterizat prin mister şi suferință, iar partizanii lui vor avea 
parte în istoria islamului de un destin tragic, adesea persecutați de 
sunniți — arabi, kurzi sau turci — care consideră că reprezintă isla- 
mul oficial ortodox. Îşi vor lua totuşi o strălucită revanşă atunci 
când şahul Ismail va impune şiismul în Iran, ca religie de stat, în 
secolul al XVI-lea. 

Gruparea haridjită a fost dintotdeauna orientată împotriva fami- 
liei profetului şi a aristocrației arabe şi a avut o influență conside- 
rabilă printre musulmanii de origine nearabă, fiind caracterizată 
prin puritanism doctrinar şi fanatism. 

Sub umayazi, a căror domnie începe cu Mu'awiyya, noul stat ca- 
lifal capătă un caracter dinastic asigurând proeminența unuia din tri- 
burile arabe față de celelalte, însă nu atât de autocratic cum avea să i 
se reproşeze mai târziu de istorici. Pentru a guverna, califul avea ne- 
voie de aprobarea, dacă nu chiar de colaborarea şefilor marilor fa- 
milii, aşa numiții „nobili” (a/-ashrâf) care se reuneau în adunări cu 
puteri reale, mai ales pentru a lămuri problemele legate de succesiu- 
ne. Pe lângă aceasta, statul arab nu se sprijinea doar pe nobili, ci şi 
pe războinicii arabi, dintre care unii se instalaseră în Siria. 

Foarte repede, teologii islamului hotărăsc caracterul obligatoriu 
al califatului (numit şi imâma?), capitala fiind stabilită la Damasc, 
provincie ridicată la rangul de „loc ales” pentru „colonizarea” ara- 
bă. Umayazii introduc o administrație ce ținea seama de tradiţiile 


1 Nadia Anghelescu, op. cit., p. 53. 

juridice ale țărilor cucerite. Forma de guvernământ a fost însă des- 
potismul militar menținut în interesul arabilor. Noii convertiți la 
islam nearabi rămân musulmani de rangul al doilea (mawâlis) şi 
sunt nevoiți să-şi caute protectori printre triburile şi notabilitățile 
arabe. Istoricii folosesc des termenul de „client”!. Aceşti clienți au 
jucat un rol important în mişcările de revoltă cu care s-au confrun- 
tat umayazii şi care au culminat cu „marea răscoală persană, matu- 
rizată îndelung şi cu pricepere, care a purtat în triumf steagurile ne- 
gre ale abasizilor de la muntele Marw până în Damasc” (Ibn Khal- 
duny, ce avea să însemne şi sfârşitul dinastiei umayade. 

Cum s-a ajuns la diferendele sociale din ce in ce mai ascuțite în 
sânul regimului umayad? De unde simțămintele de ostilitate cres- 
cândă pe care clienții (mawâlis) le aveau față de stăpânii lor? Iată 
pe scurt câteva explicații. 

Profetul a dorit să formeze o vastă societate religioasă şi poli- 
tică unită în locul jurisdicțiilor separate ale vechilor clanuri arabe. 
Coranul zice: „Cel mai cinstit dintre voi înaintea lui Dumnezeu 
este cel mai temător” (Coran, XLIX, 13 Şi „credincioşii sunt 
frați” (Coran, XLIX, 10). Idealul a fost bun, dar Mahomed adese- 
ori nu l-a respectat, prin părtinirea qurayşiților. Dar clienţii erau 
puțini şi poate că nu s-a gândit niciodată că ei ar deveni aşa de re- 
pede atât de numeroşi. Oricum, se pare că el s-a uitat mai mult la 
credință decât la seminție ca legătură a egalității. Dacă este aşa, 
atunci şovinismul unor arabi i-a făcut curând pe succesorii săi să se 
îndepărteze de acest ideal. Însă, odată cu numeroasele cuceriri mu- 
sulmane noii convertiți atașați printr-o relaţie clientelară de tribu- 
rile arabe, s-au înmulțit ocupând un loc tot mai important între cu- 
ceritori şi supuşii nemusulmani. Mulţi dintre ei aveau un nivel de 


l „Clienţii asimilează sentimentele, obiceiurile şi mândria familiei în 
care intră. O tradiţie spune: clientul unei familii este membrul acelei fa- 
milii, fie că este client prin eliberare, adopţie sau prin vreun contract. Lui 
îi revin toate drepturile” spune istoricul Ibn Khaldun. Clienţii erau consi- 
derați oameni dependenţi material şi moral de un om bogat şi influent. 

? Ibn Khaldun, Prolegomenes, Slane’s edition, 1865 apud Canon Sell, 
Umayazii şi abasizii, trad. de Pr. prof. univ. dr. Alexandru I. Stan, Ed. 
Kriterion, Bucureşti, 2001 

3 Coranul, trad. de George Grigore, Ed. Kriterion, Bucureşti, 2000. 

* Ibidem. 

pregătire ridicat, erau oameni eminenți, dar rămâneau mereu pe o 
treaptă inferioară arabilor care, de asemenea, refuzau să le acorde o 
uşurare a sarcinilor fiscale corespunzătoare situaţiei lor. Mai mult, 
plângerile clienţilor erau neglijate de umayazi, care-i tratau cu dis- 
preţ şi adesea erau priviți cu suspiciune „contra strigătului oprima- 
ților convertiți ei nu au avut alt argument decât sabia” ! Între co- 
munitățile închise în acest statut discriminatoriu se numărau şi cele 
creştine. Dacă epoca umayadă este caracterizată prin convertiri 
masive şi spontane la islam, fapt ce a creat un echilibru între domi- 
nanți şi dominați, să specificăm că şi arabii creştini prin trecerea 
lor la islam puteau consolida identitatea lor arabă, în timp ce nona- 
rabii creştini nu aveau acces la arabitate devenind doar musulmani. 
Politica era îndreptată spre solidaritate etnică favorizând dezvolta- 
rea limbii şi culturii arabe proclamate oficiale în teritoriile cucerite. 
Încet, dar sigur, plini de ură tribală, umayazii au intrat în contra- 
dicție cu spiritul universal al mesajului islamic. Califatul de la Da- 
masc n-a reuşit să mențină flacăra frăției şi dreptății, care îl ajutase 
atât de mult pe califul Omar să cucerească fără efort teritorii imense, 
Şi n-a ştiut cum să abordeze problema asimilării noilor musulmani, 
care curând vor sprijini cu toate forțele revolta abasidă (750). 
Urmaşi ai unchiului profetului, al-Abbas, pretindeau, în virtutea 
acestei înrudiri, că ar avea mai multe drepturi la califat decât mem- 
brii familiei Umayade; dar cu toate acestea se raliaseră regimului. 
Desfăşurând aşadar o opoziţie ascunsă, ei continuau mişcarea ce 
apărase drepturile lui Muhammad bin Ali, om capabil şi ambițios 
ce înşelase poporul printr-o curioasă legendă, care arăta că imma- 
matul nu a descins în linie directă de la Huseyn, ci printr-o ramură 
a familiei al cărei reprezentant era acum el. La începutul secolului 
al VIII-lea conducătorii mişcării trăiau retraşi într-o localitate mică 
lângă Marea Moartă, în Transiordania, de unde au trimis emisari şi 
agitatori către Irak şi Iranul Oriental. După diverse neajunsuri, 
unul dintre aceştia, un fost sclav eliberat de origine iraniană, numit 
Abu Muslim, s-a folosit de nemulțumirea manifestată de provinci- 
ile orientale, unde mai mult ca oriunde altundeva opoziţia locală a 
populațiilor islamizate se făcea simțită, iar politica umayadă era 


! A. Nicholson, A Literary History of the Arabs, Lucknow edition, 
1994, p. 248. 

viu criticată chiar şi în mediile arabe. În câteva luni el a reușit să 
reunească sub stindardul negru — simbolul speranțelor mesianice 
din Iran — un număr mare de partizani şogdieni, persani, turcmeni, 
dar şi arabi. Apelul său a fost lansat în numele reprezentantului re- 
desemnat al „familiei lui Muhammad”, ceea ce i-a permis să fie 
susținut şi de adepții şiiţi până la victoria finală. Şirul victoriilor lui 
Abu Muslim începe în 747 în Merw, apoi întregul Khorasan; în 
749 Iranul este cucerit în întregime, după care urmează Irakul, 
unde la Kufa, identitatea imamului abasid a fost dezvăluită: era 
vorba de Abu al-Abbas, supranumit şi al-Saffah (Sângerosul), care 
şi-a instalat noul guvern în Irak în vreme ce armatele sale continu- 
au lupta cu califul umayad. Acesta din urmă, învins în Mesopota- 
mia, a fugit în Egipt unde şi-a găsit moartea (750); cât despre prin- 
cipalii membri ai familiei umayade, ei au fost atraşi într-o ambus- 
cadă în Palestina şi asasinați (iunie 750).! 


2.6 Dinastia abasidă 


Ascensiunea la tron a abasizilor a fost marcată de deplasarea 
centrului de greutate al imperiului, devenit mai degrabă asiatic de- 
cât mediteranean. Noii stăpâni, proveniţi dintre iranienii islamizați 
(partida persană), marginalizați în vremea umayazilor, vor pune 
accent pe dimensiunea religioasă a puterii califale, pe supremația 
islamului, pe egalitatea dintre credincioşi şi pe inferioritatea altor 
culte — ideologie ce trăda dorința convertiţilor de a scăpa de o 
eventuală subordonare faţă de arabi. 

Întoarcerea la vechea tradiţie a monarhiei sasanide, de esență 
divină avea să fie marcată şi de transferul de putere de la Damasc 
către Bagdad (începând cu 762), „oraşul salvării”, dar şi de numele 
de domnie al califilor abasizi „al-Mansur” = „cel căruia Dumnezeu 


i-a dat victoria”.? 


! Canon Sell, Umayazii şi abasizii, trad. de pr. prof. univ. dr. Alexan- 
dru I. Stan, Ed. Kriterion, Bucureşti, 2002, p. 25. 
? Dominique Sourdel, op. cit., p. 60. 

Preluarea puterii de către dinastia abasizilor s-a făcut în numele 
unei anumite forme de legitimitate familială şi religioasă, idee la care 
reuşiseră să îşi apropie şi partida „alidă”, cum erau numiți urmaşii fa- 
miliei lui Ali, adepţii şiismului, în fața conducătorului cărora, Mu- 
hammad bin Abd-allah, primul Al-Mansur, depusese chiar jurământ 
de credință pe care însă, odată ajuns calif, se va grăbi să-l încalce. 

Astfel, prin inducerea în eroare a şiiților, folosindu-se de ei o 
vreme, abasizii au câştigat domnia, iar alizii aveau să vadă prea 
târziu cât de rău sunt trataţi din partea „aliaţilor” determinându-i să 
regrete chiar perioada umayadă. 

Domnia dinastiei abaside se întinde pe parcursul a cinci secole 
putând fi împărțită în două perioade distincte: perioada începută cu 
primul calif „Al Mansur” şi care durează până la moartea lui Al-Wa- 
thiq (844-847), caracterizată de o deosebită prosperitate pentru cali- 
fat, şi perioada de declin şi dezmembrare a imperiului, începută cu 
Al-Mutawakkil (847-861) până la căderea Bagdadului (1258). 

Vom încerca în cele ce urmează o scurtă radiografie a domnii- 
lor din perioada secolelor VIII-X, marcând evoluţia disputelor in- 
terne (cu precădere cele de la palat) care au făcut ca una sau alta 
din grupările politico-religioase sau regionale să exercite influențe 
însemnate în conducerea statului. Să remarcăm că mutarea capita- 
lei la Bagdad va deschide porțile influențelor iraniene (persane), 
iar vechea rivalitate dintre clanurile din Mecca şi Medina (sau între 
mudariți şi yemeniţi)' va ceda locul disputelor dintre arabi şi perşi, 
ştergerea deosebirilor dintre arabi şi noii convertiți nerămânând 
fără urmări pentru primii şi fiind greu acceptată. 


! Pe atunci existau două popoare distincte: unul îşi trăgea obârșia din 
Qahtan, iar celălalt din Isma'il (Işmael). Primul clan stăpânea în Yemen, 
iar cel de-al doilea în Hijaz. Descendenții lui Qahtan au ajuns să fie cu- 
noscuți ca yemeniţi (ulterior, o ramură a acestora s-a aşezat în Medina fi- 
ind strâns legați de misiunea lui Muhammad acolo). Clanul ce descindea 
din Isam'il este amintit sub denumirea de udariți. Din acesta făceau parte 
Şi qurayşiții. Udariţii erau un popor nomad şi pastoral, iar yemeniţii erau 
foarte civililizaţi, pe o treaptă superioară de organizare. Timp de secole a 
existat o vrăjmăşie reciprocă între aceste două grupări care îşi aveau se- 
diul în cele două oraşe atât de apropiate profetului, Medina şi Mecca. 

2.7 Consolidarea puterii abaside 
şi ascensiunea non-arabilor 


Dacă primul abasid Abd al-Abbas, poreclit şi As-Saffah (Sânge- 
rosul; 750-754), şi-a asigurat succesul cu ajutorul şiiților pe care i-a 
indus în eroare convingându-i că el lucrează pentru interesele „fami- 
liei profetului” şi că pretențiile imamilor „alizi” erau susținute, depu- 
nând chiar jurământ de credință față de Muhammad bin Abd Allah, 
cea mai distinsă persoană şiită de atunci, curând însă, odată ce noua 
dinastie îşi va consolida puterea, urmaşul său la domnie, Abu-Ja'far 
Al-Mansur (Victoriosul; 754-775) va înăbuşi în sânge revolta vechi- 
lor „aliați” şi pretenţia acestora la respectarea înțelegerilor. 

Răzbunător, avar, lipsit de compasiune față de funcţionarii săi 
publici, apropiindu-şi pe supuşii persani, noul calif îşi va face un 
titlu de glorie din „curăţirea” imperiului de rivalii şiiţi. „Execuţia 
pe bănuială — spune istoricul Zaydan — era principiul în virtutea că- 
ruia îşi desfăşura guvernarea”, iar încălcarea propriilor făgăduințe 
solemne era la ordinea zilei. Victimă a răzbunării sale şi a crudelor 
principii avea să cadă şi cel căruia familia îi datora preluarea pute- 
rii, piosul, devotatul şi sincerul slujitor Abu-Muslim devenit peri- 
culos pentru prestigiul de care se bucura „de creator de regi” exis- 
tând temerea că ar putea uşor să asigure tronul unui calif alid. 

Deşi se pretindea musulman credincios, Al-Mansur se va încon- 
jura cu slujbaşi liber-cugetători, liderul acestora, foarte apreciat la 
curte, fiind raţionalistul 'Abd-Allah bin al-Mugaffa. Această parti- 
dă adesea nega existenţa lui Allah şi a misiunii profetice stârnind 
mânia musulmanilor sunniți, care însă s-au bucurat şi au privit ca o 
pedeapsă divină moartea groaznică a lui al-Mugaffa, care din prea 
multă mândrie, singur şi-a atras-o. 

Bun administrator, Mansur a ştiut să răsplătească însă loialita- 
tea supuşilor săi, alegând funcționari competenţi, pe care i-a ținut 
în ascultare în diverse servicii ale statului fiind primul calif care 
numeşte liberți? şi clienţi în funcţii publice, preferându-i arabilor. 
A căutat mult până să întemeieze „Madinat as-Salam” („oraşul pă- 


! Vezi A. Zaydan, Ummayads and Abbasids, Londra, 1997. 
? Sclavi eliberaţi. 

cii”), orașul de istoria căruia este legată istoria abasidă — Bagdadul, 
situat în mijlocul credincioşilor săi persani. Muhammad, supranu- 
mit al-Mahdi, următorul calif urcat pe tron în 775 d.Hr. a avut o 
fire mai deschisă şi un caracter mult mai omenos decât tatăl său, 
Mansur. El va reda cetăților Medina şi Mecca vechile privilegii, iar 
mulți dintre rivalii alizi îşi vor reprimi proprietăţile (posesiunile) 
confiscate de Al-Mansur. Actele de generozitate ale lui Al-Mahdi 
vor aduce bucurie poporului său. La curtea de la Bagdad creşte in- 
fluenţa vizirilor! (miniștrilor) de origine iraniană. Ya'qub bin 
Da'ud a atras atenţia califului, intrând în grațiile sale. Persan prin 
naştere şi bine educat, Ya'qub va prelua curând întreaga adminis- 
trație pe care se pare că o conducea cu competență, fapt ce a atras 
mânia şi invidia liber-cugetătorilor preferați de Al-Mansur; şovi- 
nismul, de asemenea, a făcut ca arabii să privească cu dezaprobare 
crescândă ascensiunea persană, intrigile acestora provocând căderea 
lui Ya'qub şi stoparea pentru moment a ascensiunii persane. În 
decursul acestei domnii, Haşim bin Hakim a adunat mulți adepți 
într-o sectă şi, timp de mai mulți ani, a ţinut sub control armatele ca- 
lifului. El purta o mască de aur şi se numea Mukamma sau profetul 
mascat. O altă sectă învăţa dogme maniheice cu comunitarismul ni- 
hilist al lui Mazdak, predicator persan din secolul al IV-lea. Era un 
amestec de teorii fanteziste. Aceşti oameni se numeau „zindiqi” 
Al-Mahdi a încercat să-i suprime punând un ofițer să-i vâneze. 

Cu venirea la tron a lui Harun al-Raşid (786-809) ne apropiem 
de epoca de aur a dinastiei abasizilor înfăptuită cu pricepere de vi- 
zirii persani, în special barmakizi despre a căror familie vom relata 
câte ceva. Khalid din Barmak a uneltit împreună cu Abu-Muslim 
pentru răsturnarea umayazilor. El a acceptat o funcție cu influență 
în timpul califilor Al-Saffah şi Al-Mansur, adică aceea de vizir. De 
asemenea, lui i s-a încredințat zidirea Bagdadului. Era priceput nu 
numai la toată diplomaţia cerută de intrigile unei curți orientale, ci 
Şi la conducerea treburilor unei campanii militare. Fiul său Yahya 
era tutorele lui Harun pe când era copil, iar la vremea cuvenită a 


! Vizir = nume dat miniștrilor în statele musulmane. Cel mai impor- 
tant dintre ei era marele vizir, corespunzător primului ministru, termen 
cunoscut cititorului român din contactul cu istoria Imperiului Otoman, 
unde instituția s-a păstrat până târziu. 

devenit vizirul lui iscusit şi desăvârşit. Harun era foarte ataşat de 
fostul tutore şi avea încredere nelimitată în el. Toată corespondența 
trecea prin mâinile sale şi toate plângerile veneau la el. Cunoştin- 
tele lui privind legea islamică şi inteligenţa sa sclipitoare îl ajutau 
să rezolve toate problemele. Fiul său, Ja'far i-a urmat ca vizir. 
Timp de şaptesprezece ani familia barmakizilor practic a domnit 
peste imperiu cum nu a mai domnit nimeni până atunci. 

Harun a perceput mulți bani de la provincii, bani care s-au chel- 
tuit cu mărinimie pentru petrecerile din Bagdad, strălucirea, bogăția 
şi prosperitatea domniei lui fiind numită „luna de miere” adică „o 
serbare continuă şi fără sfârşit” în care Yahya şi fiii săi aveau un rol 
deosebit. Dar faptul că erau persani şi aveau monopolul puterii a 
atras asupra lor ura arabilor şi, în consecință, prăbuşirea lor finală. 

O viață plină de desfătări la Bagdad, dar şi întunecate drame 
personale ori politico-religioase! În cartierele populare se lupta 
pentru naşterea unui islam intransigent. Poporul nu înțelegea acest 
cosmopolitanism, această toleranță. El credea (ca mai târziu Ro- 
bespierre) că ateismul e aristocratic. Era însă atee aristocrația 
cercurilor distinse ale capitalei? Luxul şi plăcerile nu erau în con- 
tradicţie cu principiile islamului ce interzicea vinul şi veşmintele 
elegante? Conducătorul opoziţiei a fost al-Fadh bin Rabi, ale cărui 
speranţe de a ajunge la funcția de vizir fuseseră spulberate de as- 
censiunea rivalilor săi. O serie de acuzaţii s-au formulat contra bar- 
makizilor al căror singur țel era să cucerească puterea supremă. 

Harun era un musulman sunnit, pe când barmakizii nu. Pe față 
ei se conformau, dar în realitate simpatizau cu păturile mai liberale 
ale societăţii. În palatul lor se întâlneau toate credințele şi opiniile 
şi se țineau discuţii libere.! 

Tendinţele barmakizilor spre libera cugetare au constituit te- 
meiul unor severe acuzaţii împotriva lor şi vor fi cauzele prăbuşirii 
lor. Cauza imediată a fost, se pare, însă, o celebră poveste de dra- 


! Istoricul Mas’udi ne relatează despre o astfel de întâlnire. El spune 
cum Yahya bin Khalid adresându-se însoțitorilor săi a zis: „Voi ați grăit 
îndelung, despre preexistenţe şi creaţie, despre durată şi stabilitate, despre 
mişcarea şi repaus, despre unitatea ființei divine, despre autoritățile tradi- 
ționale, despre existență sau non-existența atributelor divine, dacă ima- 
mul conduce prin desemnare divină sau prin alegere de către popor, acum 
ocupaţi-vă cu descrierea dragostei” 

goste. Barmakidul Ja”far era nu numai vizirul, ci şi prietenul intim 
al califului. Avea douăzeci şi cinci de ani, era frumos şi cultivat. 
Abbasa, sora vitregă a lui Harun, era o prințesă foarte frumoasă, 
excepţional dotată pentru muzică. Harun o considera o proprietate 
personală şi iată că apare o iubire în trei! Califului i-a venit ideea 
să-şi mărite sora vitregă cu fratele său de inimă, dar cu condiţia ca 
mariajul să nu fie niciodată consumat. Însă una din soțiile sale va 
declanşa drama. Cu ocazia unui pelerinaj la Mecca ea a descoperit 
că Ja'far şi Abbasa au un copil pe care-l creşteau în taină undeva 
lângă Medina. Când Harun al-Raşid a aflat de la această femeie că 
cei doi amanți ai săi l-au înşelat a poruncit să i se aducă pe o tipsie 
capul lui Ja” far. Abbasa a fost zidită de vie în camera sa, iar copilul 
asasinat. Astfel a privit Ja'far, „Marele vizir al nopţii”, cum a atras 
asupra familiei sale mânia şi dizgrația califului. Acuzaţi de simpa- 
tie față de şiiţi şi de intrigi menite să-l îndepărteze pe calif de corul 
duşmanilor lor, barmakizii vor fi alungaţi de la curte, trimişi în în- 
chisori sau ucişi. 

Istoricul Ibn Khaldun, care nu acceptă că o prințesă arabă pură 
ce descindea dintr-o familie nobilă, fiind fiica unui calif şi sora al- 
tuia, ar fi putut consimți la alianța cu un client de rasă străină, res- 
pingând povestea „ca pe o iluzie”, consideră că adevărata cauză a 
prăbuşirii barmakizilor a fost modul în care au pus mâna pe în- 
treaga autoritate şi au dispus de venitul public după bunul plac, 
astfel încât califul trebuia să ceară adesea sume mici de bani de la 
ei. Ei alegeau funcţionarii din propria familie şi dintre prieteni. 
Solicitanții şi candidaţii le făceau pe plac, iar popularitatea lor o 
depăşea pe cea a califului. Odată cu îndepărtarea barmakizilor, 
partida arabă a ajuns la putere, dar ea n-a reuşit să-i înlocuiască cu 
succes, iar treburile statului aveau să cadă într-o stare de dezordine 
fără ieşire. Pentru a face față dificultăților, Harun a împărțit impe- 
riul între fiii săi: Amin a preluat Irakul, Siria, Arabia, Egiptul şi 
Africa de Nord cu capitala Bagdad, iar Ma'mun provinciile răsări- 
tene unde elementul persan era puternic. Aranjamentul lui Harun 
privind divizarea imperiului va da greş însă, căci puţin după 
moartea lui (809) între cei doi fii avea să izbucnească războiul civil 
provocat de „arabul” Amin, conflict marcat de antagonismul dintre 
arabi şi iranieni, succesul lui al-Ma'mun contribuind la inspirarea 
viitoarelor pretenţii de emancipare a persanilor. 

Asasinarea lui al-Amin şi comportamentul reprobabil al viziru- 
lui persan al lui al-Ma'mun, Fadl bin Sahl, în mâinile căruia califul 
era doar un simplu instrument, avea să genereze o crâncenă opozi- 
ție din partea arabilor. Siria, Irakul şi Arabia s-au ridicat acum la 
revoltă, iar alizii s-au alăturat şi ei pentru a răzbuna modul cum fu- 
seseră folosiți de abasizi în obţinerea puterii. Cruzimea şi orgiile 
conducătorilor revoltei vor înlătura însă mulți aliați şi al-Ma'mun 
(813-833) o va înăbuşi curând relativ uşor. 

În urma acestor lupte, încă din anul 821, un oarecare Tahir, ofițer 
al lui al-Ma'mun, care participase activ la operaţiunile purtate contra 
lui al-Amin, avea să devină guvernator al unei importante provincii 
orientale a imperiului, Khorasanul, instituind, pentru prima dată de 
la formarea imperiului, o dinastie nearabă. Fiul său, Talha, a trans- 
mis familiei sale iraniene sarcina de a guverna provincia şi, benefi- 
ciind şi de autonomie financiară, se vor bucura de acelaşi statut de 
care au avut parte în regiunea occidentală aglabizii! din Ifrikiya. 

Când tahirizii s-au stins în 873, au lăsat locul unui anume Ya- 
kub-al-Saffar, „Căldărarul”, care se stabilise în Sistan înainte de 
a-şi fi întins dominaţia asupra Khorasanului. Aşa cum o spune şi 
calificativul său, Yakub era un localnic de origine modestă, iar for- 
ţa sa militară pare fondată, înainte de toate, pe un fel de miliţie po- 
pulară recrutată din regiuni defavorizate şi susținută de mişcarea 
haridjită. Cu toate acestea, califul a recunoscut această autoritate: 
saffiarizii, a căror loialitate față de puterea abasidă era mai degrabă 
îndoielnică, au rămas stăpâni peste provinciile orientale până la în- 
ceputul secolului al X-lea, când au fost eliminaţi de o altă dinastie 
ce va cunoaşte un avânt rapid. Era vorba despre samanizi, iranieni 
proveniţi dintr-o familie de mari proprietari şi înscăunați oficial de 
calif la început ca guvernatori în Transoxiana. 

Fenomenul micilor dinastii de rasă străină ce încercau să se 
emancipeze în Imperiu va continua şi în regiuni foarte apropiate de 
centru, cum ar fi Egiptul şi altele. 

Revenind la califatul lui al-Ma'mun să spunem că şiretul său 
vizir Fadl, pentru a-l împiedica să oprească ascensiunea persană i-a 


! Dinastie ce a guvernat un stat în nordul Africii, formaţiune desprinsă 
din califatul abasid şi care cuprindea, în faza de apogeu, Tunisia, nord- 
vestul Libiei, nord-estul Algeriei, precum şi Sicilia şi Calabria. Capitala 


se afla la Kairuan (acum în Tunisia). Au fost învinşi de fatimizi în 909. 

îndreptat preocupările spre apropierea de gruparea şiită, convin- 
gându-l să-şi aleagă un succesor dintre vlăstarele Casei lui Ali, fapt 
cu care acesta a fost de acord, cu toată opoziția membrilor familiei 
abaside. L-a considerat pe respectatul şi piosul Ali bin Musa, su- 
pranumit ar-Rida, „Recunoştință”, vrednic de acest rang, l-a invitat 
la palat, i-a luat-o pe fiica sa de soţie pentru ca apoi, spre a fi pe 
placul alizilor, să adopte anterierele lor verzi! în locul veşmintelor 
negre ale abasizilor. Însă planul vizirului Fadl bin Sahl a atras asu- 
pra califului al-Ma'mun blestemul populației Bagdadului, ştiută 
fiind ura dintre abasizi şi alizi, dar şi refuzul de a depune jurământ 
de credință viitorului calif ar-Rida. A urmat o perioadă de anarhie 
şi declin, Fadl fiind ucis din ordinul califului, ca şi ar-Rida. Conci- 
liind disputele cu familia sa, al-Ma”'mun se întoarce către susținăto- 
rii săi persani pe care, pentru a da satisfacție arabilor din Irak, se 
prefăcuse că îi alungă, leapădă haina şiită pe care o îmbrăcase fără 
să trăiască însă credința cu adevărat niciodată, reasigurându-şi po- 
ziţia pierdută. 

Totuşi, în ciuda atâtor trăsături îndoielnice, al-Ma'mun este 
considerat a fi fost un mare calif, iar Bagdadul, sub domnia lui, a 
devenit centru de cultură cu o libertate religioasă celebră. „Califul 
lui Ma'mun -— spune un scriitor musulman modern — rămâne cel 
mai glorios din epoca istoriei sarazine şi a fost numit pe drept cu- 
vânt epoca augustă a islamului”? Acelaşi scriitor descrie cum 
Ma'mun, văzând rigiditatea pe care dogmele musulmane o dobân- 
deau şi urmările lor asupra societăţii, s-a hotărât să laicizeze statul 
Şi să încurajeze între oameni o mai mare libertate de gândire şi o 
mai activă viață intelectuală. El avea o concepţie largă despre reli- 
gie şi societate. Se spune că ajunsese în posesia unei cărți persane, 
„Rațiunea veşnică”, în care temeiurile crezului religios se rezemau 
pe conştiinţa şi raţiunea umană. „Acolo — spunea el — se află ade- 
vărata înțelepciune” făcându-şi obiectiv din propagarea şi dezvol- 
tarea acestor idei. Purta discuţii cu toate confesiunile musulmane, 


1 Se spune că aceasta era culoarea îmbrăcămintei aleşilor în rai, con- 
form Al Fakhri, History of the Muslim Dynasties, traducere franceză de 
Emile Amar, Paris, 1977. 

? Sayed Amir Ali, A Short Hystory of the Saracens, Lucknow edition, 
1964, p. 274. 

evreii, zoroastrienii şi creştinii. Dezbaterile erau conduse de cadiul 
Ahmad bin Abi Dawud, un ucenic al lui Wasid bin Ata, unul din 
fondatorii sectei mu'tazilite! Cadiul era totodată teolog şi metafizi- 
cian învăţat, orator şi poet, om cu maniere alese ce avea să-l îndru- 
me pe al-Ma'mun spre îmbrățişarea doctrinei mu'tazilite. 

Printre altele, mu'taziliții învățau îndeosebi despre Coran că nu 
ar fi veşnic în natura lui, dogmă ce contrazicea concepția sunnită 
acceptată, iar firmanul dat de Ma'mun, conform căruia cei ce susţi- 
neau ideea de veşnicie sunt eretici, avea să se constituie într-o în- 
cercare a califului de a influenţa religia, el instituind chiar un tribu- 
nal religios condus de Ahmad Dawud, cei condamnaţi de el fiind 
sortiți bătăilor şi închisorii. Încercarea însă a dat greş. In zadar Ma- 
mun şi prietenii său explicau că dacă Coranul este veşnic, există 
două veşnicii, iar doctrina despre Unitate ar fi pierdută, răscolind 
întreg corpul tradițiilor musulmane pentru a descoperi temeiuri ale 
învăţăturii lor, că mulți nu puteau fi convinşi declarându-se gata să 
moară pentru credinţa lor. 

În timpul domniei lui Ma'mun, învățați din toate părțile veneau 
la Bagdad, intelectuali din Imperiul Bizantin se adunau să studieze 
şi să predea filozofia, medicina, fizica şi astronomia. Toleranţa re- 
ligioasă prevala. Oameni de alte credinţe aveau împreună cu mu- 
sulmanii de diferite confesiuni avantajele şi răspunderile statutului 
lor social. Studiul limbii şi literaturii persane s-a revigorat. Poezia 
Şi literatura persană au renăscut. Pentru calif, a cărui mamă şi soție 
erau persane, iar miniştrii importanţi de acelaşi neam, moda persa- 
nă era în plină înflorire recunoscută chiar şi în vestimentația de la 
curte sau în ținerea sărbătorilor oficiale. Mulțumită acestei „renaş- 
teri”, arabii au aflat de Aristotel de la creştinismul ortodox, l-au 
studiat şi l-au făcut cunoscut celor din Spania, au cunoscut capo- 
doperele greceşti, au aflat de binefacerile şi cuceririle ştiinţei. Aşa 


! Curent teologic şi politic care a ezitat să ia atitudine între partizanii 
lui Ali şi adversarii acestuia. Adepții săi au încercat să-şi justifice poziția 
printr-o doctrină care acorda credinciosului care greşise şansa pocăinței 
Şi, în consecinţă, pe cea a reprimirii în rândul comunității. Mw'tazilismul 
era definit ca doctrina celor cinci principii: unicitatea lui Dumnezeu, 
dreptatea lui Dumnezeu, ameninţarea și făgăduinţa divină, situația inter- 
mediară şi porunca Binelui. Numele derivă din cuvântul arab mu'tazila, 
„cei care se separă” 

a devenit civilizația Bagdadului abasid moştenitoarea înțelepciunii 
antice a Asiriei, Babiloniei, Persiei, Indiei şi Greciei, iar pentru 
acest motiv această civilizaţie era îndeosebi îndatorată unor păgâni 
ca Tabit din Quna, unor creştini ca Hunain bin Isaq' şi Qusta, sau 
unor eretici mu'taziliți ca Amr bin Bahr al Jahidh, alături de di- 
verşi evrei sau nabateeni. 

Acestei sinteze splendide, arabii, deşi, cum s-a zis, „erau unul 
dintre cele mai vechi popoare din câte au existat”, au dat puţin, cu 
excepția unei limbi minunate şi admirabile?, dar funcțiunile de asi- 
milare, elucidare şi de transmitere le-au îndeplinit într-un mod care 
a făcut din lume şi în special din Europa, tributarii lor. Acesta este 
timpul când Bagdadul a strălucit de glorie. 


2.8 Declinul puterii califale şi dezmembrarea 
imperiului arabo-musulman 


Moartea lui al-Ma'mun l-a adus pe tron pe fratele său, al-Muta- 
sim bi-Allah. Al-Ma’mun a reuşit să menţină echilibrul dintre supu- 
şii săi persani şi arabi. Dacă una din partide era la putere, cealaltă 
era întotdeauna gata de revoltă, astfel că el a trebuit să înroleze ofi- 
teri turci pentru serviciile imperiale. Ori şi acesta era un semn cum 
că în vremea abasizilor privilegiile de care se bucurau supuşii de 
origine arabă se diminuaseră, căci multă vreme aceştia fuseseră sin- 
gurii încadrați în forța armată care asigura protecţia califului şi care 
participa eventual la expedițiile de cucerire, reprezentând primul 
dintre privilegiile arabilor. Trupele musulmane din Occident, de 
exemplu, erau compuse din aproape la fel de mulţi berberi ca şi 
arabi. Mai bine păstrat în Orient, acest privilegiu avusese totuşi de 
suferit din cauza trimfului mișcării abaside care includea, în aceeaşi 
măsură, khorasanieni, iranieni, ca şi arabi. Începând din acest mo- 


! Hunayn ibn Isaq conducea un grup de traducători de texte antice 
filosofice şi ştiinţifice din greacă şi siriacă. Ei afirmau că Dumnezeu, în 
marea sa grijă, ne-a învăţat limba arabă. 

? B. Browne, Mistics and Saints in Islam, Calcutta edition, 1981, vol. 
I. cap. LX, pp. 5-6. 

ment, armata arabă ai cărei soldați erau recrutați din rândurile tribu- 
rilor din circumscripțiile siriene, şi-a diminuat simțitor rolul; această 
evoluţie treptată, destul de puţin cunoscută de altfel, s-a încheiat, 
conform cronicilor, în timpul domniei lui al-Mutasim (833-844) 
când arabii au fost şterşi din registrele trupelor califului cantonate în 
Egipt. Al-Mutasim a fost, de fapt, primul calif care s-a înconjurat de 
mercenari sclavi cumpăraţi, cei mai mulţi de origine turcă. Din acest 
moment, conform unui obicei ce avea să devină curent, nucleul găr- 
zii califului şi chiar al armatei abaside era format dintr-o miliție de 
condiţie servilă. Numărul mercenarilor a crescut rapid, ei eliminân- 
du-i pe militarii khorasanieni şi pe descendenții acestora care susți- 
nuseră până atunci califatul. Războinicilor de neam turcesc li s-au 
alăturat apoi berberi şi negri africani, care nu erau totuşi atât de stră- 
ini lumii islamice pe cât erau turcii, dar care acționau tot ca nearabi, 
fără a întreține legătura cu populația irakiană. 

Prezenţa în corpul de gardă a circa patru mii de mercenari sclavi 
turci a însemnat însă şi un prim pas spre pierderea autorității califilor 
abasizi, căci dacă într-o primă fază faptul i-a ațâțat pe supușii arabi, 
care au făcut o conspirație cu scopul de a-l aduce pe fiul lui 
al-Ma'mun pe tron, ulterior a mărit considerabil puterea trupelor de 
mercenari turci care ajunseseră să trateze populația Bagdadului în 
modul cel mai obraznic provocând tot felul de incidente. Faptul a 
creat un nou pericol, iar califul, pentru a se izola mai bine sub pro- 
tecția acestei gărzi, şi-a mutat cartierul general în Samarra, un loc 
situat la 130 km în susul Tigrului, în anul 836, unde turcii au fost in- 
stalaţi în cartiere proprii fără a avea posibilitatea de a frecventa po- 
pulaţia locală, nici de a se căsători cu alte femei decât cu sclavele de 
acelaşi neam, pe care califul le adusese acolo pentru ei. Dar încar- 
tiruirea acestei însemnate gamizoane militare, separat de băştinaşi 
chiar în jurul palatului califului, nu a adus calmul aşteptat, iar emirii 
turci au sfârşit prin a-şi impune curând propria lege, făcând şi desfă- 
când domnii, în funcție de intrigile de moment în care şefii lor s-au 
amestecat repede. Până în anul 865, al-Mutasim şi alți şase califi au 
locuit în Samarra, Bagdadul fiind condus prin guvematori. 

Al-Mutasim moare în 844, iar perioada încheiată atunci este con- 
siderată a fi fost cea mai strălucită din istoria islamică în care califii 
fuseseră străluciți războinici şi buni suverani. 

Următorul calif, al-Wathiq (844-847), i-a persecutat cu străşnicie 
pe musulmanii sunniți. În timpul domniei lui s-a întâmplat că al-Bu- 
waiti, un vestit discipol al lui al-Şafii, a fost aspru pedepsit.! 

Al-Wathiq nu a reușit să răspândească în popor doctrinele rațio- 
naliste ale predecesorilor săi apropiaţi, iar după moartea sa în anul 
847 s-a produs o puternică reacţie şi dimpreună cu ea decăderea cul- 
turii. „Moartea lui prematură a constituit o catastrofă ireparabilă, 
căci odată cu el s-a sfârşit gloria abasizilor. Pentru următoarele seco- 
le istoria abasizilor reprezintă tabloul dezolant al suveranilor veniţi 
la tron fără putere şi care murind nu au fost în nici un fel regretați”“. 
Dintre factorii ce au condus la ruina califatului abasid cercetătorii 
enumeră: 

1) pretențiile califilor rivali; 

2) apariţia sectelor anarhice şi distructive, secolul al IX-lea fiind 
plin de o serie de erezii, în condiţiile în care califatul era o teocraţie, 
iar orice deosebire religioasă implica şi o mişcare politică; 

3) Separarea treptată a provinciilor îndepărtate de puterea centra- 
lă, fenomen care a provocat apariţia unei dinastii separate în ținutu- 
rile limitrofe; 

4) Insolența mercenarilor străini, a gărzilor turceşti, ce au dobân- 
dit puterea supremă peste califi”.* Când erau eliberaţi, acești străini 
erau numiţi la conducerea celor mai importante provincii ale impe- 
riului, ceea ce avea, un efect dezastruos asupra dinastiei abaside. 

Odată cu venirea următorului calif, al-Mutawakkil (847-861), lu- 
crurile s-au schimbat, iar persoanele care împărtăşeau vederi mu'ta- 
zilite au fost eliminate fizic, iar cărțile lor arse. A fost atunci un tri- 
umf al teologilor-jurişti asupra teologilor-folosofi, dar încercarea ne- 
reuşită a mu'taziliţilor de a concilia credința cu rațiunea merită su- 
bliniată. Din acest moment curentul de fond al Islamului va rămâne 
suspicios față de orice efort rațional ce urmărea să dovedească baze- 
le credinței. Al-Mutawakkil s-a purtat rău şi cu alizii distrugând 


! Al-Şafi”i (mort în 820), cunoscut jurisconsult, este întemeietorul 
unei şcoli teologice la începutul secolului al LX-lea, care punea accentul 
pe studiul Tradiţiei, fixând drept baze ale dreptului islamic Coranul, Tra- 
diția, raționamentul prin analogie şi consensul. 

? Sayed Amir Ali, op. cit., p. 287. 

? M. Freeman, History of the Saracens, ediția lui Bohn, Londra, 1957, 
pp. 412413. 

mausoleul lui Huseyn, fiul lui Ali. Se spune că acest mausoleu era 
zidit pe locul, în care fusese îngropat capul lui Huseyn, loc impor- 
tant de pelerinaj pentru şiiţi. De asemenea, Mutawakkil i-a scos pe 
nemusulmani din funcțiile statului, a început persecutarea dhimmii- 
lor! şi s-a dat un edict ca evreii şi creştinii să poarte îmbrăcăminte 
galbenă, iar scările şeilor să fie din lemn. Toate acestea erau impuse 
pentru ca să se vadă că nu erau musulmani şi astfel să fie desconsi- 
derați. Sinagogile şi bisericile lor au fost dărâmate, iar ei au fost ex- 
cluşi de la băile publice. Lui al-Muttawakkil, de altfel, i-a plăcut să 
trăiască o viaţă în desfătări şi lux, curtea sa fiind renumită pentru 
petrecerile pe care le dădea, dar sunniţii extremişti treceau cu vede- 
rea acest comportament urât, deloc conform cu prevederile Coranu- 
lui, şi îl lăudau pentru tot ce făcea, în speranța că reînvie adevărata 
credință sunnită, atât de mult contestată de intelectualitatea predece- 
sorilor săi. A sfârşit ucis de propria sa gardă turcească instigată de 
fiul său al-Muntasir (861-862). 

Trecerea treptată a puterii califilor în mâinile mercenarilor, valuri 
de insurecții şi revolte în care guvernatorii provinciilor devin cu 
timpul suverani de facto, conducători independenți, dispute teolo- 
gice înverşunate, care divizau comunitatea musulmană, sunt doar 
câteva din caracteristicile perioadei ce începe cu al-Muntasir și care 
va marca sfârşitul dinastiei abaside. 

Dacă față de califul al-Mutamid (870-892), cel care a readus 
curtea la Bagdad, după 58 de ani de autoexil, sau din respect față de 
efortul de reorganizare întreprins de succesorul său al-Mutadid (892- 
902), emirii turci s-au arătat mai puţin aroganți, deşi calmul a rămas 
relativ, odată cu al-Muktadir (908-932) califul devine „jucăria” vizi- 
rilor săi, pe care doar se mulțumea să-i revoce frecvent încercând 
să-şi demonstreze autoritatea. 

Dificultăţile financiare datorate expedițiilor plictisitoare pe care 
puterea era obligată să le îndrepte împotriva diverșilor rebeli, accen- 
tuate de cheltuielile somptuoase de la curte, au sfârşit prin a-l aduce 
pe califul abasid şi la cheremul guvernatorilor de provincii care fur- 
nizau trezoreriei centrale cea mai mare parte a resurselor. Existau 
însă regiuni în imperiu în care autoritatea îndepărtată a califului îşi 
pierduse cu desăvârşire supremaţia. lată doar câteva exemple. 


! Dhimmii sunt nemusulmani cărora li se îngăduia să trăiască în 
ținuturile califatului atâta timp cât plăteau impozit. 

În anul 877, un ofițer de origine turcă, pe nume Ahmad ibn Tu- 
lun, care fusese la început locotenent al guvernatorului, a ajuns în 
fruntea provinciei Egipt, în urma revoltei populației de condiţie ser- 
vilă din Irakul inferior şi al tulburărilor ce au urmat; el şi-a extins 
autoritatea şi în Siria, revendicând autonomia financiară şi dreptul 
de posesiune ereditară asupra domeniilor. Prin atitudinea sa, Ibn Tu- 
lun pretindea că apără drepturile califului, înscăunat împotriva pre- 
tențiilor fratelui său şi ale regentului, ceea ce nu-l împiedica să ducă 
o politică personală de semiindependență într-o regiune de altfel 
ostilă dominației irakiene. El şi-a constituit astfel o puternică armată 
locală, a construit o reşedinţă regală în vecinătatea oraşului Al-Fus- 
tat şi s-a comportat ca un adevărat suveran până când un nou calif a 
ocupat în 896 cu trupele sale Siria şi Egiptul. Tentativa lui Ibn Tulun 
a durat până când puterea centrală a putut să înlăture amenințarea ce 
o reprezentase revolta grupului Zandj! în tot Irakul inferior între 
864-883, reflectând starea de tulburare pe care o instalase în socie- 
tatea abasidă prezența elementelor nearabe. 

Elementele de origine arabă nu erau nici ele cu mult mai docile. 
Au dovedit-o beduinii din Arabia care au îngroşat rândurile faimo- 
şilor karmaţi” Animaţi de spiritul revoluţionar isma”ilian, aceştia 
din urmă au fost la originea mai multor revolte, mai întâi în Siria, 
apoi în Irakul Inferior, la începutul secolului al X-lea, apoi în Arabia 
unde au atacat caravanele de pelerini şi au fondat în Bahrein un mic 
stat independent. Sub Abu Sa'id, unul din şefii lor ce a domnit între 
894-913, comunitatea nu mai aplica toate recomandările legii isla- 
mice, astfel că unii musulmani i-au considerat necredincioşi, aşa în- 
cât, în virtutea acestui statut, au întreprins o expediție militară în 
Irak (927) ajungând până la porțile Bagdadului pentru ca apoi (929) 
să atace Mecca, de unde au luat venerata Piatră Neagră” pe care nu 
au înapoiat-o decât peste câţiva ani. 


1 Nume de origine iraniană purtat de sclavii negri din Africa Orientală 
care erau folosiți în Irakul Inferior. Revolta lor era condusă de un pretins alid. 

? Sau garmați, aripă a grupării ismailiene. Predica egalitarismul social, 
ceea ce şi explica influența de care s-a bucurat în rândurile claselor infe- 
rioare ale societății musulmane. A cuprins în special Siria şi regiunea 
Mesopotamiei. 

3 Piatră sacră venerată de către păgâni, căreia musulmanii şiiţi îi acor- 
dau o valoare inestimabilă. 

În anul 909, elemente arabe au fondat califatul fatimid din Ifrilsi- 
ya, ce avea să se mute definitiv în Egipt în anul 969. Noii suverani, 
dintre care primul se numea Mahdi' Obayadallah, se pretindeau de 
origine arabă, considerându-se urmaşii lui Ali şi ai Fatimei, prin in- 
termediul celui de-al şaptelea imam, Ismail, dar nimic nu probează 
această genealogie. 

Regimul fatimid s-a menţinut în Egipt două secole (969-1171) şi, 
ca urmare, această țară profund arabizată a căpătat un rol nou în Ori- 
entul Apropiat islamic. Califii au fondat mai întâi oraşul al-Kabhira 
(Cairo), care cu timpul avea să devină una dintre cele mai impor- 
tante metropole islamice, mai întâi ca centru comercial, un mare nu- 
măr de produse aduse din Extremul Orient către Bagdad tranzitând 
capitala fatimidă, iar mai apoi ca centru intelectual. Transmiterea 
doctrinei isma'iliene către neiniţiați avea loc în noua moschee 
al-Azhar, iar mai târziu într-o clădire specială din apropierea Palatu- 
lui denumită „casa înțelepciunii” (bayt al-hikma). 

Dacă în Occident dominau arabii, în Orient sasanizii care doreau 
să-şi păstreze dominaţia în Transoxiana şi Khovasan, pe parcursul 
întregului secol al X-lea au fost obligaţi să cedeze locul noilor veniți 
de origine turcă, pe care îi angajaseră la început pentru a le apăra 
frontierele nordice, şi care reuşiseră să se emancipeze rapid. Un ofi- 
ter pe nume Subuktegiu, ce deţinea funcţia de guvernator al actua- 
lului Afganistan, fusese primul care refuzase suzeranitatea foştilor 
săi stăpâni, întemeind dinastia gaznavidă, numită astfel datorită sta- 
bilirii în Gazna. 

Tot în Orient, odată cu dezmembrarea imperiului, califul se ve- 
dea confruntat mai ales cu emirii iranieni sau turci ale căror ambiții 
le încurajase el însuşi. Singurele elemente arabe considerate active 
erau hamdanizii din tribul Taghlib care îşi câştigaseră independența 
la jumătatea secolului al X-lea, în Mesopotamia Superioară, organi- 
zând un focar de revigorare a vechilor tradiții. 


1 Mahdi era pentru şiiţi corespondentul lui Mesia din religia creştină, 
având sensul inițial de „cel bine îndreptat” Insă, nici Coranul şi nici tra- 
diția vorbelor profetului nu menționează acest nume. Se pare că el este o 
inovație şiită din secolul al VII-lea. Mahdi este conducătorul ascuns care 
urmează să revină pe pământ pentru a-i elibera pe oameni de cele rele şi a 
instaura împărăția binelui care să dureze până la sfârşitul vremurilor. In 
istoria islamului mulți pretendenți la titlul de calif s-au declarat Mahdi 
pentru a-şi justifica astfel acțiunile. 

Cel mai celebru dintre ei, faimosul Sayf al-Dawla a cucerit în 
944 Alepul şi Siria de Nord ducând în aceste regiuni lupte nemiloase 
împotriva bizantinilor, care îi amenințau frontiera. Urmaşii săi au 
fost nevoiți să accepte tratatul propus de Bizanț în anul 969, prin 
care era cedat teritoriul Antiohiei, înainte ca Siria să cadă şi ea în 
1015 sub o suzeranitate fatimidă trecătoare. Califul al Mustakfi 
bi-Allah (944-946) este important de amintit pentru că, în încercarea 
de a câştiga favoarea şi sprijinul căpeteniilor duleymite din Iran a 
acordat titluri de onoare celor trei fii ai lui Abu Suja — numit şi Bu- 
yah — fondatorul dinastiei buyizilor, unul dintre ei obținând curând şi 
titlul de Amir-al-Umara, adică Emirul Emirilor (Ahmad), moment în 
care cei trei frați devin stăpâni absoluți ai imperiului. Puterea dinastiei 
arabe a abasizilor era, prin urmare, în această perioadă (945-1055) 
aproape nulă în vreme ce emirii buyzi controlau nu numai Iranul, ci şi 
Irakul, unde califul nu-şi păstrase decât unele prerogative mai degrabă 
neînsemnate. Buyzii au refăcut prestigiul şiiților şi au slăbit puterea 
turcilor ridicând multe edificii somptuoase în Bagdad. Pentru a-i li- 
nişti pe opozanți, ei ofereau daruri în bani, iar pentru a le obține, 
asupreau poporul. Au dăruit pământ din posesiunile statului ofițerilor, 
curtenilor şi turcilor, fapt ce a dus la ruinarea multor ținuturi. 

Între grupările religioase ce se cuvin a fi amintite, dar care au 
fost şi au rămas în timpul perioadei dinastiei abaside minoritare, 
adesea marginalizate şi persecutate, s-au numărat şi creştinii, „na- 
zarenii”, „oamenii cărții” sau „politeiştii” cum erau numiți de pute- 
rea musulmană. 

Creştinii în imperiul arabo-islamic în perioada secolelor VIII-X 
erau încă bine reprezentați în administrație, în comerțul pe distanțe 
lungi, în micul comerţ, în general în ocupații specifice mediului ur- 
notábile, aveau condiții de viață mediocre. Majoritatea trăia modest, 
iar în zonele rurale unde fiscalitatea era destul de ridicată, izolați şi 
vulnerabili în fața agresivității administrațiilor locale, mulți dintre 
creştini s-au convertit masiv la islam. 

Adesea raportul dintre musulmani şi creştini se reducea la necesi- 
tăți de tip profesional. Dacă iacobiții şi grecii erau adesea ignorați, 


! Guvernatorul care primea titlul de mare emir avea din partea califu- 
lui o delegare extinsă care-i permitea să comande ansamblul trupelor, să 
fie, în acelaşi timp, însărcinat cu direcţia serviciilor financiare şi să nu- 
mească majoritatea ofițerilor. 

marginalizați, nestorienii se pare că au fost destul de apropiați me- 
diului persan. Este cunoscut numele catolicosului Timotei (780-823) 
care se pare că ar fi avut o influență notabilă la curtea abasidă. Aşa 
cum am văzut, intelectualii creştini au jucat un rol important în ex- 
pansiunea culturală arabă, ei fiind traducători, teologi, cercetători 
ştiinţifici, scriitori etc. 

Despre iacobitul Yuhanna Ibn Massawayah, doctorul lui Harun 
al Raşid, care a scris prima lucrare de oftalmologie în arabă, despre 
teologul Melkit Abu Qura, despre familia de medici Baktisu, sau de- 
spre animatorul „casei înțelepciunii” a califului al-Mamun, Hurain 
Ibn Isaq ș.a. s-a vorbit mult şi cu deosebit respect la curtea abasidă, 
iar când fărâmițarea politică din secolul al X-lea a cuprins imperiul, 
califii fatimizi din Egipt au instaurat o politică tolerantă față de creş- 
tinii locali preocupați de sprijinul pe care-l puteau avea spre menţi- 
nerea autorității în raport cu rivalii din Bagdad. 

Spre sfârşitul perioadei la care am făcut referire, califul abasid 
al-Hakin (996-1021) avea să reînvie măsurile luate de al-Mutawa- 
kkil, purtând o politică de teroare ce a contribuit la deteriorarea susți- 
nută a statutului creştinilor. Atunci, aceştia erau obligaţi să respecte 
aceleaşi interdicții alimentare ca musulmanii, să poarte cruce ca semn 
distinctiv (evreii purtau un clopoţel!), multe din cimitire, biserici, mă- 
năstiri au fost distruse, iar altele transformate în moschei. Atunci a 
fost distrusă şi biserica Sfântului Mormânt din Ierusalim eveniment 
care a declanşat ideea de cruciadă. Politica lui al-Hakin a provocat 
traumatisme profunde în conştiinţa colectivă a minorităților creştine. 

În imperiul arab, împărțit şi aflat în plină decadenţă, practica dis- 
criminatorie pe care puterea de stat o menținea în limite acceptabile, 
putea căpăta pe viitor forme neaşteptate în funcție şi de alternanţa la 
conducere în cadrul administrațiilor locale. Creştinii nu erau doar 
victimele unor persecuții deliberate, ci au suferit în calitatea lor de 
„comunități fără apărare” consecințele dezordinii politice din acele 
timpuri. Suspectați mereu că fac jocul bizantinilor, numele lor a fost 
adesea legat de numeroasele revolte cu caracter popular şi religios 
din secolele IX-X, şi va rămâne aşa şi după ce partida sunnită turcă 
va ajunge la putere pe parcursul veacurilor următoare. Pentru a pu- 
tea rezista de-a lungul secolelor, ei au fost obligaţi să se adapteze, 
adesea în mod brutal, unor situații disperate în încercarea de a-și 
păstra propria identitate. Prin ei însă, moştenirea antică s-a conservat 
până astăzi, transfigurând în mod decisiv cultura cuceritorilor arabi. 


84 


O dominație paşnică în contradicție cu cea a islamului în care senti- 
mentul superiorității absolute era imprimat credincioşilor prin certi- 
tudinea deținerii „adevăratei religii”, cea care împlinea şi îngloba 
toate revelațiile anterioare.! 

Musulmanii sunt, de altfel, singurii cuceritori din istorie care nu 
au câştigat prin victoriile lor, ci prin mentalitatea superiorității pro- 
priei lor religii care le i impunea o atitudine indiferentă şi disprețui- 
toare față de restul lumii?. De aceea, chiar dacă perioadele de forță 
au alternat cu cele de relativă acalmie, islamul nu a încetat vreodată 
să fie în război cu lumea creştină pentru că, în logica musulmană „a 
cuceri” a rămas un deziderat, de unde şi împroprierea moştenirii 
creştine, cu includerea într-un statut de minoritate „protejată” lipsită 
de drepturi şi supusă religiei dominante. 

Declinul autorității califilor abasizi început în secolul al X-lea, 
accentuarea antagonismului dintre arabi şi persani, creşterea preten- 
țiilor de emancipare a guvernatorilor provinciilor, urmate apoi de 
valurile de invazii străine, turce sau mongole, de exemplu, extinde- 
rea islamului pe un teritoriu mult mai vast ce avea să înglobeze în 
curând Anatolia bizantină, Europa balcanică, sud-estul Asiei şi Afri- 
ca neagră, au avut drept rezultat accentuarea unei fărâmițări interne 
existente în germen în mai vechiul imperiu arabo-islamic, care fu- 
sese la rândul său dificil de unificat. Curând dezmembrarea şi rupe- 
rea unității cultural-religioase a lumii arabo-islamice va deveni un 
fapt realizat. Astfel, dacă în Spania secolului al X-lea avem califatul 
de Cordoba, în Magreb sunt dinastiile berbere (almorarizii în secolul 
al XI-lea — începutul secolului al XII-lea şi almohazii în secolul al 
XII-lea), iar în Egipt fatimizii, apoi şiiții şi ismaelienii (secolele 
X-XII). Începând cu secolul al XII-lea asistăm şi la formarea rega- 
telor latine (în urma cruciadelor) în Orient, pentru ca din secolul al 
XIII-lea Bagdadul să cedeze invaziei hoardelor mongole ale budhis- 
tului Hulagu. Mamelucii, descendenții foştilor sclavi şi întemeietorii 
unui imperiu vin în grabă din Egipt şi-i alungă pe mongoli. Aceştia 
din urmă revin prin Tamerlan (Timur Lenk), dar în secolul al 
XV-lea turcii otomani îşi reiau poziția. Europa Renaşterii asistă cu 
groază la căderea Constantinopolului bizantin (1453) urmată de ful- 

! Bernard Lewis, Comment l'islam a découvert l'Europe, La Décou- 
verte, Paris, 1984, p. 11. 

2 Pr. dr. Emanoil Băbuş, Bizanț şi islam în Evul Mediu, Ed. Sophia, 
Bucureşti, 2003, p. 160. 

minanta expansiune otomană sub Soliman Magnificul (1520-1566). 
Înaintarea trupelor turceşti până la Viena face să tremure Europa. 
Francisc I semnează cu „Marele Turc” un tratat de alianță contra 
Austriei. Este apogeul puterii militare otomane.! Totuşi, sultanii de 
la Sublima Poartă nu sunt prea iubiți de arabi care se simt disprețuiți 
de aceşti turci semeţi. Patru secole mai târziu, Imperiul Otoman de- 
venit „bolnavul Europei” se va prăbuşi imediat după Primul Război 
Mondial sub asaltul naţionalismului turc şi arab, dar şi al europenilor 
cărora le dăduse atâtea emoţii. Revendicarea unor identități colective 
distincte: egipteană, siriană, iraniană etc., sprijinită pe ideea unui tre- 
cut istoric specific şi a unei culturi clădite cu multă vreme înainte de 
venirea arabilor, contribuie la formarea statelor naționale indepen- 
dente. Pentru țările arabe născute în urma acestor separări, proble- 
mele iscate din confruntarea cu modemitatea, sunt doar la început de 
drum, ca de altfel şi provocările la care trebuie să facă față. 


! Dominque Sourdel, Janine Sourdel-Thomine, Civilizaţia islamului cla- 
sic, trad. de Eugen Filotti, vol. III, Ed. Meridiane, Bucureşti, 1975, p. 131. 

3.1 Bizanţ şi Apus: problema bulgară 


Cele trei popoare slave importante, care ocupă astăzi Peninsula 
Balcanică, croaţi, sârbi şi bulgari, au în comun o serie de caracte- 
ristici: apropierea lingvistică; identitatea religiei în cazul sârbilor şi 
bulgarilor, o serie de paralelisme în evoluţia lor istorică. De-a lun- 
gul secolelor ele au reprezentat linia de demarcaţie între Bizanţ şi 
Roma. 

Dintre popoarele slave, bulgarii au fost cei dintâi care au fondat 
un stat liber în zona sud dunăreană, venind din părțile Volgăi. Bul- 
garii nomazi, cunoscuţi şi sub numele de protobulgari, erau de 
neam turcic asemenea hunilor, cu care se şi înrudeau. Limba lor se 
pare că avea unele similitudini cu cea a ciuvaşilor, populație ce 
trăia de-a lungul văii Volgăi. În secolul al IV-lea, bulgarii s-au des- 
părțit în două grupe: cei din Bulgaria mare, situați pe Volga, unde 
şi astăzi se mai pot vedea ruinele oraşului Bulgari, înfloritor timp 
de mai multe veacuri, şi o ramură mai mică pornită pe drumul ste- 
pelor din nordul Mării Negre spre apus, sub presiunea exercitată de 
alte popoare nomade. Spre sfârşitul secolului al VII-lea a avut loc 
migrația bulgarilor, care şi-au făcut apariția în sudul Dunării, în re- 
giunea Varnei de astăzi, conduşi de Asparuh (Isperih). Statul pro- 
tobulgar, înființat aici, pe teritoriul Imperiului bizantin, era condus 
de un han (hagan), cu reşedinţa la Pliska. Componenţa sa etnică 
conţinea trei elemente de bază: populaţia locală tracă, romanizată 
în cea mai mare parte, triburile slave stabilite în masă la sud de 
Dunăre în prima jumătate a secolului al VII-lea, şi protobulgarii, 
puțini la număr, care formau însă clasa stăpânitoare. La aceştia se 
adăugau greci, resturi de goți sau alte neamuri barbare, aşezate pe 
aceste teritorii pentru legitimarea Imperiului Roman de Răsărit. De 
la începutul aşezării bulgarilor aici şi până către mijlocul secolului 
al IX-lea, a avut loc procesul de slavizare lentă a acestora. Denu- 
mirea de „bulgar” şi-a pierdut în bună parte înțelesul iniţial, ajun- 
gând să desemneze pe toți supușii statului bulgar, indiferent de ori- 
ginea lor etnică. Puterea noului stat bulgar a crescut considerabil 
sub hanul Krum (803-814), care şi-a extins hotarele statului său şi 

a purtat lupte victorioase cu bizantinii, izbutind să cucerească Sar- 
dica (Sofia), pentru ca în 813 să asedieze chiar Constantinopolul, 
dar fără rezultatul dorit. 

La aşezarea lor în Peninsula Balcanică, atât slavii, cât şi proto- 
bulgarii erau păgâni, adepți ai unei religii naturale, la care mai târ- 
ziu s-au adăugat elemente împrumutate din mitologia romană. 
Întemeierea unui stat slavo-bulgar în anul 680, cu caracteristici ti- 
pic feudale, a contribuit, în mod firesc, la stabilirea unor raporturi 
de producție feudală, a unei ideologii noi, în concordanță cu noua 
sa suprastructură. Astfel, în proaspătul stat bulgar, coexistau două 
religii: a slavilor şi a protobulgarilor, ambele apărute în perioada 
existenței comunităților tribale. Acest fapt era suficient pentru a 
împiedica crearea unui stat centralizat, unic, în care puterea avea 
nevoie de o religie unică. A fost nevoie însă de mulți ani, până 
când acest deziderat s-a putut realiza, adaptarea religiei păgâne in- 
tereselor de stat fiind dictată şi de rațiuni de ordin politic. Este bine 
cunoscut faptul că Bizanțul căuta să-şi impună influenţa sa politică 
asupra popoarelor slave din sud-estul Europei, nu numai prin pre- 
siunea militară, ci şi prin propovăduirea religiei creştine. În condi- 
țiile în care Biserica bizantină devenise promotoare a influenței po- 
litice în Imperiu, statul bulgar s-a văzut constrâns de propriile sale 
interese, considerând creştinismul la început un pericol, prigonit la 
un moment dat de unii conducători de la Pliska. Chiar Krum s-a 
numărat printre cei care prigoneau pe creştini, izvoarele istorice ale 
epocii consemnând suferințele îndurate de populaţia creştină roma- 
nizată din zonă! 

La jumătatea secolului al IX-lea, în Balcani s-a deschis o nouă 
perioadă istorică. În partea orientală a Peninsulei, statul bulgar, 
aflat din punct de vedere politic şi etnic într-o continuă mutație in- 
ternă, amenința Bizanțul şi pe slavii din regiune. În prima jumătate 
a secolului, ei au anexat scl/aviniile până la lacurile Prespa şi Ohri- 
da, regiunile sârbeşti până la Dunăre, dublându-şi practic frontiere- 
le sale: în sud, în detrimentul Imperiului Bizantin, iar în nord până 
în Câmpia Panonică. În partea occidentală a Peninsulei, noile state 


! Este vorba despre Cronica preotului din Diocleea în Muntenegru şi 
de o versiune a Vieţii Sfântului Dimitrie, vezi la Pr. Prof. Mircea Păcura- 
riu, Istoria Bisericii Ortodoxe Române, vol. I, Bucureşti, 1980, p. 174. 

slave, Croaţia, Serbia, Diocleea, au scăpat de dominaţia bizantină. 
Cauze diferite le-au permis trecerea de la o organizare tribală la o 
structură statală sau au determinat unele mutații sociale, amplifica- 
te într-un moment în care Bizanțul era angajat în expediții militare 
din regiunile meridionale ale Peninsulei şi în Bulgaria. Intervenţi- 
ile bizantine şi bulgare au întrerupt dezvoltarea sclaviniilor în zona 
meridională a Balcanilor, permiţând în partea nord-vestică dezvol- 
tarea noilor state slave. 

În jurul anului 850, creştinismul a câştigat teren, atât în Bulgaria, 
cât şi printre sârbi şi triburile slave ale Dalmației, care au primit bo- 
tezul de la misionarii constantinopolitani. Aceste convertiri, precum 
şi intensificarea activităţii politice şi militare a Bizanțului în Balcani, 
au acutizat influenţa Imperiului în Bulgaria şi în noile state slave, 
contribuind între altele la consolidarea puterii suveranilor. 

Sub domnia hanului Boris, convertirea bulgarilor a contribuit la 
întărirea puterii clanului aflat la putere şi a guvernării centrale in- 
fluențată de modelul bizantin. De asemenea, a fost consolidată şi 
poziția elementului slav, care a depăşit dualismul etnic şi politic ce 
caracteriza statul bulgar de la fondarea sa în secolul al VII-lea. Bi- 
neînțeles că opoziția internă nu a întârziat să apară: în 866, Boris a 
decapitat boierii care se opuneau primirii creştinismului; în 893, el 
a părăsit mănăstirea în care se retrăsese, pentru a contracara tenta- 
tiva de reintroducere a păgânismului, dorită de succesorul său, 
Vladimir. O adunare, reunită de urgență, l-a desemnat ca succesor 
pe fiul său mai mic, Simeon, capitala se mută de la Pliska la Pre- 
slav şi este introdusă slava ca limbă oficiala în locul limbii gre- 
ceşti. Politica la care se angajase Boris era astfel consolidată de 
succesorul său Simeon. 

Odată cu noul conducător s-a deschis o nouă etapă în raportu- 
rile dintre Bizanţ şi Bulgaria, caracterizate printr-o lungă luptă de 
supremație în Balcani. Primul conflict a izbucnit în 894, după ce 
Constantinopolul a luat măsuri economice defavorabile comerțului 
tânărului stat bulgar. Practic tranzacţiile comerciale erau monopol 
bizantin, iar piaţa de desfacere a produselor bulgărești se transfera- 
se de la Constantinopo la Tesalonic. Războiul s-a terminat în 896 
printr-un tratat, care restabilea situația de dinainte. În plus, Bizan- 
țul trebuia să şi plătească un tribut anual. În 912, împăratul Ale- 
xandru (912-913), cunoscut pentru lejeritatea moravurilor şi incon- 

ştiența sa, a refuzat plata tributului, provocând un al doilea con- 
flict. Din acest moment şi până la sfârşitul domniei lui Simeon 
(927), starea de război dintre bizantini şi bulgari a fost prectic per- 
manentă. Nu era vorba despre un război de cucerire, ci mai degra- 
bă de o încercare de supremație în Balcani pentru crearea unui Im- 
periu bulgaro-bizantin, a unui Imperiu unic, universal, care urma 
să-l aibă în frunte pe Simeon, ca basileu, iar capitala să fie Con- 
stantinopolul. Cu Simeon, care îşi petrecuse o parte a tinereții la 
curtea imperială, Bulgaria se libera total de Bizanţ, din punct de 
vedere politic şi bisericesc. Pe de altă parte, Bizanțul continua să 
rămână, pentru conducătorul bulgar, modelul absolut, pe care nu se 
mulțumea să-l imite, ci dorea să-l depăşească. Era pentru prima 
oară, când pe anticul teritoriu bizantin, atât de aproape de capitală 
şi de inima Imperiului, un principe, încă considerat barbar la Bi- 
zanț, îşi afirma deschis ambițiile. Până la urmă, Simeon nu şi-a pu- 
tut realiza idealul său. Superioritatea sa militară, victoriile sale 
(Anchialos, 917), ocuparea teritoriilor până în faţa cetății Dirra- 
chion şi Tesalonic şi până la golful Corint, cucerirea unor oraşe bi- 
zantine importante, precum Adrianopolul în 923, ajungerea până 
sub zidurile Constantinopolului în 914 şi 924, l-a apropiat mult de 
visul său, dar nu i-a permis să urce pe scaunul imperial. 

Cererile lui Simeon şi reacția bizantinilor la acestea erau amân- 
două bazate pe doctrina, acceptată în general în Europa de Răsărit 
a Evului Mediu, a unei unice şi singure comunități creştine, al că- 
rui centru se afla la Constantinopol, şi care dincolo de granițele 
propriu-zise ale Imperiului, cuprindea o ierarhie de națiuni subor- 
donate care datorau Bizanțului supunere eccleziastică şi, într-o 
oarecare măsură, şi politică.! 

În timpul minorității lui Constantin al VII-lea Porfirogenetul, 
regenții au acționat diferit ambițiilor lui Simeon. Astfel, patriarhul 
Nicolae Misticul l-a primit în mod solemn, gândindu-se chiar la un 
proiect de căsătorie între fiica hanului şi tânărul împărat bizantin. 
Pe de altă parte, Zoe, mama împăratului, care a asigurat regența 
după patriarh, a fost intransigentă faţă de bulgari, înregistrând une- 
le eşecuri în raporturile bilaterale cu bulgarii. Această atitudine în- 


! Dimitri Obolensky, Un commonwealth medieval: Bizanțul, Bucu- 
reşti, 2002, p. 131. 

cearcă s-o îndrepte Roman Lecapenul, a cărui fiică se căsătorise cu 
Constantin al VII-lea, devenind el însuşi coimperator şi recunos- 
când lui Simeon titlul de basileu al Bulgariei. Tensiunea dintre 
cele două părți scade după moartea lui Simeon, fiul şi succesorul 
său Petru fiind numit basileu al bulgarilor, căsătoria sa cu o ne- 
poată de-ale lui Roman Lecapenul consolidând procesul de pace. 
Cu toată cruzimea ei, reacția anticreştină bulgară nu s-a bucurat 
de succes, ci a cunoscut un eşec aproape deplin. Creștinismul era 
deja impus ca religie în toată Europa şi, mai devreme sau mai târ- 
ziu, răspândirea lui printre popoarele slave rămânea inevitabilă. 
Religia creştină răspundea intereselor esenţiale ale statului şi pute- 
rii, convertirea bulgarilor devenind una din problemele fundamen- 
tale ale statului bulgar cu implicaţii majore în politica sa internă, ca 
Şi în raporturile mutuale europene. Astfel, în anul 864, haganul 
bulgar Boris, înfrânt de oştile împăratului Mihail al III-lea al Bi- 
zanțului, este silit să ceară pace şi, între condiţiile puse de învingă- 
tor era şi creștinarea lui împreună cu tot poporul. Drumul creşti- 
nismului fusese deschis în Bulgaria de multă vreme prin creştinii 
latini, vieţuitori în aceste părți încă înainte de venirea slavilor, prin 
existența unor voievozi creştini în aramata lui Krum (loan, Leon, 
Gavril, Siomas), încât gestul lui Boris, care a primit la botez nu- 
mele împăratului bizantin, Mihail, nu a fost decât încununarea unei 
stări de lucruri începute mai demult. Introducerea creştinismului a 
avut urmări binefăcătoare asupra statului bulgar, căci, pe de o 
parte, el s-a integrat de acum înainte în rândul celorlalte state creş- 
tine din Europa, iar pe de altă parte, creştinismul a înlăturat deose- 
birile etnice dintre protobulgari, slavi şi populaţia tracă romanizată, 
condiție indispensabilă pentru formarea unui popor bulgar unitar. 
În dorinţa sa de a oferi noii Biserici un patriarh propriu, inde- 
pendent de scaunul constantinopolitan, Boris a avut şi unele ezitări 
cu momente de orientare către Roma, care au amplificat rivalitatea 
deja existentă între Biserica Răsăriteană şi cea Apuseană.? Chiar 


"Titlul de împărat, basileus în greacă, imperator în latină, țar în slavă, 
fie nespecificat, fie aplicat unei anumite țări, desemna rangul cel mai înalt 
din lumea bizantină. Acesta era titlul la care visa Simeon şi pe care l-a 
obținut legal în 913. 

2 F, Dvornik, Les slaves, Byzance et Rome au LX siècles, Paris, 1926, 
p. 184. 

dacă bizantinii începuseră misiunea de creştinare a bulgarilor, nu 
trebuie omis faptul că Boris a luat inițial hotărârea să îmbrățişeze 
creştinismul, în urma alianței încheiate cu împăratul Ludovic al 
II-lea al Germaniei (850-875).! În această situație, el s-a adresat 
noului său aliat, care i-a trimis rapid misionari. Acest moment a 
constituit semnalul dat bizantinilor să se implice mai mult în „ches- 
tiunea bulgară”. Conjuctura era favorizată şi de faptul că generalul 
Petronas, fratele împărătesei-mame, Teodora şi al cezarului Bardas, 
obținuse o victorie de prestigiu împotriva emirului de Melitene, 
Omar. Victoria a determinat, în mod indirect, creştinarea bulgarilor 
de către bizantini. În noile condiţii create, generalul şi-a permis de- 
plasarea trupelor de pe frontul oriental către teritoriul bulgar, pre- 
cum şi a temutei flote bizantine pe malul vestic al Mării Negre. În 
acelaşi timp, bulgarii se confruntau cu o situație alimentară deosebit 
de grea, determinată de o secetă prelungită, iar ameninţarea aramată 
îi obliga să accepte botezul de la Constantinopol. Însuşi țarul Boris a 
făcut parte dintr-o solie în capitala Imperiului (864), ai cărei membri 
au fost botezați, iar la întoarcere au venit însoțiți de către un arhi- 
episcop, care a botezat tot poporul. Țarul l-a avut drept naş pe împă- 
ratul bizantin, schimbându-şi numele din Boris în Mihail. Astfel, 
credinţa creştină devine pentru bulgari religie oficială. Chiar dacă o 
parte a poporului nu era străină de creştinism, cu care luase contact 
prin populația autohtonă traco-romană, exista încă o anumită reține- 
re față de aceasta, mai ales din partea nobilimii, ataşată credințelor 
tradiționale turanice. Ei vedeau în acceptarea creştinismului, pără- 
sirea credințelor strămoşeşti şi mobilul deznaționalizării şi asimilării 
lor în masa creştină autohtonă sau în cea slavă. Faţă de această ati- 
tudine, Boris-Mihail a reacționat dur, 52 de boieri pierzându-și viața. 

Ca şi în cazul lui Rastislav, conducătorul Moraviei Mari, ţarul 
Boris-Mihail nu dorea să îmbrățişeze creştinismul dintr-o chemare 
lăuntrică, ci urmărea unele beneficii: existența unei Biserici națio- 
nale autohtone, condusă de un ierarh bulgar, care ar fi ridicat pres- 
tigiul statului său şi ar fi dus la încoronarea sa ca împărat.” Această 


! În acea verme la Constantinopol se botezase chiar sora țarului, îm- 
preună cu un număr de nobili. 

? Jacques Brosse, Histoire de la chretiente d'Orient et d'Occident. De 
la conversion des barbares au sac de Constantinople (406-1204). Paris, 
1995, p. 545. 

doleanţă nu a fost acceptată de partea bizantină: nici de patriarhul 
de la Constantinopol şi nici de împărat. Fără să mai stea pe gân- 
duri, țarul a trimis imediat două solii, una la Roma, iar alta la Ra- 
tisbona (Regensburg), prima către papă, a doua către împăratul Lu- 
dovic al II-lea, ambele având aceleaşi cereri. Schimbarea de atitu- 
dine i-a fost permisă conducătorului bulgar şi de către tensiunea 
existentă în problemele interne ale Bizanțului, unde Cezarul Bar- 
das fusese asasinat, iar autorul moral, Vasile Macedoneanul, ajun- 
sese la conducerea statului. Delegația tnmisă la împăratul bulgar, a 
ajuns la destinaţie pe la sfârşitul anului 866, iar Ludovic al II-lea 
s-a şi grăbit să trimită bulgarilor pe Ermanrich, episcop de Passau, 
însoţit de mulţi preoți misionari, precum şi vase sfinte, veşminte şi 
cărți liturgice!. Aceştia au ajuns cu mult în urma legaților papali și 
au fost trimişi imediat înapoi de către Boris-Mihail. 

Pe de altă parte, ambasada către papă a ajuns la Roma mai de- 
vreme, în luna august a anului 866, încărcată de numeroase daruri, 
între care şi armele ţarului folosite în lupta cu cei 52 de boieri răz- 
vrătiți. Bulgarii au cerut practic acelaşi lucru: un episcop şi preoți 
misionari, dar şi răspunsuri la 106 întrebări de credință şi morală. 
Papa Nicolae I şi-a dat seama de dorința ascunsă a țarului bulgar 
de a rivaliza ca titulatură şi fast cu împăratul şi curtea bizantină, şi 
a procedat în consecinţă. În ochii barbarului convertit, un patriarh, 
pe care şi-l dorea atât de mult, nu era un şef al ierarhiei, ci mai 
mult un responsabil cu titlurile şi demnitățile imperiale. Având în 
fruntea Bisericii naționale un patriarh, gândea Boris, avea posibili- 
tatea să fie proclamat „basileu”, titlul pe care şi-l dorea foarte mult. 
Pentru început, papa nu i-a promis decât un arhiepiscop, care urma 
să fie investit de către el cu „pallium”, dar lăsa să se înțeleagă că 
mai târziu va avea şi un patriarh. În aceste condiții, au fost trimişi 
în Bulgaria episcopii Paul de Populonia şi Formosus de Porto, îm- 
preună cu mulți clerici, precum şi răspunsurile la toate întrebările 
puse. Aceste răspunsuri au alcătuit celebra Responsa ad consulta 
Bulgarorum cu 106 capitole, considerată de apuseni ca o adevărată 
operă pastorală, adresată unui popor nou convertit de la o credință 
idolatră, prin care papa Nicolae I demonstra superioritatea geniului 


' Milan Şesan, „Patriarhul Fotie și Roma”, în Mitropolia Ardealului, 
nr. 7-8, 1960, p. 551. 

practic roman faţă de metafizica bizantină’. La aflarea veștii că ța- 
rul s-a întors cu fața spre Roma, patriarhul Fotie a reacționat, alcă- 
tuind o mărturisire de credință (mai 866), care dorea să fie un ghid 
pentru bulgarii recent convertiți. Există şi ipoteza că această mărtu- 
risire să fi fost cerută chiar de Boris, în perioada imediat următoare 
convertirii sale (864-866). La aceasta se referă şi istoricii apuseni, 
când amintesc de „metafizica bizantină” Adresată lui Mihail, ar- 
hontele Bulgariei, ea era împărțită în două: o parte dogmatică şi 
una morală. În prima, patriarhul reproduce simbolul niceo-constan- 
tinopolitan şi hotărârile celor şapte sinoade ecumenice, iar în cea 
morală, adresată exclusiv lui Boris-Mihail, îi expune îndatoririle 
unui prinț creştin. Acesta trebuie să se îngrijească de puritatea cre- 
dinței supuşilor săi, să se opună ereziarhilor, să favorizeze contruc- 
ţia de biserici şi preoțimea. Regulile de conduită pentru prințul bul- 
gar, se refereau atât la viața sa particulară, cât şi la raporturile cu 
supușii. Conţinutul, mult mai greu de înțeles pentru un creştin de 
curând botezat, decât simplele răspunsuri ale papei, nu au avut un 
rezultat favorabil. 

Responsa ad consulta Bulgarorul este un document important, 
atât pentru observarea mentalității şi stării de spirit a bulgarilor, cât 
şi pentru ideea pe care şi-o făcuseră latinii despre ortodoxia orien- 
tală. Roma este arătată fără pată, posesoarea unică a creştinismului 
adevărat. Patriarhia de Constantinopol împreună cu cea de Ierusa- 
lim, nu sunt de origine apostolică şi nu au autoritate patriarhală le- 
gitimă, pentru că nici sinodul I ecumenic nu vorbeşte despre acest 
scaun de la Constantinopol. Există numai trei patriarhii apostolice: 
Roma, Alexandria și Antiohia. În locul Codului lui Iustinian, papa 
trimite bulgarilor Codul lombard. Astfel, se impune în acest terito- 
riu dogma, ritul şi disciplina apuseană cu scopul de a întrerupe ori- 
ce legătură cu Constantinopolul. Nicolae I vedea în această recon- 
vertire dreptatea lui Dumnezeu, după jignirea suferită de Roma în 
timpul împăratului iconoclast Leon al III-lea Isaurul (717-740), 
când i-au fost luate teritoriile în cauză. Satisfăcut de rapida trimi- 
tere a legaţilor papali şi a numeroşilor clerici, precum şi de răspun- 


! Ch. J. Hefele, D. H. Leclerq, Histoire des Conciles d’après les docu- 
ments originaux, vol. IV, partea I, Paris, 1911, p. 436. 
? Ibidem, p. 441. 

surile primite, țarul, împreună cu tot poporul, şi-a tăiat din păr, în 
semn de adeziune față de Biserica romană. 

Succesul obținut de legați în Bulgaria, le-a permis acestora să-i 
alunge pe misionarii bizantini. De asemenea, ei au început să înveţe 
Simbolul de credință cu adaosul filioque, să repete taina Mirungerii 
(cea săvârşită de misionarii orientali era considerată nevalidă), să 
conteste căsătoria preoților etc. Cea mai importantă dintre aceste de- 
osebiri şi pe care Fotie o va ataca vehement este adaosul filioque, 
adică Sfântul Duh purcede şi de la Fiul, confundând purcederea din 
veşnicie a Persoanei a treia a Sfintei Treimi din Tatăl, cu trimiterea 
în lume, la Cincizecime. Prin propovăduirea acestei învățături gre- 
şite, s-a trecut practic peste pragul unor simple deosebiri de ritual, 
existente între cele două Biserici, ajungându-se la erezie. 

La Constantinopol s-a aflat imediat despre schimbările surve- 
nite în Bulgaria, care l-au scos pe patriarhul Fotie din tăcerea în 
care intrase după excomunicarea sa de către papă, în anul 863. Ast- 
fel, în primăvara anului 867, el hotărăşte convocarea unui Sinod 
local, ale cărui acte, din păcate, s-au pierdut.? Din fericire, Fotie, 
aminteşte despre conţinutul lor în Enciclica către patriarhii orien- 
tali, trimisă în aceeaşi perioadă, prin care demasca jocul episcopu- 
lui roman. Acest sinod a condamnat 5 puncte greşite din învățătu- 
rile propovăduite de latini în Bulgaria: postul de sâmbăta, interzis 
de canonul 64 apostolic şi de canonul 55 de la Sinodul II Trulan, 
respingerea căsătoriei preoţilor, contrar canonului 4 al Sinodului 
de la Gangra (343) şi canonului 13 al Sinodului II Trulan, suprima- 
rea primei săptămâni din Postul Mare, reînnoirea Sfintei Taine a 
Mirungerii săvârşită de preoții bizantini, purcederea Sfântului Duh 
de la Tatăl şi de la Fiul. Imediat după încheierea lucrărilor, aşa 
cum am amintit, Fotie a trimis o Enciclică patriarhilor orientali, în 
care căuta să-i convingă de eroarea adaosului filioque. Această 
scrisoare se va impune în mediul oriental şi, de acum înainte, toți 
cei care vor trata tema adaosului la Simbolul de credinţă îşi vor 
scoate din acest text argumente împotriva acestei învățături apu- 
sene. Prin întreaga Enciclică, patriarhul Fotie a încercat să deschi- 


1 A 
Ibidem, 
2 V. Grumel, Les Regestes des Actes du Patriarcat de Constantinople, 
vol. I, fasc. II, p. 88. 

dă ochii celorlalți reprezentanţi ai scaunelor apostolice asupra aba- 
terilor de la dreapta învățătură, propovăduite de misionarii latini în 
Bulgaria.’ 

După aceea, patriarhul Ignatie, care l-a înlocuit pe Fotie, a des- 
chis la Constantinopol un sinod în prezența trimişilor papei Adrian 
al II-lea (867-872), în octombrie 869. La trei zile după închiderea 
lucrărilor acestui sinod (februarie 870), a sosit, pe neaşteptate la 
Constantinopol o delegație bulgară şi sinodul a fost redeschis, ur- 
mând să delibereze asupra întrebării dacă Biserica bulgară aparține 
jurisdicțional de scaunul roman sau de cel de la Constantinopol. 
Cu tot protestul legaților romani, în prezența reprezentanților celor 
trei patriarhi răsăriteni, chestiunea bulgară a fost rezolvată, au fost 
recunoscute drepturile de jurisdicție ale patriarhului de la Con- 
stantinopol, acordându-se în schimb mitropoliei Bulgariei o anu- 
mită autonomie şi un rang deosebit în ierarhia bisericească ortodo- 
xă. De atunci, statul şi Biserica bulgarilor, cu toate strădaniile sca- 
unului roman, au rămas în sfera de influenţă a Bisericii greceşti şi 
sub cea a culturii bizantine până în 1186, când vlaho-bulgarii au 
înfrânt aramata condusă de cezarul loan Cantacuzino. 

Consolidarea Bisericii bulgare şi nu numai a ei, ci şi a celei sla- 
ve, s-a făcut prin traducerea cărților sfinte în slavoneşte şi prin pro- 
povăduirea credinţei în această limbă, prin frații Metodie şi Chiril 
şi prin ucenicii acestora.” Supranumiţi și Apostolii Slavilor, ei au 
făcut misiune creştină între anii 863-867 în Moravia şi Boemia, 
răspândind printre slavi moravi şi cehi, credința ortodoxă răsă- 
riteană. Cei doi fraţi, au tradus în scurt timp toate cărțile bisericeşti 
în slavoneşte, limbă păstrată până astăzi în Biserica slavilor orto- 


! Primele patru puncte erau mai puțin importante. În privința adaosu- 
lui „Filioque”, era o deosebire fundamentală de credință peste care nu se 
putea trece cu uşurinţă. Nu se poate spune că patriarhul s-a slujit de 
aceasta pentru a-i înverşuna pe reprezentanții patriarhilor orientali împo- 
triva papei, la sinodul care a avut loc în Constantinopol, în lunile august- 
misionarilor săi în Bulgaria şi dă de gândit faptul că nu reacționase nici 
împotriva mărturisirii de credință trimisă de Fotie, odată cu scrisoarea de 
intronizare (primăvara anului 860), în care sigur nu era cuprins adaosul 
„Filioque” la Simbolul niceo-constantinopolitan. 

2 Antony Emil N. Tachios, Sfinții Chiril şi Metodie, Bucureşti, 2002, 
pp.114-132. 

docşi.! După ce fraţii Metodie şi Chiril, veniţi de la Bizanţ, au pre- 
dicat în Moravia şi la slavii din Panonia, în regiunile supuse fran- 
cilor, au deşteptat duşmănia şi invidia clerului apusean, care nu do- 
rea o liturghie în limba poporului.” Degeaba le-a replicat Metodie: 
„Nu vă este ruşine să spuneți că numai trei limbi, latina, greaca şi 
ebraica sunt sfinte, iar celelalte popoare să rămână oarbe şi surde, 
când şi ele cunosc Scriptura în limba lor, ca armenii, iberii, goții, 
avarii?” Cu peste 650 de ani înaintea Reformei protestante din 
secolul al XVI-lea, cei doi fraţi aduceau numeroase mărturii din 
Sfânta Scriptură pentru a demonstra clericilor latini că toate popoa- 
rele au libertatea să laude pe Dumnezeu în propria lor limbă. Apă- 
rând cu succes tradiția şi practica Bisericii Răsăritene, Sfinţii Chiril 
şi Metodie au fost alungați împreună cu discipolii lor de clericii la- 
tino-germani. 

Cu toate acestea, o parte din ucenicii lor au fost bine primiţi în 
Bulgaria de ţarul Boris-Mihail, salvând astfel Liturghia slavă, ame- 
nințată serios de Commonitoriumul papei Ştefan al V-lea (885). 
Cei mai cunoscuţi ucenici ai lui Metodiu şi Chiril, care au activat 
în Bulgaria, au fost: Clement, Naum, Anghelar, Laurenţiu, Sava şi 
loan Exarhul.* Cu toţii au început să desfăşoare, începând din 886, 
sub conducerea lui Clement, primul arhiepiscop bulgar, o intensă 


! Chiril şi Metodie erau originari din Tesalonic, considerați de unii is- 
torici ca fiind de neam grec, de alții slavi, dar puteau fi şi descendenți ai 
vechii populaţii romanice din Peninsula Balcanică. In mănăstirea Olimp 
din Bitinia, ei au creat scrierea slavă, traducând primele cărți din greceşte 
în slavoneşte, mai precis în limbajul slavilor din jurul Tesalonicului (cu- 
legeri din Evanghelie, din Apostol, Liturghierul, Psaltirea). Alfabetul sla- 
von creat de Sfinții Fraţi s-a numit „chirilic”, în cinstea Sfântului Chiril. 
El a înlocuit aşa-numitul „alfabet glagolitic”, mult mai complicat şi care 
exista ca o scriere laică slavă, imitată după minuscula greacă. Cel chirilic 
este mai simplu, cu 43 de semne, multe luate din cel majuscul, la care 
s-au adăugat litere noi, pentru sunetele specifice limbii slave. Acest alfa- 
bet a fost adoptat ulterior de majoritatea popoarelor slave, precum şi de 
români, care l-au folosit până în timpul domniei lui Alexandru Ioan Cuza. 

2 P.P, Panaitescu, Introducere la istoria culturii româneşti, Bucureşti, 
1969, p. 196. 

` Ibidem. 

4 Pr. Prof. Ioan I. Rămureanu, „Unsprezece secole de la activitatea mi- 
sionară a Sfinților Chiril şi Metodie”, în Ortodoxia, nr. 1, 1967, p. 196. 

activitate, în două centre depărtate unul de celălalt. La Pleslavul 
Mare, capitala țaratului bulgar, situată între Dunăre şi Varna, au în- 
ființat pe râul Ticea o mănăstire închinată Sfântului Pantelimon. La 
Ohrida, aproape de frontierele Serbiei, Clement a ridicat, de ase- 
menea, o biserică în cinstea aceluiaşi Sfânt Pantelimon, devenit cu 
timpul cel mai însemnat centru misionar pentru slavii sud-dună- 
reni. În jurul lui Clement, s-au adunat aproape 3.500 de ucenici, pe 
care el îi trimitea în misiune creştină, în grupuri de aproximativ 
700, în cele 12 regiuni ale provinciei în care se afla. Preslavul şi 
Ohrida au cunoscut în această perioadă efervescența spirituală ca- 
racteristică centrelor de cultură, aici fiind pregătiți numeroşi tineri, 
care au ajuns mai târziu preoți şi oameni de carte. În felul acesta, 
Bulgaria a devenit un focar al scrierii şi culturii paleoslave, încreş- 
tinarea şi ritul slav desăvârşind slavizarea bulgarilor. 

Această intensă activitate culturală a ajuns la o mare înflorire 
mai ales în vremea țarului Simeon (893-927), încât epoca lui a fost 
numită „veacul de aur al literaturii vechi bulgare. Clement ajunge 
episcop al scaunului dublu de Drembiţa şi Velica, situat, după toa- 
tă probabilitatea, la nord-est de Prilep, fiind considerat primul epis- 
cop de limbă bulgară.? 

De la slavii sud-dunăreni, prin secolul al X-lea, cultura slavă, în 
spiritul şi tradiţiile Sfinţilor Chiril şi Metodie, s-a răspândit şi în 
alte țări slave: Rusia kieviană, Serbia, precum şi în nordul Dunării, 
pe pământ românesc. 

Sub ţarul Petru (927-969), fiul lui Simeon, patriarhul din Con- 
stantinopol şi împăratul Roman I Lecapenul (919-944), au recu- 
noscut autocefalia Bisericii Bulgare, acordând întâistătătorului ei 
(Damian) aceleaşi drepturi pe care le-a avut arhiepiscopul de la 
Justiniana Prima. Arhiepiscopii Bulgariei (care se intitulau şi „pa- 
triarhi”, deşi Patriarhia ecumenică nu le-a recunoscut acest titlu), 
şi-au avut reşedinţa la Preslav, apoi la Dorostolon (vechiul Duros- 
torum, devenit Silistra), iar după 894 la Ahrida (Ohrida). 


! Pe plan politic, Bulgaria a cunoscut sub țarul Simeon cea mai mare 
expansiune teritorială. El a aşezat capitala la Preslav în 893. Vezi la Pr. 
Prof. Dr. Mircea Păcurariu, Istoria Bisericii Ortodoxe Române, vol I, Bu- 
cureşti, 1980, p. 174. 

? Pr. Prof. loan Rămureanu, op. cit., p. 30. 

3.2 Arhiepiscopia de Ohrida 
şi Arhiepiscopia Justiniana Prima 


În anul 971, partea răsăriteană a Bulgariei de astăzi, precum şi 
Dobrogea noastră, au fost cucerite de împăratul bizantin loan Tzi- 
miskes, creându-se aici o unitate administrativă sub numele „„the- 
ma” Paristrion sau Paradunavon, iar Vasile al II-lea Bulgaroctonul 
a ocupat țaratul lui Samuil şi Ohrida din partea apuseană a Bulga- 
riei de astăzi şi Macedonia. Tot atunci, a luat sfârşit autocefalia 
scaunului arhiepiscopal bulgar, care a fost pus sub dependenţa Pa- 
triarhiei de Constantinopol cu ierarhi greci. În felul acesta, domi- 
nația bizantină a ajuns din nou până la Dunăre, la fel cum fusese şi 
cu patru veacuri în urmă. 

Desigur că noua situație politică, creată prin eliberarea Bulga- 
riei, ar fi impus o schimbare radicală şi în Biserică. Arhiepiscopia 
de Ohrida, ca succesoare a vechii patriarhii bulgare, trebuia să se 
mute, în momentul restaurării imperiului, la Târnovo. În ciuda aş- 
teptărilor bulgarilor, acest lucru nu a avut loc, dimpotrivă, arhiepis- 
copul loan Kamater!, în acord cu Bizanțul, a luat toate măsurile 
pentru consolidarea şi continuitatea arhiepiscopiei, văzând în 
aceasta un sprijin de nădejde al ierarhiei greceşti. Considerată a fi 
succesoarea arhiepiscopiei Justiniana Prima întemeiată de împăra- 
tul Justinian, arhiepiscopia de Ohrida este ridicată la rangul de pa- 
triarhie? Prin urmare, chiar dacă şi-a pierdut caracterul temporar 


1 El este ultimul reprezentant al scaunului de la Ohrida în prima pe- 
rioadă a existenţei acestei arhiepiscopii. Inainte de a fi arhiepiscop, loan 
Kamater a fost funcționar de curte, secretar al cabinetului imperial. In 
1183 sau 1184, a fost numit de împăratul Andronic (1183-1185) arhiepis- 
cop de Ohrida. În timpul păstoririi sale, a izbucnit revolta fraților Asă- 
neşti, care după multe eforturi au restaurat Imperiul vlaho-bulgar şi au 
stabilit la Tâmovo o arhiepiscopie autonomă între 1185-1186. Vezi G. 
Ostrogorsky, Geschichte das biyzantinischen staates, Miinchen, 1963, pp. 
516-519; V. Zlatarski, Istoria na Balgarskata dăjava prez srednite 
vekove, Sofia, 1970, vol. II, p. 472. 

? Cercetătorii bulgari consideră acest gest ca nejustificat. Ei atacă pă- 
rerea conform căreia arhiepiscopia de Ohrida, devenită patriarhie, era 
succesoarea arhiepiscopiei Justiniana Prima, întemeiată de Justinian, şi nu 
a Bisericii Bulgare autocefale. 

grecesc, ea trebuia să existe pentru totdeauna ca fiind întemeiată de 
un împărat bizantin. În felul acesta, era dată uitării legătura arhie- 
piscopiei de Ohrida cu Patriarhia Bulgară şi era trecută pentru a su- 
praviețui exclusiv sub dependenţa tradițiilor greceşti. Astfel, ea 
Şi-a întărit existența şi pentru secolele ce vor urma, când arhiepis- 
copia de Tâmovo va fi ridicată la rangul de Patriarhie.! 

Falsa asociere dintre dispăruta Justiniana Prima şi arhiepiscopia 
bulgară de la Ohrida, care nu avea nici o legătură cu ea, mai ales 
într-o perioadă în care Bulgaria încerca să se elibereze de bizanti- 
nism, a trecut neobservată de canoniştii contemporani sau de scrii- 
torii bisericeşti. De asemenea, întâmpinată fără vreo opoziţie din 
partea celor două tabere, bulgari şi bizantini, acest fapt a fost pri- 
mit ca unul autentic. Confuzia provenea probabil şi din faptul că 
amintirea vechii episcopii Justiniana Prima se pierduse, aşa cum 
dispăruse şi oraşul Justiniana Prima, iar situația îngrijorătoare din 
Răsărit şi Apus nu permitea desfășurarea unei cercetări mai amă- 
nunţite?. În acelaşi timp, contemporanii au fost amăgiţi şi de unele 
coincidenţe eparhiale ale celor două arhiepiscopii, întrucât în hota- 
rele arhiepiscopiei de Ohrida intra cea mai mare parte a diocezei 
Justiniana Prima. În această situaţie se poate trage concluzia că se 
evita identificarea oraşelor Ohrida (Lihnid) cu Justiniana Prima, 
care era legată temporar de numele „arhiepiscopiei bulgare” şi care 
în acel moment era numai restaurată.’ Contemporanii mai puteau fi 
înşelați de afirmaţia conform căreia arhiepiscopia Justiniana Prima 


! Problema în jurul locației vechii Justiniana Prima este relatată de 
bulgarul D. Ţulhev în lucarea sa /szoria nă Bălgărkătă Țărkva, Sofia, 
1910, vol I, pp. 131-138. Identificarea locului natal al împăratului Justini- 
an la Ohrida, care se găsea în regiunea Dardania, se află în dezacord cu 
novela XI a aceluiaşi împărat, care situează Justiniana Prima în Dacia 
Mediteraneea. 

? În Peninsula Balcanică bulgarii şi sârbii căutau să se elibereze de sub 
dominaţia bizantină. În Răsărit prezența turcilor devenea tot mai îngrijo- 
rătoare, iar în Apus se pregătea o cruciadă în fruntea căreia se afla Friede- 
rich cel Mare şi întreaga Biserică Catolică era dominată de acesta. 

? Pretenția oficială a bizantinilor privind identitatea dintre Ohrida şi 
Justiniana Prima apare pentru prima dată la 1274, la sinodul de la Lyon, 
iar mai târziu este comunicată de scriitori bizantini, precum Nichifor Ca- 
list sau Nichifor Gregoras în Istoriile lor. 

a fost temporar desființată de invaziile bulgarilor care i-au schim- 
bat numele în „arhiepiscopia Bulgariei”, iar acum ea este numai 
restaurată pentru a se acorda cinstea cuvenită împăratului Jus- 
tinian, de al cărui nume sunt legate cele mai însemnate momente 
ale stăpânirii bizantine. De asemenea, trebuie să ținem cont şi de 
faptul că în Bulgaria nu erau la acea vreme oameni pregătiți care să 
se ocupe de demonstarea falsității argumentelor bizantine. În Gre- 
cia, asimilarea etnică şi reînvierea paginilor glorioase din trecutul 
bizantin, au fost întâmpinate frecvent cu entuziasm şi manifestări 
patriotice. Dincolo de acestea însă, schimbarea titulaturii Ohridei 
din arhiepiscopie şi patriarhie în Justiniana Prima a avut loc în se- 
colul al XII-lea, iar arhiepiscopul loan Kamater a fost primul care 
şi-a luat titlul de arhiepiscop al Justinianei Prima şi patriarh al 
Bulgariei. Constantiopolul ar fi dorit să facă din titularii scaunelor 
de la Ohrida, o autoritate administrativă putemică în provinciile din 
nord-vest ale Peninsulei Balcanice, asemenea feudalilor spirituali 
din Apus, care erau sprijinul de nădejde al autorității imperiale. De 
aceea a fost modificată novela XI a împăratului Justinian din 15 
aprilie 535 şi astfel i-a fost înmânată arhiepiscopului loan Ka- 
mater. În această gramată adăugită sunt menţionate pe lângă ve- 
chile drepturi ale arhiepiscopului din novela anterioară şi alte dis- 
tincţii: krantor şi dinast al celor două sfinte imperii romane, comite 
al sfântului nostru palat, precum şi posibilitatea de a numi comiti, 
patrici, retori, judecători. Prin adaosul la novela împăratului Justi- 
nian, a fost acordată Justinianei Prima o autoritate mai mare, care 
coincidea pe deplin cu noul ei rang şi demnitate, şi a primit drep- 
turi pe care nu le deținuse până atunci nici un ierarh al Bisericii bi- 
zantine. Prin această concentrare a puterii civile şi duhovniceşti în 
mâinile arhiepiscopului, împăratul bizantin a vizat şi cazurile dese 
în care mulți strategi militari şi civili, profitând de părțile slabe ale 
administrației şi respingând dependența imperială, se autodeclarau 
stăpâni, sau treceau de partea duşmanilor care le promiteau că-şi 
vor păstra situația, averile şi drepturile. 

În felul acesta, curtea imperială, mânată de considerente pur po- 
litice şi avânt colaborarea lui loan Kamater, a contopit arhiepisco- 
pia Bulgariei cu Justiniana Prima şi astfiel, ca veche arhiepiscopie 
bizantină, i-a asigurat acesteia o existență durabilă şi după elibera- 

rea Bulgariei şi întemeierea arhiepiscopiei de Târnovo, iar mai târ- 
ziu a patriarhiei. Sub titulatura de arhiepiscopia Justiniana Prima, 
Ohrida şi-a continuat existenţa până în 1767. Sub jurisdicția ei şi în 
jurul scaunului arhiepiscopilor de aici, s-a concentrat întreaga viață 
duhovnicească a bulgarilor macedoneni şi a altor populaţii slave şi 
neslave din jumătatea de nord-vest a Peninsulei Balcanice, în timp 
ce viaţa duhovnicească a bulgarilor şi slavilor din vremea Asăneş- 
tilor s-a concentrat în jurul patriarhiei de Târnovo. 


3.3 Problema ritului chirilo-metodian 


Problematica acestui eveniment este mult mai vastă, fiind mulți 
cei care s-au oprit asupra lui. Astfel, cu privire la chirilică şi glago- 
litică, găsim încă unele teze confuze: glagolitica şi chirilica au apă- 
rut mai târziu (Dobrovsky), Constantin a alcătuit glagolitica, iar 
chrilica aparține Sfântului Clement al Ohridei (Dobner, Safarit, 
Ragiki, Jagici); glagolitica a fost scrisul vechi slavon laic, iar Con- 
stantin a alcătuit scrisul bisericesc chirilic (Grekov, Tihomirov, Li- 
hacev); a existat o prechirilică şi o preglagolitică, după prima al- 
cătuind Constantin alfabetul chirilic (Istrin). 

Problema ritului chirilo-metodian reprezintă un alt punct de dis- 
pută între catolici şi ortodocşi, pe baza variatelor fragmente de texte. 
În problemă a intervenit şi papa Leon al XIII-lea cu enciclica din 
1880, numită Grandemunus, declarând că Metodiu şi Chiril sunt 
sfinți catolici, pentru că ritul lor a fost de la început latin. Afirmația 
îşi găseşte sorgintea în dispozițiile papale din 869 şi 879, dar se omi- 
te faptul că în 963, cei doi frați au venit de la Bizanţ şi cu binecu- 
vântarea patriarhului Fotie aduceau ritul bizantin. Împotriva tezei la- 
tiniste (susținută de Snopek, Leumann, Molberg), s-a ridicat nu nu- 
mai aripa moderată apuseană reprezentată de Paylova, Lehr-Spla- 
winsky, Grivet, care susțin că începutul a fost bizantin, ci şi cerce- 
tători ortodocşi care justifică originile bizantino-ortodoxe ale ritului 
slavon (Novak, Milan Şesan). Atunci latiniştii (Vaşiţa, Raes, Ca- 
drington), au afirmat că, potrivit cu informaţia din legenda panonică, 
Metodie ar fi folosit Liturghia Sfântului Petru şi că ar mai fi adapatat 

pentru slavi şi Missa clementină (Leumann, Mahlberg, Nachtigal), 
dar au primit un răspuns critic adecvat (Lehr-Splawinski). 

Teoria dependenței culturii slavone față de cea germană, potri- 
vit căreia slavii ar fi fost incapabili să creeze o cultură proprie, 
aceasta avându-și originea în cultura „de fier” a germanilor (Goetz, 
Năgle, Diimpler, Briikner), a fost combătută în mod categoric 
(Chaloupecky ). 

În urma prezentării succinte a acestor opinii privind activitatea 
Sfinților Chiril şi Metodie în lumea slavă şi în cea bulgară, putem 
spune că atât cercetătorii mai vechi, cât şi cei mai noi nu au fost 
lipsiți de imprecizii şi tendințe. Rămâne însă un fapt sigur: opera 
celor doi frați, continuată de ucenicii acestora, a avut ca bază civi- 
lizaţia bizantino-ortodoxă, urmărind mai întâi încreştinarea şi apoi 
organizarea bisericească. 

Trecerea bulgarilor la creştinism în anul 864, a ridicat şi o altă 
problemă, aceea a raporturilor între Biserica în curs de formare şi 
patriarhatul de Constantinopol. E. Golubinsky a fost primul care a 
emis ipoteza caracterului subordonat al diocezei bulgare față de 
Patriarhia constantinopolitană. El susține că în Biserica Răsări- 
teană, în ierarhie, demnitatea de arhiepiscop, mitropolit autocefal 
exista, titlu pe care Biserica bulgară era puțin probabil să-l fi deți- 
nut. Snegarov, un cunoscut cercetător al Bisericii bulgare, împărtă- 
şeşte şi el, în multe studii ale sale, afirmaţia lui Golubinsky. În 
schimb, Zlatarsky este de altă părere, aceea a unei autorități de- 
pline a arhiepiscopului bulgar în raport cu Constantinopolul.? Este 
greu totuşi de presupus că Biserica bulgară şi-a căpătat încă din 
faza de început o autonomie, cu atât mai mult cu cât nici Bizanțul 
şi nici Roma nu erau interesate decât în păstrarea şi extinderea 
controlului politico-ecleziastic al popoarelor barbare. În cele din 
urmă, guvernul bulgar s-a văzut nevoit să accepte creştinismul de 
la Constantinopol. Gestul nu trebuie privit numai ca o consecință a 
cauzelor externe şi a unor războaie nefericite. 


a 


l Pr. Prof. Milan Şesan, „Problema cirilometodiană”, în Mitropolia 
Banatului, nr. 1-2, 1963, pp. 88-90. 

2 V, Swoboda, „origine de l’organisation de PEglise en Bulgarie et 
ses rapports avec le Patriarcat de Constantinople (870- 919)”, în Bizan- 


tino-Bulgarica II, Sofia, 1966, p. 72. 

Convertirea poporului bulgar a fost dictată din rațiuni interne. 
Opţiunea pentru creştinismul răsăritean, s-a adăugat la şirul de ca- 
uze, care, nu peste mult timp, vor declanşa separarea de la 1054. 
Aşa cum am văzut, nu trebuie să minimalizăm însă rolul de para- 
van în apărarea Ortodoxiei jucat de Biserica bulgară la sudul Du- 
nării, fără a influenţa însă un popor cu vechi tradiții creştine care 
cel român, înzestrat cu o credință puternică, ce avea rădăcini 
adânci în istorie, care pot fi urmărite până în secolele II-III, un po- 
por care, în jurul anului 900, apare organizat în formaţiuni politice 
şi militare. În fruntea lor se aflau duci, cnezi sau voievozi, cu cetăți 
fortificate, cu biserici, cu o viață economică şi socială avansată. 

În sfârşit, primirea creştinismului de către bulgari a marcat un 
eveniment ecleziastic şi politic important în economia relațiilor 
mutuale ale Bulgariei cu Bizanțul, cu Roma şi alte state, de care 
trebuie să se ţină seama mereu, atunci când se vorbeşte de alcătui- 
rea unui neam, aşezat pe prima treaptă a civilizației. 


3.4 Întâlniri şi conflicte 
între Orient şi Occident 


La 27 noiembrie 1095, în localitatea Clermont, papa Urban al 
II-lea (1088-1099) predica „războiul sfânt” împotriva musulmani- 
lor, război care avea drept scop declarat eliberarea Ierusalimului de 
sub stăpânirea „necredincioşilor. Această declaraţie coincide, de 
fapt, cu declanşarea primei cruciade, a primei lupte, din lungul şir 
de bătălii dintre lumea occidentală şi orientul musulman. 

Papa Urban al II-lea rostise la data menționată mai sus cuvinte 
înălțătoare, mobilizatoare, menite să trezească conştiinţa creştini- 
lor: „Hristos este cu voi, El însuşi vă conduce în lupta de eliberare 
a Ierusalimului şi a Sfântului Mormânt” Cât de dramatic trebuie să 
fi fost spectacolul mulțimilor înfierbântate de acest apel cu atât mai 
mult cu cât răspunsul lor era: „Este voința lui Dumnezeu; Dumne- 
zeu o cere; Să purcedem la luptă” Din păcate, nu vor trece nici o 
sută de ani şi aceste strigăte insuflate de credință şi dragoste creş- 
tină vor fi înlocuite de strigăte de ură, dispreț şi moarte sufletească 

adresate de participanţii la cruciada a IV-a, cu ocazia asediului 
asupra Constantinopolului. Cum a fost posibil ca cei porniţi să ape- 
re valorile propovăduite de Hristos, valori amenințate de ofensiva 
musulmană, să reverse atât venin şi ură asupra locuitorilor creştini 
ai unui oraş care s-a dovedit în decursul timpurilor ca fiind emble- 
ma luptei de apărare împotriva celor ce periclitau creştinismul? 
Cum s-a reuşit ca într-un timp destul de scurt cruciadele să se 
transforme într-un instrument al urii, al neîncrederii şi al disprețu- 
lui reciproc, între creştinătatea răsăriteană şi cea occidentală? 
Acestor întrebări, vom încerca să dăm un răspuns în studiul nostru, 
să vedem pe scurt cum s-a ajuns la un astfel de moment dramatic 
din istoria oraşului Sfântului Constantin, precum şi la consecințele 
celei de-a IV-a cruciade asupra mentalității bizantine. 

Cuvântul „cruciadă” este folosit în latina medievală începând 
cu secolul al XII-lea, iar conciliul de la Narbonne declara încă din 
1054 că „cel care omoară un creştin, varsă sângele lui Hristos”. 
Corespondentul său arab este „hurub assalibya”, „războiul pentru 
cruce”. Multă vreme cruciatul a fost descris ca un pelerin, cel care 
făcea o călătorie la Ierusalim. Pelerinajul la Locurile Sfinte devine 
un element primordial al cruciadei, iar dificultățile traseului, fă- 
ceau parte din spiritualitatea pelerinajului. În afară de spiritul de 
bravură şi aventură, cruciații urmăreau şi câştigarea de averi, pre- 
cum şi crearea unor state de tip feudal, pe care apoi să le exploa- 
teze. De la cruciade, cavalerii occidentali aşteptau totul: mântuirea, 
satisfacerea spiritului de aventură, iar cei mai mulți, bogăţiile fa- 
buloase ale Orientului. Ele se explică şi prin creşterea demogra- 
fică a populaţiei din țările occidentale, care impunea o expansiune 
externă, iar aceasta nu se putea realiza decât în Răsărit. Cruciadele 
puteau oferi celor înrolați, unor țărani, posibilitatea ameliorării 


! Pe parcursul cruciadelor, întâlnirea dintre Orient şi Occident a fost 
privită diferit de către cele două părți. Astfel, cruciații au rămas impresio- 
nați de măreţia orașului Constantinopol, de frumusețea şi bogăția lui, care 
contrasta atât de flagrant cu oraşele medievale din Apus, strâmte şi mur- 
dare. La rândul lor, bizantinii îi considerau pe apuseni drept nişte barbari, 
fără maniere şi neciopliți. Vorbind despre participanții la cruciada popu- 
lară, ajunsă în 1096 la Constantinopol, Ana Comnena îi cataloghează ca 
„cete de vagabonzi şi cerşetori care nu au aer de soldați şi nu au bani să-şi 
cumpere de mâncare”. 

propriei situaţii, a reconstituirii averilor, o mai bună repartiție a 
proprietății. De asemenea, înrolarea unor combatanți profesionişti 
a permis menținerea păcii în Occident, fumizându-le acestora oca- 
zia folosirii propriei energii pe alte fronturi. 

Inițiativa cruciadelor aparținea în general papei, conducătorul 
spiritual: el predica cruciada sau încredința predica clerului autorizat 
Şi uneori trimișilor pontificali. De la cruciada a Il-a (1147-1149) 
până la a IV-a (1202-1204), cistercienii au fost însărcinaţi cu pre- 
dica, iar din secolul al XIII-lea acest rol a fost preluat de ordinele 
cerşetoare. 

Finanţarea crucidelor era obținută pe trei căi: 

— prin intermediul cruciaților: baronii îşi vindeau pământurile 
sau le ofereau comunităţilor ecleziastice. În secolul al XII-lea, se- 
niorul putea cere vasalilor săi un ajutor financiar pentru plecarea în 
cruciadă. 

— prin regi: primul impozit perceput de regi pentru cruciade a 
fost dijma saladină impusă în Franța şi Anglia, pe bunurile mobili- 
are şi venituri. De la simple ajutoare benevole pe vremea lui Ludo- 
vic al VII-lea, în 1147 s-a trecut la impozitul pe care-l pretindea 
Filip August la întoarcerea sa din Ţara Sfântă. 

— prin Biserică: pentru cruciada a IV-a (1202-1204) coexistau 
colecta și taxa ca forme de obținere a fondurilor. În ciuda unei pu- 
temice opoziții, decima a fost introdusă pentru prima dată în 1199, 
mai întâi clerului într-un procent de 40% din venituri, iar ceva mai 
târziu şi cardinalilor 10%. 

Cruciatul beneficia de privilegii exclusiv spirituale, iar din se- 
colul al XII-lea, papalitatea acorda celui care se angaja în astfel de 
operațiuni militare o serie de avantaje materiale. Prin „privilegiile 
Crucii”, precizate mai bine în 1145 în bula Quantum praedecesso- 
res, cruciatul, familia sa şi bunurile sale, erau plasate sub protecţia 
Bisericii. De asemenea, pe durata desfăşurării unei cruciade, plata 
dobânzilor pentru diferitele împrumuturi contractate era suspen- 
dată şi un moratoriu permitea cruciatului să-şi plătească datoriile la 
întoarcerea din campanie! 


! Pentru cruciade există o literatură abundentă. În privința aspectelor 
teoretice ca bază de reflecţie avem la P. Lemerle, „Byzance et la croi- 
sade”, în Relazioni del X Congresso Internazionale di Scienze Storiche, 

„Pe 13 aprilie 1204, cruciații, intraţi în Sfânta Sofia au distrus 
sfintele icoane... Ei au aruncat sfintele moaşte ale martirilor în- 
tr-un loc pe care îmi este ruşine să-l pomenesc... Ei au luat de pe 
potire pietrele prețioase, după care au băut apă din ele... Ei au fu- 
rat toate pietrele prețioase din altarul Sfintei Sofia... Ei au permis 
cailor să intre în biserică pentru a căra sfintele vase, argintăria şi 
celelalte obiecte din aur. Unele animale au alunecat pe dalele bise- 
ricii, fiind ulterior omorâte cu sabia, iar sângele lor a pângărit lăca- 
şul sfânt. O femeie păcătoasă s-a aşezat pe scaunul patriarhal, into- 
nând o cântare obscenă şi dansând în biserică.” 

Aceste cuvinte aparțin logotetului Nichita Coniates, fiind con- 
semnate în Cronica sa, şi redau momentul teribil al cuceririi Con- 
stantinopolului de către latini cu prilejul celei de a IV-a cruciade.! 
Anul acesta s-au împlinit 800 de ani de la acest eveniment, care a 
marcat, pe de-o parte, sfârşitul Imperiului bizantin, ca putere medite- 
raneană, iar pe de altă parte, eşecul creştinilor occidentali şi orientali 
de a depăşi anumite bariere culturale, care îi separau şi care păreau 
mai importante decât diferendul dintre cruciați şi musulmani. 

În 1204, occidentalii nu au reuşit să ocupe în totalitate spațiul 
politic al vechiului Imperiu, ei determinând de fapt fărâmițarea 
acelui oikumene romaniot într-un ansamblu de state latine şi gre- 
ceşti, condamnate la lupte intestine şi la exploatarea economică a 
negustorilor occidentali. În măsura în care a marcat sfârşitul Impe- 
riului centralizat, cucerirea Constantinopolului poate fi considerată 
pe termen lung drept un eveniment decisiv pentru istoria Bizanţu- 
lui. Cauzele acestei situaţii trebuie însă căutate în relaţiile dintre 
Bizanţ şi Veneţia, în ideea supremației papale promovată de papa 


III, Florenţa, 1955; W.M. Daly, „Christian Fraternity, the Crusaders and 
the Security of Constantinople, 1097-1204”, în Medieval Studies, XXII, 
Toronto, 1960. Merită a fi consultate şi lucrările cu caracter general ale 
lui Runciman, Setton, Mayer, Morisson. La rândul său, M. Ballard, în lu- 
crarea Les Croisades, are o bibliografie foarte bogată pe această temă. 

! Historia, ed. Bekker, Corp. Script. Hist. Byz., Bonn, 1835 şi P.G. 
CXXXIX, 320-1057. Această cronică reprezintă sursa cea mai bine infor- 
mată şi mai fiabilă, cu privire la evenimentele din 1203-1204. Ea aparține 
lui Nichita Coniates, secretar imperial, apoi logotet, fratele mai mic al lui 
Mihail Coniates, funcționar al cancelariei patriarhale şi arhiepiscop al 
Atenei. Nichita a fost martor ocular al evenimentelor pe care le relatează. 

Inocențiu al III-lea sau în perioada cuprinsă între 1180 şi 1204, 
adică de la moartea lui Manuel I Comnenul şi până la cucerirea ca- 
pitalei. De asemenea, pentru a înțelege atitudinea Imperiului faţă 
de Occident şi slăbiciunea în faţa cruciadei, trebuie examinată situ- 
aţia internă şi contextul internaţional al acestei perioade. 


3.5 Relaţiile Imperiului bizantin cu Veneţia 
în secolele X-XII 


Începând cu secolul al IX-lea, Veneţia a cunoscut „o spectacu- 
loasă ascensiune la capătul căreia întreaga lume mediteraneană 
avea să fie sub influența sa” ' Raporturile dintre Bizanţ şi Veneţia, 
începute încă din secolul al IX-lea şi continuate sub Vasile al II-lea 
Macedoneanul, au cunoscut o dezvoltare rapidă în timpul dinastiei 
comnenilor. Primejdiei normande pe care bizantinii au resimțit-o, 
ei i-au opus flota veneţiană.? La rândul ei, Veneţia nu putea privi 


! Paul Lemerle, Istoria Bizanțului, trad. Nicolae Şerban Tanaşoca, ed. 
Teora, Bucureşti, 1998, p. 118. 

2 Situaţia geopolitică din Peninsula italiană era complexă, iar Imperiul 
bizantin era nevoit să-i facă față. Fără a intra în prea multe detalii, este 
bine de amintit că prezenţa bizantină în această parte a Occidentului, deja 
amputată în secolul al VIII-lea, a trebuit să facă față, începând cu secolul 
al IX-lea, invaziei arabe. În secolul al X-lea s-au adăugat ambițiile împă- 
ratului german al dinastiei otoniene, iar în secolul al XI-lea a apărut şi 
amenințarea normandă. După o primă confruntare în 1018, Bizanțul s-a 
obişnuit să înroleze mercenari normanzi, pentru a duce la bun sfârşit poli- 
tica de recucerire a teritoriilor pierdute. După ce i-au alungat pe bizantini 
din Sicilia şi din Calabria în anii 1060-1061, normanzii au cucerit şi Bari 
în aprilie 1071, punând capăt prezenței bizantine în Italia. Normanzii nu 
s-au mulțumit cu aceste cuceriri, şi sub conducerea lui Robert de Haute- 
ville, zis şi Guiscard, au încercat să preia controlul asupra drumurilor spre 
Constantinopol. Trecând Marea Adriatică, au încercat să cucerească ora- 
şul Durazzo (în latină Dyrrachium), de pe coasta dalmată, de unde pornea 
spre est un vechi drum roman, care traversa Peninsula Balcanică până la 
Constantinopol, intenția amenințând serios interesele bizantine chiar în 
interiorul Imperiului. Pentru contracararea acestui proiect, împăratul Ale- 
xios I a trimis o cerere de ajutor dogelui venețian Domenico Selvo. 

pasiv la succesele normanzilor, care, aliați cu Amalfi, centru co- 
mercial rival, puteau să le închidă accesul la Marea Adriatică. De 
aceea, în iunie 1081, o flotă formată din 60 de vase, condusă de 
dogele Selvo, porneşte spre Durazzo. Bătălia care a urmat a fost 
remarcabilă, atât datorită tacticii adoptate de comandantul venețian 
(vasele s-au grupat în formă de semilună), cât şi datorită măiestriei 
cu care au acționat marinarii. La vremea aceea, flota venețiană a 
obținut o victorie importantă, dar în bătălia terestră ce a avut loc în 
octombrie 1081, trupele imperiale au fost înfrânte de normanzi. 
Durazzo a căzut în mâinile normanzilor, iar flota venețiană s-a în- 
dreptat spre casă. 

Drept răsplată pentru ajutorul acordat, în 1082 venețienii au pri- 
mit o serie de avantaje comerciale şi demnități onorifice consem- 
nate într-un crysobul!: scutirea de taxe vamale, atât la Constantino- 
pol, cât şi pe întreg teritoriul bizantin, toţi venețienii erau supuşi 
dogelui, chiar dacă locuiau la Constantinopol, iar dogele a primit 
titlul de protosebastos. Pe lângă privilegiile de natură economi- 
co-comercială, crysobulul din 1082 conținea şi unele privilegii 
onorifice acordate dogelui şi patriarhului Veneţiei. Despre ce era 
vorba? În Imperiul bizantin exista o dublă ierarhizare socială, 
aproape paralelă, în care erau titluri acordate pe o perioadă limita- 
tă, în cadrul posturilor de conducere sau de execuţie, şi titluri ono- 
rifice conferite printr-o diplomă imperială, cu insigne aferente şi 
care îşi păstrau valoarea toată viaţa. In cazul de față, pentru a mar- 
ca recunoştinţa sa față de venețieni, împăratul bizantin a acordat 
astfel de demnități celor două personalități ale Veneţiei: dogelui, 
numit în text „duce”, cel mai important magistrat ale cetăţii, şi epis- 
copului Veneţiei. După cum am menționat mai sus, primul a primit 
titlul de prorosebastos, iar al doilea pe cel de Hypertinos. Ambele 
demnități erau ereditare sau transmisibile între deținătorii respective- 
lor funcţii. La Bizanţ, aceleaşi demnități încetau în cazul decesului 
beneficiarului, iar descendentul unui demnitar trebuia să le obțină 
personal. Dacă la Constantinopol aceste titluri marcau şi un statut 
social de rang înalt, la Veneţia ele nu corespundeau unei ierarhii so- 
ciale. De asemenea, cele două titluri simbolizau atașamentul împăra- 
tului faţă de cei care le purtau şi mai ales față de doge. 


! Actul cel mai important al cancelariei bizantine sigilat cu aur și având 
data şi semnătura cu cerneală roşie a împăratului Alexios I Comnenul. 

Din punct de vedere religios, în ciuda titlului de „patriarh”, 
purtat de episcopul Veneţiei, cetatea lagunară nu depindea de Pa- 
triarhia de la Constantinopol, ci de Biserica Catolică, a cărui sediu 
era la Roma și al cărei conducător era papa. În ciuda acestei situa- 
ţii, Veneţia revendicase o autonomie unică în creștinătatea latină, 
care i-a permis achiziționarea moaştelor Sfântului Marcu, aduse de 
doi venețieni în 828. Calitățile de apostol şi evanghelist ale Sfântu- 
lui Marcu au dat Veneţiei posibilitatea să dețină un imens prestigiu 
religios, deoarece patronajul apostolic o plasa imediat după Roma. 
Prin acordarea titlului de /ypertinos episcopului Veneţiei, împăra- 
tul bizantin nu făcea altceva decât să recunoască poziţia originală a 
acestei Biserici. Aceeaşi atitudine se pare că a contribuit la con- 
struirea bisericii San Marco în 1063, sfinţită în 1094. 

În schimbul acestor privilegii, Veneţia se obliga să ofere Impe- 
riului asistență maritimă. În următorii trei ani (1082-1085), Vene- 
ţia a dus o campanie susținută împotriva normanzilor, soldată cu 
cucerirea insulei Corfu în 1084. 

Faptul că Bizanțul a apelat la ajutorul Veneţiei necesită pentru 
justificare o analiză ceva mai atentă. Mai întâi, trebuie menționat 
că relaţiile dintre Constantinopol şi cetatea maritimă au fost o peri- 
oadă de timp excelente. În ciuda pierderii influenței Bizanțului în 
Peninsula Italiană, Veneţia i-a fost practic întotdeauna credincioasă 
şi a rămas ataşată cel puțin teoretic Imperiului bizantin.! În ciuda 
unor tensiuni din secolul al X-lea, dogii care s-au succedat la con- 
ducere în secolul al XI-lea, au menținut cu Constantinopolul relaţii 
amicale, de încredere. Domenico Selvo, pe care crysobulul îl amin- 
teşte cu numele de „nobilul duce”, doge între 1071-1084, a fost că- 
sătorit cu prințesa bizantină Teodora Ducas, sora împăratului Mi- 
hail al VII-lea (1071-1078). Apelul la ajutorul venețienilor mențio- 
nat mai sus nu a fost singular. În 992, flota Veneţiei intervenise 
pentru a-l ajuta pe împăratul Vasile al II-lea în conflictul acestuia 
cu bulgarii, asigurând transportul trupelor bizantine. Gestul se jus- 
tifică prin faptul că Bizanțul, pentru a face față atacurilor turceşti 
din Asia Mică, a privilegiat apărarea terestră în schimbul constitui- 


1 Exceptând începutul secolului al XI-lea, când în timpul primei îm- 
părțiri a Imperiului carolingian din 806, Pepin, rege al Italiei, a primit 
Dalmația, Istria şi Veneţia. 

rii unei flote puternice. De aceea a fost necesară recurgerea la nave 
străine, care să impună siguranța transportului maritim. 

Bunele relaţii între cele două părți nu reprezintă singura cauză a 
intervenţiei Veneţiei, care avea şi anumite interese strategice, le- 
gate mai ales de menţinerea poziţiilor sale comerciale la Marea 
Adriatică. Or, prezenţa normandă risca să prejudicieze atât intere- 
sele Veneției, cât şi pe cele ale Bizanțului, mai ales că principalul 
port Amalfi, concurent al cetății dogilor, era sub influenţa norman- 
dă din 1071. A controla Adriatica, însemna prezervarea unor inte- 
rese comerciale majore şi accesul către Marea Ionică şi Meditera- 
nă. Astfel, apelul la ajutor răspundea unor interese convergente. 

Raporturile dintre bizantini şi venețieni au început să se deterio- 
reze în 1111, când Alexios I a încheiat un tratat cu Pisa, prin care i 
se reduceau acestei republici maritime taxele vamale cu 4%. 

După urcarea pe tron a lui Ioan al II-lea Comnenul, lucrurile se 
agravează, dogele venețian porneşte un atac fără precedent împo- 
triva Bizanțului, jefuind unele insule precum Chios, Samos sau 
Rodos. Raporturile devin mai puțin tensionate însă în momentul în 
care normanzii vor constitui o amenințare puternică pentru ambele 
părți. De aceea, sub conducerea lui Domenico Morosini venețienii 
au ajutat trupele bizantine la recucerirea insulei Corfu din mâinile 
normanzilor. 


3.5 Papa Inocenţiu al III-lea 
şi ideea supremaţiei papale 


Inocenţiu al III-lea a ajuns pe scaunul pontifical în 1198, fiind 
un om înzestrat cu reale calități diplomatice. În acest sens, el a în- 
cercat totul pentru a-şi înfrânge adversarii. Din cele aproape 6000 
de scrisori rămase de la el, ne putem da seama că întreaga perioadă 
a pontificatului său, 1198-1216, a fost dominată de ideea unei îm- 
părăţii politice universale, în fruntea căreia să guverneze episcopul 
Romei, îndreptăţit a fi stăpânitorul tuturor popoarelor creştine. 
Pentru Inocenţiu, papa era Regele Regilor şi Domnul Domnilor, 
deţinând puterea materială şi spirituală cea mai mare. În plus, la 

data începerii pontificatului său, situația internaţională îi era destul 
de favorabilă. Moartea împăratului Henric al VI-lea diminuase in- 
fluența occidentală în Orient, iar Inocenţiu ar fi dorit restaurarea 
influenței papale asupra întregii creştinătăţi şi preluarea comenzii 
în lupta contra musulmanilor. Într-o primă enciclică, el plasa sub 
protecție romană regatul Ierusalimului, iar patriarhului i-a solicitat 
un raport privitor la situația Ţării Sfinte. Practic, de la urcarea sa 
pe scaunul pontifical şi până la moarte, Inocenţiu al III-lea a dus 
față de Orient aceeaşi politică: restaurarea politică a Statelor latine 
şi supunerea lor autorităţii papale. Pentru a-şi asigura succesul pla- 
nurilor sale, el avea nevoie de stabilirea unor raporturi clare cu Im- 
periul bizantin. În acest sens, atitudinea sa era diferită de cea a pre- 
decesorilor, Alexandru al III-lea şi Celestin al III-lea, optând pen- 
tru o eventuală cucerire a Constantinopolului ca soluție de unire a 
Bisericilor. Speriat de o posibilă coaliție a papalității cu împăratul 
german Filip de Swabia, ginerele lui Isac al II-lea, Alexios al III-lea 
a trimis o delegaţie la Roma cu o scrisoare semnată de el şi de către 
patriarhul loan Camateras, propunând unirea Bisericilor. Papa ac- 
ceptă tratativele şi trimite un legat la Constantinopol pentru a stabili 
detaliile. Din schimbul de scrisori ce a avut loc între patriarhul loan 
şi Inocenţiu al III-lea ne putem da seama de ideile papei cu privire la 
Imperiul pontifical universal. Astfel, în titlul scrisorii lui Camateras 
către Inocenţiu putem observa accentul pus pe ideea egalității apos- 
tolice dintre Constantinopol „Noua Romă” şi Roma cea veche: 

„Lui Inocent Preasfântul Papă roman şi preaiubit frate în Hris- 
tos. loan, prin mila lui Dumnezeu, arhiepiscop al Constantinopolu- 
lui, patriarhul Noii Rome, dragoste şi pace din partea Domnului 
Iisus Hristos. 

Cu bucurie vă scriu că aprobăm zelul dumneavoastră privitor la 
unirea Bisericilor, dar mă miră că numiţi Biserica romană unică şi 
universală şi faptul că numiţi Biserica Romei mama Bisericilor, căci 
ştiţi bine că mama Bisericilor este Ierusalimul. Nu accept de aseme- 
nea reproşul pe care mi l-aţi făcut cum că aş rupe cămaşa lui Hristos. 
Noi vrem să păstrăm vechea învățătură despre pogorârea Sfântului 
Duh. Atunci vă întreb: care dintre noi sfâşie cămaşa lui Hristos?” 


! Wladimir Guette, Papalitatea schismatică sau Roma în raport cu Bi- 
serica Orientală, Bucureşti, 1880, p. 369. 

Din acest fragment ne dăm seama de faptul că papalitatea afirma 
cu tărie universalitatea Bisericii Romane şi dreptul ei jurisdicțional 
în întreaga creştinătate. Deşi presat de factori politici, patriarhul loan 
Camateras nu acceptă o unire necondiționată cu Roma, care ar fi în- 
semnat în realitate supunerea Bisericii Ortodoxe față de scaunul 
papal. Acuzaţiei de schismă venită din partea lui Inocențiu, patriar- 
hul Ioan îi răspunde, arătând că romano-catolicii sunt aceia care au 
rupt unitatea Bisericii profesând învățături străine de Sfânta Scriptu- 
ră şi Sfânta Tradiţie. Aici este vorba de adaosul „filioque”, conside- 
rat de răsăriteni o inovație fără nici o bază temeinică. 

La această scrisoare a patriarhului, Inocenţiu încearcă să-şi jus- 
tifice pretenţiile astfel: 

„Primatul roman nu a fost stabilit de un om, ci de Dumnezeu 
sau mai bine zis de Dumnezeu-Omul. Putem proba cu numeroase 
mărturii evanghelice şi apostolice şi cu Constituţiile apostolice că 
Biserica Romei a fost sfințită de Petru. Mă întrebaţi cum Biserica 
Romei este universală? Biserica Universală este aceea care este 
compusă din toate Bisericile, denumită cu termenul de „catolic”. În 
acest sens, Biserica noastră nu este singură, ci o parte a Bisericii 
Universale, dar cea mai mare și cea mai importantă. Biserica leru- 
salimului poate fi privită doar ca mamă a credinței pentru că cre- 
dința a ieşit din ea. Roma este mama credincioşilor datorită demni- 
tății ei.”! Din cele spuse de Inocenţiu al III-lea se simte deja aro- 
ganța sa, papa fiind convins că pentru aducerea la îndeplinire a pla- 
nurilor sale va putea conta şi pe forţa armelor. El se arăta bucuros 
de dorinţa de unire a patriarhului, dar orice discuţie trebuia susți- 
nută în prealabil de recunoaşterea papei ca şef al Bisericii. loan era 
avertizat că în cazul în care refuza, se va proceda „contra lui şi 
contra Bisericii greceşti” Acest lucru s-a şi întâmplat, căci până la 
urmă cruciada a IV-a devine arma cu care Inocențiu al III-lea îşi 
extinde puterea spre Imperiul Bizantin. De altfel, agresiunea occi- 
dentală barbară împotriva Constantinopolului a rămas în conştiinţa 
bizantinilor ca fiind consecința conlucrării a trei factori: aroganța 
papilor în calitate de conducători spirituali, interesele economice 
ale Veneţiei şi lăcomia excesivă a cavalerilor occidentali. 


|! Ibidem, p. 370. 
? Ibidem. 

3.7 Criza internă şi urmările ei pe plan extern 


În interior, dominaţia magnaţilor conducea spre evidente ten- 
dinţe centrifuge şi particularisme regionale, în detrimentul centra- 
lismului imperial. Manuel I Comnenul lăsa pe tron un copil, Ale- 
xios al II-lea şi o prințesă normandă, Maria de Antiohia, care asi- 
gura regența. Astfel, reapare delicata problemă dinastică, un prilej 
care permitea aristocrației bizantine să se angajeze într-un joc fa- 
vorit, acela al luptei pentru putere între membrii înaltei aristocrații, 
în detrimentul unității politice din jurul basileului. 

Pe plan extern, dificultățile au apărut încă din ultimii ani ai 
domniei lui Manuel, ele fiind determinate de politica latină a împă- 
ratului. Între 1171 şi 1175, Statul bizantin nu avea de ce să se tea- 
mă de ura şi de dorința de revanşă a aristocrației venețiene, izolată 
între două Imperii, în căutarea de noi pieţe de desfacere în Sicilia 
şi în Africa.! În condiţiile în care politica unui stat puternic, pro- 
movată de Manuel eşuase, succesorii săi, de la Andronic şi până la 
Alexios al III-lea au fost obligați să renegocieze alianța navală cu 
Veneţia. Pe de altă parte politica lui Manuel I față de sultanatul de 
Iconium (Konya) a jucat un rol important în slăbirea Imperiului 
Bizantin. Lucrarea de reunificare a sultanatului, pe care a inițiat-o 
Kilij Arslan (1152-1192), a intervenit în momentul în care Manuel 
I era angajat pe frontul Balcanic, obligând astfel Imperiul Bizantin 
la reglarea de urgență a problemei anatoliene. În cele din urmă re- 
cucerirea Anatoliei de către Comneni s-a soldat cu un dezastru: în- 
frângerea din 17 septembrie 1176 de la Myriokefalon bloca puter- 
nica armată care trebuia să atace Iconium, rezolvând pentru o lun- 
gă perioadă de timp problema implantării turceşti în Anatolia. 

Tot în această perioadă, Imperiul bizantin era preocupat şi de 
noua relaţie dintre papalitate şi Imperiul romano-german, care se 
modificase în mod evident în urma păcii din 1177 dintre papa Ale- 


! În condiţiile în care Pisa şi Ancona contracaraseră Veneţia la Marea 
Adriatică. De asemenea, legenda cu dogele Enrico Dandolo, viitorul cu- 
ceritor al Constantinopolului, pe care Manuel I Comnenul l-ar fi orbit în 
cursul unei ambasade venețiene din 1175, simbolizează ura şi spiritul de 
revanșă al binecunoscutei republici maritime. 

xandru al III-lea şi Frederic Barbarosa, precum şi după căsătoria 
dintre moştenitoarea Regatului normand al Siciliei cu fiul împăra- 
tului german. Această apropiere, intervenită după o lungă perioadă 
de timp, în care bizantinii se implicaseră de partea papalității şi a 
comunelor italiene împotriva lui Barbarosa, a atras o situaţie cu to- 
tul nouă: tendința generală devine antibizantină, universalismul oc- 
cidental şi expansionismul normand s-au aliat în condiţiile în care 
ierarhia bisericească occidentală visa la o reunificare „latină” a 
celor două Biserici. O cruciadă antibizantină devenea acum o per- 
spectivă concretă, foarte aproape de împlinire pe parcursul celei 
de-a III-lea cruciade şi în momentul preluării moştenirii normande 
de către Henric al VI-lea. 

Încercările de găsire a unui echilibru diplomatic pe frontul occi- 
dental au permis apropierea de Alphonse de Aragaon, de papă, de 
Pisa, de Genova şi chiar de regele Franței. Căsătoriile Eudoxiei, 
nepoata lui Manuel, cu Otto în 1170, a lui Alexios al II-lea cu Ag- 
nes a Franței, a Mariei Comnena, fiica porfirogenetei Berta de 
Sulzbach cu Rainiei de Monferrat, au marcat o adevărată fractură 
pe eşichierul politic occidental. Primele rezultate au apărut în sep- 
tembrie 1179, aproape de Camerino, atunci când Conrad de Mon- 
ferrat, aliat al basileului împotriva împăratului german, a reuşit 
capturarea cancelarului Christian de Mayence. Politica de deschi- 
dere față de occidentali dusă de Manuel I, a lăsat o moştenire grea: 
stabilirea masivă a latinilor în Constantinopol, cu implicarea aris- 
tocraţiei occidentale în afacerile Imperiului. Apropierea dintre am- 
biţiile dianastice şi autocratice ale lui Andronic Comnenul şi re- 
sentimentele negustorilor bizantini față de expansiunea comerțului 
occidental, au provocat la Constantinopol revolta antilatină din 
aprilie 1182. Momentul a constituit pentru venețieni un indicator, 
care le-a descoperit pericolul situaţiei, confirmat şi de noua politică 
de îngrădire a monopolului venețian, prin acordarea de avantaje 
comerciale Genovei şi Pisei. 

3.8 Cruciada a IV-a: consecințe 


Cruciada a IV-a a fost dorită şi declanşată de către Inocențiu al 
III-lea în luna august 1198. Acest papă a fost cel mai mare teoreti- 
cian al cruciadei, cel care a alcătuit o doctrină coerentă: din acest 
moment textele au fixat cu exactitate condiţiile obținerii indulgen- 
telor, ierarhizate la sfârşitul secolului al XII-lea în funcţie de servi- 
ciile aduse cruciadei. De la începutul secolului al XIII-lea, credin- 
cioşilor li se promitea participarea la cruciadă prin rugăciuni, pro- 
cesiuni religioase, ofrande şi susținere financiară a celor care ur- 
mau să plece, papalitatea inaugurând mişcarea de spiritualizare a 
cruciadei. Scopul declarat era eliberarea Ţării Sfinte. Statele ibe- 
rice şi Imperiul German nu au participat, primii fiind angajaţi în 
războiul de recucerire împotriva maurilor, ceilalți, afectați de lupte 
intestine pentru succesiune. Finanțarea acestei noi expediții a fost 
aspectul cel mai delicat al iniţiativei ponificale: trupele depindeau 
de donațiile personale ale conților şi baronilor, iar donațiile şi ta- 
xele impuse clerului pentru astfel de situaţii erau insuficiente. În 
schimb, cavaleria franceză şi flamandă, manifesta un entuziasm 
justificat de idealul eroic şi de setea de cucerire într-o perioadă în 
care erau ameninţaţi de represaliile regelui Franţei, Filip August.! 
La rândul ei, Republica Veneţia s-a angajat să asigure transportul 
cruciaților cu propria flota, în schimbul unei sume importante de 
bani.? Dispariţia, pe 24 mai 1201, a conducătorului cruciadei, con- 
tele Thibaud de Champagne, a provocat o redefinire a raportului de 
forţe între diversele grupuri feudale, în care domina cavaleria favo- 
rabilă alegerii marchizului Bonifaciu de Montferrat”, personalitate 


1 Este vorba de pedepsirea vasalilor regelui Filip al Franței, care au 
susținut pe regele Angliei. 

? Armata era compusă din 33.500 de oameni şi 4.500 de cai. La rândul 
său, dogele se angaja cu o participare de 50 de vase plătite de Veneţia şi 
cu o altă flotă pentru transportul persoanelor şi al cailor, prețul fiind sta- 
bilit la jumătate din totalul cuceririlor. 

3 „Astfel a murit contele. Şi a fost o moarte frumoasă de care puțini 
oameni au parte... După ce contele a fost înmormântat, Mathieu de 
Montmorency, Simon de Montfort, Geoffroy de Joinville, care era sene- 
şal, şi Geoffroy mareşalul s-au dus la ducele Eudes de Bourgogne şi ast- 

strâns legată de gibelinismul european’. Astfel, noua orientare po- 
litică tindea să scape de sub controlul papei Inocenţiu al III-lea. 
Tot acum apare şi un diferend între seniorii feudali şi venețieni cu 
privire la plata transportului, ceea ce a condus la situația neplăcută 
de a-i transforma pe primii menţionaţi în debitori. În schimbul pre- 
lungirii datei pentru achitarea sumei datorate, venețienii au propus 
cruciaților să-i ajute la cucerirea cetății Zara (Zadar). 

Cruciada avea drept obiectiv Egiptul, de care depindea Pales- 
tina. În aceeaşi perioadă se afla în Occident Alexios al IV-lea, fiul 
împăratului Isaac al II-lea Anghelos (1185-1195), înlăturat de pe 
tron şi orbit de fratele său, Alexios al III-lea Anghelos (1195-1203), 
Şi care venise în Apus să ceară ajutor cruciaților, în schimbul unei 
recompense, pentru înscăunarea tatălui său. Într-o scrisoare adresa- 
tă lui Alexios al III-lea, Inocenţiu încearcă să-l determine pe împă- 


fel i-au grăit: Măria ta, vezi ce năpastă s-a abătut peste ținutul de peste 
mare. În numele lui Dumnezeu vrem să te rugăm să iei crucea şi să dai 
ajutor ținutului de peste mare în locul acestuia. Şi îți vom da toți banii săi. 
Şi cu mâna pe Evanghelie ne vom jurui şi-i vom pune pe ceilalți să se 
jure că te vom sluji cu credință, cum am fi făcut şi față de el... Lucru tare 
neplăcut a fost pentru pelerini şi pentru toți cei ce urmau să meargă să-i 
slujească Domnului moartea aceasta a contelui Thibauld de Champagne. 
Iară la sfârşitul lunii au ţinut sfat la Soissons ca să vadă ce este de făcut. 
Acolo s-a aflat contele Baudouin de Flandra şi de Hainaut şi contele 
Louis de Blois şi mulți alți viteji. Geoffroy mareşalul le-a arătat pricina şi 
cum i-au cerut ducelui de Bourgogne şi contelui de Bar-le-Duc să pri- 
mească şi cum aceştia nu au primit. Ascultați măriile voastre, le-a zis el, 
v-aş da o povaţă, dacă îmi îngăduiți. Marchizul Boniface de Montferrat 
este tare iscusit şi unul dintre cei mai prețuiți oameni care se află astăzi. 
Dacă îi dați de veste să vină aici, să ia crucea şi să stea în locul contelui 
de Champagne şi dacă îl faceți căpetenia oastei, nu va sta pe gânduri” 
Vezi Geoffroy de Villeharduin, Cucerirea Constantinopolului, Cluj, 
2002, pp. 37-38. 

1 Guelfii şi gibelinii reprezintă două partide politice italiene, ale căror 
nume sunt împrumutate de la familii germane rivale. În 1198, Otto de 
Brunswick (un Welf de Bavaria) devine rege al Germaniei. El este înlo- 
cuit în 1214 de Frederic al II-lea de Sicilia. In 1215 a izbucnit un puternic 
conflict între cele două familii florentine, unii considerându-se urmaşii lui 
Otto (guelfi), iar alţii ai lui Frederic (gibelini). Partizanii papei erau de 
partea guelfilor. 

2 Geoffroy de Villeharduin, op. cit., pp. 48-49. 

rat să accepte unirea Bisericilor, în schimbul susținerii morale a 
papalității şi apărării intereselor bizantine în Sicilia.! Papa nu era 
dispus să sprijine o iniţiativă care i-ar fi favorizat pe Hohenstau- 
feni, dar era gata să o folosească ca mijloc de constrângere în trata- 
tivele cu împăratul bizantin. La rândul său, Alexios al IV-lea a 
promis supunerea Bisericii greceşti autorității scaunului papal. Do- 
gele venețian, Enrico Dandolo, a acceptat propunerea, gândindu-se 
îndeosebi la avantajele Veneţiei de pe urma acestei situații. În noi- 
le condiţii, flota venețiană îşi modifică traseul şi în loc să se în- 
drepte spre Egipt, merge către Bizanț unde ajunge în 1204. Alexios 
al III-lea este detronat, Isaac Anghelos şi fiul său Alexios al IV-lea 
sunt repuși în drepturi.? Imediat grecii au înţeles că acești doi suve- 
rani nu urmau să fie decât nişte instrumente docile în mâna latini- 
lor şi a papei. De aceea, pe 25 ianuarie 1204 are loc un fel de re- 
voluţie la Constantinopol soldată cu răsturnarea lui Isaac al II-lea 
şi a fiului său. 

Noul împărat, Alexios al V-lea, care-şi clădise popularitatea pe 
politica sa de rezistență în fața latinilor, nu poate onora promisiuni- 
le, şi cruciații iau cu asalt Constantinopolul în Vinerea Patimilor a 
anului 1204. Timp de trei zile şi trei nopți au loc scene penibile: în 
locul apărării şi eliberării creştinilor în fața musulmanilor, aşa cum 
fusese predicată această cruciadă, asistăm la deturnarea cruciaților 
de la ţinta lor inițială. Descoperirea pivniţelor cu vin a dezlănțuit 
instinctele animalice ale soldaţilor. Băuţi, aceştia s-au dedat la mă- 
celuri şi violuri, numărul celor ucişi în acele zile fiind estimat la 
două mii de persoane. Mulţi cetățeni au fost torturați pentru a spu- 


! Alain Ducellier, Bizance et le monde orthodoxe, Armand Colin, Pa- 
ris, 1997, p. 300. 

2 Interesantă este părerea pe care Geoffroi de Villeharduin o are de- 
spre acest Alexios al IV-lea, care din motive binecunoscute nu şi-a putut 
ține promisiunea inițială. Cronicarul occidental îl consideră însă un om 
care nu-şi ține angajamentele luate, din orgoliul autorității sale imperiale: 
„Impăratul care-şi văzuse treburile tare bine rânduite şi credea că se poate 
lipsi de ei, s-a semețit față de baroni şi față de cei care îi făcuseră atâta 
bine şi nu s-a mai dus să-i vadă la ei în tabără, după cum avea obiceiul. Şi 
ei i-au trimis vorbă şi l-au rugat să le plătească din datoria ce-o avea să 
le-o dea, după cum se învoiseră. Iară el i-a tot amânat şi le dădea din când 
în când câte ceva, nu mare lucru, iară la urmă nu mai plătea deloc” Vezi 
Geoffroy de Villeharduin, op. cit, p. 102. 

ne unde şi-au ascuns averile. Aceste tratamente l-au determinat pe 
Nichita Coniates să spună că până şi musulmanii s-au purtat mai 
bine în 1187, când au cucerit Ierusalimul.! Cel puţin aceştia au res- 
pectat bisericile şi Sfântul Mormânt. La Constantinopol nu mai 
exista acum respect, altarul Sfintei Sofia fiind profanat, iar jefuirea 
bisericii Sfinţilor Apostoli, necropola împăraților bizantini, a durat 
ore întregi. Cel mai mare jaf s-a produs însă la biserica Sfânta So- 
fia: uşile de argint au fost dărâmate şi sfărâmate în bucăţi, crucile 
mari din altar au fost rupte, icoanele luate de soldați ca piese de 
mobilier”. De asemenea, au fost văzuți cruciați care petreceau bând 
vin din sfintele potire de la Sfânta Sofia. În stradă spectacolul era 
la fel de jalnic. O mulţime disperată se îngrămădea în jurul devas- 
tatorilor, tocmindu-se cu ei pentru răscumpărarea lucrurilor jefuite. 
După achitarea datoriilor față de Veneţia, cruciații rămâneau cu o 
pradă de război substanțială, ce a permis soldaţilor care participa- 
seră la o astfel de acţiune să se îmbogăţească şi să uite toate jură- 
mintele făcute anterior” 


! John Godfrey, 1204 The unholy cruisade, Oxford Univrsity Press, 
Oxford, 1980, p.127. 

2 “În această dezordine îngrozitoare nu a fost din partea învingătărilor 
nici o înfrânare şi nici o disciplină, nici măcar respect pentru obiectele sa- 
cre, cu prilejul jafului atât de mult aşteptat. A fost fărâmată masa altarului 
din basilica lui Iustinian pentru ca ei să-şi împartă bucăţile: o femeie s-a 
pus să cânte cântece deochiate în amvonul Sf. loan Hrisostomul: unii se 
aşezau pe icoane. Procesiuni caricaturale cu curtezane fără ruşine urmând 
călare, maimuțăreau ceremoniile orientalilor”. Vezi Nicolae Iorga, Istoria 
vieţii bizantine, Bucureşti, 1974, p. 456. 

3 S-au strâns banii şi prada. Şi aflați că nu totul fusese dat, căci au 
fost destui care au oprit pentru sine, împotriva afuriseniei papei. Ce s-a 
adus în biserici a fost strâns şi s-a împărțit între franci şi venețieni pe ju- 
mătate cum se juraseră. Şi aflați că, după ce au împărțit, au plătit din par- 
tea ce au primit cincizeci de mii de mărci de argint venețienilor. Şi au îm- 
părțit între ei vreo sută de mii oamenilor lor. Şi aflați cum: la doi oşteni 
pedestraşi cât pentru un oştean călare şi la doi oşteni călare cât pentru un 
cavaler. Şi aflați că nici un om n-a avut mai mult pentru cinul său sau vi- 
tejia sa decât s-a hotărât şi făcut, doar dacă nu s-a furat. Iară pentru furt, 
cel care a fost dovedit, aflați că s-a făcut dreptate pilduitoare şi că mulți 
au fost spânzurați din această pricină. Contele de Saint-Pol a pus de a fost 
spânzurat cu scutul de gât, un cavaler de-al său care oprise pentru el ceva, 
şi dintre cei mici, şi dintre cei mari, dar nu s-a aflat. Puteţi afla că a fost 

Din păcate, multe opere de artă au fost distruse şi deci pierdute 
pentru totdeauna. Au fost topite statuile lui Hercule, a Elenei din 
Troia, statuile lui Remus şi Romulus, obeliscul din bronz de pe Hi- 
podrom! Venețienii, care erau obișnuiți cu arta şi apreciau frumo- 
sul, au fost mai puţin distructivi decât francii, al căror spirit barbar 
a adus prejudicii imense culturii universale. Chiar dacă au jefuit, ei 
nu au distrus. Când vedeau un obiect de valoare îl păstrau pentru ei 
sau îl trimiteau acasă cum a fost cazul cu cei patru cai de bronz 
aşezaţi pe marea poartă din piața San Marco. i 

După trei zile de teroare, ordinea a fos restabilită. In locul Im- 
periului Bizantin, cruciații au creat Imperiul latin de Constantino- 
pol (1204-1261), punând rege pe Balduin de Flandra (1204-1205). 
Teritoriul capitalei a fost atribuit conform documentului Partitio 
Romanie, între Balduin şi Dandolo, acesta din urmă fiind singur 
exceptat de la depunerea jurământului de vasalitate față de Bal- 
duin. O bună parte din ce fusese furat a fost adunat, trecându-se la 
o distribuire minuțioasă: un sfert era pentru împăratul care urma să 
fie ales, restul urmând a fi împărțit între franci şi venețieni. Alege- 
rea împăratului s-a făcut tot între cele două părţi, Enrico Dandolo 
orientând alegătorii spre contele Balduin de Flandra, un personaj 
ușor manipulabil. În schimb, Veneţia a obținut avantaje apreciabi- 
le: aproape jumătate din Constantinopol şi din Imperiu, iar prin ex- 
cluderea Pisei şi Genovei, libertate de comerț în toate teritoriile 
imperiale. Tot în capitala Bizanțului, dogele pretindea cartierul ce 
înconjura Sfânta Sofia şi patriarhatul, precum şi porțiunea de pă- 
mânt ce cobora până pe malul Cornului de Aur. În sfârşit, Veneţia 
primea insulele Ioniene, cea mai mare parte a insulelor din Marea 
Egee, Rodosul, Creta, spații importante din Peloponez, Tracia. 
Astfel, cruciada a IV-a oferea Veneţiei posibilitatea deținerii unui 


multă avuţie, căci fără cele ce s-au furat şi fără partea venețienilor, s-au 
dat vreo patru sute de mii de mărci de argint şi vreo zece mii de cai, şi 
dintr-unii, şi dintr-alții. Aşa după cum ați auzit s-a împărțit prada de la 
Constantinopol.” Vezi Geoffroy de Villeharduin, op. cit., p. 121. 

! „Mai târziu vor fi topite statuile, vor fi distruse opere ca vestitul 
Anemodoulion sau Hercule «triesperos» din Lysippos, statuile lui Romu- 
lus şi Remus, cea a Elenei din Trois, cea a «măgarului lui Cezar» etc. Se 
va ajunge chiar a se umbla în mormintele basileilor. Era dat pierzăni ori- 
cine ascundea lucruri de preț” Vezi Nicolae Iorga, op. cit., p. 457. 

adevărat Imperiu colonial şi a unei hegemonii economice în regiu- 
ne. Refuzând coroana imperială, Enrico Dandolo a reuşit să-şi 
impună propriul candidat.! Prin încurajarea francilor de a feudaliza 
Imperiul, dogele Dandolo a plasat Veneţia în afara cadrului feudal, 
considerând posesiunile sale nu ca pe un domeniu imperial, ci ca 
pe rezultatul propriului său drept de cuceritor. Or, pentru un orb de 
aproape 90 de ani nu era o reuşită oarecare. 

Cruciada a IV-a este deci un fapt exemplar pentru oricare isto- 
ric, deoarece originile sale sunt multiple şi dificil de ierarhizat. Nu 
trebuie uitat faptul că alături de cauzele externe amintite, apetitului 
economic italian, coaliției politice germano-normande, ostilității 
religioase şi xenofobiei, li s-au adăugat şi o serie de fenomene in- 
terne, care au fragilizat Imperiul în ultimele decenii ale secolului al 
XII-lea. Începând cu a doua jumătate a secolului al XI-lea, Impe- 
riul bizantin se afla constrâns de expansionismul normand la vest 
şi de invazia turcă la est, în timp ce naționalismul balcanic profita 
de slăbirea autocrației sale, pentru a da viață statelor naționale, 
aspirante la moştenirea civilă şi politică a Constantinopolului. 

Cucerirea şi jefuirea Constantinopolului din 13 aprilie 1204 şi 
crearea unui Imperiu latin între 1204-1261 la Constantinopol au 
contribuit la slăbirea gravă a Imperiului Bizantin constituind una din 
cauzele principale ale cuceririi lui de către turci la 29 mai 1453. Pen- 
tru prima dată după Constantin, fondatorul său, oraşul fusese luat nu 
de adversarii săi tradiționali, musulmanii, ci de creştini, fapt care a 
marcat o tumură decisivă a relaţiilor dintre bizantini şi latini. În 
ochii bizantinilor, ireparabilul fusese comis. Pentru ei, occidentalii, 
până atunci suspecți, devin acum culpabili, iar pe viitor acest mo- 
ment justifică a posteriori reținerea bizantinilor față de cruciadă şi 
interzicerea unei apropieri sincere între cele două jumătăţi al creşti- 
nătății. Din păcate, de ce s-au temut bizantinii nu au scăpat. Ei aveau 
anumite rețineri cu privire la „bunele intenţii” ale cruciaților, confir- 
mate, de altfiel, de evenimentele din 1204. În Occident, ideea de cru- 
ciadă suferise modificări profunde: exaltarea mistică de la sfârşitul 
secolului al XI-lea, pentru care creştinătatea asociase devoțiunea 
tradițională a pelerinajului în Ţara Sfântă sau practica războiului 


1 Alegerea sa ca împărat la Constantinopol ar fi creat grave probleme con- 
stituționale, cu urmări ce puteau conduce chiar la distrugerea Republicii. 

sfânt dus împotriva islamului, au fost înlocuite cu ideea care preciza 
din punct de vedere juridic ideea de cruciadă. În acelaşi timp, con- 
ceptul de cruciadă cunoaştea o evidentă extindere în lupta împotriva 
maurilor, a păgânilor slavi şi a catarilor. Cruciada întruchipa con- 
vergența de interese spirituale şi materiale, care vizau „controlul 
asupra bogățiilor temporale şi veşnice”, conform spuselor lui Bal- 
duin de Flandra, noul împărat de la Constantinopol. Extinderea pri- 
vilegiilor juridice pe care autoritatea bisericească le garanta cruci- 
aților era deosebit de importantă, mai ales în dezamorsarea tensiu- 
nilor sociale existente în Occident. Codificarea propusă de canonişti 
reflecta tocmai schimbarea de atitudine a Europei catolice cu privire 
la cruciadă: inițiativă meritorie, război sfânt, sursă de beneficii mate- 
riale şi spirituale, iar după concepţia teocratică romană, inițiativă 
plasată sub autoritatea papei care este singurul în măsură să hotă- 
rască chiar şi în privința „puterilor schismatice ale creştinătăţii”. 

În faţa „violenţei acestor barbari, spunea Nichita Choniates, nu 
ne rămâne decât să constatăm că ei nu aparțin lumii civilizate”. Tot 
Choniates adăuga: ,,...blestemaţii de latini ne-au confiscat bunurile 
şi ar dori să ne distrugă complet. Între noi şi ei există o ură teribilă, 
noi nu ne putem uni cu ei, diferența dintre noi şi ei este foarte 
mare”.! Ortodoxia a devenit acum vectorul esențial al unui națio- 
nalism din în ce mai exacerbat, ajungându-se un secol mai târziu, 
să se vorbească până în îndepărtata Rusie de ororile comise de la- 
tini la Constantinopol. 

Pe ruinele Imperiului Bizantin, alături de Imperiul latin de Con- 
stantinopol, s-au organizat într-o manieră feudală o serie de princi- 
pate vasale: regatul Tesalonicului, ducatul Atenei şi al Tebei, prin- 
cipatul Ahaiei. Din Imperiul Bizantin mai rămâneau doar trei părți, 
care păstrau încă statutul de independență: Imperiul grec de Tre- 
bizonda (1204-1261), Imperiul grec de la Niceea (1204-1261) şi 
Despotatul de Epir.! 


! Alain Ducellier et Michel Ballard, Constantinople 1054-1261, tête 
de la chretiente, proie des latins capitale grecque, Paris, 1996, p. 201. 

? La Trebizonda, nepoții împăratului Andronic, Alexis şi mai ales Da- 
vid Comnenul, cu ajutorul unor familii georgiene, au ocupat regiunea Te- 
bizonda şi câmpiile pontice, îndreptându-şi efectivele armate spre vest cu 
gândul de a participa la competiția imperială. In cele din urmă, Comnenii 

Imperiul de la Niceea a fost fondat de Teodor Laskaris (1204- 
12227, căruia i-a urmat energicul Ioan al III-lea Ducas Vatatzes 
(1222-1254). Era clar că latinii nu doreau existența acestui stat, de 
aceea armatele lor au declanşat o puternică ofensivă în Asia Mică. 
Din fericire, ei au fost nevoiți să facă față unei puternice concen- 
trări armate în Balcani, formată din greci şi bulgari, conduşi de 
țarul Ioniță Caloian. La bătălia de la Adrianopol, din aprilie 1205, 
cruciații sunt zdrobiți, împăratul Balduin ucis, iar Dandolo moare 
şi el la puțin timp după această dată. Evenimentul este considera- 
bil, pentru că dominația occidentală în Orient cunoaşte un prim 
eşec, iar Imperiul de la Niceea este salvat. Pe viitor, Imperiul Bi- 
zantin pomind tocmai de la Niceea va reuşi să se reformeze, chiar 
dacă pentru acest lucru a fost nevoie de 50 de ani de confuzie, timp 
în care Imperiul latin de la Constantinopol a supraviețuit unor con- 
diții penibile. 

Succesorul lui Balduin la Constantinopol a fost fratele său Hen- 
ric, care la început a înregistrat unele victorii, dar în final a fost în- 
vins de Ioan Vatatzes. Acesta din urmă a reuşit să cucerească Adria- 
nopolul şi a luat din mâna bulgarilor importante teritorii din Ma- 
cedonia şi Tracia, precum şi Tesalonicul. Opera sa a fost desăvârşită 
de Mihail Paleologul în ziua de 25 iulie 1261, când Constantino- 
polul a fost recucerit din mâna latinilor, împăratul şi patriarhul latin 
refugiindu-se în Occident. Astfel, se prăbuşea Imperiul latin, cel 
care de mai multă vreme ducea o existență dificilă: se spune că pen- 
tru a putea trăi împăratul vindea Sfinte Moaşte şi se încălzea cu lem- 
nul recuperat din construcția propriului palat. La rândul său, Im- 
periul bizantin recent reconstituit, era acum un stat epuizat, care se 
va îndrepta după două secole de decadenţă spre ruină. 

din Trebizonda au fost respinşi şi s-au mulțumit cu stăpânirea vechii pro- 
vincii al Chaldeii, ambiția limitându-se la obținerea titlului de basileu. 

! Mihail Anghelos Dukas s-a instalat în munţii Epir, dar nu i-a împie- 
dicat pe latini să cucerească Peloponezul şi Attica. Putem menționa faptul 
că Peloponezul a fost ocupat de Geoffroy de Villeharduin, nepotul croni- 
carului, sosit din Siria după căderea Constantinopolului, 

? Teodor Laskaris, ginerele lui Alexios al III-lea, a părăsit Constanti- 
nopolul înaintea asediului capitalei de către cruciați şi s-a refugiat în Asia 
Mică, la Niceea. 

3.9 Mentalităţi bizantine despre musulmani 
şi latini în perioada cruciadelor 


Imperiul Roman de Răsărit reprezenta o forță militară, unitatea 
fiind accentuată de cultura romano-elenistică, având reguli juridice 
moştenite din dreptul roman, unitatea religioasă fiind asigurată de 
creştinism. Cu toate acestea, cunoştea şi unele slăbiciuni: din punct 
de vedere militar, nenumăratele războaie cu perşii epuizaseră ar- 
mata bizantină, iar unele provincii, precum Siria şi Egiptul, erau 
menținute de garnizoane, mult prea dispersate şi fără sprijin finan- 
ciar corespunzător. Pe plan administrativ, încă din secolul al V-lea 
s-a înregistrat o transformare prea lentă, fără o eliminare rapidă a 
ramificaţiilor complexe ale unui funcționariat foarte ierarhizat. 
Unitatea pe plan cultural era asigurată de o aşa-numită elită con- 
stantinopolitană, ce vorbea şi scria în greacă, o sinteză între valori- 
le elenistice şi cele romane, păgâne şi creştine, care impunea o 
imagine omniprezentă a Romei. În realitate, majoritatea subiecților 
Imperiului nu vorbeau limba greacă, fiind departe de a se simți 
purtători ai acestei noi expresii: latina domina Occidentul hispanic 
şi italian, împărțind cu Africa limbile berberă, coptă în Egipt, 
siriacă în Siria şi Palestina. Această diviziune lingvistică nu ar fi 
fost atât de gravă, dacă nu ar fi fost susținută de contradicții mult 
mai importante de ordin economic, social sau religioase. 

În aceste condiţii, sub conducerea primilor suverani arabi, cali- 
fii supranumiți şi ortodocşi (raşhidun), Abu Bakar, Umar, Utman 
şi Ali, Siria, Palestina şi Egiptul, slăbite de diviziunile pe care 
le-am pomenit, au trecut fără rezistență în mâinile noilor cuceritori, 
în timp ce vechiul Imperiu persan s-a prăbuşit. Până în 718, Impe- 
riul bizantin a beneficiat de o superioritate evidentă pe Mare, dar 
din acest moment s-a mulțumit cu o politică maritimă defensivă, 
invaziile slave şi bulgare din Balcani necesitând o atenție sporită 
pe plan terestru. Pe viitor, războaiele arabe nu vor periclita prea 
mult soarta Bizanțului. Cu toate acestea, lumea musulmană era ca- 
pabilă şi de ofensivă, concretizată în secolul al IX-lea prin cuceri- 
rea Cretei şi a Siciliei, dar esențialul acțiunii sale împotriva creşti- 
nilor se rezuma la războaie de uzură şi la piraterii. Profitând de 
această stare, Bizanțul a trecut la reorganizarea sa pe plan adminis- 

trativ şi la rezolvarea problemelor sociale şi religioase. În a doua 
jumătate a secolului al XI-lea, situația din Orientul Apropiat era di- 
ferită de cea din secolul al VII-lea: un Imperiu creştin foarte putemic 
reuşea să elimine puterea musulmană, slăbită de numeroasele di- 
viziuni. Este momentul în care au intervenit două fapte legate una de 
cealaltă: ofensiva turcă şi cruciadele. Totul se schimbă acum, crucia- 
dele intervenind într-un moment în care Imperiul de la Constantino- 
pol înţelesese că a distruge adversarul musulman era un obiectiv 
greu de realizat, inițiativa latină punând totuşi în contradicție rapor- 
turile coexistenţiale dintre Bizanţ şi lumea musulmană’. 

Este destul de greu de crezut că în 1098 bizantinii priveau cru- 
ciada drept principalul factor care i-a determinat să se apropie fără 
reținere de islam. Chiar dacă acest lucru pare valabil, nu trebuie 
uitat că atitudinea a fost de scurtă durată şi a fost însoțită de reti- 
cențe şi de contradicții. Înaintea dezastrului din 1071 nu puțini 
erau aceia care din convingere sau din pasiune politică considerau 
că „normalizarea” legăturilor cu musulmanii putea conduce uneori 
la sacrilegii generatoare de catastrofe. Astfel, Mihail Attaleiates 
critica în termeni foarte duri politica împăratului Roman Diogene, 
care în ajunul bătăliei de la Mantzikert oferea solilor musulmani o 
Cruce în speranţa că va obține salvarea: ,„...prin acordarea acestui 
semn victorios, el a dat victoria duşmanului; într-un astfel de mo- 
ment nu trebuia să dea un asemenea simbol în mâinile adversari- 
lor”. Iruperea latinilor a condus la reconsiderarea atitudinii bizan- 
tinilor, care vor uita de adevăratul lor adversar. Este fals să credem 
că toți bizantinii se opuneau „cruciadei latine”: exista în elita laică şi 
cea bisericească un segment de opinie (minoritar), care nu se resem- 
na cu ideea că latinii erau mai periculoși decât turcii. Intervenea în 
rândul acestora o anumită solidaritate față de tradiția unitară creşti- 
nă”, conservată şi după 1204 şi consolidată în momentul în care peri- 
colul otoman devenea presant. Începând cu secolul al XIII-lea, 


! Despre Bizanţ şi cruciade pot fi consultați: Paul Lemerle, „Byzance 
et la croisade”, Relazioni del X Congresso internazionale di scienze stori- 
che, Florența-Roma, 1955, t. III, pp. 594-620; Michel Balard, Les croi- 
sades, Paris, 1988, pp. 72-76. 

? Michel Attaleiates, Histoire, Bonn, p. 160. 

3 Vezi W.M. Daly, „Christian Fraternity, the Crusaders and the Se- 
curity of Constantinople 1097-1204”, în Mediaeval Studies, XXII, 1960. 

aceşti unioniști vor primi propunerea occidentalilor: acceptarea pozi- 
tiei romane în schimbul ajutorului împotriva turcilor. În momentul 
în care Imperiul bizantin şi-a recăpătat statura internaţională în vre- 
mea lui Alexios Comnenul, ura latină părea incompatibilă cu menți- 
nerea unei atitudini tradiționale față de islam: relații diplomatice, 
alianţe şi chiar vizite ale sultanilor la Constantinopol făceau casă 
bună cu o atitudine de fațadă care afirma că distanța dintre creştini şi 
musulmani era irecuperabilă. Discursul era tradițional şi răspundea 
existenţei unei adevărate ostilități față de musulmani. 

În acest gen de limbaj nu existau însă stereotipii. Una dintre 
primele imagini pe care ni le oferă Ana Comnena despre tatăl său 
este de pe vremea când acesta avea 14 ani, adică în ajunul bătăliei 
de la Mantzikert: „împăratul Alexios, care a fost tatăl meu, înainte 
chiar de a lua sceptrul împărătesc, a fost de un mare folos imperi- 
ului romeilor. Şi-a făcut ucenicia armelor sub Romanos Diogenes, 
căci el se dovedea vrednic de admiraţie printre cei din jur şi dornic 
de a înfrunta primejdia. Astfel, încă la vârsta de 14 ani dorea cu 
ardoare să-l întovărăşească pe împăratul Diogenes care pornea o 
campanie foarte grea împotriva perşilor (turcii selgiucizi) şi lăsa să 
se vadă în această ardoare o amenințare la adresa barbarilor, că, 
dacă se va măsura cu barbarii, îşi va muia sabia în sângele lor; în- 
tr-atât era de mare dorința de a lupta a acestui tânăr”! Acest citat 
ne arată că atitudinea puterii nu cuprinsese majoritatea populaţiei, 
în care domina încă un evident sentiment de ură împotriva turcilor, 
pe care Ana Comnena îl lasă uneori să se întrevadă. 

La puţin timp după moartea lui Bohemond, în jurul anilor 
1110-1111, problema normandă înceta a mai fi pentru Alexios o 
obsesie, iar împăratul a hotărât să desprindă Attalia de sub domi- 
nația trcească şi a cedat insistențelor generalului Eumathios Philo- 
kales de a conduce guvernul. Acest Philokales era un om de arme 
destul de talentat, care reuşise să recucerească Smirna în apropie- 
rea regiunii Lampia, „dar oamenii lui au tratat atât de crud pe turci, 
încât i-au aruncat şi pe pruncii nou-născuți în cazane cu apă cloco- 
tită. Au masacrat o mulțime de oameni, au luat mulți prizonieri şi 
s-au întors bucuroşi la Eumathios. Turcii care au scăpat s-au îm- 
brăcat în negru, pentru a le face cunoscute şi prin veşminte celor 


! Ana Comnena, op. cit., vol. I, I, 1,p.1l. 

de un neam cu ei nenorocirile lor şi au străbătut tot ținutul ocupat 
de turci, văitându-se cu jale şi înşirând grozăviile prin care trecu- 
seră; trezeau mila tuturor prin veşmintele lor şi le stârneau dorința 
de răzbunare”. Prinţesa continuă să povestească victoriile lui Phi- 
lokales împotriva turcilor, dar păstrează un ton reprobator: aseme- 
nea brutalităţi nu corespundeau imaginii tatălui său. 

Aceste reacţii de ură erau dificil de condamnat în mod deschis, 
fiind justificate în mod frecvent de elita societăţii bizantine, care 
prelua tradiţia cu privire la arabi, înlocuiți acum de turci şi anume 
aceea de „necredincioşi”. Ana Comnena este şi ea destul de mode- 
rată cu privire la cei pe care-i numeşte turci, perşi sau ismailiți, că- 
rora de multe ori le adaugă epitete de genul „necredincioşi”. Ase- 
menea arabilor, sau latinilor turcii făceau parte din lumea barbari- 
lor; din primele pagini ale A/exiadei, Ana Comnena îi desemna 
drept barbari atât pe normandul Roussel de Bailleul, cât şi pe tur- 
cul Tutach.? Atunci când era enumerată comunitatea barbară ce în- 
con jura Imperiul, în fruntea listei se afla întreaga lume musulma- 
nă?. În secolul al XII-lea, cuvântul barbar desemna sultanatul de 
Rum, aşa cum pentru desemnarea suveranului persan se folosea 
termenul de Mare Rege. În plus, ura împotriva latinilor creştea, iar 
eforturile de refacere a unității pierdute în 1054 se dovedeau za- 
darnice. În a doua jumătate a secolului al XII-lea, scenariul prefe- 
rat de bizantini era o viziune cu adevărat premonitorie a supunerii 
Imperiului turcilor. Astfel, patriarhul Mihail de Anchialos scria lui 
Manuel I Comnenul: „Şi dacă suntem dominați de necredincioşi, 
nu se întâmplă nimic, în timp ce dacă ne aliem cu italienii, vom 
plăti un preţ mare, deoarece alegem un pericol care ne amenință 
dogma. Primului mă supun fără a adera, în timp ce cu celălalt mă 
arăt de acord în credință...” 

Un asemenea text ne arată că problema turcă se afla în secolele 
XII-XIII în centrul dezbaterilor politice interne şi va rămâne astfel 


! Ibidem, vol. II, XIV, 4, p. 255. 

2 Ibidem, vol. I, |, 2, p. 14. 

? Miklosich şi Müller, Acta graeca, tomul IV, nr. CXVIII, p. 203. Do- 
cumentele provin de la mănăstirea Lembiotissa din apropierea Smirnei. 

4 M. Balivet, „Deux partisans de la fusions religieuse des chrétiens et 
des musulmans au XV* siècle: le turc Bedreddîn de Samavna et le grec 


a 


Georges de Trebizonde”, în Byzantina, X, 1980, p. 382. 

până la căderea Imperiului bizantin. Tratatele şi alianțele cu mu- 
sulmanii reprezentau, în general, o preocupare constantă a clasei 
politice bizantine, care în ciuda unei ideologii oficiale îşi cunoştea 
foarte bine limitele. Dacă în unele medii contestatare, musulmanii 
erau preferați creştinilor, barbarilor turci li se atribuiau tot felul de 
vicii comune de altfel întregi lumi musulmane: cruzimii de neiertat 
i se adăuga reaua credință, asupra acestui aspect grecii şi latinii în- 
țelegându-se perfect. Astfel după moartea tatălui său Frederic Bar- 
barosa în cursul cruciadei a III-a, împăratul Henric al IV-lea a ales 
să se retragă pe mare „cunoscând perfidia popoarelor pe unde urma 
să treacă”!. Acest topos a căpătat în timp un sens precis ce sublinia 
reținere față de tratatele sau alianțele la care musulmanii erau 
parte. Tema a fost ulterior exploatată de cei care manifestau simpa- 
tii latine: când pericolul turc devenea iminent, se încerca promova- 
rea unirii cu Occidentul. 

La începutul Istoriei sale, Nichita Choniates, deschis politicii 
occidentale, nu uită să consemneze că deja sub Alexios I Comne- 
nul turcii încălcaseră acordurile precedente încheiate cu Bizanțul, 
făcând atitudinea sultanului Quilidj-Arslan previzibilă. Pentru el, 
perfidia turcilor nu se limita numai la o violare a unor tratate: ea 
lua unori alura unui veritabil machiavelism, suveranul bizantin fi- 
ind privit ca un om naiv. Quilidj-Arslan chiar dacă se arăta prieten 
cu Manuel Comnenul, numindu-l „părintele său”, a invadat cu tru- 
pele sale o parte a teritoriului bizantin, iar prințul Suleiman, con- 
ducătorul trupelor musulmane, declara că tot ce s-a întâmplat era 
împotriva voinţei sale? Pentru partizanii unității creştine, atașați 
atitudinii anti-musulmane şi cei mai permeabili ideologiei crucia- 
delor, politica contractuală cu turcii devenea un adevărat pericol 
pentru Imperiu. Era vorba despre o veritabilă crimă împotriva creş- 
tinătății, o trădare care urma să fie pedepsită. Această opinie nu 
este împărtăşită însă de Manuel Comnenul, care în anul 1143 îi in- 
vita pe turci să atace cruciada condusă de Conrad al III-lea. La rân- 
dul său, împăratul german îl acuză pe Manuel „că a introdus lupul 
în stână” Nichita Choniates explică cele întâmplate ca fiind legate 
de teama pe care bazileul o avea față de cruciați „care erau lupi as- 


! Ibidem, p. 546. 
? Cf. Nicétas Ch6niates, Histoire, Bonn, pp. 161-162. 

cunşi sub blană de oaie”! Această imagine ilustrează foarte bine 
distanța care-i separa în secolul al XII-lea pe partizanii unității 
creştine de cei care nu-şi făceau prea mari iluzii în privinţa latini- 
lor. Cei pentru care turcul era un lup rapace, crud şi perfid vedeau 
orice relaţie cu musulmanii ca pe un gest contra naturii, ce risca să 
impieteze pe adevărații creştini. După cruciada a IV-a însă, acest cu- 
rent de gândire ostil oricărui contact cu musulmanii s-a disipat. Bi- 
zantinii au înțeles că cel mai mare pericol venea din Occident. Ime- 
diat după 1204, atunci când împăratul Alexios al III-lea, gonit de la 
Constantinopol, primea sprijinul sultanului din Konia pentru a face 
față pretențiilor lui Teodor Laskaris, fondatorul Imperiului de la Ni- 
ceea, George Akropolites atrage atenția asupra intențiilor turcilor. 
„De fapt, spunea el, sultanul îl foloseşte pe bazileu drept pretext, în 
timp ce adevărul era că dorea să supună întregul Imperiu”? 

Probabil sub influența occidentalilor, musulmanii erau considerați 
Şi plini de tot felul de vicii, patriarhul Atanasie acuzându-l pe Andro- 
nic al II-lea că a provocat o serie de acte imorale prin faptul „poporul 
lui Dumnezeu s-a amestecat cu cel al lui Ismael”. Astfel, în secolele 
XII-XIII exista la Bizanţ un anumit segment de opinie intransigentă, 
care vedea în orice contact cu islamul numai blasfemie şi trădare. Nu 
trebuie însă uitat faptul că începând cu Alexios I Comnenul până la 
eşecul suferit de Manuel I la Miriokefalon în 1176, primii împărați ai 
dinastiei s-au aflat în poziție de forță în raport cu islamul, personificat 
ce-i drept de un sultanat de Konia prea puțin activ. De aceea recuceri- 
rile din vremea Comnenilor au influențat aprecierile la adresa musul- 
manilor. În virtutea acestui triumfalism, turcii şi musulmanii în gene- 
ral, erau considerați un popor corupt, inferior romanilor. De altfel, 
chiar şi turcii la apropierea armatelor creştine şi mai ales a , persoanei 
imperiale, începeau să se îndoiască de propria capacitate“ În plus, 
uneori se amintea că musulmanii erau descendenții sclavei Agar, deci 


! Ibidem, p. 89. 

? Georges Akropolites, Histoire, Bonn, p. 17. 

? Athanase, Lettres, P.G. CXLII, col. 512. 

* Alexios al III-lea, un împărat destul de slab, provoca teamă adversa- 
rului selgiucid. Vezi discursul lui Alexios al III-lea în versiunea germană 
la F. Grabler, Kaisertaten und Menschenschicksale im Spiegel der schă- 
nen Rede, Byzantinische Geschichtsschreiber, Band 11, Viena-K5ln, 
1973, p. 176. 

erau supuși unor oameni liberi, precum romanii. În sensul literal al 
termenului, aceştia din urmă erau stăpânii lor, iar musulmanii le da- 
torau supunere. Împotriva acestei mentalități, musulmanii se revoltau 
uneori, iar scriitorii bizantini considerau această atitudine drept un 
adevărat scandal, care demonstra încă o dată apartenenţa lor la o lume 
„contra naturii”. Constantin Akropolites subliniază foarte bine acest 
statut de „sclavi”, considerându-i drept nişte revoltați fără respect față 
de stăpânii lor naturali! De altfel în această perioadă adversarul turc 
nu a revendicat nici cea mai mică legitimitate asupra vechiului terito- 
riu roman al Anatoliei, provincii ortodoxe recuperate la un moment 
dat de Alexios I, loan şi Manuel. 

Riscul pentru bizantinii din secolul al XII-lea şi începutul se- 
colului al XIII-lea era formarea unei idei false şi periculoase de- 
spre lumea musulmană, pe care o vedeau plină de diviziuni, în de- 
trimentul factorului de unitate. Ei se credeau, cel puţin în mod ofi- 
cial, superiori, sentiment bazat pe legitimitatea romană, concepție 
răspândită mai ales în rândul elitei. Totodată turcii rămâneau con- 
form lui Georgios din Cipru „duşmanii naturali” ai Bizanțului’. În 
ciuda unei superiorități afişate, bizantinii nu vor putea nega după 
1204 victoriile obținute asupra lor de către turci, mai ales în condi- 
țiile în care prin retragerea de la Niceea, Imperiul îşi diminuase în 
mod substanțial forțele. Revolta acestor „barbari” era explicabilă 
prin faptul că unitatea creştină fusese destrămată de schisma de la 
1054 şi de cucerirea Constantinopolului din 1204. Vorbind despre 
schismă, patriarhul loan Vekkos afirma că aceasta este singura ca- 
uză a amputării fizice a teritoriului roman, o consecinţă tragică cu 
urmări ce trebuie rapid eliminate” O astfel de interpretare a devenit 
subiectul preferat al unioniștilor până la căderea Imperiului bizan- 
tin. De partea cealaltă, a adversarilor unirii, cuceririle musulmane 
erau privite fie ca o urmare a unei apropieri exagerate de Occident, 
fie ca o pedeapsă venită de la Dumnezeu din cauza crizei interne a 
Ortodoxiei. Soluţia pentru o astfel de situaţie era dată de comunită- 
tile monahale: „noi, creştinii, ne rugăm pentru că sperăm în regăsi- 
rea armoniei comune şi a adevărului la Mântuitorul lisus Hristos” 


! Constantin Aleropolites, P.G. CXL, col. 824. 

2 Georges de Chypre, Eloge de Michel Paleologue, P.G. CXLI, col. 365. 
* Jean Vekkos, Sur l'union, P.G. CXLI, col. 44. 

4 Miklosich-Miiller, op. cit., IV, p. 203. 

În faţa pericolului musulman, bizantinii nu puteau fi indife- 
renți, iar soluţia cruciadei propuse de occidentali rămânea suspec- 
tă, iar după 1204 chiar de neconceput. De aceea mulți se resemnau, 
spre deosebire de o minoritate care împărtășea ideologia cruciadei. 
Din acest grup făcea parte şi Nichita Choniates care aminteşte de 
cruciadele a II-a şi a III-a. Discursul pe care el îl atribuie în 1143 
împăratului german Conrad al III-lea, este destul de semnificativ: 
„cruciada este o inițiativă divină şi nu o expediție umană împotriva 
barbarilor care sunt duşmanii Crucii lui Hristos” În privinţa lui 
Frederic Barbarosa, el este considerat prototipul cruciatului, „care 
a vrut în numele lui Hristos să împartă greutăţile creştinilor din Pa- 
lestina” şi care „a murit pentru numele lui Hristos”, animat de un 
zel apostolic, ceea ce i-a adus în final „bucuria veşnică”?. 

Astfel, elita bizantină, împărțită în mod inegal între cele două 
opţiuni, trebuia să admită fie organizarea unei cruciade generale 
împotriva turcilor, ceea ce presupunea unirea cu Roma, fie că 
Dumnezeu îi va scăpa într-o zi de pericolul musulman, cu condiția 
ca Ortodoxia să revină la o respectare riguroasă a învățăturilor sale 
morale. Indiferent de soluţia aleasă, punerea ei în practică depin- 
dea de o adeziune generală din partea populaţiei. 

Relaţiile dintre Bizanț şi Occident, pe de-o parte, şi cele cu lu- 
mea islamică, pe de altă parte, au fost deosebit de complexe în pe- 
rioada cruciadelor. Imperiul latin care a luat ființă la Constantino- 
pol după 1204 a avut ca principală caracteristică numai religia. 
Balduin de Flandra a fost încoronat asemenea moştenitorilor lui 
Iustinian şi a semnat în greceşte asemenea întregului şir de împă- 
rați predecesori. În privința raporturilor dintre Bizanţ şi musul- 
mani, acestea au avut o evoluţie oscilantă, plecând de la un dezin- 
teres aproape total din partea bizantinilor şi ajungând apoi la teamă 
sau chiar preferarea acestora în raport cu cruciații latini. Ignorați la 
început, consideraţi drept eretici iudeo-creştini, fără o cultură şi ci- 
vilizaţie demnă de atenția Bizanțului, musulmanii au fost descope- 
riţi mai bine în timpul cuciadelor. Interesele politice, care au făcut 
ca diferențele religioase să nu mai conteze, au dus la o apropiere 


l! Nicstas Ch6niates, op.ciz.p.91. 
2 Ibidem, p. 93. 

între cele două civilizaţii care se vor influența reciproc în spaţiul 
geopolitic al Orientului Apropiat. 


3.10 Viziunea latinilor despre bizantini 


În a doua jumătate a secolului al XI-lea situația din Orientul 
Apropiat era diferită de cea din secolul al VII-lea. Este momentul 
în care intervin două fapte legate una de cealaltă: ofensiva turcă şi 
cruciadele. Noua situație creată, îl determină pe Alexios I, către 
sfârşitul anului 1110, să trimită o ambasadă la Bagdad. Pentru la- 
tini, gestul putea părea enigmatic: „Să ne unim pentru a-i alunga pe 
franci din Siria... să pornim cu toate forțele noastre pentru a pune 
capăt acestei dominații care a căpătat proporții prea mari şi a depă- 
şit limita tolerabilă...” Mesajul lui Alexios se încheia astfel: „ru- 
gându-vă şi cerându-vă să-i combatem pe franci, constituim o cau- 
ză comună pentru eliminarea acestor regate”. 

Printre alte episoade care după 1080 au opus pe latini bizantini- 
lor, proiectul unei coaliții greco-musulmane împotriva cruciaților era 
considerat de occidentali drept „o alianță contra naturii”. Acest tip 
de judecată apărea pe fondul necunoaşterii de către apuseni a istoriei 
bizantine şi a faptului că nu reuşiseră să înțeleagă că grecii îi consi- 
derau la vremea aceea drept duşmani. Practic ei erau la fel de reduta- 
bili ca şi turcii. Cu privire la acest subiect, Ana Comnena este ceva 
mai discretă. Ea subliniază două fapte pe care latinii le considerau 
inadmisibile: mai întâi, atitudinea pacifistă a sultanului, care „ar fi 
dorit de multă vreme să fie pace între musulmani şi romani”? şi mai 
ales alianța islamo-bizantină, care intra în categoria acelor mijloace 
prin care Alexios I „încerca să stăvilească elanul celților”. Deci, 
după câţiva ani de cruciadă, în mintea latinilor se formase deja o 


! Ibn al-Qalanisi, Dhail ta'râh Dimashq (Appendice à l’histoire de 
Damas), ed. Amédroz, Leyde, 1908, p. 173. 

2 Prin acest termen folosit în mod curent de Ana Comnena, ea îi de- 
semna pe franci. 

3 Ana Comnena, Alexiada, trad. de Mariana Marinescu, Ed. Minerva, 
Bucureşti, 1977, vol. II, XIV, IV, 4, pp. 272-273. 

imagine oarecum caricaturală despre bizantini: grecii erau complici 
ai musulmanilor şi încearcau să lupte împotriva celorlalți creştini. 

În viziunea cruciaților, bizantinii erau nişte trădători care prin 
calitatea lor de creştini puteau fi cel mult tolerați. Această imagine 
peiorativă nu era nouă pentru secolul al XII-lea, ea putând fi regă- 
sită încă din antichitate. În acest sens a rămas celebră fraza din 
Eneida: „timeo Danaos et dona ferentes”, cuvinte care făceau refe- 
rire la trădarea grecilor în momentul cuceririi Troiei cu ajutorul 
calului din lemn. Chiar dacă reprezentarea lui Virgiliu nu era decât 
un reflex al opiniei generale a romanilor din secolul I î.Hr., renu- 
mele poetului a contribuit la fixarea acestei etichete de decadență 
morală a poporului grec. Surprinzător, ea se va prelungi de-a lun- 
gul perioadei medievale, fiind reluată de numeroşi cronicari în 
contextul desfăşurării cruciadelor din secolul al XII-lea! În mo- 
mentul desfăşurării cruciadelor, mediul cultural era diferit faţă de 
lumea antică, dar prejudecățile persistau recăpătând acum o impor- 
tanță aparte: ele constituiau antiteza dintre idealul cavaleresc, defi- 
nit prin conceptul de onoare, curaj şi devotament, şi dezonoarea 
sau trădarea ce corespundeau imaginii bizantinului din secolul al 
XII-lea?. În privința cronicarilor bizantini din secolul al XII-lea, ei 
considerau că duşmanul putea fi înfrânt atât prin forţa armelor, cât 
şi prin înțelepciune (diplomaţie). Acest fapt era de neconceput pen- 
tru cavalerii occidentali, lupta armată fiind unica soluţie de măsu- 
rare obiectivă a onoarei.” 


! Influenţa lui Virgiliu asupra cronicarilor cruciadelor poate fi nuan- 
tată. Chiar dacă operele sale nu au stat la baza epopeii franceze, impor- 
tanța şi popularitatea lor erau exprimate în mod explicit. Unele modele 
virgiliene au fost copiate direct din operele poetului şi se regăsesc la cro- 
nicarii medievali. Vezi Lecture médiévales de Virgile, Rome, Collection 
de l'Ecole française de Rome, 1985, 427 p. 

2 Vezi J. Flori, Chevaliers et chevalerie au Moyen Age, Paris, 1998, 
307p; C. Morris, „Chivalry as a Vocation in the Twelth Century”, în Stu- 
dies in Church History, 15, 1978, p. 87-96. În privința onorabilității cru- 
ciaților poate fi consultată lucrarea lui Paul Rousset, Les origines er les 
caracteres de la premiere croisade, Geneva, 1945, 206 p. 

3 „Eu socotesc un act de curaj când cineva câștigă victoria prin înțe- 
lepciune, căci avântul sufletului şi energia sunt de condamnat atunci când 
lipseşte judecata. Aceasta este nesocotinţă, nu vitejie. Căci avem curaj da- 
torită armelor noastre, împotriva acelora pe care-i putem învinge şi sun- 

Acest contrast cultural dintre bizantini şi latini, bazat pe inter- 
pretări incompatibile ale onoarei, era evidenţiat şi de ceremonialul 
imperial de la Constantinopol. Simbolismul complex care încon- 
jura persoana împăratului nu avea echivalent în Europa secolelor 
XI-XII, astfel încât el era impresionant şi exagerat în acelaşi timp. 
Ceremonialul de la curtea bizantină a impresionat imaginarul cru- 
ciaţilor, corespunzând în bună măsură ideii pe care ei o aveau de- 
spre lumea orientală: un spaţiu exotic, bogat. Aceste caracteristici 
au fost surprinse de către cronicarii latini ai acestei perioade, dar 
tot ei considerau ceremonialul bizantin un semn al decadenţei şi al 
unui rafinament excesiv (eunuci, veșminte bogate). Latinii au avut 
nevoie de mai mult timp până să înțeleagă că ideologia imperială 
bizantină era în strânsă legătură cu ceremonialul diplomatic. În vi- 
ziunea bizantinilor, Imperiul era centrul lumii, singurul şi unicul 
Imperiu creştin, farul care ilumina popoarele barbare din jur. La 
rândul său, împăratul era reprezentantul lui Dumnezeu pe pământ, 
suveranul suprem printre ceilalți suverani. Această ideologie trebu- 
ia confirmată şi menţinută printr-un simbolism complex, ce trebuia 
impus atât supuşilor interni, cât şi celor din exterior. De-a lungul 
secolelor, pentru menţinerea frontierelor împotriva atacurilor ex- 
terne, bizantinii au dezvoltat strategii diplomatice complexe: fixa- 
rea de informatori secreţi în exterior, informarea şi dezinformarea 
ca mijloc de manipulare, politica de divizare şi cucerire manifesta- 


tem nesocotiți față de aceia asupra cărora nu putem izbândi; de aceea, 
atunci când ne amenință un pericol şi când nu-i putem face față, ducem 
războiul în alt chip şi încercăm să-l învingem pe duşman fără luptă. Prima 
virtute a comandanților este înțelepciunea de a câştiga fără primejdie vic- 
toria: prin abilitate îl întrece un conducător de cai pe celălalt, spune Ho- 
mer.” Vezi Ana Comnena, Alexiada, Bucureşti, 1977, vol. II, p. 306. 

! În contextul acestei mentalități, împăratul bizantin avea o reprezentare 
negativă. Cu ocazia primei cruciade cronicarii latini şi-au axat criticile 
asupra lui Alexios I Comnenul, iar ulterior le-au extins asupra tuturor bi- 
zantinilor. Cei mai cunoscuți cronicari latini ai acestei perioade au fost: 
Raymond d' Aguilers, Pierrre Tudebode, Foucher din Chartres, Guibert din 
Nogent, Orderic Vital, Raoul din Caen, Albert d' Aix Odon din Deuil, Otton 
din Freising, Guillaume din Tyr, Roger din Hoveden, Benjamin de Tudela, 
Robert din Clari, Geoffroi de Villeharduin. Interpretări bizantine ale acestor 
mentalități găsim la Ana Comnena, loan Kinamos şi Nichita Choniates. 

tă în raporturile cu suveranii, pentru a evita orice formă de alianțe 
împotriva Imperiului, splendoarea de la curte pentru intimidarea 
adversarilor. Seniorii cruciați nu au făcut excepţie de la aceste me- 
tode. Guillaume (1130-1185), arhiepiscop al Tyrului, de două ori 
trimis al regelui latin de Ierusalim la Bizanţ, ne oferă o descriere a 
primirii regelui Amaury I de către împăratul Manuel I Comnenul 
în 1171. O caracteristică a acestei descrieri este lipsa detaliilor care 
puteau fi umilitoare pentru regele său: ritualul supunerii, proskine- 
sis, al îngenuncherii, ce putea provoca unele nedumeriri suve- 
ranilor străini aflați în vizită la curtea bizantină.’ De aceea politica 
diplomatică bizantină, care uneori prefera fastul în locul armelor şi 
pentru care scopul final justifica mijloacele, nu corespundea deloc 
valorilor cavalereşti predicate de cruciați. 

Cu toate acestea, împăratul Alexios I a avut încredere în aşa-zi- 
şii „buni latini” Veneţia îl ajutase în lupta împotriva normanzilor, 
gest răsplătit prin scutirea de taxe vamale la ieşirea şi intrarea în 
Imperiu. Pe termen mediu constatarea a fost însă amară: în secolul 
următor comerțul latin nu va fi mai puțin periculos decât cruciații. 
Veneţiei i s-au alăturat, Pisa şi Genova, antrenând ruina burgheziei 
bizantine, perturbând diversele circuite de distribuţie, prin expor- 
turi abuzive, amenințând populaţia, care se putea aproviziona fără 
probleme cu produse locale. În acest timp, cruciadele s-au succedat 
una după alta, au apărut reproşuri bine ancorate în mentalitatea oa- 
menilor. Cu toate acestea au existat şi seniori care s-au arătat favo- 
rabili împăraților bizantini. Între aceştia se numără Etiennes din 
Blois, care-şi exprima, printr-o scrisoare adresată în 1097 soției 
sale, Adela din Normandia, bucuria de a fi fost primit de către împă- 
ratul Alexios I Comnenul: „Este o mare bucurie că prin ajutorul lui 
Dumnezeu am ajuns la Constantinopol. Împăratul m-a primit foarte 
bine, demn şi onorabil, ca şi cum aş fi fost fiul său şi mi-a oferit ca- 
douri. Nu era nimeni în armata lui Dumnezeu, nici duce, nici conte 
sau un alt personaj care să se fi bucurat de atâtea favoruri ca mine. 
Într-adevăr, draga mea, m-a rugat de mai multe ori să-i încredințăm 
unul din fiii noştri. Te încredinţez că nu este nimeni ca el pe pământ. 


! Guillaume de Tyr, Willelmi Tyrensis Archiepiscopi Chronicon, Turn- 
hout, Typographi Brepols Editores Pontificii, 1986, XX, 22-23, p. 940-945. 

El îi acoperă cu daruri pe principii noştri, oferă recompense tuturor 
soldaților, întreține pe săraci cu bogăţiile sale” ! 

Aceste cuvinte frumoase la adresa lui Alexios I erau contrazise 
însă de Raymond d! Aguilers, care se plângea că trupele cruciaților 
au fost atacate de mai multe ori de cele ale împăratului bizantin, în 
ciuda faptului că se găseau pe pământ creştin. Escorta, oarecum 
energică, se impunea în contextul în care Alexios îi suspecta pe se- 
niorii cruciați, inițiativa lor fiind mai degrabă privită ca un pretext 
pentru atacarea Constantinopolului.? 

Mulţi cronicari latini considerau uneori drept exagerate lingu- 
şelile grecilor. Astfel, Odon din Deuil nu credea în măgulitoarele 
cuvinte adresate lui Ludovic al VII-lea, de către membrii delegaţiei 
lui Manuel I Comnenul (1143-1180). De fapt regele Franţei era je- 
nat de atitudinea împăratului bizantin, încât un episcop latin le 
atrage atenția să nu mai persiste în această atitudine şi să pună ac- 
centul mai mult pe fapte: 

„După ce au fost instalate corturile şi regele s-a aşezat, trimişii 
împăratului au fost chemaţi şi s-au prezentat în fața lui. A urmat 
salutul şi înmânarea scrisorilor, rămânând în picioare până la pri- 
mirea răspunsului. După ce l-au primit s-au aşezat pe scaunele pe 
care le aveau cu ei. Acum am văzut şi noi care era obiceiul greci- 
lor: atunci când suveranul este aşezat, toți supuşii săi rămân în pi- 
cioare. Puteţi vedea cum tinerii stau în picioare, cu bărbia ridicată, 
cu privirea fixată asupra seniorilor lor, aşteptând în linişte, gata să 
se supună celui mai neînsemnat gest. Cei bogaţi nu poartă haine, ci 
nişte veste din mătase, scurte şi închise, cu mâneci strâmte, asemă- 
nător atleților gata de luptă. Cei săraci sunt îmbrăcați la fel, cu sin- 


! Etienne de Blois, „Lettre d'Etienne comte de Blois, à Adele de Nor- 
mandie, sa femme”, în Sources d'histoire medievale LX s.-milieu XIV s., 
Larousse, Paris, 1992, pp. 374-375. 

2 În vremea aceasta contele Godefroy făcea şi el traversarea împre- 
ună cu alți conți, urmat de o armată de 10.000 de cavaleri şi de 70.000 de 
pedeştri;, ajungând la cetatea cea mare, şi-a aşezat trupele în părțile Pro- 
pontidei, într-un ținut care se întindea din preajma podului de lângă Kos- 
midion şi până la Sfântul Phocas. Dar, când împăratul a stăruit ca el să 
traverseze strâmtoarea Prepontindei, s-a împotrivit şi amâna din zi în zi, 
invocând alt motiv. De fapt, aştepta sosirea lui Bohemond şi a altor 
conți...” Ana Comnena, op. cit., vol.I, p. 99. 

gura diferenţă că cei bogaţi poartă haine mai scumpe. Eu nu pot să 
mă opresc asupra traducerii scrisorilor, pe care aceşti trimişi ai îm- 
păratului le aveau asupra lor. În mare parte, aceste scrisori aveau 
un conținut sobru şi afectuos, ce dorea să atragă bunăvoința, care 
nu provenea dintr-un sentiment sincer. Chiar şi francezii, cât sunt 
ei de flatori nu-i pot egala în această privință pe greci. La început 
regele suferea la cele auzite, fără să-şi imagineze ce ascundea un 
asemenea limbaj. La un moment dat episcopul de Langres, Gode- 
froi, om religios şi plin de curaj şi fără să mai suporte frazele ora- 
torului şi ale interpretului, a spus: Fraţii mei, vreţi să nu mai vor- 
biți regelui, despre glorie, maiestate, înțelepciune şi religie; spu- 
ne-ți direct şi fără ocolişuri ce doriți”.! 

Pe de altă parte, Odon din Deuil ne descrie felul asemănător în 
care a fost primit Ludovic al VII-lea, în timpul cruciadei a II-a, de 
către Manuel I: 

„Regele dându-şi seama de teama pe care o avea împăratul, in- 
tra în oraş, urmat de o parte a delegaţiei sale şi s-a întâlnit sub 
poarta palatului cu împăratul, care l-a primit într-un mod satisfăcă- 
tor. Cei doi suverani erau aproape de aceeaşi vârstă şi de aceeaşi 
talie, diferite fiind veşmintele şi unele obiceiuri. După îmbrățişări, 
ei au intrat în interiorul palatului şi s-au aşezat pe două scaune deja 
pregătite. Aici, cu ajutorul interpreţilor au discutat mai multă vre- 
me. Împăratul s-a interesat de sănătatea regelui, dorindu-i ca lucru- 
rile ce urmau să vină de la Dumnezeu să fie bune. Dacă gesturile 
corpului şi cuvintele păreau sincere, cei prezenți puteau spune că îm- 
păratul încerca să-l măgulească pe rege; dar aceste argumente nu 
sunt probabile. După această primire, ei s-au despărțit ca fraţii”? 

Cronicarul latin uită să menţioneze dacă cele două scaune aveau 
aceeaşi înălțime. În schimb, loan Kinamos, care descrie aceeaşi în- 
tâlnire din perspectivă bizantină, afirmă că regelui i-a fost dat un 
scaun obișnuit, în timp ce Manuel era aşezat pe un tron splendid’. 
Ultima interpretare pare a fi plauzibilă, în contextul în care ideologia 
imperială bizantină ținea cont de semnificaţia acestui protocol. 


1 Odon de Deuil, La conquête de la Terre sainte par les croisés, Albin 
Michel, Paris, 1973, p. 27. 

2 Ibidem, p. 28. 

3 Jean Kinamos, Chronique, Les Belles-Lettres, Paris, 1972, II, 17, p. 64. 

De multe ori latinii erau prezentați drept aliaţi ai Imperiului, 
ajungând până în sferele înalte ale puterii. Astfel, Manuel I Com- 
nenul (1143-1180), care confiscase în 1171 bunurile venețiene, 
lasă regența fiului celei de a doua soţii, Maria de Antiohia, o nor- 
mandă înconjurată la curte de numeroşi latini. Ea va fi şi cauza 
masacrului împotriva latinilor de la Constantinopol din anul 1182, 
urmat de răspunsul similar al normanzilor sicilieni din 1185, îm- 
potriva Tesalonicului. Nu trebuie uitat nici anul 1190, când în tim- 
pul desfăşurării cruciadei a III-a Frederic Barbarosa a fost pe punc- 
tul de a ataca Constantinopolul. Intenţia lui s-a materializat în 
1204, când cruciada a IV-a a deviat de la scopul ei, acela de a recu- 
ceri Egiptul, spre interese politice şi economice. Odată cu ocuparea 
Constantinopolului s-au pus bazele unui Imperiu latin pe teritoriul 
Bizanțului, recucerirea făcându-se ulterior din două puncte de re- 
zistență greceşti: Epirul şi Imperiul de la Niceea, acesta din urmă 
recuperând Constantinopolul în 1261. Toate acestea au adus Bi- 
zanțul în situația de a avea acum de luptat împotriva a doi adver- 
sari: turcii şi latinii. 

Faţă de predecesorii săi, cronicarii latini ai celei de a IV-a cru- 
ciade au prezentat de-o manieră diferită comportamentul bizantini- 
lor. Astfel, Geoffroy de Villeharduin, care participa personal la în- 
tâlnirile dintre împăratul Alexios al IV-lea şi tatăl său Isaac al 
II-lea, nu semnala o atitudine arogantă la cei doi. Este adevărat că 
circumstanțele erau diferite: cruciații erau acum pe cale să cuce- 
rească Constantinopolul, iar luptele interne slăbiseră autoritatea 
imperială. De aceea, Villeharduin şi alți trimişi occidentali puteau 
să-l întâlnească într-un cadru privat pe Isaac şi pe Alexios.! Ace- 
laşi Villeharduin aminteşte şi de perfidia grecilor, atunci când Ale- 
xios a trecut de la cordialitate la ostilitate față de cei care-şi risca- 
seră viaţa pentru el?. 

Prezentarea relațiilor, uneori divergente, dintre latini şi bizan- 
tini din secolele XI-XIII ne ajută să înțelegem mai bine în ce direc- 
ție au evoluat tot acum raporturile Imperiului de la Constantinopol 
cu adversarii tradiționali: musulmanii. 


= =a 


! Geoffroy de Villeharduin, Cucerirea Constantinopolului, ed. Limes, 
Cluj-Napoca, 2002, 185-189, p. 92-93. 
Ibidem, 211-215, p. 103-104. 

3.11 Iniţiative bizantine şi latine în Evul Mediu 


De-a lungul Evului Mediu, atitudinea față de religie atât în Oc- 
cident cât şi în Bizanţ a fost diferită. Din momentul în care primul 
musulman a trecut granițele creştinătăţii, a fost instaurat un dialog 
între două popoare şi două religii care îşi revendicau aceleaşi rădă- 
cini biblice, fără a ieşi însă dintr-un spațiu politic şi cultural speci- 
fic. Din acel moment, cuvântul „convertire” a devenit o sursă de 
echivoc, mai puțin pentru contemporani şi mai mult pentru istorici. 
Una dintre cauzele acestei situaţii, credem că ar fi faptul că isla- 
mul, la originile sale, nu era decât o mişcare religioasă separată de 
aparatul politic, în timp ce creştinii cunoscuseră un lung trecut im- 
perial. Fiecare are propria sa perfecţiune: cei din islam au jihadul, 
în sensul cel mai profund al termenului, care constă în a ghida pe 
fiecare spre o desăvârşire religioasă şi morală, care nu reprezintă 
altceva decât împlinirea tuturor revelaţiilor anterioare. Deci, pentru 
un musulman convertirea este un fel de convergenţă care trebuie 
să-i conducă pe adepții Coranului! către o comunicare în adevăr, 
deţinut de toți începând cu umma’. Pentru creştinii primelor vea- 
curi era vorba despre o luptă pentru sufletul uman, pentru elibera- 
rea sa din iadul care-i otrăvea conştiinţa şi viaţa în lumea păgână. 
Mărturia martirilor a demonstrat inseparabilitatea religiei creştine 
de viață, afirmând că omul aparține Împărăției lui Hristos. Sensul 
mesajului creştin era că Împărăţia lui Dumnezeu s-a apropiat odată 
cu întruparea lui Hristos, devenind început al unei vieţi noi în 
lume. În lumina acestei Împărății, nimic în lume nu mai putea pre- 


! Potrivit definiției musulmane „Coranul este cuvântul arab inimitabil, 
revelat profetului Mahomed. Allah este venerat prin recitarea lui, care a 
ajuns la noi prin transmitere succesivă” Un scriitor musulman, Frithjof 
Schuon, îl defineşte ca: „marea teofianie a Islamului, discernământ între 
adevăr şi eroare”. Definţia pe care o găsim frecvent în dicționare este 
aceasta: „Cartea sfântă a musulmanilor, conţinând revelaţiile transmise de 
Mahomed, apoi adunate şi conservate sub o formă fixă prin scris”. 

? Mahomed nu și-a notat în scris revelațiile, deşi scrisul era cu sigu- 
ranță răspândit în cetatea comercială a Meccăi din acele vremuri şi, după 
câte se pare, ştia să scrie şi să citească. Termenul ummi, care i se aplică în 
Coran, însemna om de rând, necunoscător al legii divine. 

tinde pe viitor că reprezenta o valoare absolută: nici statul, nici cul- 
tura sau familia. Totul era subordonat unicului Domn. De aici şi 
refuzul creştin de a acorda împăratului apelativul de „Domn” Îm- 
păratul plasase Imperiul său sub această protecţie şi se pregătea să 
fie sancționat acum de Biserică şi nu de idolii păgâni, aşa cum o 
făcuse mai înainte. Acum, creştinii aveau adevărul cu ei, perfecti- 
bil în măsura în care puteau interveni greşeli pe care lucrarea lor 
colectivă şi personală le putea remedia. Faţă de islam, unde o co- 
munitate informală are ca sarcină să asigure o convergență de tip 
monoteist, despre care numai ea deține secretul, viziunea creştină 
despre convertire este atât o întoarcere la Unicul Adevăr, cât şi 
adeziunea la Biserică şi la Imperiu. De aceea, bizantinii au acceptat 
cu mare greutate faptul că popoarele barbare convertite la creşti- 
nism, dar rebele față de Stat au atins cu adevărat ținuta creştinilor 
autentici. De asemenea, cei care erau separați de Imperiu, fie iudei 
sau eretici, nestorieni, monofiziţi sau musulmani, erau nu numai 
nişte necredincioşi, ci şi rebeli politici. De aici rezultă o consecință 
foarte importantă: efortul de convertire musulman impunea exclu- 
siv o adeziune religioasă, fără implicarea abandonului propriului 
cadru politic. Tradiţia musulmană aminteşte de o corespondență 
care ar fi existat între Profet, califul Umar şi umayadul Mu'awyya: 
ei s-ar fi adresat tuturor monarhilor lumii, cerându-le numai o recu- 
noaştere a adevărului islamic, fără a le contesta calitatea de suverani, 
învestiți însă cu datoria jihadului, pentru răspândirea ulterioară a is- 
lamului.! În acelaşi timp, atât Imperiul creştin, cât şi islamul nu au 
reprezentat structuri monolitice în timp şi spațiu. Trecând peste as- 
pectul profetic, islamul a fost repede influențat de exemplele impe- 
riale ale perşilor şi bizantinilor, în aşa fel încât a devenit un stat pen- 
tru care, mai ales în perioada dinastiei abaside, obligaţiile religioase 
au început să se confunde cu adeziunea politică.? 


! Alain Ducellier, Chrétiens d'Orient et Islam au Moyen Age, Armand 
Collin, Paris, 1996, p. 444. 

? Asemenea misionarismului bizantin în rândul popoarelor slave din 
secolele IX-X, care urmăreau răspândirea creştinismului, dar şi exaltarea 
tronului imperial de la Constantinopol, procesul de islamizare îndreptat 
către turci, indieni sau africani tindea să facă cunoscut islamul, asigurând 
diverselor state noi obedienţe politice. 

În privinţa iniţiativelor creştine, de apropiere între creştini şi 
musulmani în Evul Mediu, putem spune că acest proces a fost fa- 
vorabil, în contextul filozofiei medievale, care a jucat un rol fun- 
damental din punct de vedere interconfesional şi intercultural. Ți- 
nând cont de acest fapt, trebuie menționat că demersurile de acest 
gen trebuie plasate în cadrul umanismului comun Orientului bizan- 
tin şi Occidentului latin de la sfârşitul Evului Mediu, mişcare ce 
încerca cu ajutorul reprezentaţilor săi, rezolvarea unei probleme de 
antagonism confesional între islam şi creştinism. 

În Occidentul catolic al sfârşitului secolului al XIV-lea şi înce- 
putul secolului al X V-lea, unii intelectuali visau la o eventuală în- 
țelegere între popoare şi civilizații sub semnul umanismului. Gân- 
ditori, precum papa Pius al II-lea (1405-1464), elenistul Franceso 
Filelfo (1398-1481), cardinalii Juan de Segovia (1400-1458) şi Ni- 
colas Cusanus (1401-1464), nu au ezitat să ofere soluţii creştinilor şi 
musulmanilor în vederea obţinerii unui acord de înțelegere. Chiar 
dacă proiectele lor ţin mai mult de o anumită utopie umanistă, cre- 
dem că merită a fi amintite. De asemenea, lucrurile pot fi abordate 
diferit: în Europa Occidentală, unde amenințarea unei invazii turce 
era greu de imaginat, raportul cu islamul fiind mai degrabă o noţiu- 
ne abstractă, în fostul Imperiu Bizantin coabitarea islamo-creştină 
devenise stare de fapt începând cu secolul al XIV-lea. De aceea în 
acest spațiu geopolitic inițiativele şi angajamentele multor intelec- 
tuali au căpătat forme concrete. Concordia mundi, visul umanişti- 
lor occidentali părea contrazis de opoziția politico-religioasă dintre 
turci şi creştini. Căutarea unui modus-vivendi pentru elita bizantină 
supusă după 1453 otomanilor, nu era mai puţin utopică: ea prove- 
nea dintr-un imperativ de supravieţuire culturală şi dintr-o necesi- 
tate cotidiană de trai intercomunitar. 

În ciuda acestor demersuri oarecum diferite, atât catolicii, cât Şi 
intelectualitatea bizantină au avut şi puncte comune: rezolvarea 
prin dialog şi prin contact direct a unor probleme cruciale în Euro- 
pa balcanică şi chiar la frontiera Italiei. 

3.12 Papalitatea şi sultanatul 


În 1460, papa Pius al II-lea, încurajat de zvonurile conform că- 
rora sultanul Mahomed al II-lea manifesta un oarecare inters pen- 
tru creştinism, se hotărăşte să-i scrie pentru a-l convinge de super- 
ioritatea religiei creştine. Suveranul pontif încerca să demonstreze 
că o convertire a sultanului nu era un lucru dificil, deoarece între 
cele două religii există multe puncte comune: un Dumnezeu crea- 
tor, o viaţă viitoare, folosirea celor două Testamente. Singura dife- 
rență consta în dogma despre firea dumnezeiască a Mântuitorului 
Hristos. Pe plan politic, Pius al II-lea îi amintea sultanului că nu 
putea înfrânge niciodată Occidentul. Pentru ca Mahomed să-şi în- 
tindă stăpânirea asupra tuturor creştinilor nu există decât un singur 
mijloc: ,„...un mic detaliu, nesemnificativ, poate face din tine cel 
mai mare, cel mai puternic şi cel mai celebru dintre toți muritorii 
aflați încă în viață. Te întrebi, în ce constă acest lucru? Nu este 
prea greu să afli şi răspunsul; nu trebuie să mergi prea departe 
pentru a-l afla. Îl putem găsi peste tot: este nevoie de puţină apă cu 
care să fii botezat, te converteşti la creştinism şi accepți credința în 
Evanghelie. Când ai făcut acest lucru, nu va mai fi vreun principe 
pe suprafața pământului, care să-ți depăşească renumele şi să-ți 
egaleze puterea. Noi te vom numi Împăratul grecilor şi al Orien- 
tului şi ceea ce deții acum prin forță, va fi proprietatea ta deplină. 
Toţi creştinii te vor venera şi vor face din tine arbitrul propriilor li- 
tigii; toți cei oprimați vor căuta refugiu la tine, ca la un protector; 
aproape toți oamenii acestei lumi se vor adresa ție. Mulţi se vor su- 
pune ție spontan, se vor prezenta în fața tronului tău şi îţi vor ofei 
tributul lor (...) iar Biserica Romană nu-ți va fi ostilă dacă tu ur- 
mezi calea cea bună... Noi vom recurge la braţul tău împotriva ce- 
lor care-şi arogă drepturile Bisericii Romane şi se ridică împotriva 
propriei Mame”.! 

Citatul ne descoperă intenția papei de a face din sultan un 
Împărat ortodox al Orientului sub dominația morală a Sfântului 
Scaun, precum şi dorinţa încreştinării unui stat, cunoscut ca necre- 
dincios, după modelul creştinării Imperiului roman de către Con- 


! Pius II, Lettera a Maometto Il, ed. Toffanin G., Neapole, 1953. 

stantin cel Mare în secolul al IV-lea. În plus, puterea universală 
„romană” asumată de facto de sultan prin prezenţa sa pe tronul im- 
perial al Bizanțului, impunea o eventuală acceptare de către Maho- 
med a unei tutele din partea Bisericii Catolice. Iniţiativa papei Pius 
al II-lea poate fi plasată în contextul tradiţiei suveranilor pontifi 
convertitori de popoare barbare. Papa vedea orice apropiere de is- 
lam drept o renunțare unilaterală în favoarea religiei creştine. El nu 
concepea un dialog veritabil, în care fiecare interlocutor joacă un 
rol pozitiv pentru elaborarea unui acord minim doctrinal. 

Unii colaboratori ai lui Pius al II-lea au mers ceva mai departe 
în căutarea unei înţelegeri interconfesionale: cardinalii Juan de Se- 
govia şi Nicolas Cusanus. Primul, profesor al Universităţii din Sa- 
lamanca în 1432, cardinal al papei Felix al V-lea în 1440, a urmărit 
reformarea radicală a metodelor creştine de apropiere cu islamul: 
pentru el primul imperativ în vederea realizării unor contacte con- 
crete era informaţia serioasă. În acest sens, el a invitat la reşedinţa 
sa din Savoia un musulman, cu care a realizat o nouă traducere a 
Coranului în latină şi în spaniolă. Juan de Segovia era nemulțumit 
de felul în care Petru Venerabilul realizase o traducere a Coranu- 
lui, în secolul al XII-lea, considerată că folosea cuvinte şi concepte 
creştine ce-şi pierdeau sensul în climatul musulman. Pentru el, sin- 
gura problemă importantă era de a şti dacă Coranul conţine sau nu 
cuvântul lui Dumnezeu. De aceea, pentru a răspunde acestei pro- 
bleme era nevoie de un text arab, tradus în mod corect. 

Cardinalul spaniol critica şi metodele care atacau învățăturile 
musulmane, ori o apropiere obiectivă, consta în descoperirea cre- 
dințelor comune celor două religii. În acest sens apologeții trebuiau 
să primească cunoştinţe temeinice în tradiţia şi obiceiurile musul- 
mane. Înainte de toate, era nevoie şi de stabilirea unei atmosfere de 
înțelegere şi încredere reciprocă. Juan de Segovia era de părere că 
predica tradițională era insuficientă pentru convertirea necredincio- 
şilor, de aceea era nevoie să fie găsite noi mijloace de comunicare 
cu lumea islamică. El propunea chiar convocarea unei „confe- 
rințe”, dialogul fiind o armă uneori mai eficientă decât armele. 

Prelatul german Nicolas Cusanus aproba din plin concepțiile 
colegului său spaniol, cu care a purtat de fapt şi o corespondență. 
Astfel el îi scria în 1454 următoarele: „mi se pare că trebuie să pro- 
cedem cu necredincioşii aşa cum am auzit că faceți şi dumneavoas- 

tră. Asupra acestui subiect cred că avem amândoi păreri comune. 
Eu cred în convingerile, pe care vi le-aţi exprimat deja, că dacă 
nu-i atacăm pe musulmani printr-o invazie armată, riscăm să pie- 
rim noi de sabie. Pe de altă parte, cred că dialogul este un bun mij- 
loc de apropiere de musulmani” ! 

Întreaga sa viață, Nicolas Cusanus a fost animat de dorința rea- 
lizării unei înțelegeri între oameni. Pasionat de irenism şi de uni- 
tate încă din tinereţe, Nicolas a fost şocat de marea schismă occi- 
dentală, precum şi de dezbaterile tumultoase din timpul Conciliului 
de la Constantz din 1433. Însărcinat cu delicata problemă a nego- 
cierii cu husiții, Nicolas Cusanus a reuşit să încheie cu ei un acord. 
În 1437, el este trimis de papa Eugen al IV-lea la Constantinopol 
pentru a aduce delegaţia greacă ce trebuia să participe conciliul de 
unire dintre Biserica bizantină şi cea romană. Pe parcursul şederii 
sale la Bizanţ, el a conceput proiectul unui „congres internaţional” 
la care turcii, arabii, persanii, tătarii să realizeze împreună cu creş- 
tinii un credo comun. La Constantinopol, cardinalul a cunoscut un 
negustor care în virtutea meseriei sale era în contact cu turcii. Se 
pare că acest om a reuşit să-l convingă pe Cusanus de existența, 
printre notabilitățile turce, a unei minorități de „creştini secreți” ce 
foloseau o transcriere populară a Evangheliei. 

Prin intermediul acestor oameni, cardinalul spera să realizeze 
un număr important de convertiri, sau cel puţin o conştientizare a 
adevăratei credințe.” Cucerirea Constantinopolului de către turci în 
1453 a fost pentru el un adevărat şoc, determinându-l să-şi expună 
ideile despre concordanța între religii, în două lucrări: Pacea cre- 
dinţei (1453) şi Examenul critic al Coranului (1461). Primul tratat 
este un dialog imaginar între reprezentanții diferitelor religii ale 
umanităţii, cardinalul exprimându-şi convingerea că: „prin acordul 
unui grup restrâns de oameni, aleşi dintre conducătorii diverselor 
religii ale globului, am putea ajunge la un concordat universal şi la 
o pace religioasă. Diverselor naţiuni ale globului le-au fost trimise 


! Nicolas de Cues, La Paix de la Foi, trad. Galibois, R., Sherbrooke, 
1977, p. 99, 103. 

2 Idem, Oeuvres choisies, trad. M. de Gandillac, Paris, 1942. PP. 
503-505, 514. 

3 Ibidem. 

de către Dumnezeu diferiți profeţi, pe care oamenii îi opun între 
ei...”! În mare parte, Cusanul se adresează atât creştinilor, cât şi 
musulmanilor folosindu-se de un credo comun: „creştini şi arabi îl 
mărturisiți pe Hristos. Avraam este Părintele tuturor credincioşilor, 
adică al creştinilor, arabilor şi al evreilor”.? Dacă ar confrunta toate 
textele umanităţii, „fiecare ar constata că diferențele sunt de rit şi 
nu se referă la cultul unic adus lui Dumnezeu”. 

În Examenul critic al Coranului, Cusanus afirmă că „a făcut totul 
pentru a înțelege Cartea şi Legea arabilor”. El mai spunea că „a întâl- 
nit pe un oarecare Baltazar, negustor din Constantinopol, care, văzân- 
du-l în dificultate, i-a povestit despre un turc instruit, care avea şi o 
poziţie socială deosebită, ce studia în secret Evanghelia Sfântului loan 
şi dorea să meargă la papă pentru a-şi completa informaţiile” * 

Acest text poate fi pus în legătură cu informațiile unui călător 
saxon din aceeaşi perioadă, George Mühlenbach, care vorbeşte de- 
spre legăturile locuitorilor din Pera, un cartier din Constantinopol 
locuit în mare parte de creştini occidentali, cu conducători oto- 
mani: „fraţii franciscani din Pera mi-au confirmat că sultanul ar fi 
intrat în biserica lor şi ar fi luat loc pentru a asista la mesă”S 

„Baltahzar, continua la rândul său Cusanus, îmi povestea ade- 
sea că învățații musulmani iubesc Evanghelia şi o preferă Coranu- 
lui” Afirmația era bineînțeles exagerată, fiind mai degrabă un 
ecou al toleranței şi al curiozității pe care o manifestau unele nota- 
bilității musulmane față de creştinism“ Originalitatea lui Cusanus 
constă în faptul că nu atacă validitatea Coranului pentru a apăra 
Evanghelia, ci „arată adevărul evanghelic confirmat de Coran” 
Cusanus vorbeşte şi de Mahomed cu multă moderație, legitimând 


chiar utilitatea venirii profetului: „In privința căilor de acces către 


! Ibidem, p. 415, 417. 

? Ibidem, p. 504. 

* Ibidem, p. 449. 

* Ibidem, p. 504. 

SF Bobinger, Mahomet II le Conquérant et son temps, Paris, 1954, 
p. 508. 

6 Aceeaşi afirmație o putem întâlni și la scriitorul bizantin cantacuzin 
în secolul al XIV-lea, care spunea că mulți musulmani preferă Evanghelia 
Coranului. Vezi Contra Mahometem Oratio I, 601-604, în P.G. 154. 

Dumnezeu, Moise a arătat una, dar ea nu a fost înţeleasă de toată 
lumea. Această cale, Hristos a luminat-o şi a perfecţionat-o, dar 
mai există până astăzi încă mulți necredincioşi. Această cale a în- 
cercat s-o descrie şi s-o facă accesibilă Mahomed, celor care se 
mai închinau încă la idoli”!. În acest fragment Cusanul ne lasă im- 
presia conştiinţei unei anumite continuități funcționale între cele 
trei religii monoteiste, mesajul lui Hristos fiind continuat până la 
Mahomed, care l-a simplificat pentru a-l face înţeles de toți. Într-un 
cuvânt, pentru Cusanus, Mahomed poate fi asemănat cu Hristos, a 
vorbit asemenea Lui în parabole şi a reuşit să joace un rol pozitiv în 
transformarea arabilor din popor idolatru în într-unul consacrat unei 
religii monoteiste. Din aceste câteva exemple ne putem da seama de 
faptul că în secolul al XIV-lea unii gânditori occidentali erau 
angajați activ în procesul de înțelegere al islamului. 


3.13 Căderea Constantinopolului 


Cucerirea Constantinopolului de către turci la 29 mai 1453 con- 
stituie unul dintre evenimentele importante ale istoriei universale, 
ale cărei consecințe se resimt până astăzi. Declinul Imperiului Bi- 
zantin a început încă din secolul al XII-lea, când, aşa cum am men- 
ționat, cavalerii occidentali ai cruciadei a IV-a (1202-1204), mane- 
vraţi de Veneţia pentru interesele ei comerciale în Orient, au atacat 
Constantinopolul la 13 aprilie 1204. După recucerirea capitalei în 
1261, împăratul Mihail al VIII-lea Paleologul, a trebuit să facă față 
la trei mari pericole: Veneţia, Roma şi Carol de Anjou. De aceea, 
atenţia i s-a îndreptat spre Occident, unde Veneţia şi papalitatea, 
din rațiuni economice, ar fi dorit restaurarea Imperiului latin de la 
Constantinopol, iar noul suveran al Regatului Siciliei, Carol de 
Anjou, fratele lui Ludovic al IX-lea, avea mari ambiţii politice. 
Pentru a contracara Veneţia, Mihail al VIII-lea s-a înțeles cu Geno- 
va: în martie 1261 a fost semnat un tratat care acorda acesteia pri- 
vilegii comerciale importante pe întreg teritoriul Imperiului Bizan- 


! Nicolas de Cues, Oeuvres choisis, p. 506. 

tin, flota genoveză angajându-se că îl va apăra pe împărat în caz de 
nevoie. Din acest moment, Genova ocupa practic locul pe care-l 
avusese anterior Veneţia. De aceea, la 1453 un genovez pe nume 
Giustiniani a condus apărarea Constantinopolului în fața atacurilor 
otomane. 

Pe altă parte, Carol de Anjou avea legături strânse cu papalita- 
tea. Pentru papă, Frederic al II-lea de Hohenstaufen era întruchipa- 
rea „antihristului”, iar la moartea sa, în 1250, papalitatea s-a hotă- 
rât să preia destinele Imperiului şi mai ales posesiunile siciliene. În 
urma vidului de putere dintre 1250-1274, papalitatea îl preferă pe 
Carol de Anjou, conte de Provence, care devine rege al Siciliei. El 
s-a instalat la Dyrrachium, visul său fiind recucerirea Imperiului 
grec. În acest context, bizantinii au jucat cartea pragmatismului, în- 
cercând să se apropie de Roma. Era singura soluţie care putea reți- 
ne papalitatea în contextul în care sprijinul acordat lui Carol de 
Anjou era evident, iar pericolul musulman era peste tot prezent. În 
vederea garantării independenţei, Mihail al VIII-lea conta şi pe dis- 
tanța geografică dintre Constantinopol şi Roma, dar o bună parte a 
populaţiei capitalei avea reţineri, justificate de momentul 1204. De 
aceea, tentativele de unire din 1274 şi 1439 au agravat consecințele 
schismei, relevând pe, de o parte, intransigența papalității şi a auto- 
crației romane reductio ad unum, iar pe de altă parte, ambițiile po- 
litice ale epocii, care împiedicau orice tentativă de unire între cele 
două comunități creştine. 

Moştenirea Bizanțului au râvnit-o pe rând bulgarii, sârbii, lati- 
nii, dar mai ales turcii din Asia Mică. Popoarele balcanice, greci, 
bulgari, sârbi, albanezi, răvăşite de naționalism şi lipsite de unitate 
în faţa pericolului comun, au căzut rând pe rând sub dominația tur- 
cilor. Serbia a fost cucerită definitiv în 1459, Bulgaria în 1396, 
Grecia în 1459-1460, Bosnia în 1463, iar Egiptul în 1517. Întregul 
Orient ortodox, cu excepţia Rusiei, se afla sub jugul islamic, care 
s-a menținut timp de patru veacuri. Această perioadă a marcat pro- 
fund mentalitatea Bisericii Ortodoxe. 

Încercând să definim natura jugului turcesc, trebuie mai întâi să 
amintim că nu poate fi vorba la început de o persecutare generali- 
zată a creştinilor. Atunci când Mahomed al II-lea a intrat în Con- 
stantinopol, după trei zile de asediu, el a instaurat ceea ce s-a numit 

la acea vreme „legea şi ordinea”! Sultanul Mahomed al II-lea nu 
era un barbar: el fusese deja la Constantinopol, cunoaştea limba 
greacă, iar în inițiativa de a cuceri Bizanțul el era stimulat şi de 
dragostea sinceră pe care o nutrea față de creaţiile greceşti. Unii is- 
torici au remarcat chiar faptul că în suita sa „erau unii creştini care 
se bucurau de favorurile sale şi care-i serveau ca secretari” Ma- 
homed se gândea să-şi consolideze Imperiul şi cu ajutorul culturii 
greceşti. În plus, Coranul chiar dacă-i pomeneşte pe creştini ca 
fiind necredincioşi, recunoaşte în persoana lui lisus un Profet, că- 
ruia îi datorează respect. De aceea, după cucerirea Constantinopo- 
lului, una dintre primele iniţiative ale turcilor a fost invitaţia adre- 
sată grecilor de a-şi aleage un patriarh (alegerea l-a vizat pe Ghe- 
nadie Scolarul, unul dintre participanţii la Conciliul de la Ferra- 
ra-Florenţa). Toţi creştinii erau obligați să plătească anual hara- 
ciul, aceasta fiind practic singura lor obligaţie față de cuceritori. În 
schimb, patriarhul se bucura de libertate deplină în administrarea 
Bisericii şi nimeni nu avea dreptul să se amestece în hotărârile 
sale. Persoanele din anturajul patriarhului, episcopi sau preoți, erau 
persoane declarate inviolabile; clerul era scutit de impozite. Chiar 
dacă jumătate din bisericile din Constantinopol au fost transforma- 
te în moschei, Poarta nu se amesteca în problemele interne ale Bi- 
sericii. Libertatea de a ţine sărbătorile şi de a respecta cultul public 
erau recunoscute; căsătoriile, înmormântările şi alte slujbe puteau 
avea loc fără nici o restricție. Celebrarea Paştilor era autorizată în 
toate oraşele şi satele. Într-un cuvânt, Biserica avea permisiunea de 
a rămâne Biserică, iar creştinii îşi puteau păstra religia. 

Nu trebuie uitat însă un alt aspect fundamental, şi anume acela 
privind statutul creştinilor în Imperiul turc: spre deosebire de arabi, 
pentru turci, care nu erau fanatici în materie de religie, creştinismul 
era credința naţională a grecilor, aşa cum cea mahomedană era cea a 
turcilor. Ca şi în iudaism, de-o manieră generală, putem spune că 
islamul nu făcea distincţie între societatea seculară şi cea religioasă. 
Instituţiile civile şi politice ale societății musulmane, justiția, legile 
erau determinate de islam, nefiind aplicabile celor care nu erau mu- 
sulmani. Patriarhul a devenit acum Milet Pașa sau etnarh, adică şe- 


! F. Babinger, Mahomed II Conquérant et son Temps, Paris, 1954. 
Lucrarea conţine şi un studiu despre Murad al II-lea. 

ful naţiunii, iar ierarhia bisericească a fost însărcinată cu administra- 
rea civilă a populației creştine. Ea judeca pe creştini conform legilor 
greceşti, tribunalele sale erau recunoscute de Poartă, iar sentințele 
trebuiau executate de autoritățile turceşti. Creştinii puteau avea, de 
asemenea, propriile lor şcoli şi propria programă de învățământ. În 
mod teoretic, Biserica devenea un fel de stat în stat. 

În mod formal, putem considera poziţia Bisericii în Imperiul 
turc ca fiind solidă, numai că nu putem lua în considerație numai 
acest aspect. În realitate, situația Bisericii era adesea dramatică, fi- 
ind greu de descris toate suferințele, umilințele sau adevăratele 
persecuții îndurate. Sultanul turc era izvorul tuturor drepturilor, fa- 
vorurilor sau defavorurilor şi nu dădea nimănui socoteală pentru 
acţiunile sale. În filozofia religioasă a islamului, creştinii erau con- 
sideraţi rayah, adică un popor cucerit, necredincioşi; ei nu aveau 
nici drepturi reale, nici cetățenie. Chiar şi Mahomed al II-lea, un 
om cu un nivel politic şi cultural ridicat, săvârşeşte unele abuzuri, 
exemplul cel mai cunoscut fiind atunci când confiscă patriarhului 
Ghenadie biserica celor 12 Apostoli, pe care cu puțin timp mai îna- 
inte tot el i-o acordase’. Imperiul otoman va intra în scurt timp 
într-o perioadă de declin politic şi arbitrariu, cinismul şi corupția 
devenind regulă. Drepturile patriarhului au fost reduse în mod pro- 
gresiv; nu-i mai rămânea decât tristul „privilegiu” de a fi responsa- 
bil al creştinilor. În secolul al XVIII-lea, 48 de patriarhi s-au suc- 
cedat într-un interval de 73 de ani. Unii dintre aceştia au fost de- 
puşi din scaun după care au fost reaşezați, ajungându-se chiar la 
reinstalarea unora de cinci ori; mulți au suferit: moarte martirică. 
La rândul lor, bisericile erau pângărite, iar Sfintele Daruri profa- 
nate. În secolul al XIX-lea, Turcia era în plină descompunere, nu- 
mai că era în continuare susținută de naţiunile europene, care ve- 
deau în ea o contragreutate în fața Rusiei. Chiar dacă la un moment 
dat asistăm la o serie de reforme prin care sultanii, încercând să eu- 
ropenizeze Turcia, ameliorau într-un fel situația creştinilor, aceştia 
din urmă au avut de înfruntat noi persecuții. La rândul lor, grecii 
din Turcia şi din Constantinopol au plătit insurecția greacă din 
1821 prin masacre cutremurătoare. 


! A. Schmemann, Le chemin historique de l'Orthodoxie, Paris, 1995, 
p. 299. 

Anul 1821 este marcat şi de martiriul patriarhului Grigorie al 
V-lea, omorât chiar în ziua de Paşti a anului 1821. A doua jumătate 
a secolului al XIX-lea a fost marcată de nenumărate revolte ale 
creştinilor şi de represiunea sângeroasă a turcilor. A fost o perioa- 
dă de luptă deschisă şi de masacre. Anul 1861 a reprezentat mai 
multe revolte în Bosnia, Herţegovina, Serbia, Țara Românească, 
Moldova şi Bulgaria; în 1866 asistăm la o rebeliune în Creta, iar în 
1875 la noi revolte în Bosnia şi Herţegovina. 

Perioada stăpânirii turceşti a fost marcată în istoria Ortodoxiei 
şi de o dezvoltare fără precedent a naţionalismului religios. Cauze- 
le pot fi căutate chiar la Bizanţ, acolo unde ideea unui „Stat sfânt” 
avea valoare absolută. Numai că acest principiu se născuse şi se 
dezvoltase mai întâi sub semnul universalismului roman. Imperiul 
multinațional era conceput ca o depăşire a frontierelor naţionale; 
era considerat drept „oikumene”, „universul locuit”, unit printr-o 
singură lege, autoritate, o cultură unică, prin credința în aceleaşi 
valori. Oricare barbar care accepta cetățenia romană şi împărtășea 
aceleaşi valori culturale ale elenismului, înceta de a mai fi un bar- 
bar şi devenea membru deplin al acestui univers, membru al ace- 
leiaşi societăți. Această viziune şi acest spirit universalist al Romei 
a permis întâlnirea şi alianța cu creştinismul, universal prin esență. 
Dacă Biserica accepta alianța cu Imperiul şi se plasa sub protecția 
lui, îl şi sfinţea prin binecuvântarea ei, Imperiul având astfel şi 
conştiinţa universalității misiunii sale. 

Prima breşă produsă în acest universalism a fost divizarea Im- 
periului, care a avut ca principală consecință pierderea componen- 
tei occidentale. Chiar dacă autoritatea Imperiului era nominal recu- 
noscută de barbarii stabiliți în Occident, conflictul cu „Vestul” s-a 
acutizat în timpul cruciadelor. Patriotismul bizantin, care se ali- 
mentase până atunci din visul unui Imperiu universal, s-a transfor- 
mat în mod progresiv în naționalism; sentimentul pozitiv a devenit 
o pasiune negativă, o respingere a tot ceea ce este străin şi ataşa- 
ment maladiv față de ceea ce este al „său”. De aceea, în timp ce 
Bizanțul se opunea, în virtutea „universalismului” său, oricărei ten- 
dinţe de separare a Imperiului în mai multe state şi autocefalii 
independente, în realitate el supunea pe slavi unei elenizări forțate: 
numirea de episcopi greci, reticență față de orice particularism lo- 
cal, îndeosebi lingvistic. Această atitudine a dus inevitabil la o di- 

vizare a lumii ortodoxe evidențiată în momentul cuceririi Constan- 
tinopolului de către turci. Paradoxal însă, jugul turcesc tindea mai 
degrabă către o restaurare a „universalismului creştin” de la Bi- 
zanț. Fără să facă vreo diferență între religie şi apartenenţă etnică, 
turcii îi considerau pe creştini ca un popor condus de patriarhul de 
la Constantinopol, în calitate de etnarh. Astfel, în această perioadă, 
puterea imperială ajunge să treacă într-un fel în mâinile patriar- 
hului. Biserică şi Imperiu vor desemna de acum aceeaşi entitate: 
poporul grec, purtător al valorilor elenistice. Patriarhul este „aşezat 
pe tron (...) iar episcopii se înclină în faţa lui ca în fața unui împă- 
rat şi patriarh”. Patriarhul Noii Rome, aflat în captivitate, era privat 
de libertate, dar nu şi de autoritate. 


3.14 Atitudinea unor filozofi şi umaniști 
bizantini faţă de turci şi islam 


Filozofi, teologi şi umanişti bizantini din secolul al XIV-lea şi 
începutul secolului al XV-lea au fost animați de dorința unei des- 
chideri faţă de lumea musulmană. Dintre aceştia amintim trei, care 
au jucat un rol important atât în dezvoltarea umanismului bizantin 
Şi în răspândirea sa în Occident, cât şi în apropierea față de islam. 
Este adevărat că realitatea musulmană le-a fost oarecum impusă de 
conjunctura politică a timpului, dar au acţionat într-o manieră ori- 
ginală şi foarte personală, propunând soluţii filozofice şi teologice 
pentru confruntarea bizantino-turcă din secolul al X V-lea. 

Primul dintre cei trei a fost George Gemistios Plethon (1360?- 
1450). Demersul său a fost unul intelectual şi deschis faţă de turci, 
urmărind mai multe aspecte: concepția islamică despre Providenţă, 
organizarea politică şi militară a statului. Plethon considera islamul 
drept o religie revelată, iar doctrina musulmană la acelaşi nivel cu 
creştinismul. ' 

Al doilea a fost George Amirutzes (1400-1469?), a cărui cerce- 
tare a fost una clasică, mai puțin novatoare, încercând printr-un ra- 


! Despre Plethon şi influențele sale filozofice, vezi F. Masai, Pléthon 
et le platonisme à Mistra, Paris, 1956. 

ționament filozofic să se înțeleagă cu un interlocutor musulman şi 
anume sultanul Mahomed al II-lea. Itinerariul său intelectual s-a 
încheiat printr-o colaborare politică cu turcii, fapt care a condus 
chiar la o islamizare a propriei familii. 

Al treilea, George din Trebizonda (1394-1472?) spera printr-un 
demers filozofic să elimine barierele dogmatice dintre creştinism şi 
islam, evidențiind în acest sens articolele de credință comune şi 
scopul identic. El ajunge în final la un fel de supraconfesionalism 
asemănător celui adoptat de dervişii turci în secolul al XV-lea. 

Revenind la primul, putem spune că Plethon este cunoscut 
drept un mare filozof, ce ocupă un loc aparte în reînnoirea neopla- 
toniciană a Bizanțului secolului al XV-lea, precum şi în entuzias- 
mul manifestat în Occident pentru Platon. În calitatea sa de neopla- 
tonician, el a fost de fapt un continuator a unei vechi tradiții bizan- 
tine, care însă crea şi unele dificultăți doctrinale asupra chestiunii 
raportului dintre platonism şi creştinism. 

Neoplatonismul bizantin se dorea a fi înainte de toate creştin. În 
acest sens, concepția marelui gânditor din secolul al XI-lea, Mihail 
Pselos, este tipică, deoarece ea pretinde să alăture filozofia acade- 
mică cu doctrina creştină într-o continuitate armonioasă. Folosin- 
du-l pe Platon, Psellos susținea că-i urma pe Părinţii Bisericii, care, 
asemenea lui Clement Alexandrinul sau Origen, îl foloseau pentru 
a apăra învățătura creştină. Tot Psellos era de părere că Platon nu 
era numai un geniu care atinsese deja nişte limite de gândire prin 
învățătura sa despre dreptate şi nemurirea sufletului, ci prin faptul 
că ajunsese la înălțimea Unului, putea fi considerat drept un pre- 
cursor al creştinismului! Chiar şi profesorul lui Psellos, Ioan Ma- 
vropus, episcop de Evhaita, cel care a introdus sărbătoarea Sfinți- 
lor Trei Ierarhi, îi cerea lui Hristos într-un poem, să-l mântuiască 
pe Platon deoarece doctrina sa era apropiată de creştinism? 

O asemenea atitudine o putem întâlni chiar şi la călugării bizan- 
tini. La începutul secolului al X-lea, un celebru anahoret, Pavel din 
Latros, nu ezită să se instaleze într-o grotă din Samos în care se 
pare că stătuse şi Pitagora. De asemenea, în secolul al XV-lea, că- 


! Despre Psellos şi neoplatonismul bizantin, vezi E. Brchier şi B. Ta- 
takis, Histoire de la philosophie byzantine, Paris, 1949, p. 627. 

2 Jean Mavropous et Platon, P.G. vol. 120, 1156 şi în Dictionnaire de 
Theologie Catholique la rubrica respectivă. 

lugări cunoscuţi pentru ortodoxia lor, sau Marcu Eugenicul condu- 
cătorul partidei bizantine ce se opunea unirii cu Roma, urmau cur- 
surile filozofului Plethon. Numai că între Ortodoxie şi platonism 
lucrurile nu au fost mereu în armonie. Adesea unii platonicieni bi- 
zantini au fost acuzaţi de elenism şi taxaţi a fi eterodocşi, din cauza 
ataşamentului excesiv faţă de teoriile lui Platon. În acest sens, 
Psellos era atacat de patriarhul Constantinopolului, loan Xifilin, iar 
Ioan Italos, crescut de Psellos, a trebuit să se prezinte de mai multe 
ori în faţa justiţiei între anii 1077 şi 1082 pentru că „a reînnoit opi- 
niile anticilor filozofi greci, pentru că a învățat metempsihoza, 
pentru că a așezat deasupra Părinților Bisericii pe vechii filozofi”! 

Ireductibilitatea dintre neoplatonism şi creştinism este, de altfel, 
conformă cu concepţiile marelui model al platonicienilor medie- 
vali, Proclus (412-4857). În calitatea sa de filozof, taumaturg și vi- 
zionar el a scris o Teologie platoniciană, cu un rituak, cu imne etc. 
Limbajul său este folosit de adversari, prin eliminarea cuvintelor 
păgâne şi crearea unor tratate de teologie creştină precum cel al lui 
Isaac Comnenul din secolul al XI-lea (Tratatul despre Providență). 
Chiar şi Psellos vorbea despre „admirabilul Proclus”, iar după con- 
damnarea lui Italos era încă studiat de majoritatea filozofilor bi- 
zantini: Gregoras, cardinalul Bessarion, Matei Camariotes sau de 
occidentali precum Marsile Ficin, Gilles de Viterbe etc. 

Plethon va merge ceva mai departe în vederea restaurării neo- 
platonismului. Adversarii săi afirmau că „el căuta să restabilească 
prin filozofie nu numai un nou Olimp, ci şi un cult nou, o religie 
simplificată, destinată să refacă societatea şi moravurile după ide- 
ile lui Zoroastru şi Platon”. Ori acest lucru el dorea să-l realizeze 
împotriva creştinismului, sperând că restaurarea elenismului putea 
înlocui nu numai revelația creştină, dar şi credința musulmană. De 
fapt, în perspectiva plethoniană islamul era un concurent periculos 
pentru elenism, deoarece de-a lungul Evului Mediu, musulmanii 
încercaseră utilizarea filozofiei (falsafa) sistemelor A/lâtun/Platon, 
Buruklus/Proclus şi Aristutâlis/ Aristotel, drept propedeutică a reli- 
giei, căutând un acord între legea coranică (sharia) şi filozofie. 
Misticii musulmani, sufiştii, îl considerau adesea pe Platon ca unul 


! Psellos era acuzat de Ioan Xifilin de elenism, adică de întoarcere la 
păgânismul antic. Acuzaţiile aduse lui Italos pot fi citite în Dictionnaire 
de Théologie Catholique. 

dintre ei: pentru Ibn Arabi (1165-1240) numai cei care, asemenea 
lui Platon, au stări mistice merită numele de filozofi. Pentru Ple- 
thon revelaţia coranică era perimată, neoplatonismul fiind de fapt 
credința viitorului!. Cu toate acestea, el dorea să revină la Constan- 
tinopol, locul în care conform unui text al patriarhului Ghenadie 
Scolarul şi-a făcut studiile până prin 1380. În plus Plethon aprecia 
Şi organizarea statală a otomanilor, precum şi dezvoltarea turcă 
fondată pe „legi şi instituții noi adaptate politicii de expansiune” 
El admira instituţiile militare, având şi cuvinte de laudă pentru ți- 
nuta morală a musulmanilor, despre care afirma că, spre deosebire 
de creştini, „păstrează credința în Providență şi de aceea Dumne- 
zeu a abandonat elenismul în favoarea lor. Această învățătură este 
un capital important deoarece ea porneşte de la recunoaştere sau 
negarea lui Dumnezeu ca principiu al existenței noastre”. Textul 
lui Ghenadie Scolarul (adversar al lui Plethon) ne duce chiar spre 
afirmaţia că Plethon a revenit la un moment dat pe vechiul teritoriu 
bizantin la Bursa în Bitinia, sau la Adrianopole în Tracia. Aici el a 
urmat „cursurile unui profesor evreu, care i-a făcut cunoscuţi pe 
Averoes şi Avicena (...) precum şi pe alţi comentatori persani şi 
arabi ai cărților lui Aristotel şi ai doctrinei ce-l priveşte pe Zoroas- 
tru”. Pe acest om, numit Eliseu, „foarte influent la curtea barbari- 
lor, evreu în aparență, dar în realitate politeist, Plethon l-a vizitat o 
perioadă lungă de timp, fiindu-i ucenic”. Acest fragment i-a deter- 
minat pe unii să considere această perioadă de instruire, drept iniți- 
ere a lui Plethon în comentatorii iudei, arabi şi persani ai filozofiei 
antice, avansând ideea unei influențe a islamului în gândirea sa. 
Ipoteza, chiar dacă poate fi nuanțată, nu trebuie respinsă, ținând 
cont de similitudinile dintre filozoful bizantin şi filozofia orientală 
a luminilor“ 


! Michel Balivet, op. cit p. 11.. 

? Plethon, „Mémoire pour Théodore” în Palaiolo geia kai Peloponne- 
siaka, ed. Lambros, Atena, 1919-1924, IV, pp. 117-118; Despre musul- 
mani şi Providență în P.G. 160, 980. 

3 Gennade Scholarios, Oeuvres complètes, ed. L. Petit, X.A. Side- 
rides, M. Jugie, Paris, 1928-1936, IV. p. 152, 162. 

* F, Taeschner, „Georgios Gemistos Plethon. Ein Beitrag zur Grage 
der Verbertragung vom islamischen nach dem Abendlande” în Der Islam 
18 (1929), pp. 236-240; H. Corbin, Histoire de la philosophie iranienne, 
Paris, 1964, II, pp. 31-34. 

Dacă interesul lui Plethon pentru islam poate fi confirmat, se 
pare că au fost şi musulmani atraşi de ideile bizantinului, aşa cum 
ne demonstrează existenţa în biblioteca palatului sultanului a unui 
Pletho Arabicus, traducerea arabă a unor fragmente din scrierile lui 
„Yemistus (Gemistos), păgân şi apostat al religiei sale”! Această 
traducere poate fi datată după 1462, demontrând faptul că la curtea 
cuceritorului Mahomed al II-lea, exista un interes real pentru ideile 
elenistice ale filozofului bizantin. Indiferent de răspunsul pe care-l 
putem da acestei problematici, se pare că exista un intens schimb 
de idei între Plethon şi mediul musulman pe care-l frecventa, el 
manifestând față de lumea turco-musulmană o atitudine moderată, 
motivată de relativismul religios al filozofului şi de cosmopolitis- 
mul unui om crescut şi format la confluența mai multor tradiții: 
creştină, iudaică, islamică şi elenistică. 

Celălalt filozof contemporan cu Plethon, George Amirutzes, a 
fost deschis unei colabărări politice cu turcii precum şi adeptul 
unei tentative de familiarizare a musulmanilor cu creştinismul. 
Imediat după 1453, el a făcut parte din grupul celor care au optat 
pentru o turcofilie politică activă, pentru o colaborare cu noul re- 
gim instalat mai întâi la Constantinopol şi apoi la Trebizonda 
(1461). Amirutzes reprezintă un exemplu interesant pentru a ana- 
liza modul în care s-a divizat intelectualitatea bizantină după 1453. 
El a făcut parte dintre cei care au refuzat exilul occidental, accep- 
tând o funcţie oficială în noua societate musulmană. A fost activ pe 
două planuri: pe cel politic şi pe cel cultural. În aceste domenii el a 
colaborat activ cu sultanul, ajungând să fie unul dintre consilierii 
cei mai ascultați de suveran. Amirutzes este autorul unui dialog 
religios, în care personajul central este Mahomed al II-lea. Pentru 
aceasta el se foloseşte de raționamentul filozofic ca bază comună 
între islam şi creştinism. Combinația face din Amirutzes un exem- 
plu interesant de atitudine conciliatoare, ce-l va conduce în final 


! J, Nicolet, M. Tardieu, „Pletho arabicus, identification et contenu du 
manuscrit arabe d'Istanbul, Topkapi Serai, Ahmet III, 1896”, în Jurnal 
Asiatique, 268, 1980, p. 40, 56. 

? Pot fi amintiți aici: istoricul lui Mahomed al II-lea, Kritobulos, con- 
silierii bizantini ai sultanului, Toma Katabolenos, Kiritzes, patriarhul 
Ghenadie Scolarul, numit de Mahomed al II-lea, sau membrii familiei Pa- 
leologilor, principi imperiali deveniți înalți funcționari otomani. 

chiar la convertire la islam!. Opţiunea sa pare a fi a unei părți a aris- 
tocraţiei bizantine, familia din care se trăgea Amirutzes (lagaris) 
aflându-se în relaţii cu lumea musulmană încă de la începutul seco- 
lului al XV-lea. Astfel, Andronic lagaris a fost ambasador al împăra- 
tului bizantin loan al VIII-lea (1425-1448) pe lângă sultanul Egip- 
tului, iar după aceea pe lângă sultanul turc Murad al II-lea (1421- 
1451). Conform unuia dintre cronicarii asediului Constantinopolu- 
lui, Leonard din Chios, un membru al familiei lagaris a deturnat fon- 
duri destinate refacerii zidului capitalei bizantine, fapt care a influ- 
ențat negativ apărarea oraşului. Cel mai sugestiv exemplu îl consti- 
tuie însă legătura familială dintre Amirutzes şi marele vizir al lui 
Mahomed al II-lea, Mahmud Paşa (erau veri). Se pare că această le- 
gătură de rudenie l-a adus pe Amirutzes în postura de mare logotet 
al Trebizondei, iar în acest context capitularea din 1461 nu pare a fi 
întâmplătoare. 

Rolul cultural al lui George Amirutzes a fost mai puțin duplici- 
tar, el având un rol important în traducerea în arabă a unor lucrări 
ale lui Ptolomeu. Această muncă a fost pusă în practică de fiul lui 
Amirutezs, cunoscător al limbii arabe. Prin această inițiativă, el s-a 
alăturat practic grupului de scriitori bizantini, reprezentat de Sofia- 
nos, Dokeianos, Harmonios etc., ce ocupau un loc activ pe lângă 
sultan. La un moment dat, Amirutzes îl introduce pe Mahomed al 
II-lea într-una dintre lucrările sale, intitulată Dialog despre credin- 
ţa în Hristos, prezentându-l drept un om iubitor de filozofie, care 
l-a acceptat pe bizantin fără rezerve în casa sa?. Dialogul lui Ami- 
rutzes, păstrat astăzi în limba latină, este o încercare de elaborare a 
unui limbaj comun, care să permită musulmanilor instruiți o înțele- 
gere obiectivă a creştinismului. Precizarea era foarte importantă, 
pentru că musulmanii nu doreau să vadă în credința creştinilor de- 
cât o exaltare irealistă şi o violare a sensului comun al crezului. 
Amirutzes numea noțiuni comune, denominatorul reprezentat de 
conceptele şi de limbajul filozofic, singurele care permit un dialog 
inter-religios. Filozofia este un limbaj util, raţional, folosit de nu- 
meroşi gânditori ai celor trei religii avraamice şi recunoscută de 


! Despre viaţa şi activitatea lui Amirutzes, vezi A. Argyriou, G. La- 
garrigue, „Georges Amiroutzes et son Dialogue sur la foi du Christ tenu 
avec le Sultan des Turcs”, în Bizantinische Forschungen, 11, 1987, p. 29. 

? Ibidem, pp., 34, 39, 40, 45, 46. 

mulți ca legitimă și compatibilă cu dogma!. Limita de manevră 
permisă lui Amirutzes este foarte strânsă, deoarece nu îi este per- 
mis să pună în paralel islamul şi creştinismul: el trebuie să se limi- 
teze numai la o apărare a credinței şi să sporească interesul sulta- 
nului pentru creştinism. Textul redactat de el se adresează şi non- 
musulmanilor cărora sultanul le apare ostil punctelor de vedere 
creştine. Chiar dacă pot apărea discuţii aprinse între cei doi, Maho- 
med îl asigură totuşi pe Amirutzes că într-un cadru privat pot vorbi 
orice. 

Concluziile dezbaterilor din Dialogul despre credința în Hris- 
tos lipsesc, dar tonul textului lasă deschisă posibilitatea unei înţe- 
legeri între islam şi creştinism. La rândul său, Amirutzes pare un 
artizan al colaborării turco-bizantine, pe plan politic şi cultural, dar 
nu a acceptat o fraternizare religioasă excesivă, menajându-şi com- 
patrioții, destul de critici cu inițiativele sale oportuniste. 

Ultimul filozof bizantin menţionat de noi, George din Trebizon- 
da, face un pas înainte pe calea concilierii religioase. Apropiat al 
Amirutzes, aristotelician ca şi el, George din Trebizonda a ocupat un 
loc important printre cei care au încercat să realizeze o apropiere 
reală între turci şi bizantini în secolul al XV-lea. Prin originile şi 
educaţia primită, el este apropiat de tradiția bizantină şi umanismul 
italo-grec din Europa Occidentală.’ George din Trebizonda a partici- 
pat la conciliul de la Florenţa, iar în 1443 papa Eugeniu al IV-lea îl 
cheamă la Roma, încredințându-i catedra de filozofie şi filologie. Se 
spune că reputaţia sa era atât de mare, încât avea auditoriu venit din 
Spania, Germania sau Franţa. Urmașul lui Eugeniu al IV-lea, papa 


l George din Trebizonda, „Martyrium Andreae de Chio”, în P.G., vol. 
161, 880. 

? Familia sa provenea de la Marea Neagră, George din Trebizonda vă- 
zând lumina zilei în aprilie 1395 în Creta. In această insulă, devenită po- 
sesiune venețiană în secolul al XIII-lea, studiile bizantine erau predate la 
începutul secolului al XV-lea de către personalități precum loan Simeno- 
nakis. După un prim ciclu de studii, George din Trebizonda la vîrsta de 
20 de ani pleacă în Italia (1416), la invitația senatorului Francesco Bar- 
baro. Aici, are posibilitatea să învețe latina, cu ajutorul unor profesori re- 
numiţi, Vittorino de Feltre şi Guarino din Verona. După o scurtă perioadă 
petrecută în Creta, el a revenit în Italia, unde a predat greaca la Vicenza şi 
la Veneţia. Vezi J. Monfasani, George of Trebizond, a Biography and a 
Study of his Rhetoric, Leiden, 1976, pp. 3-36. 

Nicolae al V-lea (1447-1455) a continuat colaborarea cu George din 
Trebizonda, încredințându-i traducerea mai multor opere din greacă 
în latină. Din păcate, angajarea sa în violente polemici cu Plethon şi 
Bessarion sau cu vechiul său profesor Guarino din Verona l-au înde- 
părtat de la catedră şi din Roma, găsind refugiu la Neapole în iunie 
1453. Aici el a compus un Tratat adresat lui Mahomed al II-lea care 
tocmai cucerise Bizanțul şi a întreprins mai multe încercări pe lângă 
regele Neapolului, pentru a primi o funcţie diplomatică la Istanbul. 
În cele din urmă, revine la Roma sub pontificatul papilor Calixt al 
III-lea (1455-1458) şi Pius al II-lea (1458-1464).! 

În august 1464, un fost elev de-ai lui George din Trebizonda, 
Pietro Barbo, a fost ales papă sub numele de Paul al II-lea. El i-a 
încredințat lui George o misiune diplomatică în Imperiul Otoman. 
După câteva luni petrecute la Constantinopol, fără a putea întâlni 
pe Mahomed al II-lea, dar aflându-se în contact cu apropiații sulta- 
nului printre care şi Amirutzes, la întoarcerea sa la Roma este acu- 
zat de activități pro-turce şi închis mai multe luni. 

Cu privire la acest subiect avem mărturia lui Agostino de Ru- 
beis, trimisul Milanului pe lângă papă. El spunea următoarele: „Un 
bărbat de şaptezeci de ani, cunoscător al limbilor greacă şi latină, 
anul trecut, în cursul misiunii în Orient, a fost surprins făcând con- 
trariul. La întoarcere au fost găsite asupra sa scrisori compromiţă- 
toare. El a dat informații turcilor şi l-a încurajat pe sultan să inva- 
deze Italia. El îl numea pe sultan Stăpânul Universului. A avut şi 
alte activități cu sultanul, deoarece a fost bine primit şi i-au fost 
oferite multe cadouri. Informat, papa l-a închis discret în palat, 
pentru a nu se face scandal, pentru că George fusese profesorul său 
de litere şi avea respect pentru vârsta sa înaintată. Pe parcursul in- 
terogatoriului, el a recunoscut acuzaţiile aduse, pentru că scrisorile 
găsite asupra sa îl încriminau. În timpul procesului, el a continuat 
să-l laude pe sultan, spunând că ar fi trebuit să fie stăpânul lumii”.? 
În cele din urmă George din Trebizonda a murit în 1472 sau 1473 
la Roma, în vremea papei Sixt al IV-lea (1471-1484). 


! J, Monfasani, op. cit., (prima parte a cărții). 

2 A. Mercati, „Le due lettere di Giorgio de Trebisonda a Maometto II” 
în Orientalia Christiana Periodica, 9, (1943), pp. 65-68. Denumirea de 
Stăpân al Universului dată de George din Trebizonda sultanului era folosită 
în mod frecvent şi sub alte forme: Signoro del Mondo, Dominus Mundi. 

Prin trecerea în revistă a vieții sale ne putem da seama că este 
destul de greu să-i reducem activitatea la unul din curentele de 
gândire contemporane. Umanist bizantin, născut pe pământ veneţi- 
an, cu o carieră construită şi desfășurată în bună parte în Italia, fa- 
miliarizat cu marii umaniști ai Italiei, filozoful a rămas totuşi în 
contact cu țara de origine: partizan al unirii dintre Biserici elabo- 
rată la Ferrara-Florenţa, el s-a opus totuşi unionistului Bessarion 
asupra unor probleme de ordin filozofic. George din Trebizonda a 
fost în relații amicale şi cu priteni ai sultanului, precum Amirutzes 
sau cu patriarhul de la Constantinopol, Ghenadie Scolarul. Chiar 
dacă a fost prieten cu unii papi, el a visat la un Imperiu universal 
condus de sultan. Această idee a fost exprimată de George din Tre- 
bizonda în lucrarea sa Tratat despre concordanța dintre islam şi 
creştinism elaborată la Neapole în 1453, unde se afla după plecarea 
precipitată din Roma şi pare a fi o reglare de conturi adresată fos- 
tului său protector, papa Nicolae al V-lea. 


3.15 Mahomed al II-lea, „Împărat roman” 


Cucerirea Constantinopolului de către Mahomed al II-lea l-a 
marcat profund în cariera sa pe George din Trebizonda. Latinofil 
convins până la această dată, el îşi schimbă brusc orientarea, anga- 
gere cu turcii pe baza unui compromis religios. Tratatul său adresat 
sultanului este datat iulie 1453, la două luni după cucerirea Con- 
stantinopolului. Ataşamentul său intelectual față de cauza otomană 
l-a condus câțiva ani mai târziu la o angajare periculoasă pentru 
prestigiul său de erudit, şi care l-a costat chiar libertatea. El a scris 
două scrisori sultanului în 1466, din care putem observa în rezumat 
principalele idei ale sistemului său politico-religios.| 

Prima scrisoare a fost redactată la Galata, cartierul genovez al 
Constantinopolului, pe data de 24 februarie 1466. Filozoful se adre- 
sa „celui mai mare împărat roman care posedă tronul datorită virtu- 
ilor pe care le are, victoriei pe care Dumnezeu i-a dăruit-o”. Altfel 


! A. Mercati, art. cit., pp. 85-89; J. Monfasani, op. cit., pp.131-136. 

spus, Mahomed al II-lea este „un trimis al lui Dumnezeu printre oa- 
meni, căruia Providența i-a dăruit Constantinopolul şi care conduce 
tot pământul... Din mai multe motive, Mahomed este mai mare de- 
cât ceilalți cuceritori ai antichității: Cyrus, Alexandru şi Cezar, des- 
cendența sa este nobilă, deoarece îşi are originea în Ismael, fiul lui 
Avraam... În plus față de Cyrus, care a învins o lume prost organi- 
zată şi fără o experiență de luptă, Marele Turc a supus naţiuni pu- 
ternice. Dumnezeu a învestit același om cu atâta putere” ! 

Cea de a doua scrisoare este datată în anul 1466 şi a fost redac- 
tată la Roma. Textul este şi mai explicit decât primul, George din 
Trebizonda spunând că a vrut să câştige de partea ideilor sale şi pe 
papă şi pe cardinali. Cuceritorul Constantinopolului este comparat 
cu marii cezari, apărători ai Bisericii, un fel de rege biblic însărcinat 
de Dumnezeu cu restabilirea credinței, a virtuţilor şi a ordinii politi- 
ce. Fragmentul are darul să-l informeze pe sultan despre locul exact 
pe care trebuie să-l ocupe în ochii creştinilor, în tradiția politică ro- 
mană şi în genealogia religioasă iudeo-creştină: pentru a-i conduce 
pe nonmusulmani, suveranul nu trebuie să uite că el este succesorul 
cezarilor şi că se trage din Avraam. Practic, George din Trebizonda 
se consideră un fel de „consilier al problemelor creştinilor” 

„Dumnezeu ţi-a dat Constantinopolul, capitala Imperiului Ro- 
man, tronul lui Constantin, pentru două motive: mai întâi pentru că 
majestatea voastră îl imitaţi pe Constantin şi apoi în măsura în care 
puteți urma exemplul de a deține în propriile mâini imperium uni- 
versal. Constantin nu se trăgea dintr-o veche familie imperială, dar 
Dumnezeu în mâna căruia este întreaga putere, i-a dat un Imperiu 
pentru care el a realizat aici, pe pământ, o singură credință şi o sin- 
gură Biserică. Datorită lui Dumnezeu, el şi Casa sa au domnit asu- 
pra Universului timp de mai multe veacuri'?. Autorul foloseşte ar- 
gumentul analogiei istorice, frecvent în scrierile timpului: aceleaşi 
cauze, aceleaşi circumstanţe, aceleaşi rezultate. Urmează o viziune 
originală asupra rolului providenţial al islamului în protejarea Bi- 
sericii: „...aşa cum grecii în aroganța lor doreau să împartă Biseri- 
ca, Dumnezeu a ridicat un suveran arab împotriva Bisericii Orien- 
tale (...) şi când grecii s-au separat de Biserica Romană, Providența 


! A. Mercati, art. cit., pp. 87-88. 
? Michel Balivet, op. cit., p. 20. 

a desemnat casa sa să împlinească progresiv unitatea de credință, a 
Bisericii şi a Imperiului. Dumnezeu ţi-a dat mai întâi Asia Mică, 
apoi grecii s-au îndepărtat de Biserică pe vremea împăratului Can- 
tacuzin, care era partizan al palamismului şi strămoşii tăi au intrat 
în Europa. De aceea bizantinii, încercaţi de atâtea rele, s-au gândit 
să reunifice Biserica. Acest lucru nu l-au făcut din toată inima. O 
lume stupidă, pe care Dumnezeu a început s-o ignore. lată cum 
Dumnezeu ţi-a oferit Constantinopolul, înainte de a realiza, prin 
intermediul tău, unirea celor trei valori: credința, Biserica şi Impe- 
riul, într-o singură entitate”! 

În linii mari, George din Trebizonda reia părerea unanimă a bi- 
zantinilor, conform căreia invazia turcă era un blestem divin desti- 
nat să pedepsească greşelile creştinilor. George foloseşte această 
perspectivă providenţială, dar îi dă o altă greutate: domnia sultanu- 
lui nu este cea a lui antichrist, ci a unui unificator benefic; invaziile 
musulmane anterioare au fost doar nişte etape pregătitoare instau- 
rării unei lumi noi; musulmanii nu vin dintr-un „întuneric exte- 
rior”, ci supremaţia lor este anunțată de Scriptură.” 

În 1467, filozoful a scris un nou Tratat cu titlul: Divinului Ma- 
nuel care va fi regele universului. Această lucrare needitată, este 
practic o continuare a unui codex grec de la Miinchen, cu numărul 
537, şi care se intitulează Despre slava veşnică a Autocratorului şi 
a Imperiului său mondial. Destinatarul nu era altul decât Maho- 
med al II-lea, chiar dacă numele îi este ascuns în spatele unor ape- 


lative precum „divinul Emanuel” sau „împăratul universului”. 


1 Aluzia este făcută în legătură cu disputa politico-religioasă din vre- 
mea împăratului loan al VI-lea Cantucuzino din secolul al XIV-lea. Vezi 
şi A. Mercati, art. cit., pp. 94-96. 

2 Se aduce drept argument Psalmul LXXI, 15: „Şi va fi viu şi se va da 
lui din aurul Arabiei şi se vor ruga pentru el pururea; toată ziua îl vor bi- 
necuvânta pe el”. George din Trebizonda spune că David ar fi adăugat „al 
Arabiei” nu pentru că sultanul ar fi fost arab, el avându-și originile din 
Avraam prin Ismael, ci pentru că el a fost crescut în legea arabă. Altfel 
spus, sultanul, ca fiu al lui Avraam, a venit să restabilească legea avra- 
amică, ceea ce este conform cu perspectiva islamică care consideră religia 
lui Mahomed drept o restaurare a monoteismului original. 

* A. Mercati, art. cit., pp.132-133, 223-225. 

Chiar dacă asistăm în aceste scrieri la o încercare curajoasă de re- 
suscitare a ideologiei imperiale romane, pusă pe seama sultanului, 
George din Trebizonda rămâne tributar unor umaniști contemporani, 
încercând să avanseze pe calea concilierii dogmatice dintre islam şi 
creştinism. În acest sens, îndrăzneala sa teologică a depăşit limitele 
atinse de gânditorii vremii sale. Singurul contemporan cu care poate 
fi comparat este cardinalul Nicolas Cusanus cu lucrarea De pace fi- 
dei scrisă imediat după cucerirea Constantinopolului de către turci.! 
Scrierile lui George din Trebizonda, ultimul exemplu ales pentru 
prezentul studiu constituie o ilustrare a iremediabilei neînțelegeri 
politice, culturale şi religioase dintre cele două părți ale creştinătăţii, 
cea de cultură greacă şi de tradiție bizantino-ortodoxă şi cea de juris- 
dicție catolică şi latină. Această fractură intercreştină, care s-a ac- 
centuat de-a lungul Evului Mediu prin schisme şi cruciade, a condus 
la apropieri neaşteptate între musulmani şi bizantini, cei din urmă 
preferând „turbanul turcesc” „mitrei pontificale” În acest context 
politic, trebuie să înţelegem spiritul deschis al umanismului secolu- 
lui al X V-lea, precum şi demersurile unor personalități culturale bi- 
zantine evocate aici, care amintesc şi de poziţia conciliatoare mani- 
festată de unii mistici musulmani față de creştini.? 


N. Cues, La Paix de la Foi, trad. R. Galibois, Sherbrooke, 1977. 

2 Este vorba despre discipolii şeihului turc Bedreddin de Samavna 
(mort în 1416) care vorbeau despre unirea musulmanilor şi a creştinilor. 
Ideilor lor s-au răspândit în insulele Mării Egee aflate sub dominație ge- 
noveză şi venețiană (Chios, Samos sau Creta). Vezi detalii la M. Balivet, 
Islam mistique et Revolution dans les Balkans ottomans: vie du Cheikh 
Bedredân, Istanbul, 1995. 

4.1 Stilul de viață în lumea bizantină 
şi în cea arabă 


În perioada secolelor VIII-XI structura populaţiei bizantine şi a 
celei arabe era eclectică, efect al întinselor teritorii stăpânite. Po- 
pulația Imperiului bizantin era formată din rase diferite, cu o majo- 
ritate greacă şi populaţii elenizate, îndeosebi în oraşe precum Ale- 
xandria, Tesalonic şi Efes, dar şi din slavi, armeni, capadocieni, se- 
miţi sau egipteni. Începând cu secolul al XI-lea au apărut și colonii 
ruşi, bulgarii, georgienii, turcii şi varegii, care-şi căutau norocul în 
marele oraş Constantinopol, anglo-saxonii, normanzii, italienii din 
Veneţia sau Amalfi, Genova sau Pisa, mercenari latini, toți convie- 
țuind într-un spaţiu care reflecta într-un fel imaginea oikumenului 
bizantin. 

Cosmopolitismul demografic caracteriza şi structura socială ara- 
bă, care, începând cu epoca umayadă, a fost tripartită, consolidată pe 
baza criteriului confesional, care implica şi distincții juridice sau 
economico-sociale. Imperiul, în fruntea căruia erau califii, era prea 
mare şi format din elemente eterogene. Singurul principiu unificator 
era tributul plătit califului.! În aceste categorii, dominantă era cea a 
califului, împreună cu familia sa şi aristocrația militară. A doua cate- 
gorie o formau cei convertiți, care se bucurau de drepturi, dar le era 
interzisă apostazia. Dhimmi constituiau cea de a treia castă, repre- 
zentând pe cei care erau de fapt membri ai celorlalte culte monoteis- 
te (creştini, evrei, zoroastreni), considerate tolerate, dar care plăteau 
tribut pentru protecția primită, îşi practicau liber religia şi aveau 
propria jurisdicție, în cazul în care nu se implicau și musulmanii. În 
spațiul islamic, un loc aparte îl ocupau sclavii, care proveneau ca şi 
în Imperiul bizantin din teritoriile cucerite, din târgurile de sclavi, 
întâlnite în toate marile oraşe. La Bizanţ, rândurile sclavilor erau în- 
groşate de copiii abandonaţi, de creditorii insolvabili, de țăranii foar- 
te săraci care se vindeau cu sau fără copii. Atât pentru arab, cât şi 


! J.B. Bury, The Eastern Roman Empire, vol. IV, Ed. Cambridge Uni- 
versity Press, Cambridge, 1927, p. 750. 

pentru bizantin sclavia avea caracter domestic, cu diferenţa că un co- 
religionar musulman nu putea deveni sclav, în timp ce un creştin 
putea avea un sclav de aceeaşi religie. 

Nivelul de trai într-un oraş bizantin era inegal, fiind determinat 
de apartenența la diferitele clase sociale, de condițiile materiale loca- 
le, de meritul propriu sau de tradiţiile din fiecare regiune a Imperiu- 
lui. De asemenea, structura ierarhică bizantină, inspirată de cea ro- 
mană (vechii clarissimi), făcea distincţia printre nobili, între cele 18 
clase ale synclerikoilor, în funcţie de demnităţile lor: magistris, pro- 
tospătar, patriciu, fiecare cu însemnele specifice oferite de împărat 
odată cu titlul nobiliar. O categorie intermediară, compusă din me- 
dici liber-profesionişti, chirurgi, învățători şi profesori, avocaţi, ar- 
hitecţi, ingineri militari, era nevoită să se încadreze în bresle sau cor- 
poraţii, care, la rândul lor, erau direcționate spre trei domenii: ali- 
mentaţie, construcții şi industria de lux, toate strict monopolizate.. 

În jurul Sfintei Sofia, a Palatului Sacru şi a Hipodromului, gra- 
vita viaţa capitalei Constantinopol, caracterizată prin fastul cere- 
moniilor desfăşurate în zilele de mare sărbătoare, de ostentația vie- 
ţii imperiale prilejuită de recepţiile de la Palat şi de amuzamentul 
din Hipodrom. 

În privinţa obiceiurilor legate de naștere, căsătorie şi moarte, 
acestea erau, în general, dictate de religie. Bizantinii îşi botezau 
copiii la 7 zile de la naştere, naşii alegând numele unui sfânt, al 
unei sărbători sau al unei virtuți pentru finul lor. Musulmanii îşi 
purificau copilul în apa în care fierbeau flori, leagănul fiind păzit 
de spiritele malefice timp de 3 zile şi 3 nopți printr-un foc conti- 
nuu. Tot în spaţiul islamic, copilul primea un nume ţinut secret, 
precum și un diminutiv? La naştere, astrologii erau prezenți, atât 
în familiile bizantine, cât şi în cele musulmane. Băieţii bizantini 
puteau merge la şcoală începând cu vârsta de 7-8 ani. Prin lege, 
băieţii se puteau căsători de la 14 ani, iar fetele de la 12 ani. Poli- 
gamia era interzisă în secolul al VIII-lea la Bizanţ, în timp ce per- 


! Ch. Diehl, F. iguri bizantine, vol. I, trad. I. Zara, Ed. pentru Litera- 
tură, Bucureşti, 1969, pp. 107-108. 

? Începând cu secolul al X-lea numele de familie era împrumutat de la 
numele unei localități, regiuni, profesiuni, sau era preluat numele tatălui, 
precedat de un substantiv determinativ, ibn adică „fiul lui”. 

sista la Roma şi în lumea arabă, unde numărul soțiilor era limitat la 
4, dacă soțul avea cu ce să le întrețină. 

Funeraliile păstrau obiceiuri antice, păgâne, cum ar fi bocitul, 
care era interzis la musulmani. La Bizanţ, cimitirele erau situate ini- 
țial în afiara oraşelor, de teama molimilor, dar mai târziu vor fi aduse 
lângă mânăstiri sau biserici, din dorința morţilor de a se odihni 
aproape de sfinţii care se aflau în acel lăcaş. Culorile veşmintelor de 
doliu variau în funcție de regiunile geografice: alb în Iranul Oriental, 
Spania şi Maroc, albastru închis şi negru în Iranul Occidental. 

Pregătirea intelectuală era foarte importantă pentru bizantini, la 
care meritul personal conta imens în poziționarea pe treptele ierar- 
hiei sociale. Tocmai de aceea învățământul era la îndemâna celor 
mai modeşti locuitori ai Imperiului, care beneficiau de şcoli şi bi- 
blioteci în mai toate oraşele. Limba de studiu era greaca, folosită 
până în secolul al XV-lea de Biserică, de Curte şi în administrație. 
Învățământul elementar şi mediu era accesibil tuturor băieţilor, de 
fapt oricărui copil ai cărui părinţi puteau plăti pe dascăli, căci şco- 
lile erau private. Şcoala elementară, primară, se desfăşura pe dura- 
ta unui ciclu de 2-3 ani, timp în care se învățau scrisul, cititul (din 
Psaltire), socotind pe degete sau cu pietricele. Următorul ciclu, cu 
o durată variabilă de 8-10 ani, forma cadrele din administraţie. În 
acest timp erau predate discipline precum gramatica, istoria, geo- 
grafia, texte biblice, elemente de mitologie, retorica şi astronomia. 
Profesorii erau laici, plătiţi în mare parte de părinții elevilor. La 20 
de ani, tinerii puteau fi admişi la Universitatea din Constantinopol, 
construită de împăratul Teodosie al II-lea şi reconstruită în Palatul 
Magnaura de Cezar Bardas în secolul al IX-lea, sau la altă Şcoală 
Superioară din orice alt oraş: Antiohia, Gaza, Nisibi, Cezareea, Si- 
racusa, Roma. Universitatea era subvenţionată de stat, iar profeso- 
rii formau o categorie privilegiată, care după 20 de ani puteau de- 
veni înalți funcționari sau demnitari imperiali. Şcoala superioară 
de Teologie, autorizată de Patriarhie, avea câte o filie în fiecare 
eparhie. Incepând cu secolul al VIII-lea, profesorii acestor şcoli 
vor fi diaconii de la Sfânta Sofia, care predau gramatica, retorica 
Şi, o dată cu începutul secolului al XII-lea, chiar şi filozofia, mate- 
matica și literatura antică! 


LN. Iorga, Istoria vieții bizantine, trad. M. Holban, Ed. Enciclopedică 
română, Bucureşti, 1974, p. 104. 

anx A 


O situație diferită întâlnim însă în mediul islamic. Până în seco- 
lul al X-lea nu exista învățământ public organizat, singurele lecții, 
cu caracter religios, având loc în moschei. Cei bogați studiau sin- 
guri filozofia, literele şi ştiinţele. Foarte importantă în evoluţia în- 
vățământului islamic a fost „Frăția purității”, un cerc de învățați 
care au alcătuit şi difuzat o enciclopedie, prin care popularizau 
doctrina neoplatonică şi ştiinţele. Membrii acestei frății au forțat o 
reacție negativă din partea califilor. În lumea islamică, învățămân- 
tul primar avea o durată de 5 ani, în care se predau scrisul şi cititul 
elementar al Coranului, considerat „discurs asupra istoriei univer- 
sale”, deținător al misterului religios al societății umane. Primele 
şcoli au apărut pe lângă moschei, care erau atât centre religioase, 
cât şi centre ale vieţii politice şi intelectuale, sedii ale tribunalelor 
şi administraţiilor. La sfârşitul secolului al X-lea, învățământul se- 
cundar, gratuit, aprofunda studiul gramaticii, al textelor sacre şi al 
tradiției profetice (hadit), al dreptului, dialecticii, filologiei, limbii 
Şi literaturii arabe, geografiei şi istoriei, matematicii, astronomiei, 
alchimiei, muzicii, influențate de perşi şi bizantini. În marile oraşe 
musulmane erau numeroase librării, unde copiştii erau plătiți în 
funcţie de frumuseţea caligrafiei lor. 

Din viața cotidiană nu lipseau nici distracțiile. În oraşele islami- 
ce, comedianţii profesionişti puteau fi întâlniți la orice colț de stra- 
dă sau în pieţe. Terenuri de sport existau în fiecare sat (maydanul), 
iar la oraşe antrenamentele se desfăşurau în ritmul muzicii. La 
Bizanţ spațiul pincipal de distracții rămâne hipodromul. Aici aveau 
loc şi ceremoniile de încoronare a noilor împărați sau sărbătorirea 
unei victorii militare, cu defilarea carelor de luptă şi a prizonieri- 
lor. Viaţa urbană din cele două medii atât de diferite, dar şi cu 
unele puncte comune, era bazată pe mentalități tradiționale. Oraşul 
concentra în el toate forţele vii ale civilizaţiei epocii, în timp ce 
mediul rural devenea, în mod paradoxal, secundar sub aspectul 
continuității tradițiilor autentice. 

4.2 Viaţa rurală în Imperiul Bizantin 
şi în lumea islamică între secolele VIII-XI 


Creştinismul s-a răspândit mai întâi în Imperiul roman de la est 
la vest. La sfârşitul secolului al V-lea, au intervenit modificări im- 
portante: acum au fost evanghelizate regiunile de nord şi de răsărit 
ale continentului, astfel încât la anul 1000, vom avea o Europă for- 
mată în majoritate din state creştine! Începând din secolul al 
VII-lea populaţia creşte (în ciuda tuturor dificultăților epocii, po- 
poarele îşi recapătă plăcerea de a trăi); terenurile abandonate şi îm- 
pădurite sunt din nou cultivate. 

Din secolul al X-lea s-au asanat mlaştinile, înainte de anul 1000 
au apărut morile. Odată cu marile invenții, roaba, vârtelnița, sfre- 
delul etc. lumea rurală descoperă noi plante pentru alimentaţie şi 
îşi ameliorează randamentul.? 

Precizăm că la Bizanţ prevala modul de viață rural, ca de altfel 
în orice țară medievală. În manualul de artă militară Taktica al îm- 
păratului Leon al VI-lea (886-912) se afirmă că două categorii so- 
ciale asigurau bunul mers al statului: țăranii şi soldații. 

Cuvântul folosit pentru a-l desemna pe țăran era georgos, iar 
mai târziu locuitorii satelor erau numiţi paroiki. 

Este dificil de spus care era diferenţa netă între sat (chorion) şi 
o aşezare urbană deoarece existența fortificațiilor nu constituia 
semnul urbanității. 

„Tratatul fiscal” păstrat în Biblioteca Marciana din Veneţia dis- 
tinge trei tipuri de aşezări rurale: chorion-ul, agridion-ul (cătunul) 
şi proasteion-ul (domeniul) 

Chorion-ul era un sat în toată regula şi număra între 50 şi 150 
de cămine. Satul cuprindea o karhedra (nucleu), adică un centru 
structural al aşezării: punctul de plecare al recensământului fiscal 
local (putea avea şi mai multe karhedrai, ceea ce impunea disper- 
sarea caselor țăranilor). O parte din terenuri erau comune: dealuri 


A Carpentier, Istoria Europei, Ed. Humanitas, Bucureşti, 1997, p. 112. 
2 G. D 'Hancourt, Viaţa în evul mediu, Ed. Corint, Bucureşti, 2000, p. 15. 
3 G. Cavallo, Omul Bizantin, Ed. Polirom, Iaşi, 2000, p. 54. 

împădurite, păşuni, pâlcuri de castani, nuci, alte specii de pomi, 
țărmuri de mare şi maluri lacustre; obştească era socotită şi pro- 
prietatea asupra apelor curgătoare. 

Mare parte din teritoriul satelor era distribuit între gospodăriile 
familiilor autohtone — purtând denumirea de stasis (în sens de uni- 
tate fizică, ce include case, vii, bucătarii, pomi, grădini, câmpuri, 
păşuni, izvoare) şi stichos (în sens de unitate fiscală). Satul bizan- 
tin constituia o unitate administrativă şi fiscală; avea magistrați 
(„bătrânii”) proprii şi alţi funcţionari. În cazuri de urgență acționa 
colectiv (satul), care se implica în controverse judiciare şi-şi apăra 
drepturile de proprietate împotriva străinilor. 

O obligaţie inevitabilă a bizantinului față de împărat o repre- 
zenta plata impozitului către perceptorii săi, nerespectarea acestei 
prevederi fiind echivalentă cu săvârşirea unui păcat. Ecloga din 
728 stabileşte pedepse financiare pentru vinovatul înstărit (eupo- 
ros) şi pedepse corporale pentru vinovaţii săraci, care erau lipsiţi 
de orice putere. Biserica şi Statul vor avea grijă de aceştia prin în- 
ființarea „caselor milei” Un text din secolul al X-lea menţiona 
faptul că păcatele nu pot fi şterse decât după o deplină mărturisire 
Şi ispăşire a sufletului întinat. Neplata dărilor trebuia răscumpărată 
printr-o reparaţie sau prin tortură. Scutit era numai săracul, care nu 
plătea impozit şi trăia din mila semenilor. El se ocupa cu împletitu- 
rile din nuiele, cu paza, lucra ca sezonier la muncile câmpului şi ca 
salahor pe şantiere. Familia săracului era inseparabilă de ocupația 
sa şi astfel dependentă de situații imprevizibile, deci instabilă. Chiar 
dacă se ajutau reciproc, nu se putea vorbi de o egalitate materială 
între ei. Unii erau mai bogați decât alții: dizeugaratoi (stăpâni pe 
două perechi de boi) şi akternones (nevoiaşi). 

După sistemul colonatului, care dominase în primele secole ale 
imperiului, în secolul al VII-lea au loc schimbări majore: marea pro- 
prietate funciară, cultivarea pământurilor cu sclavi sau coloni sunt în 
declin şi preponderentă devine mica proprietate a țăranilor liberi. 

Heraclizii introduc reforma administrativă, care va substitui ve- 
chilor provincii prea mici şi numeroase — themele — circumscripții 
militare conduse de un strateg investit cu toate puterile.! În acest 
context va creşte numărul țăranilor liberi. 


! S, Berstein, Istoria Europei, Ed. Institutului European, 1997, p. 53. 

Țăranii din zona de frontieră primesc loturi de pământ, pentru 
ca în schimb să presteze serviciul militar în caz de război, cu calul 
şi armele proprii. Aceştia se numeau stratiotes (akrites) care îşi lu- 
crau pământul împreună cu familiile lor (se crease o clasă de mici 
proprietari ereditari). Se crede că aceşti „țărani-soldaţi” aveau une- 
le facilități față de ceilalți țărani: primeau o mică soldă, transmi- 
teau bunurile moştenitorilor, cărora le reveneau aceleaşi îndatoriri 
militare (se crease o armată regională). 

În mediul rural se percepea capitato — jugatio, o taxă plătită de 
o persoană anual, pentru un jugum de pământ cultivat.? Țăranii 
erau puşi să plătească impozite mari şi cei care nu puteau plăti lu- 
crau pe pământul marelui proprietar, care va plăti pentru acesta la 
fisc, în schimbul muncii prestate. În aceste condiţii servajul nu dis- 
părea şi încetul cu încetul au reapărut marile proprietăți funciare 
laice şi ecleziastice. Țăranul devine dependent, serv, legat de pă- 
mântul stăpânului pe care-l lucrează. Zadarnic unii împărați au în- 
cercat abolirea servajului, fiindcă el a fost reabilitat de fiecare dată 
şi a rămas până la sfârşitul Imperiului. Deşi Biserica îndemna şi 
propovăduia ocrotirea săracilor, sistemul bizantin nu era prea in- 
dulgent cu aceştia, taxele fiind uneori mai mari pentru săraci decât 
pentru bogați. 

Numărul satelor de țărani liberi scade progresiv din cauza creş- 
terii taxelor şi impozitelor. Marii proprietari beneficiau, cum am 
mai amintit, de scutiri şi privilegii, pe când micii proprietari (țăra- 
nii liberi), nu; totuşi au beneficiat de un statut al lor, care să-i fe- 
rească de abuzuri. Aceasta s-a produs în timpul împăratului Leon 
al III-lea Isaurul, căruia i se atribuie Legea Agrară (Nomos Geor- 
gykos). Ea şi-a propus să apere mica proprietate şi pe țăranii liberi 
în obşti; prevedea următoarele: 

a) ocrotirea proprietății personale a ţăranului de fisc; 

b) protejarea bunurilor comunale; 

c) abolirea corvezilor impuse oamenilor liberi. 


! J, Carpentier, op. cit., p. 117. 

? F, Cepan, Bizanțul şi popoarele din S-E Europei, Ed. Oscar Print, 
Bucureşti, 1999, p. 154. 

3 C. Diehl, F. iguri bizantine, Ed. pentru Literatură, 1969, p. 102 

Începând cu secolele al IX-lea şi al X-lea, în schimbul prestării 
serviciului militar şi al asigurării unui număr de soldați echipați de 
luptă, împăratul concesiona unui nobil (mare proprietar) un sat cu 
veniturile sale (sau mai multe sate). Această concesiune se numea 
pronoia şi dădea dreptul nobilului să perceapă o parte din taxe şi 
impozite pentru el şi o alta pentru fisc!. 

Țăranii dependenţi se numeau paroiki. Pronoia avea însuşirile 
unui feud, dar nu a dobândit caracter ereditar, ea fiind acordată ex- 
clusiv de împărat, care-şi rezerva dreptul de revocare a acesteia în 
caz de nesupunere?. Practic, situaţia țăranilor nu se schimbă cu ni- 
mic, ei trec doar de sub autoritatea statului, sub autoritatea marilor 
feudali. Sistemul pronoiei la Bizanţ a durat timp de patru secole, 
constituind un factor principal al feudalizării statului. În timp ce 
stratiotes aparţineau clasei țărănimii libere, pronoiarii erau expo- 
nenții aristocrației feudale. Ei sunt „putemicii” (dynatoi), care în 
secolul al X-lea aspiră la hegemonia economică şi politică, înfrun- 
tând puterea centrală. Odată cu dinastia Comnenilor, această aris- 
tocrație a pronoiarilor s-a impus definitiv. Astfel, în timp ce stra- 
tiotii formau baza esenţială a forțelor Imperiului Bizantin, pronoia- 
rii au constituit unul din elementele decadenţei lui. 

Novelele din secolele al IX-lea şi al X-lea numesc pe dynatoi — 
„cei pe care Dumnezeu i-a ales să stăpânească”; astfel, pe lângă 
împărat, care era „alesul lui Dumnezeu”, existau aceşti „stăpâni”, 
un dat divin ce trebuia acceptat.” 

Este demn de reținut opoziţia dintre cei bogaţi, puternici (dyna- 
toi“) şi cei mici (penetai”) din mediul rural bizantin. Cei puternici 
erau cei a căror bogăție sau funcţie le permitea să exercite o anumită 
presiune asupra micilor gospodării ţărăneşti. Bogatul avea cea mai 
frumoasă casă în care îşi putea primi musafirii pe când țăranul de 
condiție medie îşi permitea să întrețină doar o pereche de boi, un 


! O. Drimba, Istoria culturii şi civilizației (vol. II), Ed. Ştiinţifică şi 
Enciclopedică, Bucureşti, 1987, p. 165. 

2 F. Cepan, op. cit., p. 85. 

* Ibidem, p. 83 

* Dynatos: puternic în ierarhia economică, în cea a demnităților şi a 
funcţiilor. 

5 Penetes: persoană săracă. 

măgar, un servitor, iar dacă sărăcea de tot nu-i mai rămânea decât 
casa. Întâlnim pe marele proprietar fără griji materiale și pe țăranul 
de condiţie medie, pe țăranii independenţi (parechi!), pe țăranii să- 
raci, care posedau o casă şi o grădină, sau pe sclavi. Țăranul bizantin 
putea avea unul sau mai mulți sclavi, ce erau folosiţi atât la muncile 
domestice, cât şi în calitate de muncitori agricoli”. Pe lângă aceştia, 
mai exista şi aşa-numita clasă a exploatatorilor agricoli. 
Conducătorii satelor proveneau din rândul clasei de mijloc a ță- 
ranilor, dintre aceştia fiind recrutaţi şi soldații themelor sau stratio- 
fii? În secolul al X-lea, Constantin al VII-lea considera ca un fapt 
normal posesia de către aceştia a unei suprafețe de pământ.“ Dis- 
pariția micii proprietăți a avut în această perioadă grave consecințe 
economice, fiscale şi militare. La rândul ei, dezvoltarea excesivă a 
marii proprietăți prezenta un pericol, a cărui amploare a putut fi cu 
adevărat evaluată în vremea lui Vasile al II-lea, când a avut loc re- 
volta marilor seniori ai Asiei Mici, Bardas Focas şi Bardas Skle- 
ros. Novela dată de Roman Lecapenul în 922 încerca să remedieze 
această situaţie: se interzicea celui bogat să achiziționeze pământul 
celui sărac şi se dădea câştig de cauză săracului atunci când acesta 
se afla la concurenţă cu un bogat pentru cumpărarea unui teren. 
Novela stabilea o listă cu cei care puteau cumpăra un lot: rudele 
apropiate, coproprietarii care aveau pământul împreună cu vânză- 
torul, proprietarii care aveau parcele alăturate lotului pus în vân- 
zare, vecinii care achitau taxele în comun cu fostul posesor. Boga- 
ţii nu puteau cumpăra decât în cazul în care posedau pământuri în 
satul respectiv. Din păcate, novela nu a avut rezultatele scontate, 
pentru că iama anului 927-928 a fost deosebit de grea, mai ales 
pentru cei săraci, apoi o secetă a dus la o recoltă foarte slabă, astfel 
încât posesorii de pământ s-au aflat într-o situaţie deosebit de gra- 
vă. Aceste măsuri erau reconfirmate de Roman Lecapenul într-o 
altă novelă a sa din 934, dar nici aceasta nu s-a putut aplica, deoa- 


! Parec: țăranul care deține o bucată de pământ; în cazul în care-şi 
achita chiria pentru respectivul teren, el putea ceda acest drept. 

2 Pr. Dr. Emanoil Băbuş, Bizanțul, istorie şi spiritualitate, Ed. Sophia, 
Bucureşti, 2003, p. 213. 

? Stratioţii erau acei țărani care, în schimbul serviciului militar, bene- 
ficiau de importante facilități fiscale. 

4 Pr. Dr. Emanoil Băbuş, op. cit., p. 215 

rece înşişi funcționarii care aveau obligația aplicării legii erau pro- 
prietari de pământuri. Pe de altă parte, țăranii, descurajați, se pu- 
neau de bună voie la dispoziția acestor oameni bogați, devenind 
şerbii lor. 

Vasile al II-lea a fost şi mai categoric: o Novelă din 966 anula 
prescripția de 40 de ani pentru seniorii care achiziționau un teren, 
obligându-i pe cei bogaţi să plătească impozitele celor săraci în ca- 
zul în care aceştia erau în imposibilitatea să o facă. 

Definţiile date de textele legislative din secolul al X-lea se refe- 
reau la trei noțiuni: 

— la bogăţie: textele legislative din secolul al X-lea nu fac refe- 
rire la pragul superior de la care cineva poate fi considerat puter- 
Nic, ci mai degrabă la pragul de jos, de la care o persoană putea fi 
considerată slabă; oricum elementul determinant în înscrierea 
printre cei puternici rămânea cel financiar, 

— demnitatea sau funcția ocupată, unde îi putem include pe 
funcționarii civili şi militari din administraţia centrală; 

— strategii din administrația provincială, precum şi autoritățile 
bisericeşti (episcopi sau egumeni), care erau considerați printre cei 
puternici. 

În aceste condiţii se declanşa un dublu mecanism: cei care deți- 
neau autoritatea o foloseau pentru a-i domina pe cei slabi şi pentru 
a le cumpăra pământul. Prin utilizarea puterii pe care o deţineau, 
funcționarii căutau să dobândească un statut socio-economic, ce le 
permitea mai târziu să se integreze vechii aristocrații, categorie 
care era deja bogată. 

Prin revenirea la marea proprietate, mediul rural bizantin a cu- 
noscut în secolele VIII-XI o schimbare socială considerabilă. 
Aceasta nu înseamna că economia rurală a fost complet bulversată; 
o parte a țăranilor care şi-au vândut terenurile le-au recuperat în lo- 
caţie, în calitate de parechi, în aceleaşi localități, fără să modifice 
astfel producţia agricolă. În unele regiuni şi în epoci diferite, aceste 
mutații sociale au determinat însă un fel de fenomen de „deşertifi- 
care”, ce a cuprins sate întregi. 

Aşa cum expansiunea micii proprietăţi era paralelă cu creşterea 
demografică, mecanismul social invers a condus la o scădere de- 
mografică considerabilă în mediul rural, chiar la un exod rural cu 
consecinţe grave asupra culturilor agricole. Dezvoltarea proprietă- 

ţii rurale mici şi mijlocii corespundea astfel unei creşteri econo- 
mice în acest spațiu, iar regresiunea atrăgea după sine recesiune. 

Deci putem vorbi despre o clasă a țărănimii libere (stratiotes), 
care se diminuează progresiv şi se transformă în sărăcime (penetes), 
şi o clasă a aristrocraţiei feudale (pronoiarii). Ei sunt puternicii 
(dynatoi), care odată cu dinastia Comnenilor se impun definitiv." În 
timp ce stratiotii formau baza esenţială a forțelor Imperiului Bizan- 
tin, pronoiarii au constituit unul din elementele decadenței lui.? 

În secolul al X-lea, mânăstirile achiziţionaseră foarte mult pă- 
mânt şi prin opera de defrişare întreprinsă de călugări, de asanare a 
mlaştinilor, devin o atracţie pentru țăranii neştiutori. La poarta mâ- 
năstirii bătea țăranul să ceară ajutor când i se îmbolnăvea o oiță, 
când i se termina făina, de la călugări afla săteanul cum să-şi orga- 
nizeze mai bine gospodăria 

În secolul al XI-lea, împăratul Alexios I Comnenul transformă 
pronoia în apanaj, o proprietate ereditară de genul feudei în Occi- 
dent, prevăzută cu imunitate fiscală. Astfel, apare o clasă de mari 
proprietari ataşată de autoritatea centrală, oricând la dispoziţia ei. 
Forma obişnuită a economiei rurale era producția casnică. Întreaga 
economie bizantină era bazată pe o producţie redusă şi pe folosirea 
unor unelte simple şi tradiționale. Cu toate acestea, economia bi- 
zantină, tindea spre autarhie. De asemenea, este cunoscut faptul ca 
Bizanțul a avut pământuri diverse şi o climă extrem de variată: 
predominau terenurile stâncoase, lipsa apei, verile călduroase. Toa- 
te acestea se reflectau în dimensiunile relativ mici ale ogoarelor, în 
dezvoltarea horticulturii, a viticulturii, în creşterea animalelor şi 
transhumanță. Avem de-a face cu o dispersare a terenurilor în sate 
diferite, uneori închiriate la țărani (beneficiau de ele pe termen ne- 
limitat), locuiau în aceleaşi localități, practicau aceleaşi culturi şi 
îşi achitau impozitele fie singuri, fie cu ajutorul proprietarilor. Din 
punct de vedere economic, prea puţine lucruri diferenţiau pe pa- 
rechi de țăranii proprietari. Celula de bază a exploatării solului ră- 
mâne exploatarea familială mică şi mijlocie. Acest tip de exploata- 
re reprezenta idealul comun al tuturor membrilor societății bizanti- 


1 O. Drimba, op. cit., p. 166. 
2 Ibidem, p. 167. 
* F, Cepan, op. cit., p. 97. 

ne. Țăranul cultiva pământul pentru necesităţile sale: reînnoirea 
şeptelului, procurarea de unelte, hrana familiei şi a servitorului, 
plata impozitului şi eventual a taxei de închiriere. Ţinând seama de 
preţurile pentru achiziționarea animalelor sau pentru procurarea 
uneltelor, eventualul surplus părea derizoriu; țăranul nu reuşea să 
scape de condiţia sa prin mijloace economice. 

Agricultura bizantină era diversificată. Un rol esențial l-a avut 
dezvoltarea producţiei de grâu (triticum durum — grâul tare ce era 
mai uşor de treierat şi de conservat în comparaţie cu cel moale din 
epoca romană — cf. descoperirilor de la Beycesultan, Anatolia). În 
Asia Mică se cultiva un alt soi de grâu — triticum sativum, iar în 
Balcani orzul. Pe lângă grâu, se cultiva secara şi meiul. Bizantinii 
cultivau (într-un mod care le permitea recoltarea culturilor atât iar- 
na cât şi vara), legume (varza, ceapa, prazul, morcovul, usturoiul, 
castravetele, dovlecelul), fructe (măsline şi struguri, pepeni gal- 
beni) şi diverşi pomi fructiferi (mărul, gutuiul, părul, cireşul, pru- 
nul, smochinul, nucul etc.). 

Tehnologia agricolă continua tradițiile mediteraneene antice. 
Plugul utilizat era tot cel din epoca romană — de lemn, fără roți — şi 
nu facea decât să „zgârâie” pământul. Țăranul trebuia să are de mai 
multe ori ogorul, operație numită dibolisma şi tribolisma (a doua şi 
a treia arătură). La aceste munci erau folosiţi boii, ținuți sub con- 
trol cu ajutorul unei bâte cu vârf de metal. Până în secolul al X-lea, 
când va fi introdus sistemul de înjugare, plugul era legat de gâtul 
acestora cu un laţ.! De multe ori însă era nevoie de o desțelenire 
manuală a pământului. 

Bizantinii dispuneau de o amplă terminologie pentru a desemna 
cazmalele, sapele, lopeţile, cosorul (drepanon) folosit la seceriş. Se 
foloseau diverse tipuri de mori (existau teascuri sau mori de mână 
— chiromyla, sau acţionate de animale, care ulterior vor fi înlocuite 
cu morile de apă — hydromylones). Apar mori hidraulice de două 
feluri: de iarnă (care lucrau până când apele aveau debit mare) şi 
ergasteria (lucrau tot timpul anului). Prin secolul al X-lea avea să 
fie inventată o „maşină” acționată de boi şi utilizată în producerea 
aluatului pentru pâine. 


! G. Cavallo, op. cit., p. 58. 

Dintre principalele alimente enumerăm măslinele, care zdrobite 
în teasc dădeau un ulei foarte bun, ce putea fi folosit atât pentru gă- 
tit, cât şi pentru iluminat. Până la cucerirea arabă zonele specializa- 
te în cultura măslinilor au fost Africa de nord şi Siria, restrângân- 
du-se apoi spre Asia Mică, Italia meridională şi Grecia. Observa- 
tori englezi menționează că nici un loc din lume nu producea măs- 
line mai multe decât Peloponezul meridional (secolul al XII-lea). 
Spre deosebire de măslini, vița de vie se planta pe aproape întreg 
teritoriul imperiului, chiar şi în zonele muntoase. Unealta cultiva- 
torului era k/audeuterion-ul sau cuțitul pentru curățat. Documente 
numeroase din epoca bizantină menționează hârdăul, folosit în pro- 
cesul zdrobirii stugurilor (culegerea „Geopontica” are în cuprinsul 
ei cinci cărți dedicate producţiei viticole).! 

Cultura de in a avut un loc aparte în agricultură până în secolul 
al VII-lea, când Egiptul cade în mâinile arabilor; de la această dată 
țesăturile de in vor fi importate din Constantinopol, Bulgaria, Pont 
Şi Trapezunt. 

Clima uscată şi caldă determina secete frecvente în Bizanţ, iar 
lipsa şi procurarea apei preocupa foarte mult pe bizantini. Putem 
spune că imperiul dispunea de o tehnică avansată a irigațiilor. În 
Egipt se foloseau multe utilaje pentru extracția apei, al cărei nivel 
era ridicat în mod artificial pentru ca apa să fie deversată pe câmpuri 
prin pompe de absorbţie, roți compartimentate, mecanisme cu găleți 
Şi alte dispozitive. Se irigau viile, grădinile, livezile de măslini etc. 

Nu ştim prea multe despre creşterea animalelor, dar bănuim că 
numărul lor era insuficient. Cu toate acestea, „Legea agrară” arată 
că în societatea rurală creşterea animalelor ocupa un loc foarte im- 
portant, mai important chiar decât producţia de grâu. Din cele 85 
de articole ale sale, 40 de articole se refereau la animale, la proteja- 
rea lor în detrimentul vecinului mai curând decât la culturile veci- 
nului împotriva animalelor care le vatămă. 

Animalele erau folosite pentru diferite munci agricole, la trasul 
carelor şi a plugurilor şi ca animale de povară. Dintre acestea men- 
ționăm: bivolii „indieni”, cămilele, asinii, catârii, caii (socotiți ani- 
malele bogaţilor şi nobililor). Pielea animalelor constituia materia 
primă pentru marochinărie. Se creşteau oi, capre, porci, păsări etc. 


! Ibidem, p. 61. 

(se creşteau îndeosebi în scopul hrănirii populaţiei). Vânătoarea şi 
pescuitul erau activități obişnuite ale vieţii bizantine. Mai amintim 
că apicultura a cunoscut un înalt grad de dezvoltare, aceasta şi da- 
torită faptului că din secolul al VII-lea vor fi înlocuite lămpile de 
ulei cu lumânările (atelierele fabricanţilor de lumânări, keroulla- 
rioi, solicitau cantități considerabile de ceară). 

În satele mai mari întâlnim meşteşugarii; din registrele fiscale 
observăm că cele mai obişnuite meserii erau acelea de fierar (chal- 
keus), croitor (rhapres) şi cizmar (fzangarios). 

Satul bizantin a fost atras de activități cu caracter comercial. 
Astfel, țăranii îşi vindeau produsele, plăteau atât taxele fiscale, cât 
Şi arenda (cu precădere în monedă). Pescarii îşi comercializau mar- 
fa la Constantinopol; bovinele, ovinele, porcinele erau transportate 
spre pieţele oraşelor chiar de către țărani, nelipsiţi de altfel nici de 
la târgurile locale. 

Casele de la țară erau din piatră, cărămidă, lemn sau din împle- 
tituri de nuiele, puţin tencuite şi alcătuite din două sau trei încă- 
peri, fiind construcţii foarte simple. Erau podite cu pământ şi aco- 
perite cu paie. Testamentele mănăstireşti din secolul al XI-lea 
atestă prezenţa icoanelor, a cărților, a vaselor etc. 

Ustensilele casnice erau din lemn, fier, mai rar din bronz (consi- 
derat metal semipreţios) şi ceramică. Nu se prea deosebea vesela „de 
oraş” de cea utilizată în mediul rural. De asemenea, existau obiecte 
făcute de țărani în mod grosolan, indispensabile gospodăriilor. 

Despre îmbrăcăminte se cunoaşte foarte puţin şi există discre- 
panţe între izvoarele scrise şi cele vizuale. Astfel, hagiograful pa- 
triarhului Nikephor I (806-815), arătând modestia personajului său, 
spune că îmbrăca o haină veche şi ponosită (manta — himation), ca- 
racterizată de autor drept „țărănească” (agroikikon) şi rudimenta- 
ră.! Totuşi, există unele îndoieli că țăranii erau întotdeauna prost 
îmbrăcaţi şi un exemplu în acest sens îl constituie mama Sfântului 
Theodor Sykeotul, țăranca ce a putut să-i cumpere fiului ei de şase 
ani o cingătoare de aur şi haine scumpe. Sunt amintiţi pantalonii 
(brakion) purtaţi de bărbaţi şi tunicile (spendites) purtate de femei. 

Țăranii au fost nevoiţi să înfrunte numeroase calamități natura- 
le, precum şi adversităţi socio-politice. Dintre catastrofele naturale 


! Ibidem, p. 71 

enumerăm cutremurele, seceta, inundațiile, gerul, furia vânturilor. 
Toate acestea aduceau cu ele foamete şi boli. Dintre catastrofele 
politice amintim invazia duşmanilor, prea puțin interesați de casele 
lor, deoarece erau sărăcăcioase, interesul constituindu-l doar hrana 
şi furajele. Ţăranii erau şi victimele seniorilor. De multe ori erau 
nevoiţi să împrumute bani de la cămătari pentru a-şi plăti impozi- 
tele, şi pentru aceasta trebuiau să prezinte o garanţie: pământul. 
Neplata atrăgea după sine confiscarea. 

Satul bizantin era creştin în credinţele şi riturile sale. Existau 
numeroase biserici în zonele rurale, aşa cum amintește împăratul 
Vasile al II-lea în Rescriprul Imperial din 996. Erau săpate biseri- 
cuţe şi în rocile de tuf vulcanic din Capadocia, dar şi aici păgânis- 
mul s-a manifestat cu oarecare vigoare. Balsamon vorbeşte de 
practicile şi obiceiurile păgâne pline de conotații sexuale şi deplân- 
ge faptul că până şi zilele rezervate sărbătorilor sfinte deveniseră 
prilejuri de indecență. Dintre erezii amintim maniheismul şi bogo- 
milismul. Împăratul Alexios 1 acorda pământuri, vii, locuinţe şi 
alte proprietăţi celor care lucrau cu sapa şi cazmaua, se pricepeau 
la boi şi la arat şi îmbrăţişau aceste erezii, construind pentru ei ora- 
şul Alexiopolis. 

Vieţile Sfinţilor menționează existența şcolilor elementare din 
spaţiul rural. Dar să nu omitem că aproape toți copiii de la ţară par- 
ticipau la muncile câmpului şi din această cauză credem că produc- 
ţia intelectuală din sate a fost mult mai mică decât cea de la oraş. 

Prin aşezarea sa geografică, Imperiul Bizantin era destinat unei 
mari dezvoltări comerciale. În secolul al X-lea se semnau tratate de 
comerţ cu arabii, cu ruşii, cu venețienii, toate acestea determinând 
schimburi economice profitabile pentru Bizanţ. Chiar şi în aceste 
condiţii, țăranul bizantin rămâne enigmatic, mai mult decât bazi- 
leul sau intelectualul constantinopolitan. 


4.3 Viaţa rurală în mediul islamic 


Ca şi la Bizanţ, principala sursă de bogăţie în lumea musulmană 
o constituia pământul. Marea majoritate a populației o formau agri- 

cultorii. La început populația arabă era constituită din beduini şi 
sedentari (plus sclavi). Scalvia, recunoscută legal de popoarele se- 
mite şi menținută în lumea creştină până la sfârşitul Evului Mediu, 
s-a perpetuat mult timp în țările arabe. Beduinii erau descriși ca 
„fiinţe zdrențăroase, veşnic flămânzi, condamnați necontenit la să- 
răcie, care nu aveau altceva decât turmele lor de ovine sau cămile 
şi alte locuinţe decât cortul grosolan din păr de capră”.! Aveau o 
mentalitate profund democratică în sensul că nu admiteau o altă 
autoritate în afiară de Consiliul şefilor de familii şi de poziția mo- 
rală a şeicului (titlul de „rege” n-a fost folosit niciodată de arabi 
decât pentru regii străini). Beduinul a ajutat uneori la dezvoltarea 
unui comerț ce se făcea cu ajutorul caravanelor (justifică într-un 
sens numele de „civilizația cămilelor”). Dromaderul furniza mijlo- 
cul de transport indispensabil călătorilor şi negustorilor. 

Beduinii şi populaţia sedentară au avut contact unii cu alții, deşi 
la început beduinii veneau doar să jefuiască. Mai târziu, vechii locu- 
itori au fost progresiv convertiți la religia stăpânilor lor. Trebuie 
subliniat că au început să caute pământuri fertile (de exemplu, şesul 
întins al Irakului) şi s-au așezat în regiuni, care mai târziu au devenit 
adevărate „oaze” agricole, datorită rețelei de canale şi irigații. 

Cercetările arheologice moderne ne arată cât de intensă era al- 
tădată viața agricolă, în perioada de apogeu a imperiului abasid, 
când, datorită sistemului de canalizări din zona Bagdadului, nume- 
roase sate trăiau din recoltele lor de curmale şi de cereale. 

Vechii musulmani au recurs la tehnici care constau în înmaga- 
zinarea apei în mari cisterne şi rezervoare acoperite şi, mai ales, în 
căutarea ei oriunde putea fi găsită. Sistemul rudimentar al ridicării 
apei cu cumpăna, „şaduf-ul” din câmpurile egiptene, ceda în gene- 
ral locul, în lumea rurală musulmană, maşinii rustice cu roata sau 
„noria”, al cărei lanţ de cupe se rotea sub efectul tracţiunii animale. 

Apa era folosită pentru culturile irigate care constituiau, ori- 
unde puteau să existe, principala ocupație țărănească. Munca în- 
dârjită era caracteristică unei vieți rurale care cunoştea aratul puţin 
rentabil cu un plug arhaic, recolte sporadice, dominate mai ales de 
lucrarea metodică cu sapa grădinarului.? 


! D, Sourdel, Civilizația Islamului Clasic, Ed. Meridiane, Bucureşti, 
1975, p. 12. 
? Ibidem, p. 34. 

Grădinile şi livezile erau împrejmuite cu garduri de cărămidă 
crudă, erau prevăzute cu case secundare destinate exploatatorilor 
domeniilor, cisterne şi roți hidraulice, hambare şi alte clădiri de ex- 
ploatare rurală. 

S-au descoperit în Siria, în regiunea de masive calcaroase situa- 
tă între Alep şi Antiohia, vestigii ale locuinţelor rurale; spre exem- 
plu, în Mesopotamia țăranii locuiau în colibe de stuf, în Turkestan 
casele erau de lemn, în Iran din piatră; peste tot însă erau grupate 
în sate şi cătune, înconjurate de un pod de piatră. În mijlocul sa- 
tului se găsea o fântână, precum şi cuptorul de pâine, pe care îl fo- 
losea tot satul.! 

Impozitele plătite de populaţia rurală erau la discreția unor per- 
ceptori fără scrupule, conducători suverani, care stăpâneau un anu- 
mit teritoriu al lumii islamice. Abia după secolul al X-lea țăranii 
eliberați din condiţia de iobăgie au devenit proprietari funciari. 

Vizirul abasid Ibn al-Furat susținea că arendarea impozitelor 
era un procedeu detestabil şi era convins că prosperitatea satelor 
depindea şi de ajutorul venit din finanțele statului (cheltuieli de re- 
paraţie şi întreţinere a digurilor). 

Însuşi dreptul islamic avea nişte prevederi care avantajau pe 
noii cultivatori (deveniți proprietari) ce foloseau pământurile pără- 
site şi „vivificau pământurile moarte”?. De regulă, din recoltă o tre- 
ime revenea ţăranului, o treime proprietarului, iar a treia parte fis- 
cului. Se plătea şi pe pământ un impozit funciar (haradj) statului, 
care era stăpânitorul terenurilor, a zecea parte din produse, iar 
nemusulmanii plăteau dublu: 

Marile proprietăţi erau administrate de un intendent, de un ve- 
chil (wakil), acestea putând să aibă proprietari din oraş (țăranii 
erau disprețuiți şi batjocoriţi de orăşeni şi erau numiţi de aceştia 
uludj — măgarii sălbatici). 

Nemulţumirile şi răscoalele țăranilor au fost destul de frecvente 
în imperiul islamic, dar întotdeauna au fost reprimate cu cruzime 
(răscoala lui Babek din secolul al IX-lea)“ 


! O. Drimba, op cit., p. 260. 

? D. Sourdel, op. cit., p. 35. 

* O. Drimba, op. cit., p. 261. 

4 Andre Miquel, Islamul şi civilizația sa, Ed. Meridiane, 1994, p. 192. 

Încă din epoca elenistică şi apoi cea romană s-au cultivat, în func- 
ție de regiune (vegetație mediteranenă şi tropicală), la sud de Marea 
Moartă, orezul şi trestia de zahăr, în ținutul Damascului măslinii, 
caişii, nucii şi plopii, iar în Hauran şi Siria întinse lanuri de grâu. 

În pofida sărăciei multor soiuri, resursele agricole erau primor- 
diale. Se cultivau cereale, mai ales în Egipt unde se găsea grâu, în 
sudul Arabiei meiul, în Valea Iordanului, pe malurile Mării Caspi- 
ce, culturi de orez. Trebuie adăugată producţia legumicolă a grădi- 
nilor şi a livezilor. Pe lângă zarzavaturi, erau cultivate fructe de o 
mare diversitate: strugurii din zona Ierusalimului, care erau uscați, 
curmalele din Irakul de Jos, măslinele vestite din Siria, smochinele 
din Ierusalim, merele din Siria şi din Palestina, caise, banane, pe- 
peni, gutui, rodii, lămâi etc.! 

Printre culturile industriale, cea mai veche era cea a trestiei de 
zahăr, a bumbacului, răspândită în Siria de Nord, în Mesopotamia, 
a inului, a papirusului, a susanului în Irak şi Chorasan, a şofranu- 
lui, care se întâlnea în Yemen şi în Iranul occidental. 

Pământurile aveau şi resurse de păduri, dar acestea erau rare şi 
predomina lemnul de palmier, sumacul, acesta servind la construi- 
rea corăbiilor. Erau exploatate şi multe dintre resursele naturale ale 
solului şi subsolului: aur, argint, fier, cupru, plumb, sare, mercur 
etc. Acestea permiteau numeroase activități artizanale, dar popula- 
ţia rurală avea mai ales activități de ordin alimentar. 

Morăritul era practicat cu morile de apă; existau ateliere de pro- 
dus zahăr şi teascuri de ulei, se folosea mierea de albine recoltată 
în Arabia. 

Meşteşugul rural consta în: producția de îmbrăcăminte şi obi- 
ecte necesare, de la frânghii, țesături, covoare, executate pe răz- 
boaie sărăcăcioase, până la lucrări mai ample ale tâmplarului, tăbă- 
carului, cizmarului, fierarului sau olarului. Pielăritul era în mod fi- 
resc mai răspândit, deoarece pieile nu lipseau, iar obiectele astfel 
fabricate erau indispensabile vieții cotidiene, îndeosebi sandalele şi 
cizmele scurte, şeile şi alte hammaşamente de cai şi de cămile. 

Creşterea animalelor nu era dezvoltată în mod uniform. În câ- 
teva regiuni existau bovine, reprezentate prin mari cirezi de bivoli, 


! D, Sourdel, op. cit., p. 42 

apreciați pentru laptele şi carnea lor, dar şi prin vaci (întâlnite mai 
ales în Egipt), ovine şi caprine (Magreb şi Siria), cămilele şi dro- 
maderii se găseau în Transoxiana, şi o atenţie deosebită se acorda 
creşterii porumbeilor pentru îngrășământul dat de ei. Putem afir- 
ma că economia agrară era combinată cu cea pastorală. 

Țăranii din împrejurimile oraşului îşi comercializau produsele în 
piețe. Un funcționar superior (muhtasib) supraveghea piaţa: controla 
calitatea şi puritatea produselor, dacă măsurile şi greutățile sunt 
exacte, iar în perioadele de foamete controla dacă articolele alimen- 
tare nu au fost ascunse pentru a fi vândute cu preț de speculă. 

Arabii au contribuit mult la progresul agriculturii, pomiculturii 
şi horticulturii, traducând sau copiind diverse tratate de agronomie, 
importând culturi străine, promovând schimburi de tehnici şi de 
culturi, întreținând digurile şi canalele de irigaţii. Fiecare stat mu- 
sulman avea un Departament al irigaţiilor. 

După secolul al X-lea, ţăranii vor fi eliberați din condiţia de io- 
băgie, devenind proprietari funciari. Mai mult, dacă un sclav era 
maltratat, acesta avea dreptul să fie eliberat, nu erau folosiți la 
muncile agricole. Mulţi dintre țărani erau dispreţuiți şi batjocoriţi, 
de aceea răscoalele au fost destul de frecvente în Imperiul Islamic 
Şi întotdeauna reprimate cu cruzime. 

Bogăţiile subsolului erau exploatate folosindu-se muncitori plă- 
tiți cu ziua. Iranul conţinea aproape toate metalele cunoscute la 
acea dată. De asemenea, în Tunisia se puteau găsi metale ca: ar- 
gint, aramă, cositor, plumb, fier, mercur. 

Satul bizantin şi cel islamic reprezentau unități administrative şi 
fiscale; o obligaţie inevitabilă a ţăranului față de împărat o reprezen- 
ta plata impozitului; nesupunerea în acest sens era echivalentă cu să- 
vârşirea unui păcat. În mediul rural se percepeau taxe, care trebuiau 
plătite anual, țăranii erau puşi să plătească impozite mari şi cei care 
nu puteau plăti lucrau pe pământul marelui proprietar, care plătea 
pentru acesta la fisc, în schimbul muncii prestate. Iată că servajul nu 
dispare. Ne confruntăm cu o scădere demografică în mediul rural, 
chiar cu un exod rural ce va avea consecinţe grave asupra culturilor 
agricole. Economia agrară era combinată cu cea pastorală. 


! Ibidem, p. 43. 

Bizanțul şi Islamul au avut pământuri diverse şi o climă extrem 
de variată; predominau terenurile stâncoase, lipsa apei, verile foar- 
te călduroase; toate acestea, cu ajutorul sistemelor de irigaţii, se re- 
flectau în dezvoltarea horticulturii, a viticulturii, în creşterea ani- 
malelor şi transhumanță. Țăranul cultiva pământul pentru necesită- 
țile sale: reînnoirea șeptelului, procurarea de unelte, hrana familiei 
şi a servitorului, plata impozitului şi eventual a taxei de închiriere. 

Observăm un intens comerț între Bizanţ şi Islam (în secolul al 
X-lea se semna tratatul cu arabii, cu ruşii, cu venețienii şi toate aces- 
tea determinau schimburi economice profitabile pentru Bizanţ). 

Astfel putem afirama că atât în economie, cât şi în cultură s-au 
stabilit între Islam şi Bizanţ contacte intense în perioada secolelor 
VIII-IX, datorate fondului comun de cultură elenă Şi caracterului 
urban al celor două civilizații mediteraneene. In consecință, din 
acest punct de vedere, Islamul a fost pentru Bizanţ, ca de altfel şi 
Bizanțul pentru Islam, mai puţin un teren de înfruntare, cât un spa- 
tiu de comunicare a propriilor experienţe! În acest climat de co- 
existență, la mijlocul veacului al XI-lea, a putut să apară istoria bi- 
zantino-arabă, datorată egipteanului Malchit Yahya. Această apro- 
piere se reflectă şi pe plan religios în politica de toleranță practi- 
cată de ambele părți. Apogeul acestei politici poate fi plasat pe la 
mijlocul secolului al XI-lea, când califul abasid a recunoscut lui 
Constantin al IX-lea protectoratul asupra creştinilor din lumea ara- 
bă şi asupra Locurilor Sfinte, prilej cu care împăratul a refăcut bi- 
sericile creştine din Ierusalim. 


4.4 Comerţul Bizantin între secolele VII-XI 


Această perioadă este marcată printr-o netă reabilitare a comer- 
țului şi a vieţii urbane în lumea bizantină şi printr-o dezvoltare a 
acestuia în lumea musulmană. În ambele situaţii, excepționala dez- 
voltare a anumitor oraşe şi intensificarea rețelei urbane, nu trebuie 
să ne facă să uităm că pământul rămâne principala bogăţie şi că o 
parte covârşitoare a producţiei provenea din expedițiile militare. 


! R. Manolescu, Istoria Evului Mediu, vol. 1, Bucureşti, 1993, p. 150. 

Din secolul al VIII-lea până în secolul al XI-lea, comerțul şi ac- 
tivitatea urbană ocupă în Imperiul Bizantin un loc mai important 
decât în Occident în aceeaşi epocă, dar mai mic decât în lumea 
musulmană. În acelaşi timp, nu trebuie să exagerăm ponderea sec- 
toarelor secundare şi terțiare în economia bizantină, în care o parte 
copleşitoare a producţiei rămâne de origine rurală!, nici să exage- 
răm rolul grupurilor sociale, care trăiesc mai mult sau mai puțin 
bine din aceste activități urbane. 

Imperiul Bizantin a cunoscut, de-a lungul vremii, o intensă ac- 
tivitate artizanală şi comercială al cărui semn şi mijloc reprezenta- 
tiv este moneda; începând cu împăratul Constantin cel Mare şi 
până în secolul al XI-lea, ea a cunoscut o utilizare neîntreruptă, 
chiar dacă variabilă, dar şi o stabilitate excepţională. Baza o consti- 
tuia livra de aur (327 g), unitate de calcul, care cuprindea 72 sous 
(nomismata) de 4,54 g de aur. Nomismata cuprinde 12 miliaresia, 
monede de argint de aceeaşi greutate. Miliaresion cuprinde la rân- 
dul ei, 24 pholeis, monede de aramă în greutate de 3,80 g. Mone- 
dele divizionare practic au dispărut, de vreme ce, până în secolul al 
X-lea, erau în circulație doar trei monede.? 

Artizanatul rural furnizează anumite textile, ceramică, instru- 
mente metalice, pe care țăranii vin să le caute în târgurile provin- 
ciei lor, dintre care unele erau foarte importante, cum ar fi acela al 
Efesului şi al Tesalonicului care se țineau în acea vreme în ziua 
praznicului sfinţilor lor patroni, Sf. Ioan şi Sf. Dimitrie. Vieţile 
sfinților stau mărtune despre uimitoarea mobilitate a populatiei ru- 
rale şi despre incontestabila atracţie pe care o reprezenta oraşul, iar 
practicarea comerțului de către țărani este impozitată de către fis- 
calitatea bizantină, aproape în întregime monetară. Comerțul de 
bază, acela al grâului, ne este bine descris de către istoricul Atalea- 
tes. El ne vorbeşte despre o regiune în care el însuşi era proprietar, 


1 Dacă în Apusul secolului al XI-lea o recoltă era egală cu de 4 ori 
cantitatea semănată, iar în secolul al XIV-lea o recoltă de 10 ori mai mare 
decât cantitatea însămânțţată era ceva excepțional, la Bizanţ, încă din se- 
colele X-XI se obținea o recoltă de 20 de ori mai mare decât cantitatea în- 
sămânțată. Vezi Ovidiu Drimba, op. cit, vol. II, p.167. 

2 A. Ducelier, M Kaplan, Le proche Orient medieval, Ed. Hachette, 
1978, pp. 135-136. 

aceea a oraşului Rhodosto din Tracia. Proprietarii rurali care lo- 
cuiau în oraşe, cu siguranță cei mai bogați, făceau comerț chiar în 
casele lor, locuitorii de la ţară le aduceau grâu cu căruțele şi îl vin- 
deau în acestea. 

Nu este vorba despre o piață centrală, cumpăratorii treceau de 
la o casă la alta şi de la o căruţă la alta; unii dintre ei erau consu- 
matori direcți, cum ar fi mănăstirile şi bisericile, alții erau amatori 
care revindeau grâul la Constantinopol. Este nevoie să facem o de- 
partajare a comerțului intern de cel internațional, bizantinii fiind 
cei care asigurau o mare parte din tranzitul prin Imperiu sau trans- 
portul în interiorul Imperiului a marfurilor exportate sau importate. 


4.5 Rute comerciale şi schimburi de produse 


Pentru comerț erau folosite în primul rând rețeaua de porturi 
existente precum şi câteva oraşe interioare: oraşe de contact cu ma- 
rele axe comerciale internaționale (Corint, Melitene, Teodosiopo- 
lis, Cherson) şi de centrele de producţie şi de redistribuire locală 
(Teba, Adrianopol, Tesalonic, Ancira, Cezareea, Sebastos). 

Locurile esenţiale ale acestui comerț erau porturi animate de către 
navigația de coastă, de unde importanța Tesalonicului, Ataliei, Smir- 
nei, Efesului şi Sinopei. Comerțul intemational bizantin era orientat 
spre trei direcții: Europa occidentală, Europa orientală şi Orient. 

Centrul întregii rețele era Constantinopolul, comerțul direct în- 
tre Orient şi Europa occidentală nefiind bizantin, nici prin teritori- 
ile pe care le traversa, nici prin negustori. De asemenea, aprovizio- 
narea capitalei a fost una dintre preocupările esenţiale ale guvernu- 
lui imperial.! 

Comerţul trecea prin Italia, fie în întregime pe cale maritimă - 
Tesalonic, Negrepont, Corint, apoi Sicilia sau Italia de sud, fie uti- 
lizând via Ignatia, care trecea prin Tesalonic, apoi traversa Balca- 
nii pentru a ajunge la Dirrachium. De aici negustorii traversau Ma- 
rea Adriatică sau urcau către Veneţia. O altă parte a acestui comerț 


' G.I. Bratianu, Etudes byzantines d'histoire economique et sociale, 
Paris, 1938, p. 129. 

folosea calea dunăreană încercând să acosteze de-a lungul Mării 
Negre până în Deltă, sau pe cale terestră prin Adrianopol şi Sardi- 
ca. De aici importanța problemei bulgare şi tentativele de creşti- 
nare a Moraviei. 

Poziţia geografică a Constantinopolului pare să dea Imperiului 
vocaţia sa comercială: stăpână a rețelei rutiere pe care Roma o 
construise, capitala de pe malul Bosforului era punctul natural de 
convergență între Orient şi Occident. 

Reţeaua anatoliană ale cărei principale târguri erau Niceea, An- 
cyra, Tedosiopolis şi Melitene permitea ajungerea în Iran (la Ta- 
briz), în Mesopotamia (Mosul şi Bagdad) în Siria şi Egipt, prin An- 
tiohia şi Damasc, şi mai multe drumuri balcanice cum ar fi: Basili- 
kos dromos (drumul imperial) al cărui nume s-a perpetuat la slavi şi 
în Imperiul otoman, care prin Adrianopol şi Singidunum permitea 
ajungerea la gurile de vărsare ale Dunării şi în Europa Centrală sau 
încă pe vechea Via Ignatia de la Constantinopol la Tesalonic, Ohri- 
da şi Dyrrachium, de unde mărfurile erau îmbarcate pentru Italia’. 

În fine, Constantinopolul era şi un important nod comercial ma- 
ritim, moștenind de la vechiul Bizanț aceleaşi obligații şi aceleaşi 
avantaje.” Cea mai cunoscută rută maritimă era cea care traversa 
Bosforul şi lega Asia de Europa. Constantinopolul, stăpân deja al 
vechiului drum care de-a lungul coastei septentrionale a Anatoliei, 
conducea spre Trebizonda, unde soseau produse orientale din Ar- 
menia, Iran şi chiar China şi spre Chersonul Crimeii, de unde se 
puteau atinge stepele Cubanului şi ale Volgăi. 

Din secolul al IX-lea Bizanțul are adevărate inițiative de pionie- 
rat prin deschiderea drumului comercial al Dniprului; curând, 
scandinavii varegi, viitorii ruși, se vor stabili şi vor crea capitala 
lor Kiev sub domnia principelui Oleg (882-913), deschizand astfel 
o nouă axă comercială europeană: celebra rută a varegilor către 
greci din Balcani până la Marea Neagră. 

În privinţa schimburilor comerciale cu aceştia, se ştie că o canti- 
tate din grâul fără de care Constantinopolul nu ar fi putut supravie- 
tui, occidentalii încep să-l transporte atunci când are loc explozia 


! Alain Ducelier, Les Byzantines-histoire et culture, Editions du Seuil, 
1988, p. 183. 
? Louis Brehier, Les institutions de l’Empire Byzantin, Paris, 1970, p. 323. 

lor demografică în secolul al XI-lea. Ei furmizau, de asemenea, ca- 
pitalei lemn, hrană şi mai ales sclavi pe care bulgarii de pe Volga, 
cazarii, pecenegii, varegii şi mongolii îi aduceau din raziile făcute 
printre popoarele vecine sau cele tributare stepelor şi pădurilor.! 

Cucerirea Bulgariei ca deşteptare economică a Occidentului a 
permis începând din secolele X-XI o inlforire importantă a comer- 
țului. Spre mijlocul secolului al IX-lea au apărut la Constantinopol 
negustorii „ruşi”, adică varegi, care traversând Europa orientală, 
prin lacurile Onega şi Lado, navigau pe Nipru şi de la gura lui de 
vărsare se îndreptau către Constantinopol, fie direct, fie trecând 
prin Cherson. De asemenea, ei puteau urma calea Donului şi a Mă- 
rii de Azov sau să treacă Volga şi, de acolo, prin Itil, să ajungă la 
lumea musulmană. 

Prin această rută, Imperiul Bizantin era în legatură cu ţările nor- 
dice. Până în secolul al XIII-lea, când Imperiul a pierdut posesiu- 
nile din Crimeea, ruta avea o importanță deosebită, deoarece apro- 
viziona Bizanțul cu materii prime aduse din regiunile din interior: 
peşte din estuarele râurilor ruseşti, sare de la Marea Azov şi de pe 
coasta de vest a Crimeei, blănuri, miere, ceară şi sclavi din pădu- 
rile din nordul îndepărtat.? 

Comerţul cu Orientul chinezilor urma drumul Asiei centrale, 
de la Turnul de Piatră şi de acolo, el traversa pe la nordul Mării 
Caspice teritoriul care aparținuse anterior cazarilor, cu care Impe- 
riul întreţinuse relații strânse, apoi sfârşea la Cherson şi la Marea 
Neagră; o altă rută trecea pe la sud de Marea Caspică, traversa 
Munţii Caucaz şi ajungea la Teodosiopolis, iar de acolo la Trebi- 
zonda şi, prin Marea Neagră, la Constantinopol. 

Legăturile comerciale cu locuitorii ţărmurilor Oceanului Indian 
treceau prin Golful Persic sau prin Marea Roşie. Din Golful Persic, 
negustorii puteau urca prin Mesopotamia spre nord şi treceau prin 
Edesa sau Melitene, apoi Sebastas şi de acolo urmau drumul teres- 
tru Via Ancira sau drumul mării Via Sinope, ei puteau să urce Ti- 
grul şi să traverseze Asia Mică pentru a ajunge la Trebizonda via 
Teodosiopolis. 


! Alain Ducelier, Les Byzantines..., p.184 
? Dimitri Obolensky, Un commonwealth medieval: Bizantul (Europa de 
răsărit: 500-1453), trad. Claudia Dimitriu, Ed. Corint, Bucureşti, 2002, p. 41. 

Astfel poate fi înțeleasă mai bine lupta înverşunată care a opus 
la un moment dat Bizanțul, arabii şi armenii pentru a controla Ede- 
sa, Melitene şi Teodosiopolis. De asemenea, caravanele puteau, să 
se înapoieze în Siria, apoi în Cilicia, apoi să traverseze Asia Mică. 
În sfârşit, ruta Mării Roşii se deschidea spre Egipt, apoi spre Pales- 
tina şi Siria, pe pământ şi pe mare şi revenea la ruta precedentă; 
dacă nu cumva mărfurile erau îmbarcate în Egipt şi plecau direct 
spre Constantinopol prin Creta. 

Niciodată luptele dintre bizantini şi arabi nu au tăiat cu adevărat 
aceste drumuri şi putem vedea, în plin razboi al secolului al IX-lea, 
pe împărăteasa Teodora, soţia lui Teofil, fiind acuzată de a fi pose- 
soarea unei nave care importa grâu din Siria! 

În secolul al VIII-lea, se stabileşte un echilibru fragil în Marea 
Mediterană şi abia în secolul al X-lea s-a ajuns la un modus vivendi 
între zonele de influenţă bizantine şi musulmane.” 


4.6 Produsele comerciale 


Dacă ştim ceea ce importa Bizanțul, aveau mult mai puţine cu- 
noştinţe în privința mărfurilor pe care le exporta. Cu toate acestea, 
ele trebuiau să fie considerabile, căci doar minele de aur nu ajun- 
geau pentru a explica un echilibru financiar atât de constant şi de 
solid. Imperiul Bizantin importa produse brute, de care avea ne- 
voie, şi produse de lux. Ruşii aduceau blănuri, lemn, miere, peşte; 
Orientul aducea condimente, pietre şi lemn prețios, parfumuri, pro- 
duse de artizanat arab şi extrem-oriental. Mătasea reprezenta mo- 
nopol bizantin, dar se puteau vedea încă sosind la Bizanţ stofe siri- 
ene. În privința importatorilor occidentali aceștia erau la acea vre- 
me greu de definit. 

La rândul său, Imperiul Bizantin exporta un anume număr de 
produse agricole la ruşi: fructe, vin, dar mai ales produse finite: 
textile, produse de metalurgie. Problema echilibrului comerțului 

! A. Ducelier, M. Kaplan, op. cit., p. 137. 

z Georges Jehel, La Mediteranee medievale de 350 à 1450, Ed. Ar- 
mand Colin, Paris, 1992, p. 33. 

bizantin era legată şi de cea a sclavilor. Pe de o parte, războaiele 
victorioase după anii 860 au furnizat Imperiului cantități conside- 
rabile de sclavi. Pe de altă parte, Imperiul cumpăra sclavi din Oc- 
cident şi de la ruşi, sclavii fiind şi unii şi alții de origine slavă; apoi 
îi revindeau sarazinilor, principalii cumpărători. Bizantinii obți- 
neau din acest comerţ, un beneficiu foarte mare, după cum con- 
semna tratatul încheiat în 911 cu ruşii, în care valoarea sclavului 
era estimată la 10 nomismata în vreme ce preţul curent al pieții bi- 
zantine pentru un sclav necalificat era dublu. 

Totodată trebuie să amintim că bizantinii, fie ei agricultori sau 
meşteri artizanali, aveau sclavi; ei cumpărau sclavi, deoarece bi- 
zantinii se aflau foarte rar în situația de sclavie. Comerţul era scutit 
de taxe, atât la frontiere, cât şi pentru circulația marfurilor. Impo- 
zitul de bază era kommerkion, o taxă care reprezenta a zecea parte 
ad valorem. Kommerkion-ul viza atât comerțul exterior, cât şi cel 
interior. Pentru marfurile importate sau exportate, se plătea o taxă 
unui post pe care-l putem califica ca fiind la frontieră, deşi nu era 
chiar la graniță; dreptul astfel achitat permitea libera circulație şi 
comerțul mărfurilor taxate, iar cel care nu plătea la frontieră o fă- 
cea în mod obligatoriu în interior. 

Anumite produse aveau un loc special unde trebuia plătită taxa: 
kommerkion-ul pentru sclavi se plătea la Abydos, la intrarea dinspre 
vest a Dardanelelor şi la Hieron la intrarea estică Bosforului. Pentru 
mărfurile care circulau în interiorul Imperiului sau ieşeau din el, 
kommerkion-ul era achitat aşadar de unul dintre cei care făceau co- 
merţ. El era adesea plătit jumătate-jumătate de către vânzător şi 
cumpărator. Kommerkion-ul era colectat de către funcţionari spe- 
ciali, kommerciares, care locuiau în punctul de percepere a taxei. La 
origine, Kommerciares erau adesea personalitați locale, dar înce- 
pând din secolul al VII-lea, ei vor fi funcționari mai modeşti.! 

Renta era foarte rară şi apare în mod clar ca un abuz. Astfel, în 
893, perceperea kommerkion-ului asupra schimburilor cu bulgarii a 
fost transferată la Tesalonic pentru a încerca să o facă acceptată. 
Bulgarii au reacționat violent printr-o răscoală sângeroasă. În se- 
colul al XI-lea, favoritul împăratului Mihail al VII-lea, Nikefori- 
tzes, a încercat să folosească în profitul său taxele asupra grâului 


! A. Ducelier, M. Kaplan, op. cit., p. 138. 

din Rhodosto: măsura a fost impopulară, la scurt timp declanşân- 
du-se o revoltă a maselor.! 


4.7 Ocupațiile în Imperiul Bizantin 


Izvoarele istoriei bizantine, mai ales cele de origine constanti- 
nopolitană, prezintă în mod exclusiv meseriile din capitala impe- 
riului. În acest sens, Cartea eparhului, un fel de cod al meseriilor 
apărută între anii 911-912, reprezintă un document de primă im- 
portanță.? 

Statul urmărea o serie de obiective precise: 

— Omul de afaceri nu putea face concurenţă altor colegi din 
breaslă (toți cumpărau la acelaşi preţ); 

— Profitul negustorului varia de la 4 la 16% din valoarea produ- 
sului, în funcție de cheltuieli şi de perisabilitatea produsului; 

— Negustorul era supus unor verificări care priveau protecția 
consumatorului; 

— Controalele speciale erau pentru bunurile „interzise” (mătase 
de calitate şi metale preţioase); 

— Guvernul controla intrarea în bresle, care nu era ereditară”. 

Este foarte posibil ca aceeaşi organizare să fi existat şi în marile 
oraşe ale Imperiului. Cartea eparhului enumera 22 de categorii, 
care pot fi clasificate astfel: servicii publice (notari, argintari, 
schimbători de bani, constructori); meserii care țineau de domeniul 
textil (şase meserii diferite); meserii de primă necesitate şi, în spe- 
cial, alimentaţia. 

Un exemplu interesant era cel al notarilor. Astfel, pentru a de- 
veni notar, trebuia să treci un examen juridic şi practic, să prestezi 
jurământul, să fii prezentat eparhului, care numea candidații, pe 


! Alan Harvey, Economic expansion in the Byzantine Empire (900-1200), 
Cambridge, 1989, p. 236. 
? The Oxford Dctionary of Byzantium, vol. I, Oxford University Press, 
1991, „Commerce and Trade”, p. 489. 
? Nicolas Oikonomides, „Omul de afaceri”, în Guglielmo Caavallo, 
op. cit., pp. 179-180. 

urmă apărea un slujitor bisericesc, iar în final avea loc petrecerea; 
toți asistau la înmormântarea unuia din cei 24 de confrați. Onora- 
riul, pedepsele, cazurile de destituire erau prevăzute în Cartea 
eparhului. Regulamentele fixau câteodată şi locul de exercitare, 
precum şi beneficiile legale, care proveneau în urma materialelor 
primite; acesta era scopul lor esențial de protecţie împotriva furtu- 
lui, a concurenței neloiale, a fraudei asupra calitaţii şi a speculei. 

Personajul central al orașului este eparhul. El ocupa rangul al 
treilea în stat, prin tratatul de drept public bizantin Epanagoga. 
Eparhul, numit de către împărat, avea înainte de toate putere asu- 
pra poliţiei: admiterea în corporația meseriaşilor, amplasarea ateli- 
erelor şi a buticurilor, controlul podurilor şi al măsurilor (greută- 
tile) şi al calității anumitor mărfuri, garantarea liberei concurențe.! 

Existenţa Cărții eparhului, compoziţie atribuită lui Leon al 
VI-lea, dar care este de fapt o adunare compozită a articolelor 
elaborate în epoci diferite înaintea secolului al XI-lea, şi regle- 
mentările dure pe care le conţine, au condus la idei uneori forțate 
privind economia Bizanțului, paradis al monopolului şi al privile- 
giului, concepţie care trebuie depăşită. Textul care ne-a parvenit 
nu este complet, căci meseriile esenţiale ale Constantinopolului, 
acelea care foloseau cea mai mare parte din mâna de lucru şi asi- 
gurau, fără îndoială şi vigoarea economiei bizantine urbane nu fi- 
gurează acolo, în vreme ce alte documente nu doar că ni le fac 
cunoscute, dar chiar ne permit să localizăm meseriile menţionate 
în Cartea eparhului. 

Nu toți bizantinii se îmbrăcau în mătase, ori aceasta este singu- 
ra industrie textila menţionată. În acelaşi timp metalurgia, mai ales 
cea a cuprului, care a dat numele său unui cartier aproape de 
Sfânta Sofia (chalcoprateia) şi armamentul nu figurează. Acelaşi 
lucru se întâmplă şi cu ceramica, folosită atât de mult în viaţa coti- 
diană la transportarea lichidelor, sau în construcțiile navale. 

În privinţa meseriilor care apar în Cartea eparhului ele nu erau 
alese la întâmplare. De exemplu, în industria matăsii, cu grijă pen- 
tru a evita orice concentrare verticală, fiecare trebuia să se speciali- 
zeze: vânzătorii de mătase autohtonă, fabricanţii de ţesături, vânză- 


! A. Ducelier, M. Kaplan, op. cit., p. 142. 

torii de mătase importată!; aceasta pentru că mătasea era un mate- 
rial imperial, care servea la fabricarea veşmintelor împăratului, ale 
curții, a demnitarilor şi pentru cadourile împăratului către străini; 
exportul ei era practic interzis. Autorizând exportul mătăsii în can- 
tități foarte mici, Bizanțul menținea cererea şi prețul acesteia la 
cote destul de ridicate.? 

În meseriile care priveau alimentația, precum distribuțiile regu- 
late, gratuite, au fost suprimate de marele interes politic pentru evi- 
tarea fluctuaţiilor prețului asupra produselor alimentare de bază 
(pâine, carne, peşte) şi alte produse de primă necesitate. 

De asemenea putem aminti şi de protecția consumatorului, prin 
reglementările calității produselor. În sfârşit, apare ca normal fap- 
tul ca serviciile publice să colaboreze direct cu statul. 

Comerţul cu grâu, a cărui organizare constituie unul dintre ar- 
gumentele tezei privind economia dirijată a Bizanțului, furniza, de 
fapt, un exemplu frapant asupra liberalismului acestui stat. 

Era, fără îndoială, un test asupra problemei economiei centrali- 
zate. Până la începutul secolului al VII-lea o cantitate importantă a 
acestui grâu venea din Egipt. Pierderea destul de timpurie a acestei 
provincii (642) nu a creat, se pare, lipsuri la Constantinopol, ceea 
ce arată că acest grânar nu era exclusiv şi că Imperiul putea să gă- 
sească în alte regiuni, cum ar fi Tracia şi Asia Mică, surse ale apro- 
vizionării sale. 

Grâul continua să provină totuşi din Egipt şi din Siria, Leon al 
V-lea interzicând acest comerț, iar împăratul Teofil (829-842) a 
descoperit că soția sa Teodora continua să importe grâu din Siria şi 
stabilise chiar un monopol care priva pe negustori de venitul lor le- 
gitim. Exemplul cel mai cunoscut al monopolului grâului este cel 
care a fost stabilit la Rodosto de către favoritul împăratului Mihail 
al VII-lea (1071-1078), Nikeforitzes. 

Cu toate restricţiile, libertatea schimburilor se desfăşura în re- 
gim normal: monopolul perturba acest comerț, constrângea dețină- 
torii de grâu care nu mai puteau vinde, iar mulțimea profita de pri- 
ma ocazie pentru a distruge antrepozitele (phoundax), sediu al mo- 
nopolului. Cu siguranță, prețul pâinii era reglementat, dar era 


! A. A. Vasiliev, Histoire de l’Empire Byzantin, vol. I, Paris, 1932, p. 454. 
? Nicolas Oikonomides, op. cit., p. 172. 

vorba despre o reglementare exclusiv politică, încercând să evite 
lipsa acestui aliment. În ultimă instanță, pentru nici un domeniu 
manufacturial, cu excepția mătăsii, statul nu regla cantitățile pro- 
duse sau comercializate. În privinţa preţului, el era limitat la profi- 
turile provenite din speculă. Economia urbană bizantină era, în 
anumite sectoare foarte precisă, cu reglementări clare, scopul aces- 
tora fiind de a asigura perceperea impozitului şi libera concurență. 
În nici un fel aceasta nu era o economie dirijată.! 

La Constantinopol şi în alte oraşe, fiecare corporație avea carti- 
erul ei. Şomajul nu exista încă, iar muncitorii nu puteau fi angajați 
decât foarte greu. Orice om capabil de muncă, fără serviciu, era în- 
dreptat spre o slujbă în binele comunității sau spre una de caritate?. 

Între secolele al IX-lea şi al XI-lea, negustorii devin din ce în 
ce mai activi. Cei din provincii veneau la târguri pentru a-şi vin- 
de mărfurile, dar şi pentru a cumpăra, fiind adevăraţi „vânzători 
ambulanți” 

Una dintre caracteristicile societății bizantine era că o parte în- 
semnată a aristocrației funciare, în mare parte clasa senatorială, 
chiar dacă avea pământ în provincie şi câteodată foarte departe de 
Constantinopol şi de marile oraşe, locuia în oraşe şi deținea acolo 
bunuri, exercitând adesea şi funcții administrative. Această aristo- 
crație nu putea să se dedice în mod legal activității comerciale; do- 
bânda pe care ei o puteau pretinde împrumutând bani era limitată 
la 4%, în vreme ce negustorii puteau atinge 8%, iar rentele statului 
erau cuprinse între 6 şi 8%* 

De aceea ei percepeau chirie pentru imobilele, buticurile sau 
atelierele unde erau proprietari. Dintre toate categoriile sociale din 
Bizanţ, burghezia este cea mai dificil de analizat, deoarece ea nu 
interesa pe autorii izvoarelor de care dispunem. 

Armatorii din Constantinopol locuiau în zonele portuare, dar nu 
erau bine cunoscuți; fără îndoială, ei se deplasau foarte puţin şi în- 
credințau navigația unui negustor care, în afară de munca sa, aducea 
o parte de capital şi împărțea pe jumătate profitul. Negustorii bizan- 


' Ibidem, p. 144. 

? Louis Brehier, La civilisation byzantine, Paris, 1970, p. 193. 
* Nicolas Oikonomide, op. cit., p. 177. 

* A. Ducelier, M. Kaplan, op. cit., p. 145. 


192 


tini circulau atât în interiorul frontierelor imperiului, cât şi în exte- 
rior unde mențiunile privind negustorii bizantini sunt numeroase. 

De asemenea, negustorii străini locuiau în Imperiu, mai ales la 
Constantinopol, oraş cosmopolit, ceea ce nu înseamna că nu exis- 
tau şi unele dispute cu populația locală. Printre ei puteau fi întâlniți 
şi arabi din toate țările. Negustorii ruşi locuiau pe malul Bosforului 
la nordul Cornului de Aur, în cartierul sfântului Mamas şi nu 
aveau voie să intre în oraş decât în grupuri de 50, neînarmaţi, ceea 
ce arăta clar teama de revoltă. 

La sfârşitul secolului al IX-lea a renăscut comerțul în Occident, 
iar începând cu secolul al XI-lea, o serie de negustori occidentali 
s-au instalat în împrejurimi, formând adevărate colonii.! Este vor- 
ba, în primul, rând de amalfitieni, prezenţi din 944; ei aveau la mij- 
locul secolului al XI-lea o mănăstire și o capelă. În vreme ce oraşul 
lor cadea în mâinile normanzilor (1073), locul amalfitienilor era 
luat de către venețieni cărora tratatul din 992 le oferea deja avanta- 
je comerciale, precum scăderea impozitului pe barcă, dar nu erau 
exceptati de la kommerkion? 

Istoricul Psellos îi reproşa împăratului Constantin Monomahul 
(1042-1055), care a bulversat „ierarhia demnitatilor”: „aproape 
toată mulțimea a ajuns astazi în Senat”. El substituia meritul naşte- 
rii pentru accesul la cele mai înalte demnități ale statului şi recruta 
titularii pentru birouri cu fiii burgheziei constantinopolitane. Ace- 
laşi Psellos ne arată că bizantinii luaseră cunoștință de existența 
unui grup social urban politic” 

Burghezia capitalei (negustorii şi principalii artizani) avea de 
acum o importanță deosebită, încât putea revendica participarea la 
putere. De aceea, împăratul însuşi încearca să se sprijine pe ea, 
pentru a se opune aristocrației funciare într-o perioadă în care mica 
țărănime îi lua apărarea. Limita influenței burgheziei a fost demon- 
strată însă în eşecul politic. 

Până în secolul al XI-lea, comerțul era dominat de mărfurile 
costisitoare ale Orientului: mătăsuri, pietre prețioase, condimente 
ce proveneau din India, de pe coastele africane sau din China sau 


! Henri Pirenne, Les villes et les institutions urbaines,vol. I, Paris, 
1939, p. 345. 

? Alan Harvey, op. cit., p. 238. 

? A. Ducelier, M. Kaplan, op. cit., p. 147. 

erau aduse din teritoriile dominate de către Islam, acesta din urmă 
fiind intermediarul obligatoriu pentru bizantini, aşa cum a fost şi 
Iranul sasanit până în secolul al VII-lea, de unde şi bogăţia negus- 
torilor armeni şi sirieni, care lăsau să treacă caravanele musulmane 
din Alep către Cilicia, de la Teodosiopolis către Trebizonda, în 
timp de război, ca şi în timp de pace. Era cu atât mai important să 
asigure acest trafic cu cât Bizanțul, începând cu 963, a declanşat 
recucerirea Siriei de nord şi a regiunilor eufratiene. Bizanțul era 
clientul obligatoriu al musulmanilor şi principalul cărăuş al latini- 
lor. Fără nici o îndoială, era un comerț fructuos şi negustorii greci 
nu ezitau să se deplaseze pentru a recolta beneficiile, deoarece ate- 
lierele bizantine ştiau să lucreze bine!, oferind musulmanilor pro- 
duse de schimb: bijuterii, porțelanuri, mătăsuri, comparabile în 
valoare cu mărfunle orientale pe care Occidentul trebuia să se re- 
semneze şi să le cumpere de la bizantini cu orice preţ. 

Cuceririle musulmane, departe de a face să decadă economia 
apuseană, au revitalizat-o: islamul a deschis noi rute comerciale şi 
cetăţile înfloritoare ale lumii musulmane reprezentau o provocare 
pentru Vest? 

Până în secolul al X-lea, bizantinii erau aceia care călătoreau şi 
care spre 950 aveau mai multe nave greceşti decât cele locale în la- 
guna venețiană, dar după această dată schimbarea va fi atât de radi- 
cală încât italienii vor câştiga apele bizantine, în primul rând amalfi- 
tienii, furnizorii Romei pontificale, apoi venețienii, ale căror prime 
privilegii datează din 992 şi din 1082, în vreme ce locuitorii oraşului 
Pisa vor primi în 1111 concesii, iar genovezii în 1155. Cel mai im- 
portant este cel din 1082, când Alexios I Comnenul a devenit un pe- 
ricol pentru economia bizantină: cedarea avantajelor economice din 
rațiuni politice”, de unde şi reacţia violentă a limbajului bizantin — 
Alexios Makremvolites: „primul paleolog care a luat sceptrul Impe- 
riului (...) a adus la noi un popor venind din Italia, popor dur, ingrat 
şi crud care s-a întors împotriva binefăcătorilor săi” 


! Alain Ducelier, Les Byzantines..., p. 185. 

? Robert Latouche, The Birt of Western economy (economic aspects of 
the dark ages), Londra, 1967, p. 168. 

* Louis Brehier, La civilisation byzantine..., p. 194. 

4 Alexios Makremvolits, apud Michel Balard, La Romanie Genoise 
(XII-XV siècle), Roma, 1978, p. 18. 

Stăpân peste tot ceea ce putea atrage principalii clienți, Constan- 
tinopolul s-a instalat într-o inerție foarte comodă: ajunge să aştepţi 
cumpărătorii care, după ce şi-au asigurat beneficiul mărfurilor, con- 
tribuie la prosperitatea tezaurului prin achitarea taxei vamale. Dar, o 
asemenea atitudine, deşi conformă idealului de eternitate a Imperiu- 
lui, presupune că nimic nu se mişcă în lumea înconjurătoare, că cir- 
cuitul comercial rămâne stabil, că nici unul dintre clienți nu are nici 
idei, nici mijloacele necesare pentru a căuta el însuşi produsele la 
sursă, adică la Marea Neagră sau în lumea musulmană. 

Or, începând cu secolul al XI-lea totul se schimbă: fatimizii vor 
să modifice ruta comercială orientală şi africană spre Marea Roşie 
şi valea Nilului şi acest lucru transformă în secolul al XI-lea Ale- 
xandria în cel mai mare antrepozit mediteranean de condimente şi 
de mătăsuri. 

Singura sferă în care influența musulmanilor a fost importantă 
este cea monetară: de la sfârşitul secolului al VIII-lea aurul musul- 
man începe să fie dirijat spre Vest sub forma dinarului, depăşind 
în curând nomisma, moneda de aur a Bizanțului’. 

Cu siguranță, negustorii bizantini din Constantinopol, fie ei 
creştini sau evrei, se îndreaptă către Egipt sau coastele meridionale 
ale Anatoliei, dar comercianții latini, amalfitieni, apoi venețieni 
cunoşteau, de asemenea, drumul, iar progresul lor în domeniul teh- 
nicii maritime le permite acum să se îndrepte direct, ocolind inter- 
mediarii. Lucrurile se vor schimba în mod lent, Constantinopolul 
rămânând o foarte mare piață a produselor din Orient, dar Imperiul 
pierde progresiv poziția sa, care se manifesta ca un adevărat mono- 
pol. În secolul al XI-lea, Imperiul îşi arată incapacitatea sa de face 
față noii concurenţe”. Prosperitatea comercială a Bizanțului se ter- 
mina odată cu declinul total al prestigiului politic şi al puterii sale 
militare“ 

O clasă negustorească începe să se afirme între secolele IX-XI, 
mai ales în relaţie cu înflorirea pe care a cunoscut-o ruta nordică, 


! Robert Mantran, L'expansion musulmane (VIF-XT siècle), Paris, 
1986, p. 280. 

? Robert Latouche, op. cit., p.168 

3 Alain Ducelier, Les Byzantines..., p. 187. 

* Ovidiu Drimba, op. cit., p. 171. 

principalii parteneri fiind de această dată bulgarii, dar acest embri- 
on de burghezie manifesta deja tendințe neliniştitoare, căci spiritul 
de inițiativă era totdeauna limitat, şi idealul său începe să se exer- 
cite sub înalta protecţie a statului. 

Astfel cei mai mari doi negustori bizantini de la sfârşitul seco- 
lului al IX-lea, Stavrakios şi Kosmas obțin de la Leon al VI-lea în 
893 un ordin care interzicea bulgarilor comerțul cu excepția pieții 
din Tesalonic, unde cei doi confraţi erau funcționari ai vămilor: lu- 
crul acesta generează un război încrâncenat de 20 de ani între Bi- 
zanţ şi ţarul Simeon. 

Dacă G.I. Bratianu? afirma că administraţia bizantină a preluat 
metodele romane în materie de aprovizionare: monopolul exclusiv 
al statului, acapararea produselor în magaziile sale, constrângerea 
aplicată comerțului şi industriei, nu putem trece cu vederea că Im- 
periul Bizantin nu controla efectiv întreaga economie, ci se limita 
la anumite activități. 

Un argument în favoarea existenței unei economii cvasiliberale 
este existenţa târgurilor provinciale, cum ar fi cel din ziua Sfântu- 
lui Ioan Teologul din Efes. În 795, volumul anual de afaceri depă- 
şea 1000 de livre de aur (72.000 solizi), sumă însemnată dacă luăm 
în considerare faptul că Efesul antic este abandonat, iar ceea ce ră- 
mâne din el este doar un cartier numit Theologos.’ 

Aşadar, omul de afaceri bizantin era calificat, exigență cerută 
de stat, care intervenea inclusiv în numirea conducerii din cadrul 
fiecărei profesii. Pentru a fi acceptat într-o breaslă, persoana în 
cauză trebuia să prezinte garanții şi recomandări, să dea un fel de 
examen în fața colegilor, apoi să împartă banii cu noii săi colegi. 
Statul intervenea în numirea conducerii din cadrul fiecărei meserii, 
chiar în contextul unei economii libere.“ 

Comerțul bizantin între secolele al VIII-lea şi al XI-lea cu- 
noaşte perioada sa de glorie, situație datorată, în bună parte presti- 
giului politic, dar şi impresionantelor resurse militare de care dis- 
punea Bizanțul. Cartea eparhului, ca şi Codul naval stau marturie 


! Alain Ducelier, Les Byzantins..., p. 188. 
2 G.I. Brătianu, op. cit., p. 131. 

? Nicolas Oikonomides, op. cit., p. 173. 

* Ibidem, p. 180. 

în privința unor reglementari extrem de precise privind comerțul, 
reglementări care nu sunt expresia unei economii dirijate şi exclu- 
siv centralizate, ci expunerea principiului bizantin de taxis, de or- 
dine universală şi de limitare a activităţilor ilegale sau neloiale şi 
de protecție a consumatorului. 


5.1 Conflictul în tradiţia coranică şi la Bizanţ 


Între cele două mari Imperii care au dominat civilizațiile răsă- 
ritene şi apusene au existat nenumărate interferenţe şi conflicte. De 
asemenea, atât spaţiul bizantin, cât şi cel musulman au fost domi- 
nate de două religii, care au influențat anumite atitudini şi decizii. 

Creştinismul, religia întemeiată pe jertfa Mântuitorului Hristos, 
propovăduiește pacea şi iubirea între semeni cu scopul de a ajunge 
într-o împărăție care nu se află în această lume, Împărăţia lui Dum- 
nezeu. De aceea, atitudinea Întemeietorului precum şi a primilor 
creştini este expresia doctrinară a unei religii refractară la violență şi 
război. Împăratul Constantin cel Mare se considera protectorul și ga- 
rantul liniştei şi al bunului mers al vieţii Bisericii, iar această con- 
cepţie l-a determinat ceva mai târziu pe Heraclius să întreprindă la 
un moment dat una dintre cele mai cunoscute campanii militare îm- 
potriva perşilor, cei care jefuiseră provinciile din Asia Mică a Impe- 
riului. Este cunoscut faptul că perşii au confiscat Bisericii una dintre 
cele mai scumpe relicve, Crucea, pe care a fost răstignit Mântuitorul 
Hristos. În aceste condiţii războiul iniţiat de Heraclius găseşte o jus- 
tificare: pedepsirea necredincioşilor pentru sacrilegiul săvârşit. 

Forma autentică de conflict se întâlneşte însă în islam. Războiul 
religios este un conflict purtat în numele lui Dumnezeu, prin care 
se urmăreşte eliminarea celor care nu au aceeaşi credinţă cu iniția- 
torii lui. Duşmanii comunității sunt duşmanii lui Dumnezeu, iar 
duşmanii lui Dumnezeu sunt duşmanii comunității. Există însă câ- 
teva diferenţe în modul de percepere a războiului sfânt la Bizanţ şi 
în islam, ce izvorăsc din natura şi aplicabilitatea lor. Expansiunea 
musulmană a urmat cuceririlor făcute de războinicii săi. Jihadul 
primelor secole ale erei musulmane este un război de cucerire. 
Principiul coranic „fără constrângeri în materie de religie” este în 
general aplicat. Locuitorii teritoriilor cucerite sunt autorizați să-şi 
păstreze credința în anumite condiţii, dacă este vorba totuşi de reli- 
gii monoteiste. Păgânii politeişti nu sunt toleraţi: ori se convertesc, 


198 


ori mor. Creştinismul are poate aceleaşi principii de toleranță, dar 
le-a aplicat ceva mai strict!. 

O altă diferență constă în faptul că jihadul este încă de la înce- 
put un război de cucerire, iar a treia diferență ar consta în rolul de- 
ținut de Locurile sfinte. Jihadul este legitimat prin necesitatea de a 
apăra mica comunitate de la Medina, iar ulterior de recucerirea lo- 
curilor sfinte de la Mecca. După atingerea acestor obiective, jiha- 
dul nu încetează, ci se amplifică, susținând campania de cuceriri ce 
vor forma Imperiul musulman. 


5.2 Coranul 


Tot mai des auzim şi citim în presa audio-vizuală şi cea scrisă 
despre Islam şi instituţiile sale. Unul din cuvintele cel mai des uti- 
lizate în legătură cu Islamul este cel de jihad. Pentru cei mai mulți 
dintre noi, tot ceea ce ştim despre jihad se reduce la traducere lui 
prin termenul de război sfânt; nu avem nici cea mai mică idee cum 
a apărut el şi cum este el fundamentat în lumea arabă. Să vedem 
dacă găsim temeiuri pentru jihad în cele două surse principale ale 
Legii islamice: Coranul şi Tradiţia islamică (Hadith). Înainte de 
aceasta să desprindem şi sensurile termenilor cu care lucrăm. Potri- 
vit definiției musulmane „Coranul este cuvântul arab inimitabil, re- 
velat profetului Mahomed, Allah este venerat prin recitarea lui, 
care a ajuns la noi prin transmitere succesivă”?; iar potrivit definiţi- 
ei de dicționar, el este: „Cartea sfântă a musulmanilor, conținând 
revelaţiile transmise de Mahomed, apoi adunate şi conservate sub 
o formă fixă prin scris.” 


! Jean Flori, Guerre sainte, jihad, croisade, violence et religion dans 
le christianisme et l'islam, Ed. du Seuil, Paris, 2002, p. 242. 

2 Coranul cel Sfânt şi traducerea sensurilor în limba română, Timişoara, 
1999, p. XXX. Un alt scriitor musulman, Frithjof Schuon îl defineşte ca: 
„Marea teofanie a Islamului; acesta se prezintă ca 'discernământ” (furqân) 
între adevăr şi eroare“, idem, Să înțelegem Islamul, Bucureşti, 1994. 

3 Encyclopédie de l'Islam, nouvelle édition, tome V, Paris, 1986, p. 401. 

Cuvântul arab al Qur 'âm poate fi explicat ca derivând din ver- 
bul quara 'a care apare în Coran cu sensul de „a recita, a predica” 
Sensul în care se utilizează mai târziu este cel de „culegere de re- 
velaţii sub forma scrisă”!. Alte sinonime folosite pentru a desemna 
Coranul, sintetizând de fapt conţinutul său sunt: al-Kitab (Cartea), 
al-Furquan (Îndreptar), a/-Zikr (îndemnare, avertisment). 

Din punct de vedere al structurii, Coranul cuprinde 114 capitole 
sau sure (sg. sūra, pl. suwar) divizate la rândul lor într-un numar 
de versete (sg. aya, pl. ayat), variind între 3 şi 286 (sau 287), în to- 
tal Coranul numărând 6236 versete. Termenul de sura este de ori- 
gine necunoscută, iar la început denumea revelațiile separate pri- 
mite de Mahomed la Mecca şi Medina. Fiecare sura are un nume 
specific: a vacii, a peşterii, a albinei, a mesei. Acesta provine fie de 
la cuvintele cu care încep, fie de la subiectul tratat în cuprinsul lor. 
Aceste titluri pe care le-au primit diversele sure, nu fac parte din 
textul revelat. Ele se generalizează în a doua jumătate a secolului 
al VIII-lea, fiind amintite şi în scrierile Sfântului loan Damaschin”. 
Un loc special trebuie acordat surei fatiha, „cea care deschide”, fo- 
losită ca rugăciune, precum şi ultimelor două, care reproduc vechi 
formule incantatorii. Surele au fost separate de la început una de 
alta prin basmala („În numele lui Allah cel Milostiv şi Îndurător”) 
pusă la începutul fiecăreia. Lipseşte numai la sura a IX-a, deoarece 
este posibil ca ea să fi fost unită cu sura a VIII-a. 

Cuvântul aya înseamnă semn, dovadă a existenței lui Dumne- 
zeu şi a puterii Sale nemărginite. Utilizarea cuvântului cu sensul de 
diviziune a Coranului mai mică decât sura, se leagă de concepția 
pe care o are Mahomed în legătură cu misiunea sa: revelaţiile care 
îi sunt transmise sunt singurele „miracole” pe care le revendică 
pentru sine ca „semn” al învestiturii sale divine? 

Cu privire la modul în care Mahomed privea revelaţia, aflăm că 
ea a venit din cer şi a fost luată din „tabla bine păstrată” (al-lawh 
al-mahfuz), „maica scripturilor” (scriptura originală). Profetul nu a 
primit întreaga carte, ci numai părți izolate din ea, care au fost date 


! Nadia Anghelescu, Introducere în Islam, Bucureşti, 1993, p.18. Cu 
privire la etimologie: E.J. Brill's First Enciclopaedia of Islam, p. 1063; 
Encyclopédie de l'Islam, nouvelle édition, pp. 401-402. 

First Enciclopaedia of Islam, p. 1072. 

? Ibidem, p. 19. 

în limba arabă. El primeşte revelaţia nu direct de la Allah, ci prin 
intermediul arhanghelului Gabriel, în „noaptea predestinării” Po- 
trivit concepției lui Mahomed, această „scriptură cerească” stă la 
baza revelației primilor profeți şi a scripturilor sfinte ale evreilor şi 
creştinilor, ceea ce explică faptul că toate trei coincid în parte. Me- 
sajul în haina arabă care i se transmite lui Mahomed vine să resti- 
tuie revelația în puritatea sa inițială care a fost uitată, ignorată sau 
chiar falsificată în celelalte două religii. Revelația nu pătrunde în 
minte, ci chiar în corpul profetului ales pentru a o exprima discur- 
Siv, iar rostirea rituală a Cuvântului divin duce, când este corect şi 
complet interiorizată, la identificarea celui care îl rosteşte cu auto- 
rul textului.! În concepția musulmanilor, Coranul nu poate fi rezu- 
mat, ceea ce este valabil şi pentru cărțile celorlalte mari religii. 

Dezordinea aparentă a Coranului ascunde o unitate care rezultă 
din afirmarea monoteismului absolut, din îndemnul la respectarea 
legământului încheiat între Dumnezeu şi oameni din preeternitate, 
din anunțarea Judecăţii de Apoi. 

Două mari perioade cuprinde elaborarea Coranului, acoperind cei 
20 de ani ai predicii sale (612-632): o perioadă la Mecca, cu caracter 
vizionar şi prevestitor, sub formă de proză poetică ritmată, dominată 
de afirmarea absolutei unicități a lui Dumnezeu şi de anunțarea Ju- 
decăţii de Apoi, apoi o perioadă la Medina în care, prin fraze mai 
ample şi un stil mai puţin poetic, se realizează condamnarea politeis- 
mului, ruptura cu evreii şi afirmarea misiunii politice a lui Maho- 
med, conținând mai multe formulări juridice cu privire la organiza- 
rea religioasă şi socială a comunității. Izvorât din poemele şi legen- 
dele Arabiei şi ale altor culturi din Orientul Apropiat de atunci, Co- 
ranul cuprinde puține povestiri cu adevărat istorice şi mai degrabă 
istorii; cele mai numeroase dintre acestea privind personaje biblice, 
cele mai des citate fiind Iosif, Abraham, Moise, Solomon, Noe, Is- 
mail, Iona, Iov ca şi loan Botezătorul şi Iisus. Coranul nu este o car- 
te liturgică în sensul curent al termenului, el conține scene dramati- 
ce, predici tratând subiecte, care nu sunt tratate nicăieri sau mesaje 
cu caracter juridic, politic sau moral.? 


! Frithjof Schuon, Să înţelegem Islamul, p. 222. 
2 Yves Thoraval, Dicționar de civilizație musulmană, Bucureşti, 1997, 
p. 90. 

Se ştie că Mahomed nu şi-a notat în scris revelaţiile, deşi scrie- 
rea era cu siguranță răspândită în cetatea comercială Mecca din 
acele vremuri şi el însuşi, după câte se pare, ştia să scrie şi să ci- 
tească. Termenul ummi, care i se aplică în Coran, nu are semnifica- 
ţia actuală de analfabet, ci „om de rând”, necunoscător al legii di- 
vine. Numeroşi tovarăşi ai lui Mahomed ştiau pe de rost sure din 
Coran sau chiar Coranul în totalitatea lui, iar unii aveau notat în 
scris părți din Carte, pe omoplați de cămilă, pe foi de palmier sau 
pergament. Încă de atunci existau unele variante; ele se înmulțesc 
fatal după moartea profetului, care ar fi putut arbitra eventualele 
dispute. În această perioadă circulau versiuni alcătuite de: Zayd b. 
Thabit, Obayy b. Ka'b, 'Abd-Allah b. Masud, Abu Musa şi 
Miqdad b. 'Amr, iar diferențele existente între ele au dus la învrăj- 
bire în rândul musulmanilor, una din versiuni fiind adoptată la Da- 
masc, alta la Kufa, a treia la Basra şi a patra la Homs. 

Primul calif, Abu Bakr, conştient că textul sacru se află în pri- 
mejdie, l-a însărcinat pe unul dintre scribii lui Mahomed, Zayd b. 
Thabit, să grupeze revelaţiile şi să dea un text complet. Textul în- 
tocmit de acesta a trecut la califul Omar şi de la acesta la fiica sa 
Hafsa, una din văduvele profetului, care l-ar fi pus, se pare, la dis- 
poziția unui grup însărcinat de califul următor, Othman, să întoc- 
mească un text definitiv. Acesta stabileşte textul ofcial. Originalul 
a rămas la Medina, iar copii ale sale au fost trimise în oraşele în 
care se răspândiseră diversele variante. Textul utilizează o scriere 
incompletă, care nu nota vocalele şi utiliza acelaşi semn pentru 
mai multe consoane diferite. De aceea s-a pus problema definitivă- 
rii lui şi eliminării ambiguităților. Deşi scrierea arabă obişnuită nu 
notează nici până astăzi vocalele, în textul Coranului au fost intro- 
duse într-o perioadă care nu poate fi stabilită cu exactitate, dar care 
este plasată înainte de 728. Diferențe de lectură, chiar dacă nesem- 
nificative, continuă să existe chiar şi după această dată. Există câ- 
teva lecturi recunoscute oficial: 7, 10 sau 14. 

Astăzi sunt în uzul general două versiuni: cea a lui Hafs 'an 
"Asin (190/805), care a supravieţuit de-a lungul secolelor în cele 
mai multe regiuni şi a primit o recunoaştere oficială în anul 1923, 
fiind folosită pentru ediția egipteană standard; şi cea a lui Warsh 
“an Nafi’ (197/812) urmată în părți din Africa, altele decât Egiptul. 

Ediţia egipteană standard este considerată astăzi ca fiind cel 
mai bun text disponibil al Coranului, cu toate că nu concordă întot- 
deauna cu sursele cele mai vechi! 

O întreagă literatură se naşte pentru a explica „miracolul” Cora- 
nului, frumusețea sa de neatins, caracterul său inimitabil.? Întreaga 
concepție cu privire la „revelaţia încheiată” pe care o reprezintă Co- 
ranul, ca şi cu privire la perfecțiunea de neatins a formei sale, justifi- 
că atitudinea autorităților religioase în legătură cu posibilitatea tra- 
ducerii. În principiu, Coranul este intraductibil, pentru că orice tra- 
ducere este o interpretare, ceea ce înseamnă că traducătorul adaugă 
gândirea sa umană cuvântului lui Dumnezeu, revelat în Coran în for- 
mă perfectă. De asemenea, traducerea Coranului ar însemna rupe- 
rea comunității islamice, care se bazează pe limba arabă a Coranu- 
lui. Cu toate acestea, au apărut, mai ales în secolul al XIX-lea, o se- 
rie de traduceri“, care au fost însă acceptate numai ca explicații ale 
sensurilor Coranului, dar care nu pot înlocui în nici un fel textul sa- 
cru. Când Coranul este citit într-o ceremonie publică sau religioasă, 
întotdeauna este recitat în arabă şi niciodată în traducere. 


! Cu privire la istoricul alcătuirii Coranului: Nadia Anghelescu, op.cit., 
p. 19-20; Encyclopédie de l'Islam, pp. 405-410; Dominique Sourdel, Zsla- 
mul, Bucureşti, 1993, p. 53; First Enciclopaedia of Islam, pp. 1068-1078. 

2 Pentru musulmani, Coranul este inimitabil deoarece: 1. este imposi- 
bil de imitat în privinţa stilului şi a cuvintelor sale; 2. este imposibil de 
imitat în privinţa clarităţii şi a întocmirii lui; 3. este imposibil de imitat în 
privinţa sensurilor sale care dezvăluie adevărul despre om şi menirea lui 
în această lume; 4. este imposibil de imitat în privinţa ideilor ştinţifice şi 
a informaţiilor transmise, pe care ştiinţa modernă le-a confirmat; 5. este 
imposibil de imitat în privinţa legislaţiei sale şi a apărării drepturilor 
omului, în scopul edificării unei societăți ideale, în care toată lumea să fie 
fericită. Coranul cel Sfânt, pp. XLV-XLVI. 

3 “Traducerea într-o limbă străină nu poate fi numită Coran, căci Co- 
ranul este un miracol prin limba şi prin sensurile sale. Dar întrucât tradu- 
cerea este un mijloc pentru a transmite unele sensuri şi a uşura înțelegerea 
Coranului de către aceia care nu cunosc limba arabă, ea trebuie întreprin- 
să, pentru a călăuzi omenirea şi pentru a-i transmite cuvântul lui Allah”, 
Coranul cel Sfânt, p. LXXIX. 

4 Unul dintre cei mai cunoscuţi traducători musulmani în limba engle- 
ză, Marmaduke Pickhall, şi-a intitulat traducerea sa nu Coranul, ci The 
Meaning of the Glorious Qur 'an. 

O dispută interesantă s-a purtat cu privire la dogma Coranului 
creat sau necreat. S-a afirmat că doctrina despre Coranul necreat a 
apărut ca rezultat al întâlnirii cu dogma creştină despre Logos. 
După cum creştinii îl numesc pe lisus, Cuvântul lui Dumnezeu şi 
are două naturii: una dumnezeiască şi una omenească, unite într-o 
singură persoană, şi musulmanii au folosit, prin analogie, această 
doctrină la Coran, Cuvântul lui Dumnezeu făcut carte. Musulmanii 
cunoşteau dogma creştină; califul al-Ma'mun (218/833), care susţi- 
nea teoria Mu'tazilită, potrivit căreia Coranul a fost creat, scria 
unuia dintre guvernatorii săi că teoria despre Coranul necreat se 
aseamănă cu cea creştină potrivit căreia lisus, fiind Cuvântul lui 
Dumnezeu, este necreat. În scurta perioadă cât s-au aflat la putere 
Mu'taziliţii, credința în Coranul necreat a fost interzisă, aceasta 
provocând o opoziţie puternică. Coranul a fost declarat ca fiind 
creat şi aceia care se opuneau au fost persecutați. Această perioadă 
de persecuții este cunoscută sub numele de mihnah (218-232/ 
833-847). În cele din urmă prigoana a încetat şi dogma cu privire 
la Coranul veşnic a fost din nou adoptată, ea rămânând normativă 
până în zilele noastre! 

Importanța Coranului în lumea musulmană poate fi surprinsă din 
cuvintele: „Coranul a modelat valorile şi modul de a privi lumea al 
comunității islamice cum nu a făcut-o nici o altă forță. El continuă 
să fie un putemic factor viu în lumea contemporană la fel cum a fost 
un element fundamental în formarea culturii islamice în trecut. Îm- 
preună cu Biblia, Coranul trebuie recunoscut ca una din cele mai ci- 
tite, studiate şi mai influente cărți din istoria umanității”. 


— == 


! The Concise Encyclopedia of Islam, p. 231. 

? The Encyclopedia of Religion, editor Mircea Eliade, vol.12, p.156. 
Despre modul în care Mohamed şi Coranul au influențat şi modificat mo- 
dul de viață şi felul de a gândi al arabilor, precum şi reinterpretările pe 
care le face Coranul asupra unor acţiuni şi stări de fapt deja existente în 
lumea arabă, Hamilton A. R Gibb, Studies on the Civilization of Islam, 
Londra, 1962, pp. 187-196. 

5.3 Tradiţia (Hadīth) 


În limba arabă, pentru a desemna diferitele forme de tradiție, 
există mai mulți termeni. Printre aceştia sunt: khabar (noutate, in- 
formaţie) este folosit când pentru tradiţiile Profetului, când pentru 
cele ale însoțitorilor sau ale urmaşilor săi; athar (urmă, vestigiu) 
este folosit, în general, pentru tradiția însoțitorilor sau urmaşilor, 
dar termenul este uneori utilizat pentru a desemna tradiția Profetu- 
lui; sunna (obicei) desemnează cutuma normativă a profetului sau 
a comunității primare. Însă cel mai des utilizat este cel de hadīth, 
cuvânt ce înseamnă în primul rând comunicare, vorbire sau poves- 
tire, apoi are sensul particular de amintire a acţiunilor şi spuselor 
Profetului şi tovarăşilor săi. În ultimul sens, întreg corpul de tradi- 
ţii sacre ale lui Mahomed sunt numite Madizh, iar ştiinţa care se 
ocupă cu studiul acestora se numeşte „'I/m al-Hadith”. 

Fiecare credincios trebuie să-şi ia ca exemplu modul de viaţă al 
Profetului şi al tovarăşilor săi în toate treburile cotidiene şi orice 
efort trebuie făcut pentru a fi păstrată informaţia referitoare la aces- 
ta. La început, oamenii care au trăit în apropierea profetului (sa- 
habi's) au fost cei care dețineau o bună autoritate pentru cunoaşterea 
sunnei lui Mahomed. Ei îl ascultaseră pe Profet şi fuseseră martori la 
acțiunile sale. Mai târziu, musulmanii au fost nevoiți să se mulțu- 
mească cu comunicările „succesorilor” (tabi'un), oameni care au 
trăit în prima generație după Mahomed, care primiseră informaţia de 
la sahabi's; şi apoi, în generaţiile următoare, cu relatările aşa-numi- 
ților „succesori ai succesorilor”, oameni din a doua generație după 
Mahomed, care s-au amestecat cu succesorii, şi aşa mai departe?. 

Tradiţia păstrează forma unei mărturii personale. Fiecare hadith 
perfect este alcătuit din două părți: prima conţine numele persoa- 
nelor care au transmis tradiţia de la una la alta, această parte este 
numită isnād (lanț — suportul). Cel care face comunicarea (A) spu- 


! Chiar dacă între termenii de sunna şi hadith există confuzie, aceasta 
pornind şi de la faptul că unele colecţii de hadithe poartă numele de Sun- 
na, cei doi termeni nu sunt sinonimi. Deosebirea dintre ei este arătată de 
I. Goldziher, Le dogme et la loi de l'Islam: „Hadith est le document de la 
Sunna”, p. 32. 

? First Enciclopaedia of Islam, vol. III, p. 189. 

ne: „a auzit de la B (sau „B mi-a spus”) pe mărtuna lui C” şi aşa 
mai departe, unde întreg lanţul trebuie să urmeze începând cu A, 
ultima autoritate, şi sfârşind cu autoritatea originară. Cea de-a doua 
parte este matn sau textul, substanța comunicării. 

După moartea Profetului, ideile sale religioase nu au putut ră- 
mâne nealterate. Datorită faptului că islamul a cucerit un teritoriu 
enorm, idei şi instituţii au fost împrumutate de la popoarele cuceri- 
te. Texte creştine, cuvinte ale Apostolilor şi apocrife, aspecte iudai- 
ce, doctrine ale filozofilor greci, care au prins în anumite cercuri 
musulmane, apar în hadizhe ca spuse ale lui Mahomed. 

În lumea musulmană hadithe-le se bucură de un mare respect 
alături de Coran; în anumite cazuri, se crede că adevăratul „cuvânt 
al lui Dumnezeu” se poate gasi şi în Hadi/h la fel de bine ca şi în 
Coran.! 

Tradițiile începând cu cuvintele „Dumnezeu a spus” sunt numi- 
te de către învățații musulmani hadithe divine (hadith kudsi sau 
ilahi) în opoziţie cu tradiţiile ordinare sau obişnuite, numite hadi- 
the-le profetului (hadizh nabawi). 

Pentru a fi considerat credibil, isnâd-ul unei tradiţii trebuie să 
formeze o serie neîntreruptă de autorități credibile. În clasificarea 
tradițiilor există mai multe criterii. Unul dintre ele este cel al lanțului 
transmițătorilor. Aici se disting trei categorii: 1. în care isnâd-ul nu 
este slab; 2. în care isnâd-ul nu este complet sau nu există un con- 
sens complet privind autoritatea transmițătorilor (ele sunt numite 
„frumoase”), 3. în care isnād-ul este slab datorită conţinutului sau că 
unul sau mai mulți transmițători sunt considerați ca necredibili sau 
chiar ca neortodocşi. Un alt criteriu este cel al conținutului unei tra- 
diții: 1. tradiţii care conţin mărturii despre profet; 2. tradiții care se 
referă numai la spusele şi faptele celor care au trăit în apropierea 
Profetului; 3. tradiții care cuprind spuse şi fapte ale succesorilor.? 


! Potrivit lui al-Shafii, Coranul şi Sunna (sunna fiind înregistrată în 
hadith) au o importanță egală. Ambele sunt infailibile, Sunna nu poate 
abroga Coranul, dar nici Coranul Sunna, apud Albert Hourani, Histoire 
des peuples arabes, Editons du Seuil, Paris, 1993, p. 101. 

First Enciclopaedia of Islam, vol.III, p. 191. Pentru alte clasficări, 
pp. 191-192. 

La început, colecțiile de tradiţii erau aranjate după cei care le-au 
transmis, şi se numeau musnad. O astfel de colecţie este Musnad a 
lui Ahmad b. Hanbal (241/855) şi cea a lui Tayalisi (203/818). 
Această aranjare a materialului prezenta inconvenientul că, atunci 
când cineva voia să consulte tradiţiile într-o anumită chestiune tre- 
buia să citească toate capitolele fără interes pentru el până să ajungă 
la ceea ce îl interesa. Colecţiile mai târzii sunt aranjate după conținu- 
tul tradiţiilor. O astfel de colecţie aranjată „pe capitole” este numită 
musannaf (aranjat). Şase dintre aceste Musannaf au fost recunoscu- 
te ca având autoritate în lumea ortodoxă musulmană, toate fiind scri- 
se în secolul al III-lea al erei musulmane, autorii lor fiind: 

— al-Bukhări (256/870) 

— Muslim (261/875) 

— Abu Dăwiid (275/888) 

— al-Tirmidhi (279/892) 

— al-Nasâ'i (303/915) 

— Ibn Mădjă (273/886)) 

Aceste lucrări sunt cunoscute sub numele de „Cele şase cărți” 
(al kutub al-sitta) sau „Cele şase Sahih's” (colecţii de încredere). 
Ele sunt privite ca şi cărți sacre de rang secund după Coran. Colec- 
ţia lui al-Bukhări şi cea a lui Muslim sunt ţinute la mare cinste, ele 
fiind cunoscute ca „Cele două sahih's”. Aceste colecţii includ nu- 
mai tradiții care sunt recunoscute ca având o autoritate absolută. 
Ele nu conţin numai tradiţii prvitoare la jurisprudenţă şi la ceea ce 
este îngăduit şi la ceea ce este oprit, ci şi multe tradiții istorice, et- 
nice şi dogmatice. Pe de altă parte, tradițiile incluse în lucrările ce- 
lorlalți patru compilatori se referă în principal la tradiții şi uzanţe. 
De obicei ele sunt puse laolaltă şi sunt numite „Cele patru cărți 
sunna”. Ele nu conţin numai tradiţii care sunt considerate de încre- 
dere, ci şi pe cele „frumoase” şi, în general, toate tradiţiile în care 
învățătura concordă cu legea, chiar dacă există îndoieli cu privire 
la isnad. Când compilatorii cred că una din tradiţiile prezentate tre- 
buie respinsă atrag atenţia cititorilor aspra acestui fapt. 

Prestigiul de care s-au bucurat cele şase cărți în Islam este uşor 
de explicat. În secolul al III-lea circumstanțele erau favorabile pen- 


———= ai 


1 Encyclo pédie de l'Islam, tome III, p. 25; First Enciclopaedia of Is- 
lam, vol. III, pp. 192-193. 

tru munca compilatorului de tradiţii. Se ajunsese la o anumită una- 
nimitate cu privire la probleme de jurisprudență şi de doctrină, iar 
o opinie definitivă privind valoarea majorităţii tradiţiilor fusese 
formulată de învățații musulmani. Acum era posibil să se treacă la 
colectarea tuturor acelora care fuseseră recunoscute ca fiind de în- 
credere. Meritul lui al-Bukhâri şi al celorlalți compilatori constă nu 
atât în faptul că ei au decis pentru prima dată care dintre numeroa- 
sele tradiții aflate în circulaţie erau adevărate şi care erau false, dar 
mai ales în faptul că ei au adunat la un loc tot ceea ce era recunos- 
cut ca adevărat în cercurile ortodoxe din timpul lor. 

Cu tot respectul şi autoritatea de care se bucurau cele şase co- 
lecţii, au existat şi critici la adresa lor. De exemplu, "Ali al-Dărakt- 
ni (385/995), a scris o lucrare în care demonstra slăbiciunea a 200 
de tradiţii date în al-Bukhări şi Muslim. 

Cea de-a doua mare ramură a Islamului, shiiții, judecă Hadith 
din punctul lor de vedere şi consideră că numai acele tradiții bazate 
pe autoritatea lui "Ali şi a imamilor shi'iţii, în special a lui Jafar 
al-Sadig. Ei au propriile lor lucrări legate de acest subiect şi țin la 
mare preț în mod special următoarele cinci lucrări: 

— AI-Kăfi a lui Muhammad b. Ya'kub al Kulini (328/939) 

— Man lā yastahdiruhu 'l-fakih a lui Muhammad b. "Ali b. Bā- 
buya al Kummi (381/991) 

— Thadhib al-Ahkâm şi 

— Al-Istibsăr fima 'Khtalafa fihi 'l-Akbăâr (extras din preceden- 
ta) a lui Muhammad al-Tusi (459/1067) 

— Nahdj al-Balâgha (cuprizând afirmaţiile lui "'Ali) a lui "Ali b. 
Tăhir al Sharif al-Murtadă (436/1044) sau a fratelui său Râdi 
al-Din al Baghdâdi. 

La acestea se adaugă şi lucrarea Musnad a lui Ibn Handbal, re- 
dactată de către fiul său "Abdullah! 

Colecţiile shite au fost scrise în perioada Buyidă (320-454/ 
932-1062) şi sunt în mod substanțial mai mari decât cele sunnite şi 
conțin referinţe, care nu se găsesc în celelalte (în special la imami).? 


! Encyclopédie de l'Islam, tome IIl, p. 27; First Enciclopaedia of Is- 
lam, vol. III, p. 193; Remus Rus, Istoria filozofiei islamice, Bucureşti, 
1994, p. 29. 

? The Concise Encyclopedia of Islam, p. 141. 

5.4 Jihadul 


Etimologic, cuvântul jihad derivă din verbul jahaba care în- 
seamnă „el s-a străduit” iar prin extensie, „efort îndreptat spre un 
scop determinat” sau „efort îndreptat asupra propriei persoane în 
scopul perfecționării morale şi religioase”.Unii autori fac diferență 
între jihadul sufletelor sau jihadul major şi jihadul corpurilor sau 
cel minor. Prima formă de jihad se mai numeşte şi „jihadul limbii 
sau al peniței”, iar cel de-al doilea „jihadul sabiei”. În mod curent 
cuvântul jihad este a doua formă de efort. 

Din punct de vedere juridic, potrivit doctrinei clasice şi în tradi- 
ţia istorică, termenul jihad înseamnă o acțiune armată în scopul ex- 
pansiunii islamului şi eventual în apărarea sa. El îşi are punctul de 
plecare în principiul universalismului islamului. Această religie 
trebuie să se întindă asupra întregului Univers, la nevoie chiar prin 
forță. Acest principiu trebuie să se combine însă cu un altul, care 
tolerează existența în sânul comunității islamice a adepților „religi- 
ilor cărților sfinte”: creştini, evrei. Pentru aceştia, jihadul se opreş- 
te la acceptarea supunerii față de autoritatea politică a islamului şi 
la plata tributului de capitulaţie (djizya) şi a impozitului funciar 
(kharâdj). Însă aici a existat o controversă, de cele mai multe ori 
rezolvată în sens negativ, dacă creştinii şi evreii din peninsula Ara- 
bică au dreptul la un astfel de tratament. După părerea majorității, 


1 The Encyclopedia of Religion, vol. 8, p. 88. 

2 Antoine Moussali, Judaisme, christianisme et islam. Étude compare, 
Paris, 2000, p. 94: „Sensul de război sfânt (jihadul exterior) primează asu- 
pra celui de jihad interior. Diferenţa între marele jihad şi micul jihad reapa- 
re în secolul al IX-lea, cu sfârşitul primului val de cuceriri islamice” 

* Motvaţia jihadului poate fi găsită în împărțirea lumii în două catego- 
rii: Dăr al-Islâm (casa islamului) şi Dār al-Harb (casa războiului). „Casa 
islamului” se află deja sub conducere musulmană; „casa războiului” se 
află sub un asediu continuu din partea musulmanilor până va deveni „casă 
a islamului” Unii învăţaţi recunosc existența unei a treia categorii, Dār 
al-Sulh sau al-"Ahd, care nu se află sub stăpânirea musulmană, dar care se 
află în relaţii tributare cu islamul (există două exemple istorice în acest 
sens: Nubia şi Nadjrân). First Encyclopedia of Islam, vol. II, p. 917, 919. 

convertirea lor la islam era obligatorie sub pedeapsa cu moartea 
sau sclavia. 

În principiu, jihadul este singura formă de război posibilă în is- 
lam; teoretic, islamul trebuie să constituie o singură comunitate or- 
ganizată sub o autoritate unică, iar toate luptele între musulmani 
sunt interzise. Dar prin ruptura unității islamice şi prin apariția, în- 
cepând cu secolul II/VIII, a statelor independente şi-au pus proble- 
ma calificării războaielor dintre ele. Ele nu puteau fi integrate în 
noțiunea strictă de jihad, nici măcar în cazul conflictelor dintre sta- 
te de confesiuni diferite, decât printr-un abuz al limbii. Cei care au 
păstrat terminologia exactă l-au calificat drept kital, mukātala (lup- 
tă, război). Aceştia au refuzat să aplice noţiunea de jihad chiar şi 
contra comunităților de renegați musulmani). 

Chiar dacă nu face parte dintre cei şase stâlpi ai islamului, jiha- 
dul a fost considerat, în mod general, o obligație echivalentă prac- 
tic cu unul dintre aceştia (khăridjiții îl consideră ca făcând parte 
din îndatoririle fundamentale). 

În surele meccane ale Coranului se vorbeşte despre răbdarea în 
fața atacurilor, o altă atitudine fiind exclusă. Dar la Medina, apare 
dreptul de a răspunde la atac şi, gradat, devine o datorie prescrisă 
de a lupta şi de a supune pe meccanii ostili. Cu toate că nu vorbeş- 
te decât despre războiul împotriva celor din Mecca, o viziune uni- 
versală asupra războiului sfânt era prezentă în mintea Profetului. 
Această viziune s-a dezvoltat imediat după moartea sa, când arma- 
tele musulmane au avansat în afara Arabiei. Acum el este o datorie 
a tuturor bărbaţilor liberi, adulți, sănătoşi mental şi trupeşte şi 
având destule mijloace să se alăture armatei musulmane. Cu toate 
acestea nu era o datorie individuală, fiind necesară participarea 
unui număr suficient dintre membrii unei comunităţi, condiţie care 
impunea în final obligația comunității de a participa la războiul 
sfânt. Dacă numărul participanților este insuficient, păcatul cade 
asupra întregii comunități. 

Scopul ultim al jihadului este supunerea necredincioşilor şi eli- 
minarea necredinței. Acesta este înțeles însă ca o întindere a domi- 
nației islamului peste tot restul lumii. Văzut din acest punct de ve- 


' Encyclopedia de l'Islam, tome II, p. 551. 

dere, jihadul nu poate să se încheie decât atunci când întreaga lume 
va fi sub dominaţia islamului. 

După perioada de cuceriri, juriştii au stipulat datoria conducăto- 
rului musulmanilor de a organiza o expediţie în teritoriul duşmanu- 
lui măcar o dată pe an sau măcar să facă pregătiri anuale pentru 
una, în dorinţa de a ţine trează ideea de jihad. De acum înainte el 
capătă un caracter mai mult defensiv decât ofensiv. Populaţia îm- 
potriva căreia este îndreptat jihadul, trebuie mai întâi invitată să se 
convertească la islam. Dacă refuză, ei mai au încă o şansă, se pot 
supune conducerii musulmane, devenind dhimmis, cetăţeni de rang 
inferior, şi plătind un impozit sau să lupte. În primul caz, viețile 
lor, familiile şi proprietatea le sunt asigurate, dar au un statut clar 
inferior, fără cetăţenie, fiind doar protejaţi. Dacă opun rezistență, 
ei şi familiile lor pot fi înrobiţi şi toate proprietăţile confiscate ca 
pradă, din care 4/5 revin armatei cuceritoare. În cazul în care îm- 
brățişează islamul, şi o pot face şi când cele două armate sunt față 
în față, ei devin parte a comunității musulmane, cu toate drepturile 
Şi îndatoririle lor. 

Dacă o ţară musulmană este invadată de necredincioşi, imamul 
poate convoca sub arme pe toți musulmanii de acolo, iar dacă peri- 
colul creşte pot fi chemate sub arme din ce în ce mai multe regiuni, 
până când întreaga lume musulmană este inclusă. 

Un musulman care moare luptând în „calea lui Allah” (fi sabīl 
Allāh) este un martir (shahid) şi are asigurat Paradisul şi plăcerile 
lui. O astfel de moarte era privită, în perioada de început, ca o în- 
cununare a unei vieți pioase. 

Înainte ca scopul final, dominaţia musulmană asupra întregii 
lumi, să fie atins, starea de război dintre statul islamic şi regiunile 
înconjurătoare continuă. Această situaţie poate fi temporar între- 
ruptă prin armistițiu, care poate fi încheiat de conducătorul statului 
când consideră că este în interesul musulmanilor. Mulţi învățați 
consideră că armstițiul nu poate dura mai mult de 10 ani, durata 
Tratatului de la al-Hudaybiyah, încheiat în anul 6 al erei musulma- 
ne (628) între Mahomed şi adversarii săi de la Mecca. 

Teoria despre jihad a shi'iţilor este foarte asemănătoare cu cea 
din doctrina sunnită cu o importantă deosebire: existența datoriei 
jihadului depinde de prezența imamului shi'it. Deoarece ultimul 

imam a dispărut în 260/874, doctrina jihadului ar fi trebuit să-şi pi- 
ardă din importanţa sa pentru shi'iți. Cu toate acestea, în încercarea 
de a-şi consolida poziția față de stat, învățații shTTți au susținut că 
reprezintă în mod colectiv Imamul Ascuns, şi de aici puterea de a 
proclama jihadul. Aceasta explică de ce, de-a lungul ultimelor se- 
cole, multe războaie dintre Iran şi vecinii săi au fost purtate sub 


stindardul Jihadului. 


5. 5 Jihadul în Coran 


În aproape două treimi din cazurile unde verbul jăhada sau de- 
rivatele sale apar în Coran se referă la război. Distribuţia sa, ca şi 
cea a verbului gătala (război), reflectă istoria naşterii comunității 
islamice. 

Amândouă cuvintele sunt folosite foarte puţin în partea mecca- 
nă a Coranului, revelată în perioada în care musulmanii erau în- 
demnați să îndure comportamentul agresiv al necredincioşilor;, dar 
abundă în capitolele de la Medina, scrise după ce lupta dintre mu- 
sulmani şi adversarii lor meccani a izbucnit. Ele sunt adeseori în- 
soţite de cuvintele: „pe calea lui Allah” pentru a sublinia caracte- 
rul religios al luptei. Iar pentru a arăta că această luptă trebuie să 
fie o preocupare a întregii comunități şi nu numai a participanților 
direcți la ea, cuvintele: „cu bunurile şi cu viața lor” sunt adeseori 
alăturate acestor verbe. 

În mod tradițional, sura 22: 39-40, revelată la puțin timp după 
emigrarea lui Mahomed de la Mecca la Medina, în 622, este privită 
ca marcând un punct de cotitură în relaţiile dintre musulmani şi ne- 
credincioşi. Această sură are următorul conținut: 

„Li s-a îngăduit [să se apere] acelora care sunt atacați, căci ei 
sunt nedreptățiți. lar Allah este în stare să-i ajute 

Pe aceia care au fost scoşi din căminele lor pe nedrept, pentru 
că ei au zis: Domnul nostru este Allah!” 


! Citatele din Coran sunt din versiunea: Coranul cel Sfânt şi traduce- 
rea sensurilor în limba română, ed. a Il-a, Editura Islam, Timişoara, 


212 


Multe versete târzii, care tratează tema jihadului, cer credincio- 
şilor să ia parte la incursiuni, promițând răsplată cerească celor 
care o fac şi amenințând cu pedepse severe în viața de apoi pe ace- 
ia care se sustrag acestei îndatoriri: 

„Iată descrierea Raiului care le-a fost făgăduit celor cu frică 
de Allah: în el sunt râuri cu apă care nu se strică şi râuri cu lapte 
al cărui gust nu se strică şi râuri de vin spre plăcerea celor care 
beau şi râuri de miere limpede. Și vor avea în el toate rodurile 
precum şi iertare de la Domnul lor. [Oare sunt ei] ca acela care 
se va sălăşui veşnic în Foc şi ca aceia cărora li se va da să bea 
apă clocotită, ce le va sfâşia măruntaiele? ” (47: 15) 

Unele versete tratează probleme de ordin practic cum ar fi: 

— excepția de la serviciul militar: 

„„Și nu este nici un păcat pentru cei slabi, nici pentru bolnavi şi nici 
pentru aceia care nu au din ce să cheltuiască [pe calea lui Allah], 
dacă ei sunt cu credință faţă de Allah şi de Trimisul Său. ” (9: 91) 

„Nu este nici un păcat pentru cel orb, nici pentru cel şchiop nu 
este păcat și nici pentru cel bolnav nu este păcat. ” (48: 17) 

— lupta în timpul lunilor sfinte şi pe teritoriul sfânt de la Mecca: 

„Te întreabă despre luna cea sfântă şi lupta în timpul ei: Lupta 
într-însa e mare păcat, dar împiedicare de la calea lui Allah, lepă- 
dare de El şi de Moscheea cea Sfântă, precum şi alungarea nea- 
mului său din ea sunt şi mai mare păcat înaintea lui Allah, iar 
schisma mai mare păcat decât omorul. ” (2: 217) 

„Nu luptați împotriva lor aproape de Moscheea cea Sfântă, doar 
dacă ei se luptă cu voi în ea. Iar dacă luptă împotriva voastră, omo- 
râţi-i, căci aceasta este răsplata celor fără de credință!” (2: 191) 

— soarta prizonierilor de război: 

„Atunci când întâlniți [în luptă] pe aceia care nu cred loviți gătu- 
rile lor, iar când îi slăbiţi pe ei, legaţi-i straşnic în lanţuri! Apoi fie 
îndurare, fie răscumpărare, până ce războiul se sfârşeşte.” (47: 4) 


1999. Există diferențe fie de împărțire, fie de numerotare a versetelor, în- 
tre versiunea în românească şi cele în franceză şi în engleză; şi chiar şi în- 
tre cele două versiuni în română citate la bibliografie. Cea care corespun- 
de întru totul cu versiunea în română utilizată este traducerea în engleză a 
lui Mohammed Pickthall, The Meaning of The Glorious Koran. 

— libera trecere: 

„Și dacă vreunul dintre idolatri te roagă să-i dai adăpost, dă-i 
lui adăpost, pentru ca el să audă vorbele lui Allah, apoi să-l ajuţi 
să ajungă la locul său de adăpost. Aceasta pentru că ei sunt un 
neam care nu ştiu. ” (9: 6) 

— cu privire la partea din pradă care îi revine lui Allah (este îm- 
părțită nevoiașilor) şi care reprezintă a cincea parte din pradă: 

„Și să știți că a cincea parte din ce ați luat drept pradă este 
pentru Allah, Trimisul Său şi apropiaţi, sărmani şi trecătorul de pe 
drum [nevoiaş], dacă voi credeți în Allah şi în ceea ce Noi am co- 
borât peste robul Nostru... ” (8: 41) 

— cu privire la încetarea ostilităților sau la armistițiu: 

„lar dacă ei vor înclina spre împăcare, înclină şi tu către ea. Si 
încrede-te în Allah, căci El este Cel care aude totul şi Atoateştiu- 
tor.” (8: 61) 

La o lectură atentă a fragmentelor din Coran dedicate jihadului 
putem observa că Mahomed privea porunca de a lupta împotriva 
necredincioşilor nu ca pe ceva absolut, în multe locuri această po- 
runcă fiind justificată de agresiunea sau perfidia nemusulmanilor: 

„Luptaţi pe calea lui Allah împotriva celor care se lupta cu voi, 
dar nu începeți voi lupta, căci Allah nu-i iubeşte pe cei care încep 
lupta. ” 

„Nu vreți voi să luptaţi împotriva unor oameni care şi-au căl- 
cat jurămintele şi au vrut să-l alunge pe Trimis şi v-au atacat mai 
întâi pe voi?!” (9: 13) 

Cu privire la relaţiile dintre musulmani şi nemusulmani, obser- 
văm că versetele coranice arată în mod clar o evoluţie, care a cul- 
minat cu porunca de a lupta necondiţionat împotriva necredincioşi- 
lor, tradusă în versete precum: 

„Luptaţi-vă cu ei până nu va mai fi necredinţă şi credinţa va fi 
numai în Allah!” (2: 193) 

„Și luptaţi împotriva lor până ce nu va mai fi ispită şi până ce 
religia va fi în întregime pentru Allah!” (8: 39) 

„Iar când se vor încheia lunile cele sfinte, atunci omorâţi-i pe 
idolatri oriunde îi aflaţi! Prindeţi-i, împresuraţi-i şi întindeţi-le lor 
orice cursă!” (9: 5) 

„O, voi cei care credeţi! Luptaţi împotriva necredincioşilor de 
lângă voi! Ei să găsească în voi asprime!” (9: 123) 

Aceste „versete ale sabiei” sunt considerate ca înlocuind toate 
celelalte versete privind relaţiile cu nemusulmanii. 


5. 6 Jihadul în Tradiţia musulmană 


Există un abundent corp de hadithe despre jihad. Datorită im- 
portanţei lor practice, multe dintre ele au fost deja adunate în co- 
lecţii speciale în secolul al II-lea al erei musulmane, înainte de 
compilarea lor în marile colecţii. Hadithe-le tratează aceleaşi sub- 
iecte ca şi Coranul, dar pun accentul pe Jihad, ca act de pioşenie, 
pe răsplata martiriului şi pe problemele practice şi morale ale răz- 
boiului. Din această ultimă categorie putem enumera: 

„Yahya mi-a povestit că a auzit de la Malik, care a auzit de la 
Nafi, care a auzit de la Ibn Umar că Profetul lui Allah, Allah să-l bi- 
necuvânteze şi să-i dăruiască pace, a văzut corpul unei femei care 
fusese ucisă în timpul unui raid şi a dezaprobat şi a interzis ucide- 
rea femeilor şi a copiilor. ” (Malik Muwata, Cartea 21, nr. 21.3.9).! 

„Vă sfătuiesc zece lucruri: nu ucideți femei, copii sau bătrâni. 
Nu tăiați pomii roditori. Nu distrugeţi locurile nelocuite. Nu măce- 
lăriți oi sau cămile, decât pentru mâncare. Nu ardeţi albinele şi ne 
le împrăştiaţi. Nu furați din pradă şi nu fiți laşi.” (Malik Muwata, 
Cartea 21, nr. 21.3.10) 

„Povestea 'Aisha: (Că ea a spus): O, Apostolul lui Allah! Noi 
considerăm jihadul ca cea mai bună ispravă. Nu trebuie ca şi noi să 
luptăm pentru cauza lui Allah? El a spus: Cel mai bun jihad pentru 
femei este Hajj-Mabrur (jihadul care este făcut potrivit tradiției 
profetului şi este primit de Allah). ” (Sahih Bukhari, Cartea 52, nr. 43) 

„Povestea Jabir bin Abdullah: Unii oameni au băut alcool în 
dimineața zilei bătăliei de la Uhud şi au fost ucişi (martirizaţi) în 
aceeaşi zi. Suifan a fost întrebat: Au fost ei martiri în ultima parte 
a zilei? El a răspuns: O astfel de informaţie nu există în tradiție. 
(Sahih Bukhari, Cartea 52, nr. 70) 


! Pentru textul hadithelor am folosit adresa de web: http://www.usc.edw/ 
dept/MSA /fundamentals /hadithsunnah. 

„Povestea Abu Huraira: Profetul a spus: Un loc în Paradis mic 
cât un arc este mai bun decăt toate acelea peste care soarele răsa- 
re şi apune (toată lumea). ” (Sahih Bukhari, Cartea 52, nr. 51) 

„Povestea Abu Hurayrah: Un om a spus: Apostolul lui Allah, 
un om doreşte să participe la jihad urmărind avantaje lumeşti. 
Profetul (pacea fie asupra lui) a spus: Nu va avea nici o răspla- 
tă. Oamenii au gândit că aceasta este teribilă şi i-au spus omu- 
lui: Mergi la Apostolul lui Allah, poate nu te-ai făcut înţeles bine. 
El a mers şi l-a întrebat din nou: Apostolul lui Allah, un om vrea 
să participe la jihad dorind avantaje lumeşti. El a răspuns: Nu 
este nici o răsplată pentru el. Ei i-au spus din nou omului: În- 
toarce-te la Apostolul lui Allah. El, prin urmare, l-a întrebat a 
treia oară. El a răspuns: Nu este nici o răsplată pentru el.” (Abu 
Dawud, Cartea 14, nr. 2510) 

Cu privire la martiri aflăm: 

„Povestea Abud Darda’: Profetul, pacea fie asupra lui, a spus: 
Mijlocirea unui martir va fi acceptată pentru şapte membri ai fa- 
miliei sale ” (Abu Dawud, Cartea 14, nr. 2516). 

„Povestea Samura: Profetul a spus: Noapte trecută doi oameni 
au venit la mine (în vis) şi m-au pus să urc într-un copac şi apoi 
m-au dus într-o casă superioară şi mai bună, mai bună decât care 
nu am văzut nici o alta. Unul dintre ei a zis: Această casă este 
casa martirilor. ” (Sahih Bukhari, Cartea 52, nr. 49) 

„Povestea "Abdullah bin Abi Aufa: Apostolul lui Allah a spus: 
Cunoaşteţi că Paradisul este sub umbrele săbiilor.” (Sahih Bukha- 
ri, Cartea 52, nr. 73) 

„Povestea Abu Huraira: Apostolul lui Allah a spus: Cinci sunt 
priviți ca martiri: Aceştia sunt cei care au murit din cauza ciumei, 
bolilor îngrozitoare, îngropaţi de vii etc. şi martirii în cauza lui 
Allah” (Sahih Bukhari, Cartea 52, nr. 82). 

Cu privire la relațiile cu nemusulmanii: 

„Povestea Samurah ibn Jundub: Apostolul lui Allah (pace să 
fie asupra lui) a spus: Oricine se asociază cu un politeist şi locu- 
ieşte cu el este la fel cu acesta. ” (Abu Dawud, Cartea 14, nr. 2781) 

Tot în tradiție găsim şi una dintre cele mai interesante definiții 
care s-au dat jihadului: 

„Nu există monahism (rahbâniyya) în islam; monahismul aces- 
tei comunităţi este războiul sfânt. ” 

Existenţa mai multor versete coranice „războinice” precum şi ati- 
tudinea Profetului față de duşmanii săi, atunci când era la Medina, 
au garantat expedițiile războinice angajate pentru triumful micii co- 
munități de credincioşi. Teoria jihadului este elaborată însă mai târ- 
ziu, între secolele IX-XI, într-o vreme în care, paradoxal, cuceririle 
erau terminate sau stagnau şi în care spiritul de război sfânt slăbise. 
Juriştii definesc doctrinar jihadul, bazându-se pe noțiunea de comu- 
nitate a credincioşilor (umma), pe care musulmanii o consideră enti- 
tate perfectă, după voința lui Dumnezeu. Creatorul îi atribuie însă o 
misiune: să instaureze pe pământ supremaţia adevăratei religii, isla- 
mul. Astfel, necredincioşii care stăpânesc pământurile nelegiuirii 
trebuie combătuţi, fapt care permite dezvoltarea unui jihad ofensiv, 
pe care guvernanţii politici trebuie să-l întreprindă. 


5.7 Ideologia jihadului 


Am putut observa că prin expresia „război sfânt” se înţelege un 
război dus exclusiv din motive religioase. Ne întrebăm însă dacă 
au existat asemenea activități belicoase, care să aibă la bază numai 
rațiuni pur religioase? Nu, nici măcar în Islam, fără a mai lua în 
discuţie cazul cruciadelor. Istoric vorbind, conflictele armate de- 
clanşate între Islam şi Creştinătate aveau, în primul rând, cauze de 
ordin politico-militar şi economico-financiar, cele religioase că- 
zând pe locul secundar sau fiind folosite doar ca pretext. Prin ur- 
mare, dacă una dintre traducerile cuvântului jihad este „război îm- 
potriva necredincioşilor”, aceasta nu înseamnă că un astfel de răz- 
boi era dus numai din rațiuni religioase. 

Naşterea ideii de jihad a avut loc pe vremea lui Mahomed, în 
procesul de trecere de la Profetul avertizator (din perioada mecca- 


! Vezi I. Goldziher, Le dogme et la loi de l'Islam, p. 117. Autorul con- 
tinuă: „Frază remarcabilă mai ales prin opoziția pe care o stabileşte între 
pioasa viață contemplativă din solitudinea unei chilii şi viața activă a răz- 
boiului; opoziţie care a fost cauza dispariției tendinței ascetice din Islam.“ 

nă, 617-16 iulie 622) la Profetul înarmat (din perioada medineză, 
622-632).! La Mecca, pentru a face prozeliți, Mahomed a practicat, 
în exclusivitate, metoda convingerii cu ajutorul argumentelor reli- 
gioase. Apariţia ideii de „război sfânt” se va produce la Medina?, 
locul unde, în momentul când s-a organizat lupta împotriva mecca- 
nilor, a fost definită datoria de a-i combate pe toți aceia care nu 
aderau la Islam, până ce se converteau sau consimțeau să plătească 
tributul, semn al supunerii lor. Tradiția consemnează că Mahomed, 
în calitatea sa de comandant militar, a organizat şi participat la 26 
gazâ-le; a luptat el însuşi în cursul a nouă dintre ele şi a poruncit 
efectuarea altor zeci de razii de mai mică importanţă la care nu a 
luat parte, toate aceste expediţii fiind dominate de spiritul „războ- 
iului sfânt” După Hegira, jihadul devenea un „mijloc de propa- 
gandă” şi un „instrument politic şi militar”, prin care Islamul îşi 
putea afirma pretenţia de universalitate, iar religia musulmană pe 
cea de religie ecumenică. Acum, jihadul („efortul pe calea lui 
Allah”) îmbrăca, din punct de vedere semantic, haina războiului 
dus împotriva necredincioşilor, care nu acceptaseră convertirea sau 
măcar dominaţia Islamului. Chiar Mahomed îşi definea misiunea şi 
locul printre Profeţii trimişi de Dumnezeu: 

„Diferiți profeţi au fost trimişi de Dumnezeu pentru a ilustra 
atributele sale: Moise, cu blândețea şi providența sa; Solomon, cu 
înțelepciunea, măreţia şi gloria sa; lisus Hristos cu dreptatea, cu- 
noaşterea şi puterea sa... Nici una din aceste calități nu era, totuşi, 
suficientă pentru a impune credința, şi chiar minunile lui Moise şi 
lisus au fost tratate cu neîncredere. Din această cauză, eu, ultimul 
dintre Profeţi, sunt trimis cu sabia! Nu este vorba de cei care răs- 
pândesc credința mea; dar ucideți pe cei care resping supunerea la 
lege. Oricine luptă pentru adevărata credință, fie că se jertfeşte, fie 
că cucereşte, va primi cu siguranță o recompensă glorioasă”? 


! A. Morabia, La notion de gihad dans | 'Islam medieval, Lille, 1975, p. 61. 

2 Irving Washington, Mahomet and his successors, Ed. University of 
Wisconsin Press, Londra, 1970, p. 87. 

* La turci era vorba de cel care participa la o incursiune armată. 

* Dominique Sourdel și Janine Sourdel-Thomine, Civilizaţia islamului 
clasic, vol. I-III, Ed. Meridiane, Bucureşti, 1975, pp. 43-44. 

$ W. Irwing, Mahomet..., pp. 87-88. 

Versetele din Coran reflectă această dualitate a metodelor folosi- 
te de Mahomed pentru răspândirea Islamului, una „paşnică”, cristali- 
zată în perioada meccană, dar care a continuat şi după aceea, cealaltă 
„războinică”, structurată după Hegira (622 d.Hr.), la Medina. 

În spatele ideii de jihad, ca expediţie militară, se afla o puterni- 
că tradiție războinică. Practic, jihadul a înlocuit razia preislamică 
atât de răspândită printre triburile arabe, canalizând toată această 
energie distructivă internă spre exteriorul comunităţii, în interesul 
statului islamic care se năştea. „In acest context, afirma un istoric 
american, se poate specula că jihadul este parțial o raționalizare 
ideologică a raziei”'. Esenţiala schimbare adusă de Islam consta în 
primordialitatea credinţei şi elanului religios asupra stimulentelor 
pământeşti, care determinau expedițiile de jaf, în general, şi raziile 
triburilor arabe, în special. În acest context, este cazul să subliniem 
existenţa unor determinaţii istorice pentru „legile războiului şi pă- 
cii” încă din vremea Profetului. Deci, se poate spune că bazele vii- 
torului drept islamic al popoarelor au fost puse chiar de Mahomed, 
al cărui scop politic principal era crearea unui stat şi a unei comuni- 
tăți de credincioşi. Trebuie amintit faptul că Mahomed nu a alunecat 
în extrema ideologică ce propovăduia războiul fără a ține seama de 
realitatea practică, ci în calitate de întemeietor şi organizator de stat, 
dornic de a-şi consolida puterea politică, a încheiat „legăminte” şi 
s-a aliat cu nemusulmanii ori de câte ori a fost nevoie?. 

Pornind de la premisa că suntem interesaţi în descifrarea ideo- 
logiei, care a legitimat ulterior acţiunile militare ale otomanilor, 
să vedem care era terminologia folosită în Islam pentru război. 
Ca alte mari religii ale Asiei, Islamul vedea lumea ca o confrun- 
tare între forţe contrarii. În perioada timpurie a Islamului această 
luptă a fost redată ca un război între musulmani, cei care împărtă- 
şiseră credința revelată de Allah Profetului Mahomed şi necre- 
dincioşii, cei care respingeau încă adevărata credință”. Şi cum în 


' M. Parvin, M. Sommer, „Dar al-Islam: The evolution of muslim ter- 
ritoriality and its implication for conflict resolution in the middle east”, in 
Internationaal Journal of Middle East Studies, Londra, nr. 1, 1980,p. 8. 

? J, Schaht, „Law and Justice”, in Cambridge History of Islam, vol II, 
Ed. by University of Cambridge Press, Londra, 1986, p. 542. 

* J.A. Williams, Themes of Islamic Civilisation, Ed. by University of 
California Press Berkley, Los Angeles, 1971, p. 259. 


219 


x 


limba arabă, orice „luptă religioasă” era catalogată drept jihad, 
iată că şi „lupta armată” (războiul în sensul clasic al cuvântului) a 
fost încadrată în categoria generală de „efort depus pe calea lui 
Allah” şi, în consecință, numit tot jihad. În literatura occidentală, 
din păcate, s-a reținut de cele mai multe ori numai sensul de „ac- 
țiune armată”, încetățenindu-se pentru jihad traducerea de „război 
sfânt” 

Desemnarea războiului prin cuvântul jihad s-a impus însă atât 
de mult în conştiinţa musulmanilor, încât un anonim din secolul al 
VIII-lea, descriind călătoria sa în China şi India, va folosi termenul 
jihad pentru războaiele autohtone. 

În limba arabă, semnificaţia generală a noțiunii de jihad (încă 
din epoca preislamică) este de „efort susținut pentru un scop deter- 
minat”, a cărui atingere presupune şi justifică folosirea oricărui 
mijloc. Ea apare implicit în toate accepţiunile pe care jihadul le va 
primi ulterior. Am văzut deja că termenul jihad îşi are originea în 
verbul djahada, care înseamnă „a fi harnic, a face efort, a se osteni, 
a fi tenace” şi în substantivul abstract juhd prin care se desemnea- 
ză, în general, „efortul”, „încordarea de forțe”, „concentrarea efor- 
turilor” pentru atingerea unui scop. Această semnificaţie generală, 
atât de cuprinzătoare, a reprezentat trunchiul din care au început să 
crească, conform scopurilor religioase, politice sau juridice urmărite, 
ramuri, sensuri noi ale noțiunii jihad: acțiunile credincioşilor musul- 
mani pentru a-şi dovedi credința; expediția militară împotriva arabi- 
lor nemusulmani; războiul contra infidelilor („război sfânt)”; lupta 
credincioşilor pentru autoperfiecționare morală şi religioasă; efortul 
intelectual din domeniul apologeticii musulmane; munca juriştilor 
în căutarea soluțiilor de drept etc.? 

În Coran, după părerea traducătorilor şi exegeților săi, cuvintele 
care au rădăcina dj.h.d. nu se referă cu predilecție la război şi religie, 
ci derivă, în general, de la verbul „a depune efort” („expenditure of 
efort”, „striving”), această rădăcină fiind folosită de regulă în expre- 


! Andre Miquel, La géographie humaine du monde musulmane jus- 
qu’au milieu de XI-e siècle, Ed. La Haye, Paris, 1967, p. 120. 

*Dictionnaire Arabe-Francaise-Anglais, par Regis Blachere, Mousta- 
fa Chouemi et Claude Denizeau, Paris, 1972, Ed. Grouche et comp., pp. 
1814-1823. 

sia „efort pe calea lui Allah” („striving in the way of God”).! Anali- 
za detaliată făcută de A. Morabia asupra celor treizeci şi cinci de 
versete în care apar cuvinte cu rădăcina d.j.h.d. vine să înlăture ten- 
dința de a acorda noțiunii jihad o valoare exclusiv războinică, ten- 
dință întâlnită atât în epoca medievală, cât şi în cea modernă, mai 
ales la nemusulmani: de douăzeci şi două de ori semnificaţia jihadu- 
lui este de efort de ordin general, de zece ori desemnează activități 
războinice, iar de trei ori jihadul are o tentă spirituală.? 

Evoluţia semnificaţiilor noțiunii de jihad către cea de „luptă cu 
sabia” este uşor de înţeles, în condiţiile în care Mahomed era pro- 
priul său „doctrinar” (deci, cel care căuta să-şi legitimeze actiunile 
politice), Coranul reflectând, în general, schimbarea condiţiilor is- 
torice şi a gândirii Profetului. 

„Tradiţia” (hadith) va păstra tenta spirituală a jihadului, dar se va 
accentua tot mai mult asupra „acţiunii armate împotriva politeişti- 
lor”. În textele istorice, filozofice sau juridice din „perioada postco- 
ranică”, jihadul va fi folosit cu o multitudine de sensuri, de la „a ac- 
ționa/a munci cu zel” până la „a-şi înfrânge instinctele”, de la „a du- 
ce o luptă armată”, în general, până la „război contra infidelilor”. In 
perioada modernă a istoriei lumii arabe, jihadul desemnează orice 
efort depus pentru atingerea unui scop, nu neapărat religios. El a fost 
folosit pentru a marca lupta de clasă, lupta armată, efortul spiritual 
etc. Jihad-ul cu sabia este alternativa preferată, pe care un musulman 
o are de a depune „efortul său pe calea lui Allah” 

In Imperiul Otoman, la fel ca în califatul arab, deținătorii pu- 
terii au transformat jihadul într-un important instrument politic, 
apelând la doctrina construită în jurul acestui concept ori de câte 
ori era necesară definirea inamicului, legitimarea războiului sau 
mobilizarea supușilor. Sultanii otomani au preluat de la selgiu- 
cizi, odată cu ideologia jihadului, şi sarcina de a conduce „războ- 
iul sfânt”, care va fi pusă în practică aproape fără întrerupere 
până în a doua jumătate a secolului al XVI-lea. Iniţial, ca vasali 
ai sultanilor selgiucizi, emirii turcomani anatolieni îi însoțeau pe 
aceştia în gazâ-lele îndreptate împotriva teritoriilor bizantine 


! Montgomery Watt, The Majesty of that was Islam.The Islamic 
World (661-1110), Ed. One World Press, Londra, 1970, p. 34 
? A. Morabia, La notion de gihad, pp. 218-219. 

(Rum). Astfel, după opinia cronicarului otoman Nişanici Meh- 
med Paşa, la sfârşitul secolului al XIII-lea, în campaniile militare 
„dorea să se afle împreună cu sultanul în expediţia şi războiul 
sfânt” ! Mai mult, unul din primii cronicari otomani, Ahmedi, îi 
numea pe otomani, în lucrarea sa intitulată /skender-nâme, numai 
gazii, ignorând orice referire la tradiția originii tribale a acestora. 
Mai mult, el a construit o adevărată ideologie a „războiului sfânt” 
pentru otomani, regatul gaziilor identificându-se în viziunea sa, 
cu statul otoman-? 

Ideologia „războiului sfânt” a urmat, de regulă, curba descrisa de 
evoluţia istorică a statului care a adoptat-o. De aceea, şi în perioada 
otomană, ideologia jihadului trebuie urmărită, analizată şi apreciată 
în funcţie de evoluţia istorică a puterii politico-militare otomane. 
Astfel, o privire de ansamblu relevă existența, în linii mari, a două 
etape: a) etapa ideologiei jihadului ofensiv (secolele XV-XVII); şi b) 
etapa ideologiei jihadului defensiv (secolele XVIII-XIX). Aceasta 
nu înseamnă că ideologia jihadului defensiv nu a fost prezentă şi în 
prima perioadă delimitată mai sus sau jihadul ofensiv nu a fost invo- 
cat de otomani în secolul al XVIII-lea. Se poate afirma însă cu certi- 
tudine că în secolele XIV-XVI, pentru impunerea „păcii otomane” şi 
legitimarea cuceririlor teritoriale din Europa creştină, a fost exacer- 
bată, în primul rând, ideologia „războiului sfânt” ofensiv. Acum, mi- 
siunea de conducători ai „războiului sfânt” era conştientizată şi afir- 
mată răspicat de suveranii din dinastia lui Osman. Atât izvoarele 
otomane, cât şi cele bizantine ni-i înfăţişează pe sultanii osmanlâi 
din secolul al XV-lea, ca fiind conştienţi de misiunea ce le revenea 
de a organiza şi conduce expediţii sfinte împotriva statelor creştine 
din Sud-Estul Europei, chiar dacă uneori o neglijau din motive poli- 
tico-militare şi diplomatice. În discursurile unor sultani sau mari vi- 
ziri, sunt exprimate clar principiile teoretice ale ideologiei jihadului. 
Astfel, Baiazid I (1389-1402) era caracterizat de Ducas ca un „luptă- 
tor contra creştinilor ca nimeni altul în vremea sa, în religia arabilor, 
ucenic înfocat al lui Mahomed, păzind până la ultimul punct porun- 


! Donald Edgar Pitcher, An historical geography of the ottoman Empire 
from earlist times to the end of the sixteenth century, Leiden, 1972, p. 36. 
? Ibidem, p. 37. 

cile lui nelegiuite” Unul dintre scopurile domniei oricărui sultan 
otoman, inclusiv a lui Mehmed I (1413-1421), era — după acelaşi 
cronicar — „să mărească poporul profetului şi să micşoreze pe cel al 
bizantinilor” Preluarea puterii de către un nou sultan presupunea, 
din punct de vedere ideologic, continuarea „războiului sfânt” înce- 
put de către înaintaşii săi. Astfel, după decesul lui Mehmed I în 
1421, a venit la tronul sultanului fiul său, Gazi Sultan Murad Han, 
care, în viziunea comicarului Nişanci Mehmed Paşa, „nu s-a despăr- 
tit, ci a mers pe calea cea dreaptă, a ridicat stindardele expediției şi 
războiului sfânt şi a avut încredere în Allah cel generos”. Din dis- 
cursul politic rostit de Mehmed II în fața divanului imperial înainte 
de asediul Constantinopolului (primăvara lui 1453), o adevărată pro- 
fesiune de credință a tânărului sultan, reținem afirmația cea mai 
semnificativă: „Gazâ-ua este obligaţia noastră de bază, aşa cum a 
fost şi pentru înaintaşii noştri”.* Asumarea misiunii de conducere a 
„războiului sfânt” era afirmată însă cel mai tranşant în „scrisorile de 
cucerire” (sing. fetihnâme), pe care sultanii otomani obișnuiau a le 
trimite în interiorul şi în afara imperiului cu ocazia unor expediții 
victorioase asupra necredincioşilor. Astfel, după cucerirea Constan- 
tinopolului, Mehmed II îi reamintea sultanului mameluc, reasumân- 
du-şi, în ceea ce-l privea, obligaţia de a furniza gazii şi a conduce 
gazâ-lele împotriva necredincioşilor. Într-o „carte de biruință” expe- 
diată după campania din Moldova (881/1476), Mehmed II ţinea să 
precizeze, în acelaşi spirit, în faţa unui alt conducător musulman (era 
vorba de Uzun-Hasan) că păstrează „în orice timp şi orice clipă (...) 
prescripțiile cuceririi şi ale războiului religios sfânt al credinței cu o 
extremă străduință şi cea mai mare râvnă” * lată de ce cronicarii oto- 
mani îşi încep relatarea expedițiilor militare inițiate de sultani prin 
menţionarea „dorinţei (acestora) [de a face] război sfânt pe calea lui 
Allah” Asumarea sarcinii de a conduce „războiul sfânt” în Europa 
Şi, mai ales, succesele repurtate împotriva „necredincioşilor” în se- 


! Ducas, Istoria turco-bizantina (1341-1462), ediţie critică de V. Gre- 
cu, Bucureşti, 1958, III/4, p. 38. 

2 Donald Edgar Pitcher, An historical..., p. 42 

3 Critobul din Imbros, Din domnia lui Mahomed al II-lea. Anii 
1451-1467, ediţie de V. Grecu, Bucureşti, 1963, pp. 56-74. 

* A. Morabia, La notion de gihad, p. 220. 

colul al XV-lea şi la începutul secolului al XVI-lea au avut drept 
consecință o transformare relevantă a imaginii otomanilor în lumea 
musulmană. Impusă de la Istanbul, această imagine a fost recunos- 
cută treptat şi de lumea musulmană. Dacă, iniţial, sultanii erau cei 
care se aşezau ei înşişi în vârful ierarhiei principilor musulmani, 
această recunoaştere va veni din ce în ce mai des (mai ales după cu- 
cerirea lumii arabe) chiar din interiorul Islamului. Dacă până în 
1517, reluarea „războiului sfânt”, la o scară pe care numai Islamul 
timpuriu o mai cunoscuse, a stat singură la baza pretențiilor sultani- 
lor otomani de lideri ai lumii musulmane, după cucerirea lumii arabe 
acest argument va fi dublat de titlul luat de sultani, de „Protectori ai 
Oraşelor Sfinte”. Mai mult, ultima legitimare o va înlocui treptat pe 
cea inițială, odată cu „declinul gazâ-lelor” 


5.8 De la „război sfânt” la „pace sfântă” 


Din secolul al XVII-lea, mai precis după eşecul asediului Vie- 
nei (1683), ideologia „războiului sfânt” ofensiv a lăsat definitiv loc 
jihadului defensiv, care venea să justifice pierderile teritoriale şi să 
anime spiritul războinic al otomanilor în faţa atacurilor tot mai pu- 
ternice ale statelor creştine din Europa. Acum, atât în textele juridi- 
ce, cât şi cele istorice se insistă tot mai mult pe caracterul defensiv 
al jihadului. Un exemplu notabil îl găsim în timpul războiului de la 
sfârşitul secolului XVII, dintre anii 1683-1699. Astfel, după eşecul 
asediului Vienei (1683) războiul va fi declarat jihad defensiv dus 
pentru „înlăturarea daunelor produse de afurisitul de ungur, care 
plănuieşte să lovească ţinuturile islamice” În aceste condiţii, în 
primăvara anului 1690, urmărind să mobilizeze noi trupe, Siiley- 
man II (1687-1691) ţinea să reamintească supuşilor săi că partici- 
parea la „războiul sfânt” nu mai era o „obligație colectivă”, ci o 
„obligaţie individuală”! Nu de puţine ori însă, chiar şi la sfârşitul 
secolului XVIII, în mediul otoman se mai făcea simțită o nostalgie 
a jihadului ofensiv, mai ales în timpul războaielor cu statele creşti- 


! Gemil Tahsin, Relaţiile... Documente turceşti, nr. 184. 

ne din Europa, când conflictul armat părea a fi pe scurtă durată fa- 
vorabil Porții. Încurajările erau considerate de bun-augur, iar cei 
care le făceau se aşteptau la un tratament binevoitor din partea sul- 
tanului. Într-un raport trimis în vremea războiului ruso-austro-ture 
din 1787-1791, padişahul otoman era definit ca păzitorul țărilor is- 
lamice şi protectorul credinței veşnice, urându-i-se totodată ca în 
timpul domniei lui glorioase să devină cuceritorul (fatih) ținuturi- 
lor păgâne. Ideologia jihadului, fie el şi numai defensiv, nu va dis- 
părea nici chiar în secolul al XIX-lea, deşi între timp Imperiul oto- 
man adoptase treptat cutumele specifice dreptului european al gin- 
ților. Ultimele fetvâ-le pentru djihâd au fost emise în timpul 
primului război mondial (1914-1918), convocându-i la „război 
sfânt” defensiv pe toți musulmanii valizi. Se sublinia însă că această 
măsură se lua în caz de mare pericol din exteriorul „Casei Islamu- 
lui”, numai „dacă au loc atacuri ale duşmanilor asupra lumii islami- 
ce, răpiri şi devastări ale ținuturilor islamice şi luări în captivitate ale 
populaţiei musulmane, iar Măria Sa Padişahul Islamului ordonă răz- 
boi sfânt” 

Tot începând cu secolul al XVII-lea, factorii politici otomani, ca 
lideri ai comunității musulmane, simțeau tot mai des nevoia să legiti- 
mizeze întreruperea jihadului în fața „Ummei”. În comparaţie cu pe- 
rioada anterioară, se insista tot mai mult pe caracterul temporar al tra- 
tatelor de pace încheiate cu suveranii creştini. De aceea, avem de-a 
face cu o „încetare temporară a ostilităților” şi o „pace temporară”? 

În ce priveşte raportul dintre teoria şi practica „războiului sfânt” 
în perioada otomană, credem că se poate face trimitere la situația 
similară din primele secole ale Islamului. După puternica expansi- 
une otomană din secolele XIV-XV, teoria şi doctrina vin, începând 
cu secolul al XVI-lea, să le sancționeze şi să le ordoneze după un 
plan „religios”, acțiune prilejuită şi de afluxul masiv de savanți te- 
ologi musulmani spre Istanbul, după cucerirea lumii arabe la înce- 
putul secolului al XVI-lea. Nu întâmplător acum, principiile şi nor- 
mele clasice ale doctrinei jihadului sunt reluate şi afirmate cu tărie 
în documentele de cancelarie şi în cronicile otomane. 


! G. Lewis, „The Ottoman Proclamation of Jihad in 1914”, în Islamic 
Ouartely, Londra, nr. 3-4, 1975, pp. 157-163. 
? Donald Edgar Pitcher, An historical... p. 67. 

Odată cu islamizarea, turcii, inclusiv turcii otomani, vor prelua şi 
disjuncţia coranică operată de Muhammad între „credincioşi” şi „ne- 
credincioşi”, astfel încât izvoarele otomane se aliniază, din acest 
punct de vedere, tradiției islamice. Termenul kâfir era folosit din 
abundență pentru a desemna pe toţi cei de altă credință decât cea 
musulmană, nu numai în textele juridice, dar şi în actele de cancela- 
rie sau cronicile otomane. Mai mult, această denumire a pătruns şi în 
mediul folcloric sub forma „ghiaur”, pătrunzând şi în unele limbi 
balcanice, inclusiv în limba română!. Chiar dacă sultanii considerau 
că toți necredincioşii formează o comunitate, strict juridic erau două 
categorii distincte: a) necredincioşii care locuiau în „Casa războiu- 
lui” şi b) necredincioşii care locuiau în „Casa Islamului” 

Esenţa dreptului islamic al popoarelor şi, în acelaşi timp, fun- 
damentul pe care s-a construit întreaga doctrină a „războiului 
sfânt”, a constat în divizarea lumii în două zone: dâr al-Islam 
(„Casa Islamului”) şi dâr al-harb („Casa războiului”). Termenul 
dâr (casă, teritoriu, lume, țară etc.) este strâns legat de noțiunea de 
suveranitate. El acoperă o unitate politico-teritorială care are o gu- 
vernare şi o suveranitate distincte. Disjuncţia dintre dâr al-Islam şi 
dâr al-harb nu se regăseşte în Coran. Ea a fost opera juriştilor mu- 
sulmani din secolele VIII-IX d.Hr., unul dintre primii fiind Abu 
Yusuf Ya'kub (m. 798). La baza acestei teoretizări au stat, totuşi, 
mai multe versete din Coran în care se marca sfera necredincioşi- 
lor, deducându-se astfel o zonă opusă în care adevărata religie îşi 
avea practicienii săi. Aceste concepte veneau să exprime în plan 
juridic o realitate care, practic, ilustra transformarea — în timpul ex- 
pansiunii arabe — a universalismului religios al Islamului într-un 
universalism social-politic şi inaugurarea politicii de toleranță. 
Deci, conform doctrinei jihadului, lumea era alcătuită din două 
mari zone: dâr al-Islam şi dâr al-harb. În acest sens, învățatul De- 
busi (m. 430/1039) afirma: 

„Potrivit nouă, regula de bază constă în existența a două «terito- 


rii» ale lumii: teritoriul Islamului şi teritoriul războiului”?. 


! Dimitrie Cantemir, Istoria Imperiului Otomanu. Crescerea şi scăde- 
rea lui, traducere de dr. Iosif Hodasiu, vol. I, Bucureşti, 1876, p. 66. 
? Montgomery Watt, The Majesty..., pp. 391-394. 

Cele două noţiuni abstracte sunt complementare, nu se poate 
vorbi de una fără a o implica pe cealaltă. Există mai multe criterii 
care au stat la baza acestei disjuncții şi la definirea celor două con- 
cepte. Cel mai important rămâne însă criteriul suveranizății: dâr 
al-Islam. Pentru definirea expresiei dâr al-Islam, în textele juridice 
clasice s-a insistat în special pe practicarea liberă a cultului religios 
mahomedan şi protecţia musulmanilor, evident sub conducerea 
unui suveran musulman. lată de ce pentru jurişti dâr al-Islam re- 
prezenta ansamblul teritoriilor în care guverna legea musulmană şi 
în care musulmanii se simțeau în siguranță. Ea poate fi considerată, 
conform unei definiții relativ recente, „ca o expresie politico-teri- 
torială a comunității în care religia islamică este practicată şi prote- 
jată de un conducător musulman” ' Dâr al-Islam avea ca sinonim 
dâr al-a dl („lumea dreptăţii”), teritoriul unde domină forța dreptu- 
lui, ordinea şi armonia, întrucât preceptele lui Allah şi ale Trimisu- 
lui său sunt urmate întocmai. După hanefiți, în „Casa Islamului” 
erau incluse şi teritoriile aflate sub suzeranitatea imamului, chiar 
dacă acolo nu locuia nici un musulman. Locuitorii „Casei Islamului” 
erau musulmani şi nemusulmani „protejați” În perioada otomană, 
dâr al-Islam ca noţiune juridico-religioasă, era uzitată mai ales în iz- 
voarele juridice, dar o găsim şi în cronicile sau documentele osmane 
de cancelarie. Pentru a desemna teritoriile aflate sub suzeranitatea 
sultanului, atât cele administrate direct, cât şi statele tributare, cel 
mai des era utilizată expresia ce însemna „Țările bine păzite” 

„Casa războiului” îngloba teritoriile în care şeriat-ul nu era ur- 
mat în domeniul cultului religios sau, cu alte cuvinte, teritoriile 
care nu se aflau sub dominaţia Islamului. Prin dâr al-harb erau de- 
finite zonele care nu intraseră, într-un fel sau altul, sub controlul 
Imperiului mahomedan sau statele care nu încheiaseră vreun tratat 
de pace cu acesta. Pentru doctrinarii „războiului sfânt”, „Casa răz- 
boiului” se identifica cu tot ce exista în afara „Casei Islamului”. În 
izvoarele juridico-religioase otomane, dâr al-harb era formula cel 
mai des folosită pentru a desemna teritoriile aflate sub suveranita- 
tea unui principe creştin. Ea era definită laconic de Mouradgea 
d'Ohsson, care traducea şi comenta tratatul hanefitului otoman 
Ibrahim al-Halebî (m. 1549): „nume general pentru toate ţările 


l! M. Parvin, M. Sommer, Dar al-Islam... p. 45. 

străine” ! În fervâ-le, opoziţia dintre dâr al-harb şi dâr al-Islam era 
marcată clar, ea lăsând urme şi în statul celor care ar fi trecut din- 
tr-o parte în alta, numit cu un termen modern „regimul străinilor” 
În actele de cancelarie şi în izvoarele narative otomane, statele euro- 
pene erau caracterizate, cel mai adesea, prin atributele „ţara necre- 
dincioşilor” „ţinutul necredincioşilor” şi „teritoriul necredinței”.? În- 
cepând cu secolul al XVI-lea, datorită unei tot mai largi recuperări a 
siyar-lui clasic, atributul harbi va fi utilizat din ce în ce mai des în 
documentele emise de cancelaria divanului imperial şi în cronicile 
otomane. În consecință, întâlnim atât formula juridică clasică „Casa 
războiului”, cât şi alte expresii, precum „către ţinuturile dușmane” 
În 'ahdnâme-le din secolul al XVII-lea acordate statelor occidentale 
era folosită des formula harbi vilâyet pentru a desemna țările care nu 
încheiaseră „tratate de pace” cu sultanul şi nu beneficiau de privile- 
gii comerciale. În cronicile osmane, această terminologie este utili- 
zată mai mult sau mai puțin, în funcție de gradul de pregătire al au- 
torilor în domeniul dreptului islamic al popoarelor. 


5. 9 Conflictele dintre musulmani 


Pentru doctrinarii musulmani, problema bellum justum (acută 
pentru Occidentul medieval) n-a constituit de fapt o „problemă”. În 
teoria juridică, singurul război justificabil era jihadul, deci războiul 
dus în folosul religiei şi comunităţii musulmane şi, eventual, acțiu- 
nile armate de reprimare a rebeliunilor. O opinie avizată în acest 
domeniu a fost afirmată de Dimitrie Cantemir: 

„Un bellum justum şi singurul legitim după maximele lor este răz- 
boiul pentru propagarea religiei muhamedane; şi din contră, injust 
este războiul când prind armele pentru lățirea imperiului sau argu- 
mentarea veniturilor statului. De unde se poate vedea (...) că turcii 
pot avea totdeauna pretext de a da războiului o culoare legitimă”. 


! Ibidem, p. 41. 

? Valeriu Veliman, Documente turceşti. Relațiile romano-otomane. 
1711-1821, Ed. Enciclopedică, Bucureşti, 1984, doc. 73, 122. 

3 D. Cantemir, Imperiul otoman, |, p. 107. 

Deci, pentru musulmani, teoria bellum justum deriva direct din 
postulatul că în Islam nu putea fi dus un altfel de război decât cel 
din afara „războiului sfânt” Prin natura lui, jihadul era un bellum 
justum. Din această cauză, teoretic, nu era necesară o justificare a 
războaielor declanşate împotriva harbi-ilor, atunci când aceştia res- 
pinseseră somaţia care le fuseseră adresată. Odată ce un război 
pornit de otomani era definit ca „efort pe calea lui Allah”, acesta 
îşi avea asigurată legitimitatea efectelor sale: titlul de gaz; pentru 
participanţi, calitatea de „martiri” pentru cei ucişi în timpul lupte- 
lor; „dreptul săbiei” asupra teritoriilor cucerite etc. Într-o fetvâ 
standard emisă în contextul conflictelor osmano-safavide din seco- 
lele XVI-XVII se preciza: 

„Dacă vreun muhammedan-turc, arab sau oricare din numărul 
celor care se numesc sunni, adică drept-slăvitori, într-un război 
drept, adică făcut pentru înmulţirea credinței, va omorî un necre- 
dincios, deci un creştin sau un iudeu şi mai cu seamă un închinător 
de idoli, acel muhammedan va fi gazi, adică un viteaz rânduit în 
rai. Dacă va fi ucis de inamic, atunci va fi şehid, adică mucenic, 
moștenind şi el raiul” ! 

Iată de ce prima condiţie impusă de doctrinari pentru ca prin ji- 
had statul islamic să-şi atingă ținta, a fost exclusivismul: „Războiul 
contra necredincioşilor devenea singura formă de război concepută 
în Islam, căci teoretic, Islamul trebuie să constituie o singură co- 
munitate organizată sub o autoritate unică” Jihad-ul urma să fie 
orientat numai în afara comunității musulmane şi a „Casei Islamu- 
lui”, căci el trebuia să urmărească cu asiduitate realizarea scopului 
final, impunerea șeriar-ului în „Casa războiului”. Acesta era şi mo- 
tivul pentru care declararea jihadului în faţa comunității musulma- 
ne prin fervâ-le nu era o regulă necesară şi obligatorie la otomani. 
Ulterior, cu cât absenteismul şi lipsa de entuziasm pentru „război 
sfânt” devin tot mai prezente în mediul otoman, deținătorii puterii 
vor face apel la argumentele juridico-religioase din doctrina jiha- 
dului, argumente invocate cel mai convingător de şeyh ul-Islam, 
pentru legitimarea declanşării războaielor şi mobilizarea trupelor 
otomane. În aceste condiţii, orice victorie şi orice înfrângere a ar- 


! Idem, Sistemul sau intocmirea religiei musulmane, editată de V. 
Cândea, Bucureşti, 1977, p. 425. 

matelor musulmane era pusă pe seama voinței lui Allah, ultima fi- 
ind atribuită adesea unei insuficiente fundamentări juridico-religi- 
oasă a războiului. În viziunea otomană, „„...numai providenţa divi- 
nă este autorul victoriilor”! — spunea Cantemir. De unde reacția pe 
care o găsim în izvoarele otomane față de insuccesele armatelor 
musulmane: „Aşa a fost voia lui Allah” ar fi spus Mehmed II după 
înfrângerea de la Belgrad din 1456, căci scopul pentru care 
sultanul a „ridicat steagul” fusese formulat, parțial, în discordanță 
cu cerințele doctrinei: „pentru războiul sfânt (jihady-dar şi pentru 
mărirea ținuturilor sale”.? 

Numai un război drept — cel dus împotriva necredincioşilor — 
putea asigura victoria, prăzi, teritorii, robi. Şi numai unui război 
nedrept — cel dus contra fraților musulmani-aducea cu el înfrânge- 
rea. În acest sens, Laonic Chalcocondil ne-a lăsat un text semnifi- 
cativ: „Minunatule între oameni — îşi începea mama lui Uzun Hasan 
Bey discursul de împăcare în faţa lui Mehmed II Cuceritorul —, de ce 
vii aşa cu război împotriva noastră, care suntem de acelaşi neam?! 
Sau nu ştii că Furtunosul Baiazid, feciorul lui Amurat, păcătuind şi 
greşind cel mai mult în privința aceasta față de cei de un neam cu el, 
năprasnic l-a ajuns pedeapsa dreptăţii şi s-a prăpădit de mâna împă- 
ratului Temir?! Şi ție, care până la acest pas ai umblat bine cu cei de 
un neam cu tine şi nimănui n-ai făcut rău ce nu se mai poate îndrep- 
ta, Dumnezeu îți trimite multă fericire din belşug; profetul dându-ți 
acestea, pune sub mâna ta multă țară înfloritoare şi oraşe şi împărați 
să-ți fie supuşi şi robi. Şi acestea, tu le înţelegi bine, că-ți este dat să 
faci cuceriri ca unul care până aici încă nu s-a semețit față de oame- 
nii lui, asuprindu-i (...) şi stăpânitorului puternic şi împăratului îi iz- 
butesc toate, dacă sunt îmbinate cu dreptatea”? 

Pentru ca tot potențialul comunității musulmane să fie direcțio- 
nat împotriva harbi-ilor, inamicii din afiara „casei Islamului”, se 
impunea interzicerea oricăror lupte dintre musulmani, căci, logic, 
doctrina nu putea concepe ca un grup de credincioşi să verse sân- 
gele altui grup de musulmani. Ruperea unității islamice încă de la 


! Idem, Imperiul otoman, p. 107. 

? Montgomery Watt, The Majesty..., p. 399. 

* Laonic Chalcocondil, Expuneri istorice, ediție critică de V. Grecu, 
Bucureşti, 1958, p. 279. 

mijlocul secolului al VIII-lea, cu apogeul proclamării califatelor 
independente de Bagdad în secolul al X-lea, a pus pe tapet proble- 
ma calificării războaielor survenite în interiorul comunității musul- 
mane. Ideea esențială a războaielor dintre musulmani era legitimi- 
tatea. Pe linia acesteia se înscriu toate aprecierile făcute de juris- 
consulți, indiferent de nuanţa religioasă. Era necesară justificarea 
revoltelor împotriva deţinătorilor puterii, dar, nu mai puțin, şi a ex- 
pediţiilor de pedepsire inițiate de suveranul musulman impotriva 
rebelilor. Pentru şiiţi, legitimarea luptelor dintre musulmani a fost 
o operaţiune simplă, întrucât cei care respingeau învățătura şiită 
erau calificați drept „infideli”. Shaykh Mufid (m. 1022/1023 d.Hr.) 
a teoretizat chiar şi o a treia categorie de teritorii, numind-o dâr 
al-imâm, „care cuprindea acele zone în care domina adevărata cre- 
dință (shi 'itismul), în timp ce dâr al-Islam era alcătuit din teritorii- 
le unde era practicat Islamul, altul decât şiitismul!. In virtutea spi- 
ritului de dreptate (invocat adeseori în textele şiite, alături de ji- 
had), lumea sunnită, fiind considerată responsabilă pentru persecu- 
țiile suferite de adepții lui Ali, al patrulea calif ortodox (656-661), 
a fost inclusă în categoria „dizidentului”, inamic intern. Deci, răz- 
boiul dus împotriva musulmanilor sunniți era legitim, situați — în 
viziunea învățatului şiit numit mai sus — în afara „Casei imamu- 
lui”. Pentru sunniți, adepţi ai postulatului că Allah nu iubeşte de- 
zordinea indiferent de persoana care o produce, definirea războaie- 
lor dintre musulmani drept jihad a constituit o importantă dilemă. 
Condiţia primordială consta în aplicarea calificativului de „infi- 
deli” musulmanilor împotriva cărora se declanşau ostilitățile, întru- 
cât numai împotriva „infidelității” (de tipul „încălcării cuvântului 
lui Allah”) se putea duce un „război sfânt”. Deşi nu au respins total 
ideea jihadului coercitiv, mai ales pentru justificarea acţiunilor re- 
presive ale autorităţii de drept, terminologia preferată de juriştii 
sunniți pentru desemnarea luptelor intercomunitare rămâne totuşi 
kitâl (luptă) sau harb (război). În acest sens, teoretizând luptele in- 
teme dintre membrii comunității musulmane (Umma), shafi'itul 
al-Mawerdi (m. 1058) le numea „războaie de interes general” şi le 
grupa în trei categorii: „În afara jihadului contra politeiştilor, mai 


! A. Morabia, La notion de gihad, p. 238. 

sunt trei feluri de războaie: împotriva apostaţilor, împotriva rebeli- 
lor şi împotriva răufăcătorilor” ! 

Apostat era musulmanul care îşi renegase credința, cel care, pe 
de o parte, „îşi zicea musulman”, dar pe de altă parte, admitea dog- 
me religioase deviate de la credința propovăduită de Mahomed. 
Apostaţi erau şi cei care îl insultau pe Profet, pe însoțitorii săi sau 
pe cei patru califi ortodocşi. În ereziografia musulmană au fost in- 
troduse destule nuanțe. În acest sens, amintim şi clasificarea tradi- 
ționalistă, care opera o disjuncţie între „schismatici” şi „apostați”. 
lam sau moartea, iar pentru atingerea acestui scop suveranul mu- 
sulman trebuia să conducă împotriva lor un „război permanent”. În 
dreptul islamic s-a mers până la afirmaţia că jihadul împotriva infi- 
delilor din dâr al-harb putea, chiar trebuia, să fie amânat, pentru ca 
mai întâi să fie înăbuşită apostazia. 

Rebeli erau, după definiţia lui Ibrahim al-Halebi, „cei care se 
răsculau contra autorității suveranului, care rezistau la ordinele 
sale sau care atacau posesiunile sale cu mâna înarmată”.? De re- 
marcat că, la fel ca în Evul mediu creştin, şi în lumea musulmană, 
cei care apostaziau sau se ridicau împotriva ordinii de drept a sta- 
tului erau incapabili să gândească în afiara termenilor coranici. De 
exemplu, cei care s-au răsculat în vremea primului calif drept, Abu 
Bakr, s-au proclamat profeți şi au încercat să producă revelații co- 
ranice. Ulterior, doctrinele inventate de cei care se ridicau împotri- 
va autorităţii de drept se structurau în jurul dreptului imprescripti- 
bil de a răsturna suveranul vinovat de trădarea însemnelor religiei. 
Au apărut, astfel, teorii de tipul „răscoalei pentru cauza lui Allah”, 
„demonstrația insubordonării lor” 

În practica otomană, confruntările cu principii anatolieni din se- 
colele XIV-XV, cu Egiptul mameluc şi apoi seria lungă de războa- 
ie cu Iranul safavid din secolele XVI-XVII au impus sultanilor şi 
ulema-lelor justificarea necesară. În general, toți musulmanii au 
conştientizat că aceste conflicte între fraţi de aceeaşi credință erau 
contrare şeriat-ului şi, implicit, ideii de gazâ. Astfel, otomanii erau 


! Ibidem, p. 240. 
? Montgomery Watt, The Majesty... p. 101. 

acuzați adeseori de emirii anatolieni atacați că încălcau prevederile 
legii sfinte, conform căreia luptele dintre musulmani erau interzise, 
motiv dublat, când era cazul, de interdicția divină de a încălca cu- 
vântul dat. Astfel, în timpul asediului oraşului Sinop din 1461, 
emirul Kastamonu replica marelui vizir otoman Mahmud Paşa 
(857-871/1453-1466): 

„Dar, o Machmut, împăratul trebuia să meargă cu război asupra 
duşmanilor profetului şi nu asupra celor de acelaşi neam şi aceeaşi 
credință! Căci nu e cu lege să vie şi să desființeze mai întâi pe un 
bărbat de acelaşi neam şi legat printr-un tratat de pace, fără să fi 
fost vinovat de vreo nedreptate...” 

Cu puţin timp înainte se exprimase o părere similară în momen- 
tul negocierilor de pace dintre emiratul Akkoyunlu şi sultanul oto- 
man: „Și tu nu faci bine cu noi ăştia care suntem de acelaşi neam cu 
tine şi slujitori ai profetului, în seama căruia soarta a lăsat paza învo- 
ielilor făcute” Un izvor de primă mână pentru concepția otomană 
despre războaiele dintre musulmani este „scrisoarea” din 1474 a lui 
Mehmed II către sultanul Husayn Bâykarâ (m. 911/1506) din Kho- 
rasan, în care, anunţându-i victoria repurtată asupra lui Uzun Hasan 
Bey, sultanul otoman regreta că fusese silit să lupte împotriva unui 
„principe musulman”: 

„...obiceiul familiei mele de rang înalt era de a lupta cu duşmanii 
necredincioşi şi de înfrunta infidelii impuri. lată de ce a renunţa la 
tradiția strălucită a strămoşilor noştri şi a urî un principe musulman 
îmi pare a fi afara moralei cavalerești şi a solidarității între oameni”. 

Este şi motivul pentru care cucerirea unor emirate anatoliene, 
precum Hamid sau Germiyân, era catalogată drept „anexare paşni- 
că” de cronicarii din secolul al XV-lea, care, probabil, doreau o 
mascare a adevărului ce contravenea şeriat-ului. În aceste condiţii, 
principalul argument juridico-religios folosit de otomani pentru le- 
gitimarea războaielor cu alți principi musulmani a fost acuzarea de 
trădare a „războiului sfânt”. Fie când declanşau ostilitățile, fie mai 
ales când erau atacați de emirii musulmani din Anatolia (ulterior 


! Chalcocondil, Expuneri istorice, p. 276-277. 

 M.Mokri, „Un farman de sultan Husayn Bayqara recommandant la 
protection d'une ambassade ottomane en Khorasan en 1474”, în Turcica, 
V, 1975, p. 75. 

de mameluci sau de safavizi), pentru legitimarea războaielor cu alţi 
musulmani, otomanii lansau în interiorul lumii islamice, cel mai 
adesea prin fervâ-le, acuzația de trădare a jihadului, dus numai de 
ei împotriva popoarelor creştine din Balcani şi de sprijinire a ina- 
micilor Islamului. Astfel, pentru Ahmedi a fost relativ uşor să jus- 
tifice răspunsul armat al lui Murad I la atacurile inițiate de emirii 
turcomani, în frunte cu Karamanoglu, catalogându-i pe aceştia 
„fraţi rebeli” care împiedicau desfăşurarea „războiului sfânt” îm- 
potriva bizantinilor.! În același spirit ne înfăţişează Ruhi — la fel ca 
alți cronicari otomani-acest moment din domnia lui Murad I, care, 
intenționând să treacă în Rumelia în scopul unei „expediţii sfinte” 
în Serbia şi Ungaria, lua cunoştinţă de planul beilor musulmani din 
Anatolia de a ataca Brusa. În consecinţă, „...sultanul Murad Han 
Întâiul a cerut lămuriri de la u/ema-lele şi învățații vremii în 
această problemă fundamentală: ce este mai folositor: să faci mai 
întâi gază sau să respingi dușmanul? În cele din urmă, ulema-lele 
cele onorabile şi învățații cei mari au răspuns în acest chip: este 
preferabilă respingerea duşmanului decât războiul sfânt. Pentru că 
ulema-lele au spus aşa, (sultanul) a amânat gazâ-ua şi, trimițând 
cărți în toate părțile, a strâns oşteni din toate ţinuturile aflate în 
părțile stăpânite (de el)”.? 

Lupta dusă împotriva coreligionarilor musulmani care i-au îm- 
piedicat pe gazii să-şi îndeplinească datoria de a purta „război 
sfânt” era, astfel, consacrată juridico-religios, devenind o necesi- 
tate şi o obligaţie religioasă. 

Să mai notăm, pornind de la textul citat mai sus, că în secolul al 
XV-lea cronicarii otomani au manifestat rezerve în folosirea ter- 
menul gazâ pentru desemnarea acţiunilor armate îndreptate împo- 
triva emirilor anatolieni. Pe de altă parte, observăm căderea ga- 
zâ-lei, aici o „expediţie sfântă” ofensivă, pe plan secundar, şi trans- 
formarea ei în război defensiv, în caz de agresiune din spate. E de 
subliniat totuşi că notaţiile formale făcute pe marginea acestui text 
nu trebuie să ne inducă în eroare asupra conjuncturilor politico-mi- 
litare reale. În ultimă instanță, Murad I nu a amânat gazâ-ua pentru 


1 Morabia, La notion de gihad, p.251 
2 Inalcik Halil, The Ottoman Empire. The clasical age: 1300-1600, 
New-York, 1973, pp. 200-201. 

că aşa au statuat învățații otomani, ci pentru că, din punct de vede- 
re strategic, nici un conducător militar nu declanşează o ofensivă 
armată în condiţiile unui atac din spate. De altfel, atunci când era 
vorba de un contraatac al otomanilor împotriva emirilor anatolieni, 
cronicarii bizantini din veacul al XV-lea invocau cel mai adesea 
aceste rațiuni strategice şi mai puţin prescripțiile religioase. În 
acest sens, încă din 1459-1460, Mehmed II îl acuza pe emirul de 
Akkoyunlu: 

„Dar dacă cineva este arătat că greşeşte față de cei de un neam 
cu el, neapărat acel cineva ia drumul mărturiei pentru aceasta şi se 
apără de cel care-l atacă. Şi eu unul doar am făcut aceasta şi i-am 
spus mai întâi să nu aducă neajunsuri țării mele; dar el nici nu s-a 
înfrânat şi nici n-a încetat să mă atace şi să mă supere”.! 

Chiar dacă jihadul nu era, de regulă, inclus între stâlpii credin- 
tei, găsim adeseori aprecieri superlative de tipul: „rădăcina Islamu- 
lui este rugăciunea, ramura sa este dania şi vârful este jihadul pen- 
tru cauza lui Allah”. Ca „efort pe calea lui Allah” care presupunea 
propagarea cuvântului divin cu inima, prin cuvânt sau cu mâinile, 
jihadul era o obligaţie pentru fiecare musulman.” 

Aşa cum călugărul creştin se consacra în mânăstire cultului lui 
Dumnezeu, la fel musulmanul trebuia să se dedice printr-un act de 
pură devoțiune „efortului pe calea lui Allah”. Similitudinea era bine 
exprimată în hadith: „Nu există monahism în Islam; monahismul 
acestei comunităţi este jihadul”?. Practic era imposibil ca toți mu- 
sulmanii să poată lua parte la activităţile războinice. Era şi motivul 
esenţial care a dus la terorizarea jihadului cu sabia ca obligație co- 
lectivă. În consecință, ca ofensivă armată, războiul împotriva infi- 
delilor devenea în concepţia majorității învățaţilor o „obligaţie de 
suficiență”, impusă comunității musulmane în ansamblul ei. În spri- 
jinul acestei afirmaţii se invocau adeseori două versete din Coran 
(C. IX/123 şi C. 1V795), precum şi o „tradiţie”, conform căreia 
Profetul nu a plecat niciodată la luptă fără a lăsa pe cineva în spate. 

În cazul în care exista un număr suficient de musulmani care să 
poarte „războiul sfânt” ofensiv, prescris de jurişti a se desfăşura 


! Chalcocondil, Expuneri istorice, p. 280. 
2 I, Goldziher, Le dogme et la loi de l'Islam, Paris, 1920, p. 117. 

anual, jihadul îşi pierdea caracterul de obligaţie religioasă în pri- 
vința celorlalți musulmani. Realitatea practică şi-a impus limitele 
şi în privinţa acestei stipulaţii teoretice. Exista oare o comunitate 
umană care să poată realiza şi menţine o stare permanentă de mo- 
bilizare? Practic, statul islamic, în frunte cu suveranul său, era cel 
care trebuia să se preocupe de îndeplinirea acestei obligaţii. Lui îi 
revenea sarcina organizării armatei musulmane care, în calitate de 
reprezentantă a „Ummei”, urma să poarte „război sfânt” împotriva 
statelor nemusulmane. 

Ca obligaţie religioasă, jihadul viza pe orice musulman. Totuşi, 
pentru a participa la un jihad ofensiv existau şase condiţii care li- 
mitau participarea (luând drept criteriu ideal dorinţa tuturor musul- 
manilor de a se jertfi pentru Allah): a) psihologică — să fie în depli- 
nătatea facultăților mintale; b) fizică — să fie de sex masculin şi 
„sănătos la trup”; c) socială — să nu fie rob; d) juridică — să fie ma- 
jor şi să nu fie dator nimănui; e) economică — să-şi poată întreține 
singur familia şi să-şi poată procura mijloacele necesare pentru ex- 
pediţie;, f) religioasă — să fie credincios lui Allah şi să plece la răz- 
boi cu gând bun, cu intenția sinceră de a se lupta pentru propagarea 
religiei şi nu pentru pradă. De fapt, tratatele de drept islamic nu 
vorbesc despre condiţii, ci despre excepţiile jihadului ofensiv, ex- 
primând pe deplin realitatea ignorării datoriei de a participa la răz- 
boaiele împotriva infidelilor. În acest sens, printre cei exceptaţi de 
la jihad, ca obligaţie colectivă, învățații musulmani îi numesc în- 
totdeauna pe minori, femei şi bătrâni, pe bolnavi şi handicapaţi, pe 
sclavi şi debitori, mai rar pe cei care nu posedau mijloace necesare 
pentru expediţie (cal, provizii, echipament) sau pe cel mai bun ju- 
rist al oraşului.! 


5.10 Stimulentele jihadului 


Două erau mijloacele prin care doctrinarii musulmani căutau să 
asigure o participare largă a musulmanilor la „războiul sfânt”: pra- 


! A. Morabia, La notion de gihad, p. 342-351. 

da şi martirajul. Universalizarea religiei prin realizarea unei pax is- 
lamica, privită ca scop final al Islamului, se deosebea de câştigarea 
recompensei cereşti şi acapararea bunurilor materiale ale inamicu- 
lui, scopuri imediate ale unei expediţii sfinte şi limitate la fiecare 
individ în parte. Prada şi martirajul ocupau, de fapt, locul stimulen- 
telor, care, odată promise, urmau să determine — în viziunea ideo- 
logilor musulmani — creşterea entuziasmului drept-credincioşilor 
pentru „lupta pe calea lui Allah”. 

Caracterul profitabil din punct de vedere material al gazâ-lelor 
otomane din secolele XIV-XVI, a fost subliniat de toți cei care 
s-au aplecat asupra perioadei de început a statului otoman. Achizi- 
ționarea de robi era, de altfel, un scop esenţial al incursiunilor 
efectuate în sud-estul Europei. În aceste condiţii, este explicabilă 
imaginea pe care o găsim în cronicile otomane şi bizantine din se- 
colul XV-XVI, care îi înfăţişează adeseori pe luptătorii din 
gazăâ-lele otomane jefuind şi înrobind teritoriile statelor creştine.! 

Cu siguranță, pentru mercenari şi săraci, prada era principala 
lor țintă atunci când participau la „expedițiile sfinte” otomane. Încă 
un argument, poate decisiv: cuantificarea succesului unei „expedi- 
ţii sfinte”: după numărul de necredincioşi înrobiţi, alături sau chiar 
înaintea consecinţelor politico-militare. 

Sensul de bază al noțiunii de jihad este „efort susținut spre un 
scop determinat”. Prin jihad nu trebuie să se înţeleagă numai război 
purtat cu sabia, căci se riscă unilateralizarea acestei noțiuni. Exis- 
tența şi practicarea mult mai întinsă, ca parte a ritualului religios 
musulman, a unui jihad cu inima, prin cuvânt sau cu mâinile (în ter- 
meni moderni — jihad moral şi spiritual) ne oferă un tablou mai 
complex, mai nuanțat. Noţiunea de jihad acoperă de fapt o întreagă 
gamă de eforturi materiale şi spirituale ale indivizilor şi comunității 
musulmane în ansamblu, spre realizarea unei societăți ideale. 

În textele juridice elaborate de învățații musulmani începând cu 
secolul al VIII-lea d.Hr. dar având ca surse originare formale Cora- 
nul Şi Sunna, ecuaţia vieţii era formată din scop — un Imperium mun- 
di mahomedan şi efortul foarte susținut: lupta armată contra necre- 
dincioşilor (jihadul cu sabia). Necredincioşi erau considerați toți cei 


! Chalcocondil, Expuneri istorice, pp.29,30,38,54. 

care profesau o altă religie, fiind împărțiți la rândul lor în „oameni ai 
Cărţii” (creştinii şi evreii) şi politeişti (idolatrii). Conform doctrinei 
jihadului lumea era împărțită în „Casa Islamului” (dâr al-Islam), 
care cuprindea teritoriile conduse de un suveran musulman (evident, 
după şeriat) şi „Casa Războiului” (dâr al-harb), ce îngloba, în ge- 
neral, teritoriile ce nu intraseră sub controlul Imperiului mahome- 
dan. Între aceste „lumi” exista, teoretic, o stare permanentă de răz- 
boi până la impunerea supremaţiei Islamului asupra „Casei războ- 
iului”, adică până la realizarea stării ideale de pace, pax islamica. 

În logica doctrinei, jihad (ca război ofensiv contra necredincio- 
şilor) a fost un instrument de impunere (prin forță) a păcii, deci cu 
finalitate proprie, şi nu un scop în sine. În consecință, activitatea răz- 
boinică a unui stat musulman, inclusiv a Porții Otomane, trebuie pri- 
vită, cel puţin teoretic, prin prisma „păcii finale”, pace care însemna, 
de fapt, impunerea unei ordini bazate pe preceptele şeriatului. 

La nivelul doctrinei şi ideologiei „războiului sfânt”, trebuie re- 
marcată diferența vizibilă dintre teorie şi practică, discordanță care 
s-a manifestat în funcție de timpul istoric şi spațiul geografic, atât 
în islamul clasic, cât şi în perioada otomană. Această discordanță 
poate fi definită diferit, în funcţie de unghiul de vedere din care o 
abordăm. Pe de o parte, perioadei de maximă activitate războinică 
(până în jurul anului 750 în Califatul arab, până la mijlocul seco- 
lului al XVI-lea, în perioada otomană) i-au corespuns foarte puţine 
realizări teoretice în domeniul siyarului. Pe de altă parte, respecta- 
rea doctrinei jihadului în practica politico-militară a lăsat de dorit 
în întreaga sa existență. Totuşi, şi în islamul clasic, şi în perioada 
otomană, ideologia „războiului sfânt” a fost utilizată din plin pen- 
tru legitimarea în fața comunității musulmane, din punct de vedere 
juridico-religios, a acţiunilor războinice şi a încheierii unor înțele- 
geri de pace. 

Este clar că jihadul armat a constituit un instrument politic, o 
ideologie în mâna „Casei lui Osmar”. Totodată însă, nu putem ig- 
nora că jihadul ofensiv, chiar mai puţin decât cel defensiv, a trezit 
puternice ecouri în conştiinţa religioasă individuală, dar şi colectivă, 
a turcilor otomani. Ideologia „războiului sfânt” a urmat curba descri- 
să de evoluția istorică a puterii politico-militare otomane. În linii 
mari, se pot delimita două etape: a) etapa ideologiei jihadului ofen- 

siv (secolele XIII-XVII) şi b) etapa ideologiei jihadului defensiv (se- 
colele XVIII-XIX). Aceasta nu înseamnă că ideologia jihadului de- 
fensiv nu a fost prezentă în prima perioadă delimitată mai sus sau ji- 
hadul ofensiv nu a fost invocat de otomani în secolul al XVIII-lea. 
Se poate afirma însă cu certitudine că, în secolele XIV-XVI, pentru 
importanța păcii otomane şi legitimarea cuceririlor teritoriilor din 
Bizanț şi Europa a fost exacerbată, în primul rând, ideologia războ- 
iului sfânt ofensiv. La fel cum, după eşecul asediului Vienei 1683, 
ideologia războiului sfânt, ofensiv a lăsat loc definitiv jihadului de- 
fensiv (care venea să justifice pierderile teritoriale şi să anime spiri- 
tul războiului otoman cu noile puteri europene, Austria şi Rusia). 


6.1 Conflictul religios la Bizanţ 


Evanghelia Mântuitorului lisus Hristos este prin excelență un 
mesaj de pace, îndreptat spre dragostea de Dumnezeu şi de aproa- 
pele. Predica de pe Munte este chintesența acestui mesaj: Mântuito- 
rul reia preceptele legii date de Moise şi fără să le abolească, le am- 
plifică înţelegerea. Nu numai că nu trebuie să ucizi, ci nu trebuie 
nici măcar să gândeşti rău împotriva aproapelui tău. Vechea lege a 
talionului, „ochi pentru ochi, dinte pentru dinte”, este desăvârşită de 
legea iubirii dată de Hristos: „Ași auzit că s-a zis: ochi pentru ochi şi 
dinte pentru dinte. Dar eu vă spun să nu vă împotriviţi celui ce vă 
face rău. Ci, oricui te loveşte peste obrazul drept, întoarce-i şi pe 
celălalt” (Matei 5, 38-39). Atitudinea de refuz total al violenţei este 
cu atât mai semnificativă cu cât ea se exprimă într-un context dificil: 
romanii invadaseră de puţină vreme Palestina şi pământul lui Iuda şi 
al lui Israel era ocupat de păgâni, consideraţi impuri şi intolerabili 
pentru orice locuitor al acestui spațiu. Zeloții propovăduiau rezisten- 
ţa, instigau la revolte şi încurajau acţiunile violente. De asemenea, 
evreii dispreţuiau autoritățile religioase, considerate prea conciliante 
cu ocupanții. 

Chiar în acest context extrem de tensionat, Mântuitorul propovă- 
duieşte nonviolența, considerându-l pe roman „aproapele meu” Ii- 
sus declară că cele mai importante legi ale Decalogului sunt: „Să-/ 
iubeşti pe Domnul Dumnezeul tău, cu toată inima ta, cu tot sufletul 
tău şi cu tot cugetul tău. Aceasta este marea şi întâia poruncă. lar a 
doua, la fel ca aceasta, este: să iubeşti pe aproapele tău ca pe tine 
însuţi. În aceste două porunci se cuprind Legea şi proorocii” (Matei 
22, 37-40). Practic, dragostea de Dumnezeu şi dragostea de aproape- 
le rezumă întreaga Revelaţie. 

Atitudinea non politică a Mântuitorului a determinat şi atitudinea 
mulțimilor din Ierusalim. Cei care-L întâmpinaseră cu entuziasm la 
intrarea în Ierusalim s-au simţit dezamăgiți când au constatat refuzul 
de a amesteca credinţa cu politica. Mulțimea de pelerini aştepta un 
Mesia eliberator, care urma să se aşeze în fruntea evreilor şi să pri- 
mească sprijinul legiunilor cereşti pentru a-i alunga pe romani. În 
plus, în momentul arestării, Mântuitorul nu opune rezistenţă, ci chiar 

îl ceartă pe Petru că a tăiat urechea unui oarecare Malhus, ordonân- 
du-i categoric să renunţe la violenţă: „Pune-ţi sabia la locul ei; căci 
toți cei ce scot sabia, de sabie vor pieri. Crezi că n-aş putea să rog 
pe Tatăl meu, care mi-ar pune îndată la îndemână mai mult de do- 
uăsprezece legiuni de îngeri? ” (Matei 26, 52-53). Dimensiunea po- 
litică şi eshatologică a acestei aşteptări este evidențiată prin prisma 
reacțiilor diferitelor partide existente. Romanii îl condamnă ca pe un 
agitator, ca pe un rebel față de stat, mulțimea îl îndepărtează cu ciu- 
dă, atunci când constată că nu este un războinic, ci un profet care 
condamnă violența. . 

Atitudinea Apostolilor se schimbă însă brusc, după Inviere. Ei 
încep să propovăduiască împărăția Domnului, care nu este din 
această lume, în care se va intra prin credință, şi nu prin forță: „Dar 
noi, după făgăduinţa Lui, aşteptăm ceruri noi şi pământ nou, în care 
va locui neprihănirea ” (II Petru 3, 13). 

In acest sens, creştinismul nu a propovăduit anarhia, nici revolta, 
ci supunerea față de autoritățile legale: „ Voieşti, deci, să nu-ți fie fri- 
că de stăpânire? Fă binele şi vei avea laudă de la ea. Dregătorul 
este slujitorul lui Dumnezeu pentru binele tău... De aceea trebuie să 
fiți supuşi nu numai de frica pedepsei, ci şi din îndemnul cugetului ” 
(Romani 13, 3-5). Supunerea credincioşilor în fața lui Dumnezeu 
este primordială şi absolută. Creştinul se supune statului atât timp 
cât legile sale nu sunt contrare legii lui Dumnezeu. In caz contrar, 
creştinul trebuie să aleagă credința în Dumnezeu: „ Trebuie să ascul- 
tăm mai mult de Dumnezeu decât de oameni” (Fapte 5, 29). 

În aceste condiții, conflictul dintre adepţii noii învățături şi pute- 
rea politică apare foarte curând în această perioadă. Serviciul militar 
în armata romană presupunea devotamentul dus până la extrem: sol- 
datul depunea jurământul de credință Imperiului şi împăratului. Pen- 
tru omul antic, legitimitatea acestor cerinţe venea de la sine. Religia 
(cuvânt de origine romană fără echivalent în greacă sau în ebraică) 
nu era o problemă de alegere personală, ci o chestiune care privea 
familia, cetățenii şi statul. Credinţa sau absenţa credinței personale 
nu avea nimic de-a face cu religia, pentru că aceasta reprezenta de 
fapt recunoaşterea unui sistem existent, a legitimităţii acestuia. Creş- 
tinii refuzau să îndeplinească această datorie civică, atitudinea lor 
nefiind o rebeliune, o condamnare în sine a statului sau o contestare 
a unor defecte şi vicii particulare. Ei puteau afirma fidelitatea față de 
Roma şi să se roage pentru împărat şi autorități, dar nu puteau ac- 
cepta două exigenţe: să-l numească pe împărat „Domn” şi să adore 

idoli chiar şi în mod formal, fără credință. „Domn” în limbajul vre- 
mii desemna un stăpân absolut, de rang divin, iar sensul credinţei 
creştine era venirea în această lume şi domnia unui singur şi adevă- 
rat Domn, lisus Hristos (Fapte 2, 36). Aceasta însemna că Dumne- 
zeu i-a dat întreaga autoritate asupra lumii şi de acum E!l era singurul 
Stăpân al vieții umane. „Un singur Domn!” Poate că noi nu mai sim- 
țim astăzi forţa acestei exclamaţii, pe care ne-au transmis-o primii 
creştini, dar care rezona la vremea aceea ca o provocare lăsată lumii, 
în care nu mai era autoritate, nici stat sau colectivitate care să reven- 
dice rangul de „Domn” şi un caracter divin. În mod curios, în lupta 
creştinilor împotriva exigenţelor Imperiului păgân, s-a căutat să se 
vadă o indiferență a lor faţă de lume, o tentativă de a se elibera. În 
realitate, prin refuzul de a satisface o exigenţă care nu era luată în 
serios nici de cei care o impuneau, creştinii arătau generațiilor vii- 
toare măsura responsabilităţii lor în această lume. Respingând aceas- 
tă pretenție formală a statului, ei îl includeau în perspectiva Împără- 
tiei lui Hristos şi îl invitau implicit să se supună Împăratului, Dom- 
nului acestei lumi. 

La sfârşitul secolului al III-lea şi începutul celui de-al IV-lea, per- 
secuţiile împotriva creştinilor se amplifică, religia creştină fiind con- 
siderată ilegală. Cu toate acestea, creştinismul se răspândeşte până în 
momentul în care devine chiar majoritar. În secolul al IV-lea, atitudi- 
nea imperială se schimbă radical, o dată cu urcarea pe tron a lui Con- 
stantin cel Mare. Acum, atitudinea creştinilor față de război se va 
modifica profund. Folosirea violenței şi a armelor, interzisă cu desă- 
vârşire până atunci, îşi va găsi justificarea în anumite condiţii. În tim- 
pul lui Teodosie I cel Mare, creştinismul devine religie de stat (380), 
Teodosie al II-lea îi exclude definitiv pe păgâni din administraţie şi 
armată, iar Leon I le retrage dreptul de a acționa în justiție. În 529, 
Justinian le suprimă chiar şi libertatea de conştiinţă: păgânii trebuiau 
să se boteze, în caz contrar erau pedepsiți cu exilul şi confiscarea bu- 
nurilor. Astfel situația se schimbă radical, au loc convertiri în masă, 
care nu mai au fervoarea şi sinceritatea timpurilor dificile. 

Atitudinea creştinilor față de serviciile militare se schimbă, dato- 
rită condiţiilor total diferite. Jurământul de fidelitate față de împărat 
nu-i mai pune în dificultate doctrinară pe credincioşi, nu mai putea fi 
asimilat unui cult idolatru, deoarece Imperiul combătea idolatria. 

6.2 Hotărâri canonice 


La sinodul de la Arles din 314, s-a decretat excomunicarea celor 
care refuză serviciul militar sau cel puţin folosirea armelor şi pe 
timp de pace. La sinodul de la Niceea din 325, prin canonul 12 se 
arăta că situația se schimbase. Cu toate acestea, clerul nu avea voie 
să verse sânge, deoarece nu putea săvârşi sfintele slujbe cu mâinile 
pătate de sânge, chiar dacă acest lucru se făcea în folosul statului 
creştin. Misiunea lor era aceea de a se ruga dimpreună cu călugării 
pentru salvarea Imperiului creştin şi pentru succesul în lupte. Lucru- 
rile nu au stat întotdeauna aşa, mărturii în acest sens având de la co- 
mentatorii Zonaras şi Balsamon. Aceştia observă că în practica vieții 
bisericeşti nu s-au respectat prevederile Sfântului Vasile cel Mare, ci 
s-a avut în vedere o prescripţie Sfântului Atanasie: „precum a ucide 
ru este îngăduit; dar în război a desființa pe vrăjmaş este şi legiuit, 
şi vrednic de laudă. Astfel că, chiar de cinste mai mare se învredni- 
cesc cei ce s-au distins în război, şi acestora li se ridică monumente 
care vestesc faptele lor curajoase; astfel, acelaşi lucru, în unele îm- 
prejurări şi la anumită vreme nu este îngăduit, iar la alte împreju- 
rări şi la anumită vreme se îngăduie şi se iartă” 

Sfântul Vasile cel Mare aduce următoarele completări: „părinții 
noştri nu au socotit între ucideri uciderile din războaie; mie mi se 
pare că le dau iertare celor ce luptă pentru bună-cuviinţă şi pentru 
dreapta cinstire de Dumnezeu, dar poate că este bine a-i sfătui că 
trei ani să se rețină de împărtășanie ca nişte necurați cu mâi- 
nile”? Tema este reluată şi în canonul 55: „cel ce pleacă să lupte 
împotriva tâlharilor, fiind afară de biserică, se opreşte de la Îm- 
părtăşania Bunului, iar fiind clerici, se caterisesc din treaptă căci 
zice: tot cel ce scoate sabia de sabie va muri (Matei 26, 52)” 2 

Din aceste citate ne putem da seama că Biserica acceptă războ- 
iul de apărare, iar cei ce ucid inevitabil într-un astfel de conflict, nu 
sunt asimilați criminalilor de rând. După legalizarea creştinismului 
în Imperiu, creştinii nu au trecut la o ofensivă armată împotriva 
celor ce nu erau de o credință cu ei, asemenea musulmanilor. 


! Ioan N. Floca, Note şi comentarii la Canoanele Bisericii Ortodoxe, 
comentariu la canonul I al Sfântului Atanasie cel Mare, Sibiu, 1991, p. 313. 

2 Idem, Canonul 13 al Sfântului Vasile cel Mare, p. 330. 

? Ibidem, p. 353. 

Modelul de război sfânt pentru creştinătate rămân cruciadele, mo- 
tivația celor angajați în aceste lupte fiind tocmai eliberarea religioasă, 
îndepărtarea dominației necredincioşilor din locurile sfinte ale creş- 
tinătății.! Cu toate acestea, unii istorici ai Bizanțului îl consideră pe 
Heraclius drept primul dintre cruciați, infirmând oarecum teza con- 
form căreia războiul sfânt a fost o iniţiativă exclusiv occidentală. 


6.3 Heraclius 


Pentru cronicarii Evului Mediu, Heraclius este considerat unul 
dintre eroii creştinismului, alături de Roland, Carol cel Mare, God- 
froi de Bouillon şi Richard Inimă de Leu. La 500 de ani de la ma- 
rea campanie împotriva perşilor, Heraclius devine o parte din isto- 
ria cruciadelor.? 

Jefuirea Ierusalimului în 614 de către perşi a fost evenimentul 
central ce a urmat distrugerii provinciei creştine Siria. Se mai pot 
vedea astăzi ruinele bisericilor distruse de perşi. Motivul religios al 
declanşării conflictului împotriva perşilor l-a constituit distrugerea 
deliberată a bisericii Învierii, construită de către Constantin cel 
Mare, torturarea patriarhului Zaharia şi a preoților pentru a destăinui 
locul unde se afla Sfânta Cruce. Chiar din 540, de la atacul lui Chos- 
roe, războiul dintre creştini şi perşi a fost considerat de partea bizan- 
tină, drept o luptă pe viață şi pe moarte între două religii care-şi le- 
gaseră soarta de două Imperii cu pretenții universale, conştiente de 
misiunea lor. Câştigată de Hristos sau de Ahura-Mazda, victoria 
finală avea să deschidă învingătorului era domniei universale.’ 


! Acest timp de conflict nu impunea neapărat şi convertirea, iar o ast- 
fel de „iniţiativă” are loc începând cu secolul al XI-lea. 

? Afirmația îi aparţine lui William, arhiepiscop de Tyr, istoric, născut 
probabil în Palestina din părinți europeni, prin 1127-1130. Una dintre lu- 
crările sale fundamentale este Historia Hierosolymitana, în 23 de cărţi, o 
istorie generală a cruciadelor şi a regatului de Ierusalim până în 1148. 

* Andre Grabar, Iconoclasmul bizantin, Ed. Meridiane, Bucureşti, 


1991, p. 57. 

În jurul anului 620, patriarhul Cosntantinopolului Serghie a ofe- 
rit împăratului averea bisericii pentru a dota armata în campania 
din Persia. Atât patriarhul, cât şi împăratul au mers în catedrala 
Sfânta Sofia, unde Heraclius a jurat să nu abandoneze poporul, să 
se străduiască să recapete Sfânta Cruce, să recucerească lerusali- 
mul şi să-i înfrângă pe dușmanii religiei creştine. Am văzut că 
Sfântul Vasile cel Mare prin canonul 13 accepta omorul în lupta 
dreaptă, iar cei care omorau în război trebuiau să se abţină de la 
Sfânta Împărtășanie trei ani din momentul în care mâinile lor au 
devenit necurate. În orice caz, până în secolul al VII-lea se poate 
constata o schimbare evidentă în elementele constitutive ale noțiu- 
nii de conflict. Din vremea lui Heraclius se poate constata că răz- 
boiul purtat de împărat, alesul lui Dumnezeu pe pământ, era consi- 
derat sfânt şi drept. De aceea, împăratul a fost în stare să promită 
soldaţilor săi că cei care mor în luptă sunt martiri şi vor fi răsplătiți 
în cer. Putem observa aici chiar similitudini între atitudinea cu pri- 
vire la martiraj a lui Heraclius şi cea a lui Mahomed. 

Conflictul cu perşii a dat naştere şi unui „război de propagandă 
religioasă” situat la nivelul imaginilor religioase. Astfel, pentru 
consolidarea operaţiunilor militare ofensive, Serghie a ordonat ca 
vasele şi candelabrele Bisericii să fie topite şi transformate în mo- 
nede. Prin fondurile oferite războiului, populația Constantinopolu- 
lui putea simţi contribuţia sa la acest conflict împotriva adversari- 
lor lui Hristos. De asemenea, noile monede, multe dintre ele meni- 
te să câştige ajutorul triburilor creştine caucaziene, purtau simbo- 
luri religioase, precum crucea sprijinită de un glob şi mesajul: 
„Dumnezeu i-a ales pe romani”? În cele din urmă Heraclius obţine 
victoria în anul 627, lângă Ninive. Împăratul bizantin pune astfel 
capăt conflictelor cu perşii, victoria sa putând fi comparată cu cele 
ale lui Alexandru cel Mare. În acest sens, el declară în 628: „Chos- 
roes învinsul, a fost trufaşul necredincios care s-a ridicat împotriva 


! Unii spun că acceptarea războiului sfânt ar fi avut loc dinspre creşti- 
nism către islam, că propaganda conflictului sfânt din anii 620-628 ar fi pu- 
tut influența dezvoltarea ulterioară a jihadului. Există şi alte păreri conform 
cărora ideea jihadului nu este contemporană cu Mahomed. Opinia celor mai 
serioşi cercetători ai acestei teme este însă aceea că ambele concepte de ji- 
had şi martiriu, nu au existat în perioada preislamică a Arabiei. 

2 Andre Grabar, op. cit., p. 60. 


245 


lui Hristos. El este Theomarhos (luptător împotriva lui Dumnezeu) 
şi Theomisetos (cel urât de Dumnezeu). Armatele bizantine iubi- 
toare de Hristos, l-au azvârlit în prăpastie ştergându-i amintirea de 
pe fața pământului” ' În final, lupta împotriva perşilor a fost un 
conflict împotriva necredinței sasanizilor şi a statului lor. De ace- 
ea, necucernicia este o crimă pe care împăratul creştin este nevoit 
să o suprime. Armata este personificată în „dreptatea care mărşălu- 
ieşte”, iar disputa dintre Heraclius şi Chosroes este asemenea unei 
curse din hipodromul imperial, ce are drept stadion întreg pămân- 
tul, spectatori oamenii, iar arbitru pe Dumnezeu?. Războiul lui He- 
raclius împotriva perşilor poate fi considerat un conflict religios 
care anticipa într-un fel cruciadele de mai târziu. Din păcate după 
victoria de la Yarmuk din 636, Siria a fost pierdută de bizantini, iar 
musulmanii au pătruns în Orientul Mijlociu, care nu va mai fi 
recucerit de creştini. 

O dată cu Heraclius, creştinismul bizantin a cunoscut o schim- 
bare de atitudine cu privire la conflict. Putem observa şi o diferență 
de perecepere a acestei noţiuni între creştinism şi islam. Încă de la 
început, Mahomed nu a respins forţa, ci a acceptat războiul sfânt, 
jihadul. Succesorii săi au amplificat acest aspect: cuceririle musul- 
mane din secolele VIII-IX. Unii musulmani, considerați astăzi ca 
moderați, au încearcat să reducă, dacă nu să elimine, înțelesul jiha- 
dului de „război sfânt”, afirmând că islamul este o religie a păcii, 
iar jihadul un efort moral interior. Realitatea nuanțează această ini- 
țiativă, războiul sfânt în islam fiind admis, preconizat încă din pri- 
mele vremuri ale islamului de fondatorul său. In creştinism războ- 
iul sfânt nu poate fi revendicat în nici un fel de la Mântuitorul 
Hristos. Împărăția cerurilor predicată de către Mântuitorul este de 
cu totul altă natură decât împărăţiile acestei lumi. De aceea lisus 
condamnă folosirea violenței şi exclude orice posibiliate a unui 
conflict violent, iar martirii creştini nu sunt războinici, ci pacifişti, 
chiar şi atunci când se opun unui stat persecutor. 


! Ibidem, p. 57. 
2 Ibidem. 

7. 1 Contactul cu turcii: sultanatul de Rum 


Imperiul Bizantin, încă de la întemeiere, a fost nevoit să facă 
față amenințărilor multor popoare, migratoare sau sedendare; rând 
pe rând a avut conflicte armate cu popoarele vecine dornice să in- 
tre în stăpânirea teritoriilor sale şi să pună capăt unui stat care le 
amenința supremaţia şi existența în această parte a lumii. Astfel, 
sasanizii, arabii şi turcii au luptat cu toate mijloacele de care dispu- 
neau contra Imperiului creştin, singurul continuator de drept al ve- 
chiului Imperiu Roman. De-a lungul a peste o mie de ani, el a cău- 
tat să-şi salveze existența, luptând din greu cu duşmanii săi, dar 
până la urmă a trebuit să se recunoască învins. Cei care au reuşit 
să-i dea lovitura de graţie au fost turcii, care în decurs de mai mul- 
te secole i-au cucerit treptat provinciile, în final intrând şi în stăpâ- 
nirea Constantinopolului, simbolul continuității Romei şi garantul 
dăinuirii Ortodoxiei. 

Când se vorbeşte de turci, raportându-se relaţia lor cu Bizanțul, 
se face referire de cele mai multe ori la turcii otomani deoarece ei 
au fost cei care au reuşit să elimine definitiv existenţa statală a Im- 
periului Bizantin. Din cercetarea atentă o originilor lor, putem con- 
stata că au apărut ca formaţiune statală în cursul secolului al 
XIII-lea şi abia în secolul următor au contat ca mare putere, cu o 
ascensiune foarte rapidă. Istoria consemnează conflictele cu turcii 
ale bizantinilor, anterioare acestei perioade, însă cel puţin bizanti- 
nologii români fac referiri foarte sumare la acestea cu toate că ele 
reprezintă un moment de cotitură decisivă în existența Imperiului 
cu sediul la Constantinopol. Aceşti turci, predecesorii otomanilor 
atât de cunoscuți, erau selgiucizii, numiţi aşa după strămoşul lor 
Saldjuk. Cu ei încep primele contacte ale bizantinilor cu turcii, 
conflictele cu aceştia marcând decisiv existența Imperiului. De alt- 
fel, conflictele militare, înfrângerile suferite în fața lor aveau să 
constituie începutul decăderii puterii bizantine pe plan militar, po- 
litic şi economic. 

Imperiul Bizantin intră pentru prima dată în contact cu populații 
de origine turcă în timpul împăratului Iustin al II-lea care schimbă 
cu ei câteva ambasade cu scopul de a-i atrage în sfera de influență 
bizantină. Totuşi, prezenţa lor în această parte a lumii era destul de 
modestă până în secolele X-XI când, din Extremul Orient, împăr- 
țiți în trei grupe — karlaki, uiguri şi oghuzi sau ghuzi — sunt împinşi 
spre vest de către chinezi, care-şi restauraseră puterea sub T'ai 
Tsou. Ghuzii atinseseră încă din secolul al IX-lea Marea Aral şi 
valea inferioară a fluviului Syr-Darya. La sfârşitul secolului al 
X-lea, sub presiunea de la răsărit, sunt nevoiţi să ocolească Marea 
Caspică lucru pe care o parte din populaţia ghuz l-a şi făcut.! Din 
cele 24 de triburi ale acestei grupe de populaţii turce făcea parte şi 
cel condus de Selgiuk care se convertise la islam, împreună cu po- 
porul său, pe când se afla la granița Afganistanului? Cu un mare 
număr dintre membrii tribului său, el trece râul Oxus în Asia Cen- 
trală”, şi ajunge în Transoxiana unde primeşte din partea şefului 
statului musulman Ghazi, Mahmud, permisiunea de a se stabili”. 
Pe aceste noi teritorii el moare în jurul anului 1007, la vârsta de 
peste 100 de ani, lăsând moştenitori patru fii De aici, urmaşii lui 
au început să pătrundă în părțile nordice ale califatului abasid, pe 
teritoriul actualului Iran.€ Ei şi-au păstat autonomia până în 1038, 
când selgiucizii, aflați sub conducerea nepoților lui Selgiuk, To- 
grul şi Ciacar, se proclamă independenți. Ei cuceresc de la urmaşul 
lui Mahmud, pe nume Masud, Nishpurul, în 1038, şi în anul urmă- 
tor Chorasanul, unde se aşază definitiv şi încep să se extindă spre 
vest. Pe măsură ce înaintau pe teritoriul Califatului arab întâlneau 
şi alți turci care veniseră înaintea lor, unii dintre aceştia aflându-se 
sub comanda garnizoanelor arabe de la frontieră, iar alții se aflau 


! N. Bănescu, Istoria Imperiului Bizantin, vol II, Ed. Anastasia, Bucu- 
reşti, 2003, p. 601. 

? E. de Vitray-Meyerowitch, Konya. Ou la danse cosmique, Editions 
Jacqueline Renard, Paris, 1989, p. 52. 

M. Philips Price, A history of Turkey. From Empire to Republic, 

Londra, 1956, p. 32. 

* N. Bănescu, op. cit., p. 602. 

* E. de Vitray — Meyerowitch, op. cit., p. 52. 

é M. Philips Price, op. cit. p. 32. 

în serviciul direct al califilor, îndeplinind funcţii de guvernatori ai 
provinciilor. 

Confirmarea definitivă a creării noului stat selgiucid a venit în 
urma marii bătălii de la Dandanakan din 23 mai 1040, când tur- 
cii-selgiucizi i-au învins pe ghahnevizi şi le-au permis să se lan- 
seze într-o serie de cuceriri, care-i vor aduce tot mai aproape de 
graniţa Imperiului Bizantin’ După această dată, când practic de- 
vine stăpânul Persiei, Togrul-beg (1037-1063) a înaintat rapid în 
Mesopotamia de Jos dinspre nord, amenințând Armenia şi Meso- 
potamia de Sus. Totodată el a fost şi precursorul cuceririi Siriei.? 
În timpul său au loc primele conflicte armate cu bizantinii, care 
prin anexarea Armeniei la Imperiu au favorizat instalarea anarhiei 
în această provincie, ceea ce a dus la decăderea bunei organizări 
militare instaurate de Vasile I Macedoneanul, populația trecând în 
bună măsură de partea invadatorilor. 

În 1048, Kutulmish, vărul lui Togrul-beg, învins de dinastul 
arab de la Mossul, Qurais, se retrage în Azerbaidjan prin provincia 
Vaspauracan, de curând ocupată de bizantini, a cărui conducător, 
Stephanos Lichudes refuză generalului turc trecerea prin ea. Acest 
lucru a dus la declanşarea unui conflict armat, consumat la nord de 
lacul Van care s-a încheiat cu victoria turcilor şi capturarea lui Li- 
chudes. Togrul-beg, pentru a răzbuna imediat afrontul adus trupe- 
lor sale, trimite o expediţie militară contra provinciei bizantine, 
condusă de un nepot al său, Hassan care pătrunde până în Armenia 
unde guvernatorul Aaron al Iberiei cere ajutorul guvernatorului de 
Ani, Katakalon Kekaumenos. Lor li se adaugă Gregorias, ducele 
themei de frontieră, Mesopotamia, iar imperialii îl înving pe Has- 
san la Stragna, acesta căzând pe câmpul de luptă. 

Togrul trimite o nouă armată în Armenia sub conducerea frate- 
lui său, Ibrahim Inal, din fața căreia trupele bizantine se retrag în 
Georgia, unde Liparit primise ordin să ajute cu trupele sale. Ibra- 
him Inal a pustiit teritoriile, a cucerit Arzenul, metropola Armeniei 
de Sus a cărei populație a fost măcelărită. El se îndreaptă apoi cu 
! Mustafa Ali Mehmed, Istoria turcilor, Editura Ştiinţifică şi Enciclo- 
pedică, Bucureşti, 1976, p. 81. 

2 *** The Cambridge Medieval History. Contest of empire and papa- 
city, vol. V, Cambridge At The University Press, 1957, p. 260. 

toate forțele sale contra armatelor imperiale, iar lupta care se dă la 
Kapetron în 17 sau 18 septembrie 1048 se încheie nedecis, fapt 
care duce la retragerea turcilor care-l luaseră prizonier pe Liparit. 
Pentru moment ostilitățile încetează, dar se reiau în 1052 când sel- 
giucizii invadează Georgia de unde se retrag apoi sub presiunea 
trupelor lui Akolitos, însă se întorc şi asediază cetatea Manzikert 
unde sunt învinşi. În acest timp, continuă infiltrarea lor în lumea 
islamică, cucerind teritorii musulmane, prilej cu care islamul se 
răspândeşte în rândul selgiucizilor tot mai mult. 

Treptat, hegemonia asupra lumii islamice trece la turcii selgiu- 
cizi, proces care a necesitat o perioadă mai lungă. În prima jumăta- 
te a secolului al XI-lea turcii au depăşit faza mercenară, precum şi 
rolul de factori esenţiali în loviturile din palatele Abasizilor. Ei ob- 
țin dreptul de tutelă asupra califilor care apelează tot mai des la 
ajutorul şefilor selgiucizi pentru a-şi executa jocurile politice. 
După obţinerea independenţei față de ghahnevizi, în schimbul de 
solii cu califul din Bagdad, Togrul-beg se intitulează „rege al regi- 
lor”. Faptul că au adoptat doctrina sunită a islamului a înlesnit fo- 
losirea lor de către califii abasizi contra şiiților considerați eretici. 
S-a ajuns ca în 1055 Togrul să ocupe Bagdadul, chemat fiind de 
califul Al-Kaim contra emirilor buyuzi, adepți ai doctrinei şiite, şi 
la încoronarea sa de către calif cu titlul de „sultanul lumii”.? 

Starea de dezintegrare politică în care se afla Siria, unde oraşe 
precum Antiohia, Alep sau Damasc se aflau sub conducerea unor 
emiri independenți cu interese antagonice în raport unul cu altul a 
dus la apariţia ca arbitru a lui Harun ibn Khan, devenit primul şef 
selgiucid care a pus piciorul în această țară. Aici se implică în con- 
flictul dintre Atiayah ibn Salih şi Mahmud care-şi disputau oraşul 
Alep. Dacă în primă instanţă selgicul Harun se implică în conflict 
de partea lui Atiyah, faptul că acesta împreună cu locuitorii Alepu- 
lui i-au masacrat urmaşii îl face să fugă spre Mahmud pe care-l 
ajută să câştige bătălia de la Dabig, la 16 iunie 1065. După preda- 
rea Alepului, Mahmud îi dă lui Harun o feudă unde acesta se va 
stabili cu o populație formată dintr-un amestec de turci, kurzi şi 


! N. Bănescu, op. cit., pp. 602-606. 
? Mustafa Ali Mehmed, op. cit., pp. 81-82. 

dailemiţi.! Şi în celelalte oraşe siriene, aflate în disputa unor emiri 
rivali, s-au amestecat turcii selgiuciuzi şi, în final, s-a ajuns la cu- 
cerirea lor de către aceştia. Situaţia din Siria s-a repetat şi în Pales- 
tina sau Egipt, unde amestecul turcilor în rezolvarea conflictelor 
i-a adus la sfârşitul secolului al XI-lea în postura de lideri ai lumii 
musulmane. 


7.2 Selgiucizi şi bizantini în Asia Mică 
până la 1204 


În această perioadă în care turcii selgiucizi se aflau în plină as- 
censiune, Imperiul Bizantin traversa o gravă criză politică. Împă- 
rați precum Roman Arghiros (1028-1034), Mihail Paflagonianul 
(1034-1041), Constantin Monomahul (1042-1055) şi, mai ales, Mi- 
hail al VI-lea (1056-1057) au domnit, din cauza intrigilor şi lupte- 
lor pentru putere, într-o perioadă marcată de dezordine, situație de 
care selgiucizii au profitat. 

Urmând tradiția raziilor arabe din secolele VII-VIII, bande de 
prădători turci au pătruns în teritoriul bizantin: în 1059 ei ating 
Sivas, Antica Sebasta, în 1064 înaintează spre nord distrugând ce- 
tatea Ani, iar între anii 1065-1067 raidurile lor se desfăşoară pe te- 
ritoriul cuprins între Edessa şi Antiohia. După această perioadă 
eforturile lor se concentrează asupra Asiei Mici: în 1067 este de- 
vastată Cezareea Capadociei, o soartă asemănătoare având în 1068 
Neocezareea, la picioarele platformei Pontice în plină Anatolie, la 
Amorium şi în marile oraşe frigiene situația repetându-se. În 1069 
este rândul Iconiumului să fie devastat, bandele de prădători au 
avansat la sud de Laodiceea, ajungând până la aproximativ de 200 
de kilometri de țărmul Mării Egee’. 

Împărații bizantini care aveau dificultăți în Balcani din cauza 
atacurilor pecenegilor, au recurs în Orient la calea diplomatică, ac- 


! The Cambridge..., op. cit., pp. 260-261. 
? Louis Halphen, Les Barbares. Des Grandes invasion aux conquètes 
turques du XT siecle, Presses Universitaires de France, Paris, 1948, p. 403. 

ceptând să fie reparată la Constantinopol moscheea construită de 
califii Omeiazi, pe al cărei altar au fost gravate „arcul şi săgeata lui 
Togrul-beg” acestea reprezentând primele simboluri ale stăpânirii 
turceşti în capitala Imperiului bizantin. Cu toate aceste concesii, 
politica defensivă bizantină nu a putut opri ciocnirile militare peri- 
odice, iar concentrarea treptată a elementelor turco-oghuze la gra- 
nițele orientale ale Imperiului arătau că o înfruntare decisivă deve- 
nise iminentă. 

Conducătorul turc care a inițiat cuceririle de pe teritoriul bizan- 
tin în Asia Mică a fost sultanul Alp-Arslan (1063-1072) supranu- 
mit şi „leul generos”, nepotul lui Togrul-beg care era un mare con- 
ducător de oști, el cucerind în prealabil de la Fatimizi locurile sfin- 
te ale Islamului, Mecca şi Medina, în Siria, Alepul, întinzându-şi 
Imperiul din Afganistan până în Egipt. 

Împăratul bizantin Constantin Ducas (1059-1067) a făcut gre- 
şeala să nu-şi apropie armata. La moartea sa, imperiul era slăbit, 
iar fiul său Mihail al VII-lea era doar un copil. Mama sa, împără- 
teasa Eudoxia s-a recăsătorit cu un soldat care va domni ca împărat 
cu numele de Roman al IV-lea Diogene (1067-1071). Acesta, 
aflând că Alp-Arslan era ocupat cu campania de cucerire a Egiptu- 
lui, în fruntea unei armate de aproximativ 200 000 de oameni, se 
lansează într-un atac contra Armeniei. 

Aflând de acest lucru, sultanul selgicid încredințează comanda 
operaţiunilor din Egipt unui vasal al său, Attis ibn Abaq care avea 
drept obiectiv cucerirea Ierusalimului în numele său propriu. 
Alp-Arslan reuşeşte să-l ia prin surprindere pe Roman Diogene şi 
să încercuiască armata bizantină aproape de Manzikert. Bătălia 
care se dă la 19 august 1071, la nord de lacul Van, iniţial înclina 
spre victoria bizantinilor până când se răspândeşte în rândul solda- 
ților vestea omorârii împăratului de către rivalii săi. Acest zvon 
provoacă panică, turcii obțin victoria, împăratul este luat prizonier, 
iar Anatolia rămâne fără apărare în fața hoardelor devastatoare?. Pe 
lângă acest lucru, printre cauzele înfrângerii bizantinilor la Manzi- 
kert se poate aminti şi prezenţa în armata imperială a unor detaşa- 
mente de oghuzi, uzi şi pecenegi aduşi din Europa. Aceasta este 

! Eva de Vitray — Meyerovitch, op. cit., p. 52. 

? Louis Halphen, op. cit., p. 404. 

prima întâlnire a turcilor veniți din răsărit cu cei care se întorceau 
dinspre apus. În momentele critice ale bătăliei ei au trecut de par- 
tea confraţilor lor selgiucizi. Alte cauze au fost constituite de fuga 
armenilor şi disensiunile dintre căpeteniile bizantine ale căror sol- 
dați erau mai mult mercenari. 

În acest timp la Constantinopol, Mihail al VII-lea se proclamă 
împărat în locul lui Roman pe care îl trădează, îl prinde, îi scoate 
ochii şi îl închide într-o mănăstire în insulele Prince. Alp-Arslan 
vine să-l elibereze, însă acest lucru este tardiv căci Roman moare 
între timp. Sultanul selgiucid va avea curând aceeaşi soartă fiind 
înjunghiat de un prizonier numit Yusuf, un comandant al şahului 
de Kwarazm, împotriva căruia purtase ultima campanie.! 

Cu toată consternarea care a cuprins lumea bizantină după în- 
frângerea de la Manzikert, aceasta a fost rezultatul situaţiei interne 
a imperiului care se afla într-o perioadă de decădere. Contrar aces- 
tui fapt, tânărul stat turco-selgiucid se afla în plină ascensiune dis- 
punând, pe lângă resursele umane şi de un puternic elan de afirma- 
re. După victoria din 1071 s-au deschis perspective cu totul noi 
pentru politica de hegemonie a turcilor. Pentru viitor, tot estul Asi- 
ei Mici, Armenia şi Capadocia — de unde imperiul îşi recruta cei 
mai buni generali şi soldați — erau pierdute definitiv’. În contextul 
luptelor pentru putere dintre familia Ducas şi susținătorii împăra- 
tului luat prizonier, Roman IV Diogene, turcii selgiucizi pătrund în 
themele armene şi în centrul Anatoliei. Fără Roman, soldaţii bi- 
zantini au renunțat la luptă, iar guvernul de la Constantinopol a ce- 
rut turcilor să lupte contra rebelilor. Din cauza revoltelor mercena- 
rilor şi a tagmata din est şi din vest aceştia au pătruns în forță în 
câmpia anatoliană. Philaret Brachimos, general rămas fidel lui Ro- 
man a reuşit să controleze câteva theme răsăritene care au rămas 
singurele posesiuni bizantine în Anatolia.” 

Malik-Shah (1072-1092), fiul şi urmaşul lui Alp-Arslan, după 
ce a oprit înaintarea turcilor în Asia Mică cu scopul de a-şi consoli- 


! Eva de Vitray — Meyerovitch, op. cit., p. 53. 

2 Ch. Diehl, Istoria Imperiului Bizantin, Ed. Scorillo, Craiova, 1999, 
p. 126. 

* Warren Treadgold, O scurtă istorie a Bizanțului, Ed. Artemis, Bucu- 
reşti, 2003, p. 196-198 

da puterea, îl lasă pe Suleiman, fiul lui Kutulmush, unul din oame- 
nii săi de încredere în Anatolia în frutea unei oştiri!. Pe fondul lup- 
telor pentru succesiune la tronul bizantin, trupele conduse de aces- 
ta acţionează în interiorul Asiei Mici atacând de-a lungul lito- 
ralului Mării Marmara şi al Mării Egee, aşa încât trupele lui au 
ajuns la Niceea, în partea de nord-vest a regiunii?. Stabilirea lui 
Suleiman în părțile Niceei (1075) a înlesnit unificarea triburilor 
turce sosite aici înainte, favorizând şi continuarea valurilor de mi- 
graţie turco-oghuze din Orient?. Când se proclamă sultan, în 1077, 
îşi alege ca reşedinţă acest oraş care-şi va păstra statutul până în 
1097, când Niceea va fi reluată de bizantini cu ajutorul cruciaților. 

În 1082 va reuşi să obțină de la noul împărat bizantin, Alexios I 
Comnenul (1081-1118), ocupat cu conflictele izbucnite în Balcani, 
recunoaşterea cuceririlor sale“. După stabilirea acestui acord, Sulei- 
man se simte liber să se întoarcă în Antiohia pe care o va cuceri în 
1086, declarându-se independent față de marele sultan selgicid. 
Prinții turci din Siria, speriați, au chemat în ajutor pe fratele sultanu- 
lui, Tutush. Lupta dintre ei pentru stăpânirea Alepului se sfârşeşte cu 
victoria lui Tutush, iar Suleiman va muri asasinat în acelaşi ans 

Moartea sultanului Malik-Shah a deschis o perioadă de război 
civil şi decădere politică în istoria Imperiului selgiucizilor* Din 
cauza luptelor pentru supremație s-a ajuns la divizarea statului în 
mai multe formațiuni politice dintre care cele mai importante au 
fost: statul marilor selgiucizi (1040-1157), sultanatul din Rum 
(1077-1308), statul selgiucizilor din Siria (1078-1114) şi statul sel- 
giucizilor din Irak (1118-1194). 

Sultanatul anatolian a fost denumit, în mod semnificativ drept 
„Sultanatul din Rum” deoarece turcii selgiucizi se vor considera de 


! Mehmet Ali Ekrem, Civilizaţia turcă, Ed. Sport — Turism, Bucureşti, 

atunci înainte ca fiind moştenitorii vechilor teritorii romane.! În li- 
teratura arabă, termenul „Rum” este întâlnit cu referiri alternative 
la romani, bizantini, şi melchiţii creştini. Cel mai des, acest termen 
se referă la bizantini. În operele geografilor arabi acest termen apa- 
re în contexte diferite cum ar fi: războiul, justiția, comerțul şi rela- 
țiile diplomatice cu bizantinii. De asemenea, mai este folosit când 
sunt prezentate informaţii privind veniturile fiscale, itinerarii, gra- 
nițe geografice şi structura populaţiei bizantine.? 

Formaţiunea statală selgiucidă era doar una din cele câteva „bey- 
lik-uri” turceşti care s-au cristalizat în Anatolia centrală şi estică, 
cum ar fi: saltukizii din Eizerum, mengucekizii din Erzincam şi alte 
cetăți din est, sokmenii din Aklat, în partea de vest a lacului Van şi 
altukizii din Dyarbakir. Rivalii cei mai serioşi ai selgiucizilor, 
deoarece erau şi cei mai apropiaţi din punct de vedere geografic, 
erau danishmandiţii din partea de nord-centru a Anatoliei care con- 
trolau partea de nord a căii de acces către Sivas, Kayseri şi Ankara. 

Conducătorul sultanatului din Rum devine în 1092, după moar- 
tea lui Malik-Shah, fiul lui Suleiman, Kilidj-Arslan I, după ce reu- 
şeşte să scape din captivitate.” El stăpânea un teritoriu destul de în- 
tins, fiind încadrat de cetăți puternice precum: Antiohia la sud, 
Neocezareea şi Sebasta la nord-est, Philadelphia şi Smirna la vest, 
Cizic şi Niceea la nord. Spre sfârşitul secolului al XI-lea, bizantinii 
nu mai dețineau în Asia Mică decât provinciile nordice: Heracleea, 
Paflagonia şi Trebizonda‘. Putem afirma că sultanatul din Rum era 
cea mai importantă forță politică din Anatolia. Unele căpetenii 
turce se avântau până la Marea Egee; este cazul lui Ceaka-bey care 
a fondat un adevărat emirat la Smirna şi avea posesiuni şi în insu- 
lele din aceeaşi mare. El a încercat să se alieze cu pecenegii pentru 
a lupta contra bizantinilor care, la rândul lor, îi vor folosi pe cu- 
mani pentru a opri ofensiva declanșată de cei dintâi în 1091. 

După ce a rezolvat conflictele din Balcani, Alexios I Comnenul 
trece la ofensivă contra turcilor selgiucizi. El nu a reuşit să repete 

succesele din Balcani şi în Asia Mică şi, în faţa presiunii crescânde 
a selgiucizilor, este nevoit să apeleze la ajutorul creştinilor din 
apusul Europei. În schimbul promisiunii solemne de unire a Bise- 
ricii Ortodoxe cu Biserica Romano-Catolică, papa a îndemnat la 
cruciadă pentru salvarea Locurilor Sfinte. Cu ajutorul unei armate 
cruciate conduse de Raymond de Toulouse, Robert Guiscard de Si- 
cilia, Godeffroy de Bouillon, Bohemond de Tarent şi a nepotului 
său, Tancred, reuşeşte să recucerească Niceea, pe care nu o lasă să 
fie jefuită de cruciați, luând în captivitate şi familia sultanului, pe 
care i-o va înapoia. Succesul creştinilor de la Niceea l-a obligat pe 
sultanul Kilidj-Arslan să mute capitala statului său la Iconium sau 
Konya, unde va şi rămâne până la dispariţia sultanatului.! Cruciații 
îşi vor relua drumul spre Antiohia, iar sultanul din Rum, în fruntea 
cavaleriei sale, va încerca să-i oprească însă va suferi o grea în- 
frângere la 1 iulie 1097 la Dorileum. În 1098, armata condusă de 
cumnatul împăratului bizantin, loan Ducas a reuşit să recucerească 
coasta şi vestul Anatoliei; ajungând la marginea podişului anatoli- 
an a început să distrugă oraşele şi să mute populaţia bizantină în te- 
ritoriul pe care îl cucerise deja. 

Astfel, ajutaţi de operațiunile cruciate, bizantinii reuşesc să re- 
cucerească Laodiceea, Smirna, Sardes, Efes, împreună cu litoralul 
Mării Negre.” Bizanțul a ajuns să stăpânească cea mai mare parte a 
văilor şi coastelor Anatoliei, ceea ce reprezintă cea mai bogată şi 
mai populată parte a regiunii, nu şi cea mai întinsă. Teritoriile ana- 
toliene recucerite de bizantini reprezentau cca un sfert din suprafa- 
ţa totală a acesteia, însă aici locuia aproape jumătate din populație, 
incluzându-i şi pe coloniştii aduşi de pe teritoriul turcesc; de ase- 
menea, aici se aflau majoritatea oraşelor şi a porturilor. Dacă ar fi 
răspuns pozitiv la solicitările de ajutor ale cruciaților care erau ase- 
diați la Antiohia, ar fi avut ocazia să recupereze de la turci întreaga 
Anatolie, lucru pe care Alexios I, se pare, nu l-a dorit fiindcă mag- 
nații şi-ar fi recăpătat proprietăţile din centrul provinciei, iar pute- 
rea lor ar fi crescut. Alungându-i pe turci din Antiohia, Bohemond 

a transformat-o în reşedinţa propriului său principat. El va încheia 
o alianță cu turcii, pregătind şi o invazie din Italia contra bizantini- 
lor. Normanzii debarcă în 1107 lângă Dyrachium, însă Alexios nu 
riscă o luptă cu ei ci-l înconjoară pe Bohemond care promite să 
facă din Antiohia un stat vasal bizantinilor, lucru pe care nu-l va 
face niciodată, însă a permis lui Alexios I să înlăture pericolul 
normand. ' 

Când sultanul Kilidj-Arslan este omorât în bătălie va începe o 
perioadă caracterizată prin lupte pentru tron şi o diviziune tempo- 
rară a teritoriilor selgiucide. Alexios I trece în ofensivă şi, în urma 
victoriei de la Philomeion, impune altă pace turcilor. La moartea sa 
imperiul poseda în Anatolia Trebizonda şi toată coasta Mării Ne- 
gre, tot litoralul până în vecinătatea Antiohiei, întreg, teritoriul si- 
tuat la vest de o linie ce prin Sinope, Gangres, Ancira, Amorion, şi 
Philomaion?. Anatolia bizantină nu avea graniţe uşor de apărat; Al- 
pii Pontici şi Munţii Taurus ţineau departe pe selgiucizi dar izolau 
Pontul şi Cilicia de imperiu. Cea mai mare parte a vestului Anato- 
liei nu avea graniţe, fapt pentru care era invadată periodic de turci, 
bizantinii răspunzând cu contraatacuri, fără să obțină vreun avantaj 
decisiv în regiune nici unii, nici alții. 

Fiul său, loan al II-lea Comnenul (1118-1143) a încercat să-şi 
extindă puterea în Anatolia, însă acest lucru era dificil deoarece 
turcii se fortificaseră acolo” Sub presiunea bizantinilor şi a crucia- 
ților, turcii se regrupează, reuşind chiar să stabilească cooperări 
ocazionale cu danishmandizii contra unor duşmani creştini, bizan- 
tini şi armeni din Cilicia şi Armenia Mică“ Împăratul bizantin do- 
rea un control real asupra Armeniei şi a drumurilor pe uscat care 
legau posesiunile bizantine din nord-vest cu cele din nord şi sud’ 
Analizând acțiunile sale, putem spune că el a urmărit în Orient un 
dublu scop: împingerea frontierei până la Antiohia şi până la linia 
Eufratului, precum şi impunerea suzeranității sale asupra principi- 


Ibidem, pp. 200-201. 

2 Ch. Diehl, Istoria Imperiului Bizantin, Ed. Scorillo, Craiova, 1999, 
p. 136. 

* Ibidem, p. 201. 

* Encicl. of Islam, p. 948. 

` Warren Treadgold, op. cit, p. 201. 


257 


lor armeni și a statelor cruciate. Între anii 1119-1120 a recucerit 
toată regiunea situată între valea Meandrului și Atalia, supunând 
teritoriul musulman care despărțea teritoriile bizantine din nord, de 
cele din sudul Anatoliei. În 1120 reuşeşte să deschidă un drum 
spre sud, dar izbucnesc conflicte cu pecenegii, cumanii, sârbii, un- 
gurii şi venețienii. După ce reuşeşte să restabilească liniştea în Eu- 
ropa îşi va relua eforturile în Asia Mică. Din anii 1130, loan al 
II-lea Comnenul a deplasat centrul de greutate al politicii sale ex- 
terne în această regiune. În 1130 îşi îndreaptă atenţia spre Paflago- 
ni, ajungând cu armatele până la Nalysa. În 1134 recucereşte de la 
turci cetățile Gangres şi Kastamuni, precum şi alte teritorii. Împă- 
ratul a încercat să recucerească şi Neocezareea, dar în urma trădării 
fratelui său, sebastocratorul Isaac, s-a retras. Acesta trăise o perioa- 
dă la curtea sultanului din Rum şi acum, având o parte din trupe 
sub comandă, fuge la turci şi le divulgă planul bătăliei. Un rol ne- 
fast a avut şi moştenitorul tronului, Manuel, care s-a lansat într-o 
bătaie istovitoare pentru trupe. La moartea sa, în 1143, rezultatele 
au fost destul de modeste din cauza planurilor sale de restabilire a 
stăpânirii asupra Antiohiei în defavoarea unei ofensive generale 
contra turcilor. Dacă ar fi recucerit tot ce dorea rezultatul ar fi fost 
posesia unor fâşii cu graniţe lungi, imposibil de apărat. 

Următorul împărat, Manuel I Comnenul ajunge în 1147 până 
sub zidurile Rumului, dar izbucnirea cruciadei a Il-a l-a obligat 
să-şi îndrepte atenţia în altă parte. Totuşi, către mijlocul secolului 
al XII-lea un efort ceva mai concertat ar fi putut distruge sultanatul 
din Rum şi ar fi readus în posesia bizantinilor toate teritoriile până 
la Munţii Taurus. Împăratul s-a lăsat păcălit de dovezile aparente 
de supunere abil prezentate de sultanul Kilidj Arslan al II-lea 
(1156-1192), l-a lăsat pe acesta să se fortifice, să-şi înlăture succe- 
siv rivalii şi să creeze un stat puternic şi omogen în locul micilor 
principate musulmane a căror rivalitate servea imperiului.! Sulta- 
nul selgiucid a preferat să-i unească pe toți turcii din centrul şi es- 
tul Anatoliei sub conducerea sa decât să lupte contra bizantinilor. 
Timp de 11 ani, între 1164-1175, Manuel s-a mulțumit doar să-şi 
întărească frontiera, iar când s-a hotărât să acţioneze era prea târ- 

ziu. În 1175 va declara război turcilor anatolieni, va ocupa teritorii- 
le de graniță, va refuza negocierile cu sultanul turc iar în 1176 va 
conduce o armată contra Iconiumului, însă va cădea într-o ambus- 
cadă la Miriokephalon.! 

Bătălia de la Miriokephalon, în trecătorile Frigiei, aproape de 
izvoarele râului Meandres, de la 17 septembrie 1176, în care ar- 
mata bizantină a fost zdrobită de cea selgiucidă a fost pentru Im- 
periul bizantin un dezastru asemănător cu Manzikertul. Prada de 
război a fost atât de multă încât Kilidj-Arslan al II-lea va trimite 
o parte califului de atunci, iar cu altă parte va înfrumuseța 
Konya?. Acest dezastru a subminat dominaţia bizantinilor în Asia 
Mică, cuceririle primilor comneni fiind compromise din punct de 
vedere strategic, la frontierele răsăritene punându-se de acum 
doar problema apărării. Campaniile victorioase din Bitinia şi 
valea Meandrului au mai atenuat efectele acestui eşec, dar acum 
sultanatul era un stat puternic. O consecință mai târzie a victoriei 
de la Miriokephalon a fost faptul că, în final, s-a deschis pentru 
selgiucizi drumul spre coastele mediteraneene şi spre porturile 
din Antalia şi Alania. Dacă până atunci turcii deţineau teritorii 
doar în interiorul Anatoliei, accesul la mări le-a permis să aibă 
relații comerciale cu venețienii, devenind parteneri ai acestora în 
comerțul cu Alexandria. Spre sfârşitul vieţii, Kilidj-Arslan al 
II-lea a împărţit regatul său între cei zece fii ai lui şi altor rude, 
acordându-le diferite oraşe. 

Ultimii săi ani au fost marcați de confruntările cu soldaţii cruci- 
adei a III-a conduşi de Frederic Barbarossa care ajunge la strâm- 
toarea Dardanele, traversează Pergamul, Sardes şi Laodiceea, iar în 
1189 va purta o bătălie cu trupele selgiucide la Dinair. Străbătând 
un drum plin de dificultăţi, călăuziți de un turc în schimbul vieţii, 
cruciații vor ajunge la Iconium. După o înfruntare teribilă la porţile 
oraşului, la 18 mai 1190, capitala sultanatului este luată cu asalt, 
însă soldaţii cruciați nu reuşesc să cucerească şi palatul sultanului 
unde acesta se refugiase. Încheierea păcii a permis armatei cruciate 
să-şi reia drumul; înaintând spre Laranda, trece prin pasurile Mun- 

ților Taurus şi coboară în valea Kalikadnus unde Frederic se îneacă 
în râul Saleph, la 10 iulie 1192, şi astfel pericolul cruciat va trece. 


7.3. Selgiucizii anatolieni şi bizantinii 
după 1204 


Primii 40 de ani ai secolului următor vor marca apogeul sulta- 
natului din Rum sub conducerea sultanilor Kai-Karwus I şi 
Kai-Kubadh I. Pe fondul luptelor pentru tron din Constantinopol, 
soldaţii cruciadei a IV-a, chemaţi în ajutor de unul dintre preten- 
denți, vor cuceri capitala Imperiului bizantin şi datorită intrigilor 
dogelui Veneţiei, Enrico Dandolo, vor întemeia Imperiul latin de 
răsărit sub conducerea lui Balduin al IX-lea de Flandra. Imperiul 
bizantin se va fărâmiţa în mai multe state: unul cu capitala la Nice- 
ea, altul cu capitala la Trebizonda și mai multe în Balcani!. Pe fon- 
dul disoluţiei autorității bizantine, selgiucizii reuşesc să cucerească 
un port din Antalia, obținând astfel în 1207 deschidere la mare. În- 
temeierea micilor state greceşti va duce la restabilirea autorității 
bizantine în nordul Asiei Mici; din capitala temporară, Niceea, bi- 
zantinii conducându-şi posesiunile mai bine de jumătate de secol. 
Pentru sultanatul selgiucid de la Iconium, apariția unui nou stat 
precum Imperiul de la Niceea era de nedorit întrucât frâna înain- 
tarea turcilor spre vest şi spre litoralul Mării Egee. Conflictul care 
va izbucni va avea drept pretext fuga socrului lui Teodor Laskaris, 
Alexios al III-lea Anghelos, la curtea sultanului Kay-Khosrav I 
(1192-1196; 1204-1210) care voia să obțină ajutor pentru recupe- 
rarea tronului pierdut. Sultanul îl somează pe Teodor să-i redea lui 
Alexios tronul, însă scopul său real era cucerirea totală a Asiei 
Mici. Ostilitățile care au început în anul 1210 au avut drept câmp 
de desfăşurare Antiohia de pe malul râului Meandru din Cane. 
Principala forță pe care Teodor Laskaris a aruncat-o în luptă a fost 
un corp de 800 de mercenari care i-au rămas fideli împăratului cu 
toate pierderile suferite. Însă curajul său personal va fi decisiv pen- 

tru stabilirea câştigătorului bătăliei.! În următoarea bătălie care s-a 
desfăşurat pe drumul ce ducea la Philadelphia, Teodor era cât pe ce 
să fie omorât, iar soldaţii săi au fost puşi pe fugă. Soldaţii musul- 
mani încep să jefuiască şi-l lasă pe sultan singur, acesta fiind ucis 
de un mercenar franc. Armata musulmană se risipeşte după ce află 
vestea uciderii sultanului, iar bizantinii ies învingători.? 

Acest război, deşi nu a adus mari schimbări teritoriale, a avut o 
puternică importanță morală. Victoria asupra selgiucizilor a întărit 
noul imperiu grec creştin, a dat un suflu nou spiritului bizantin, a 
pus capăt atacurilor turcilor pentru mai multe decenii şi a readus în 
inimile grecilor din Asia Mică şi Europa speranța, ei începând să 
vadă în Niceea centrul de unificare pentru viitor. 

Noul sultan, Kay-Kawus I (1210-1219), va recuceri Antalia de 
sub franci, Ergele şi Karaman de sub stăpânirea lui Leon al II-lea 
al Armeniei şi în 1214 Sinope, ceea ce a dus la dezvoltarea comer- 
țului. La moartea sa, sultanatul se bucura de o mare prosperitate, 
Konya fiind capitala unui stat stabil, cu armată puternică, o admi- 
nistraţie eficientă şi un comerț înfloritor. Conflictul bizantinilor cu 
francii şi dispariția dinastiilor locale ale emirilor turci a făcut în aşa 
fel încât noul sultan Kay-Kobad I (1219-1236) să poată duce sulta- 
natul din Rum la apogeu. Prima dată el îi va învinge pe armeni că- 
rora le-a luat portul Kalonos, pe care îl va numi Allayya, transfor- 
mându-l într-un centru comercial important. De asemenea, în 
alianță cu ayyubizii din Siria şi Dyarbakir va învinge pe Karazmi- 
ani, apăruţi în Anatolia în 1226. În 1230 îl va ataca și îl va învinge 
pe şahul din Khwarazan la Erzincam.* La moartea sa, survenită în 
1236, în urma unei otrăviri de către fiul său, a lăsat în urmă un stat 
care se întindea pe toată Asia Mică, mai puţin regatul de Trebizon- 
da şi câteva teritorii din Armenia care recunoşteau suzeranitatea 
selgiucidă. Suzeranitatea sa mai era recunoscută şi de Imperiul de 
la Niceea şi de statul georgian. 

7.4 Decăderea sultanatului din Rum. Invazia 
mongolă. Apariţia otomanilor 


Kay Khosrav al II-lea (1326-1246) a fost un sultan slab care va 
înlătura pe toți marii dregători competenţi, lăsându-se mult timp 
influențat de ministrul său, Saed Din. Marele imperiu pe care îl 
moştenise se va bucura de pace pentru puţin timp. Sultanatul se va 
confrunta cu rebeliunea prelungită din nordul şi estul Anatoliei, în- 
cepută în 1240 de către un om popular sfânt, Baba Ishak, care se 
considera un mesager profetic. Însă pericolul cel mai mare care se 
ivise atunci pentru sultanatul din Iconium a fost invazia mongolă 
care înspăimânta pe toată lumea. Hoarda de Aur se stabilise pe 
Volga şi Don, mongolii puseseră stăpânire pe Bagdad, au pătruns 
în Asia Mică, alungând triburile nomade ale ghuzilor care vor da 
naştere la dinastia osmanizilor! În 1242 mongolii au cucerit cita- 
dela Erzerim ceea ce le-a permis să intre în stăpânirea punctului 
cheie al statului.? 

Pe 26 iunie 1243, aproape de Kozedag, sub conducerea lui 
Bayu, mongolii vor câştiga bătălia contra selgiucizilor, victoria 
aceasta schimbând evoluţia istorică a Asiei Mici. În timp ce hoar- 
dele mongole jefuiau şi pustiau Tokatul şi Kayseri (Cezareea Ca- 
padociei), sultanul fuge la Konya.” Curând, mongolii vor amenința 
şi acest oraş, fapt care-l va determina pe sultan să trimită o solie de 
pace care va supune statul, devenit astfel vasal mongolilor. Sulta- 
nul se mai obliga să plătească un tribut anual, să prezinte omagii 
învingătorului care se va putea amesteca în treburile interne ale 
sultanatului din Rum.“ La scurt timp, teritoriul sultanatului anatoli- 
an selgiucid a fost împărțit în două: teritoriile de la vest de râul Kâ- 
zâlrmâk au fost lăsate sultanului, iar cele de la est au fost anexate 
statului mongol.’ 

Deşi atinseseră granițele statului de la Niceea, mongolii nu i-au 
atacat pe bizantini. De acum înainte sultanatul de Iconium a încetat 
să mai fie un pericol pentru aceştia. Familiile domnitoare bizantine 
au reacționat la această nouă realitate geopolitică; deşi se aliaseră cu 
selgiucizii, Imperiul de Trebizonda a acceptat să devină vasalul mon- 
golilor, împăratul Manuel participând în această calitate la adunarea 
generală care l-a ales han pe Khun Gouyouk în 1246.! Sub Ioan 
Dukas Vatatzes (1222-1254) şi Teodor II Laskaris (1254-1258), Im- 
periul de la Niceea va păstra relații bune cu sultanatul din Rum, aşa 
încât sultanul şi-a găsit adăpost aici, fugit fiind cu tezaurul; de aseme- 
nea, Mihail Paleologul va fugi la curtea sultanului selgiucid, temân- 
du-se pentru viața lui în 1256. 

Kay-Khosrav al II-lea va muri asasinat în 1246 de către emirii 
săi, iar cei trei fii ai săi minori Kay-Kawus al II-lea, Kilidj-Arslan al 
IV-lea şi Kay Khobad al II-lea vor domni la Konya ca asociaţi la 
domnie timp de nouă ani. Primul ministru Sanes-ed-Din se va căsă- 
tori cu văduva lui Kay-Khosrav al II-lea. În 1261, Kay-Kawus al 
II-lea va restabili la Konya autoritatea sultanului, dar puterea efecti- 
vă va fi deținută de parwana (marele şambelan) Mu'in al Din Sulei- 
man, fiul primului vizir care a colaborat îndeaproape cu mongolii, 
reuşind să reducă tensiunile dintre aceştia şi grupările de turci. 

În 1277 sultanul Egiptului va invada Asia Mică şi va înfrâge 
trupele mongolo-selgiucide la Albistan. Deşi egiptenii s-au retras, 
parwana Suleiman va fi acuzat de complot de către mongoli şi va fi 
executat la 2 august 1277. Moartea lui marchează sfârşitul stării de 
semi-independenţă pentru sultanatul din Konya întrucât khanizii 
vor numi propriii lor oficiali persani şi turco-mongoli. 

În 1281 este instalat pe tron Kay-Khosrav al III-lea conferin- 
du-i-se lui Osman, fondatorul dinastiei osmanlâilor, fiul lui Ertii- 
griil, titlul de protector al frontierei şi fiind învestit cu tamburul şi 
steagul roşu cu semilună albă. Ertiigriil, căpetenia ghuzilor kaya, 
primise permisiunea sultanului Kay-Kobadh I de a se aşeza pe teri- 
toriile sale în 1232, acesta îngăduindu-i să-şi întindă corturile pe 
malul râului Sangria, la granița cu bizantinii având datoria de a apă- 


! Louis Brehier, Vie et mort de Byzance, Editions Albin Michel, 1992, 
p. 313. 

ra statul selgiucid de atacurile acestora şi mână liberă să facă incur- 
siuni pe teritoriul lor. El va întreprinde incursiuni pe teritoriile bi- 
zantine, cuceririle fiindu-i recunoscute de sultanul de la Konya.! 

Osman îi va urma la conducere în 1259 şi va fi unul dintre emi- 
rii supuşi mongolilor după disoluția autorităţii selgiucizilor în Asia 
Mică? În 1283, tânărul sultan selgiucid va fi asasinat la Erzincan 
din ordinul mongolului Ilkhan Ahmed. Ilkhanii vor conduce mai 
multe expediţii în Anatolia pentru a ţine sub control conducătorii 
locali, precum karamanizii şi ashranizii, şi pentru a satisface cere- 
rile financiare mongole. Expediția lui Gaykhatu din 1291-1292 a 
răspândit teroare pe tot cuprinsul sudului Anatoliei, ajungând până 
pe coastele Mării Egee. Diferiţi comandanți ambiţioşi mongoli din 
Asia Mică au condus revolte contribuind la atmosfera de dezinte- 
grare generală. Nepotul lui Kay-Khosrav al III-lea, Kay-Kubadh al 
III-lea a fost executat din ordinul mongolului Ghazan-Khan în 
1303 şi sultanatul va dispărea în 1308, când domnea Masud al 
II-lea, în împrejurări obscure. 

Câţiva descendenţi ai selgiucizilor se pare că au supravieţuit 
până mai târziu. Un conducător din familia Kilidj-Arslan a guver- 
nat Alanya în anii 1460 până când a fost anexată de otomani în 
1471. După detronarea ultimului sultan de la Konya, mongolii au 
acordat Sinope unui prinț selgiucid, Ghazi Celebi care a luptat con- 
tra grecilor din Trebizonda şi Genoese. 


! Florian Lorint, Din istoria unui imperiu, Ed. Ştiinţifică, Bucureşti, 
1963, pp. 10-11. 
? M. Philips Price, op. cit., p. 35. 


264 


8.1 Arta sacră la Bizanţ şi în islam 


Arta este identitatea unei civilizaţii, este o amprentă a identită- 
ţii; ea aduce o mărturie despre stilul şi formula artistică adoptată de 
o societate, devine oglinda unui popor, o manifestare a spiritului 
creator ce îl defineşte. Arta este manifestarea sublimă a puterii de 
creaţie insuflate de Dumnezeu omului. Chip al lui Dumnezeu, 
omul este la rândul său înzestrat cu dorința de a căuta, afla şi crea 
frumosul. Dumnezeu este Frumuseţe; arta este o cale de a căuta 
Frumusețea, este un instrument al ei care sensibilizează sufletul 
omului în vederea perceperii adevăratei Frumuseţi. 

La rândul său, arta sacră este o sublimare a artei. Scopul său 
este de a comunica Adevărul şi de a face sensibilă prezența dum- 
nezeirii. Ea pătrunde într-un spațiu care transcende spaţiul fizic, iar 
principalele sale instrumente sunt simbolurile. Ca reprezentare in- 
directă, analogică, simbolul reuneşte în sine semnificaţiile conven- 
tionale atribuite unei realități, pe care le învăluie şi le dezvăluie.! 
Reprezentările sunt în general indirecte, sugestive. Este o artă a 
evocării, a iluminării, a stabilirii unor legături tainice. Arta sacră 
este meta-artă, este meta-limbaj şi meta-estetică, deşi se foloseşte 
de reprezentări concrete. Mesajul ei profund adânceşte Taina pe 
care o acoperă descoperind-o. 

Totul se reduce la cunoaşterea lui Dumnezeu, la modul în care 
El poate fi cunoscut; dacă El rămâne necunoscut, intangibil sau Se 
comunică. Dacă pentru musulman a cunoaşte pe Allah se rezumă 
la aflarea celor 99 de Nume sau Atribute ale sale) refuzându-şi 
orice reprezentare senzorială, creştinul, care recunoaşte în Hristos 
pe Însuşi Dumnezeu, găsește în actul Întrupării permisiunea figu- 


! Simbolul este un semn material care învăluie şi dezvăluie o prezenţă 
imaterială. 

2 L. Gardet, L'Islam, Desclée de Brouwer, Paris, 1970, p. 63, apud 
Alain Besangon, Imaginea interzisă, trad. M. Antohi, Ed. Humanitas, Bu- 
cureşti, 1996, p. 87. 

rării Sale. Apofatismul este „cunoaştere în necunoaştere”, o „parti- 
cipare la ceea ce nu poate fi participat” Adevărul se identifică cu 
trăirea sau experiența nemijlocită. „Cei ce văd pe Dumnezeu văd 
în chip nevăzut frumuseţea de negrăit a lui Dumnezeu, ei „ţin fără 
a atinge, înțeleg fără a înţelege Chipul Său cel fără chip, forma Sa 
cea fără formă şi reprezentarea fără de reprezentare într-o vedere 
care nu e vedere, într-o frumuseţe necompusă, simplă şi variată.” 
Biserica a transmis Adevărul mai ales prin cult: Adevărul mai mult 
se trăieşte decât se gândeşte. 

Aşadar, arta sacră se legitimează pentru creştini prin întruparea 
Mântuitorului Hristos, Fiul lui Dumnezeu. Interzicerea reprezentă- 
rii înainte de Întrupare se justifică prin existenţa unui permanent 
pericol al căderii în idolatrie în faţa unei reprezentări a divinității. 
Acest curent conform căruia Dumnezeu rămâne izolat în transcen- 
dența Sa este încă actual şi stă la baza manifestărilor iconoclaste 
mai vechi (iconoclasmul bizantin şi cel musulman) sau mai noi 
(sectele „creştine” de azi). În transcendenţa Sa, acest Dumnezeu 
păstrează o distanță rece față de muritorii care, necunoscându-L, 
nu-L pot reprezenta. Pentru creştin, frumusețea este întrupată în 
Persoană, ea se contemplă şi se comunică.” Dumnezeu Se comuni- 
că, rămânând permanent în Biserică. Deşi nevăzut, El Îşi arată pu- 
terea în toate. 

Taina plinirii vremii răzbate, de-a lungul timpurilor, din suita 
de evenimente ce au pregătit venirea Fiului Omului; aceste eveni- 
mente şi timpul împlinirii lor se reflectă încă din perioada timpurie 
a Bisericii, în icoane , prin acest termen înțelegându-se orice repre- 
zentare a lui Dumnezeu şi a sfinţilor Săi. Temeiul înfățișării în 
icoane al tuturor evenimentelor din viața pământească a Mântuito- 
rului este faptul venirii Sale, faptul că a luat chip în timp. Ultimul 
temei pentru existența imaginii sacre este Întruparea. Cu toate 
acestea, Biserica primară nu a păstrat un chip autentic al lui Hris- 


! Christos Yannaras, Abecedar al credinței. Introducere în teologia 
ortodoxă, trad. Pr. Dr. C. Coman, Ed. Bizantină, Bucureşti, 1996, p. 29. 

2 Jean Grenier, Arta şi problemele ei, trad. M. Morariu, Ed. Meridia- 
ne, Bucureşti, 1974, p. 292. 

3 W. Nyssen, Începuturile picturii bizantine, trad. Pr. Prof. Dr. D. Stă- 
niloae, Ed. I.B.M.O., Bucureşti (f.a.), p. 17. 

tos, iar Sfintele Scripturi nu aduc nici ele detalii despre înfăţişarea 
Sa. Scripturile nu descriu chipul lui Hristos. În primele veacuri 
exista o reprezentare sensibilă, înțeleasă de oamenii acelor timpuri, 
un simbol al Său care trimitea spre Taina Celui ce S-a făcut om: 
este chipul lui Orfeu, care îmblânzea sălbăticiunile cu lira sa şi 
care a devenit simbol al lui Hristos, care prin naşterea, viața, moar- 
tea şi învierea Sa a „îmblânzit” patimile.! Au existat numeroase 
discuţii pentru a se stabili dacă Chipul Său era sau nu frumos, însă 
dincolo de aceste discuţii, din punct de vedere creştin, frumuseţea 
Feţei Sale nu este esenţială. De-a lungul vremurilor, s-au întâlnit 
imagini ale Sale în care apare majestuos, atotputernic, sau, alteori, 
dimpotrivă, imagini în care Chipul Său poartă urmele păcatelor pe 
care le-a preluat de la creaţia pe care a venit s-o răscumpere? 
Aceste două viziuni opuse nu sunt însă deloc incompatibile; din 
spatele lor răzbate puternica prezenţă a lui Hristos, prin prisma 
unor reprezentări umane personale care se racordează la canoanele 
impuse de Biserică şi în afara cărora se pierde identitatea reprezen- 
tării. Imaginea tip a Mântuitorului nu va fi cea elenistică, ce păstra 
trăsăturile unui tânăr imberb, ci cea palestiniană, a bărbatului cu 
părul lung şi barba întunecată, un tip realist, similar celui al Născă- 
toarei de Dumnezeu, care adoptă vălul lung al femeilor siriene şi 
maforionul femeilor măritate, păstrându-i statutul de logodnică a 
lui Iosif, în defavoarea imaginii de matroană romană, împodobită 
cu tunică şi cercei, des întâlnită în catacombe. 

Puţinul rămas din arta creştină timpurie confirmă dubla realitate 
a lumii, cea senzorială şi cea spirituală, transcendentă. Noile repre- 
zentări ale noii religii respiră această realitate nouă, specific creşti- 


! Orfeu a îmblânzit prin liră animalele sălbatice şi prin farmecul cân- 
tării sale a pus chiar stejarii în mişcare ca să-i urmeze. Cuvântul cel prea- 
înțelept al lui Dumnezeu a făcut ceva şi mai înalt. Pentru a vindeca strică- 
ciunea minţii, El a luat instrumentul întocmit de El Însuși întru înțelepciu- 
nea Sa, adică firea Sa omenească şi a cântat pe acest instrument o muzică 
fermecătoare, prin care a îmblânzit năravurile grecilor şi barbarilor, vin- 
decând cu doctoria cerească instinctele animalice ale duhurilor lor”, Eu- 
sebiu al Cezareii, în Bock/Goebel, Die Katakomben, Stuttgart, 1961, p. 
23, apud Nyssen, op. cit., p. 27. 

? J, Grenier, op. cit, p. 296. 

nă, care nu se acomodau cu vechile forme antice. De aceea, esteti- 
ca senzualistă clasică antică a fost înlocuită de cea spiritualistă bi- 
zantină, care impregnează cultului rafinatul „materialism mistic”! 
Pentru a-şi întruchipa învățătura, Biserica a folosit iniţial simboluri 
păgâne şi mitologice, greco-romane, resemnificate, utilizând forme 
ale vechii arte şi manifestări cultice pe care Biserica le adaptează, 
cum ar fi închinarea adusă icoanelor, cult inspirat de venerarea pe 
care supuşii o aduceau în antichitate imaginii împăratului, cult cu 
caracter memorial. Primele reprezentări care servesc ca decor au 
mai puţin un rol estetic; caracterul lor este mai degrabă cultic, iar 
stilul este laconic. Acest laconism corespunde caracterului similar 
al Scripturii, care nu oferă detalii care să ajute la o reprezentare a 
subiectelor. Această lipsă a fost completată de alte izvoare de in- 
spiraţie: scrierile Sfinţilor Părinţi, comentarii dogmatice şi liturgi- 
ce, pasaje din operele marilor imnografi sau predicatori, din Evan- 
gheliile apocrife şi alte lucrări de ordin literar şi artistic cu conţinut 
religios, recomandate sau îngăduite de Biserică.? 

„„Conturul iconic nu exprimă fantezia aleatorie, programul apo- 
logetic sau pornirea idealizantă, ci fidelitatea față de memoria unei 
fizionomii originare. În acest sens, icoana este re-producerea unei 
Prezențe, manifestarea prezentului eschatologic.”* Fantezia imagi- 
nației nu-şi găseşte rostul în arta bizantină de cult. Modelele icono- 
grafice consacrate erau considerate unanim reprezentări veridice 
ale persoanelor sfinte şi ale faptelor acestora şi de aceea se păstrau, 
fără modificări, de-a lungul secolelor. Concepută astfel, arta bizan- 
tină capătă o dimensiune atemporală, veşnică şi universală. 

„De la mărturia Botezătorului: «lată Mielul lui Dumnezeu», 
până la cuvântul «lată Omul!», rostit de Pilat în faţa lui lisus cel 
Prins (loan 19, 4) şi până la cuvântul sutaşului de lângă cruce: „Cu 
adevărat, Fiul lui Dumnezeu a fost acest om” (Marcu 15, 39), toate 
etapele mântuirii la plinirea vremii se arată ca momente văzute, 


! V, Lazarev, Istoria picturii bizantine, vol. 1, trad. FI. Chiriţescu, Ed. 
Meridiane, Bucureşti, 1980, p. 70. 

? I. D. Ştefănescu, „Pictura religioasă. Principii şi probleme”, în Gla- 
sul Bisericii, an XIX, nr. 1-2/1960, p. 53. 

? L. Uspensky, Teologia icoanei în Biserica Ortodoxă, trad. T. Ba- 
consky, Ed. Anastasia, Bucureşti, 1994, p. 7. 

prin care Fiul S-a făcut văzut şi cere de la toți credinţă în El, înte- 
meiată pe faptul că El este Fiul Cel Unul Născut al Tatălui.” 

Toate aceste evenimente ale vieții pământeşti a Mântuitorului 
sunt narate prin intermediul imaginii. Cel care citeşte despre ele 
are senzația intensă a vizibilităţii lor, iar această vedere, la început 
concretă, fizică, va deveni vedere lăuntrică. Această trecere de la o 
vedere la alta este produsă de Tatăl în inimile celor ce se deschid 
vederii; vederea din afară devine călăuzitoare spre vederea prin 
credință. Acesta este, de fapt, unul din rolurile pe care icoana l-a 
preluat în cadrul cultului, acela de a călăuzi spre persoana sfântă 
reprezentată pe ea. Însă până la acest stadiu a existat o perioadă în 
Biserica primară, când singure actele martirice erau gesturi menite 
vederii. Foarte repede, martirioanele devin locuri în care se cinstea 
garanţia biruinței văzute a lui Hristos în Sfinţii Săi. Deşi creştinilor 
nu le era îngăduită îngroparea şi, în consecință, mormintele lor 
erau foarte simple, primii artişti creştini recurg la elemente de po- 
doabă corespunzătoare vremii lor (antichitatea târzie): lujere, spice 
de grâu, flori, vase, păsări, ramuri de măslin, viță-de-vie, fiecare 
învestit cu un simbolism specific creştin. 

Încă de pe la anul 200, scenele vetero-testamentare încep să-şi 
găsească locul pe pereții catacombelor (Danii! între lei, Noe în co- 
rabie, David luptând cu Goliat, Adam şi Eva în Rai, Cei trei tineri 
în cuptor, Avraam aducând ca jertfă pe Isaac). Toate aceste repre- 
zentări demonstrează viziunea primilor creştini asupra istoriei sfin- 
te a Vechiului Testament, considerată încă de atunci ca premergă- 
toare venirii Mântuitorului.? 

Atunci când arta creştină începea să-şi cristalizeze un program 
artistic şi să-şi fixeze canoanele, islamul încă nu exista. Însă atunci 
când a luat ființă a provocat o reacție puternică, resimțită până în 
inima Imperiului creştin, în provinciile de graniță, pe care le-a in- 
fluenţat spre iconoclasm. 

După convertirea la islam, arabii şi-au păstrat, în general, cu 
strictețe vechile tradiții păgâne; orgoliul lor tribal ţinea la asigura- 
rea genealogiei care afirma noblețea rasei. Practicile religioase 


1 W, Nyssen, op. cit., p.17. 
? Ibidem, pp.25-27. 


269 


pre-islamice au lăsat urme puternice în viața musulmanilor (peleri- 
najul la Mecca este, de exemplu, reminiscența unui ansamblu de 
ritualuri pre-islamice legate de idolatrie). Independenţa pe care 
beduinii au imprimat-o personalității musulmanului, calitatea lor 
de oameni liberi, constituie o mândrie; în general, când un beduin 
încerca să creeze un trib sub propria autoritate, acesta nu era du- 
rabil; individualismul era mult prea puternic. Şi totuşi, fiecare trib 
avea un şef, iar reuniunea şefilor de trib avea rolul de a alege un 
şef al tuturor triburilor, seyyd, pentru calitățile sale personale, ți- 
nând cont şi de ereditate. Acest şef nu se bucura şi de o investitură 
sacerdotală (ca în cazul agid-ului sirian) sau sacră (asemenea suve- 
ranului din comunităţile mediteraneene primitive). Şi totuşi, în ciu- 
da tuturor acestora, el devenea zeu al tribului (qoubba)? Acest in- 
dividualism se regăseşte şi în raporturile dintre facțiunile tribale 
care se reunesc într-un anumit context. La Mecca, fiecare trib avea 
cartierul său, chi'b-ul propriu. În conformitate cu tradiţia, cele 
patru triburi se reuneau la templu, Ka 'ba, unde fiecare era poseso- 
rul câte unui perete. Uniunea diverselor triburi constituia o necesi- 
tate, aceea de a exercita împreună cultul; însă la aceasta se adăuga 
Şi organizarea metodică a comerțului. 

Beduinii îşi formează limba în secolul al VIII-lea, o limbă pri- 
mitivă şi complicată, o limbă care are un sentiment natural al rit- 
mului şi al sunetului. Beduinul simte şi exprimă culoarea şi forma 
peisajului şi a animalelor, simte natura şi o exprimă într-o formă 
vibrantă, particulară, armonioasă; acest om ocupă în societate un 
loc aparte; poetul este considerat un geniu, un jinn, care este inspi- 
rat de gânduri şi simțăminte pe care un om normal n-ar putea să le 
cunoască”. Legată de limbaj, magia este un element dominant al 
„religiei” pre-islamice. Arabii credeau într-o lume supranaturală, al 
cărei mesager este jinn-ul, atotprezent, stăpân al anumitor regiuni, 
inaccesibile în marea lor majoritate simplilor muritori. Aceşti me- 
sageri se amestecă în toate evenimentele vieţii unui om: devin-ii 
sunt cei ce îl previn pe om; ei sunt incarnări ale neştiutului, ale ne- 


1 Gaudefroy-Demombynes et Platonov, Le Monde Musulman et By- 
zantin jusqu aux Croisades, t. VII, Ed. E. de Boccard, Paris, 1931, p. 49. 

? Ibidem, p. 53. 

3 Ibidem, p. 60. 

cunoscutului. Însă cultul generalizat este cel al pietrelor, ancâb. Se 
pare că fiecare grup tribal avea o piatră considerată a fi sfântă, şe- 
ful-devin era în acelaşi timp „preot” al pietrei şi sacrificator al ei, 
pe linie genealogică. Piatra nu era întotdeauna izolată; ea putea 
face parte dintr-un mic edificiu considerat sacru, devenind o piatră 
de referință, ca în cazul Ka 'bei de la Mecca, sau se ataşă unui mor- 
mânt, sau era pur şi simplu un loc unde pelerinii adăugau pietre; 
această piatră putea fi transportată; ea era purtată în locurile peri- 
culoase, pe câmpurile de luptă, sub un baldachin purtat de o cămi- 
lă!. În mod obişnuit, pietrele şi jinn-ii se transformau în zei (sub in- 
fluenţa cultului sirian). Devin-ul, preot al pietrei, devenea preot al 
noului zeu. El practica divinația cu săgeți rupte (ozlam), pe care le 
trăgea într-un sac de piele, dar s-a constatat că, în general, nu se 
stabileau legături durabile între zeu şi tribul sau oraşul pe care le 
ocrotea. Poate că această slabă legătură a contribuit la graba cu 
care arabii s-au lăsat convertiți, pe fundalul indiferenței religioase. 
Ceremoniile meccane erau inițial serbări sezoniere, mawsim, care 
se desfăşurau conform unui rit arab sincretic; conservând acest pe- 
lerinaj, islamul a făcut istoriei religiilor marele serviciu de a păstra 
riturile care altfel ar fi dispărut odată cu vechile culte semite; isla- 
mul i-a schimbat caracterul; ceremoniile pre-islamice se adresează 
sanctuarelor aproape impersonal — toţi se puteau ruga, îndeplinind 
riturile. Era un ritual fără dogme, bazat pe un soi de tradiție orală; 
beduinii nu erau interesați de metafizică; câteva elemente de cos- 
mogonie le erau suficiente? şi fără îndoială, soarelui, lunii şi mari- 
lor planete le erau acordate roluri divine. Structura beduinului nu 
era una religioasă. În secolul al VII-lea, abia ieşise din perioada în 
care se afla sub influenţa riturilor magice. Arabul contemporan cu 
Mahomed, prin greutatea vieții şi prin izolarea naturală relativă era, 
din perspectivă religioasă, mult în urma populațiilor vecine. Se pare 
că predica lui Mahomed a avut loc într-un cadru general pregătit pen- 
tru religie: creştinii (nestorieni şi melkiți) şi iudeii (secte iudaice) din 
Arabia pregătiseră deja terenul pentru o divinitate monoteistă”, în vo- 


! Ibidem, p. 64. 

? Ibidem, p. 67. 

* Tor Andrae arată în cartea sa Der ursprung des Islams und Christen- 
thums, Stockholm, 1926, similitudinile existente între unele omilii nesto- 
riene şi Coran. /bidem, pp. 80-81. 

gă şi pentru individualismul său, care va fi accentuat. Este probabil 
ca astfel să se fi născut credința într-un zeu superior, Allah. În 
centrele în care exista un sanctuar, este frapant modul grosier în 
care sunt reprezentate divinitățile, în timp ce în Siria vecină zeii 
aveau nume, istoric şi o formă devenită clasică de reprezentare, în 
timp ce arabii rămăseseră la cultul pietrei, de cele mai multe ori 
fără nume. Arabii erau deci pregătiți să accepte pe Dumnezeul as- 
cuns al iudeilor, şi, când musulmanii se vor amesteca în disputa 
creştină a imaginilor şi se vor apleca spre iconoclasm, ei nu vor 
face, de fapt, decât să urmeze vechile tradiții pre-islamice!. Pentru 
toate aceste motive, arta islamică va purta o pecete unică, distinc- 
tivă. Odată cu predica lui Mahomed, pietrele şi toți ceilalți idoli 
nonfigurativi sunt incriminați, deşi prohibiția nu vizează figurati- 
vul ca atare, care apare disociat de idolatrie, nelegiuirea supremă? 
Interdicția față de reprezentarea umană este binecunoscută; totuşi, 
„este sigur că, în contextul secolului al VII-lea, proscrierea corani- 
că se limita doar la idolii păgâni şi nu viza toate formele reprezen- 
tării figurative”? 

Profesiunea de credință musulmană constă în atestarea unicității 
lui Allah — „nu există alt dumnezeu în afară de Allah” („Lâ ilâha 
allâ Allâh”), completată de mărturia care îl desemnează pe Maho- 
med drept singurul profet al lui Allah. 

Pentru musulman, existenţa lui Allah poate fi surprinsă numai 
prin înțelegerea „semnelor universului”; ea este exclusiv cognitivă şi 
nu se adresează simţurilor. Adeptul poate cunoaşte pe Allah numai 
printr-un efort de voință; Allah este un dumnezeu îndepărtat şi de 
aceea şi imaginea sa este imposibilă, ca o consecință directă a trans- 
cendenţei sale, dar şi a noțiunii abstracte de „dumnezeu” A asocia 
această idee cu ceva exterior esenței sale sau, şi mai grav, cu ma- 
teria, reprezintă un act de lezmajestate, o reîntoarcere la politeism: 


! Ibidem, p. 82. 
2 Sura V, 92: „Vinul, jocul de noroc, pietrele ridicate 

şi săgețile divinatorii 

sunt o nelegiuire şi o operă a lui Satan. 

Feriţi-vă de ele...”, apud Alain Besançon, op. cit., p. 87. 
* Robert Irwin, Islamic art: Art, Architecture and Literary World, Ed. 
L. King Publishing, New York, 1997, p. 142. 

„El, Dumnezeul este Unul! 

Dumnezeu! 

Cel de nepătruns! 

El nu creează; 

El nu este creat; 

Nimeni nu-i este asemeni!” 

Musulmanul este deschis numai pasiv spre bine şi adevăr, fie pe 
îngusta cale rațională a întâlnirii cu intelectul activ unic, fie pe cale 
religioasă, prin actul de supunere (islam); acest concept al pasivită- 
ţii tradus în plan estetic, susține pasivitatea actului artistic: artistul 
musulman nu participă activ la puterea creatoare, el doar se deschi- 
de la ea. Iconoclasmul musulman este echivalentul răsturnat al ce- 
lui iudeu: dacă iudeilor Vechiul Legământ le interzicea orice repre- 
zentare a unei imagini, lipsa unui legământ este suficientă pentru 
musulman pentru a nu realiza imagini. Noţiunea coranică de Allah 
pe care o are orice musulman este suficient de transcendentă pen- 
tru a anula orice dorință sau încercare de reprezentare. Şi totuşi, în 
ciuda oricăror legiferări contra reprezentării figurative, în cea mai 
veche cronică, cea a lui Al-Azragi, există un pasaj referitor la Pro- 
fetul care, întorcându-se victorios de la Mecca şi aflând Ka'ba aco- 
perită cu fresce, porunceşte ştergerea lor, însă, pe un stâlp, păstrea- 
ză reprezentarea Maicii Domnului cu Pruncul lisus? 

Arta figurativă este întâlnită, incontestabil, în palatele siriene 
ale primilor califi, însă, nu există, desigur, nicăieri reprezentări ale 
divinității. Ca o compensare a acestei absenţe, întreaga manifestare 
artistică islamică pare întoarsă spre o transcendență inaccesibilă. 
Dacă în arta creştină sacră de după victoria iconofililor profanul ră- 
mâne nereprezentabil, în arta musulmană sacrul e ascuns în profan: 
sunt două demersuri paralele şi opuse, care fac distincția celor 
două tradiţii. 

Bizantinii considerau cuvântul şi imaginea ca pe două mijloace 
echivalente de limbaj, menite să exprime un acelaşi unic mesaj. 
Pictura era privită, din această perspectivă, ca un text fără cuvinte, 


! Sura CXII, apud ibidem, p. 88. 

? Assadullah Souren Melikian-Chirvani, L'Islam, le verbe et l'image, 
în F. Boespflug şi N. Lossky, Nicee II, p. 92, apud A. Besançon, op. cit., 
p. 88, 91. 

ca un discurs mut („pictura mută care vorbeşte de pe pereţi”).! Mo- 
tivul acestei viziuni se explică prin identitatea condiției celor două 
modalități de limbaj: „deoarece suntem legaţi de simţuri, nu putem 
ajunge la cele inteligibile decât prin mijlocirea simbolurilor sensi- 
bile: fie prin meditarea cărții, fie prin reprezentarea iconografi- 
că..., amândouă explicându-se reciproc.”? Acest punct de vedere a 
fost pus la îndoială de iconomabhi, care nu recunoşteau echivalența 
celor două limbaje, susținând întâietatea cuvântului, apt să exprime 
realități inexprimabile prin alte mijloace, inclusiv prin imagine. 

În cazul Bizanțului, se poate discuta despre accepțiunea imagi- 
nii sacre ca manifestare a puterii politice. Cultul icoanei este o 
adaptare la nevoile creştine ale cultului antic al imaginii împăratu- 
lui, primele icoane urmăresc îndeaproape principiile portretelor 
elenistice, de la Fayum, menținând obiceiul păgân al reprezentării 
celor cărora li se păstra recunoştinţă. Implicit, primele portrete ale 
sfinților creştini au avut mai mult un caracter memorial decât unul 
cultual; principalul lor rol a fost iniţial acela de a păstra vie în me- 
moria credincioşilor imaginea fiecărui sfânt portretizat. Numele lui 
Hristos sau al unui sfânt purtat de icoană fac pe cel ce se roagă să 
se adreseze, prin numele icoanei, persoanei reprezentate pe ea. Prin 
nume, închinătorul se află în contact cu persoana zugrăvită pe 
icoană. Numele exprimă concentrat persoana; prin el se recunoaşte 
persoana, în întregul ei? Chipurile celor admiraţi sunt imprimate 
pe sigiliul inelelor, pe vase, pe veşminte şi pe pereții odăilor. Încă 
de acum, funcția icoanei nu se reduce la una anamnetică, ea însu- 
mează şi o funcție educativă, imaginea sacră fiind un soi de scriere 
mai sumară, accesibilă celor simpli. Abia mai târziu i se va recu- 
noaşte şi rostul estetic, cel de podoabă. 

Apelând la iconografie, Imperiul creştin îşi propaga politica şi 
credința. El se servea de artă în scopuri politice, împăratul se im- 


l Sf. Grigorie de Nyssa, P.G., 46, 737, apud A. Grabar, Iconoclasmul 
bizantin. Dosarul arheologic, trad. D. Barbu, Ed. Meridiane, Bucureşti, 
1991, p. 8. 

? Cf. Sinodul VII, în Mansi, XIII, 482, apud Grabar, Iconoclasmul..., p.9. 

* Pr. Prof. Dr. D. Stăniloae, „Idolul ca chip al naturii divinizate şi 


icoana ca fereastră spre transcendența dumnezeiască”, în Ortodoxia, an 
XXXIV, nr.1/1982, pp. 22-23. 

punea în fața barbarilor prin fastul artei, prin strălucirea ceremoni- 
alului şi măreţia cultului. Este cunoscută reacţia solilor ruşi care au 
intrat în Sfânta Sofia.! Arta înseamnă pentru Bizanţ un important 
factor de cultură care a ajutat într-o anumită măsură la o unificare a 
diferitelor naţionalităţi care coexistau în Imperiu, iar capitala era 
locul unde se cristalizau noile tendințe. 

„Iconografia” monarhică se legitima de la iconografia dumne- 
zeiască; împăratul era „en Hrist6 basileus”, „locotenent” al lui 
Hristos pe pământ. Portretul basileului pe o bulă care însoţeşte un 
act imperial întăreşte prezența împăratului şi validează semnătura 
acestuia. Portretul împăratului din fiecare oraş era semn vizibil al 
prezenţei sale în acel loc. În acelaşi timp, statul musulman se iden- 
tifica cu religia sa; în permanentă expansiune în fața Imperiului Bi- 
zantin ale cărui graniţe fluctuează de la o domnie la alta, el susți- 
nea din umbră polemicile politico-religioase care frământau pe 
creştini.” Hristos şi împăratul — locţiitorul său pe pământ — apar de- 
seori pe monedele bizantine. Ca replică, Abd-el-Malek le opune 
monede care susțineau guvernarea unui alt imperiu, poate la fel de 
puternic, de către calif, succesor al lui Mahomed, trimisul lui 
Allah. La fel ca şi creştinii, musulmanii căutau o descendență divi- 
nă, care să le legitimeze gesturile. Crucii, arma de biruință a creşti- 
nilor, i se opunea lancea Profetului” Cele două imperii rivale cău- 
tau, prin intermediul imaginii legitimitatea prin sprijin teocratic. 


l „Şi ne-am dus al greci şi ne-au condus acolo unde ei se închină la 
Dumnezeul lor şi nu mai ştiam dacă ne găseam în cer sau pe pământ. Căci 
pe pământ nu se găseşte nici o atare privelişte, nici o atare frumusețe. Nu 
suntem în stare să vă povestim, dar un lucru ştim: că acolo Dumnezeu lo- 
cuieşte în mijlocul oamenilor, şi slujba este mai minunată decât în oricare 
altă țară”, în „Cronica lui Nestor”, în Izvoarele istoriei românilor, trad. G. 
Popa-Lisseanu, Bucureşti, 1935, p. 98. 

2 A. Grabar, Iconoclasmul..., pp. 100-101. 

* Ibidem, p. 137. Spre anul 80 al Hegirei, califul Abd-el-Malek a 
abandonat vechea tradiție aplicată de predecesorii săi, care consta în imi- 
tarea unor monede de import bizantine şi sasanide, în condiţiile în care te- 
ritoriile sale erau cucerite fie de Imperiul creştin, fie de perşi. Aceste mo- 
nede vor fi înlocuite cu bani de argint, numiți dirheme, pe suprafața căro- 
ra nu apar reprezentări antropomorfe, ci doar inscripții-mărturisiri de cre- 
dință, care încearcă să sublinieze supremaţia credinței coranice. 

Ca exemplu, Yazid II (724-787) este autorul unui edict contra ima- 
ginilor. El inaugurează metoda interzicerii imaginii prin decret. 
Metoda sa este iniţial folosită de Omar II (717-720), care nu îngă- 
duia „să fie expusă nici o cruce fără s-o fărâmi sau s-o distrugi”! 
Arta musulmană împrumută procedeul oriental care consta în pre- 
luarea unor simboluri ale persoanei care nu putea fi reprezentată: 
numele, titlul, obiectele sau simbolurile, care i se atribuiau în mod 
obişnuit. 

Musulmanii operează o distincție între imaginea religioasă şi 
imaginea imperială: în palate, ei permit imaginile figurative cu per- 
sonaje grupate în diferite scene, unele din ele chiar mai libertine. 
Pentru bizantin, arta care evoca palatul, pe împărat şi viața aulică 
nu aparţinea profanului; pentru un musulman, imaginea califului 
nu avea un caracter sacru. Deşi arta bizantină aulică era inclusă în- 
tre artele profane, cultul, adică cerința ca această imagine să fie 
cinstită, se va menține, în pofida oricăror contradicții, care pentru 
musulmani sunt ireconciliabile” 

Arta islamică, preluând tradiţiile aulice sasanide, va reflecta 
toate aspectele vieţii de palat, inclusiv momentele de intimitate ale 
califului; bizantinii nu îndrăzneau să ajungă atât de departe: viața 
publică a împăratului, ca şi cea particulară, nu vor transpare nici- 
odată. Această diferență de concepţie este impusă de principiile ce 
călăuzesc cele două culturi: bizantinul are în vedere o artă care ser- 
veşte o monarhie de inspirație divină, în vreme ce arta califilor nu 
avea drept scop decât relaxarea acestora. Singurele reprezentări co- 
mune, regăsite pe pereţii palatelor bizantine şi musulmane în egală 
măsură, sunt imagini ale împăratului/califului în picioare, tronând, 
singuri sau înconjurați de suită, scene de vânătoare princiară, pă- 
sări şi animale? 

Există în aceste perioade, în care imaginea provoca un puternic 
impact asupra maselor, şi lupte prin intermediul imaginilor, „răz- 
boaie reci” între basileul eretic şi creştinii aflați în afara graniţelor, 
care, deşi în afara jurisdicției imperiale, continuă să rămână fideli 

1 Abu-Yusuf Ya'Kub, Le livre de l'impôt foncier, trad. E. Fagnan, Pa- 
ris, 1921, p. 196, apud A. Grabar, op. cit., p. 213. 


2 A. Grabar, Iconoclasmul..., pp. 310-311. 
3 Ibidem, p. 312. 

Ortodoxiei şi sancţionează erezia imperială prin intermediul ima- 
ginii (cazul papei Constantin I (712) care va reprezenta imaginile 
celor 6 Sinoade Ecumenice în nartexul basilicii Sfântul Petru, ca 
un răspuns la actul împăratului bizantin eretic Philippicus, care 
distrusese în Milion şi în Palat scena celui de al VI-lea Sinod). 
Unitatea religioasă dăinuia dincolo de graniţele fizice, iar imaginea 
iconică era un instrument important în acest proces. Un alt caz ce- 
lebru de „război” prin imagini este, în plină epocă iconoclastă, po- 
ziția Sfântului loan Damaschin, care va lupta din Ierusalim în fa- 
voarea icoanelor. Relaţia creştinilor cu stăpânitorii lor musulmani 
s-a bucurat de perioade de toleranță; creştinii simțeau că adevărații 
lor stăpâni se află în Constantinopol, iar documentele vremii atestă 
acest sentiment (scrisoarea Patriarhului Sofronie al Ierusalimului 
către Patriarhul Serghie al Constantinopolului, datând din 680, în 
timpul Sinodului VI Ecumenic, dovedeşte adeziunea la creştinătate 
a credincioşilor aflaţi în afara graniţelor)! 


8.2 Sinteza bizantină 


Arta bizantină este rezultatul unui proces de asimilări, reluări şi 
prelucrări ale unor vechi principii artistice provenind din Orientul 
apropiat, combinate cu elemente greco-romane (romano-elenisti- 
ce), la care se adaugă o puternică tentă de prospețime adusă de 
„şcolile” naţionale (greci, romani, sirieni, evrei, copți, iranieni şi 
mesopotamieni). Acest rezultat, o artă ingenuă, sinceră, a fost 
repede îmbrățișat de populaţia eterogenă a Imperiului, care se regă- 
sea în această tipologie complexă — era o artă accesibilă.? 

Arta bizantină este oglinda cea mai fidelă a sintezei ce constitu- 
ie civilizația Imperiului creştin răsăritean. Toate elementele ce o 
constituie, greceşti şi romane, aramaice şi iraniene, amestecate în 
diferite doze, formează un întreg perfect, unic şi original, în ciuda 
tuturor variațiilor. Această artă este mai înainte de toate o artă reli- 


! Ibidem, p. 113. 
? V., Lazarev, Istoria picturii bizantine, vol. I trad. FI. Chirițescu, Ed. 
Meridiane, București, 1980, p. 43. 

gioasă, este fructul epocii în care a triumfat creştinismul.! Urmă- 
rindu-i rădăcinile, cercetătorul regăseşte elemente comune în arta 
eclesială dinaintea Sfântului Constantin cel Mare, dar şi în cea a lui 
Dioclețian, prin care încerca să atingă apoteoza majestăţii imperia- 
le. Sfântul împărat Constantin cel Mare este cel care uneşte cele 
două „religii”, iar din acel moment, arta care glorifica Statul, va 
glorifica în aceeaşi măsură şi pe Dumnezeu; are însă o artă inspira- 
tă de un sens profund, transcendent şi aproape mistic de adorare, 
mai degrabă decât de un simbolism particular creştin care-şi limita 
influenţa asupra artei Bisericii. 

„Supravieţuitor legitim în Orient al Romei imperiale, leagăn al 
naționalității elene în timpurile moderne, Imperiul Bizantin a pose- 
dat în cursul istoriei sale milenare o puternică şcoală artistică, a că- 
rei strălucire i-a depășit graniţele”? Cu toate aceste moşteniri, arta 
bizantină se deosebeşte de arta populară, cu caractere laice, a pro- 
vinciilor imperiale din Orient, ambianța socială diferită, influențată 
de necesităţile aristocratice ale unui mare oraş — Constantinopolul 
— şi al Bisericii au condus la diferențieri vizibile. Născută dintr-o 
fericită îmbinare a două tradiţii artistice aparținând Orientului şi 
elenismului, arta bizantină prezintă acea unitate organică a oricărei 
arte valabile, formate în urma unui îndelung proces de anihilare a 
celor mai contrastante elemente, închegând un stil propriu (anihila- 
rea senzualismului clasic şi al tendinţelor expresioniste orientale) 
Preluând antropomorfismul clasic, arta bizantină l-a curăţat de 
senzualism şi i-a conferit acel conţinut spiritual, specific creştin, 
care să uşureze deschiderea omului spre Dumnezeu. După cuceriri- 
le lui Alexandru cel Mare, elenismul se propagă în întregul Orient, 
iar decorul somptuos al capitalelor (Alexandria, Antiohia, Pergam) 
se datorează artei greceşti. Imperiul Roman îşi continuă politica 
filo-elenă, dar odată cu sfârşitul său, în secolul al III-lea, în între- 
gul Orient se produce o reacție contra elenismului. Tradițiile loca- 
le, vechi de milenii, care n-au dispărut niciodată cu desăvârşire, se 
afirmă iar. Noul imperiu persan, care se formează sub dinastia sa- 
sanidă, în 226, reinstaurează vechea religie a magilor şi devine 


' S. Runciman, La civilisation byzantine, 330-1453, trad. E. J. Levy, 
Ed. Payot, Paris, 1934, p. 270. 

? L. Bréhier, L 'art byzantin, ed. H. Laurens, Paris, 1924, p. 1. 

? V Lazarev, op. cit., pp. 44-45. 

centru al renaşterii vechilor naționalități orientale ostile păgânis- 
mului elen, imperiului roman şi artei greceşti. Între secolele III-V 
se poate încă urmări evoluţia acestei renaşteri a artei orientale, mai 
accentuată în regiunile în care elenismul era mai slab: Mesopota- 
mia, Anatolia, Siria Centrală, Valea Nilului. Nici marile oraşe ele- 
nistice, Antiohia, Alexandria, Tesalonic, Roma, Cartagina nu scapă 
de invazia orientală.! 

Naturalismul grec, altădată grațios, se încarcă în această epocă 
cu un stil complicat al reprezentării detaliului şi cu o supradimensi- 
onare care dau un caracter colosal operelor de artă. Reacţia orien- 
tală era de mult aşteptată. Arta greacă, o artă umană prin excelență, 
cu o arhitectură raportată la scara umană, echilibrată, proporționată 
şi plină de simțul ritmului, îşi concentrează efortul asupra exaltării 
umanului, glorificării frumuseții fizice şi morale, exprimării tutu- 
ror sentimentelor: omul este mijloc şi scop şi acesta este motivul 
pentru care arta greacă devenise o artă universală şi cosmopolită.” 

Principiile artei orientale renăscânde sunt contrare, în general, 
celor promovate de arta elenistică. Cele două stiluri se ghidează în 
permanență unul după celălalt, îndreptându-şi greşelile în funcţie 
de reacţiile provocate de curentul rival. Totuşi, elenismul va supra- 
viețui, concepția sa despre lume rămânând adânc întipărită în su- 
fletul grec de-a lungul veacurilor. El va reapărea periodic în cursul 
istoriei artei bizantine, atrăgând-o spre vechiul naturalism. 

Religiile siro-egiptene, din ce în ce mai populare, pentru care 
arta colosală nu îşi găsea nici un sens, vedeau în naturalismul pro- 
movat de greci o formă de urâțenie, pe care erau gata să o atace. Ei 
îşi doreau o artă care să le vorbească direct, fără compromis, cu o 
emoție intensă, mai degrabă decât o artă care le-ar fi dăruit numai 
satisfacţii estetice prin delicateţea desenului şi echilibrul compoziți- 
ei. Arta creştină aduce cu sine aceste principii ale artei aramaice; ea 
cerea un impresionism pe care lumea greco-romană nu-l cunoştea.” 

Tot Orientul este cel care mai adaugă un element: o nouă con- 
cepție despre suveranitate, de o maiestate mai simplă şi mai directă 
decât magnificența complicată a Romei; acest nou element provine 


! S. Runciman, op. cit., p. 270; L. Bréhier, op. cit., p. 6. 
? L. Bréhier, op. cit., p. 6. 
? S. Runciman, op. cit., p. 270 

din Persia sasanidă. Cultul lui Mitra şi mazdeismul care derivă din 
acesta au inspirat un tip particular de artă, care nu mărturiseşte nici na- 
turalismul grațios al artei elenistice, nici realismul emoţionant al artei 
aramaice, bogat în motive simbolice, unele originare din Turkestan. 

Arta orientală accentua supraumanul, pentru a-i slăvi divinita- 
tea, sau suveranul, a cărui încarnare terestră era. Lipsa sa de mă- 
sură este atent căutată; nimic nu este nici prea bogat, nici prea 
mare pentru efectul căutat. Arhitecturii raționale greceşti i se opun 
bolțile grandioase ale palatelor persane, care nu urmăresc nici o di- 
mensiune umană, cupolele supraînălțate ce par a se menţine în aer 
prin forţe supraumane. Somptuozitatea decorului, tehnica rafinată, 
broderiile, preţiozitatea materialelor, toate derivă din acest princi- 
piu al supradimensionării. Un alt aspect al artei orientale este păs- 
trarea unor influențe populare; orientalul nu reprezenta omul pen- 
tru a-i exalta frumuseţea, ci pentru a încerca să-l „vadă” aşa cum 
era el, cu greşeli şi deformări. Realismul şi emoția sunt tendințele 
şi soluţiile acestei arte, iar Constantinopolul nu se va putea eschiva 
în faţa acestor influenţe ofensive şi nu este surprinzător că elemen- 
tele esenţiale ale artei bizantine, edificiile — laice sau eclesiale — cu 
cupole, manifestând un puternic gust pentru policromie, pentru or- 
namente şi tehnici luxuriante (mozaicul) provin din moştenirea sa 
orientală. Totuşi, imitaţia nu va fi niciodată totală. Tradiţia mereu 
vie a elenismului a împiedicat dominaţia totală a Orientului.? 

Pentru bizantin, scopul existenței era esenţial marcat de încer- 
carea de a depăşi condiţia umană, prin continua aspirație spre dum- 
nezeire. În acest efort duhovnicesc, cultul Şi arta cultică devin ele- 
mente de cel mai mare ajutor. În Biserică, credinciosul putea simţi 
prezența lui Dumnezeu ascultând muzica, respirând mireasma tă- 
mâiei, privind icoanele şi înțelegând, prin participare şi trăire, în- 
tregul serviciu divin. Se poate vorbi, în acest sens de un „materia- 
lism mistic”? 

Dacă în arta păgână, greacă, dominată frumusețea formală, de 
idealul inspirat de natură, de om, ca „măsură a tuturor lucrurilor”, 


' Ibidem, p. 272. 

? L. Bréhier, op. cit., p. 9. 

? Gass, Die Mystic des Nikolaus Cabassilas, p. 49. apud Lazarev, op. 
cit., p. 70; P. Evdochimov, op. cit., p. 31. 

care încearcă să explice frumuseţea fizică şi deopotrivă pe cea mo- 
rală, arta creştină aparține lumii sensibile, care transformă carnea 
şi o înduhovniceşte! Artiştii greco-romani epuizaseră toate secre- 
tele tehnice ale artei lor; ei vor abandona vechea manieră realistă, 
anatomia exagerat studiată, racourci-urile şi detaliile luxuriante, 
pentru a se adapta unei noi viziuni artistice, menită să atingă sensi- 
bilitatea credincioşilor. Această nouă artă este directă, plină de mă- 
reție, ea serveşte cultul adus lui Dumnezeu. Această magnificență 
este găsită prin materialitate, iar mozaicul atinge cel mai bine 
somptuozitatea cerută. Fresca şi miniaturile se folosesc de fonduri 
de aur, statuile sunt din porfir, bronz aurit sau pictate; firele de aur 
îmbogăţesc stofele. Acest gust pentru materialele rare, bogate şi 
costisitoare va împiedica realizarea unor opere la scară mare — în 
operele mici artistul bizantin va găsi echilibrul dintre bogăţia mate- 
rialului sau a culorii şi simplitatea liniei?. „Victoria” influenţei ara- 
maice se datorează în mare parte tehnicii mozaicului, a cărui splen- 
doare eclipsează orice alt tip de pictură. Numai în miniaturile auri- 
te ale manuscriselor tehnica elenistică va recupera terenul pierdut; 
naturalismul, prezent însă şi în mozaic şi în frescă, este contaminat 
de naturalismul iranian (reprezentări ale grifonilor şi păunilor, in- 
troduşi de artiştii armeni), care aduce cu sine maniera interpretări- 
lor zoomorfe, transformându-le în motive decorative, fără a neglija 
abilitatea desenului. Din secolul al VI-lea, influența semită se ac- 
centuează — portretele de Curte se stilizează, devin expresive.? 

Cercetători ca L. Brehier subliniază persistența tradiției eleniste 
Şi originalitatea pe care ea a conferit-o artei bizantine. Deşi a ac- 
ceptat tehnici şi procedee orientale, spiritul noii arte a rămas pro- 
fund marcat de elenism; acestui spirit i se datorează claritatea, or- 
dinea logică, armonia, canonul antic al reprezentării figurii umane, 
gustul pentru noblețea liniei, pentru frumuseţea expresivă şi uneori 
abstractă a fizionomiilor.* 

O altă influență resimțită de arta bizantină este cea romană. 
Concepută ca o „nouă Romă”, capitala răsăriteană trebuia să amin- 


! Dictionnaire d'esthetique..., p. 70. 
? Runciman, op. cit., p. 273. 

? Ibidem, p. 284. 

* L. Bréhier, op. cit., pp. 10-11. 

tească Cetatea Eternă prin instituțiile sale administrative şi politice, 
dar şi prin topografie. Tradiţia artistică are importanţă la Constanti- 
nopol: aici se regăsesc acele tipuri de monumente înconjurate de 
portice cu colonade şi arce de triumf (Forum-ul lui Constantin — 
330, Forum-ul „Iauri”, al lui Teodosie — 391, Forum-ul lui Arca- 
die — 403, Forum-ul lui Marcian — 450), Hipodromul, echivalent 
subdimensionat al Circus-ului Maximus din Roma. În fine aceleaşi 
basilici civile sau folosite de credincioşi, cu tavane separate prin 
colonade şi acoperite în șarpantă, Marele Palat care se apropia prin 
arhitectură de palatele lui Dioclețian, toate aceste edificii reconsti- 
tuiau atmosfera romană. În epoca romană, arta devenise cosmopo- 
lită, o artă eclectică se propagă rapid în Imperiul Roman; caietele 
de modele ale sculptorilor în marmură care circulă de la un capăt la 
celălalt al Imperiului, ca şi caietele de expresii ale retorilor greci, 
rămân martori ai acestor transferuri de idei. 

Arta bizantină nu poate fi introdusă într-o formulă, nu poate fi 
delimitată. Ea nu este nici complet greacă, nici complet orientală. 
Din Orient, ea a împrumutat tehnica şi artiştii, meşterii şi lucrăto- 
rii. Din Roma a preluat programul monumental, procedeele de 
construcție şi chiar spiritul decoraţiei arhitectonice. Antichitatea 
greacă i-a dăruit sensul măsurii, claritatea concepțiilor, dragostea 
pentru figura umană. Însă ceea ce este mai important decât aceste 
surse ale unor elemente eterogene care converg este însăşi elabora- 
rea noii arte, atât de deosebită în interiorul Imperiului. Arta con- 
stantinopolitană diferă de cea provincială. În provincii, la Salonic, 
Ravenna, Veneţia, în Capadocia, tradiţiile locale — procedee, stiluri 
sunt deseori aduse peste noua concepție. Arta capitalei aparținea 
unei minorități aristocrate; arta populară, mai vie ca arta oficială şi 
mai apropiată de tradiția siriană şi orientală, tehnicile mai puțin 
costisitoare — fresca ce se substituie mozaicului — stilul mai realist, 
căutarea elementelor pitoreşti, a emoției dramatice, asemenea poe- 
ziei ritmate a melozilor cu care se aseamănă atât de mult, vor fi 
preluate şi de arta monastică. 

Spre deosebire de orice altă artă, arta bizantină a rămas, de-a 
lungul istoriei sale, fidelă propriilor principii, a căror varietate a 


! Ibidem, p. 18. 

fost păstrată tocmai prin originea diferențiată care i-a păstrat imo- 
bilitatea şi autenticitatea canonului. 


8.3 Arta islamică 


„Allah este frumos şi iubeşte frumuseţea.” 

Arta islamică nu înseamnă numai un spectacol fascinant al do- 
murilor şi minaretelor, al orbitoarelor manuscrise aurite şi al co- 
voarelor exotice; această artă este expresia unei culturi ce confirmă 
o tradiție unitară, bazată pe convingere religioasă şi pe o sensibilă 
viziune artistică.? Arta islamică tradițională propagă spiritualitatea 
Şi esența mesajului islamului prin intermediul unui limbaj fără vâr- 
stă, care, prin atemporalitatea şi simbolistica sa directă este mult 
mai eficient şi mai accesibil decât majoritatea explicaţiilor pe care 
teologii musulmani le oferă. Există în arta islamică o viziune rațio- 
nală, structurată pe caracterul spiritual al religiei lui Mahomed care 
fac posibilă înțelegerea Islamului ca religie şi stil de viaţă. Musul- 
manul („cel care se supune”) trăieşte permanent față în față cu 
Allah; pentru el nu există separație între religie şi viaţă, între poli- 
tică şi credință. Estetica islamică vede frumosul ca fiind universal, 
în egală măsură răspândit în lume, şi de aici, arta care s-a dezvoltat 
se relaţionează la toate nivelele cu bucuria de a trăi. Această artă 
experimentează acelaşi sentiment al păcii şi bucuriei, fie că este 
vorba despre un covor tradiţional, de o inscripţie sau de o mos- 
chee.* Arta islamică este probabil cea mai accesibilă manifestare a 
unei civilizații complexe care rămâne obscură celor din afară. 
Această artă provoacă un impact vizual imediat. Puternicul său 
mesaj estetic este preluat de diferite limbi, culturi şi credinţe. Con- 
ceptul de „artă islamică” se referă la arta creată în slujba islamului, 
dar în aceeaşi măsură şi la arta secularizată, produsă în teritorii sub 
influență sau conducere islamică, indiferent de afiliaţia religioasă a 


! Un hadith al lui Mahomed în Sahih Muslim 1.93:91, apud 
www .arches.uga.edu 

2 wwrw.exoticindiaart.com/article/islam 

* www.exoticindiaart.com/article/islam 

artistului sau beneficiarului. Acest termen sugerează o artă unică 
atât ca stil, cât şi ca scop, deşi există multiple caractere locale, pre- 
cum şi influențe; în ciuda lor, arta musulmanilor îşi păstrează coe- 
rența, dincolo de frontiere.! Cea mai evidentă trăsătură a artei isla- 
mice este decorativitatea. Decorația este un factor unificator în arta 
musulmană. Arta islamică nu este atât o artă a formei, cât una cu 
tematică decorativă, regăsită în arhitectură şi artele aplicate, inde- 
pendent de materiale, tehnici sau dimensiuni. 

Deoarece Mahomed a fost împotriva reprezentării artistice a oa- 
menilor şi animalelor, motivele decorative domină arta islamică. 
Figurativul este exclus din decor, iar această absență poate fi inter- 
pretată ca antipatie a musulmanilor pentru idolatrie, categoric in- 
terzisă. În consecință, manuscrisele cu miniaturi florale şi geome- 
trice, caligrafiate, textilele, încrustațiile metalice, sticlăria, cerami- 
ca, lemnul şi piatra cioplite, devin cele mai dezvoltate forme de 
artă. În general, principiile artei islamice se pot rezuma astfel: pen- 
tru a trata un subiect religios, se recurge la inscripții, care pot fi 
eventual însoţite de semne abstracte şi ornamente, cadru, strict or- 
donate. Ordinea însăşi este un semn al lui Dumnezeu. 

Ca şi în cazul artei bizantine, şi arta islamică rămâne o artă a 
unui artist anonim, fie că este produsă la Curtea califului sau în- 
tr-un oarecare atelier urban. O excepție notabilă există în cazul ar- 
telor livreşti — numele unor caligrafi sunt bine cunoscute, şi nu este 
nimic surprinzător, luând în considerare rolul principal al caligrafi- 
ei în islam. Recunoaşterea acestor artişti s-a făcut pe baza semnă- 
turilor, a unor atribuiri ale unor lucrări sau după referințe textuale. 
Toate acestea sugerează ideea unor familii de artişti (sunt puține 
semnături, iar unele elemente folosite ca semnături se repetă, mai 
ales în cazul pieselor de ceramică, uneori fiind vorba de câteva ge- 
nerații, specializate pe o anumită tehnică). 


www.lacma.org/Islamic-art, text de Linda Komaroff, PhD, curator 
of Islamic Art. 

8.4 Aniconismul 


Aniconismul, ca formă de manifestare a artei sacre creştine ce 
implică absenţa figurativului, nu este echivalent cu iconoclasmul. 
El implică prezența unor simboluri sau trimiteri la persoane sfinte; 
simbolurile înlocuiesc imaginea directă, care ar fi scandalizat, prin 
simpla, dar puternica sa prezență. În accepție islamică, acest ter- 
men se referă strict la absența icoanelor. Arta aniconică a icono- 
claştilor era una de factură păgână: fructele şi episoadele eroice se 
regăsesc în mormintele păgâne. Împărații bizantini iconoclaşti 
adoptă o artă cu motive şi figuri geometrice, cu păsări şi frunze, 
care fac deliciul populațiilor armene şi iraniene, neeliminând însă 
total arta portretului, de care se folosesc în grandioasele scene de 
vânătoare pe care impietatea imperială le socotea demne de a fi re- 
prezentate chiar în biserici. Din arta musulmană preia procesiunile 
istorice şi liniile abstracte de ormamentaţie; pentru că nu mai recur- 
gea la istorii sfinte, iconoclasmul se întoarce la mitologia clasică! 
Prohibiţia imaginilor în Islam nu este totală. O imagine bidimensi- 
onală este, în general, acceptată ca artă profiană, cu condiţia să nu 
reprezinte pe Allah sau chipul Profetului. În rarele imagini în care 
apare figura Profetului, aceasta este acoperită cu voaluri.? Imagi- 
nea (considerată umbră) este tolerată dacă ea figurează un animal 
stilizat, iar aceasta numai în cazul palatelor sau al bijuteriilor. În 
general, reprezentarea plantelor şi a animalelor fantastice este în- 
găduită, dar în arta sacră numai plantele stilizate pot pătrunde. 

Trimisul lui Allah arăta undeva că: „Dumnezeul cel Preaînalt a 
zis: Cine este mai nenorocit decât cel care încearcă să creeze creaturi 
ca şi mine! Căci el încearcă să creeze o furnică sau un grăunte de ni- 
sip!” Această interdicție care reflectă spiritul islamic subliniază 
două principii, şi anume afirmă transcendența absolută a lui Allah, 


! S. Runciman, op. cit., p. 287. 

? Dictionnaire encyclopédique de la peinture, réalisé par Smeets Illus- 
trated Projects, Weert, 1994, Paris, trad. E. Ganne, J. Méley, M. Passe- 
laigne, H. M. Plateau etc., en colaboration avec First Edition Translations 
Ltd., Cambridge, United Kingdom. 

3 Al Boukari et Mouslim, apud Encyclopédie de l'Islam, t. III, Ed. Li- 
brairie et Imprimerie J. Brill, Leyda şi Paris, ed. A. Picard, 1927, p. 360. 

care nu poate fi cunoscut prin nici un intermediar, şi marchează se- 
pararea netă dintre Acesta şi om, omului nefiindu-i îngăduit a rivali- 
za cu Creatorul său. Din aceste motive, încă de la începuturile isla- 
mului, a existat un refuz al reprezentării creaturilor vii. În civilizația 
pre-islamică, imaginea era considerată o iluzie, un simulacru, o min- 
ciună. Aceste principii au condus spre o artă abstractă, a cărei conse- 
cință este respingerea reprezentării naturii, omului şi animalului. În 
miniaturile persane, efectele de umbră, lumină, perspectiva, rămân 
necunoscute şi nefolosite; culorile sunt foarte vii şi nenaturale, sce- 
nele sunt nerealiste, chipurile-identice. Arta islamică, chiar şi cea 
laică, se ghidează după principiul irealităţii: se preferă o reprezentare 
strâmbă uneia realiste, care ar mânia pe Allah: arta islamică refuză 
mimetismul. Absența imaginii din moschei are două scopuri: unul 
având conotaţie negativă, aceea de a elimina o prezență care s-ar pu- 
tea impune în fața Prezenței invizibile a lui Allah, şi care ar putea în 
consecință deveni o sursă de erori, datorate imperfecțiunii simbolu- 
rilor; celălalt scop, pozitiv, este cel de a afirma prezenţa unui Dum- 
nezeu transcendent, a cărui esență nu poate fi comparată cu nimic, şi 
deci rămâne nereprezentabilă. 

Aniconismul islamic nu este constant cu el însuşi încă de la în- 
ceputurile religiei islamice. Există două tradiţii, dezvoltate paralel, 
hrănindu-se din aceleaşi izvoare. 

Conform tradiției sunnite, pictorul va fi condamnat să dea viață 
creaţiilor sale, ceea ce este imposibil. Ceea ce este foarte important 
de subliniat este faptul că şi Coranul atribuie această putere de a da 
viaţă lui Hristos, Fiul Mariei (Coran, V, 110). Tradiţia menţionează 
că în momentul intrării Profetului în Ka'ba, după victoria asupra 
meccanilor, el a poruncit ca toate imaginile să fie şterse, exceptând o 
reprezentare a Maicii Domnului cu Pruncul Iisus: Şi-a pus mâna pe 
o reprezentare a Mariei ținând pe lisus pe genunchi şi a zis: „ştergeţi 
toate imaginile cu excepţia celei pe care mâna mea o acoperă.” O 
altă tradiţie, foarte curioasă, a păstrat alte cuvinte ale Profetului: „În- 
gerii nu intră în casa în care se găsesc picturi sau câini!” 


! T. Burckhardt, Sacred art in East and West, Ed. World Wisdom, Los 
Angeles, 2003, p. 43. 
Th. Arnold, Painting in Islam, Ed. Dover Publications Inc., New 
York, 1965, pp. 5-7; A. Besançon, op. cit., pp. 88, 91. 

Cealaltă tradiţie, şiită, vede această interdicție impusă imaginii 
ca fiind nefondată, deoarece ea nu apare în Coran, şiiții o consideră 
o reactualizare a perioadei pre-islamice. Aniconismul răspunde 
unei exigenţe, aceleia de a uşura contemplaţia, sau altfel spus, de a 
împiedica sufletul să se piardă în vid. Această interdicţie nu între- 
ține a priori confuzia între imagine şi adorarea altcuiva în afiară de 
Allah (un idol). Pentru aceste motive, şiiții recunosc iconodulia 
creştină. Dacă o statuie, într-o biserică, poate distrage sufletul, ea 
nu va depăşi condiţia unui idol de piatră. Icoana însă este altceva; 
ea se înscrie într-o altă dimensiune. Bizantinii s-au folosit de arta 
aniconică; în secolul al IX-lea, creştinii din teritoriile situate la 
marginea Imperiului şi care se învecinau cu musulmanii vor recur- 
ge la reprezentări aniconice!. Basilica constantinopolitană din Be- 
tleem (basilica Naşterii), decorată în mozaic, este un caz tipic pen- 
tru arta aniconică creştină. Tradiţia islamică atribuie acest condo- 
minium bizantino-islamic califului Omar, cuceritor al Ierusalimului 
în 638; conform acestei tradiții, Omar s-a rugat în absida sudică a 
transeptului basilicii, privind spre Mecca. Celelalte spaţii rămâ- 
neau ale creştinilor, care administrau întreaga basilică. Scenele pic- 
tate aici sunt Sinoadele Bisericii fără personaje, care se rezumă la a 
reda sintetic hotărârile sinodale, atât ale celor ecumenice, cât şi ale 
celor provinciale, locale. Excluzând cadrul arhitectural şi benzile 
ornamentale, aceste scene sunt de fapt inscripții (inscripția în sine 
poate deveni un ornament), reproduceri fidele, la scară monumen- 
tală, a hotărârilor juridice stabilite prin drept canonic la diferitele 
Sinoade. În acest spaţiu ambivalent, mult timp disputat, ele se în- 
scriu ca o mărturisire a Ortodoxiei pe teritoriu străin. Acest mod de 
reprezentare este explicabil în contextul istoric; această tipologie 
va fi fost probabil impusă de tradițiile omayyade, aduse de musul- 
manii ce stăpâneau aceste teritorii în secolele VII-VIII. Aceste 
imagini se feresc să scandalizeze pe musulmani; este totodată şi o 
măsură prudentă contra unor eventuale profanări — imaginile ființe- 
lor sunt intenţionat excluse. Singura imagine iconografică rămâne 
cea a Sfintei Cruci, care deține un loc central. 

Se poate vorbi despre o influență a artei omayyade asupra celei 
bizantine; există numeroase analogii cu mozaicurile Moscheii de pe 


! A. Grabar, Iconoclasmul..., p. 113. 

Stâncă, a lui Abd-el-Malek, din 691. Se poate afirma că mozaicurile 
aniconice de la Betleem adaptează cerințelor creştine principiile ar- 
tei aulice şi religioase musulmane. Acest proces de influență a fost 
în parte facilitat şi de originea semită a populațiilor creştine, uneori 
refractară faţă de imaginea cultică. Întregul ansamblu constă în sa- 
vanta orchestrație a ornamentelor, în armonizarea acestora cu cadrul 
arhitectural şi ordonarea acestor elemente. Deşi decorația murală 
anterioară a palatelor omayyade cuprindea reprezentări figurative, 
iar arta creştină cunoscuse, în cazul mănăstirilor copte din Egipt o 
formă de aniconism apotropaic (uşile şi ferestrele — locuri de trecere 
— erau împodobite cu semne ale Sfintei Cruci, „armă împotriva dia- 
volului”), odată cu Abd-el-Malek, chiar şi în numismatică, în terito- 
riile stăpânite de musulmani, se vor înregistra noi modalități de de- 
corare: cele aniconice, mai precis inscripții însoţite de semne. ' 

Creştinii au fost foarte atenți cu imaginile pe care le-au creat şi 
le-au folosit în cult. Ei au dezbătut îndelung diferențele ce se impu- 
neau între idol (care în primul secol creştin se menţinuse în mentali- 
tatea creştinilor dintre iudei, care îl considerau amenințător pentru 
mântuire, fiind o încălcare flagrantă a Legii Vechi dumnezeiești), 
simbol şi icoană, ca realitate care transcende realitățile naturale. 
Creştinii percepeau capacitatea feței umane de a fi transparentă, de a 
fi icoană a lui Dumnezeu? 

Istoria timpurie a islamului este înregistrată de tradiția orală 
care a fost consemnată în scris mult mai târziu, spre mijlocul seco- 
lului al VIII-lea. Această tradiţie orală şi istoriile care s-au dezvol- 
tat din ea ascund numeroase probleme de interpretare. Conform 
acestor surse, în perioada timpurie a islamului, imediat următoare 
morții Profetului, se pare că reprezentarea figurativă era un lucru 
comun, dacă nu deservea unor scopuri religioase. Nu exista, desi- 
gur, intenţia de a se crea icoane; imaginile figurative erau conside- 
rate ireproşabile; existau hadith-i sau preluări ale tradiţiei orale în 
legătură cu unele gesturi sau cuvinte ale lui Mahomed care con- 
firmă folosirea imaginilor, ca istoria conform căreia Profetul ar fi 
obiectat față de existenţa unor draperii împodobite cu elemente fi- 
gurative în chiar casa-moschee în care locuia, dar a fost mulțumit 


! Ibidem. 
? Pr. Prof. Dr. D. Stăniloae, art. cit., p. 22. 


288 


când din aceleaşi perdele s-au confecționat pernițe pentru rugăciu- 
ne: un iconoclasm din ce în ce mai accentuat începea să ia locul 
acelei indulgenţe care îngăduia reprezentări antropomorfe! Tradi- 
ționala obiecție teologică vis-à-vis de imagine a fost văzută ca o 
formă rigidă de opoziție şi a fost extrapolată şi la reprezentarea zo- 
omorfă. Musulmanii ştiu că „în ziua Judecăţii, pedeapsa iadului se 
va abate asupra pictorului şi el va apela la formele cărora le-a dat 
viață pentru a trăi, dar nimic nu-l va putea ajuta, căci, pictând o 
formă care are viață, el, de fapt, uzurpă funcţia creativă a lui 
Allah.? În acest punct, islamul se desparte de iconoclasmul bizan- 
tin care interzicea reprezentarea lui Hristos şi a sfinţilor şi care ac- 
cepta figurarea unor scene de vânătoare, preluate din hipodrom sau 
de la circ şi din care nu lipseau subiecte însuflețite. 

Aniconismul islamic nu respinge imaginea în sine; eliminarea 
unei reprezentări a divinității are ca motiv teama de a nu cădea în 
idolatrie. „Orice ţi-ai putea imagina că este Allah, întotdeauna te 
vei înşela.” 


8.5 Locul de rugăciune 


„Biserica este Altar al lui Dumnezeu, templu sfânt, locaş de ru- 
găciune, adunare a poporului, trup al lui Hristos, Nume al Lui, mi- 
reasă a lui Hristos care cheamă poporul la rugăciune şi pocăință, 
fiind curățită cu apa Sfântului Său Botez şi stropită cu Sângele Său 
cel scump și gătită ca o mireasă şi pecetluită cu mirul Duhului 
Sfânt” — Sfântul Gherman, Patriarh al Constantinopolului. 

Existenţa unor locuri special închinate lui Dumnezeu este ates- 
tată încă din vechime, şi aceasta demonstrează nevoia omului de a 
aduce închinăciune Domnului nu doar în duh, ci şi în trup. Încă din 
vechime, exista conştiinţa că locul de închinare, templul, este un 
loc special, aparte, un semn vizibil al prezenței divine invizibile. 


! Terry Allen, Five Essays on Islamic Art, Ed. Solipsist Press, Los 
Angeles, 1988, p. 56. 
Th. Arnold, op. cit., pp. 5-7. 

Sfințţenia locului, a obiectelor consacrate cultului devin mărturii 
ale existenţei unei ordini divine.! 

Încă din vremea lui Moise, Dumnezeu a locuit între oameni, 
într-un locaş special construit pentru El şi ales de El („Să-mi faci 
locaş sfânt, şi Voi locui în mijlocul lor” — Ieşire 25, 8 şi Fapte 7, 
47: „ar Solomon i-a zidit lui Dumnezeu casă”). Ideea aceasta a să- 
lăşluirii tainice a lui Dumnezeu într-un loc anume, ridicat în acest 
scop de mâini omeneşti, locaş pe care El Însuşi îl recunoaşte ca fi- 
ind „Casa Mea”, exprimă aplecarea plină de dragoste a lui Dumne- 
zeu față de om, grija Sa şi gestul de a întâmpina pe om în demersul 
său de a-L căuta. 

Între lucrarea lui Dumnezeu şi spaţiul în care se manifestă 
această lucrare (Casa Sa) există o legătură nedesfăcută, căci „cel ce 
se jură pe Templu, se jură pe Cel Ce locuieşte în el” (Matei 23, 21). 

Primii creştini se fereau, din pricina prigoanelor, să-şi manifes- 
te noul cult în public; mai apoi, creştinismul va deveni „disciplina 
arcana”, o religie închisă neiniţiaţilor, gradarea caracterului sacru 
al moscheii a avut drept consecință refuzul accesului necredincio- 
şilor. La începutul epocii umayade, creştinii puteau încă intra liberi 
în moschee (Moawija intra în moscheea din Damasc împreună cu 
medicul său creştin, Ibn Uthăl). Mai târziu, interdictul nu atinge pe 
monoteişti, dar, ulterior, creştinii şi iudeii nu mai au acces; la He- 
bron, ei mai intră încă, cu condiția să plătească o taxă. 

În ciuda caracterului său sacru, moscheea nu şi-a pierdut nici 
atributele de loc public: aici se dezbăteau problemele comunității, 
aici se adăposteau călătorii noaptea.? Încă din timpul vieţii lui Maho- 
med rustica moschee din Medina găzduia reuniuni de educaţie re- 
ligioasă şi instrucţie socială. Deoarece revelațiile lui Mahomed se 
produceau inopinat, în această moschee el o repeta, o completa şi o 
comenta în discuții familiale. În istoria islamului, moscheea este, 
înainte de toate, locul unde credincioşii găsesc cel mai bun loc pen- 
tru rugăciunea-ritual; moscheea va fi, similar bisericii creştine me- 
dievale, o casă comună. Din moschee se proclamă jihadul, Coranul 
promițând Raiul celor care-şi „arată zelul” în casa lui Allah. 


! Pr. Dr. I. Moldoveanu, „Temeiurile scripturistice ale închinării cre- 
dincioşilor în biserică”, în Ortodoxia, an XXI, nr. 6/1978, pp. 439-440. 
? Encyclopédie de l'Islam, t. LL, p. 375. 


* Gaudefroy-Demombynes, op. cit., p. 128. 

Dacă începând cu Solomon, Dumnezeu a avut o casă specială 
de rugăciune — Templul — după înălțarea la Cer a Mântuitorului, 
sfinții Săi Apostoli continuă închinarea la Templu, în paralel cu 
frângerea pâinii, în „casa cea mare” sau în „foişorul de sus” 
(Marcu 14; 15), în lipsa unui edificiu special închinat adunărilor 
primilor creştini, adunări ce purtau numele latinizat al termenului 
grec ce desemna adunarea celor chemaţi (kañàsœ = a chema): ec- 
clesia, comuniunea celor chemaţi la o viață nouă. De aici a derivat 
şi numele locului unde ei se închinau. Imprumutate din arhitectura 
laică, basilicile datează din secolul al IV-lea.! Având în vedere ca- 
racterul de maximă sfințenie al cultului divin public, s-a stabilit, 
încă din vechime, ca acesta să nu mai fie oficiat în case particulare, 
ci într-un locaș sfinţit, special destinat acestui scop. „Precum 
Scriptura nu îngăduie să se aducă în sanctuar nici un vas din uzul 
comun, tot aşa nu se cuvine să fie celebrate cele sfinte în casă 
obişnuită. În Scriptura Veche aceasta este cu totul interzisă; chiar 
Şi în cea nouă (Matei 12, 6; I Corinteni 11, 22-23), suntem instruiți 
că precum nici în biserică nu trebuie să aibă loc o cină obişnuită, 
tot aşa, nici Cina Domnului să nu se facă într-o casă obişnuită.” 
„La început se numeau basilici locuinţele regilor, de unde îşi au şi 
numele, căci basilica însemnează rege, iar basilicile sunt locuințe 
împărăteşti. Acum se numesc basilici lăcaşurile dumnezeieşti, pen- 
tru că acolo se aduc jertfe şi închinare lui Dumnezeu, împăratul tu- 
turor.” Separarea definitivă a creştinilor de evrei s-a produs după 
anul 70, odată cu distrugerea Templului de către Titus“. Denumirea 


! Din secolul al III-lea există dovezi despre edificii ale creştinilor care 
serveau funcţiilor cultice. Origen arată că basilicile creştinilor erau asalta- 
te şi distruse de păgâni, iar Ipolit scrie, în „Comentariu la Daniel”, că 
evreii şi păgânii furau din „casa lui Dumnezeu”. În „Istoria bisericeas- 
că”, Eusebiu atestă prezența unor basilici în Edessa, inundate în 202 
(VIII, 1), apud Pr. Dr. I. Moldoveanu, art. cit., p. 440. 

2 Sfântul Vasile cel Mare, Regulae brevius tractatus interrog., 310, P. 
G., t. XXXI, col. 1303, apud Pr. P. Vintilescu, „Dumnezeiasca Liturghie 
comentată în textul şi oficiul ei”, în B.O.R., an VI, nr. 11-12/1959, p. 1081. 

? Sfântul Isidor, Etimologii, cartea XLV, cap. IV, 11, apud P. Evdo- 
chimov, op. cit., p. 24. 

4 Pr. Prof. Dr. Alex Moisiu, „Biserica, lăcaş de închinare”, în Mitro- 
polia Banatului., an XXII, nr. 5-6/1972, p. 415. 

specială de „casă a împăratului” diferențiază edificiul sacru de ori- 
ce altă construcție, determinându-i şi precizându-i sensul, prin Tai- 
nele săvârşite în acel perimetru. Această denumire coboară în timp 
până în vremea Patriarhilor Vechiului Testament: Cortul Sfânt, 
prototip al bisericii neo-testamentare, este construit după planul fi- 
xat de Dumnezeu pe Sinai în cele mai mici detalii — simbolismul 
său ascunde biserica!. Fiind casă a lui Dumnezeu, biserica devine 
loc al prezenţei şi lucrării treimice: „biserica este casa lui Dumne- 
zeu, şi deşi este alcătuită din lucruri neînsuflețite, ea se sfințește 
prin dumnezeiescul dar şi cu rugăciunile preoțești şi nu este ca ce- 
lelalte case, ci este făcută pentru Dumnezeu, şi pe El Îl are locuitor 
şi în ea sunt slava, puterea şi darul Lui.”? 

Originea termenului islamic ce desemnează moscheea, masjid, 
se regăseşte în limba aramaică, în papirusurile iudaice din Elefan- 
tina, datate în secolul al V-lea. Etimologia trimite la expresia ver- 
bală „a se trânti la pământ”; se pare că desemnează o stea, o coloa- 
nă sacră, sau un „loc de adorare.” Templul iudaic se află la origi- 
nea bisericii creştine, aşa cum am arătat, dar şi a moscheii. Desele 
schimbări de atitudine ale lui Mahomed față de iudei au făcut ca 
moscheea să preia numeroase simboluri pe care Templul iudaic le 
comporta. 

Centru al cultului islamic, istoria moscheilor înregistrează un 
proces continuu al caracterului său sacru, favorizat de adoptarea 
tradiției eclesiale şi mai ales de preluarea cultului sfinților. Carac- 
terul sacru care se ataşează sanctuarelor funerare este de proveni- 
ență creştină; expresia „casa lui Dumnezeu” (bait Allāh), care era 
folosită la început numai în cazul Ka'bei, a putut mai târziu să de- 
semneze orice moschee.“ 


! L, Uspensky, art. cit., p. 412. 

2 Sfântul Simeon al Tesalonicului, Despre biserică şi târnosirea ei, 
cap. 128, p. 120, apud Pr. Prof. Dr. E. Branişte, Liturgica generală, Ed. 
I.B.M.B.O.R., Bucureşti, 1993, p. 389. 

? Siriacul „masjid” este, ca aramaicul „masg&d”, format din cuvântul 
arab, în timp ce etiopianul „mesgâd”, „templu”, „biserică”, poate fi for- 
mat din verb. În vremea lui Mahomed, sensul se modifică, devenind „loc 
unde te arunci la pământ, sadjada. Cf. Nöldeke, Neue Beiträge z sem. 
Sprachno., p. 36, apud Encyclopédie de l'Islam, t. III, p. 362. 

* Corpus iuris di Zaid b. ’Ali, Ed. Griffini, apud ibidem, p. 268. 

Conform tradiției islamice, Mahomed fondează prima moschee 
la Ku”bă, un sat ataşat teritorial de Medina. Istoria relatează despre 
faptul că Profetul urcă pe Ali pe o cămilă, urmând ca în locul în 
care cămila se va opri să ridice edificiul dedicat cultului. Această 
construcție va fi ridicată cu piatră de Harra, iar piatra de temelie va 
fi fost aşezată de însuşi Mahomed, urmând ca Abū Bakr, "Umar şi 
*Uthman să le așeze pe următoarele. Profetul îşi va face un obicei 
din vizitarea acestei ctitorii în fiecare sâmbătă, călare pe un cal sau 
pe jos; încă se mai vede coloana lângă care se spune că se ruga!. 

Deseori, biserici preluate de la creştini au fost transformate; 
uneori, musulmanii se rugau în biserici alături de creştini, dar în- 
dreptaţi în direcția Meccăi (Zain ben "Ali — „făceți-vă rugăciunea 
(salăt) în biserici; nu veți avea nici o pagubă ”y). 

Pe lângă moscheile ce amintesc de Profet, cele ataşate de mor- 
minte ocupă un loc aparte; elemente vechi şi noi se îmbină. De 
mult timp, mormintele strămoşilor şi ale persoanelor considerate 
sfinte deveniseră sanctuare şi fuseseră încet-încet adoptate de Is- 
lam. Acestora li s-au adăugat sfinţii creaţi de Islam. Tendinţa gene- 
rală de a deosebi locurile care se legau de amintiri ce mergeau mult 
înapoi în timp până la fondatorii islamului se concentra, fireşte, pe 
mormintele lor. Începând cu anul 6 al Hegirei, tovarăşii lui Abu 
Bakr au construit, se pare, nu mai puţin de cinci moschei pe locuri 
în care acesta viețuise şi murise. Unele surse menționează dese vi- 
zite ale Profetului la Medina, la mormintele martirilor căzuți la 
Uhud”. Opinia generală favorabilă a determinat apariția rapidă a 
unui cult adus mormintelor, ceea ce a implicat şi construirea unor 
sanctuare funerare. Începând cu secolul al III-lea după Hegira, nu- 
meroase hadith răspund negativ la dilemele legate de cultul mor- 
mintelor: „rugăciunea deasupra unui mormânt este makrūh (opri- 
tă)”. Profetul a blestemat pe iudei şi pe creştini pe patul de moarte 
pentru că ei foloseau mormintele profeților lor drept locuri de cult. 
Acest hadith arată de ce la începutul islamului mormântul lui Ma- 
homed nu era accesibil. Polemica nu se va încheia curând; totuşi, 


! Encyclopédie de l'Islam, p. 364. 

? Corpus iuris di Zaid b. 'Ali, Ed. Griffini, apud ibidem, p. 268. 
* Wakidi-Wellhausen, Cronica, p. 262, apud ibidem, p. 370. 

4 Bukhări, Salāt, b. 52, 48, 55, apud idem. 

vechiul obicei pre-islamic va deveni islamic. Exegeţii (al Nawawi 
şi al Askalani) vor interpreta moderat de aici înainte acest hadith, 
afirmând că este interzis numai un cult exagerat al morților, motiv 
pentru care niciodată nu se va folosi un mormânt drept qibla, în 
timp ce o moschee se va putea construi în vecinătatea unui mor- 
mânt, fără a se întina: astfel apare un nou tip de moschee, cea fune- 
rară. Termenul prin care este desemnată această moschee este 
Kubba, termen care mai târziu se va aplica cupolei care de obicei 
acoperea mormântul şi care ajunge în acest fel să desemneze sanc- 
tuarul unui sfânt.! Un alt termen care desemnează capela unui sfânt 
este makâm. Obiceiul de a utiliza o Kubba (= cupolă) deasupra 
mormântului sfinților era înrădăcinat pe teritoriul bizantin, unde 
bisericile funerare aveau întotdeauna o cupolă. Însă termenul ce 
desemnează în sens propriu sanctuarul funerar este mashhad, de- 
numire ce trimite exact la locul unde un sfânt este venerat, şi, prin- 
tre mormintele islamice, face referire directă la mormintele Profe- 
tului, ale familiei sale şi ale tovarăşilor săi.? 

După moartea Profetului, al-Walid dărâmă casele femeilor 
acestuia, aflate în vecinătatea mormântului său: mormintele lui 
Mahomed, ale lui Abu Bakr şi Umar sunt înconjurate de un zid 
pentagonal, deasupra căruia se va înălța mai târziu o cupolă; an- 
samblul va purta denumirea de rawda — grădina. În general, acest 
tip de moschee tombală era considerată sacră; ele devin locuri de 
pelerinaj, şi, mai mult, similar cu practica creştină, ele adăpostesc 
părticele din trupurile sfinților Coranului, care sunt venerate (capul 
lui Husein la Cairo, profetul Salih la Akka, al lui Shu'aib şi al fii- 
cei sale, al lui Hud, la Damasc)” . Numele lui Al-Walid, califul care 
a arabizat administraţia în defavoarea populațiilor de religie nemu- 
sulmană, se leagă de ctitorirea Marii Moschei din Damasc, pe un 
loc din centrul oraşului, unde se ridicaseră pe rând un templu dedi- 
cat lui Jupiter, apoi un sanctuar al unui zeu sirian, care cedase locul 
unei basilici a Sfântului loan Botezătorul. Aici şi-au instalat mu- 


! Ibn Djubair, Rihla, p. 114, 115, cf. Dozy, Supplément, apud ibidem, 
p. 371. 

? Herzog-Hanch, Realenzyclopădie, t. III, p. 784; van Berchem, Cor- 
pus inscr. arab., t. 1, nr. 32, 63, 457, 544, apud idem. 

* Wiistenfeld, Medina, p. 66, 72, 78, 89, apud idem. 

sulmanii primul lor oratoriu; în 705, Al-Walid decide să con- 
struiască o moschee pe măsura capitalei: artiştii vin din Constanti- 
nopol, materialele şi mâna de lucru sunt aduse din Egipt. O parte a 
lăcaşului creştin este păstrată; o cupolă este înălțată deasupra tran- 
septului şi o curte largă, cu portice, se întinde în partea de Nord a 
sălii de rugăciune. ' 

Cea mai evidentă trăsătură a arhitecturii islamice este concen- 
trarea asupra interiorului. Din lipsa accentului pus pe apariţia exte- 
rioară, orice structură este de obicei ascunsă de clădiri adiacente. 
Dacă fațada este totuşi vizibilă, sunt rare cazurile în care aceasta să 
ofere ceva indicii despre dimensiunile, forma sau funcția clădirii. 
„Forma adevăratei arhitecturi islamice este arhitectura ascunsă, 
adică acea formă de a construi care să fie privită din interior, strâns 
legată de această idee va fi o alta, şi anume absenţa unei forme ar- 
hitecturale specifice unei anumite funcționalități.”? Majoritatea 
formelor arhitectonice din arta islamică pot fi adaptate la diferite 
scopuri. Extrapolând, structuri încetățenite pentru anumite funcțio- 
nalități pot primi multiple formulări. Arhitectura islamică merge pe 
principiul ascunderii principalelor trăsături în planul interior, este o 
arhitectură care nu-şi schimbă cu uşurinţă formulele consacrate de 
tradiţie, ci tinde mai degrabă să-şi adapteze funcționalitățile la for- 
mele preconcepute. 

Moscheea are rareori o dispunere orientată către un anume punct, 
iar punctul fizic al orientării diferă de direcția funcțională. În gene- 
ral, aceste edificii sunt întruchipări ale unei logici a direcției total 
contradictorii raportate la cea europeană. Aceasta pentru că arhitec- 
tura islamică nu caută acel echilibru al artei europene; în acest fel, 
devine simplă orice modificare adusă unui ansamblu cultic. 

Un caz deosebit îl constituie moscheea de pe stâncă din Ierusa- 
lim (691), datorată lui Abd-el-Malek. Particularitatea acestui locaş 
este similaritatea sa arhitectonică cu locaşurile de cult creştine: 
structura sa este poligonală, iar poziţia este privilegiată — este ridi- 
cată pe „un loc sfânt”, „stânca lui Avraam”. Influențele care se ob- 


! Ch. Diehl / G. Margais, Histoire du Moyen Age (Le Monde Oriental 
de 395 à 1081), t. III, Presses Universitaires de France, Paris, 1944, p. 339. 

2 Ernst J. Grube, „What is Islamic Architecture?”, în Architecture of 
the Islamic World, nr. 4/1978, Thames & Hudson, p. 38. 

servă la acest edificiu sunt de provenienţă creştină palestiniană, în- 
cepând cu ideea de a asocia un sanctuar cu un loc considerat sfânt, 
continuând cu forma — o construcţie de plan central, ce aminteşte 
de primele basilici creştine centrate, mai ales poligonale. Tendinţa 
musulmanilor de a-i imita pe creştini este evidentă: Abd-el-Malek 
a construit o replică musulmană la locaşurile de cult creştine. De- 
corul Moscheii de pe Stâncă, datat la 691, este o mărturie despre 
cum era concepută arta islamică la sfârşitul secolului al VII-lea. 
Foarte marea asemănare a acestui prim ansamblu islamic cu basi- 
lica Naşterii din Betleem a condus pe cercetători la concluzia că 
există strânse legături între cele două edificii cultice, mai ales dacă 
se ţine cont de localizarea lor apropiată.! O posibilă explicaţie ar 
putea fi faptul că basilica Naşterii, abia zidită, reprezenta o mărtu- 
risire de credinţă care în ochii musulmanilor devenea un adevărat 
model, având în vedere lipsa unui program iconografic, a unui 
„subiect” figurativ, narativ sau simbolic; acest model va fi preluat, 
însă preluările se vor sfârşi aici. Fiind puşi în situaţia de a decora 
pereţii unei moschei, musulmanii vor crea un tipar, pornind din 
acest moment, care va fi mereu valabil: nici o reprezentare a unei 
ființe însuflețite nu va mai împodobi vreodată aceşti pereţi. Ca o 
compensație, este permisă decorația vegetală (ornamente florale 
inspirate din tradiția sasanidă şi greco-romană). Din acest moment, 
se va supralicita importanţa atribuită elementului decorativ, care 
pentru creştini se rezumă la a acoperi zone limitrofe, secundare ca 
importanță: cornişe, arce. În același timp, viziunea musulmană va 
evolua spre o reprezentare a naturii părăsite de om şi animal: mari 
peisaje cu stânci, arbori, arhitecturi..., viziune care nici nu este 
măcar originală. Sorgintea acestui tip de decor trebuie căutată în 
picturile murale ce împodobeau casele romane şi care încercau să 
reproducă atmosfera unor locuri celebre sau pitoreşti.? 

Este interesant de studiat sfințenia şi modul în care aceasta se 
răspândeşte, „molipsind” tot ceea ce întâlneşte: în acelaşi fel în 
care un sfânt sfințea moscheea funerară care îl acoperea, tot la fel, 


1M. van Berchem, The Mosaics of the Dom of the Rock at Jerusalem 
and of the Great Mosque at Damascus; H. Stern, Byzantion, XI, 1936, p. 
122 sq., apud A. Grabar, Jconoclasmul..., p. 123. 

2 A. Grabar, Iconoclasmul..., p. 124. 

Şi aceasta avea o acțiune salutară asupra unui defunct. De aici s-a 
născut obiceiul ca cei bogaţi să-şi ridice, încă din timpul vieții, de- 
asupra mormintelor, o Kubba, care găzduia deseori solemne reci- 
tări din Coran. 

A ridica o moschee însemna un act pios; există chiar un hadith, 
care păstrează cuvintele lui Mahomed: „Celui ce construieşte o 
moschee, Allah îi construieşte o casă în paradis.” Unii exegeţi au 
adăugat şi alte cuvinte: „cel ce face astfel va vedea faţa lui Allah.” 

Ca loc dedicat exclusiv rugăciunii, moscheea se identifică drept 
„casa pe care Allah a permis să fie ridicată şi în care numele Lui să 
fie rostit” (Coran, IV, 36), adică constituită pe cultul Lui prescris 
de legea coranică pentru acțiuni cultice (manasik), sau pentru reu- 
niuni în vederea rugăciunii (djama 'ar). 

Arhitectura islamică accentuează aspectul funcțional al elemen- 
telor clădirii, preluând masivele împingeri ale zidurilor, conferind 
ansamblului o unitate organică. De fapt, cele mai importante ele- 
mente arhitecturale islamice sunt arcadele şi bolțile. Decupajul ar- 
celor nu are legătură cu construcția; funcționalitatea lor este nulă. 
Nici un calcul despre forța împingerii sau a rezistenței nu a deter- 
minat forma arcelor, traseul lor curbat, numai tradiția şi fantezia 
sunt sursele lor, iar unica lor logică este logica ornamentului.” Ti- 
purile de arce mai folosite sunt cele în plin cintru, realizate dintr-o 
singură trăsătură de compas, cele alungite, al căror punct de fugă 
este amplasat undeva deasupra semicercului central, deformându-i 
vârful, arcul roman (mai ales pe teritoriul african), arcul polilobat, 
de origine orientală, transmis şi în perimetrul bizantin, de unde 
este preluat de arta islamică. 


! Corpus iuris di Zaid bin ‘Ali, ed. Griffini, p. 276, apud ibidem, p. 372. 

2? Cf. Chron. Mecca, IV, 164, apud Encyclopédie de l'Islam, t. II, p. 
379: Salat cotidiană devine meritorie dacă este făcută într-o moschee, 
pentru că moscheea are şi o dimensiune universală care oglindește în sine 
comunitatea credincioşilor. O salat la moschee valorează cât 20 sau 25 de 
salat făcute acasă, izolat. Există, în acest sens, hadith-i care blamează ru- 
găciunea particulară: „cel care îşi face salat-ul acasă abandonează sunna 
Profetului lor.” - Muslim, Masādjid, b 44. 

3 G. Margais, Manuel d'art byzantin, vol. I, ed. A. Picard, Paris, 1926, 
p. 63. 

Decorul nu subliniază liniile de forţă ale ansamblului, balanța 
şi contrabalanța descărcărilor şi presiunilor. Din perspectivă mu- 
sulmană, cele două planuri —al realităţii şi al imaginarului — pot fi 
confundate: coloanele pot într-adevăr să preia greutatea bolților şi, 
în mod artificial, li se conferă o stare de tensiune care este anihilată 
de echilibrul imobil atribuit de diafanele arabescuri şi stalactite 
sculptate care dezvăluie numeroase fațete, pe care jocul luminii cu 
piatra sau stucul îl transformă în bijuterie. Lumina face ca piatra să 
pară de cristal, să devină fluidă; ea pare transparentă, iar de sub 
această transparență luminează însăşi Lumina lui Allah, care rezidă 
ascuns în toate lucrurile. 

La această atmosferă contribuie şi numeroasele coloane, ale că- 
ror capiteluri sunt adevărate muzee păgâne şi creştine (frunze de 
viță, struguri, acanți corintieni) cu unele structuri autentic musul- 
mane (abace împodobite cu inscripții sufite în relief, care se pre- 
lungesc pe pereți sau pe fusul coloanei). 

Moscheea este de fapt o sală rectangulară, hipostilă, precedată 
de o curte înconjurată de portice pe trei părți. Originea acestei so- 
luţii arhitectonice alunecă în timp până în momentul în care Maho- 
med se reunea cu mica sa comunitate pentru rugăciunea comună: 
locul lor de întrunire, păstrat prin tradiție, păstra aceleaşi elemente 
arhitecturale: era o curte, în casa Profetului, cu un soi de hangar la 
un capăt, care adăpostea pe credincioşi sub un acoperiş simplu, din 
crengi sprijinite pe trunchiuri de palmier. Este acceptat astăzi fap- 
tul că aici se pot percepe elementele esenţiale ale templului musul- 
man.! Cele mai vechi texte prezintă primele moschei conforme 
acestei ordonări rudimentare. Tot ele semnalează modificările suc- 
cesive care vor conduce la un plan mai complicat. Astăzi nimeni 
nu se mai îndoiește că basilicile creştine care au fost adaptate cul- 
tului arabilor cuceritori vor fi inspirat aceste dispoziţii arhitectoni- 
ce uşor de conciliat cu planul primitiv al moscheii. 

Curtea interioară comportă o fântână centrală, unde credincioşii 
îşi fac abluţiunile ce preced rugăciunea. Uneori, fântâna este aco- 
perită de o mică cupolă, care aminteşte de forma baldachinelor în- 


! Strzygowski et van Berchem, Amida, apud ibidem, p. 17. 

tâlnite deasupra mesei Altarului din bisericile creştine!. În general, 
moscheile vor deveni mai bogate şi vor etala, cu timpul, o structură 
mai îngrijită, mai studiată: coloane de marmură vor înlocui trun- 
chiurile de palmier, plafoane de lemn decorat, galerii placate de-a 
lungul zidurilor vor marca întreaga curte. Aceste modificări vor 
lăsa intact planul general pe care l-au consacrat Profetul şi primii 
săi credincioşi. Berberii vor prefera curtea (cahn) pătrată sau drept- 
unghiulară, înconjurată pe două sau trei laturi de galerii (moujan- 
nabât), din care se deschide, în toată măreţia sa, sala de rugăciune 
(beit ec-salăât), sala hipostilă, formată din nave paralele cu axa mo- 
numentului. Una dintre inovațiile pe care moscheea le datorează 
basilicii creştine este lărgirea navei centrale. Uneori tavanul acestei 
nave era supraînălțat, navele laterale rămânând în număr variabil, 
dar, în general, mai mare decât într-un edificiu creştin (în Cartagi- 
na, basilica lui Damous el-Karita avea nouă nave); o altă caracte- 
ristică este întâlnirea în unghi drept a navei principale cu o alta 
transversală, de aceleaşi dimensiuni, care astfel alungea zidul din 
spate, zidul giblei din sala de rugăciune. Aceste două nave inter- 
sectate transformă planul, rezultând forma unui T, aşezare pe care 
unele biserici, ca San Paul-hors-les-Murs din Roma sau basilica 
Naşterii din Betleem au cunoscut-o.” Spaţiul pătrat care rezultă din 
îmbinarea celor două nave va fi surmontat de o cupolă (o altă pre- 
luare bizantină). Sub această cupolă, la mijlocul zidului-fundal se 
află mihrab-ul, nişa destinată să orienteze pe credincioşi spre Mecca. 
Originea mihrabului este mult dezbătută; una din variantele plauzi- 
bile este cea care derivă mihrabul din absidele basilicilor, el fiind o 
„absidă atrofiată,” redusă la proporţiile unei nișe. Apropierea este 
valabilă, ținând cont că primele temple musulmane nu aveau mih- 
rab. Deşi cuvântul „mihrab” apare în Coran, nu-i putem atribui în 


! Pe acest model paradisiac este construită locuința, având curtea inte- 
rioară împrejmuită din toate părțile de ziduri şi grădina din care nu lipseş- 
te fântâna. 

2 G. Margais, op. cit., p. 19. 

? Van Berchem, Notes d'archeologie musulmane, 1891, p. 21, apud G. 
Margais, op. cit., p. 19; 

G. Demombynes, op. cit., p. 259. 

versetele revelate sensul pe care i-l dăm astăzi. Nişa mihrabului a 
fost o inovație a umayadului Omar ben Abd-el-' Aziz (717-720); alți 
cercetători susțin că primul mihrab este cel al moscheii din Medina, 
construită între 709-711! Ca orice noutate, a șocat pe rigoriști; ca 
urmare a folosirii sale s-a găsit un hadith al Profetului, care arată că 
apariția mihrabului care face ca moscheea să semene cu biserica este 
un semn al iminentei Judecăţi de Apoi. Mihrabul, nişa goală care nu 
conține nici o imagine devine punctul de maxim interes. El este un 
fel de „busolă mistică”, întotdeauna îndreptat spre Mecca. În for- 
mulele mai dezvoltate, acesta este tratat ca o versiune „în mic” a 
cosmosului, cu structura raiului sugerată de un desen complicat, al 
cărui ancadrament este porțiunea cea mai decorată a unei moschei. 

Minaretul, turnul zvelt prevăzut cu unul sau mai multe balcoane în 
care muezinul urcă pentru a chema poporul de cinci ori pe zi la ru- 
găciune era inițial un turn scund de piatră, care prelua modelul sirian 
pre-islamic, preluat şi de creştini. Acestui tum i s-au adăugat etaje, 
apoi forma sa a devenit poligonală şi mai târziu, cilindrică. Stabilitatea 
sa — ajunge la înălțimi de 70 m — este asigurată de sistemul de etaje 
suprapuse ale căror dimensiuni scad pe măsură ce se înalță.” 

Modelele desenate pe pereții moscheilor sunt aşezate astfel în- 
cât în locul cel mai înalt al peretelui ele să dispară, să devină un 
punct, simbol al infinitului ce implică prezența divinității. Conflu- 
ența acestor modele şi felul în care ele interferează şi se integrează 
în arhitectură fac accesibil scopul spiritual al moscheii: muquarne- 
le”, elemente arhitectonice ce asigură trecerea dintre spațiul curb şi 
cel liniar, au şi ele o încărcătură spirituală echivalentă. Ele articu- 
lează liniarul (terestrul) cu realitatea divină (spațiul circular), atră- 
gând atenţia celui ce se roagă. În cosmologia islamică, pătratul 
aminteşte de pământ, de lumea materială, iar cercul, de sfera divi- 
nă, spirituală. 


! G. Lowthian Bell, Ukhaidir, p. 168; Lammens, Ziad ben Abihi, op. 
Rivista degli Studi Orientali, IV, nr. 1, 1911, p. 246, apud ibidem, p. 20. 

2 Idem; G. Margais, op. cit., p. 26. 

* Muguarnele sunt sculpturi sau alveole prismatice (sau sferice) ce 
atârnă împodobind volumetria arhitecturii unei moschei pe care vrea să o 
sublinieze; ele decorează bolțile sau formează cornişe (pandantivi). Acest 
element arhitectural s-a răspândit în Islam începând cu secolul al XI-lea. 

Simbolurile islamice au fost, în mare parte, preluate de la creş- 
tini. Ca şi moscheea, biserica este expresia unirii nezdruncinate din- 
tre comunitatea credincioşilor (sinaxa), locaş şi prezenţa lucrătoare a 
Treimii. Din Biserică, casa lui Dumnezeu prin excelenţă, instituită 
prin momentul special al Cincizecimii, se răspândeşte învățătura 
Mântuitorului, prin Duhul. Căci în biserică, oricât ar fi de modestă 
ca întindere spaţială, pe Sfântul Altar se află mereu Hristos, Care ră- 
mâne pururi cu noi, primindu-ne rugăciunile şi sfințindu-ne! Pe 
ideea de unitate se bazează şi comunitatea musulmană, care îşi gă- 
seşte în lăcașul de cult adăpost nu numai în momentele în care are 
nevoie să se roage, ci şi când vrea să înveţe, să dezbată probleme 
de interes general sau, pur şi simplu, să se ferească de răcoarea 
nopții. 

Cuprinzând în sine cele sensibile şi cele cereşti, biserica este lo- 
cul unde se contopesc tainic două lumi, este locul unde continuă lu- 
crarea de mântuire a lui Hristos, până la sfârşitul timpului. „Bise- 
rica este cerul pe pământ, în care locuieşte Dumnezeul Cel Ceresc”, 
dar este şi „cer pământesc; în acest spaţiu, Dumnezeu sălăşluieşte şi 
se plimbă”. (Sfântul Gherman al Constantinopolului). Sfântul Ma- 
xim Mărturisitorul şi Sfântul Sofronie, patriarh al Ierusalimului, 
văd în biserică imaginea lumii spirituale, manifestată prin cea sen- 
sibilă, viziune ce anulează semnificaţia cosmică a bisericii ca icoa- 
nă a lumii create: biserica este imagine a Bisericii, a întregii creații. 
În acest sens, planul unei biserici urmăreşte încercarea de a corela 
dimensiunea umană la cea a infinitului. Planul original al bisericii 
respectă planul templului ideal al Ierusalimului ceresc?. În virtutea 
acestui fapt, fiecare biserică este axis mundi, este actualizarea unui 
centru al lumii, un spațiu ordonat şi bine centrat, dovadă clară a 
unei existențe sacre. În acest loc, creştinii se întâlnesc cu viziunea 
islamică a moscheii ca imagine coranică a raiului, a Grădinii Ferici- 
rii Supreme, unde izvorăsc apele bucuriei şi locuiesc îngerii. Însă 
caracteristica esenţială a paradisului coranic (janna) este de a fi se- 
cret şi ascuns, de a corespunde lumii lăuntrice. 

Orice locaş de cult semnalează un loc în care prezenţa lui Dum- 
nezeu se afirmă concret, chiar dacă nevăzut. Ca părticică a lerusa- 


! Pr. Prof. Dr. A. Moisiu, op. cit., p. 418. 
2 P, Evdochimov, op. cit., p. 120-122. 

limului ceresc, biserica anticipează încă de aici şi de acum, făcând 
astfel într-un anumit fel prezentă, dumnezeirea şi slava acesteia. 

„Biserica este în lume şi lumea în biserică în parte ca realitate, 
în parte ca devenire sau forță dinamică, transformatoare.”"? Ca rea- 
litate dinamică, biserica imprimă şi mădularelor ei puterea de creş- 
tere, care înlesneşte unitatea. Ca supremă sinteză între Dumnezeu 
şi lume, Hristos este singurul capabil să anuleze distanța dintre 
cele două realități. Biserica este locul prin excelenţă în care Dum- 
nezeu coboară pentru a întâlni pe omul care prin efort şi prin har, 
se înalță.” 

Biserica rezumă istoria mântuirii. Venirea Mântuitorului pe pă- 
mânt şi stabilirea unui nou aşezământ duce la sesizarea faptului că 
lăcaşul de cult este apt să unească Cerul cu pământul, căci credinci- 
oşii sunt „împreună cetățeni cu sfinţii, casnicii lui Dumnezeu” (Efe- 
seni 2, 19). Învierea lui Hristos este mutație ontologică ce implică 
trecerea, ridicarea la cer cu trupul. Hristos părăseşte mormântul fără 
a rupe peceţile, aşa cum a ieşit din sânurile Maicii Sale. Biserica este 
acest mormânt intact care semnifică posibilitatea trecerii omului de 
la pământ la cer, căci Dumnezeu a sfințit sânul din care se naşte 
Hristos, dar şi mormântul din care ne-a născut pe noi la Viaţă.“ 

Biserica este imanentul care are în ea transcendentul, comuni- 
tatea Treimică de persoane, plină de o nesfârşită iubire față de 
lume, întreținând în aceasta o continuă mişcare de autotranscende- 
re prin iubire” Sub bolta bisericii, credincioşii se află la ospățul 
împărăției, în cămara de nuntă a Tatălui ceresc — ei sunt în cer, deşi 
pe pământ, aparțin simultan celor două „spaţii”, unindu-le întru 
Hristos: „În biserica slavei Tale stând, în cer ni se pare a sta.” La 
confluența lumii văzute cu cea nevăzută, ca mărtune sensibilă a 
unei prezenţe şi lucrări divine, biserica face vizibil, prin mijloacele 
artei sacre, sfatul cel veşnic al Sfintei Treimi, acela de a se pleca 


! L. Uspensky, art. cit, p. 317. 

2 Pr. Prof. Dr. E. Branişte, „Biserica şi Liturghia în opera Mystagogia a 
Sfântului Maxim Mărturisitorul”, în Ortodoxia, an XVI, nr. 1-3/1981, p. 18. 

* Ibidem, p. 21. 

4 Pr. Prof. I. Moldovan, art. cit., pp. 439-440. 

5 Ibidem. 

* Troparul Utreniei Postului Mare, Triod, 1945, p. 130. 

cerurile şi de a veni în lume Fiul. Hristos coboară în lume pe trep- 
tele de lumină pe care creştinul este chemat să urce:este scara lui 
Iacob şi Crucea Învierii. Biserica sensibilizează vederea lui Dum- 
nezeu, făcându-L accesibil: Îl vedem în biserică pe Hristos: bi- 
serica devine astfel semnul concret al unei viziuni cereşti, care reu- 
neşte în sine pe credincioşi, nediferențiind lucrurile pe care le adu- 
nă, centrându-le şi orientându-le spre acest Centru. Lumea în sine, 
aşa cum a fost creată de Dumnezeu, este oglindire a bisericii, este 
oglindire a imaginii cereşti, iar acest aspect este cel mai bine ob- 
servat în arhitectură. „Este un lucru minunat că, în micimea ei, bi- 
serica este asemenea unui cuprinzător univers... Cupola ei înălțată 
este asemenea cerului cerurilor... Ea se odihneşte solid pe partea ei 
inferioară. Arcurile ei reprezintă cele patru laturi ale lumii...” 

Caracterul cosmologic al bisericii implică prezenţa vie şi lucră- 
toare a lui Dumnezeu în ea, căci ea încifrează în sine imaginea ope- 
rei lui Dumnezeu. Biserica este un „laborator” unde omul îşi lucrea- 
ză mântuirea. Pe drumul sinuos care duce la cer există, cu necesitate, 
locul unui popas dinamic: biserica. Doar ea poate orienta corect pe 
drumul ascendent-luminos al mântuirii, al aflării lui Hristos. 

Biserica este finalizarea acțiunii mântuitoare a Fiului lui Dum- 
nezeu în lume. Coborârea Sfântului Duh conferă existență reală bi- 
sericii, punând „începutul sălăşluirii trupului îndumnezeit al lui 
Hristos în fiinţele umane.” 

Pentru iudei, slava dumnezeiască era legată de Templu, care 
prefigura pe Hristos; după întrupare, slava este văzută exclusiv în 
persoana Mântuitorului Hristos. Sfântul Evanghelist Ioan priveşte 
întruparea ca pe o sălăşluire a unui cort într-un anumit loc (eoxn- 
vOoEv), referindu-se la „Noul Cort al Mărturiei” care s-a stabilit în 
lume? Cortul arătat lui Moise pe Sinai era o prefigurare a însuşi 
Cuvântului „în care se cuprind, înainte de creaţie, chipurile tuturor 
creaturilor, iar după creaţie şi opera mântuitoare a Fiului lui Dum- 
nezeu, înseşi creaturile readunate în El.” Marea idee pe care o adu- 
ce în Prolog Evanghelia a IV-a are de fapt un caracter cultic: lisus 


! P, Evdochimov, op. cit., p. 125. 
? Pr. D. Stăniloae, op. cit., p. 341. 
3 Pr. I. Moldovan, art. cit., p. 429. 

Hristos este locul de închinare al creştinilor. Este motivul pentru 
care biserica nu mai este chip al lui Hristos, ci devine asemănătoa- 
re Lui, devine mireasă a Sa. Înlocuirea Templului din Ierusalim cu 
Arhetipul Însuşi după care a fost făcut/construit — Hristos — nu în- 
lătură şi nu desfiinţează lăcaşul de închinare ca atare, ci îi conferă 
o nouă strălucire, mai luminoasă, relația nou stabilită între creştini 
şi Hristos necunoscând distanța care exista între Dumnezeu şi po- 
porul iudeu.! Începutul operei de ridicare a omului prin har este re- 
facerea Templului, căci, prin Înviere, Mântuitorul a rezidit Tem- 
plul Trupului Său, care este Unica Temelie a Bisericii (I Corinteni 
3, 11); Hristos nu este numai temelie, ci şi ziditor al bisericii Sale: 
„Voi zidi Biserica Mea” (Matei 16, 18). 

„Vrând să izvodească un chip al frumuseţii absolute şi să arate 
în mod vădit îngerilor şi oamenilor puterea artei Sale, Dumnezeu a 
făcut-o într-adevăr pe Maica Sa preafrumoasă. A reunit în ea fru- 
musețile parțiale pe care le-a împărțit celorlalte făpturi şi a făcut-o 
obştească podoabă a tuturor ființelor, văzute şi nevăzute, sau, mai 
curând, a făcut din ea un amestec al tuturor desăvârşitelor împliniri 
dumnezeieşti, îngereşti şi omeneşti, o frumuseţe sublimă care îm- 
podobeşte cele două lumi, ridicându-se de la pământ la Cer, tre- 
când chiar dincolo de acesta din urmă.” Maica Domnului este 
icoană a bisericii, căci ea a cuprins la sân dumnezeirea. Pentru 
Sfinţii Părinţi, ea este „Femeia înveşmântată în soare”, este „întru- 
parea” tainei iconomiei divine: ea este Theotokos, cea care a dat 
trup Dumnezeirii, aceea care în iconografie tronează deasupra Al- 
tarului (Maica Domnului Platytera). Biserica a fost constituită con- 
cret prin coborârea Sfântului Duh. Maica Domnului a devenit bise- 
rică a Celui Preaînalt tot prin coborârea Duhului. Pogorârea Sfân- 
tului Duh peste Fecioara Maria la Bunavestire este un act sfințitor 
ce simbolizează şi apropie, în istoria mântuirii, actul Cincizecimii. 
Sfânta Fecioară este scara pe care Hristos S-a coborât la noi. În lu- 
mina harului, Preacurata este Chivot al Legii celei Noi, în care 
Hristos vine să se sălăşluiască. Ea este locul consacrat în care 


! Ibidem. 
2 Sfântul Grigorie Palama, In dormitionem, în P.G., 151, 468, A.B., 
apud P. Evdochimov, op. cit., p. 129. 

Dumnezeu coboară.! Această imagine a cuprinderii Celui Necu- 
prins în sânul Maicii este exprimată de Patriarhul Proclu al Con- 
stantinopolului: „Bucură-te, catedrală, că în sânul tău Fiul lui 
Dumnezeu se hirotoneşte preot!” Textul de la Fapte 1, 13-14 arată 
strânsa legătură dintre taina veşnicei feciorii a Maicii Domnului şi 
taina bisericii ca locaş de închinare. Prezenţa binefăcătoare şi lu- 
crarea sfințitoare a Domnului care şi-a aflat sălaş în mod corporal 
în sânul feciorelnic al Maicii consacră acest sân drept un nou chi- 
vot al Mărturiei. În lipsa prezenţei trupeşti, tangibile a Mântuitoru- 
lui, ucenicii Săi, în aşteptarea pogorârii Duhului, au în mijlocul lor 
vasul minunii negrăite, în care se păstrează mireasma lui Hristos 
din ceasul Buneivestiri, ucenicii au în mijlocul lor Biserica virtua- 
lă.? În ziua Rusaliilor, încăperea luminată de limbile de foc se 
identifică tainic cu „sânul în care Fiul Se hirotoneşte preot.” 
Aceste analogii stabilite între Fecioară şi biserica — lăcaş duc la 
concluzia că sfințenia bisericii în care se săvârşeşte prefacerea eu- 
haristică nu trebuie privită ca o măreție copleşitoare, vagă şi im- 
personală, ci ca o realitate divină care atrage împărtăşind, aseme- 
nea unei vibrații sufleteşti materne, o căldură şi o lumină prin care 
străbat razele iubirii” 

„Biserica este icoana bunurilor viitoare” (Sfântul loan Damas- 
chin), ea întreține viața, lucrată în Sfânta Treime şi împărtăşită cre- 
dincioşilor. Conform Epistolei către Evrei 12, 22-24, între cele pă- 
mânteşti şi cele cereşti nu există distanță, căci, odată cu venirea 
Fiului lui Dumnezeu în lume, cerul este pe pământ şi pământul 
este sfințit. Biserica este o icoană a viitoarei împărății. De aceea, 
ceea ce vedem acum „ca în ghicitură, în oglindă”, vom putea cu- 
noaşte în zorii celei de-a opta zile, a venirii celei de-a doua a lui 
Hristos, prima zi a veşniciei. Simbolistica Împărăției Cerurilor asi- 
milată bisericii pregăteşte primirea celor nevăzute nemijlocit. Sim- 
bolul evidenţiază prin materie, în Taine, făcând sensibilă icoana 
Împărăției spre care alergăm „cu frică şi cu cutremur.” Folosin- 
du-se de materie, biserica înalță spre chipurile cele negrăite. „Noi 
nu suntem în stare să ne ridicăm la contemplarea lucrurilor spiritu- 


! Pr. I. Moldovan, art. cit., pp. 435, 436. 
2 Ibidem, p. 441. 
? Ibidem, p. 437. 

ale fără un ajutor oarecare, şi de aceea, ca să ne ridicăm, avem ne- 
voie de ceea ce ne este înrudit şi de aceeaşi natură”, arată Sfântul 
loan Damaschin, în primul său „Tratat pentru apărarea icoanelor”. 
În biserică, materia este transfigurată, ea devine modalitate de 
înțelegere a Împărăției cereşti încă din timpul acestei vieţi. Toate 
scop, al înălțării spre cele inteligibile. Deşi făcute de mâini ome- 
neşti, lucrurile sfinte au puterea Duhului. Aşa cum cultul vechi-tes- 
tamentar era un simbol al celui actual, tot astfel, actualul cult prefi- 
gurează pe cel al Împărăției veşnice.! În dubla sa calitate de cer şi 
pământ nou, transfigurat, biserica este icoană a Ierusalimului Ce- 
resc;2 această calitate conferă Părinților autoritatea de a formula 
canoane, în privința construcției şi a pictării, dar ele sunt atât de 
generale, lăsând loc lucrării harului, încât, de fapt, nu arată precis 
unde trebuie plasată una sau alta dintre temele iconografice sau 
cum trebuie să fie acestea înfăţişate, aceste jaloane care lasă loc 
mişcării libere se transmit prin Tradiţia vie a Bisericii. După Euse- 
biu de Cezareea, biserica corespunde serviciului divin, este con- 
struită după chipul bisericii nevăzute. Totodată este Casa lui Dum- 
nezeu în care El este prezent, este locul unde Dumnezeu „petrece 
toate în toți.” Printr-o astfel de biserică, vălul este ridicat şi Ierusa- 
limul Ceresc se vădeşte în toată splendoarea sa. Biserica este ima- 
ginea Împărăției spre care lumea este condusă prin Biserică.” 


8.6 Poziționarea lăcaşului de cult 


Lumea are un sens clar încă de la creaţie. 

Acest sens este împlinit în unirea cu Dumnezeu, /heosis, obți- 
nută numai în unirea cu Hristos, Soarele Dreptăţii şi Răsăritul Ră- 
săriturilor. Însuşi termenul „orientare” vizează Orientul, Răsăritul. 
Geografic, raiul pierdut al primilor oameni se afla la Răsărit. 


! L. Uspensky, art. cit., p. 311. 

? Ibidem, p. 313. 

3 P, Evdochimov, Ortodoxia, trad. Dr. Irineu I. Popa, E.I.B.M.B.O.R., 
Bucureşti, 1996, p. 48. 

Tot Răsăritul este punctul de unde va veni, la sfârşitul zilelor, 
Împăratul Hristos, precedat de semnul Său, Sfânta Cruce. Această 
aşteptare dinamică şi continuă a Răsăritului Veşnic a fost tradusă 
în practică prin direcţia precisă a rugăciunii către Răsărit. 

Încă din antichitate, printre populaţiile semite, direcția în tim- 
pul rugăciunii nu rămânea un lucru arbitrar, imediat după hegira, 
musulmanii preiau orientarea evreilor. Direcţia spre care se ruga 
credinciosul musulman în timpul perioadei mecane a lui Mahomed 
se pare că era direcţia Ierusalimului. Tradiţia plasează schimbarea 
orientării giblei de 16 sau chiar 17 ori după hegira; acest lucru se 
datorează desei schimbări de atitudine pe care Mahomed o avea 
față de evrei.! Decepţionat de micul succes avut la Yatrib printre 
iudei, Profetul începe să se întoarcă spre tradiția arabă veche, re- 
clamându-se drept urmaş direct al lui Avraam, fondatorul tuturor 
religiilor monoteiste. Acest eveniment al schimbării qiblei se re- 
flectă şi în Coran (II, 136): „lui Allah îi aparține Răsăritul şi Apu- 
sul, el conduce pe cine vrea pe drumul cel drept. Astfel, am făcut 
din voi o comunitate centrală, iar voi sunteți martori pentru ceilalți 
oameni precum Profetul este martor pentru voi... Ştim că îţi ridici 
fața după toate religiile cerului; astfel, noi te îndreptăm spre o qibla 
care-ţi va fi favorabilă."? 

Pentru creştini, în sens simbolic, fiecare răsărit, fiecare zi nouă 
poate aminti Învierea Mântuitorului, dar şi răsăritul ultim, cel oda- 
tă cu care se va naşte veşnicia: răsăritul zilei a opta, a Parusiei 
(căci viaţa creştinului se desfăşoară în aşteptarea Parusiei, care 
conferă acestei vieți adevărata sa valoare în Hristos). În virtutea 
acestui „marş spre Parusie””, Sfinţii Părinți au transmis că rugăciu- 
nea va fi orientată spre Răsărit, „căci noi aşteptăm redobândirea ra- 
iului celui din Eden dinspre Răsărit” Dacă în Hristos-Răsăritul 


! Gaudefroy Demombynes, op. cit., p. 118: înțelegând că nu va putea 
conta pe o convertire a iudeilor, în 642 Mahomed va îndrepta rugăciunea 
spre Ka'ba din Mecca; Encyclopédie de l'Islam, t. II, p. 1043. 

? Ibidem, p. 1044. 

* Pr. N. Ozolin, Chipul lui Dumnezeu, chipul omului, trad. G. Ciubuc, 
Ed. Anastasia, Bucureşti, 1998, p. 170. 

4 Patriarhul Gherman al Constantinopolului, „Tâlcuirea Sfintei Litur- 
ghii”, în Mitropolia Olteniei, an XX, nr. 9-10/1974, p. 830. 

converg toate rugăciunile oamenilor, casa de rugăciune, biserica, 
priveşte spre acelaşi punct cardinal. Structura bisericii este dinami- 
că, îndreptându-se spre „Ierusalimul cel de sus” — este o mişcare de 
regăsire a originilor, a raiului pierdut, înlesnind urcuşul duhovni- 
cesc al celor pe care îi uneşte la sine, până când Îl vor întâlni pe 
Hristos. Adunarea liturgică este orientată spre întâlnirea şi unirea 
cu Dumnezeu, originea tuturor, iar axa longitudinală fictivă trasată 
de-a lungul unui plan arhitectural al unei biserici, ce implică sime- 
tria stânga-dreapta, corespunde ideii de „marş” spre Răsărit. 

O altă exigență specială este construirea bisericii pe loc înalt!, 
căci biserica pământească este icoana bisericii lui Hristos înălțată 
pe piatră (Matei 16, 18). Această altitudine era văzută ca o trimite- 
re la Sionul cel vechi sau, după Fericitul Augustin, adevăratul Sion 
ceresc.? Pentru zidirea bisericii lui Dumnezeu, piatra de temelie 
„dumnezeieşte adâncă, dumnezeieşte lată şi dumnezeieşte indes- 
tructibilă” este Însuşi Hristos.” 

Orientarea planimetrică a bisericii este una cu caracter eshato- 
logic; în elevaţie, orice biserică țâşneşte spre cer. Intersecţia celor 
două axe, orizontală şi verticală, formează crucea, pecetea lui Hris- 
tos, care, aşezată deasupra creaţiei, o resemnifică, aducând-o la 
starea dintâi. Dubla orientare spaţială a bisericii formează crucea 
prin care Hristos a îmbrățişat lumea. În această cruce a bisericii, 
Hristos este punctul maxim de la care au plecat toate şi în care se 
reîntâlnesc toate. Bolta, cupola, ca spaţii cu înălțime maximă, 
unesc în sine întreaga arhitectură a bisericii, în sensul unei îmbrăți- 
şări divine, căci, din centrul cupolei, Pantocratorul veghează, în 
numele Treimii* Dimensiunea verticală a bisericii implică o înăl- 
tare la lumina Împărăției. 


! „Bisericile noastre sunt totdeauna la locuri înălțate şi îndreptate spre 
Răsărit.” - Tertulian, Adversus Valent, apud V. Mitrofanovici, Liturgica 
bisericei ortodoxe, ed. Consiliului eparhial ortodox român din Bucovina, 
Cernăuţi, 1929, p. 211. 

? Ibidem, 211. 

3 Arhim. Iustin Popovici, Omul şi Dumnezeul-Om, trad. Pr. Prof. I. Ică 
şi diac. I. Ică jr., Ed. Deisis, Sibiu, 1997, p. 173. 

* Spațiul curb al cupolei înlesneşte o mişcare în sus și în sine. Ochii 
sufletului întâlnesc pe Hristos sus, în cupolă, doar coborând în sine şi 
aflând acolo acelaşi Chip. 

Exigenţe speciale pentru construirea locaşelor sfinte, biserici şi 
moschei, sunt esențiale pentru sublinierea caracterului sacru al 
acestora. Ca şi biserica, moscheea trebuie să fie zidită pe un loc 
special; unui loc i se atestă caracterul sacru prin descoperirea unei 
comori în acel loc. Un loc mai poate fi considerat sacru dacă poar- 
tă amprenta unei atingeri sfinte: dacă în acel loc s-a rugat un sfânt 
(de exemplu, s-a construit la Mină o moschee pe locul în care s-a 
păstrat urma capului plecat în rugăciune al Profetului), sau pe locul 
unei apariţii divine (moscheea lui Amr sau a lui Azhar, la Ierna).! 
Ka'ba este casa lui Allah, construită la începutul timpurilor, con- 
form unui model ceresc; spre ea este dator credinciosul să-şi în- 
drepte privirea pentru a-şi împlini rugăciunea. Ea este astfel centru 
al lumii şi de aceea, poziția centrală pe care o îndeplineşte orice 
construcție trebuie să fie raportată la Ka'ba meccană. 


8.7 Simbolul lăcaşului de cult 


Un spaţiu sacru este un spaţiu organizat, care atrage într-un 
mod particular pe credincios, care simte puterea sacră ce rezidă din 
acel loc. Acest spaţiu are o graniţă, care îl delimitează de lume şi 
care trebuie trecută după o pregătire specială, gradată, atinsă prin 
ruperea de sine şi gustarea atmosferei concentrate, intense. 

Taina Bisericii începe înaintea timpului, a istoriei. „Mielul adus 
jertfă de la începutul lumii” din Apocalipsă (13, 1-8) conduce la 
ideea că actul creaţiei a purtat în sine, încă de la început, existența 
bisericii, a comunității. 

Cele mai vechi scrieri despre o simbolistică a bisericii se referă 
la imaginea ei ca arcă şi la prefigurarea acestei imagini prin Arca 
lui Noe, care a fost o salvare din apa potopului. Condusă de Dum- 
nezeu Însuşi, biserica-corabie conduce pe credincioşi la liman. Ac- 
tualitatea acestei denumiri constă în faptul că şi astăzi biserica este 


ită „ ie”, „navă“ — chivotes, si i ării 
denumită „corabie”, „navă”? — chivotes, simbol al speranţei salvării 


1 Makdisi, B.G.A.., III, 170, apud Encyclopédie de l'Islam, t. Il, p. 374. 
? L. Uspensky, art. cit., p. 317. 

din valurile ispitelor lumești. Înfăţişarea simbolică a arcei lui Noe 
este de formă patrulateră, cu un porumbel deasupra, reprezentare 
preluată de planul unor biserici mai vechi.! În creştinism, biserica 
este corabie mântuitoare, în sensul în care corabia lui Noe a fost 
unica salvare în fața potopului. Diferenţa constă în faptul că Noua 
Corabie este stropită de Însuşi sângele lui Hristos, în vreme ce ve- 
chea arcă a lui Noe era „tencuită cu smoală” (Facere 6, 16). Ieşirea 
Sfinților Apostoli, după Rusalii, la propovăduirea fost închipuită 
de ieşirea lui Noe din corabie, căci Dumnezeu a reînsufleţit natura 
prin Noe, şi tot El, prin Apostolii Săi, a reînsuflețit întreg cosmo- 
sul, rechemându-l la menirea sa?. Tema corăbiei ca simbol al bi- 
sericii porneşte încă din tradiția catehetică (în epistola lui Clement 
către Iacob („Predici”) se arată: „corpul întreg al bisericii seamănă 
cu o corabie mare care duce, printr-o violentă furtună, oameni de 
provenienţe foarte diferite”? Hipolit al Romei, în Tratatul asupra 
Antihristului, asigură vechimea existenței acestui simbol, ofe- 
rindu-i totodată semnificații eshatologice: „Marea este lumea. Bi- 
serica, aidoma unei corăbii scuturate de valuri, dar nescufundată. 
Ea are cu ea un cârmaci experimentat, pe Hristos. Ea are în mijlo- 
cul ei trofeul învingătorului asupra morţii, ca şi cum ar duce cu 
sine Crucea lui Hristos. Prora sa este la Răsărit, pupa ei la Apus, 
carena sa la Sud. Ea era drept cârmă cele două Testamente. Parâ- 
mele ei sunt întinse ca milostenia lui Hristos, strângând Biseri- 
ca..." Diferitele nivele (etaje) ale catargelor, asimilate simbolului 
Crucii, constituie scara, permițând urcușul spre locul odihnei unde 
deja se bucură Profeţii, Apostolii şi Martirii. Biserica devine astfel 
imagine a salvării din ziua a opta, rămânând singurul mijloc prin 
care creştinii pot menține drumul drept spre limanul înverzit al 
Raiului. 

Sfânta Liturghie este cea care oferă „cheia ermineutică” în 
funcție de care se poate interpreta întregul ansamblu arhitectural, 


! Ibidem, p. 318. 

? Pr. I. Moldovan, op. cit, p. 446. 

* J. Daniélou, Simbolurile creştine primitive, trad. A. Opric şi E. A. 
Ieremia, Ed. Amarcord, Timişoara, 1998, p. 57. 

4 Ibidem, p. 58. 

inclusiv obiectele sfinte şi iconografia. Privită din acest punct de 
vedere, simbolistica multiplă a lăcaşului de cult „nu creează impre- 
sia unor juxtapuneri de semnificaţii, ci se integrează într-o viziune 
de ansamblu, dinamică, ce actualizează, în funcție de succesiunea 
momentelor liturgice, întreaga istorie a mântuirii. 

Structura unui locaş de cult se datorează în principiu unor con- 
cepții privind fiinţa şi rostul bisericii-locaş aşa cum acestea apar în 
întreaga literatură bisericească, de la primele ekfraseis-uri, conti- 
nuând cu comentariile liturgice, omiliile şi mistagogiile. Ideea fun- 
damentală a acestor scrieri rămâne aceea că edificiul de cult tre- 
buie privit ca locul în care divinul şi umanul interferează, se întâl- 
nesc şi stabilesc relații. În acest sens, biserica devine „scară a lui 
Iacob”, cu sens dublu: din şi înspre Cer, receptacol al prezenţei lui 
Dumnezeu, dar şi punct în care converge dragostea credincioşilor. 
Premisa „Mistagogiei” Sfântului Maxim şi, în general, a oricărei 
mistagogii este aceea că, în acelaşi spaţiu liturgic, se întrepătrund 
două lumi, reunite într-o unică acțiune cultică de adorare a lui 
Dumnezeu: se subliniază astfel concomitenţa Liturghiei cereşti cu 
cea pământească. „Conţinând, încă de la început, întru sine, şi sen- 
sul, scopul precis al sinaxei liturgice, termenul de biserică desem- 
nează şi momentul încopcierii divinului cu umanul; întruneşte, cu 
alte cuvinte, dimensiunea spațială şi pe cea temporală în ceea ce 
s-a numit „Biserica — Liturghie.” Realitatea acestei „Biserici-Li- 
turghie” îşi găseşte sensul în viziunea cosmică a Liturghiei (viziu- 
ne aparținând Sfântului Maxim Mărturisitorul), preluată în timp 
până la Sfântul Simeon al Tesalonicului, în a cărui concepție bise- 
rica „închipuieşte şi pe cele de pe pământ, din cer şi mai presus de 
ceruri”, „închipuieşte cerul cu raiul” şi „taina Treimii.”? Scrierile 
simbolice au o importanță majoră, devenind adevărate îndreptare 
pentru arhitecți. Explicaţiile simbolice ale arhitecturii lăcaşelor şi 
localizarea scenelor picturale în locuri precis stabilite demonstrea- 
ză falsitatea credinţei conform căreia mistagogiile, „scrieri simbo- 
lice” ale lăcaşurilor de cult erau simple comentarii „post factum” 


! H, U. von Balthasar, Liturgie cosmique, pp. 144-150, apud Prof. Dr. 
A. Alexandrescu, Jcoana în iconomia mântuirii. Erminia picturii bizan- 
tine şi arta creştină ortodoxă, teză de doctorat, Bucureşti, 1997, p. 90. 

2 Sfântul Simeon al Tesalonicului, Tractat, p. 109, apud ibidem, p. 94. 

ale monumentelor deja existente (de exemplu, se ştia că cele nouă 
trepte înconjurând sintronul figurau cele nouă cete îngereşti, iar 
acest lucru devenise comun din „Ierarhia Îngerească” a Sfântului 
Dionisie Areopagitul. „Ideea de a considera edificiul de cult creştin 
ca un microcosm şi de a-i de forma corespunzătoare unei reprodu- 
ceri reduse a Universului pare să fi luat naştere sub influenţa Sfân- 
tului Dionisie.! Un imn siriac datat în secolul al IV-lea descrie 
catedrala din Edessa ca fiind o imagine la scară redusă a cosmosu- 
lui, insistând asupra valorii sale simbolice, în funcție de care se 
poate reconstitui planul în elevaţie precum şi o parte a decorului 
acestei biserici, care este văzută ca imagine a ordinii cosmice. Ca- 
tedrala corespunde unor simboluri generale, fundamentale în „Mis- 
tagogia” Sfântului Maxim, tratat în care pentru prima dată este 
aplicată în cheie mistică a simbolicii lăcaşului de cult. Imnul siriac 
apropie imaginea bisericii de cea a cosmosului, într-o manieră cât 
se poate de concretă: prin forma sa, biserica reproduce în mic ma- 
rele cosmos, aşa cum acesta era reprezentat de ştiinţa vremii (sau 
în miniaturile lui Cosmas Indicopleustos ce figurau în a sa „Topo- 
grafie creştină”: „forma de paralelipiped cu o cupolă deasupra, pe 
care o avea biserica Sfânta Sofia din Edessa semăna cu forma dată 
Universului de Cosmas Indiopleustos”) — monumentul sirian este o 
mărturie concretă a relației artă-mistică.? „Este un lucru minunat 
că, în micimea ei, biserica este asemenea unui cuprinzător uni- 
vers... cupola ei înălțată este asemenea Cerului... Ea se odihneşte 
solid pe partea ei inferioară. Arcurile ei reprezintă cele patru laturi 
ale lumii” (poemul despre Sfânta Sofia din Edessa).” Biserica în- 
chipuie Cosmosul prin forma sa cubică (formă ca implică simbolul 
Treimii, prin axonometria identică a celor trei laturi identice ale 
cubului), surmontată de o cupolă: bolta cerească. Apropierea în 
planul semnificației simbolice a arcelor cu cele patru zări ale lumii 
se alătură imaginii firmamentului, amintită de arce şi bolți. Calota 
cupolei, care le domină, este „Cerul cerurilor” Motivul luminii 
unice care penetrează prin mai multe ferestre este de proveniență 


! Pr. N. Ozolin, op. cit. p. 174. 

2 A. Grabar, „L’art de la fin de I'Antiquite et du Haut Moyen Age”, în 
Cahiers Archeologiques, II, Paris, 1947, p. 44. 

* P. Evdochimov, Arta icoanei..., p. 125. 

dionisiană.! Este lumina dumnezeiască ce inundă biserica, este 
germene al luminii eshatologice. Cupola defineşte spaţiul arhitec- 
tural ca fiind cerul pe pământ; ea adună, centrează spațiul pe o axă 
verticală. Dimensiunea bisericii este secundară. Având pe Hristos, 
cuprinzând pe Hristos în cupola sa, biserica a cuprins totul, adu- 
când toate cele existente sub ocrotirea ei. Prin sine, prin forma sa, 
cupola ordonează spațiul, accentuând mişcarea descendentă a iubi- 
rii lui Dumnezeu; este mâna Sa ocrotitoare. Sfericitatea sa apropie 
şi uneşte, ca şi braţele prelungite ale Crucii care îmbrățişează Bise- 
rica.? Un alt comentariu, paralel, aparținând lui Paul Evdochimov, 
desemnează cupola ca fiind expresia unei coborâri mai apropiate a 
lui Dumnezeu, evocând concomitent lumânările de Paşti şi Învie- 
rea: „o biserică cu mai multe cupole e ca un candelabru arzând în 
flăcări.’ Cupola imprimă bisericii o mişcare ascendentă, o gravitație 
inversă. Creştinul tinde spre înălțimea lui Hristos. Prin prezența 
Pantocratorului, cupola înalță întreaga biserică spre Cer. Relaţia 
cercului cupolei cu patrulaterul edificiului, pe care îl surmontează, 
aminteşte arhitectonica Ierusalimului ceresc revelat: „cetatea era în 
patru colțuri şi lungimea ei era cât lățimea. Lungimea, lățimea şi 
înălțimea erau deopotrivă” (Apocalipsa 21, 16).* Pătratul/cubul sim- 
bolizează stabilitatea, neschimbabilitatea, constanța, în interiorul 
acesta perfect se ritmează ciclic slujbele, care direcționează rugăciu- 
nea spre verticalitatea simbolizată, printre altele, de înălțarea tămâ- 
iei, mireasmă a sfinţilor ce mijlocesc înaintea Tronului Măririi. Bise- 
rica este imagine a lumii văzute, având ca Altar Cerul şi ca naos fru- 
museţea pământului. Lumea este, la rândul ei, o biserică, al cărei ie- 
ration este cerul şi al cărei naos este frumuseţea pământului.’ 
Prezenţa bisericii este o dovadă a prezenţei lui Dumnezeu; ea 
rămâne un semn văzut al manifestării Sale în lume. Acest semn 
respectă întru totul ordinea divină. Biserica păstrează vechea seg- 
mentare a Cortului lui Moise, preluată mai târziu de Templu. 


! A. Grabar, „L'art...”, p. 44. 

? Sfântul Maxim Mărturisitorul, Mistagogia, trad. Pr. Prof. Dr. D. Stă- 
niloae, ed. I.M.B.O.R., Bucureşti, 2000, p. 64. 

* P. Evdochimov, Arta icoanei..., p. 130. 

* Ibidem, pp. 131-132. 

$ Sfântul Maxim Mărturisitorul, op. cit., p. 174. 

Această fragmentare trimite în registru simbolic la treptele puteri- 
lor cereşti din ce în ce mai apropiate de slavă, model adoptat pe pă- 
mânt de creştinii care se împart şi ei în penitenţi, credincioşi şi slu- 
jitori sfinţiți (Sfântul Simeon Tesaloniceanul). Tot Sfântul Simeon 
descifrează în divizarea tripartită a bisericilor o semnificaţie trini- 
tară: „ca o casă a lui Dumnezeu, biserica închipuieşte toată lumea, 
pentru că Dumnezeu este peste tot şi peste toate, şi biserica, ară- 
tând acestea, se împarte în trei, căci şi Dumnezeu este Treime...”! 
întreita segmentare ilustrează şi pregătirea gradată a sufletelor în 
urcuș duhovnicesc aflate în biserica-scară, loc al confluenței dintre 
două lumi, loc în care îngerii coboară. Viziunea eschatologică a bi- 
sericii influențează formele arhitectonicii, pictura şi, mai rar, scul- 
ptura care o împodobesc, arta încadrându-se în taina liturgică sau 
anticipând-o şi întreținând-o (în afara serviciului divin). Acesta 
este motivul pentru care există un model-tip al bisericii, conform 
constituţiilor apostolice: „mai întâi să fie casa Domnului lungărea- 
tă, îndreptată spre Răsărit, având pastoforii pe ambele părți către 
Răsărit”? Bizanțul a adoptat ca tip arhitectural basilica cruciformă 
cu cupolă, sinteză rezultată în urma contopirii a două planuri din 
perioada primară a creştinismului: planul central şi cel basilical. 
Această formă reactualizează „forma Templului celui mare al lui 
Dumnezeu, pe care păgânii şi apoi iudeii şi, în scurt, popoarele 
cele vechi și-l închipuiau în forma patruunghiului.”” Despre dublul 
„patruunghi”, basilica cruciformă, Fericitul Ieronim scria: „forma 
Crucii ce este alta, decât patruunghiul lumii? La cap este răsăritul 
soarelui, la dreapta ţine miezul nopții, miazăziua zace în mâna stân- 
gă şi la picioare este Apusul.” „Bisericile bizantine sunt cea mai 
frumoasă expresie a societății care s-a dezvoltat între secolele V şi 
XV în jurul Constantinopolului. Uzanţele particulare şi spiritul bise- 
ricii greceşti s-au afirmat în dispoziţiile arhitecturale şi în ornamen- 
tația caracteristică a edificiilor a căror tipologie adaptată ne-a păstrat 
stilul până azi. O construcție în plan central surmontată de una sau 


! Sfântul Simeon al Tesalonicului, Despre biserică..., p. 121, apud Pr. 
Prof. dr. E. Branişte, Liturgica..., p. 390. 

2 Constituţiile Apostolice, II, c37, apud Mitrofianovici, op. cit., p. 209. 

? Ibidem, p. 213. 

* Ibidem, p. 210. 

mai multe cupole, acoperită la interior de panouri de marmură poli- 
cromă, mozaicuri cu fond aurit sau picturi, iată în linii mari o bise- 
rică bizantină ”! Toate zonele locaşului converg, în mod concentric, 
către spaţiul median al bisericii, unde se înalță cupola, care atinge 
cerul şi este inundată de lumea cerească, revelând, între „îngerii pre- 
zenței”, pe Însuşi Pantocratorul, Atotţiitorul.? 

Gradarea înşiruirii încăperilor pe o axă virtuală longitudinală 
care culminează în punctul de maximă sfințenie, Altarul, exprimă 
totodată şi o dimensiune temporală, istorică, reluată şi resemnifica- 
tă de interpretarea biblic-simbolică tripartită: nartexul - imagine a 
Vechiului Testament, naosul - Noul Testament, Altarul - veacul ce 
va să vină. Fiecare componentă a bisericii are o funcționalitate spe- 
cifică şi o interpretare teologică particulară. 

Primul element ce marchează pătrunderea într-un spaţiu sacru 
este pridvorul, uneori mărginit de coloane sau zid cu arcade. Exis- 
tența sa semnalează trecerea treptată într-o altă lume, situată pe 
alte coordonate ontologice. Acest pridvor aminteşte încă atrium-ul 
vechilor biserici în mijlocul căruia se afla un bazin cu apă în care 
creştinii îşi spălau mâinile, ca semn exterior al curățeniei lăun- 
trice.” (Acest vechi obicei iudaic a fost preluat şi de musulmani, 
devenind unul dintre cele mai importante acte cultice islamice.) Ca 
spaţiu incert, aflat la întrepătrunderea a două lumi, pridvorul sim- 
bolizează partea întunecată a pământului, care se află atât de 
aproape de iluminare, care aşteaptă reînvierea.* 

Următoarea încăpere, pronaosul sau nartica, este de fapt prima 
încăpere a bisericii, destinată în vechime catehumenilor şi peniten- 
ților. Urmând gradarea inițiată de pridvor, nartexul este tot o încă- 
pere pregătitoare, care poate uneori lipsi. Pronaosul este despărțit 
de naos printr-un zid penetrat de uşi sau prin coloane arcate, semne 
ce marchează trecerea spre o zonă spiritualizată, flancată de cei doi 
arhistrategi ai cetelor cereşti, Sfinţii Arhangheli Mihail şi Gavril, 


! L. Brehier, Les Eglises Byzantines, ed. Bloud et C", Paris, 1912, p. 3. 

2 P, Evdochimov, Ortodoxia, p. 109. 

* Sfântul loan Gură de Aur: „înaintea bisericilor stau vase cu apă pentru 
aceea ca, la rugăciune creştinii să ridice la Dumnezeu mâini curate.” (Omi- 
lia III la Epistola către Corinteni, apud V. Mitrofanovici, op. cit., p. 407). 

* L. Uspensky, art. cit., p. 322. 

care păzesc intrarea. Pronaosul primise în vechime denumirea de 
Paradis, căci pereţii săi erau zugrăviți cu scene ale Protopărinților 
în Rai. Mesajul simbolic al acestor scene este că urmaşii lor pot 
afla în biserică ceea ce ei au pierdut. 

Naosul, partea centrală a bisericii, simbolizează podoaba zidirii. 
Etimologic, naosul sau nava închipuie „corabia care, prin valurile 
vieţii, conduce la limanul mântuirii.? El marchează încă o treaptă 
în parcursul inițiatic spre Răsăritul cel de sus. „Naosul închipuie în 
totalitate lumea văzută şi cerul văzut... El este ieration în potență, 
iar ierationul este naos actualizat,” este locul cel mai larg al spa- 
țiului liturgic, locul de reuniune al sinaxei. Absidele laterale, care 
măresc naosul, întregesc planul cruciform, predominant în perime- 
trul ortodox, inducând credința că aflându-se în mijlocul bisericii, 
sub cupolă, credinciosul se află în mijlocul Crucii, încorporat în 
Hristos cel răstignit, „înaintând cu El spre învierea cu El.” În mod 
obişnuit, deasupra naosului se ridică o cupolă, „ce sintetizează uni- 
rea cercului cu pătratul, măsură a cerului şi împărăției” 

Simbolismul naosului inspirat de tâlcuirea actelor liturgice să- 
vârşite în această „încăpere” (în practică, toate laudele bisericeşti, 
Taina Cununiei, a împărtăşirii credincioşilor) este foarte bogat în 
sugestii privind sensul iconografiei specifice, mai precis în a 
aminti viața pământească a Mântuitorului, acestui sens i se subor- 
donează unele detalii constructive, cum ar fi soleea — „fluviu de 
foc” în viziunea Sfântului Simeon al Tesalonicului sau decorative, 
ca ornamentul striat din „fâşii de marmură”, care împodobeşte par- 
doseala unor biserici şi care, după Theodor din Andida, amintesc 
de apele Iordanuluis 

Urcând mai departe spre Cer, prezența tâmplei între naos şi 
Altar semnifică „osebirea celor văzute de cele nevăzute”. Apariție 


! V, Mitrofanovici, op. cit., p. 216. 

2 Sfântul Simeon al Tesalonicului, Tractat, VII, apud A. Alexandres- 
cu, op. cit., p. 102. 

* Sfântul Maxim Mărturisitorul, op. cit., p. 16. 

* Ibidem, p. 74. 

$ P, Evdochimov, Teologia icoanei... , p. 129. 

€ A. Alexandrescu, op. cit, p. 104. 

7 Sfântul Simeon al Tesalonicului, Tractat, V, apud ibidem, p. 100. 
Rolul catapetesmei (tâmplei) este exclusiv teologic şi nu arhitectonic. 

târzie, (secolul al IX-lea), iconostasul este o derivație din vechii 
cancelli, grilajul care separa absida Altarului de navă, simbolizând 
„îngrăditura mormântului Domnului” (Sfântul Sofronie al Ierusa- 
limului). Iconostasul este vălul sfâşiat al Templului din Ierusalim 
(etimologic, el desemnează un văl, o perdea ce se desfăşoară de 
sus în jos!), este Însuşi Hristos în toți sfinții Săi, marcând intrarea 
în adevărata Sfântă a sfintelor, care se face numai prin Hristos-Uşa 
(loan 10, 9). Prezenţa lui Hristos între sfinţii Săi arată că El este în 
acelaşi timp în Cer cu sfinţii şi cu noi pe pământ, dar şi certitudi- 
nea că trebuie să se întoarcă. 

Separarea vizibilă a Altarului de restul bisericii prin catapeteas- 
mă este semnul concret care exprimă raportul dintre biserica văzu- 
tă şi cea nevăzută, în acelaşi timp şi distincţia liturgică între ierar- 
hie şi laici, în cadrul bisericii luptătoare.” Acest perete devine 
transparent prin icoanele care îl acoperă aproape în întregime. Ico- 
nostasul înțeles ca graniță transparentă între două lumi deosebite 
ontologic, lasă prin uşi, trei la număr, să se comunice taina şi sfin- 
tenia pe care Altarul le adăposteşte. Când uşile împărăteşti se des- 
chid, însuşi cerul se deschide, făcând posibilă desfătarea credincio- 
şilor cu slava dumnezeiască cea mai presus de lume.” 

Altarul, loc înalt (alta — înalt; ara — altar), prefigurat profetic de 
Sfânta Sfintelor, este spațiul care sfințeşte întregul ansamblu. El 
este „locuinţa lui Dumnezeu, locul unde tronează Hristos cu Sfinţii 
Apostoli”, dar şi Munte sfânt al Sionului, centru cosmic al lumii 
(„Făcut-ai mântuire în centrul pământului” — Psalmul 73, 13), 
Poarta lui Dumnezeu şi scară a lui Iacob ce uneşte cerul, deschis 
de la Întrupare (îngerii urcă şi coboară permanent), cu pământul. 
Ca loc de jertfă, Altarul simbolizează Golgota, „căci ce alta este 
Altarul, dacă nu lăcaşul trupului şi sângelui lui Hristos?” 


! I, Şchiopu, art. cit., p. 1381. 

zj: Şchiopu, „Tâmpla bisericii ortodoxe”, în B.O.R., an IX, nr. 
11-12/1968, p. 1380. 

? L. Uspensky, art. cit., p. 323. 

+ Ibidem. 

5 Optatus, episcop de Numidia, apud W. Pallacha, Umanismul picturii 
murale post-bizantine, trad. G. Nandriş, Ed. Meridiane, Bucureşti, 1985, 
p. 112. 

Biserica întreagă este sfințită de existența Altarului şi de prezența 
pe Sfânta Masă a lui Hristos. Sfânta Masă întruneşte semnificaţii 
multiple, fiind mormânt al lui Hristos, scaun al Dumnezeirii care se 
sprijină pe Heruvimi, dar şi masă a Cinei celei de Taină. Ea este cen- 
trul „Cerului Cerurilor”, şi, prin extensie, este centru al lumii, loc 
haric de unde irumpe în lume întreaga sfințenie. Toate aceste semni- 
ficaţii se succed în funcție de momentul liturgic, subliniind faptul că 
toate actele liturgice sunt reactualizări ale istoriei iconomiei dumne- 
zeieşti de la Întrupare până la Pogorârea Sfântului Duh’. 

Pe Sfânta masă se află permanent Sfânta Cruce, amintind răs- 
tignirea, şi Sfânta Evanghelie-Însuşi Mântuitorul care a dat Legea 
Nouă a învățăturii Sale. Tot aici se află şi chivotul în care se păs- 
trează Sfânta Împărtășanie pentru bolnavi, împlinire a chivotu- 
lui-umbră în care se păstra mana. „Tabernacolul conţinând Trupul 
şi Sângele lui Hristos va fi pus pe Sfânta Masă, ceea ce o transfor- 
mă în mormântul sfărâmat de puterea Învierii.”? În cheie simboli- 
că, cele două acoperăminte ale Sfintei Mese închipuie giulgiurile 
mormântului. Sub aceste cămăși se află, în cele patru colţuri ale 
Mesei, cele patru colțuri ale lumii, icoane ale Sfinţilor Evanghe- 
lişti, mărturie a propovăduirii evanghelice în întreaga lume. 

Proscomidiarul, mica absidă laterală a Altarului, este asimilată 
„locului căpăţânii în care a fost răstignit Domnul şi pentru aceasta 
se aduce jertfă în acest loc”. Calitatea de simbol al Golgotei i se 
oferă Proscomidiarului tocmai pentru că aici se fac preparativele 
Jertfei Euharistice. Drept urmare, o iconografie liturgică se va dez- 
volta în acest spaţiu: Troparul Proscomidiei, scene strâns legate de 
ciclul Patimilor şi Învierii. 


! Sfântul Gherman al Constantinopolului, P.G., t. XCVIII, pp. 387-388, 
apud Mitrofanovici, op. cit., p. 238; Theodor de Andida, Comentariu litur- 
gic, trad. Pr. Prof. N. Petrescu, în B.O.R., an XII, nr. 3-4/1971, p. 309. 

? P, Evdochimov, op. cit., p. 130. Sfânta Masă închipuie pe Însuşi 
Hristos: „la hirotonia unui preot, în momentul punerii mâinilor, candida- 
tul îngenuncheat ține fruntea pe Sfânta Masă, aceasta simbolizând pe 
Hristos. Este imaginea Sfântului loan, culcat pe sânul lui Hristos la Cina 
cea de Taină”. 

* Sfântul Sofronie al Ierusalimului, Logos, p. 357-359, apud A. Ale- 
xandrescu, op. cit, p. 95. 

8.8 Simbolismul picturii 


În ansamblu, o biserică reproduce icoana Împărăției cereşti. De- 
corul pictural se întemeiază pe istoria cultului, pe interpretările li- 
turgiştilor şi ierarhizarea segmentelor locaşului de cult. Temele 
picturale nu sunt independente, ci se asamblează într-un întreg, or- 
ganic care are sens. Pictura poate fi citită, descifrată în cheie litur- 
gică!. Linia arhitectonică, iconografia, se integrează misterului li- 
turgic, în afara căruia ele devin fără sens?. „Poezia bisericii, împre- 
ună cu obiceiurile şi ritualul, a normat alcătuirea bisericii şi a pic- 
turii sale.” „Este de datoria pictorilor să execute ceea ce Părinţii 
recomandă şi prescriu.” 

Într-o evoluţie lentă şi organică, pictura bizantină a ştiut să or- 
doneze şi să dezvolte legi şi viziuni proprii, creându-şi un mesaj 
capabil să exprime inexprimabilul. Haina împodobită a bisericii 
contribuie la simplificarea perceperii de către credincioşi a spațiu- 
lui sacru ca destinat să-i transfigureze” . „Specificul iconografiei stă 
în faptul că văzut şi nevăzut, timp şi veşnicie, simbol şi realitate 
sunt depăşite şi în ele se aduce la expresie unitatea trainică, trăită 
între amândouă.”S Caracteristică artei bizantine este universalitatea 
sa: sistemul său simbolic este valabil pretutindeni. 

Biserica este o icoană, o manifestare, fania, a lui Dumnezeu”. 
Prezenţa permanentă a imaginilor sfinte în biserică prelungeşte la 
nesfârşit teofania lui Dumnezeu în lumea concretă. Pentru că prin 


! I D. Ştefănescu, Iconografia artei bizantine şi a picturii feudale ro- 
mânești, Ed. Meridiane, Bucureşti, 1973, p. 54. 

21. V. Paraschiv, „Iniţieri în interpretarea icoanei ortodoxe”, în Mitro- 
polia Olteniei, an XI, nr. 1-2/1967, p. 109. 

* W. Palacha, op. cit., v. I, pp. 59-60. 

+ Ch. Diehl, Byzantine art, Baynes & Moss, Byzantium, 1948, p. 179, 
apud W. Palacha, op. cit., v. II, p. 26. 

5 A. Grabar, M. Chatzidakis, La peinture byzantine et du Haut Moyen 
Age, Ed. Pont Royal, Paris (f.a.), p. 8. 

61. H. Schultz, apud Pr. Prof. Dr. D. Stăniloae, „Icoanele în biserică, 
mijloc de întâlnire cu Hristos”, în M.B., an XVII, nr. 10-12/1981, p. 656. 

7 Sfântul Dionisie Areopagitul, Opere complete, trad. Pr. Prof. Dr. D. 
Stăniloae, Ed. Paideia, București, 1996, p. 231. 

simpla sa existență icoana implică prezența lui Dumnezeu, ea de- 
vine locul unei apariţii, al unei prezenţe tainice prin har (imaginea 
este umbrită prin harul Duhului”)'. Forma văzută, imaginea, fără a 
fi una cu forma nevăzută, este în relație nedespărțită cu ea, fiind 
îmbibată de ea. Fără imagine, Dumnezeu devine inaccesibil; de 
aceea, imaginea Sa se dematerializează, căutând să cuprindă esența 
neschimbabilă a Frumuseții pure. Lucrul văzut — imaginea sacră — 
este simbol al Modelului său nevăzut prin faptul că, deşi neidenti- 
ce, sunt în relaţie (la un loc), sunt nedespărţite. Consecința logică 
ce decurge de aici este că pentru a cunoaşte pe cele nevăzute, pri- 
mul pas este contemplarea celor văzute, cu observaţia depăşirii lor. 
Ceea ce este sensibil şi transcendent poate fi şi nu poate fi definit 
prin acel lucru sensibil?. 

Iconografia unei biserici ortodoxe urmăreşte integrarea întregu- 
lui locaş în misterul liturgic; în afara sfintelor slujbe, totul evocă o 
aşteptare a săvârşirii lor (o aşteptare nesfârşită, dinamică, ce tinde 
permanent spre Liturghia cerească). „Această aşteptare sfântă con- 
stituie acțiunea imaginii, căci totul vădeşte elanul spre Pantocrato- 
rul aflat în centru şi în cel mai înalt loc al bisericii. În acest chip, 
totul în biserică este împreunat într-un cosmos liturgic dinamic, în 
care „toată suflarea laudă pe Domnul.” 

Din primele imagini se observă că nu neapărat interesul pentru 
artă i-a determinat creştini să împodobească catacombele, ci sensul 
acestor imagini, acela al vederii nestricăciunii* Această formă de 
mai în cult i se conferă statutul de intermediar. Prin imagine se in- 
termediază o cunoaştere mai profundă, mai cuprinzătoare, printr-o 
vedere intuitivă, care elimină sau măcar diminuează riscul neclari- 
tății mesajului. Icoana vorbeşte, arată viața de dincolo, neconstrân- 
gând prin forţa argumentației teologice; ea convinge prin evidența 
sa. Prin însăşi prezenţa sa, imaginea învaţă că însuşirile naturale, 


! Sfântul Ioan Damaschin, Cele trei Tratate împotriva iconoclaştilor, 
1, trad. Pr. Prof. D. Fecioru, Ed. I.B.M.B.O.R., Bucureşti, 1998, p. 50-51. 

2 Pr. Prof. Dr. D. Stăniloae, „Simbolul ca anticipare şi temei al posibi- 
lității icoanei”, în Studii Teologice, an VII, nr. 7-8/1957, p. 450. 

31. V. Paraschiv, art. cit, p. 105. 

4 W. Nyssen, op. cit., p. 30. 

frumoase ale lucrurilor trebuie depăşite de conştiinţa credinciosu- 
lui pentru a putea fi ridicate la trăirea transcendențţei. 

„În general, imaginea a fost făcută spre folos, binefacere şi mân- 
tuire, pentru ca, prin faptul că sunt scoase la iveală şi vădite lucru- 
rile, să cunoaştem cele ascunse şi astfel pe cele bune să le dorim, şi 
pe cele contrare, adică pe cele rele, să le evităm şi să le urâm.”! Este 
vorba, în acest caz, despre rolul pedagogic al artei, singurul rol care 
a fost în unanimitate înţeles şi recunoscut, atât în Apus, cât şi în Ră- 
sărit. Pentru că fixează invizibilul în forme concrete fără a-i epuiza 
sensul, imaginea sacră are o mare importanță, mai ales pentru neşti- 
utorii alfabetului. Icoanele sunt de mare ajutor pentru cei incapabili 
să se înalțe în duh la frumusețea dumnezeirii, ele fiind o sensibili- 
zare a lumii cereşti care se adaptează puterii omeneşti de cunoaştere, 
este o contemplație mută în forme şi culori.? 

Necesitatea icoanei este şi una de ordin psihologic: omul, în du- 
bla sa structură trupească şi sufletească, simte nevoia manifestării 
în trup a celor simțite; devine astfel imperioasă necesitatea de a 
iniția o legătură nemijlocită cu divinitatea, tradusă în plan sensibil 
prin intermediul imaginii, căci omul doreşte o împărtăşire cât mai 
palpabilă a celor ascunse. În plus, icoana este călăuză pe drumul 
mereu ascendent spre aflarea celor nevăzute.” 

În funcţie de localizarea spațială, programul iconografic s-a 
specializat: după modul în care este distribuită pictura pe suprafața 
pereţilor bisericii se caută exprimarea plastică a „rânduielii, ierar- 
hiei sau ordinii ideale ce domneşte în cosmos. Ceea ce formele ar- 
hitecturale exprimă simbolic este precizat şi subliniat de picturi” 
Iconografia a cunoscut de-a lungul veacurilor multiple transfor- 
mări, pe măsură ce se cristaliza forma bisericii şi se clarifica sensul 
imaginii şi cultul ei. Fiecare epocă de frământări va aduce cu sine 


! Sfântul Ioan Damaschin, op. cit., III, 17, p. 137. 

2 Ibidem, Il, 11, pp. 103-104 şi III, 10, p. 134: imaginea este o asemă- 
nare, o întipărire. Icoana nu este identică cu Prototipul său, ci acea ase- 
mănare cu El distinge între două realități ontologice diferite. Sfinţii Pă- 
rinți de la Sinodul de la Niceea II (787) afirmă că ceea ce este comun 
imaginii şi Prototipului este doar numele, şi nu natura. 

Ibidem, |, 9, p. 43. 
* Pr. Prof. Dr. E. Braniște, Liturgica..., pp. 449-450. 

o nouă sinteză, o nouă concepție, îmbogăţind planul iconografic; 
temele vetero-testamentare tind să dispară după secolul al IV-lea, 
când apar noi reprezentări (Pogorârea la Iad, Adormirea Maicii 
Domnului, Împărtăşirea Sfinţilor apostoli, Judecata de Apoi). 
Noua mişcare de după victoria contra iconoclaştilor (de fapt, o re- 
naştere a artei bizantine) implică ordonarea compozițiilor în cadrul 
arhitectonic. Dacă în secolele IV-V scopul iconografiei era evocarea 
evenimentelor istoriei mântuirii alăturate cronologic, nici o regulă fi- 
xând locul special pe care fiecare scenă îl ocupa, după disputa ico- 
noclastă, începând cu secolul al IX-lea, decorul capătă o nouă sem- 
nificație, dogmatică şi liturgică. De acum, fiecare grup sau categorie 
de sfinţi, fiecare scenă va ocupa un loc bine determinat. 

Sfinţii sunt rugăciune. Cei zugrăviți pe pereţii bisericii devin 
prezenţe care revarsă un plus de har peste credincioşi, aducând în 
acelaşi timp ceva din frumuseţea slavei lui Dumnezeu.! Tipologia 
personajelor sfinte capătă caracteristici noi. Iconografia se dezvoltă 
pe baza cultului sfinților, a căror reprezentare implică unele princi- 
pii. Sfinţenia nu poate fi reprezentată pur şi simplu, ea nu poate fi 
descrisă prin cuvinte sau imagini pentru că este o stare. Imaginea 
sacră o semnalează cu ajutorul formelor, culorilor şi liniilor simbo- 
lice, printr-un limbaj pictural realist, convenit de Biserică. Repre- 
zentarea iconografică constă mai ales în modalitatea aleasă să cir- 
cumscrie persoanele sfinte.? 

În arta bizantină prevalează principiul unui simbolism cu note 
realiste, care conduce spre efecte ireale. Fondul de aur abstract, 
care înlocuieşte adevăratul spațiu tridimensional, izolează imagi- 
nea de lumea reală, plasând-o într-o zonă ireală, unde legile fizice 
terestre nu funcționează. Gravitaţia dispare; trupurile acorporale, 
dematerializate, capătă caractere duhovniceşti. La rândul său, 
aureola nu este o simplă alegorie şi semn convenţional al sfințe- 
niei; ea este expresia simbolică a unei realități concrete, o mărturie 
a luminii, atribut necesar, dar nu şi suficient al artei sacre. O icoa- 
nă rămâne icoană şi fără aureolă. Trăsăturile chipului, prin formele 
Şi culorile sale, mărturisesc starea interioară, care se imprimă pe 


! Pr. Prof. Dr. D. Stăniloae, Icoanele în biserică..., p. 647. 
2 L. Uspensky, op. cit., pp. 119-120. 
* V. Lazarev, op. cit., p. 73; P Evdochimov, Teologia icoanei..., p. 191 

chip ca lumină, linişte, ordine şi pace! Lumea spirituală în care 
omul a devenit „templu al Duhului Sfânt” este sensibilizată prin li- 
nii, forme şi culori; ordinea şi pacea lăuntrică se pot transmite prin 
trăsăturile exterioare, căci întregul trup al sfântului, chiar şi cele 
mai mici detalii, părul, ridurile sau lucrurile care îl înconjoară, to- 
tul este unificat şi orientat către „suprema armonie”?. Aceste detalii 
al căror aspect poate frapa, în special organele simţurilor, poartă 
semnele transcendenței şi ale schimbării minţii. Ochii fără strălu- 
cire, urechile care capătă forme bizare, fețele subțiate şi prelungi, 
coapsele subțiri, trupurile zvelte şi capetele mici ca proporție com- 
parativ cu înălțimea, pierd orice aer carnal, amintind că aceşti oa- 
meni au resimțit ceea ce în mod obişnuit scapă percepției: lumea 
spirituală”. Ochii măriți, de culoare închisă, cu privirea fixă, buzele 
fine, lipsite de senzualitate, urechile alungite, nasul redus la o cur- 
bă fină, fruntea largă şi înaltă, ce accentuează gândirea contempla- 
tivă, întregul chip întâmpină privitorul prin frontalitate şi stabileşte 
instantaneu o legătură.“ Deși creatură, omul devine dumnezeu după 
har. Odată cu sufletul, şi trupul său participă la viața divină, iar 
această participare îşi pune amprenta nu modificând fizic, ci înno- 
ind ființa. „Un bătrân nu devine tânăr, ridurile nu se şterg... Acea 
ființă se întoarce însă la nevinovăția copilăriei.” Acest mod 
„ne-naturalist de a reprezenta iconic organele simțurilor exprimă 
surditatea şi absenţa reacției față de manifestările lumeşti, impasi- 
bilitatea, detaşarea de orice stimul, şi, pe de altă parte, receptivita- 
tea față de lumea spirituală, dobândită prin sfințenie.”$ Culorile 
icoanei traduc culorile corpului uman, însă nu carnația naturală; 
frumusețea fizică este sublimată, revelând viitorul trup spiritual. 
Trupul este abia schițat, e ghicit prin veşminte; linia lui, aproape 
inexistentă, nu atrage atenţia asupra anatomiei, nici chiar când este 
gol. Păstrându-şi particularitățile şi îmbrăcând trupul într-un mod 
firesc, veşmântul este şi el transfigurat, devenind oarecum o ima- 
gine a sa în slavă, este o „haină a nestricăciunii”. Cutele nu sunt 


! L. Uspensky, op. cit., pp. 120-121. 

? Ibidem, p. 123. 

* P, Evdochimov, Teologia icoanei..., p. 191. 

* Ibidem, p. 194-195; V. Lazarev, op. cit., p. 76. 

5 Sfântul Grigorie de Nyssa, apud L. Uspensky, op. cit., p. 123. 
€ Idem, ibidem. 


323 


dezordonate, ci, puţin geometrizate, ele capătă o ordine şi un ritm 
care se adaugă întregului ansamblu. Sfinţenia trupului este împru- 
mutată şi veşmintelor. Ordinea lăuntrică a persoanei sfinte se 
oglindeşte în gestică şi atitudine: sfinții nu gesticulează, mişcările 
lor dobândesc un caracter sacramental, hieratic. In general, con- 
tactul cu privitorul este frontal sau aproape frontal, exprimând pre- 
zenţa concretă a sfântului în fața rugătorului, şi nu altundeva în 
spaţiu. Rarele profiluri sunt întâlnite în cazul în care persoana re- 
prezentată nu a atins încă sfințenia, cum ar fi magii în scena Naşte- 
rii; în plus, profilul rupe contactul direct, trimițând privitorul spre 
alt plan, indicat de privirea personajului. Întregul ansamblu este 
scăldat de lumina divină, de acea lumină a veşnicei după-amieze, 
şi de aceea, personajele nu sunt luminate lateral; sursa de lumină 
este interioară, ea nu proiectează umbre.! În biserică, lumina care 
pleacă din Hristos distinge între persoanele sfinte care sunt unite 
cu El, care rămân „lumini pline de lumină”. „Chipul lăuntric al fi- 
inței relevă categoria «taborică» a sufletului. Lumina care inundă 
arta sacră este una ontologică, este vederea invizibilului din adân- 
cul unui suflet care a cunoscut schimbarea propriei fețe”? Biserica 
devine, în acest sens, spaţiu al luminii; ea este luminoasă, pentru 
că înfăţişează Fața lui Hristos în comuniunea treimică şi faţa sfin- 
ţilor în comuniune cu Hristos. Întreaga iconografie este astfel un 
„topos al schimbării la faţă” Culorile strălucitoare nu sunt nicio- 
dată şterse sau întunecate. Ziua şi noaptea sunt transfigurate de lu- 
mina necreată. Nu există icoane întunecoase sau luminoase, con- 
formându-se momentelor zilei. Este acelaşi Hristos, plin de lumină 
la Răstignire şi la Înviere, în Rugăciunea din Grădina Ghetsimani 
sau la Schimbarea la Faţă. „Orice culoare este dusă până la ex- 
trema ei saturație şi oferă o gamă cromatică întreagă. În afara 
câtorva (aurul, purpura, azurul), ele se pot schimba în funcție de 
temă, de şcoală sau de sensul compoz ziţiei. Ele uimesc, devin so- 
nore şi izbesc prin vesela lor densitate.” Reprezentările sfinților ne 
arată atitudinea pe care trebuie să o adoptăm în rugăciune. Scopul 


! Ibidem, p. 127, 130. 
2 P, Evdochimov, Teologia..., p.58 
* I V. Paraschiv, art. cit., p. 106. 
4 P, Evdochimov, Teologia.. ., p-58 
* Ibidem, p. 196. 

iconografiei nu este acela de a provoca şi de a exalta sentimentele 
umane. Imaginea sacră este o cale de urmat şi un mijloc, ea însăşi 
este o rugăciune care ne învaţă să „postim cu ochii”, ne transfigurea- 
ză toate sentimentele, dar în acelaşi timp, nu suprimă nimic din ceea 
ce este omenesc; „astfel imaginea unui sfânt nu evită să ne arate 
activitatea sa pământească, pe care a transformat-o în lucrare spiri- 
tuală, fie că este vorba de o lucrare bisericească, precum cea a unui 
episcop sau monah, fie de vreo activitate lumească, precum cea a 
unui prinț, soldat sau medic”, însă, în contact cu lumea divină, 
aceste lucrări primesc harul care luminează, clarifică şi aduce sens.’ 

Ormamentul are doar un rol secundar, el umple spaţiile libere 
între registrele iconografice. Atunci când există, ornamentul vege- 
tal (cel mai adesea, vrejuri de viță de vie, simbol al Sângelui euha- 
ristic) conţine simboluri hristice: monograma lui Hristos, păuni, 
capete de lei, ancore etc. 

Valoarea decorului este total alta în islam: el este o parte inte- 
grantă a tradiției arhitecturale islamice care ținteşte la o negare a 
realității vizuale asupra greutății şi necesităţii oricărui sprijin. De- 
corul este folosit pentru a sugera imponderabilitatea. Nenumăratele 
semnificaţii prin care efectul de imponderabilitate este creat, efec- 
tul de spaţiu nesfârşit, dematerializarea zidurilor, a stâlpilor şi bol- 
ților sunt din vechime cunoscute şi folosite: aranjamentul bucățele- 
lor de mozaic şi al bucăţilor de pictură policromă, precum şi utili- 
zarea pietrei cioplite şi a tencuielii practicate pe pereți străpunşi de 
ferestre, multitudinea de tehnici decorative folosite pe aceeaşi su- 
prafaţă, utilizarea, în fapt, a oricărei tehnici ce poate fi concepută, 
precum şi dezvoltarea unui bogat repertoriu de desene, de la geo- 
metrie pură până la formele cele mai neaşteptat abstracte sau la 
matrici florale, de la inscripții minuțioase într-o varietate de stiluri 
caligrafice şi până la cuvântul coranic reprezentat monumental 
care serveşte ca decor, dar şi ca mărturisire de credință, toate aces- 
te forme creează un efect unic, care contribuie la planul non-direc- 
țional, cu tendinţa spre o repetiție infinită a elementelor individua- 
le, amplificând fuziunea spaţiilor fără a le direcționa precis sau a le 
asigura un centru de maximă atenţie. Un spaţiu limitat este decorat 


! L. Uspensky, op. cit., p. 125. 

cu matrici care se repetă, având ca unic scop iluzia prelungirii la 
infinit a zidurilor. 

Beduinii din perioada pre-islamică erau străini de orice produc- 
ție artistică, însă nu rămâneau indiferenți în fața splendorii stofelor 
egiptene, siriene şi yemenite. Mai târziu, biserica pe care o admi- 
rau nu li s-a părut a fi un demers diabolic, necurat în fața lui Allah, 
şi ea va deveni loc de rugăciune după ce falşii idoli vor fi fost dis- 
truşi. Influenţa artei bizantine este imensă, chiar dacă nu întotdea- 
una directă. Admiraţia pentru lăcaşurile creştine îi va învăţa pe 
musulmani să orneze moscheile în mozaic, după moda bizantină, 
cu arabescuri pe stuc, cu inscripții care, de la înălțimea zidurilor 
repetă cu litere ornamentale cuvintele lui Allah.’ 

Conceptul de „decorativ” ocupă un loc central în arta islamică. 
Arta musulmană nu este atât o artă a formei, cât una cu tematică de- 
corativă, care se regăseşte în arhitectură şi artele aplicate, indiferent 
de materiale, tehnici şi dimensiuni. Nu se poate afirma că este vorba 
despre o anumită formă decorativă adaptată exclusiv unui tip de clă- 
dire, ci, din contră, există tipuri decorative care sunt pan-islamice şi 
care pot fi aplicate oricăror tipuri de arhitectură sau obiecte artistice, 
de unde rezultă şi acea legătură intimă între artele aplicate şi arhitec- 
tură. „Întruchipări diferite dezvăluie aceleaşi principii artistice.” 

Nivelul suprafeţei decorate este amplificat, iar complexitatea 
efectului vizual îmbogăţită prin utilizarea covoarelor şi pernelor 
care deseori repetă aceleaşi scheme decorative regăsite pe pereți şi 
tavane. Prin decorul lor, pereţii, tavanele şi podeaua contribuie la 
efectul de fluiditate al spaţiului, fiind identice. Uneori, pardoseala 
continuă modelele covoarelor, fie ele geometrice sau florale (moti- 
vele florale sunt dominante în Persia şi India, în timp ce carpetele 
turceşti şi caucaziene folosesc mai întotdeauna desene geometrice; 
rarele modele florale tind a fi stilizate şi geometrizate).* În ciuda 


! G.-Demombynes, op. cit., p. 127. 

2 D. Jones, „Surface, Pattern and Light”, in Archeology of the Islamic 
World, ed. G. Michell, New York, 1982, p. 54. 

* Idem. Modelele chinezeşti sunt uşor de recunoscut prin modelele cu 
dragoni, monştri sau păsări fantastice, animale asimilate din vechime cu 
unele simboluri: în China, dragonul reprezintă puterea regală, în strânsă 
legătură cu confucianismul. În Persia, dragonul este echivalentul răului, 

interdictului mahomedan, Persia şiită a continuat să-şi împodo- 
bească miile de carpete cu motive umane şi zoomorfe în cadre de 
vis. De pe carpetele de rugăciune turceşti, bogat şi minuţios deco- 
rate, nu lipseşte niciodată reprezentarea mihrabului, îndreptat spre 
Mecca atunci când covorul este folosit. 

Deşi arta islamică pare a fi constrânsă a se limita la numai două 
dimensiuni, cele pe care le implică motivele bidimensionale folo- 
site, ea are posibilitatea reprezentării tridimensionale, prin mici ar- 
tificii grafice: motivele împletite, deseori însoţite de variaţiuni de 
textură şi culoare creează iluzia mai multor planuri. Prin folosirea 
materialelor reflectorizante şi strălucitoare, precum şi a glazurilor 
emailate, repetarea desenelor, contrastul texturilor şi manipularea 
planurilor, decorația islamică devine complexă, somptuoasă şi 
complicată. Spaţiul este definit ca suprafaţă, şi, dacă suprafața este 
articulată la decorație, există o intimă conexiune între decorație şi 
întregul ansamblu. Geometria motivelor decorative i-a preocupat 
pe artiştii musulmani, care asociau calculul matematic şi geometric 
al figurilor cu Înţelepciunea divină, pe care o concepeau ca ordine 
şi rațiune. Principiile aflate la baza acestor calcule sunt probleme 
mai mult sau mai puţin grele de geometrie şi algebră. În general, 
fiecare omament este creat pomindu-se de la un plan poligonal re- 
gulat, care în cheie simbolică este o reprezentare a ordinii divine 
ascunse. Modelele geometrice subliniază interesul pentru repetiție, 
simetrie şi continua generare de noi modele (armonizarea zonelor 
pozitive şi negative, îmbinarea suprapunerilor şi întrepătrunderilor 
panglicilor, prin îmbinarea culorilor şi tonalităților). 

Motivele florale sunt reproduceri destul de fidele ale naturii. 
Florile şi arborii pot fi modele excelente de decor, indienii mugali 


iar în India, al morţii. Scenele de luptă între animale de pe carpetele ori- 
entale sunt în mod obişnuit scene ce redau lupta dintre bine şi rău. Plan- 
tele, florile şi chiar motivele geometrice au, de asemenea, semnificaţii 
speciale: chiparoşii - durere, doliu, dar şi nemurire. Palmierul şi cocotie- 
rul sunt metamorfoze ale binecuvântării. Bujorul promite bogăție, iar lo- 
tusul o descendență numeroasă. Un simbol universal, regăsit în America 
de Sud, Egipt, India şi Europa este svastica, folosită la chenare. În China, 
ea simboliza pacea. Semiluna este simbolul mahomedan al credinţei. Un 
alt simbol universal, nodul, întruchipează înțelepciunea şi nemurirea. 

au introdus noi modele inspirate din atlase botanice europene sau 
desene persane. Aceste desene pot fi cu uşurinţă aplicate pe pano- 
uri de marmură albă, în şiruri de plante înflorite, gravate în basore- 
lief sau relief plat, alternând cu delicate irizări policrome. Elemen- 
tele florale se compun din două structuri, care se dezvoltă aproape 
independent: elementul vegetal, frunza, cu care se asociază fructul 
şi foarte rar şi floarea!, şi cel de-al doilea element, tija, vrejul, ra- 
mura. Tija este un fir sinuos, ale cărui circumvoluţiuni amintesc 
foarte rar de starea naturală a plantei şi care constituie elementul 
esențial al entrelacs-urilor, care împodobesc singure panouri în- 
tregi. Conform unei practici uzuale artei bizantine, tija islamică are 
un duct cu o lățime constantă, a cărei lărgire triunghiulară devine 
frunză. Uneori, relieful plat şi cel înalt se întretaie, frunze şi fructe 
se acoperă unele pe altele, se ridică şi se pierd în fundal, creând un 
joc fascinant de planuri, umbre şi lumini, care conferă dinamism 
reliefului imobil, mărind formele şi adâncind contrastul.? 

Combinând motivele geometrice cu caligrafia, arabescul îmbi- 
nă dubla filiație, divină şi umană într-o reprezentare simbolică: ca- 
ligrafia relaționează pe credincios în mod direct cu Cuvântul, unic 
principiu al creaţiei, în timp ce elementul geometric aminteşte imu- 
abilul principiu masculin. 

În mod similar, arabescul este legat de viață şi de ideea de creş- 
tere, revelând aspectul matern al creației. Văzută în această lumină, 
arta „scrierii frumoase” poate fi contemplată ca principiu în care ce- 
lelalte două motive, geometrizarea şi arabescul, asociate cu masculi- 
nul şi femininul, îşi află originea, ca dualități cosmice integrate în 
unicul Principiu. Arabescurile sunt reliefuri plate, în care lipsa teh- 
nicii este recompensată de ingeniozitatea modulării formei (orna- 


! G. Margais, op. cit., p. 72: florile sunt reprezentate frontal. Palmierii 
sunt singurii care amintesc de realitate, dar formele lor sunt cele preluate 
de la romani şi creştini. Frunza de viţă, simetrică sau pliată pe nervura 
principală, cu numai trei lobi, cu struguri piramidali este o altă reprezen- 
tare naturalistă. Rozasele, de formă pătratică sau circulară sunt mai de- 
grabă elemente geometrice. Alte reprezentări preluate din registrul vege- 
tal: palmetele asimetrice, cu trei sau cinci lobi ce amintesc de acanţii ro- 
mani, lotuşii. 

? Ibidem. 

mente vegetale geometrizate), se caracterizează printr-o tulpină ne 
sfârşită, din care răsar mereu frunze, tulpini secundare care se împar 
în continuare sau se reîntorc în tulpina principală, producând un de 
sen echilibrat. Este un duct liniar convențional, căruia nu-i pasă de 
natură, foarte stilizat. Arsenalul de matrici ce formează arabescul st 
va îmbogăți treptat, prin acceptarea unor noi elemente, chiar străine 
de tradiția musulmană (începând cu secolul al IX-lea): perlele şi mo 
riştile; în acelaşi timp, se va renunţa la elementele antice (vase, den: 
ticuli). În aceste condiţii se poate lesne imagina definirea spaţiulu: 
prin linie, acesta devenind tridimensional. 

Arta islamică este ritmată şi geometrizată. Ritmul său manifestă 
unitatea aflată în ordinea temporală, iar geometria se referă la ordi- 
nea spaţială. Unitatea care este deja atestată (nu există alt dumne- 
zeu decât Allah) se lasă contemplată. Formele artei islamice sunt o 
„aluzie concretă la Numele de Nepătruns.” O artă aluzivă, această 
artă este o manifestare a umilinței în faţa Celui care este Măreţ, o 
umilință tradusă deseori în alegerea unor materiale perisabile, cum 
ar fi stucul sau lemnul, sau a unor instrumente, a căror perisabili- 
tate trece la vremelnicia artistului-rob ('abd), căci frumusețea ope- 
rei este reflecţie a perfecțiunii lui Allah (rabb). 

Esenţa artei islamice rezidă în caligrafie, care este văzută ca în- 
trupare vizibilă a lui Allah. Tradiția consemnează că Ali, fiul vitreg 
al lui Mahomed a fost primul caligraf. Originea caligrafiei duce la 
Allah, despre care se crede că ar fi scris arhetipul ceresc al Cora- 
nului. Creaţia însăşi este caligrafie divină cu care Allah acoperă 
paginile timpului schimbător cu semnele albe şi negre ale nopții 
care devine zi şi ale zilei ce devine noapte. Păstrând acelaşi regis- 
tru al interpretării metafizice, fiecare literă are propria personali- 
tate, şi în cele din urmă se uneşte cu Allah: un bun exemplu îl con- 
stituie prima literă a alfabetului, alif, care simbolizează, prin verti- 
calitatea ei, majestatea divină. De aici decurge sacralitatea între- 
gului alfabet, originat în alif, prima literă a Numelui lui Allah. 

Caligrafia ocupă acest loc principal şi datorită rolului său anam- 
netic, acela de a aminti credincioşilor cuvintele lui Allah. Majorita- 
tea clădirilor musulmane sunt decorate cu inscripții pe piatră, stuc, 
marmură, mozaic sau aur. Inscripția poate fi un verset coranic, un 
vers dintr-o poezie, un nume sau o dată importante. Fiind asociată 

cu Coranul, caligrafiei i s-au atribuit însuşiri ale acestuia: ca repre- 
zentare a ordinii coranice, caligrafia este foarte strâns legată de ge- 
ometrie, proporţiile literei fiind guvernate de matematică. 

În general, inscripţiile sunt folosite ca borduri ce înconjoară 
principalele elemente ale clădirii (portaluri, cornişe, cartuşele fe- 
restrelor), dar nu au niciodată alura unui ornament, căci nici o fan- 
tezie nu le deformează, ele fiind mult prea importante în transmite- 
rea mesajului pentru a fi pervertite (numai unele rozase umplu une- 
ori fondul inscripției); aici contează mesajul, şi nu armonioasa aşe- 
zare a literelor.! Uneori, aceste inscripții sunt extrem de sintetice: 
un singur nume, al lui Allah sau al Profetului, este repetat şi aran- 
jat ca un motiv pe întreaga suprafaţă. O asemenea artă are o sim- 
bolistică aparte: literele verticale sunt asociate cu ideea de unitate, 
iar cele orizontale sugerează viitorul, multitudinea căilor posibile 
pentru aflarea Unului.? Caligrafia reflectă, prin chiar simbolismul 
său, îngemănarea dintre permanență şi schimbare care caracteri- 
zează însăşi creaţia. De aici scriitura orizontală care împrumută in- 
flexiunile valurilor, corespunzând schimbării, în timp ce vertica- 
litatea literelor indică esenţa divină neschimbată. 

De-a lungul secolelor, caligrafia devine schematică; motivul 
acestei pervertiri este ignoranţa artiştilor care nu mai înțeleg sen- 
sul, ci doar copiază semnele, deformându-le involuntar. Textul in- 
scripțiilor rămâne prețios chiar dacă nu conţine date istorice; prin 
forma sa, el permite datarea precisă a ansamblului din care face 
parte. În secolul al IX-lea, scrierea sufită, monumentală, avea un 
caracter unghiular, apropiat de cel cufic egiptean”. 


! G. Margais, op. cit., p. 71. 

? D, Jones, op. cit., p. 54. 

3 G. Marçais, op. cit., p. 363. Din secolul al XII-lea se introduce scrie- 
rea cursivă (Marea Moschee din Tlemcen, 1135). 

4 G. Marçais, op. cit., p. 70. 

9.1 Creştinism şi islam în epocile umayadă 
şi abasidă 


Cucerirea de noi teritorii nu a însemnat în mod obligatoriu o 
arabizare şi o islamizare sistematică a populaţiei, ci o organizare a 
veniturilor şi a cheltuielilor. Fiecare provincie îşi păstra propriile 
caracteristici şi tradiții. 

Cu privire la perioada umayadă şi cea abasidă, putem spune că 
la sfârşitul secolului al VI-lea situația Imperiului bizantin se deteri- 
orase în mod constant. Practic, Imperiul roman a luat sfârşit şi în- 
ceputul domniei lui Heraclius a marcat începutul unei noi perioade 
în dezvoltarea Statului bizantin. Prin mijloace variate, Iustinian re- 
uşise să menţină sub control situația atât în Europa Occidentală, 
cât şi în cea Răsăriteană, Asia Mică sau Orient. În plus, el reuşise 
să-şi realizeze visul său de extindere a dominaţiei bizantine până la 
graniţele vechi ale Imperiului Roman. După moartea sa, /imesul 
dunărean a căzut însă sub atacurile succesive ale avarilor şi slavi- 
lor, care vor reuşi până la urmă să se stabilească în teritoriile tradi- 
ționale ale Imperiului. La rândul ei, Europa Apuseană s-a distanțat 
de monarhia de la Constantinopol, iar centrele în jurul cărora se va 
produce această coalizare occidentală, vor fi, în primul, rând Roma 
Şi mai târziu monarhia francă sau germanică. 

În Asia situația devine din ce în ce mai complicată din cauza 
puterii persane, care încă din timpul lui lustinian se manifestase 
agresiv la adresa Bizanțului, şi cu serioase intenţii hegemonice, cel 
puţin asupra teritoriilor orientale. Prin abilitate diplomatică, Iusti- 
nian reuşise să-şi asigure sprijinul unor aliați precum Armenia şi 
Abisinia, care au înclinat balanţa raportului de forțe în favoarea sa. 
La începutul domniei împăratului Heraclius situația s-a complicat 
din nou, dar în anul 628 el reuşeşte să-i înfrângă pe perşi în lupta 
din apropierea Ninivei, avansând astfel în provinciile centrale ale 
Persiei şi recuperând o parte din prăzile pe care duşmanii le luaseră 
în campaniile anterioare. În același timp, datorită insucceselor mi- 

litare, regele persan Chosroe al II-lea este detronat şi omorât, iar 
noul conducător, Kawad Sheroe începe negocierile cu Heraclius. 
Odată cu acest eveniment se încheie o epocă în care cele două 
mari puteri ale Orientului, inamici tradiționali o perioadă de timp, 
încetează să se mai opună una alteia. Bizanțul va trece din nou 
printr-o perioadă de glorie, în timp ce Persia decade fulgerător. În 
următorii ani situaţia acestui Stat s-a caracterizat prin lupte interne 
pentru putere, care au condus în final la ruina lui definitivă. Distru- 
gerea Statului persan după înfrângerea de la Ninive a fost una din 
cauzele succesului fulgerător al invadatorilor arabi. Bizanțul asistă 
cu pasivitate la un eveniment care îi va marca negativ propria isto- 
rie: extinderea mahomedanismului la nivelul întregii Asii Centrale 
şi al Orientului Apropiat. Acest lucru îl va costa, nu după mult 
timp, atâtea necazuri, care vor marca mileniul următor de existență 
a Statului bizantin şi, în cele din urmă, însăşi căderea sub loviturile 
de arme ale adepților credinței fostului negustor din Mecca. 
Contactul dintre creştinism şi islam a avut loc în Peninsula Ara- 
biei în primele secole ale hegirei. Acest spaţiu avea episcopii şi 
mânăstiri, iar unele triburi de arabi s-au convertit la creştinism. Cu 
toate acestea, se poate vorbi despre o impregnare destul de superfi- 
cială, creştinismul local fiind împărțit între o multitudine de deno- 
minaţiuni şi unele grupuri eretice ce au găsit refugiu în Arabia. În 
fața expansiunii islamului, ele nu au opus nici o rezistență, spre de- 
osebire de iudaism, care s-a arătat în această zonă mult mai reținut 
islamizării, fapt soldat cu expulzarea!. În Nordul Peninsulei, alți 
arabi creştini s-au instalat la marginea deşertului ce separa Impe- 
riul persan şi cel bizantin. Această zonă a fost aprig disputată de 
cel două puteri, perşii exercitându-şi influența asupra lahmiţilor 
(aşezaţi în apropierea Eufratului), iar bizantinii asupra rivalilor ha- 
saniți din regiunea Hauran? În anul 529 conducătorul celor din 
urmă, Al-Harith Ibn Djabala a primit din partea lui Iustinian titlul 


! Cu privire la creştinismul primar în Arabia vezi Jean Corbon, L'Eglise 
des Arabes, Cerf, Paris, 1977, pp. 34-39; Maximos V, „Les chrétiens et le 
nationalisme arabe”, în France-Pays arabes, nr. 105, janvier-février, 
1983, p. 40-43. Despre dispariţia evreilor, vezi Youssef Courbage-Phi- 
lippe Fargues, Chrétiens et juifs dans l'islam arabe et turc, Fayard, 1992, 
p. 24-25. 

? Despre lahmiţi şi hasaniţi vezi Jean Corbon, op. cit., p. 35 şi 220. 

de patriciu. De asemenea, ereziile hristologice au pătruns şi printre 
aceşti arabi de la „frontiere”: ţinând cont de alianța lor politică, 
lahmiţii au fost influențați de nestorianism, iar monofizismul s-a 
răspândit printre hasaniţi, pentru ei fenomenul fiind favorizat de 
împărăteasa Teodora. Tradiţia spune că Mahomed a intrat în con- 
tact cu mediul creştin la Mecca şi Yathrib sau în călătoriile sale 
prin deşertul sirian. De altfel, Coranul aminteşte în mai multe rân- 
duri de creştini! şi certifică faptul că Mahomed avea cunoştinţe de- 
spre mesajul evanghelic sau despre unele episoade din istoria creş- 
tinismului local?. Cu toate acestea, Mahomed îi judecă aspru pe 
creştini, dar îi consideră ca participanţi într-o manieră fragmentară 
la adevărul islamic, punct de vedere care se va reflecta în viitor 
asupra statutului lor în Arabia. 

Încă din primii ani ai hegirei, odată cu consolidarea puterii mu- 
sulmane în Peninsulă, creştinii s-au bucurat de un regim juridic, în 
care se amesteca aspectul discriminatoriu cu garanţiile de protec- 
ţie”. Astfel tradiția ne relatează că în anul 10 al hegirei (632), creş- 
tinii nestorieni din Najran, în frunte cu episcopul lor, l-au întâlnit 
pe Mahomed şi pe principalii membri ai familiei sale la Medina. 
Cu acel prilej, creştinii au obținut dreptul de a-şi conserva cultul în 
schimbul plății unui tribut”. Un document numit „pactul de a Naj- 
ran” consemnează hotărârile luate cu acest prilej, dar informațiile 
sunt insuficiente şi contradictorii, astfel încât este greu să ne dăm 
seama de statutul creştinilor din lumea arabă în această perioadă. 

Expansiunea islamică asupra teritoriilor creştine a început încă 
din timpul vieţii lui Mahomed, când hasanizii au fost atacați fără 
succes în 629. Siria a fost cucerită în mai puţin de trei ani (633- 
636), iar Egiptul într-o perioadă la fel de scurtă (639-642), chiar 

! Creştinii sunt amintiți sub numele de „nazareni”, „oameni ai Cărții” 
(amestecați în această denumire şi cu iudeii) sau primesc calificativul de 
„politeişti”, care se aplică mai ales păgânilor din Arabia pre-islamică, dar 
este de presupus că el îi viza şi pe creştini. 

? Este vorba despre martirajul creştinilor de la Najran, din 523 amintit 
de Coran în suratele LXXXV 4-9 şi XVIII 9-26. 

* Laurent și Annie Chabry, Politique et minorités confessionnelles au 
Proche Orient, Maisonnneuve et Larose, 1984, p. 19-23. 


* D. Masson în introducerea sa la Coran, ediţia publicată în La Pleia- 
de, 1967, Gallimard, p. XXXI-XXXXII. 

dacă asediul Alexandriei a durat 14 luni. Pentru a ne da seama de 
amploarea inițiativei, este suficient de amintit faptul că, în paralel, 
au fost duse campanii militare şi împotriva Imperiului persan şi în 
teritorii din Nordul Africii şi Spania. De două ori, în 637-677 şi 
717-718 a fost ameninţat şi Constantinopolul. La sfârşitul acestei 
perioade, în secolul al VIII-lea, totalitatea comunităților creştine 
din Orientul Mijlociu au trecut sub dominație islamică. Acestei au- 
torități i-a scăpat pe moment numai Asia Mică bizantină. În gene- 
ral, înaintarea arabă a fost deosebit de crudă, după bătălii, „cavale- 
rii islamului” trecând la nenumărate acţiuni de distrugere! Un fapt 
surprinzător este slaba rezistență, care ținea de comportamentul 
populaţiei locale, ce prefera în locul opresiunii economice bizan- 
tine, pe liberatorii musulmani. Mai mult decât atât, ei considerau 
islamul drept o sectă creştină sau un fel de iudaism a cărui doctrină 
nu ar fi fost mult diferită de cea calcedoneană. În secolul al 
XIII-lea, cronicarul iacobit Bar Hebraeus (1226-1286) credea că 
victoria musulmanilor era de inspirație providențială, grecii „ere- 
tici” primind pedeapsa divină”. Consideraţii asemănătoare pot fi 
regăsite şi la patriarhul Mihail Sirianul? De fapt, în Siria şi în 
Egipt, masele populare trecuseră la monofizism, fiind uneori aspru 
persecutate. La rândul lor, arabii din deşertul sirian, pierduseră 
tratamentul preferenţial pe care îl aveau din timpul lui Iustinian, 
astfel încât noii cuceritori de aceeaşi etnie erau bineveniţi. Biseri- 
cile şi comunitățile creştine i-au sprijinit adesea pe invadatori îm- 
potriva trupelor trimise din Asia Mică sau a gamizoanelor bizan- 
tine izolate şi demoralizate. În timpul bătăliei de la Yarmuk (636) 
hasaniţii au dezertat şi au trecut în tabăra adversarului, în aceste 
condiții un arab melkit deschizând musulmanilor porțile Damas- 
cului. De asemenea în Egipt, patriarhul monofizit Veniamin (623- 
662) a trecut foarte rapid de partea învingătorilor. Aceste câteva 
mărturii, la care se mai pot adăuga şi altele, atestă primirea favora- 


! Bat Ye’or, Les Cretientes d'Orient entre Jihâd et dhimmitude VII- 
XX siècle, 1991, Paris, Le Cerf, pp. 32-45. 

2 David Knowles, Dimitri Obolensky, Nouvelle histoire de l'Eglise, 
vol. II., Le Seuil, p.104. 

3 Vezi Chronique de Michel le Syrien, ed. J.B. Chabot, Paris, 1901, 
tome II, p. 412. 

bilă făcută cuceritorilor de către comunitățile creştine arabe şi non 
arabe, precum şi rolul jucat de acestea în expulzarea bizantinilor. 
Această atitudine se baza în bună măsură pe o anumită deziluzie, 
în plus noi cuceritori dădeau posibilitatea comunităţilor creştine 
din această zonă să se bucure de autonomie politică şi religioasă, 
lucru pe care nu l-au avut în timpul bizantinilor. Este adevărat că 
pe vremea primilor califi (632-661) dominaţia islamică era destul de 
lejeră, efectivele armate şi funcționarii instalați ocupându-se mai 
mult cu colectarea impozitelor. Totul s-a schimbat însă în momentul 
în care guvernatorul Siriei, Moawiya îl înlocuieşte pe Ali în postul 
de calif. Din acest moment, centrul de gravitate se transferă din Ara- 
bia la Damasc, devenit capitală, iar organizarea primitivă a comu- 
nității musulmane concepută de Mahomed se transformă într-un 
adevărat Stat în care puterea va fi de durată şi tutela mai apăsătoare. 
Buna primire a noilor cuceritori mai poate fi explicată şi prin 
abilitatea politicii lor. Conştienţi de inferioritatea lor numerică, ei 
nu au adoptat de la început măsuri opresive, ţinând chiar cont de 
aspiraţiile autonomiste ale creştinilor din aceste regiuni. Nu au 
existat nici tentative de asimilare, nici masacre sistematice. De ase- 
menea, învingătorii şi-au afirmat foarte repede refuzul față de orice 
echivalență între creştini şi musulmani. Necesitatea inerentă a afir- 
mării cuceririi a fost conciliată cu logica inegalitară a islamului, 
fapt care a condus la crearea unui sistem de organizare politică şi 
socială, a cărui cuvânt de ordine era discriminarea pe criterii reli- 
gioase: popoarelor cucerite li se garanta de către puterea musulma- 
nă, securitatea persoanei şi a bunurilor. Ele erau constituite în 
funcţie de afilierea lor religioasă, în comunități distincte, conser- 
vând propriile legi. Existau în acest sistem şi anumite restricții şi 
interdicții: căsătoria cu o femeie musulmană, incapacitate juridică 
(a aduce mărtune în fața unui tribunal islamic) şi profesională 
(ocuparea unor funcții publice) sau semne de inferioritate (îmbră- 
cămintea). În schimbul acestui contract, „protejaţii” trebuiau să se 
achite de anumite obligaţii: impozite speciale, asigurarea unei lo- 
cuinţe pentru cei care participaseră la război, îndeplinirea lor fiind 
echivalentă cu ascultarea față de puterea musulmană. Acest sistem 
a fost repede perceput ca o supunere insuportabilă, non musulma- 
nilor fiindu-le greu să se adapteze cu condiţia de învinşi fără nici o 

perspectivă de îndreptare. De aceea, sub influența „sistemului de 
compartimentare” introdus de cuceririle islamice, Orientul creştin 
a intrat practic într-o perioadă de hibernare. Exceptând poate pe- 
rioada dinastiei umayade (661-750), evoluţia în curs după dispu- 
tele hristologice s-a întrerupt, iar diversele denominaţiuni religioa- 
se au devenit comunităţi sociologice închise în propriul lor particu- 
larism. Fiecare asigura membrilor săi satisfacția unor nevoi 
colective, sub autoritatea conducătorului religios, care avea şi largi 
competenţe civile. Prin primirea unei consacrări juridice din partea 
puterii care-i proteja, aceste comunități au încetat să se mai dispute 
între ele, ca pe timpul stăpânirii bizantine, ajungând practic să se 
izoleze unele de altele. Pentru a ieşi din acest proces, creştinii din 
aceste regiuni au avut nevoie de conducători de mare valoare inte- 
lectuală şi spirituală. Prin amestecul în problemele Bisericii şi prin 
favorizarea ascensiunii persoanelor cele mai maleabile, puterea is- 
lamică a întreținut o atmosferă de rivalitate, de corupţie, de medio- 
critate şi de supunere. 

În procesul care a dus la închiderea comunităților creştine în- 
tr-un statut discriminatoriu, secolul umayad (661-750) a constituit 
o perioadă-cheie, explicabilă prin două moduri de ierarhizare soci- 
ală: unul fondat pe apartenenţa religioasă şi altul pe diferențele et- 
nice și culturale! În această privință umayazii s-au aflat într-o di- 
lemă: prin cultivarea solidarităţii etnice între arabi, ei nu au încetat 
să facă referire la sistemul de valori islamice, cu precădere la reli- 
gie, factor prioritar de diferenţiere. De aici şi rivalitatea constantă 
între diferitele grupuri sociale, creştinii arabi reclamând în numele 
arabicităţii lor un tratament egalitar ceva mai pregnant, iar musul- 
manii non arabi acelaşi avantaj în virtutea islamicităţii lor. Con- 
flictul a fost rezolvat prin eliminarea umayazilor. Revolta abasidă 
(749-750) a fost de fapt expresia exasperării musulmanilor non 
arabi, al căror număr creştea direct proporțional cu numărul de 
convertiți, față de un sistem politic, care după ei favoriza o etnie 
dominantă în detrimentul „comunității de credincioşi” Odată cu 
abasizii, pe jumătate persani, criteriile de diferenţiere religioasă au 
căpătat o importanță deosebită. Musulmanii arabi şi non arabi îşi 


! Laurent şi Annie Chabry, op. cit., pp. 25-32. 

vor împărți în mod echitabil puterea, iar creştinii arabi nu se vor 
afla într-o inferioritate de principiu. 


9.2 Epoca umayadă (661-750) 


Dinastia umayadă s-a născut din sângele lui Ali şi din numeroa- 
sele lupte fratricide. Până la Abdel Malek (646-705; calif din 685), 
Arabia se afla în secesiune şi timp de 10 ani a găzduit pe califul di- 
zident Abdallah Ibn Zubayr, susținut de guvernatorul Irakului. De 
asemenea, rivalitățile tribale instaurau o stare anarhică, noul Impe- 
riu arab fiind în acest context predestinat lichidării. El trebuia să-şi 
creeze structuri solide asemenea celor persane sau bizantine. 
Aceasta a fost şi şansa creştinilor de etnie arabă. În Siria devenită 
centrul Imperiului, creştinii erau numeroşi în rândul populaţiei in- 
digene, unii dintre ei alcătuind personalul executiv al administra- 
ției instaurate de bizantini, care nu a fost schimbat de primii califi. 
La început, dinastia umayadă s-a bazat pe această populaţie, soli- 
daritatea etnică prevalând încă asupra afilierii religioase. Pentru a 
lupta împotriva rivalului Ibn Zubayr, califul Yazid, fiul lui Moawi- 
ya, născut dintr-o mamă creştină, a apelat la rudele sale creştine! 
Victoria finală a umayazilor a instituţionalizat acest gen de alianță. 
Sub influenţa vechilor funcționari imperiali califii au creat un sis- 
tem statal de tip bizantin, iar curtea de la Damasc se asemăna 
într-o oarecare măsură celei a bazileilor. În acest context favorabil, 
creştinii au putut să se organizeze liber la adăpostul puterii şi în 
respectul islamului dominant. În privinţa calcedonenilor (numiţi şi 
melkiţi), aceştia erau a priori cei mai amenințați deoarece pierdu- 
seră protecția imperială, numele lor fiind legat de Bizanţ, ei au fost 
în general toleraţi. Pentru a se integra în mediul ambiant, Biserica 
greacă a Antiohiei s-a arabizat în mod progresiv, în timp ce calce- 
donenii din Egipt şi Palestina au rămas credincioşi culturii elenice. 
La rândul lor, Bisericile creştine dizidente (monofiziţii din Siria şi 


! Paul Balta, L'Islam dans le monde, La Decouverte-Le Monde, 1986, 
p. 62. 

Egipt, maroniţii din Liban, nestorienii din Persia) erau liberi să-şi 
alcătuiască structuri ecleziale şi comunitare mult mai complete. 
Monofiziţii au avut posibilitatea în această perioadă să-şi exteriori- 
zeze întregul patrimoniu intelectual şi religios, în timp ce calcedo- 
nenii au trecut printr-o situație mai puţin fericită. 

Tratamentul favorabil rezervat creştinilor s-a manifestat mai ales 
în mediul urban, unde unele familii au ajuns şi la o prosperitate ma- 
terială notabilă. Reuşita lor i-a impus, în ciuda principiilor islamice, 
pe funcții administrative importante, mai ales în domeniul finanțe- 
lor. Astfel, înainte de retragerea sa la mânăstirea Sfântul Sava, Sfân- 
tul loan Damaschin se pare că a ocupat la curtea umayazilor funcții 
importante, tatăl său fiind chiar trezorierul califului!. Chiar şi în 
noile condiţii geopolitice, pentru ortodocşi, o perioadă destul de lun- 
gă, împăratul bizantin a continuat să rămână suveranul terestru abso- 
lut. Acest lucru se poate vedea din atitudinea Sfântului loan Damas- 
chin, care deşi era supus al califului şi angajat al acestuia în adminis- 
traţia statului musulman, el se adresa împăratului ca stăpânului său?. 

În ochii musulmanilor, creştinii, moştenitori ai sistemului bi- 
zantin, personalizau puterea politică. Sub califatul lui Abdel Ma- 
lek, ei se aflau încă la conducerea administrativă a oraşelor, iar în 
cazul în care calcedonenii erau nevoiţi să se retragă, ei erau înlo- 
cuiți de monofiziți sau de nestorieni. Această situație favorabilă nu 
a fost însă de lungă durată, creştinii polarizând în jurul lor nemul- 
țumirea maselor populare. Astfel, califul Omar al II-lea (calif între 
717-720) a luat la începutul secolului al VIII-lea o hotărâre gene- 
rală, care prevedea destituirea din administraţie a tuturor creştini- 
lor. De asemenea, semnalăm tot acum şi o răceală a autorităților 
față de comunitățile nonmusulmane, care s-a concretizat în prima 
jumătate a secolului al VIII-lea prin adevărate persecuții: în 705 
mulți creştini au fost ucişi în Armenia, iar alții în Siria’. În plus, 
față de Omar al II-lea, un alt calif, Yazid al II-lea (720-724), a im- 
pus o îmbrăcăminte distinctă pentru creştini. lată şi o mărtunie din 
această perioadă: „A devenit cunoscut conducătorului credincioşi- 


! Bat Ye’or, op. cit., p. 142.. 
? M. G. Demombines şi S. Platonov, Le monde musulman et byzantine 
jusqu 'aux croisades, Paris, 1931, p. 179. 
Ibidem, p. 80. 

lor că oameni fără judecată şi discernământ caută ajutorul tolerați- 
lor în munca lor, preferându-i pe aceştia confidenți în locul musul- 
manilor şi dându-le lor autoritate asupra credincioşilor. Şi tolerații 
îi asupresc pe aceştia şi îşi dau mâinile împotriva lor, tiranizându-i 
şi asuprindu-i. Conducătorul credincioşilor, acordând mare impor- 
tanță acestui lucru, îl condamnă şi îl dezavuează. Dorind să-i fie 
plăcut lui Dumnezeu prevenind şi interzicând aceasta, a hotărât să 
scrie ofițerilor din provincii şi din oraşe şi guvernatorilor oraşelor 
de frontieră şi ai districtelor, că ei trebuie să înceteze a-i folosi pe 
toleraţi în vreo afacere sau să-i adopte ca asociați ai autorității şi 
încrederii care le-a fost acordată de către conducătorul credincioși- 
lor şi cu care au fost însărcinați. Aceasta din moment ce Dumnezeu 
le-a dat musulmanilor încrederea în credinţa lor, încredere în frații 
lor, îndemânare şi competență să facă lucrurile încredințate şi sar- 
cinile care le revin, în acest fel înlăturându-se nevoia de a căuta 
ajutor la politeişti, la aceştia care îl mint pe profet şi care îi neagă 
minunile, în loc de a-l căuta pe al lui Dumnezeu.. Su, 

Populaţia creştină rurală avea o situație deosebit de precară: 
victimă a repartizării pământului colonilor, incursiunile beduinilor, 
excesele fanatismului religios, insecuritatea generală, au condus la 
depopularea zonelor majoritar creştine. 

Politica umayadă, care punea accentul pe solidaritatea etnică, a 
favorizat dezvoltarea limbii şi culturii arabe, factor de unificare al 
diferitelor comunități din Imperiu. Limba Coranului, araba, putea 
rămâne monopolul musulmanilor, dar existenţa creştinilor arabi a 
deschis perspective mult mai largi: traducerea Sfintei Scripturi sau 
proclamarea ei ca limbă oficială pentru creştinismul oriental. Seco- 
lul umayad a constituit cadrul propice pentru dezvoltarea unei ade- 
vărate literaturi teologice în limbile greacă şi siriacă, cultura religi- 
oasă creştină în limba arabă ocupând, de asemenea, un loc impor- 
tant. Prin statutul lor avansat, creştinii au oferit arabei un destin 
profan unei limbi literare: scribii din administraţie erau poligrafi, 
traducători de texte antice, medici şi filozofi, iar araba (continua- 
toare a limbii siriace) reprezenta instrumentul muncii lor de salvare 


! S.D. Goitein, Studies in Islamic history and institutions, Leiden, 
1968, p. 225. 

şi îmbogăţire a patrimoniului greco-roman, ajuns la apogeu în vre- 
mea abasizilor!. Astfel, primul tratat de medicină scris în arabă (se- 
colul al VII-lea) este traducerea unei lucrări scrise în greacă de către 
un preot din Alexandria, transcrisă ulterior în siriacă?. Prin interme- 
diul savanților creştini, araba a ajuns în timp să exprime noțiuni ab- 
stracte, devenind o limbă modernă, cu o răspândire largă în Orientul 
creştin sau în comunitățile mai puțin asimilate: evreii şi persanii. 
Această mişcare vastă de expansiune arabă a făcut din arabitate 
o realitate nouă, creştinismul din acest spațiu geopolitic partici- 
pând din plin la proces, fapt care i-a permis pe de-o parte o integra- 
re mai uşoară în Imperiu, iar pe de altă parte pierderea identității 
sale. Epoca umayadă este, de altfel, una caracterizată prin conver- 
tiri masive şi spontane la islam, fapt care a creat un dezechilibru 
între dominanți şi dominați. Dacă arabii creştini, prin trecerea lor 
la islam, puteau consolida identitatea lor arabă, non arabii nu pu- 
teau avea acces la arabitate devenind musulmani. Procesul a fost 
precipitat şi de stabilirea în Orientul Apropiat a populațiilor mu- 
sulmane venite din Est, îndeosebi şiiţi, care au întărit elementul is- 
lamic. Noua identitate a fost impusă contra voinței lor şi creştinilor 
în perioada umayadă. Pe viitor vor exista două categorii de musul- 
mani: arabi şi non arabi situație contrară principului de egalitate din- 
tre credincioşi” . În numele reîntoarcerii la primatul „credinciosului”, 
Abu al-Abbas a condus revolta din 749 împotriva umayazilor sol- 
dată cu masacrarea acestora şi cu instaurarea unui veritabil sistem 
politic şi social arabo-musulman, în care creştinii erau minoritari“ 


l! Vezi Louis Cheikho, Les Savants arabes chrétiens en Islam 
(622-1300), Saint-Paul, Liban, 1983. 

2 Bat Ye'Or, op.cit. p. 276. 

* Dominique şi Jeanne Sourdel, La civilisation de l'Islam classique, 
Arthaud, 1968, pp. 59-60. 

1 Andre Miquel, L'Islam et sa civilisation, Armand Collin, 1990, p. 85. 

9.3 Epoca abasidă (750-1291) 


Pentru a-şi asigura legitimitatea, abasizii se considerau moşte- 
nitorii perioadei primitive a islamului. Accentul era pus acum pe 
dimensiunea religioasă a puterii califale (pericolul de absolutism), 
pe supremaţia islamului, pe egalitatea între credincioşi şi pe inferi- 
oritatea altor culte. Această ideologie traducea dorinţa convertiților 
de a scăpa unei eventuale subordonări față de arabi. Făcând din 
apartenenţa religioasă un prim criteriu de diferențiere socială, ei îşi 
ofereau cadrul consolidării puterii. Noii stăpâni proveneau dintre 
iranienii islamizați, marginalizați în vremea umayazilor, iar armata 
era constituită mai ales din soldați din Korasan?. O altă caracteris- 
tică a epocii abaside ar mai fi, începând cu anul 762, transferul de 
putere de la Damasc spre Bagdad. Motivația era întoarcerea la sur- 
sa islamului, la vechea tradiție a monarhiei sasanide de esență di- 
vină. În mod evident, sub autoritatea absolută a unei puteri, care 
proclama identitatea sa islamică, situaţia creştinilor s-a deteriorat: 
au fost distruse biserici, au fost confiscate bunuri materiale ale 
creştinilor, au apărut violențe fizice pe criterii religioase. Vechiul 
Statut discriminatoriu din primii ani ai islamului este reactivat, 
completat chiar cu noi hotărâri. Acum este perioada în care au apă- 
rut tot felul de regulamente şi lucrări pline de restricţii cultice sau 
domestice pentru creştini. Sub califul Al-Mutawakil, foarte ostil 
creştinilor, a fost elaborat un statut atribuit lui Omar I, în care era 
accentuată situația umilitoare a nonmusulmanilor. În paralel, a fost 
elaborată şi doctrina juridico-religioasă, care legitima drepturile 
adepților Coranului şi supremaţia musulmanilor. Astfel, într-o va- 
riantă a unei înțelegeri dintre musulmani şi nonmusulmani, aparți- 
nând secolului al VIII-lea, se găseau recomandări dure şi precise 
cu privire la atitudinea față de religia musulmană: „„...dacă cineva 
dintre voi vorbeşte necuviincios de Mahomed, binecuvântat fie de 
Dumnezeu, despre cartea Domnului sau despre religia lui, el pierde 
protecția lui Dumnezeu, a conducătorului credincioşilor, ca şi cele 


! Ei spuneau că această perioadă fusese întreruptă de umayazi. 
? Jean-Paul Roux, Histoires des Turcs, Fayard, 1984, p. 132. 

ale oamenilor din casa războiului”. În continuare, erau enumerate 
şi alte prevederi de natură religioasă şi disciplinară: „...nu este per- 
misă arătarea crucilor în oraşele musulmane, nici proclamarea 
politeismului sau construirea de biserici ori a altor locuri de întâl- 
nire pentru credincioşi, nici să se bată toaca, nici proclamarea cre- 
dințelor voastre politeiste cu privire la lisus, fiul lui Miriam sau 
altora unui musulman”? Cuvântul „politeist” apare de mai multe 
ori, mai ales în perioada iconoclastă, califul Yazid poruncind în 
726 ca orice imagine sau icoană să fie îndepărtate din biserici, lo- 
curi publice sau case particulare. Toate acestea contraveneau cre- 
dinței musulmane, creştinii fiind acuzați că prin cinstirea Sfintei 
Treimi, a Sfintelor Icoane, a Sfintei Cruci, erau politeişti. 

Cu toate acestea, existau în practică şi acomodări posibile cu 
funcționarii însărcinați cu punerea în aplicare a noilor prescripții. 
Administrația abasidă nu a fost însă bine structurată la vârf, astfel 
încât ea nu era suficient ramificată pentru a prevala o practică uni- 
formă: totul varia de la o regiune la alta. Persecuţiile deschise erau 
relativ rare şi de tip circumstanţial: războaie, dificultăți economice, 
care provocau revolte populare. Adesea raportul dintre musulmani 
Şi creştini se reducea la necesități de tip profesional, iacobiţii şi 
greci au fost marginalizați, în timp ce nestorienii erau destul de 
apropiați de mediul persan: catolicosul Timotei I (780-823) avea o 
influență notabilă la curtea califilor. De asemenea, creştinii erau 
încă bine reprezentați în administraţie, în comerţul pe distanțe 
lungi, care puneau în legătură Imperiul cu diferite regiuni (Spania, 
notabile. Aceşti creştini rămâneau în perioada dinastiei abaside mi- 
noritari, majoritatea având însă o situație modestă. La oraşe aceas- 
tă perioadă a marcat un proces de specializare profesională a creş- 
tinilor în domenii precum micul comerț sau artizanatul. Plasaţi sub 
dependența marilor negustori, ei au cunoscut condiţii de viață me- 
diocre. La sate grupurile de creştini au fost protejate de izolarea 
lor, dar au rămas vulnerabile agresivității funcționarilor adminis- 
trației locale, incursiunilor beduinilor sau cuceritorilor efemeri. De 
altfel, transferul centrului de putere la Bagdad a favorizat decaden- 


! S.D. Goitein, op. cit., p. 223. 
? Ibidem, pp. 219-223. 

ţa comunităților rurale siriene, egiptene şi palestiniene. Pentru a 
scăpa impozitelor foarte ridicate, populaţia creştină rurală a trecut 
în număr mare la islam, fapt care a provocat o schimbare pe plan 
social şi religios: pe viitor comunitățile creştine (minoritare) vor fi 
prezente mai mult în mediul urban, motivate religios şi financiar să 
reziste fiscalităţii tot mai ridicate. 

Literatura arabă a acestei perioade este plină de mărtuni care 
atestă însă buna convieţuire dintre musulmani şi supuşii lor. Mulţi 
autori arabi spuneau „am auzit de la” sau „mi-a spus un creştin îm- 
brăcat în negru la poarta cetăţii”, pentru a continua cu o afirmaţie 
de valoare, care avea sensul unei cugetări profunde şi de valoare. 
Forma exactă a formulării varia, dar toate mărturiile aminteau de 
monahi, persoane respectate, ale căror figuri erau prezente în mod 
frecvent în peisajul sirian, palestinian sau cel african. 

Pe plan cultural, epoca abasidă a înregistrat o stagnare sau chiar a 
un recul față de epoca anterioară. Premisele expansiunii culturale din 
timpul umayazilor depindeau mult de arabii creştini. În noile condiţii, 
mai puțin favorabile, ei au putut să insufle un nou dinamism numai la 
curtea de la Bagdad. Situaţi de istorie şi credință în contact cu moşte- 
nirea antică a culturii greceşti, creştinii au tradus în arabă opere ma- 
jore ale ştiinţei şi filozofiei greco-romane: Platon, Aristotel, Plotin, 
Euclid, Arhimede etc. Această inițiativă a stimulat cercetarea ştiinți- 
fică şi teologică, precum şi diversitatea genurilor literare locale. Prin- 
tre intelectualii creştini ai acestei epoci îl putem aminti pe Hunain Ibn 
Isaq, care s-a numărat printre animatorii „casei înțelepciunii”, creată 
la Bagdad de către califul Al Mamun (812-833). Tot acum, episco- 
pul melkit Abu Qura demonstra o vitalitate intactă față de teologia 
creştină, iar prima lucrare de oftalmologie scrisă în arabă a fost de 
asemenea, creația unui iacobit, Yuhanna Ibn Massawayah, doctorul 
lui Harun al Raşid (secolele VIII-IX). Timp de aproape trei secole, 
familia nestoriană Baktişu a dat medici unui faimos spital din Gondi- 
şapur. Acest rol deosebit de important pe care l-au avut pe plan cul- 


! Hunain Ibn Isaq conducea un grup de traducători de texte antice filo- 
zofice şi ştiinţifice din greacă şi siriacă. El afirma că Dumnezeu în marea 
Sa grijă ne-a învățat limba arabă. 

Jean Pierre Valognes, Vie et mort des chretiens d'Orient, Fayard, 
1994, p. 66. 

tural creştinii, asociat cu efortul depus de musulmanii arabi şi ira- 
nieni, s-a întemeiat materializat într-o adevărată sinteză). 

Cu toate acestea, în a doua jumătate a secolului al IX-lea Impe- 
riul abasid a trecut printr-un pronunţat declin. Cele mai îndepărtate 
provincii, precum Spania, Nordul Africii, Egiptul sau zona Cauca- 
zului au intrat într-o perioadă de dizidență. În secolul al X-lea, 
emirul Cordobei, descendent al umayazilor, nu a ezitat să se auto- 
proclame calif, inițiativă imitată şi de dinastia fatimidă în Egipt. În 
acelaşi timp, la Bagdad, puterea califală a trecut în mâinile gărzii 
pretoriene conduse mai întâi de iranieni, apoi de turci, iar în Siria 
au reapărut dinastiile arabe. Acest context de fărâmițare politică a 
oferit Bizanțului, abia ieşit din criza iconoclastă, posibilitatea rein- 
trării pe scena politică a Orientului. Sub împărații macedoneni, bi- 
zantinii au recucerit Nordul Siriei, eliberând centre creştine pre- 
cum Edessa şi Antiohia (969), sau au atacat chiar Damascul, iar la 
Est au atins frontiera Armeniei. Era pentru prima dată de la înce- 
putul cuceririlor arabe, când o putere creştină reuşise să obțină vic- 
torii militare importante asupra islamului. Din păcate, la moartea îm- 
păratului Vasile al II-lea (1025), la Constantinopol s-a declanşat o 
nouă criză politică cu urmări notabile şi pe plan extern. Noua situație 
a marcat pentru creştinii din Orient, începutul unor noi incertitudini. 
Nenumăratele schimbări politice i-a pus în situația alternării, fără 
tranziție, între liberalism şi noi persecuții”. Acest fenomen a fost evi- 
dent mai ales în Egipt, unde sub primii califi fatimizi (a doua jumă- 
tate a secolului al X-lea) a fost instaurată o politică tolerantă față de 
creştinii locali. Cauza: în raporturile lor cu autoritățile rivale de la 
Bagdad fatimizii erau preocupaţi de sprijinul pe care-l puteau avea 
din partea creştinilor. Sub califul Al-Hakim (996-1021) a avut loc o 
deteriorare accentuată a statutului creştinilor, care erau obligați să 
respecte aceleaşi interdicții alimentare ca şi musulmanii, iar în jurul 
gâtului purtau o cruce ca semn distinctiv, în timp ce evreii aveau un 
clopoțel. Tot acum au fost distruse cimitire şi mânăstiri, iar unele 
biserici transformate în moschei? Paroxismul acestei politici de 


! Ibidem. 

? Existau suspiciuni că s-ar fi aliat cu bizantinii. 

* René Grousset, L'empire de Levant, Paris, 1992, p. 126. Conform 
celor relatate de René Grousset au fost distruse între 1014-1016, în întreg 
Imperiul arab, 30.000 de biserici. 

teroare a fost atins în anul 1009, când Al-Hakim a distrus biserica 
Sfântului Mormânt de la Ierusalim provocând o emoție puternică 
printre creştini. În urma acestui eveniment s-a declanşat de fapt şi 
ideea de cruciadă. După moartea califului, creştinii din Egipt şi-au 
recâştigat drepturile lor, în timp ce negocierile cu bizantinii au 
permis reluarea pelerinajelor în Ţara Sfântă şi refacerea bisericii 
Sfântului Mormânt. Chiar dacă politica lui Al-Hakin nu a avut 
urmări notabile, ea a provocat traumatisme profunde în conştiinţa 
colectivă a minorităţilor creştine. În Imperiul arab, împărțit şi aflat 
în plină decadență, practica discriminatorie pe care puterea de stat 
o menținea în limite acceptabile, putea căpăta pe viitor forme 
neaşteptate în funcţie şi de alternanța la conducere în cadrul 
administraţiei locale. Totodată, creştinii nu erau numai victimele 
unor persecuții deliberate, ci au suferit în calitatea lor de „comu- 
nități fără apărare”, consecințele dezordinii politice din acele tim- 
puri: revoltele cu caracter popular şi religios au fost numeroase în 
secolele IX-X, mai ales în califatul de la Bagdad. 

La începutul secolului al XI-lea au apărut însă şi turcii veniți 
din Asia Centrală şi convertiți recent la islam, teritoriile cucerite de 
ei în Iran permițându-le intrarea în spaţiul oriental al Imperiului. În 
anul 1055, conducătorul ramurei selgiucide a intrat în Bagdad şi 
s-a impus cu titlul de sultan, ca vicar temporar al califului. În mai 
puțin de 40 de ani ei au reuşit să-i respingă pe bizantini din Arme- 
nia, pe fatimizii din Siria, reuşind prin victoria de la Mantzikert din 
1071 asupra bazileului, să pătrundă până în Asia Mică. Noii cuce- 
ritori, islamizați de curând, reprezentanți riguroşi ai sunismului se 
întindeau în secolul al XI-lea între Marea Egee şi Turkestan. Ime- 
diat ei au impus creştinilor „un statut de protecţie”, iar războiul 
sfânt nu era pentru ei numai o amintire a unei epoci glorioase din 
istoria islamului, ci o exigență concretă de care a putut să-şi dea 
seama foarte bine în scurt timp Imperiul bizantin. 

Imperiul arab din vremea dinastiilor umayadă şi abasidă a păstrat 
o parte din principiile statului teocratic. Unitatea diferitelor etnii sau 
triburi era întărită de idealul islamic. Cei care intrau în acest sistem 
erau dominați de sentimentul apartenenţei la religia musulmană şi 
pierdeau de cele mai multe ori identitatea pe care o avuseseră ante- 
rior. În privinţa atitudinii manifestată faţă de alte religii, în principal 
față de creştinism şi mozaism, Mahomed a fost la început destul de 

tolerant. Refugiul său la Medina, unde exista o puternică comunitate 
de evrei, a fost momentul în care relaţiile cu nonarabii au devenit 
destul de apropiate. El îi considera atât pe evrei, cât şi pe creştini 
„oamenii Cărţii”, care deţineau o parte a Revelaţiei divine, pe care el 
dorea acum s-o completeze. În afara aspectului de ordin religios, to- 
leranța manifestată uneori de musulmani față de nonarabi a avut şi o 
importantă componentă economică. Astfel, istoricul Abu Yusuf redă 
o scrisoare a califului Umar, care scria unuia dintre comandanții săi: 
„Dacă le iei taxe, nu poți să le pretinzi nimic şi nu ai nici un drept 
asupra lor. Te-ai gândit, dacă îi faci sclavi şi îi împrăştii, ce va rămâ- 
ne musulmanilor de după tine? Pe Dumnezeu! Musulmanii nu vor 
mai găsi oameni cu care să vorbească şi de pe urma cărora să pro- 
fite. Musulmanii din zilele noastre vor mânca din munca acestora 
atâta timp cât vor trăi şi până când noi şi ei vom muri, atâta timp cât 
religia islamului îi va supune la taxe. Aşadar pune-i la taxe, dar nu-i 
robi şi nu-i lăsa pe musulmani să-i asuprească mai mult decât este 
permis, dar păzeşte cu atenţie condiţiile pe care le-ai dat lor şi tot 
ceea ce tu le-ai permis”! 

Arbitrariul a intervenit însă în momentele de cucerire, când au 
avut loc acte de intoleranță religioasă, ajungându-se până la perse- 
cuţii sângeroase. Cucerirea avea ca scop şi islamizarea, numai că 
în cazul creştinilor acest proces era mult mai greu de îndeplinit. 
Religia creştină era puternică, convertirea nu era uşor de realizat, 
iar în cazul unei concurenţe libere ar fi înfrânt islamul. De aceea, 
islamul nu şi-a putut permite să folosească metode identice de con- 
vertire: în Egipt islamizarea copţilor a fost forțată, în timp ce pe 
coastele Mediteranei, poziţia creştinilor nu putea fi ignorată şi nici 
schimbată cu forța. Împărații bizantini au fost uneori destul de se- 
veri cu adepții monofizismului, cu cei ai monotelismului sau cu 
unele secte şi grupări eretice creştine. De aceea, nu de puţine ori 
chiar creştinii au contribuit la înfrângerea armatelor imperiale, fie 
printr-un aport direct, fie prin colaborare cu inamicul sau chiar prin 
pasivitate față de acesta. Din această cauză, creştinii au putut do- 
bândi chiar unele favoruri şi libertăţi, menţinându-şi în mare parte 
drepturile pe care le aveau. Semnificativ a fost cazul Ierusalimului, 
unde patriarhul Sofronie, fără apărare, s-a văzut nevoit să predea 


! S.D. Goitein, op. cit., p. 223. 

cetatea, lucru care s-a repetat şi cu alte oraşe din Siria şi Palestina. 
În acest sens, mai mulți istorici arabi amintesc de o serie de înțele- 
geri sau pacte pe care creştinii le-au acceptat pentru a-şi asigura 
unele drepturi. O scrisoare nedatată adresată califului Omar de că- 
tre creştinii din Siria amintea obligaţiile pe care şi le luau aceştia 
pentru a se bucura de toleranță din partea cuceritorilor. Prima era 
de „nu construi în oraşele noastre şi în cartierele lor noi mânăstiri, 
biserici sau chilii şi de a nu le repara, ziua sau noaptea, pe cele care 
cad în ruină sau sunt aşezate în cartierele musulmanilor”. Un alt 
paragraf al scrisorii amintea: „nu ne vom manifesta în mod public 
religia, nici nu vom converti pe nimeni la ea (...) nu vom îngrădi 
pe nimeni dintre rudele noastre să treacă la islamism dacă acestea 
o doresc (...) nu vom purta la vedere crucile sau cărţile noastre, pe 
drumuri sau în piețele musulmanilor. Vom folosi toaca în bisericile 
noastre foarte încet (...) nu ne vom prea tare vocile la slujbe, în bi- 
serici, sau în prezența musulmanilor (...) nu ne vom îngropa morţii 
noştri alături de musulmani”. 

Pentru creştinismul din teritoriile aflate sub dominaţia arabă în 
perioada dinastiilor umayadă şi abasidă, un loc important l-a jucat 
mânăstirea Sfântul Sava din Palestina. Acest loc de rugăciune, în 
care s-a retras şi Sfântul loan Damaschin, a constituit mediul în 
care cultura arabă a putut lua contact cu gândirea grecească, mâ- 
năstirea adăpostind o parte din tezaurul gândirii umane. În peri- 
oada sa de înflorire, aici vieţuiau câteva sute de călugări, precum şi 
un număr important de eremiţi, care se aşezaseră în perimetrul spi- 
ritual al acestei mânăstiri. 

În privința organizării bisericeşti, putem spune că ea s-a menți- 
nut, cele trei Patriarhate orientale, Ierusalimul, Antiohia şi Alexan- 
dria, fiind ocupate după pierderea sprijinului bizantin de către mo- 
nofiziți. Cu toate acestea, ortodocşii se bucurau de unele privilegii, 
mai ales în Siria, Palestina şi Egipt, unde existau comunități orto- 
doxe puternice. De aceea, în scurt timp pe cele trei scaune biseri- 
ceşti au revenit ortodocşii. De asemenea, locurile importante ale 
creştinismului, Muntele Sinai, Horebul, Taborul, Muntele Măsli- 
nilor de la Ierusalim, au rămas în stăpânirea comunităţilor creştine. 


' Ibidem, pp. 217-219. 
? Ibidem, p. 218. 

Creştinii din spațiul islamic umayad şi abasid au trecut de-a 
lungul secolelor prin perioade contradictorii: de la fastul bizantin 
ei au fost obligaţi să se adapteze în mod brutal unor situații dispe- 
rate, în încercarea de păstrare a propriei identități. Prin ei, moşteni- 
rea antică s-a conservat până astăzi, transfigurând în mod decisiv 
cultura cuceritorilor arabi. O dominație paşnică, în contradicție cu 
cea a islamului, în care sentimentul superiorității absolute era im- 
primat credincioşilor prin certitudinea „deținerii adevăratei religii”, 
cea care îngloba şi împlinea toate revelaţiile anterioare’. Musulma- 
nii sunt, de altfel, singurii cuceritori din istorie care nu au câştigat 
prin victoriile lor, ci prin mentalitatea superiorității propriei lor re- 
ligii care le impunea o atitudine indiferentă şi disprețuitoare față de 
restul lumii. De aceea, modesta lor cultură beduină a fost depăşită 
de evidenţa civilizației popoarelor cucerite. Mobilizaţi de o dina- 
mică internă care le impunea lărgirea permanentă a frontierelor, 
acolo „unde persista necredința”, islamul nu a încetat să fie în răz- 
boi cu lumea creştină. Chiar dacă perioadele de forță au alternat cu 
cele de relativă acalmie, nu a existat niciodată o resemnare, o do- 
rință de stabilitate, un fel de „Y alta” a marilor religii. În logica mu- 
sulmană, „a cuceri” a rămas un deziderat permanent, de aici şi 
aproprierea moştenirii creştine, cu includerea într-un statut de mi- 
noritate „protejată”, lipsită de drepturi şi supusă religiei dominante. 

Raporturile Bizanțului cu lumea islamică în Evul Mediu nu au 
cunoscut întotdeauna stări conflictuale. În perioadele de pace erau 
intensificate legăturile diplomatice sau cele comerciale. La Bagdad 
exista o adevărată admiraţie pentru splendorile de la curtea din 
Constantinopol, pentru faima intelectuală şi artistică a Bizanțului. 
Ambasadorii bizantini de la Bagdad, uimeau capitala arabă cu bo- 
găția lor. La rândul lor, savanții bizantini erau bine primiți la Bag- 
dad, iar califul era gata să-i rețină pe lângă el, cum a fost cazul cu 
Leon Matematicianul, cel care a refuzat ofertele măgulitoare ale 
suveranului musulman, amintindu-și că împăratul bizantin „nu 
voia deloc să cedeze altora ceea ce-i aparţinea şi să furnizeze bar- 
barilor cunoaşterea lucrurilor prin care poporul roman era stimat şi 
admirat de toți” 


! Bernard Lewis, Comment l'islam a découvert | 'Europe, La Decou- 
verte, Paris, 1984, p. 11. 

În administraţia bizantină exista un birou care se numea „biroul 
barbarilor” şi în care erau precizate foarte bine titlurile care trebu- 
iau acordate diferiților principi. Exista o listă cu aproape 60 de ast- 
fel de principi, în fruntea căreia se afla papa ca suveran eclezial, iar 
dintre cei laici, primul numit era califul de Bagdad, intitulat „cel 
foarte respectat, cel foarte nobil şi ilustrul suveran al Agarenilor” 
De aici putem vedea că bizantinii erau atenți şi purtau respect lu- 
mii musulmane. Confruntarea armată dintre cele două lumi a dat 
posibilitatea Bizanțului să se gândească la o eventuală înțelegere 
cu musulmanii, mai ales în contextul în care latinii creştini cuceri- 
seră Constantinopolul la 1204. Astfel, musulmanii au contribuit şi 
la îndepărtarea dintre cele două comunități creştine, iar în epoca 
otomană au devenit, în mod paradoxal, singura posibilitate de sal- 
vare a unei Ortodoxii amenințată de un pericol şi mai grav: pierde- 
rea identității sale în sânul unei creştinătăţi unice, dar dominată de 
Biserica Romei. 


9.4 Cruciadele (1095-1291) 


Mulţimile, care în timpul Cruciadelor s-au îndreptat către Locu- 
rile Sfinte, erau animate de sacralitatea Ierusalimului şi de dorința de 
pelerinaj Chiar dacă ocupația musulmană data încă din secolul al 
VII-lea, situația era considerată ca fiind una jignitoare la adresa creş- 
tinătății, mai ales după profianările din vremea califului al-Hakim. 
De aceea, cruciada apare mai întâi ca un efort depus de creştinii 
occidentali, dar şi de cei bizantini, care putea duce la un moment dat 
chiar la reunificarea celor două Biserici.? Cavalerii franci şi soldaţii 
basileului au luptat împreună sub zidurile Niceei şi ale Antiohiei 
(1097-1098), iar o parte din teritoriile recucerite de la turci au fost 
redate împăratului Alexios I Comnenul. Numai că fiecare dorea să-şi 
impună autoritatea, şi astfel disensiunile se impun rapid fraternității 


! La Ierusalim unii milenarişti plasau evenimentele anunțate de către 
Sfântul Ioan Evanghelistul în profeția de la Apocalipsă. 
? Într-o astfel de perspectivă unele convertiri au avut loc în 1089. 

armelor, apar domeniile senioriale de tipul princiatului Antiohiei, 
regatului latin al Ierusalimului, comitatului de Tripoli, cu o ierarhie 
religioasă latină. Dintr-un demers reconciliar, cruciada se transformă 
rapid într-o sursă de conflict, care a dus în final, aşa cum se cunoaş- 
te, la o ură permanentă între franci şi bizantini. Încă de la 1108, unii 
conducători occidentali gândeau să întoarcă armele împotriva Con- 
stantinopolului, plan pus în practică la 1204. Pe parcursul prezenţei 
occidentale în Țara Sfântă, numai creştinii bizantini au fost persecu- 
taţi. Asupra celorlalți creştini, impactul cruciadelor a fost limitat. 
Cruciații nu au putut pătrunde în interiorul teritoriului sirian, a for- 
tiori în Mesopotamia, unde erau instalate comunităţile iacobite şi 
nestoriene.! În aceste condiții, practic majoritatea creştinilor orien- 
tali, au rămas în afara acestor campanii militare. În teritoriile ocu- 
pate, latinii s-au arătat, în general, suzerani distanți şi relativ indife- 
renți. Ei confirmau şi respectau ierarhia religioasă locală, lăsând co- 
munităţilor orientale libertatea de cult şi autonomia lor admnistrati- 
vă, uneori manifestând nevoia încheierii unor alianțe. 

Încă de la începutul primei cruciade, armenii din Cilicia, s-au 
aliat cu francii şi vor ajunge chiar să se unească cu Roma la sfârşi- 
tul secolului al XII-lea?. Maroniţii din Liban, la un moment dat, 
divizați în privința cruciaților, s-au aliat în cele din urmă cu ei, iar 
iacobiţii şi nestorienii au rămas fideli propriilor particularități.” În 
secolul al XIII-lea, instalarea primelor congregaţii religioase occi- 
dentale i-a pus pe creştinii din aceste zone în situaţia de a fi con- 
fruntaţi cu prima ofensivă a prozelitismului latin. 

După patruzeci de ani de la primele cuceriri, posesiunile latine 
din Orient erau amenințate de musulmani şi supraviețuiau numai 
datorită întăririlor venite în mod constant din Occident. În acest 


! Au ajuns până la Edesa, dar au fost nevoiţi s-o abandoneze în 1144, 
iar Damascul nu au reuşit să-l cucerească nici în urma asediului din 1148. 

? Iniţiativa nu i-a salvat însă de ofensiva ulterioară a islamului. 

? De-a lungul anilor, s-au dezvoltat legături destul de strânse între 
creştinii occidentali şi cei din Orient, sau între franci şi musulmani, ajun- 
gându-se la formarea unui grup „metis” Numele proprii latine ale celor 
care fac parte din acest grup atestă până astăzi permanența lor în Orient: 
Frangi€, numele unui clan politic celebru din nordul Libanului, înseamnă 
francez; Douwaihi provine din Douai, iar Chanfour din Chamfort. 

context, a doua cruciadă a fost un eșec din punct de vedere militar, 
iar din 1169, un emir de origine kurdă, Salah al-Din, supranumit şi 
Saladin, îşi întinde autoritatea asupra Orientului Apropiat şi a 
Egiptului.! Posesiunile latine au fost în scurt timp încercuite, iar în 
1187 francii au suferit la Hattin o înfrângere militară completă, 
care a condus practic la pierderea tuturor teritoriilor, inclusiv a Ie- 
rusalimului. Chiar dacă ardoarea participanţilor la cruciada a III-a 
(1190-1192) a permis restabilirea Statelor latine pe o porțiune în- 
gustă de litoral (cucerirea Ciprului în dauna bizantinilor), ideea de 
cruciadă s-a degradat sau chiar a dispărut. Singur Ludovic al 
IX-lea s-a arătat, între 1249-1270, inspirat de vechiul ideal, dar 
zelul său a părut pentru mulți depăşit. Ultima şansă de supravieţuire 
în zonă (o eventuală alianță cu mongolii care invadaseră Orientul 
Mijlociu şi se îndreptatu către Mediterană), nu a fost fructificată, în 
ciuda eforturilor depuse de armeni de a-i convinge pe franci să între- 
prindă o expediție de amploare împotriva islamului. După unirea 
musulmanilor în jurul sultanului egiptean Baibars şi asocierea cu 
turcii mameluci, zilele prezenței latine în Orient erau numărate. În 
secolul al XIV-lea, latinii s-au repliat în regatul armenian al Ciliciei 
Şi în insulele Cipru, Rodos sau Malta, unde epopeea războaielor 
sfinte nu înceta să-i mai anime pe unii nostalgici. 

Salvarea creştinilor nu a reprezentat un obiectiv pentru cruciați. 
De fapt, creştinii nu au solicitat la vremea aceea nici protecţie, nici 
intervenţie. Sub şocul invaziei, musulmanii au înțeles că şi creşti- 
nătatea poate fi animată de voinţa „unui război sfânt”, care spre 
deosebire de bizantini, nu era motivat de cucerirea unor noi terito- 
rii, ci de distrugerea islamului. La sfârşitul secolului al XII-lea, 
aventurierul Renaud de Châtillon încearcă să fure rămăşiţele pă- 
mânteşti ale lui Mahomed, ceea ce provoacă o emoție considera- 
bilă în rândul musulmanilor. De asemenea, viziunea lor despre 
creştinii din Orient se schimbă radical. Până acum ei le apăreau ca 
nişte moştenitori ai trecutului, pe cale de a fi asimilați, dar crucia- 
dele le-au permis să descopere nişte elemente umane avansate, in- 
filtrate în dispozitivul musulman, de unde şi posibilitatea declanşă- 
rii unei operaţiuni de anvergură împotriva islamului. Priviţi ca o 
componentă inofensivă şi subalternă în cetatea islamică, creştinii 


1 1138-1198, sultan al Egiptului începând cu 1171 şi al Siriei din 1174. 

se transformă în percepția musulmană într-un aspect exterior şi os- 
til. Această viziune negativă se răspândeşte printre musulmani, 
care în timp îi vor amesteca pe creştinii din Orient cu cruciații sub 
apelativul de „străini”, asimilând arabitatea islamului. Această 
suspiciune şi amalgamare nu va dispărea nici după pierderea Locu- 
rilor Sfinte de către latini. 


9.5 Epoca mamelucă (1250-1516) 


Această perioadă din istoria califatului a fost instaurată în mo- 
mentul în care sultanii egipteni au acceptat în garda lor soldați 
turci. Ei vor asasina în 1250 pe ultimul moştenitor al ramurii egip- 
tene a dinastiei ayubide şi vor prelua puterea, pe care o vor păstra 
până în perioada cuceririlor otomane. Încă de la început, mamelu- 
cii au fost constrânşi să facă față unor dificultăți majore precum in- 
vazia mongolilor, care din hanatul persan au intrat în Mesopotamia 
şi au cucerit Bagdadul în 1258. Chiar dacă erau minoritari în zone- 
le ocupate, mongolii s-au dovedit destul de permeabili influențelor 
exterioare, adaptându-se uşor mediului ambiant. În Asia Centrală, 
ei au fost islamizați, fanatismul lor conducându-i spre un nou răz- 
boi sfânt de care în secolul al XIV-lea lumea musulmană practic 
uitase. Pe de altă parte, în Persia, mongolii au fost favorabili nesto- 
rienilor, iar unii dintre ei s-au convertit la creştinism. Cuceritorul 
Bagdadului, Hulagu (1217-1265), căsătorit cu o creştină, s-a insta- 
lat drept conducător al Bisericii din Persia, cu sediul în palatul ulti- 
mului calif. Sosirea noilor invadatori l-a făcut pe regele armean al 
Ciliciei, Hethum I, să înţeleagă că poate obține unele avantaje pen- 
tru creştini.! De aceea, el a mers la curtea Marelui Han, încercând 
să realizeze pe baze religioase o alianță franco-mongolă, inițiativă 
care însă i-a descurajat pe latini: „pentru mongoli, faptul că-şi do- 
reau o alianță sinceră cu francii, nu mai încape îndoială, însă 
pentru cruciați, orbirea lor față de prinții musulmani, i-a făcut să 
nu înțeleagă ocazia care se prezenta în fața lor...”? Aceste planuri 


! René Grousset, op.cit., p. 397. 
? Jean Paul Roux, op. cit., p. 217. 

au fost risipite în 1260, când sultanul mameluc Quatuz (1259- 
1260) i-a înfrânt pe mongoli, fără ca francii să intervină. Cucerito- 
rii au fost nevoiţi să se retragă la est de Eufrat, în Mesopotamia, iar 
consecinţele acestei situații au fost negative pentru creştini: pentru 
a se pune la adăpost de un eventual conflict pe două fronturi, ma- 
melucii au înţeles necesitatea eradicării prezenţei latine în zonă, 
plan pus în practică la sfârşitul secolului al XIII-lea. În Persia, 
după ce i-au compromis în ochii musulmanilor prin tot felul de fa- 
voruri, mongolii s-au distanțat de nestorieni, iar în 1295 hanul 
Ghazan (1295-1304) s-a convertit la islam, declanșând o amplă 
persecuție împotriva creştinilor din zonă. O vreme incert, destinul 
religios al mongolilor este de data aceasta stabilit, iar pentru creş- 
tini, ei se vor adăuga listei de persecutori. La rândul lor, mamelucii 
liberaţi pentru o vreme de angoasele lor, s-au răzbunat pe comuni- 
tățile creştine, fără ca cineva să-i poată ajuta: o nouă cruciadă nu 
are loc în zonă, iar Imperiul bizantin, epuizat de luptele care au ur- 
mat cruciadei a IV-a şi-a concentrat atenția mai mullt asupra 
restaurării interne. Numărul creştinilor scade, cei din zonele rurale 
repliindu-se spre zonele muntoase, mai greu accesibile, unde du- 
ceau o existență precară, tulburați în permanență de operațiunile 
punitive ale mamelucilor, în timp ce în mediul urban, progroamele 
anticreştine erau spontane şi frecvente. Pentru mulți creştini, nu 
mai rămâneau decât două alternative: fie exilul, fie trecerea la is- 
lam, secolele XIV-XV, înregistrând un număr ridicat de convertiri. 
Cu toate acestea, intensitatea persecuțiilor a variat în funcţie de 
epocă: sultanul mameluk al-Malek an-Naser a dus o politică de to- 
leranță față de creştini, presiunea musulmană concentrându-se mai 
ales în Est, decât în Egipt, unde copţii erau priviţi cu reţinere mai 
ales datorită statutului lor de agenți fiscali, decât celui de creştini. 
În plus, Alexandria era o placă tumantă a comerţului între Orient şi 
Occident, fapt care nu permitea Egiptului să trateze discriminatoriu 
pe cei cărora le datora prosperitatea: negustorii italieni şi cei pro- 
vensali. În schimb, în Siria, în Palestina şi în Liban, mamelucii au 
fost foarte duri cu creştinii. Între 1302-1307 campaniile sângeroase 
au decimat comunitățile maronite: patriarhul maronit este ars de 
viu în 1367. 

Necazurile pe care le-au avut creştinii din Orientul Mijlociu nu 
pot fi imputate numai mamelucilor: hazardul situaţiei politice a ju- 

cat un rol important. Tamerlan!, un feudal turc, trecut de partea ha- 
natului mongol, a inițiat, începând cu 1386, o vastă ofensivă în 
Caucaz şi Mesopotamia, căreia i-a dat caracteristicile unui război 
sfânt. El a ajuns până la Bagdad în 1393 şi a creat mari probleme 
Siriei, pentru a se stabili în Anatolia otomană. Tamerlan a fost crud 
cu musulmanii, feroce cu creştinii, încercând să-şi justifice setea 
de cucerire printr-o motivaţie religioasă: numai la Şivas a îngropat 
de vii 4000 de apărători armeni, iar la Smirna au fost omorâți toți 
creştinii, capetele lor fiind oferite lui Allah drept mulțumire. După 
moartea sa, în 1405, Mesopotamia şi Iranul au continuat să fie vic- 
time ale luptelor dintre diferitele facțiuni turcomane, iar mamelucii 
au revenit în Siria. La rândul său, Egiptul devine un spațiu de refu- 
giu pentru elita musulmană, în care noua dinastie mamelucă a ci- 
rcasienilor a favorizat dezvoltarea unei bogate activități artistice, 
literare şi filozofice. În această atmosferă, islamul îşi recapătă stră- 
lucirea intelectuală, care îi creează, în Africa orientală şi mai ales 
în Etiopia creştină, condiţiile unei expansiuni mai durabile decât 
cea din vremea lui Tamerlan. 


9.6 Tradiţia creştinismului arab 


Încercarea de a vorbi despre creştinii din Orientul Mijlociu, sau 
mai bine zis despre arabii creştini încadrați în lumea musulmană în- 
cepând cu secolul al VII-lea, poate părea un lucru îndepărtat de spa- 
țiul geografic tradițional creştin. Ce au însemnat arabii în istoria 
umanității, se cunoaşte foarte bine. Au realizat lucruri remarcabile 
în domenii dintre cele mai diverse, plecând de la descoperirile arhe- 
ologice şi continuând cu înfăptuiri deosebite în matematică, medi- 
cină, filozofie, literatură, arte etc.? Din păcate, creştinii din Occi- 
dent sau chiar cei din Europa de Est şi Rusia uită uneori că religia 


1 Este cunoscut și sub numele de Timur Lang (cel şchiop). El făcea 
parte din nobilimea turcă, reuşind să ajungă în fruntea guvernării de la 
Kech, în apropierea Samerlandului, iar apoi s-a autoproclamat rege al 
Transaxoniei (1370-1405). 

2 Mehmet Ablai, Arabii. De la Mecca la Cordoba, Bucureşti, 1968, p. 7. 

creştină s-a născut în Orient, iar când vorbesc despre Orientul 
Apropiat sau cel Mijlociu se gândesc aproape în exclusivitate la 
arabii musulmani. De asemenea, impresiile despre acest spațiu sunt 
adesea deformate de mass-media, de o literatură romanescă, de o 
informaţie lipsită de obiectivitate sau de o impresie superficială ce 
poate proveni dintr-o scurtă călătorie turistică sau de afaceri.! De 
aceea, este necesară o privire mai atentă asupra tradiției arabe creş- 
tine, care se întinde din Orientul Apropiat până în Spania; din punct 
de vedere cultural, ea se intersectează cu tradiţiile siriacă, latină sau 
armeană, distingând şi filoane maronite, caldee sau asiriene. 

Din punct de vedere dogmatic, tradiția arabă creştină se împarte 
în trei confesiuni: 

— cea melkită, ataşată hotărârilor de la Calcedon din 451 şi învă- 
țăturii cu privire la unicul ipostas al lui Hristos în cele două naturi. 
În arabă credincioşii melkiți mai poartă şi numele de Rum, adică ro- 
mani, în calitate de moştenitori ai creştinilor bizantini „romani”. 

— iacobiţii, care vorbesc despre un singur ipostas şi o singură 
natură a lui Hristos; siriacii, copții şi armenii care sunt de acord cu 
ei se consideră „monofiziți” 

— nestorienii, care susțin existenţa în Hristos a două ipostasuri şi 
a două naturi; doctrina este îmbrăţişată de asirieni. 

În forma ei eclezială, tradiția arabă îşi găseşte cea mai bună ex- 
presie în Biserica coptă din Egipt, cea mai mare dintre Bisericile 
vechi-orientale ca număr de credincioşi şi ca influență. Biserica 
asiro-caldeeană îşi are centrul în Irak, Bisericile siriacă şi melkită 
sunt concentrate în Siria, iar cea maronită în Liban”. 

Originalitatea tradiției arabe creştine este cu atât mai evidentă cu 
cât ea este anterioară islamului. Prima scriere arabă provine din si- 
riacă şi ar fi opera mediului creştin, deoarece cele mai vechi vestigii 
au fost descoperite în preajma unor biserici ca cea de la Zebd, la 
sud-est de Alep, unde există inscripții trilincve, în greacă, arabă şi 
siriacă. Prin învățământul practicat pe lângă Biserică, scrierea a 
ajuns până în Bahrein sau în regiunile de coastă ale Golfului Persic, 


! M. Cremonese, G. Porzio, Guida ai paesi arabi, Milano, 1983, p. 11. 
z Kegham Abgar, „La tradition arabe chrétienne”, în Communio, nr. 
XVII, 1992, p. 68. 

unde erau instalate comunităţi de creştini!. Astfel obiecţia venită din 
partea arabilor musulmani cum că arabii creştini nu ar fi indigeni, 
adică arabi, nu are nici un fundament istoric. Această remarcă se 
poate sprijini parțial pe refuzul „arabicității” câtorva grupe de creş- 
tini, cărora le place uneori să accentueze apartenenţa lor etnică mai 
veche, identificând religia cu etnia?. Fiecare dintre contestatari uită 
că aceşti creştini erau arabi înainte de secolul al VII-lea, când a înce- 
put epoca islamică. Examinând bine arabicitatea şi islamitatea, pu- 
tem releva o diferența apreciabilă: cea mai mare parte a musulma- 
nilor nu sunt arabi, aceştia reprezentând practic numai 17% din to- 
talul lor. Cele mai mari state musulmane nu sunt cele arabe, ci: In- 
donezia, Pakistanul, Bangladeşul şi India. În sfârşit, marele număr 
de creştini arabi, moştenitori în secolul al IV-lea ai prozeliților arabi 
de care vorbeşte Faptele Apostolilor, demonstrează că nu putem 
identifica religia cu națiunea. De altfel, arabicitatea nu poate indica o 
rasă sau o religie, ci o cultură, o istorie şi un destin comun.* 

În secolul al IX-lea întâlnim foarte multe lucrări ale comunită- 
ților arabe creştine, care îşi exprimă acordul lor asupra dogmei şi 
dezacordul asupra termenilor filozofici folosiți în exprimarea ei. 
De exemplu, un scriitor siriac din secolul al XI-lea, Ali ben Arfadi, 
care locuia nu departe de Alep, ilustrează raportul dintre creştini 
prin următoarea imagine: „trei persoane escaladează un munte fie- 
care dorind să ajungă în vârf; acest vârf este Hristos spre care tin- 
dem cu toţii. În ciuda diferențelor, noi suntem cu toţii de acord 
asupra lui Hristos”. O încurajare a acestei apropieri a fost şi folo- 
sirea unei singure limbi, araba, de către toate comunităţile creştine 
din această zonă. De altfel, disputele dintre creştini, pentru motive 
politice, culturale sau filozofice, într-un cuvânt între culturile aces- 


! S.Khalil, „Les caractéristiques de la tradition arabe chrétienne”, în 
Theological Review, Beyrouth, 1982, vol. 5/2, pp. 188-190. 

? Este vorba despre copți, asirieni, caldei sau fenicieni. 

* Un studiu interesant despre teologia arabilor ortodocşi are Î.P.S. Ni- 
colae, mitropolitul Banatului, publicat în revista Ortodoxia nr. 1, ianua- 
rie-martie 1984, pp.115-120. 

4 Cf. S. Khalil, „La culture arabe chrétienne ancienne et son interac- 
tion avec la pensée arabe musulmane”, în /slamocristiana, Roma, 1982, 
nr. VIII, pp. 4-5. 

tor comunități, au permis diviziunile din secolul al V-lea. Fiecare 
comunitate avea limba sa: greacă, siriacă, coptă, armeniană, alături 
de cultura corespunzătoare. Astfel, în disputele hristologice calce- 
doniene şi postcalcedoniene pentru exprimarea credinței unice în 
Hristos s-a resimțit dificultatea de înțelegere a termenilor teologici, 
diferiți în fiecare comunitate. 

Odată cu expansiunea musulmană, limba arabă va câştiga între- 
gul Orient-Apropiat, ceea ce-i va determina treptat pe creştini să-şi 
abandoneze limba, scrierea şi să vorbească araba, folosită şi la 
Sfânta Liturghie. Astfel, fără a se converti la islam, creştinii s-au 
arabizat în Egipt, Mesopotamia şi întregul Orient-Apropiat. De 
aceea, limba arabă a devenit practic un mijloc de comunicare pen- 
tru întreaga regiune între creştinii care au înțeles că nu trebuie să 
rămână izolați. Cultura şi limba arabă au fost factori de unitate a 
creştinilor din zonă. 

Nu trebuie uitată nici legătura istorică a arabilor creştini cu lu- 
mea bizantină din care provin în chip parțial, sau implicarea lor în- 
cepând din secolul al XIX-lea în problema Orientului şi jocul mari- 
lor puteri în regiune (Franța, Marea Britanie, Rusia, Statele Unite ale 
Americii). Toate acestea au făcut ca diversitatea problemelor unor 
comunități arabe creştine să evidenţieze relația dintre teritoriu şi 
identitate, despre care vom încerca să vorbim în prezentul studiu. 

Am văzut că în momentul cuceririi musulmane creştinii din 
această parte a lumii erau deja divizați, între ortodocşi rămaşi fideli 
Imperiului bizantin şi melkiţi”, nestorieni' sau monofiziţi din re- 


! Menţionăm aici câteva lucrări cu caracter general pe care le-am con- 
sultat pentru a înţelege mai bine cele două concepte, identitate şi teritoria- 
litate: François Thual, Les conflits identitaires, Ellipses, 1995; Setton- 
Watson Hugh, Nations and states, Matew press, 1977; François Thual, 
Chauprade Aymeric, Dictionnaire de géopolitique, Ellipses, 1995. 

? Denumirea de melkiți este dată creştinilor din Siria și Egipt care au ac- 
ceptat hotărârile sinodului de la Calcedon din 451, cu privire la cele două 
naturi, cea umană şi cea divină în persoana lui Hristos. Numele de melkit 
vine din siriacul „malka” (regele) desemnându-i pe așa-numiții „valeţi ai 
împăratului”. Termenul de melkit a fost la început atribuit numai creştinilor 
din Egipt, fiind ulterior aplicat tuturor calcedonienilor din Orientul-Mijlo- 
ciu şi a sfârşit prin a-i desemna pe credincioşii patriarhatelor de Alexandria, 
Ierusalim şi pe cei din Antiohia. După schisma din 1054, patriarhii de la 

giunile periferice ale Imperiului şi de dincolo de el, din Armenia, 
Egipt sau Siria. Aceste segmentări confesionale stabilite în urma 
unor divergențe de ordin hristologic, creau noi diviziuni profunde 
de genul celor de ordin politic sau cultural între diferitele populații 
semitice. În cadrul Imperiului otoman, minoritățile arabo-creştine 
erau sub autoritatea patriarhului de la Constantinopol, secundat de 
patriarhul Alexandriei pentru Africa, şi de cei ai Antiohiei şi Ieru- 
salimului pentru Orientul Apropiat. Caracteristica acestor orto- 
docşi arabi era faptul că ei aveau episcopi greci, iar preoții şi dia- 
conii erau arabi. Creştinii monofiziți erau conduşi pentru Egiptul 
copt de către patriarhul copt de la Alexandria, iar pentru restul Im- 
periului de către patriarhul armean a cărui autoritate se întindea şi 
asupra sirienilor-iacobiţi, ca şi asupra nestorienilor de la frontiera 
turco-persană, vorbitori ai limbii arameene. 

Maroniţii proveneau dintr-o erezie ieşită din monofizism, numi- 
tă monotelism, care accepta în persoana lui Hristos o singură voin- 
tă, cea dumnezeiască. Ei erau situați din punct de vedere geografic 
în regiunea Libanului de astăzi şi se vor alătura Romei în perioada 
cruciadelor. 

Creştinii arabi sau arabizați trăiau îndeosebi în valea Nilului sau 
în zonele fertile ale Palestinei, Siriei şi Mesopotamiei. În cazul orto- 


Antiohia au încercat să refacă unitatea cu Roma, luând naştere mici grupe 
de melkiți catolici. În 1724, un catolic, Chiril al VI-lea, a fost ales pe scau- 
nul patriarhal de la Antiohia, alături de el fiind mai mulți episcopi şi aproxi- 
mativ un sfert dintre credincioşi. Ortodocşii care erau împotriva unirii cu 
Roma şi-au ales propriul patriarh şi au primit din partea guvernului otoman 
recunoaşterea oficială care le garanta autonomia. Convertiri la catolicism 
au fost relativ rare în patriarhatele de Alexandria şi Ierusalim, existând nu- 
mai un singur patriarh melkit catolic ce poartă titlul de „patriarh al Antio- 
hiei, Alexandriei, Ierusalimului şi întregului Orient”. Melkiţii catolici să- 
vârşesc Sfânta Liturghie bizantină în limba arabă vorbită în regiune şi au 
circa 250.000 de credincioşi în Orient şi aproape 50.000 de emigranți în 
Brazilia, Argentina, Statele Unite şi Canada. 

! Adepţi ai învățăturii lui Nestorie. Persecutat fără cruțare, nestorianis- 
mul şi-a găsit refugiu după 431 la şcoala de la Edesa, la marginea Impe- 
riului bizantin. În 489 şcoala a fost închisă din ordinul împăratului Zenon 
(474491), nestorienii fiind nevoiţi să treacă în Persia, unde au înființat 
şcoala de la Nisibi. Din Persia nestorianismul s-a întins în Mesopotamia, 
Arabia, India sau Vestul Chinei. 

docşilor ei erau în marea majoritate urbanizaţi, iar alții, precum ma- 
roniţii, locuiau în zonele muntoase. Începând cu secolul al XVII-lea, 
fiecare din aceste Biserici a cunoscut un proces de uniatizare, adică 
de ataşament al clerului şi credincioşilor față de Roma. Expansiunea 
romană a reprezentat un semn al sosirii marilor puteri în zonă, în 
lupta lor pentru recucerirea şi dezmembrarea Imperiului otoman. 
Folosirea factorilor religioşi urma o schemă simplă: Franța îi proteja 
pe catolici (maroniți şi uniți de toate tendințele), Rusia pe ortodocşi 
privilegiind în mod sistematic elementul arab şi determinându-l să 
se opună ierarhiei greceşti, observând în acest gen de panortodoxie 
un complement la politica sa în Balcani, cu perspectiva deschiderii 
la Marea Mediterană. Tot Rusia a depus eforturi deosebite şi pentru 
apropierea Bisericii copte din Etiopia şi posibilitatea instalării la 
Marea Roşie, ceea ce i-ar fi permis accesul la Africa. 

În secolul al XIX-lea alte puteri pătrund în Orientul Apropiat 
prin intermediul religiei: Austria apare ca protectoare a greco-cato- 
licilor, iar Marea Britanie şi Statele Unite ale Americii îşi vor în- 
tinde misiunile protestante peste tot. La sfârşitul secolului, vom 
asista în Mesopotamia la o veritabilă cursă de „misiuni” printre po- 
pulaţiile creştine locale, acțiune accelerată şi de descoperirea unor 
însemnate zăcăminte de petrol. 

Înainte de a trece la prezentarea modului de funcţionare identi- 
tară a acestor creştini arabi în perioada declinului Imperiului oto- 
man, ca şi a creşterii sentimentului național arab, credem că este util 
să ne oprim puţin asupra aspectului sociologic al acestor comunități. 

Supuse statutului juridic rezervat non-musulmanilor de către 
musulmani, aceste comunităţi creştine formează aşa-numitele mi- 
cro-societăți închise, adesea delimitate teritorial în zone muntoase 
de refugiu, ceea ce permitea dezvoltarea unui sentiment identitar 
deosebit de puternic, întărit şi de ostilitatea ambiantă. Unele dintre 
ele se aflau în zone care făceau obiectul unor intense rivalități între 
puterile europene: rivalitatea dintre Franţa şi Anglia din Egipt, în 
regiunea siro-palestiniană şi Mesopotamia, germano-engleză şi ru- 
so-engleză în Mesopotamia. 

În aceste condiţii, minoritățile creştine ca şi cele musulmane 
(druzi, alaouți, şiiţi etc) din Orientul Apropiat devin un punct de 
sprijin pentru diferitele puteri în rivalitățile dintre ele. În schimb, 

această instrumentalizare, se va traduce printr-o consolidare a 
identității acestor comunități-naţiuni şi prin adoptarea pentru unele 
dintre ele a unui model politic european de genul Stat-naţiune. În 
general, aceste tentative vor fi destinate eşecului. 

Ortodocşii arabi nu au manifestat niciodată veleități naționalita- 
re. Populaţiile urbanizate cu o situație materială bună din vremea 
lui Petru cel Mare, influențate de propaganda rusă, anti-greacă, tră- 
iau într-o relativă bună înțelegere cu otomanii. La începutul seco- 
lului al XX-lea ei aleg mai degrabă cauza arabă decât particularis- 
mul ortodox şi militează de partea naționaliștilor arabi împotriva 
otomanilor, a francezilor sau a englezilor. Astfel, unul dintre fon- 
datorii partidului Baas a fost un ortodox, Michel Aflak. Răspândi- 
rea ortodocşilor arabi în oraşele Siriei otomane (Liban, Siria, Pa- 
lestina, Iordania) excludea orice posibilitate de teritorializare a 
identităţii lor, care se va îndrepta în aceste condiţii către formula 
unui militantism arab mai mult sau mai puțin laic. 

Unii ortodocşii, precum melkiţii, foarte marcați de influența 
franceză şi cea austriacă, se vor ataşa Romei în secolul al 
XVIII-lea, pentru a se desprinde de episcopatul grec. Aceştia vor 
juca un rol foarte important în procesul de reînnoire al culturii ara- 
be şi al renaşterii sentimentului național arab. Din perioada napo- 
leoniană aceşti uniați arabi vor participa la dezvoltarea Egiptului şi 
a Siriei. Orientarea lor pro-occidentală va declanşa însă o atitudine 
reținută față de ei din partea turcilor. Acelaşi fenomen s-a petrecut 
şi cu monofiziții arabi, numiţi iacobiţi, dintre care o parte sunt ata- 
şați Romei, fiind răspândiţi în Siria otomană: aceştia au cunoscut 
în vremea primului război mondial un început de genocid cu carac- 
ter religios. Astfel, risipirea diferitelor minorități creştine în Orien- 
propriei lor identități comunitare, conducându-le spre un naționa- 
lism arab radical. 

Monofiziții copți s-au separat de Bizanţ în secolul al VI-lea 
pentru a scăpa de presiunile fiscale şi politice ale Imperiului bizan- 
tin. Copţii, nume care vine din limba greacă şi înseamnă pur şi 
simplu „egiptean”, i-au primit în 640 pe arabii musulmani ca pe 
nişte eliberatori. Treptat, ei au fost arabizați, suportând destul de 
greu condiţia inferiorizantă de dhimma, într-un context amestecat 

de toleranță şi persecuție. Chiar dacă au reuşit să-şi păstreze cre- 
dința, ei erau cetățeni de rangul al doilea în sânul Imperiilor arabe 
şi al celui otoman. O parte din aceşti copți se vor ataşa Romei în 
secolul al XVII-lea. În secolul al XIX-lea, copții au participat la 
trezirea sentimentului național arab egiptean, care avea ca princi- 
pal scop construirea unui mare Imperiu arab pornind de la Cairo. 
Această atitudine se va menţine de-a lungul întregului secol al 
XIX-lea, copţii opunându-se şi prezenței britanice din secolul al 
XX-lea. Concentrați din punct de vedere istoric în nordul Egiptu- 
lui, modernizarea acestei țări îi va determina să se deplaseze către 
marile oraşe egiptene, precum Cairo sau Alexandria. Asemenea 
altor comunități creştine arabe, răspândirea lor geografică precum 
şi amestecul cu alte popoare musulmane majoritare în zonă, nu vor 
face alteceva decât să împiedice orice idee de regrupare națională. 
Această situație îi va conduce pe copți spre un naționalism laic, 
multiconfesional. De asemenea, înlocuirea monarhiei cu sistemul 
republican va deschide pentru ei o perioadă dificilă. În confrunta- 
rea sa cu lumea occidentală, naserismul! a avut mereu tendința să-i 
acuze pe aceşti creştini că ar fi agenți ai Occidentului, acel Occi- 
dent franco-britanic care în alianță cu Israelul va ataca Egiptul în 
1956, ca urmare a naţionalizării canalului Suez. Naționalismul laic 
al lui Nasser va da dovadă mereu de reținere faţă de copţi, conside- 
raţi a fi a cincea coloană a Occidentului. Această mişcare se va ra- 
dicaliza în vremea lui Sadat, fiind preludiul unei puternice emigra- 
ţii copte spre ţările occidentale. În 1998, mai mult de 2.000.000 de 
copți tăiau în Europa şi America. Astăzi creşterea islamismului în 
Egipt nu face decât să accentueze această tendință emigraționistă, 
chiar dacă guvernul doreşte să se folosească de copți pentru bloca- 
rea extremismului islamic. 

Exodul creştinilor arabi în afara lumii arabe este un fapt major 
al secolului al XX-lea. Părăsind Egiptul, Libanul, Irakul, Siria, Ior- 
dania şi Israelul, creştinii arabi sunt astăzi mai numeroşi în afara 
lumii arabe decât în locurile istorice de origine. Această deterito- 


! Adepții regimului fostului preşedinte al Egiptului, Gamal Abdel 
Nasser (1918-1970), care a avut ca principale direcţii în politica sa: socia- 
lismul şi unitatea arabă. 

rializare a vechilor arabi creştini reprezintă una dintre principalele 
caracteristici ale istoriei arabo-creştine actuale şi una din consecin- 
tele imposibilei teritorializări a acestor diferite comunități. 

De partea lor, maroniţii trăiau în munţii Liban, amestecați cu 
populaţiile druze care-i dominau din punct de vedere social. Rupe- 
rea echilibrului dintre cele două comunități se va produce în mo- 
mentul invaziei Siriei de către trupele lui Mehmet Ali, paşa Egip- 
tului, susținut de Franța şi care dorea să alcătuiască un vast Impe- 
riu arab modern, în detrimentul Imperiului otoman. Conducătorii 
maroniți au susținut tentativa sa şi vor colabora cu el, în timp ce 
druzii, sprijiniți de Londra, susțineau Istanbulul. Interesele diferite 
au condus la confruntări şi masacre importante, relațiile dintre cele 
două comunități fiind puternic afectate. Sub presiunea Marilor Pu- 
teri, neliniştite de creşterea influenței Franței în Orientul Apropiat, 
este găsit un modus-vivendi între diferitele confesiuni din această 
zonă. Din păcate în 1860, ca urmare a intrigilor engleze în dorința 
de a controla drumul Indilor şi a menține integritatea Imperiului 
otoman, războiul civil dintre cele două comunități reizbucneşte, as- 
pectul său brutal fiind ilustrat de masacrarea maroniţilor de către 
druzi!. Aceasta va produce în Europa o emoție puternică şi va con- 
duce la intervenţia militară în Liban a Franței secundată de Aus- 
tria, susținătoare a melkiţilor catolici. Cei 20.000 de morţi ai aces- 
tui război civil au permis recunoaşterea în sânul Imperiului otoman 
a unei specificități maronite cu o structură admnistrativă proprie şi 
mai ales susținerea continuă a Franţei pe plan politic, cultural şi re- 
ligios. Această pace precară a avut, de asemenea, drept consecință 
formarea unei diaspore maronite caracterizată prin deplasarea 
acestei populaţii din zona muntoasă către Beyrouth şi spre oraşele 
de coastă ale actualului Liban; în acea vreme, Beyrouth era un oraş 
dominat şi populat de suniţi şi de ortodocşi. Criza va deschide şi 
calea exilului în afara Imperiului otoman. O altă consecință ceva 


! Druzii reprezintă populaţia Siriei şi a Libanului care ocupă masivul 
vulcanic Darazi din Siria, nu departe de frontiera cu Iordania. Druzii au 
fost responsabili în secolul al XIX-lea de mai multe masacre comise îm- 
potriva maroniţilor. Pe vremea mandatului francez în Siria, druzii s-au re- 
voltat împotriva marilor conducători feudali (iulie 1925). Astăzi druzii 
joacă un rol foarte important în rândul opoziţiei progresiste libaneze. 

mai îndepărtată, dar de care trebuie să ținem seama, a fost forma- 
rea în sânul inteligenței maronite a unui curent naţionalist arab, 
care împreună cu ortodocşii şi greco-catolicii, vor forma alături de 
mediile musulmane una din componentele renaşterii naţionale 
identitare arabe. Elita maronită forma o elită pentru Liban şi o alta 
pentru lumea arabă, un exemplu interesant în acest sens fiind men- 
țiunea că primul dicționar de limbă arabă a fost scris de maroniți. 
Pentru a înțelege mai bine deşteptarea sentimentului arab, este 
bine să ne amintim că în 1914, după emanciparea Balcanilor, mai 
mult de jumătate din populaţia Imperiului otoman era arabă; de 
aici miza considerabilă reprezentată de creşterea sentimentului na- 
țional arab pentru viitorul Imperiului turc şi, de asemenea, violența 
represiunii turceşti care s-a abătut nu numai asupra armenilor şi 
grecilor, dar şi împotriva arabilor creştini, în special maroniți şi 
iacobiţi din regiunea muntelui Hauran’. În 1918, regiunea actualu- 
lui Liban a fost eliberată de armatele britanice şi franceze. De 
acum înainte se punea problema viitorului Libanului, care, con- 
form acordului încheiat acum, trebuia să se găsească în zona de in- 
fluenţa a francezilor. În acest caz, erau prevăzute trei soluții: pri- 
ma, cu un Liban care putea rămâne ca o provincie în cadrul Siriei, 
o Sirie mare trecută de sub controlul otoman sub cel al Franţei 
apoi, un micro-Liban limitat la zonele maronite non viabile din 
punct de vedere economic şi în sfârşit un micro-Liban extins asu- 
pra zonelor nonmaronite. Spre dezamăgirea naționaliștilor sirieni, 
cea de-a treia soluţie a fost reținută. Identitatea maronită a fost ast- 
fel teritorializată datorită Franţei şi includea şi alte comunităţi creş- 
tine şi musulmane, opunându-se practic Siriei care vedea în crearea 
Marelui Liban o manevră a imperialismului francez. Identitatea 
maronită se putea înscrie într-un teritoriu, dar lua ființă o ţară ce 
cuprindea pe viitor nu mai puțin de 17 comunități religioase, creş- 
tine şi musulmane. A urmat o perioadă de creştere economică şi de 
dezvoltare identitară pentru maroniți, chiar dacă pentru alte comu- 
nități insatisfacțiile au fost numeroase. De fapt maroniţii erau mi- 
noritari în Liban, iar în plus statul îi izola în sânul lumii arabe creş- 
tine deoarece ortodocşii erau tradițional mai degrabă favorabili 


1 Platou muntos care se întinde pe teritoriul Siriei şi al Iordaniei. El 
este ocupat de druzi. 

Damascului decât Parisului. În 1943, pentru a pregăti indepen- 
dența, a fost adoptat un pact național care împărțea competențele 
politice între cele mai importante comunități libaneze: maroniți, 
druzi, şiiţi!, suniţi? şi ortodocşi. Preponderenţa a revenit în cele din 
urmă maroniților chiar dacă acest lucru nu corespundea cu situația 
demografică din țară. Dacă maroniţii au reuşit să aibă un Stat pen- 
tru ei, acesta nu era un Stat al lor, iar pentru a-şi menţine prepon- 
derenţa s-a apelat la o partajare de putere cu celelalte comunități. 
Între independenţa obținută în 1945 şi începutul războiului civil 
din 1975, în istoria Libanului a intervenit un nou factor: în raport 
cu creştinii, musulmanii au devenit majoritari. În 1932, creştinii re- 
prezentau 52% din populație față de 42% în timpul războiului ci- 
vil, iar maroniţii au trecut de la 29% la 24%, dinamica demogra- 
fică musulmană fiind dată de comunitatea şiită devenită cea mai 
importantă în țară. Aceste mutații demografice, asociate cu prezen- 
ţa refugiaților palestinieni, vor provoca o reconsiderare a puterii 
maronite, amplificată de obsesia acestora din urmă de situația în- 
cercuirii de către musulmani. Cele două fenomene vor declanşa un 
război civil care va dura 17 ani. În noile condiții, strategia maroni- 
ților a alternat între menținerea actualului Liban, cu izolarea diferi- 
telor comunități şi crearea unei noi entități cu o suprafața mai mică 
dar alcătuită numai din creştini. Ideea transformării Libanului în- 
tr-un stat descentralizat, federal, a apărut atunci când, în urma răz- 
boiului civil, țara s-a transformat în mai multe zone confesionale 
omogene şi izolate una de cealaltă. Creştinii care până atunci au 
trăit în bună înțelegere cu musulmanii s-au refugiat acum la nord 
de Beyruth. În urma acestei deplasări s-au format noi zone cu 
populație şiită, druză sau sunită. În afara satelizării Libanului de 
către Siria, rezultatul acestui război a fost consolidarea teritoriali- 
zării comunităților libaneze, sau ceea ce s-a numit „cantonizarea 


! Sunt membii celor care la moartea lui Mahomed au considerat că 
succesorul acestuia trebuia să fie Ali ibn Abu Talib. Şiiţii consideră că 
succesiunea lui Abu Bakr, Umar şi a lui Uthman în fruntea califatului a 
fost ilegală. Ei sunt prezenţi astăzi, în mod deosebit în țări, ca: Iran, Li- 
ban, India, Pakistan şi în unele republici din fosta U.R.S.S. 

2 Nume dat în islam celor care recunosc autoritatea primilor patru ca- 
lifi ai dinastiei Umayazilor şi a Abasizilor. Ei sunt în opoziţie față de şiiţi. 

Libanului”, caracterizată prin existența unor zone preponderent co- 
munitare în detrimentul unui Liban pluralist. Astfel, reconstrucția 
unui stat libanez a eşuat, acesta fiind de fapt transformat într-o 
confederație de regiuni autonome care corespundeau principalelor 
comunități, fiecare conducându-se după propria lege. Triumful co- 
munitarizării şi teritorializării Libanului va marca practic sfârşitul 
definitiv al maronismului, sau cel puţin al unui Stat cu o direcţie 
preponderent maronită, marele vis franco-catolico-maronit. 

Pe planul identitar, anii de război au permis reactualizarea unei 
teme importante: tema feniciană. Dornică de o demarcare de ara- 
bism, o parte a elitei maronite se va prezenta drept descendentă a 
fenicienilor, ceea ce le-a permis respingerea propriei arabicități şi 
deci o distanţare identitară faţă de islam. Ei vor trece de la un ma- 
ronism activ în direcția renașterii culturale şi naţionale arabe de la 
sfârşitul secolului al XIX-lea, către un maronism restrâns la un te- 
ritoriu protejat de Franţa, sau ceva mai târziu spre o comunitate 
care se minorizează demografic şi politic din cauza unei impor- 
tante emigraţii. Libanul ca țară deschisă influenţei occidentale dar 
şi loc de refugiu pentru alte populaţii venite din Orientul Mijlociu, 
a reprezentat o excepţie în istoria complexă a lumii arabe creştine. 
Cazul libanez arată imposibilitatea unei teritorializări politice via- 
bile şi durabile a unei minorităţi creştine pe pământ islamic. 

Pentru Liban, dar şi pentru alte țări din regiune, în încercarea de 
a scăpa statutului de minoritate şi a pentru a găsi mijloacele de a 
conviețui cu lumea islamică, creştinii au recurs la un anumit națio- 
nalism local, adică de consolidare a sentimentului de apartenenţă la 
Statele existente (create pe ruinele fostului Imperiu otoman). Ca- 
racterul multicomunitar le permitea dezvoltarea unei identități care 
nu se putea confunda cu grupările majoritare.! În contextul acestei 
„compartimentări”, o transformare importantă se producea în pla- 
nul identitar al majorităţii, care avea conştiinţa apartentenței la o 
țară. La adăpostul frontierelor, trasate în funcție de interesele mari- 
lor puteri europene, au fost create condiţiile fuziunii comunităților 
creştine cu cele musulmane. 


! Chabry Laurent și Chabry Annie, Politique et minorité au Proche 
Orient, les raisons d’une explosion, Maisonneuve et Larose, Paris, 1984, 
pp. 57-60. 

Naționalismul statal a fost cel mai bine ilustrat în Egipt. Condi- 
țiile erau şi favorabile deoarece ţara avea o identitate națională in- 
contestabilă şi nu se confunda cu islamul. Între cele două războaie 
mondiale, copții au militat în mod activ alături de musulmani pen- 
tru impunerea temei naționalismului egiptean, pentru un Egipt in- 
dependent. Fostul secretar al O.N.U., Butros Gali, care aparține 
unei vechi familii de copți, a fost alături de liderul naţionalist mu- 
sulman Saad Zaghloul, atât la negocierile din închisoare, cât şi la 
manifestaţiile naţionaliste, care au avut loc după cel de-al II-lea 
război mondial în Egipt. 

O altă comunitate, victimă de data aceasta a unui veritabil ge- 
nocid, a fost cea asiro-caldeeană. În secolul al XIX-lea asiro-calde- 
enii trăiau la limita dintre două imperii: cel otoman şi cel persan. 
Ei erau descendenții nestorienilor, Biserică ce cunoscuse o expan- 
siune misionară deosebită până în Tibet şi Java. Nestorienii au fost 
distruşi de invazia mongolă, cei rămaşi refugiindu-se în regiunile 
muntoase. În Evul Mediu ei s-au împărțit în două ramuri: cea a asi- 
rienilor rămaşi nestorieni şi cea a caldeilor ataşați Romei. Originea 
lor etnică ridică şi astăzi unele probleme pentru specialişti: sunt ei 
descendenții vechilor asirieni arabizaţi sau îi reprezintă pe kurzii 
aramaizați, iar apoi arabizați? Indiferent de ipoteză, cea mai mare 
parte dintre ei au păstrat limba aramaică. În secolul al XIX-lea ei 
trăiau în trei zone: Hakari, bastion muntos inaccesibil, printre kur- 
zii din sud-estul Turciei de astăzi; în regiunea Massoul, printre 
arabi şi kurzi, şi în regiunea Urmia din Persia, printre azeri, kurzi 
şi persani. Constant persecutați de diferiții lor vecini musulmani, 
pe la mijlocul secolului al XIX-lea ei au făcut obiectul mai multor 
solicitudini din partea misiunilor catolice franceze, anglo-angli- 
cane, americano-protestante, germane şi ruse-ortodoxe, mai ales 
din momentul în care s-a constantat că regiunea Massoul conținea 
enorme rezerve de petrol. Rusia vedea în minoritatea asiro-babilo- 
niană un eventual punct de sprijin pentru a avansa în Turcia sau 
Persia, iar Biserica Ortodoxă Rusă chiar a reuşit să recupereze o 
parte a minorității caldeene din Persia. În 1914 avansarea armatei 
ruseşti în Turcia orientală şi ocuparea nordului Persiei va determi- 
na deplasarea şi instalarea asiro-caldeilor în Rusia. Reacţia turcilor 
va fi deosebit de violentă: mai mult de 250.000 de asiro-caldei au 

fost masacrați, iar alții se vor refugia în Rusia şi în Persia ocupată 
de armata rusă. 

Căderea Imperiului țarist în 1917 a antrenat un nou masacru în 
regiunea Urmia unde kurzii şi perşii s-au năpustit asupra unei po- 
pulaţii pe care foştii aliați nu o mai puteau susține. După noi masa- 
cre, asiro-caldeii a părăsit regiunea pentru Mesopotamia, aflată sub 
control britanic. În mijlocul acestor conflicte deosebit de grave, 
după încetarea ostilităților autoritățile asiro-caldee au trimis la ne- 
gocierile de la Versailles mai multe delegaţii, cu cererea expresă 
de a obține creearea unui Stat asiro-caldeean, alcătuit dintr-o parte 
a Azerbadjanului pers, a Estului Turciei, a regiunii Massoul cu ie- 
şire la Marea Mediterană şi Golful Persic. Această tentativă de te- 
ritorializare a naţiunii asiro-caldee după genocidul căreia a trebuit 
să-i facă față, a fost fără rezultat, deoarece Massoul a fost integrat 
Irakului plasat însă sub mandat britanic, iar regiunea Hakari va ră- 
mâne la turci. 

Tot acum armata engleză se va servi de trupele asiriene pentru a 
înăbuşi revoltele arabe ivite odată cu noua tutelă a Irakului. Irakie- 
nii îşi vor aminti de acest rol represiv, şi în momentul obținerii in- 
dependenţei în 1932, vor avea loc adevarate progromuri împotriva 
asiro-caldeilor consideraţi colaboratori ai englezilor, soldate cu mii 
de morţi şi un important exil către Siria franceză sau Persia. În tim- 
pul celui de-al doilea război mondial, trupele asiro-caldee vor ajuta 
armata britanică în Orientul Mijlociu şi în Europa. Pentru asiro- 
caldeii rămaşi în regiunea de nord a Persiei, a Urmiei, aceştia vor fi 
antrenați în războaiele civile iraniene care vor opune Teheranul, 
Kurdistanului şi Azerbadjanului pro-sovietic. În mod paradoxal, 
odată cu venirea la putere a unui regim republican şi laic, începând 
cu 1958, lucrurile se vor linşti. Regimurile republicane irakiene de 
diferite tipuri, cele ale lui Kassem sau ale lui Saddam Husein, se 
vor concentra asupra accentului pus pe irakitate la nivelul diferite- 
lor compozante etnice, arabi sau kurzi, şi confesionale, suniţi, şiiţi 
Şi creştini. Această relativă stabilitate a problemei asiro-caldee, în- 
tr-un regim care predica unitatea națiunii irakiene în diversitatea ei, 
echilibra oarecum situația. Numai că în fața unor acte „de zel”, cea 
mai mare parte a acestor populații asiro-caldee din Irak va emigra 
spre Australia, Statele-Unite sau Europa. 

Astăzi sunt mai puţin de un milion de asiro-caldei în Irak, prin- 
tre care şi fostul numărul 2 al regimului Saddam Husein, Tarek 
Aziz. Actuala stabilizare a situației nu a fost posibilă decât prin 
abandonarea oricărei revendicări teritoriale şi particularism, în 
schimbul păcii şi a unor concesii de ordin cultural. Aceeaşi situație 
este şi în Iran, unde în regiunea Urmia, asiro-caldeii par să se fi 
acomadat cu regimul islamic aflat la putere după debarcarea fos- 
tului Şah. În raport cu spaţiul geografic, ocupat inițial, această „na- 
țiune” creştină a fost complet deteritorializată în secolul al XX-lea. 

Un ultim exemplu al dinamicii comunităţilor creştine arabe în 
istoria politică a Orientului Apropiat, este cel al creștinilor palesti- 
nieni, ortodocşi sau melkiți catolici, în lupta palestiniană. Un sfert 
dintre palestinieni sunt creştini, iar din acest procent jumătate sunt 
ortodocşi. Doi dintre principalii conducători ai mișcării palestinie- 
ne sunt de origine ortodoxă: Hawatme şi Habaş, ca, de altfel, şi so- 
ţia fostului lider Yasser Arafat. Dacă ortodoxia nu joacă un rol spe- 
cific între revendicările palestiniene, pluralismul religios, fenomen 
mai puţin întâlnit în Europa, ocupă un rol de frunte în desfăşurarea 
negocierilor de pace. În acest caz, iniţiativa naţională, dintr-o per- 
spectivă laică a primat şi a anulat orice revendicare identitară de 
tip comunitar confesional, singurul obiectiv fiind eliberarea Pales- 
tinei arabe, fără a-şi face prea multe probleme pentru apartenența 
religioasă. Ortodocşii au chiar tendința să se alăture mişcărilor pa- 
lestiniene dure. 

Dincolo de strălucirea lumii bizantine, creştinii arabi în secolul 
al XX-lea nu au reuşit să depăşească statutul lor de minoritate reli- 
gioasă. Aceasta din motive demografice, iar imposibilitatea de a se 
teritorializa sub forma de micro-stat-naţiune nu i-a împiedicat să-şi 
păstreze identitatea, chiar şi în diaspore din ce în ce mai numeroa- 
se. De aceea, considerăm că eşecul lor poate avea şi un aspect 
pozitiv deoarece ilustrează că un grup socio-etnic sau socio-confe- 
sional se poate menţine în afara statului sau a unui teritoriu, pe par- 
cursul a două sau trei generaţii. Rămâne de văzut dacă această li- 
mită poate fi depăşită. 

La rândul ei, tradiția arabă creştină ocupă un rol important în 
dialogul cu musulmanii, sau în confruntarea dintre monoteismul 
absolut iudaic şi cel islamic. De exemplu, cum poate fi explicată 

dogma Sfintei Treimi unui evreu sau unui musulman fără un real 
pericol reducţionist. Dezvoltându-şi însă propria tradiție teologică, 
arabii creştini nu trebuie să invidieze nici Occidentul creştin, nici 
pe ortodocşii din estul şi sud-estul Europei, a căror tradiție teolo- 
gică le poate fi complementară.! În definitiv tradiția arabă creştină, 
născută din necesitatea creştinilor de a reaminti esența credinței în 
fața islamului, poate ajuta la o reînnoire a conştiinţei misionare a 
Bisericilor prezente în lumea arabă. Dacă vor rămâne în continuare 
divizate, revenirea la izvoare este singura cale pentru realizarea 
unității creştine în Orientul Apropiat. La aceasta se adaugă şi dia- 
logul destul de dinamic cu Europa catolică şi cea ortodoxă, sau re- 
lația specială cu musulmanii, ce sperăm că va dezvolta în această 
zonă a lumii o nouă perioadă de înțelegere, dreptate şi pace. 


! S, Khalil, „La tradition arabe chrétienne et la chrétienté de la Terre 
sainte”, Christianity in the Holy Land, lerusalim, 1981, p. 357. 

Epilog 


În mai puţin de o mie de ani, islamul constituit dintr-un grup re- 
strâns de arabi, cărora un profet a căutat să le dea o credință unică 
Şi o coerență socio-economică, s-a transformat într-o comunitate 
musulmană, în care astăzi arabii reprezintă numai o minoritate. La 
sfârşitul secolului al XV-lea, Orientul a fost marcat de căderea 
Constantinopolui: structuri socio-economice, sisteme politice au 
dispărut. Ideea de a lua drept exemplu Occidentul creştin a părut 
un sacrilegiu, lumea ortodoxă întorcând spatele duşmanilor latini, 
care le-au adus mai mult rău decât bine. De asemenea, Mahomed 
al II-lea părea că doreşte un dialog cu Occidentul, dar ulterior s-a 
putut vedea că intenţia ținea mai mult de o strategie diplomatică, în 
vederea unei extinderi a cuceririlor. Cu toate acestea, Bizanțul nu a 
murit, el a fost fructificat şi după 1453, prin patrimoniul său inte- 
lectual şi artistic. Occidentalii erau conştienţi de acest lucru, presti- 
giul cultural al Constantinopolului fiind evidenţiat şi de emigrația 
masivă a savanților greci, iar contactele cu gândirea bizantină a 
condus la consecințe majore: chiar dacă renașterea italiană şi cea 
franceză are origini diferite, nu îl putem uita pe Gemistios Plethon, 
inițiatorul platonismului florentin, iar redescoperirea antichității 
s-a datorat lecturii manuscriselor greceşti ajunse la Veneţia, Nea- 
pole sau Roma. Predarea limbii greceşti debutează la Florenţa în 
1397, odată cu sosirea lui Manuel Chrysoloras, ambasadorul lui 
Manuel II Paleologul, iar bibliotecile cu manuscrise greceşti încep 
să fie constituite de către elevii săi. O amplă campanie de traducere 
a acestor manuscrise a fost încurajată şi susținută de papa Nicolae 
al V-lea (1437-1455), iar colecţia ajunsă la 900 de texte la începu- 
tul secolului al XIV-lea este dublată ulterior de cardinalul Bessa- 
rion (1400-1472). El a reuşit să adune în jurul său un grup de eru- 


! EI a fost crescut la Constantinopol şi Mistra, unde l-a avut ca profe- 
sor pe Gemistos Plethon. Ajunge membru al curiei romane în 1439, tra- 

diți greci sau latini printre care pot fi amintiţi Laurent Valla, teolo- 
gul flamand Henri Zoemeren, matematicianul german Johan Miil- 
ler, eruditul spaniol Fernad de Cordoba, „academia” sa jucând 
rolul de punte culturală între civilizaţia bizantină şi Europa. Înce- 
pând cu 1476, un alt membru al acestui grup, Georgios din Sparta, 
a fost cel care a predat limba greacă la Paris, printre elevii săi nu- 
mărându-se şi Guillaume Bude.! Dacă influența culturală a Bizan- 
țului a fost evidentă în Europa, statutul politic al acestui Imperiu a 
rămas neclar. Pentru occidentali evului mediu, existența Bizanțului 
părea superfluă, dar după 1453 mulţi au regretat dispariţia sa. De 
fapt, în momentul în care Imperiul bizantin a dispărut şi a fost înlo- 
cuit cu Imperiul otoman, Bizanțul nu mai constituia martorul je- 
nant al continuității imperiale şi romane. El se transformă practic 
într-un fel de model de legitimitate, din care principii europeni se 
puteau inspira. Acest lucru era posibil şi datorită perioadei de do- 
minaţie latină (1204-1261), cucerirea oraşului lui Constantin 
reprezentând un drept asupra tronului imperial. Iniţiativa a fost 
prezentă şi la musulmani, sultanului Mahomed al II-lea fiindu-i re- 
cunoscută învestitura cu o legitimitate aparte, rezultată din faptul 
că deținea după 1453 oraşul din care ulterior a făcut capitala cuce- 
ririlor sale. 

În Rusia, Ecaterina a II-a a preluat în lupta împotriva Imperiului 
otoman ideologia bizantină bazată pe credinţa ortodoxă. Astfel, în 
campania din 1770, când flota rusă înfrânge trupele otomane în 
apropiere de Chio, scopul era restaurarea Imperiului bizantin. Moş- 
tenirea bizantină a fost importantă sub multe aspecte şi în alte ţări, 
precum Grecia, fosta Iugoslavie, Bulgaria şi bineînţeles România, 
dar formele bizantine şi realitățile acestor spații nu au făcut obiec- 
tul lucrării noastre. Noi am încercat să înțelegem unele vechi anta- 
gonisme care ne separă de Occidentul creştin, şi să ne apropiem 
prin întermediul Bizanțului de islam şi de o lume care pentru mulți 
pare îndepărtată şi confuză. Din secolul al VII-lea musulmanii şi 
creştinii au avut adesea raporturi conflictuale. Un conflict care în- 


ducându-i în latină pe Demostene şi Aristotel, iar pe Platon îl omagiază în 
lucrarea In calumniatorem Platonis. 

! Guillaume Budé a adunat pentru regele Francisc I o colecție de ma- 
nuscrise greceşti, inexistentă până atunci în Franța 

cepe cu ocuparea islamică a Damascului, în 635, şi care se încheie 
provizoriu în 732 la Poitiers, prin respingerea islamului spre Sud. 
În tot acest interval Palestina, Magrebul şi Spania au fost locuri de 
confruntare între cele două comunități. După aceea, cruciadele din 
secolele XI, XII şi XIII, căderea Constantinopolului, recucerirea 
Spaniei de către creştini la sfârşitul secolului al XV-lea şi coloniza- 
rea în secolul al XIX-lea a țărilor musulmane de către occidentali, 
au tensionat în mod progresiv relaţiile. A cunoaşte istoria acestor 
comunități, a cunoaşte diferenţele pentru a le respecta este un lucru 
important într-o lume în care problemele se diversifică, iar tensiu- 
nile cresc în diferite zone ale globului. Abordarea unei tematici 
destul de complexe ni s-a părut necesară şi în contextul în care 
continentul nostru este obiectul unei noi „ofensive” islamice, cu 
caracteristici paradoxale. Musulmanii ajung în Europa legal sau 
ilegal din diferite motive, se regăsesc în situația în care cultura re- 
ligioasă reprezintă pentru ei singurul instrument de identitate şi de 
conştientizare de sine. Dificultăților cauzate de statutul lor minori- 
tar se adaugă tensiunea cauzată de propaganda grupărilor „funda- 
mentaliste”, de activităţile teroriste la care sunt antrenați chiar şi 
unii „emigranți? musulmani deveniți cetățeni „bine integrați” ai 
Europei. De aceea, cetăţenii acestui „teritoriu al democraţiilor”, cu 
25 sau 27 de state vor trebui să fie atenţi ce vor să facă din acest 
spaţiu, iar moştenirea bizantină a viitorilor membri din Sud-Est 
poate juca un rol complementar în realizarea unui dialog echilibrat. 

Apropiat medieval reprezintă un ansamblu geografic 
complex, înzestrat cu axe de circulaţie care unesc lumi 
periferice. Cu ajutorul itinerarelor naturale, imperii 
sedentare, precum cel bizantin sau cel sasanid, au privit 
oarecum pasive sosirea unor popoare până atunci necu- 
noscute sau ignorate, precum turco-mongeolii, slavii, ara- 
bii, a căror instalare durabilă va modifica organizarea 
acestui spaţiu. 

La începutul secolului al VIl-lea, Bizanțul domina 
lumea sub toate aspectele ei. De aceea este foarte 
importantă cunoaşterea raporturilor lui cu restul lumii, 
Bizanțul influențând cultural, politic şi social timp de 
aproape un mileniu un spaţiul geopolitic ce nu poate 
fi neglijat. Bizanțul a reprezentat o lume nouă, „ultima 
formă a sintezei orientale, menţinută de puternica arma- 
tă a romanilor şi de sensul nemuritor al civilizaţiei gre- 
ceşti”. Adversarii bizantinilor au fost numeroşi. Atraşi de 
bogăţiile însemnate, de strălucirea cetăţii lui Constantin 
cel Mare, de poziţia geografică a acesteia şi de avan- 
tajele economice ce decurgeau de aici, „barbarii” au 
atacat de multe ori Constantinopolul. Aceştia nu se 
lăsau asimilați prin cultură, romanizați prin idei politice 
sau orientalizaţi prin post şi prin obiceiuri. Ei au format 
în vremea lui lustinian un singur grup politic, căruia i-a 
fost opusă „Respublica” romană. Dintre toţi adversarii, 
musulmanii au fost printre cei mai de temut, lucru sesi- 
zat destul de târziu de bizantini. 

